
Šiluvos sugrįžimas 


ar sovietmečiu varčiau Vakaruose išleistą kun. Stasio Ylos knygą „Šiluva 
Žemaičių istorijoje“. Deja, tik pirmąją dalį. Antrosios teko laukti labai ilgai. Auto- 
rius iškeliavo pas Viešpatį, nespėjęs užbaigti didelį darbą. Kiek buvo džiaugsmo, 
kai dr. Rapolas Krasauskas perdavė antrosios dalies rankraštį su kun. Ylos labai 
vargingai rinktomis fotografijomis, nes Šiluva beveik pusę amžiaus buvo už ge- 
ležinės uždangos. 

Tikrai malonus sutapimas, kad artėjant 400 m. Šiluvos Jubiliejui išvysime 
visą Šiluvos istoriją vienoje knygoje. Tiesa, šiai istorijai trūks skyriaus apie so- 
vietmetį, kurio, gyvendamas Vakaruose, kun. Yla negalėjo išsamiai parašyti. Jį 
parašys Lietuvos istorikai, savo akimis regėję, kas vyko Šiluvoje buldozerinio at- 
eizmo metais. Pritariau redaktorių sprendimui prie kun. Ylos parašytos Šiluvos 
istorijos nepridėti kitų autorių tekstų. 

Labai esame dėkingi ne tik knygos autoriui kun. Ylai, bet ir knygos redakto- 
riams bei visiems talkininkams, be kurių rūpesčio ir darbo negalėtume džiaugtis 
šia puikia ir laiku pasirodžiusia Šiluvos istorija. 

Šiluva Lietuvos istorijoje užima išskirtinę vietą. Drąsiai galime teigti, kad ją 
tokia padarė pats dangus. Šiluvos žemė istorijos bėgyje patyrė didelių praradi- 
mų; buvo sugriauta net Švč. M. Marijos šventovė, kurioje Krikštą priėmę lietu- 
viai ilgą laiką ištikimai garbino Jėzų Kristų. Švč. M. Marija paskelbė žinią apie 
savo Sūnų ne kur kitur, bet Šiluvos žemėje. Toji žinia buvo kupina skausmo, nes 
mūsų protėviai, užmiršę Dievo garbę, „arė ir sėjo“. Ši prieš 400 m. primintoji 
žinia yra ne mažiau aktuali ir šiandien, kai žmonės sekuliarizmo veikiami už- 
miršta amžinybės perspektyvą ir dėl to patiria didžiausius dvasinius nuostolius. 

Po ilgos žiemos į Lietuvos žemę ir į Šiluvą atėjo pavasaris. Drauge su naujam 
gyvenimui besikeliančia Lietuva keliasi ir Šiluva. Daugybė piligrimų vėl plaukia į 
Šiluvą. Vėl čia skamba džiaugsmo giesmės ir be baimės garbinamas Šiluvos Mari- 
jos Sūnus. Ši Šiluvos istorijos knyga tebūnie dar vienu džiaugsmo akordu, dar- 
niai įsiliejančiu į pagarbos ir meilės giesmę, aidinčią iš tėvų žemę mylinčios lie- 


tuvio širdies. 


+ las . pers 


Arkivysk. Sigitas Tamkevičius 

Nepamainoma Šiluvos istorija 


ietuvos skaitytoją pagaliau pasiekia kunigo Stasio Ylos knyga „Šiluva Že- 
maičių istorijoje“. 

Knygos autorius - teologas, rašytojas ir katalikų visuomenės veikėjas, Štuthofo 
koncentracijos stovyklos kalinys kunigas Stasys Yla (1908-1983), po tremties klajo- 
nių atsidūręs JAV, darbavosi kapelionu lietuviškame Švč. Mergelės Marijos Nekal- 
tojo Prasidėjimo vargdienių seserų vienuolyne Konektikuto valstijoje. Šis vienuoly- 
nas buvo ir lieka iškilus dvasinio ir kultūrinio to JAV regiono lietuvių gyvenimo 
centras. Kun. Yla daug prisidėjo prie jo kūrimo. Pats būdamas ypač pamaldus į Šven- 
čiausiąją Dievo Motiną, jis stengėsi išeivijoje palaikyti Lietuvos religines tradicijas. 

1953 m. išleistoje maldaknygėje „Sveika Marija“ kun. Yla pristatė iškiliau- 
sias pamaldumo Švenčiausiajai Mergelei Lietuvoje apraiškas, pradėdamas nuo 
pamaldumo Šiluvos Dievo Motinai, kurios kultas visoje Lietuvoje itin sustiprėjo 
pirmosios Nepriklausomybės laikais, kai Šiluva tapo ne tik senosios Žemaičių 
vyskupijos, bet ir visos Lietuvos šventove. 

Derėtų priminti, kad XX a. pirmoje pusėje itin suklestėjo Švč. Mergelės Mari- 
jos apsireiškimų vietose įkurtos šventovės. Tarptautinę šlovę pelnė Lurdas ir Fati- 
ma, tačiau tuo pat metu, Bažnyčiai pripažįstant Dievo Motinos apsireiškimus įvai- 
riose Europos šalyse, gausėjo vietinės ar nacionalinės reikšmės šventovių. 

Lietuvoje nuo seno buvo daug maldininkų lankomų šventovių, kuriose sau- 
goti malonėmis garsėję Dievo Motinos atvaizdai. Šiluva buvo ypatinga tuo, kad 
čia ne tik buvo gerbiamas malonėmis garsėjantis Švč. Mergelės paveikslas, bet ir 
pati Dievo Motina buvo čia apsireiškusi. Lietuvos vyskupai, pirmosios Lietuvos 
Respublikos metais suplanavę išplėsti Šiluvos Dievo Motinos šventovę, ją pritai- 
kyti vis gausėjantiems maldininkų srautams, tikėjosi, jog Šiluvos vardas paplis ir 

už Lietuvos ribų. Išeivijoje atsidūrę Lietuvos katalikai šią idėją itin palaikė - bū- 
tent Šiluvos Dievo Motinai buvo pašvęsta lietuvių koplyčia didžiausioje JAV Die- 
vo Motinos šventovėje - Nekaltojo Prasidėjimo bazilikoje Vašingtone. 

Kunigas marijonas Juozas Vaišnora pabrėžė, jog Šiluvoje „buvo pirmas Mari- 
jos apsireiškimas Europoje ir turbūt vienintelis atsitikimas, kai Marija prakalbėjo į 
kito tikėjimo žmogų“. Vadovaudamas JAV lietuvių jaunimo pastoracijai kun. Yla 
būrė Šiluvos kuopeles, tikėdamasis, kad jos padės skleisti pamaldumą Šiluvos Die- 
vo Motinai. „Putnamo seserų“, kaip jas vadina Amerikos lietuviai, 1957 m. papra- 
šytas parašyti nedidelę knygelę apie Šiluvos Dievo Motiną, kun. Yla mielai sutiko 
tai padaryti. Rašydamas šį darbą jis susidomėjo ne tik bažnyčios, bet ir miestelio 
istorija. Kilo sumanymas aprašyti vietovę, parapiją ir Dievo Motinos gerbimą. 

Kun. Yla nebuvo istorikas, tačiau domėjosi istorija. Rinkti medžiagą jam pa- 
dėjo Europoje ir JAV gyvenę lietuviai istorikai. Iš autoriaus pastabų akivaizdu, 
jog sumanytoji studija sparčiai plėtėsi. Ji dar nebuvo baigta, kai išeivijoje gimė 
pastoracinės knygų serijos „Krikščionis gyvenime“ sumanymas. Serijos redakci- 
nės kolegijos narys buvo pats kun. Yla. Matyt, siekis rasti serijai kuo daugiau 
originalių, lietuvių autorių darbų ir paskatino jį dar nebaigtą rankraštį pertvar- 
kyti taip, kad būtų galima išspausdinti pirmą jo dalį. 1970 m. Putname išleistas 
pirmas „Šiluvos Žemaičių istorijoje“ tomas pavadintas „Reformacija ir restaura- 
cija“. Deja, dėl įvairiausių peripetijų antras tomas iki autoriaus mirties 1983 m. 
dienos šviesos taip ir neišvydo. Tik dabar Kauno arkivyskupo Sigito Tamkevi- 
čiaus rūpesčiu Lietuvoje pasiryžta išleisti visą knygą. Iš Putnamo pavyko gauti 
kun. Ylos rankraštį. Paaiškėjo, kad tekstas nėra iki galo užbaigtas - kun. Yla Šilu- 
vos istoriją nuosekliai papasakojo iki XIX a. pabaigos, o apie XX a. sudarė tik 
planą, kurio, deja, nebejįgyvendino. 

Kadangi išeivijoje išleista pirma knygos dalis buvo ir tebėra retas leidinys, 
nutarta abi dalis sudėti į vieną knygą. Tad besidomintieji Šiluva gauna pirmąją 
išsamią, gyvai parašytą Šiluvos ir jos bažnyčios istoriją. 

Iškilią pasakotojo dovaną turėjęs kun. Yla sudėtingus Šiluvos ir jos apylin- 
kių gyvavimo vingius jaudė į platų Žemaitijos ir visos Lietuvos istorijos audeklą. 
Šią knygą galima vadinti ir Lietuvos Bažnyčios istorija, kurioje autorius, itin rū- 
pinęsis tautinės tapatybės puoselėjimu, stengiasi nubrėžti ir lietuviškumo isto- 
rijos gaires. 


* Vaišnora J., Marijos garbinimas Lietuvoje, Roma, 1958, p. 351. 

Didelį dėmesį kun. Yla skyrė iškiliems Žemaičių vyskupijos ganytojams ir 
Šiluvos klebonams, per jų gyvenimą ir veiklą atskleisdamas daug šventovės ir 
miestelio gyvenimo detalių. Žinoma, dabartiniams istorikams gal nebus lengva 
sutikti su tuo, kaip kun. Yla vertina didžiuosius XIX a. sukilimus prieš Rusijos 
carų valdžią. Autoriaus pažiūros, be abejo, atspindi lietuvių susidūrimus su len- 
kais ir Lenkija XX a. pirmoje pusėje, paveikusius visą jo kartą. 

Kai kurios kun. Ylos pastabos apie evangelikų reformatų bendruomenę ar 
jos veikėjus ekumenizmo dvasioje išaugusiam skaitytojui gali pasirodyti aštro- 
kos. Tačiau turint omenyje, jog autorius augo, brendo ir tapo kunigu laikais, kai 
Katalikų Bažnyčia nebuvo palanki ekumenizmui, negalima nepripažinti, kad jo 
požiūris į kitas krikščioniškas konfesijas yra labai nuosaikus. 

Skaitant šią knygą dar kartą tampa labai akivaizdu, kokią žalą Lietuvos kul- 
tūrai padarė sovietų okupacija, sunaikinusi arba iš šalies išvijusi ištisą kartą išsi- 
lavinusių ir aktyvių vyrų bei moterų. Kun. Yla samprotavo apie žemaičių bajorų 
nuopelnus palaikant lietuviškumą XIX a., apie ganytojišką ir švietėjišką Bažny- 
čios veiklą, o Lietuvoje istorikai tuo metu rašė apie tai, kaip bajorija ir Bažnyčia 
ujo „liaudį“. Populiarių, lengvai skaitomų knygų apie Lietuvos istoriją nebuvo, 
kelios kartos išaugo nieko nežinodamos apie savo „mažąsias tėvynes“ - apie kai- 
mo ar miestelio istoriją, garsius žmones. „Šiluviams“, kaip juos vadino kun, Yla, 
galima tik pavydėti, - nors ir pavėluotai, bet jie gauna savo krašto istoriją. 

Norisi tikėtis, kad šios knygos pasirodymas paskatins Šiluvos istorijos XX a. 
tyrinėjimus. Dar labiau norisi tikėtis, jog atsiras istorikas ar istorikai, kurie įvyk- 
dys nerealizuotą Ylos sumanymą - parašyti išsamią Dievo Motinos gerbimo Šilu- 
voje istoriją. Tiesa, kun. Ylos knyga, nors ir netiesiogiai, tą istoriją pasakoja - juk 
viskas, kas vyko Šiluvoje, kas čia buvo statoma, kuriama, ginama, susieta su gilią 
praeitį siekiančiu pamaldumu Švenčiausiajai Mergelei, šioje vietovėje ypatingu 
būdu atskleidžiančiai žmonėms Išganytojo malones. 


Irena Vaišvilaitė 

PIRMA DALIS 


Reformacija ir 
restauracija 


Pratarmė 


e kartą teko sklaidyti knygas apie žymesnes vietoves ir šventoves kituo- 
se kraštuose. Kildavo pavydus klausimas, kodėl panašių leidinių neturime mes? 
Ko mums trūksta - žmonių, medžiagos ar noro? 

Koks buvo akstinas šios knygos autoriui imtis darbo? 1957 m. Putnamo se- 
serys dailininkui Vytautui Kašubai užsakė sukurti Šiluvos Marijos statulą ir ren- 
gėsi ją šventinti savo sodyboje. Joms reikėjo leidinėlio, o rašančiajam - medžia- 
gos apie Šiluvą. Šiluvą jis buvo aplankęs tik vieną kartą. Jos istorija, kaip ir dau- 
geliui, buvo žinoma iš brošiūrų. Bet kartoti tas pačias žinias atrodė neįdomu, o 
ko nors naujo rasti neįmanoma. Uždavinys buvo atliktas atsitiktinai, bet liko no- 
ras daugiau domėtis šiuo klausimu. 

1957 m. rugsėjo mėnesį teko vykti į Europą. Pakeliui gimė mintis paieškoti 
ko nors naujo tenykštėse bibliotekose. Pasirodė, medžiagos, kaip mozaikos ak- 
menėlių, visur pribarstyta, tik reikia laiko rankioti ir komponuoti. Turistinė ke- 
lionė pavirto studijinę ir užtruko devynis mėnesius. Medžiaga rikiavosi dviem 
kryptimi: bendra vietovės istorija ir kulto istorija. 

Iš parsivežto rankraščio kai kas buvo panaudota spaudai!, o visa kita gulėjo 
stalčiuose, kol atsirado nauja proga 1965 m. vėl išvykti Europon. Šį kartą joje 
praleista pusantrų metų, daugiausia Romoje, papildant ir naujai redaguojant ben- 
drą Šiluvos istoriją, atsižvelgiant į platesnę Žemaičių buitį. 

Abiem atvejais dirbta Vatikano archyve ir bibliotekoje, Institutum Russicum 
ir lenkų bibliotekose Romoje. Be Romos, pasinaudota Miuncheno miesto, Vienos 
nacionaline, Tiubingeno universiteto ir Paryžiaus lenkų bibliotekomis. Kai kas rasta 
Niujorko viešojoje, Harvardo universiteto ir lituanistinėse bibliotekose Amerikoje. 
Iš LenkijosttEjetūy Lietuvos gauta palyginti nedaug medžiagos. Šiluvos bei Žemaičių ir 
2 Kaisrtulos arekvANmė medžiaga panaudota iš kitų autorių išrašų. 


Kaun, 

Romoje pirmasis vadovas po archyvus ir šaltinius buvo Zenonas Ivinskis. 
Jam išvykus į Boną, patarėjai ir talkininkai buvo kiti mūsų istorikai. Šio darbo 
skaitytojai ir tikslintojai, įskaitant abi redakcijas, buvo: Zenonas Ivinskis, Rapo- 
las Krasauskas, Antanas Kučas, Juozas Matusas, Simas Sužiedėlis, Pr. Pauliuko- 
nis. Jiems visiems nuoširdžiai ačiū. 

Buvo pora dėkingų momentų knygai pasirodyti viešumoje, bet autoriui at- 
rodė, kad negalima skelbti istorijos, kai dar yra neišsemtų ir nepanaudotų šalti- 
nių, ypač Lietuvoje. Nesitikėdamas greitesniu laiku jų pasiekti ir „Krikščionis Gy- 
venime“ leidėjų skatinamas, autorius apsisprendė dar kartą rankraštį peržiūrėti 
bei papildyti ir atiduoti į spaudą. 

Besižvalgant nuo Šiluvos kalnelių į pačią Žemaitiją, autoriui teko pajusti ypa- 
tingą žemaičių vaidmenį mūsų tautos religinėje, kultūrinėje, tautinėje raidoje. 
Teko pažinti daug naujų žmonių, šviesių ir dinamiškų, apčiuopti jų nerimą, at- 
kaklumą, kovą. Ne visi jie buvo žemaičiai. Ne visada ir žemaičiai ribojosi savo 
sritimi. Tik Žemaičiuose jautriau ir atkakliau spręstos laiko problemos. 

Knygą rašant dažnai lydėjo mintis - mes esam tų pačių šaknų ataugos. 


Autorius 

PIRMAS SKYRIUS 


Miestelis tarp 
Šilų ir kelių 


M 


iluva kitados priklausė Žemaičių seniūnijai ir vyskupijai. Šiandien (nuo 1926) 
ji Kauno arkivyskupijos parapija. Seniau ji buvo Raseinių apskrities dalis. Nuo 
Raseinių Šiluva nutolusi 20 km į šiaurę. Čia ji priartėja prie tos vietos, kur susi- 
kirto Šiaulių ir Kėdainių apskritys. Nuo šių ribų iki Šiluvos tik 10 kilometrų. Iš 
kitos pusės apie 8 km ligi Dubysos, kurios santakoje su Nemunu buvo Pieštvės 
pilis, minima žemaičių kovose su kryžiuočiais. 

„Šiluva - miestas su puikia panorama, garsus šventovėmis ir atlaidais“, - 
rašė Vladimiras Godonas iš Prancūzijoje . Mes patys Šiluvos nevadinam miestu, 
nes ji neturėjo Magdeburgo teisių. Tik kartą per metus ji praauga ne vieną didelį 
miestą. Tada, garsiųjų atlaidų metu, suplūsta dešimtys tūkstančių, o nepriklau- 
somybės laikais ligi 100 000 ir 150 000 žmonių“. 


KUO ŠILUVA ĮDOMI STEBĖTOJUI 


Žvelgiant iš tolo, Šiluva pagauna stebėtoją dviem objektais. Lyg vieno ak- 
mens tašytas bokštas baltuoja Apsireiškimo koplyčia, originalus architekto An- 
tano Vivulskio kūrinys, statytas 1912-1924 m. Jis iškyla ne tik virš miestelio, bet 
ir virš aukštųjų eglių. Kiek toliau, ant kalnelio, stiebiasi baroko stiliaus bažnyčia, 
didelė kaip katedra, statyta 1760-1786 m. Tarp šių dviejų, viena nuo kitos nuto- 
lusių šventovių, tiesiasi miestelis - nedidelis, paprastas, neturtingas. Kitados jis 
rikiavosi apie senąją dvibokštę bažnyčią. Pastaruoju laiku jis išbėgo į laukus ir 
apsupo abi šventoves. 

Stebint iš arti, didžiųjų atlaidų metu Šiluva atsiveria nauju sutelktiniu vei- 
du, kurį sunku iš karto net apžvelgti. Tas veidas nebėra tik Šiluvos ir Žemaitijos, 

bet visos Lietuvos. „Žmonės kaip vanduo eina, maišosi, stumdosi“, - 1906 m. rašė 
Žemaitė“. „Kas čia žmonių, kas čia originalų, kokia gausinga kolekcija egzem- 
pliorių!“ - 1842 m. stebėjosi Liudvikas Jucevičius“. 

„Rašytojas čia ras gausybę medžiagos savo kūriniams. Lietuvos tarmių tyrinė- 
tojas čia girdės kalbantis, derantis, pešantis žemaitį su dzūku, prūselį su kapsu, 
vyžį su kalnuliu, zanavyką su liociu. Apdarai dar įvairesni: yra ko pasižiūrėti, pasi- 
gėrėti, pasimokyti. Gydytojams čia puikiausia proga pastudijuoti nemenką skaičių 
gyvų invalidų - aklų, kurčių, nebylių... varpų gaudimas, būgnų dundėjimas, arklių 
žvengimas, žmonių šūkavimai, elgetų giesmės, grojimai, švilpimai, dainavimai, bar- 
niai ir šimtai visokių balsų maišosi į krūvą, lyg jūrų verpetai. Tik tie supras, kas 
dedasi per Šilines Šiluvoje, kurie patys ten yra išbuvę bent keletą dienų. 

Tai turginė Šiluvos pusė, kuri nepriklausomybės laikais gerokai pakito. Nuti- 
lo elgetų šūkavimai, maldavimai, giedojimai. Dingo ryškieji invalidai ir apsime- 
tėliai. Bet liko kamšatis, spūstis, klegesys ir ūžesys. Kaip liudija laiškai iš Lietuvos 
tie neišvengiami dalykai nesiliauja ir dabar. 

Kita Šiluvos atlaidų pusė - kultūrinė, Nuo senų laikų apylinkės bajorai čia gau- 
davo nusipirkti iš Vilniaus atvežtų leidinių įvairiomis kalbomis, o kaimiečiai lietu- 
viškų maldaknygių (Jurgio Kasakauskio nuo 1681 m. pakartota 40 laidų) ir giesmy- 
nų (Saliamono Slavočinskio nuo 1646 m., Pranciškaus Šrubauskio nuo 1679 m.). 
Kalendoriai, poezijos knygos, kelionių aprašymai, dramos, vertimai, tarp jų ir 
„Lietuvos istorija vaikams“, minimi Šiluvos atlaidų rinkoje 1842 m., 0 1823 m. ir 
„Lietuviški elementoriai“. Prieš antrąjį sukilimą žmonės gaudyte gaudę Motie- 
jaus Valančiaus raštus, ypač „Jėzaus gyvenimą“ ir „Šventųjų gyvenimus“, Simo- 
no Daukanto knygeles ir „Būdą“, be to, Mančesterio toblyčias (lenteles), iš kurių 
vaikai mokėsi rašyti ir skaityti. 

Rusams spaudą uždraudus, „Šiluva buvo lyg kokia širdis, centras, iš kur tūks- 
tančiai lietuviškų knygų, įvairiausio turinio, patekdavo į tolimiausius Lietuvos 
užkampius... Škaplierninkai, kurių kartais suvažiuodavo apie du šimtus, varė sa- 
vo darbą organizuotai, gražioje vienybėje ir vikriai. Retai pasitaikydavo, kad rusų 
policija sučiupdavo kokį knygų pardavėją, nors į Šiluvą iš visų apylinkių suva- 
žiuodavo daugiau kaip 300 dešimtininkų, šimtininkų, uriadninkų, žandarų, akci- 
ninkų, pristovų““. Rusai beveik kasmet darydavo kratas tarp miestelio gyventojų. 
„Gaudė knygnešius, kad neperduotų žmonėms per laukus, girias, kalnus ir pakal- 
nes vargingai parneštų šventų knygų“. Gaudė net maldininkus, kurie naudojosi 
per Šilines naujai gautomis uždraustomis maldaknygėmis“. 


22 


Po 40 metų atgavus spaudą, knygų platinimas dar labiau pagyvėjo. Be to, 
buvo rengiamos kultūrinės pramogos. Vietoj buvusių komediantų, pradėta sta- 
tyti draminių veikalų ir rodyti tada dar labai netobulos technikos filmų. 

Trečioji Šiluvos atlaidų pusė - pamaldinė. „Per tas atlaidų dienas visa Šiluvos 
apylinkė pasikeičia, Visais keliais eina, banguoja maldininkų minios... kiekvienas 
traukinys (iki Tytuvėnų) atveža šimtus keleivių. Ir kiekvienas automobilis ar auto- 
busas yra pilnas giedančių žmonių. Čia atvažiuoja vargšas žmogelis iš tolimos Že- 
maitijos, atsiveždamas paliegusį sūnų. O ten, žiūrėk, eina susirūpinusi motina, kal- 
bėdama rožančių už savo sergantį vyrą ar vaiką. Ir eina, eina tie tūkstančiai tyliųjų 
Lietuvos kentėtojų savo Stebuklingajai Motinai pasiskųsti, pagalbos savo reikalams 
prašyti... Bet jau ir kiečiausią širdį gali pravirkdyti tie maldininkai ir maldininkės, 
kurie nuo pat miškelio puola ant žemės ir kruvinais keliais artinasi... Dievuli bran- 
gus, koks gilus tikėjimas kalba iš tų veidų, nukreiptų į aukštuosius šventovės bokš- 
tus“. „Daugelis eina pėsti už keliolikos mylių, vildamiesi Marijos paguoda ir ste- 
buklų malone“. „Kely nuo Tytuvėnų pusės, bent už kokio kilometro nuo Šiluvos, 
sutikome keliais einančią moteriškę - visai šiokią dieną. O kiek tokių atgailautojų 
per Šiluvos didžiuosius atlaidus! Nenuostabu, kad Šiluva stebuklus daro“. 

Ketvirtoji Šiluvos pusė - turistinė. Čia užklysta daug kitataučių, kaip rodo įrašai 
įvairiomis kalbomis. „Čia rasit parašų anglų, prancūzų, švedų ir kitomis kalbomis... 
Pavardžių keletas tūkstančių, nors knyga pradėta vesti tik nuo 1927 metų. Atvyks- 
ta atskiri žmonės ir grupės. Ekskursijomis ir pavieniai vasaros metu, neskaitant 
atlaidų, Šiluvą aplanko apie 5000 asmenų '. Vieni nori pamatyti šventoves, kiti do- 
misi retais paminklais kapinėse, tretiems rūpi susirasti Šiluvos dievdirbius ir įsigyti 
jų dirbinių, dar kitiems atrasti senų žmonių slepiamus etnografinius turtus. Tokiu 
tikslu 1930 m. Šiluvą aplankė švedų etnografinė ekspedicija, vadovaujama profeso- 
riaus Sigurdo Emanuelio Erixono“ „Šiluvą aplankė popiežiaus nuncijai, o nuncia- 
tūros patarėjas Aloyzas Faidutti“', atvykęs tris kartus, paliko trumpus savo įspū- 
džius“. Turistams dar įdomi Šiluvos apylinkė, išsiskirianti savo panorama. 


* Sigurdas Emanuelis Erixonas (1888-1968) - švedų etnologas ir kultūros istorikas, domė- 
jęsis ir Pabaltijo liaudies kultūra. Jis surengė kelias etnologines ekspedicijas į Lietuvą. Aktyvus 
švedų ir lietuvių draugijos narys, apdovanotas Gedimino 3 laipsnio ordinu. 


** Aloyzas-Luiggi Faidutti (1861-1931) - popiežiaus diplomatas, Lietuvoje dirbo nuo 1923 m. 
Jis ėjo pareigas sunkiu Lietuvos ir Apaštalų sosto santykių laikotarpiu, buvo vertinamas už pakan- 
tumą ir diplomatiškumą. Palaidotas Kauno katedroje. 

GAMTOS IŠAUKŠTINTA VIETOVĖ 


Šiluva yra aukštumoje - 140 m virš jūros lygio. Žemės paviršius iš trijų 
pusių - vakarų, šiaurės ir pietų - yra kalvotas, o iš šiaurės rytų labai lygus. 
Šiluvos aukštuma prasideda nuo Raseinių, tęsiasi aukštyn ligi Šiaulių ir platyn 
į Žemaitijos gilumą. Nuo Šiluvos į rytus, aukštaičių pusėn, ji baigiasi maždaug 
už 20 km. Pagal senus topografinius skaičiavimus Šiluva laikyta viena iš aukš- 
čiausių vietovių“. 

Iš Šiluvos aukštumų išteka keletas upelių, kurie gausiai maitina Dubysos va- 
gą. Vingiuodamos neša savo skaidrų vandenį Lapišė, Žyzdrė, Tvarkantė, Lielinga, 
Sandrava, Žiobra, Luknė. Apie 4 km į šiaurę pradeda savo vagą ir tyliojo Nevėžio 
intakas Šušvė. Į Šušvę nukrypsta Šiluvos rytuose ištekančios Gomerta ir Žadikė. 
Žemiau Žadikės, senojoje Šiluvos parapijoje, buvo Paviršulio ežeras, iš kurio ište- 
ka Luknė, Į šiaurės rytus prasideda Šakarnių balos, kurios Šiluvos parapijoje sie- 
jasi su Tyrulių pelkėmis, žinomomis visoje Žemaitijoje. Šios pelkės nutįsta į Šiaulių 
apskritį ir apima keletą kvadratinių kilometrų“. Vandens keliai, kurie Šiluvos 
apylinkes sieja su Dubysa ir Nevėžiu, o kartu ir Nemunu, kitados buvo reikšmin- 
gi susisiekimui ir prekybai. 

Nors Šiluvos apylinkėse gausu vandens, bet pati Šiluva jo neturi nei srove- 
nančio, nei tyvuliuojančio. Ji „neturi net gerų šulinių. Vanduo neskanus, ir už tą 
patį reikėdavo mokėti po kapeiką, o kai kada buvo reikalaujama net penkių ka- 
peikų (tai buvo 1894 m. - S. Y.). Kai kurie ūkininkai užrakindavo savo šulinius 
keliomis spynomis. Ištroškusiam žmogui (didžiųjų atlaidų metu) dar pusė bėdos - 
gali nusipirkti limonado. Bet arkliams, kepantiems saulėkaitoje, tikra kankynė, 
Žmonės joja girdyti savo žirgus už miestelio, kur prie kūdros ar prie upelio - už 
keleto kilometrų“. Vandens trūkumas Šiluvos infulatą kanauninką Joną Krizosto- 
mą Gintilą dar 1842 m. senajame klebonijos darže vertė iškasti gilų griovį “. 

Kitados Maironis dainavo: „Kaip puikūs slėniai sraunios Dubysos, miškais 
lyg rūta kalnai žaliuoja“. Prie tų žaliuojančių kalnų priklauso ir Šiluva. Jos aukš- 
tumose auga spygliuočių miškai, vadinami šilais. Iki pastarųjų laikų jie supo Šilu- 
vą iš trijų pusių. Apsupta miškų, Šiluva ir šiandien nenustoja specifinio kolorito, 
kuris išsiskleidžia vos pastebimais spalvų persiliejimais, greitai kintančiais šešė- 
liais ir šviesomis. Bendras Šiluvos apylinkių vaizdas, žiūrint nuo kalvos, kur sto- 
vi bažnyčia primena jūros bangavimą. 

Iš miškų ir šilų kilo ir pats miestelio vardas, kitados Šilo, vėliau Šiluvos. 

PIRMASIS VARDAS - BŪDA 


Dar ankstesnis vardas buvo Būda. Šį vardą romantikai aiškino taip: ant tos 
kalvos, kur dabar stovi bažnyčia, pagonys žemaičiai deginę aukas išminties dei- 
vei Budai ar Butai. Šią legendą viešumon paleido istorikas Teodoras Narbutas, o 
juo sekė daug lietuvių bei lenkų, rašiusių apie Šiluvą . Kitiems toks aiškinimas 
atrodė nepagrįstas“. 

Paprasčiausiai tą klausimą sprendė Aleksandras Dambrauskas-Jakštas. „Lie- 
tuvių kalboj yra žodis budėti. Būda tada buvo budėjimo vieta, iš kur naktį saugota 
turtas nuo vagių ir laukinių žvėrių. Tokiose vietose statyta palapinės, vadinamos 
būdomis. Nuo tų būdų kai kada ir pati vietovė gaudavo būdos vardą. Panašiai bus 
gavusi būdos vardą ir Šiluva, kaip mini Gedgaudo aktas, kurio šioj vietoj buvo 
įkurta ir bažnyčia, Būdos vardas ir dabar yra plačiai žinomas Lietuvoje. Kauno 
apskrityje, ypač tose vietose, kur sodybos įsikūrusios tarp miškų, galima priskai- 
tyti apie dešimtį Būdos vietovardžių“. 

Iš tikrųjų dabar Lietuvoje yra maždaug 45 Būda vadinami miesteliai, kaimai 
ir vienkiemiai“. Seniau jų turėjo būti dar daugiau. Šis vardas reiškia ne ką kitą, 
kaip vietą, kur buvo apdorojami miško medžiai didžiojo kunigaikščio iždui. Miš- 
ko pramonė, prasidėjusi anksčiau, XV-XVI a, jau buvo plačiai išsivysčiusi ypač 
Žemaičiuose ir Sūduvoje. Iš nukirstų medžių buvo daromos lentelės statinėms ir 
statybai, degama derva, degutas, pelenai. Apdorotoji medžiaga buvo plukdoma į 
paskirtus uostus. Pelenams deginti buvo daromos krosnys, o prie jų statomos 
būdos darbininkams prisiglausti ir pelenų dėžėms bei maišams sukrauti. Tokiems 
miško darbams labai tiko ir Šiluva, nes buvo netoli Dubysos, kuria buvo galima 
medžiagą plukdyti į Nemuną, o iš čia į Karaliaučiaus ir Dancigo uostus. Panašiai 
Šešupe plukdyta miško medžiaga iš Sūduvos girių. 

Šiluvos Būdoj turėjo būti senokai gyvenama. Tai liudija prie senosios bažny- 
čios rastos (1938) iškasenos su ugniaviete, apdegusiais kaulais ir sudužusiais puo- 
dais. Kai kurios puodų šukės, Vytauto Didžiojo Kultūros muziejaus konsultanto 
Balieniūno teigimu, buvusios iš XI ar XII a.“ Kiti archeologiniai tyrinėjimai rodo, 
kad Šiluvos apylinkėse žmonių gyventa dar seniau. Tautušiuose atkasti radiniai iš 
prieškristinių laikų. Iš III-IV a. po Kristaus rasti pilkapiai su įvairiais įkapiais (se- 
gėmis, antkakliais, apyrankėmis, krūtinės grandinėmis, varinėmis Romos mone- 
tomis, kirviais, ietigaliais) Sandrauškėse, Naruišiuose, Pašakarnyje, Pažiobriuose, Rin- 
keliškiuose; šiose vietovėse, išskyrus Rinkeliškius, mirusieji laidoti nesudeginti. Iš 

V-VIII a. po Kristaus dar rasta piltinių kapinių su įkapiais ir mažais puodukais 
šiose Šiluvos parapijos vietovėse - Akmenėje, Viežlaukyje ir Šaukote. Tokie puodu- 
kai mirusiųjų galūgalvyje daugiau randami kaip tik Žemaičių kapinynuose“. 

Žmonių gyvenimo pėdsakai iš XII-XIII a. rodytų, jog Šiluvoj jau Treniotos ir 
Mindaugo laikais buvo ne vien Šilas. Kai šią vietą su plačia sritimi - ligi Dubysos 
Vytautas dovanojo savo didikui Jurgiui Gedgaudui čia jau turėjo būti miško pra- 
monės židinys su gyvenamaisiais pastatais. Gedgaudo laikais čia kūrėsi dvaras, 
kurį paveldėjo sūnus Petras Simonas, Šiluvos bažnyčios steigėjas. 1457 m. pasi- 
rašydamas steigimo aktą, šio dvaro vardą jis įrašė Šilas arba Būda“. 

Taip rašyti vietovardžius buvo neįprasta. Tas arba rodo, jog senasis vardas 
buvo keičiamas nauju. Keisti reikėjo, kad būtų galima atskirti vieną būdą nuo 
kitos. Sūduviuose pradėta skirti dvigubais arba sudurtiniais vardais, pavyzdžiui, 
Ąžuolų Būda, Salemos Būda, Griškabūdis, Valakbūdžiai, Lembūdžiai, Jurbūdžiai. Šilu- 
voje pasirinktas naujas vardas ir laikinai paliktas senasis. Nepraėjus dešimime- 
čiui nuo bažnyčios steigimo, senasis vardas jau buvo nukritęs, nes vietos kunigas 


1466 m. pasirašė „Jonu, (tik) Šilo klebonu“ 


ANTRASIS VARDAS - ŠILAS 


Antrasis vardas taip pat neretas mūsų vietovardžiuose. Jau XVI-XVII a. ran- 
dame Šilo žemę, buvusią Butrimaičių kaime, Jurbarko valsčiuje. Buvo Šilo laukai 
Rėzgaliuose, Kražių valsčiuje, buvo ir Šilų dvaras Ukmergės apskrityje, priklausęs 
(1619) Jokūbui Tautgilui. Visoje Lietuvoj XIX a. pabaigoje minima keliolika vie- 
tovių Šilo arba Šilų vardu, o pastaraisiais laikais jų suskaičiuota net 23“. Valsty- 
bine gudų kalba Šilas buvo rašomas šilos, Šylo, Šilov. Kadangi gudų Šylo ir lenkų 
szydlo reiškia tą patį dalyką (ylą), tai lenkiškai rašomuose aktuose pradėta varto- 
ti Szydlow, Szydlowa (lietuviškai būtų Yluva)“. 

Ši vardo kaita prasidėjo XVI a. Lietuvos Metrika 1567 m. dar rašo Šilova. Rasei- 
nių žemės teismo raštuose 1578 m. pakaitomis vartojami Szilova ir Szydtowa, kar- 
tais įmaišant lotynizuotą Szilovia. To amžiaus gale, ypač nuo 1585 m., jau daug 
dažniau vartojama Szydlava“ Bene paskutinį šios vardo painiavos atvejį randame 
XVI a. pabaigoje. Merkelis Zaviša, parduodamas Šiluvą Sofijai Vnučkienei, 1591 m. 
rašo Szilova, o Vnučkienė 1592 m. savo fundacijoje kalvinams jau vartoja Szydlo- 
va“. Kalvinų sinodai - rajoniniai, provinciniai ir generaliniai - šią vietą mini jau 

suslavinta forma. Taip pat žemaičių vyskupai savo pranešimuose Apaštališka- 
jam Sostui nuo XVII a. vartoja Szydlovia, Szydloviensis“. Šią formą randame ir 
Lietuvos žemėlapiuose, pradedant nuo XVI a. 

Kai Šiluvos vardą imta vartoti platesnėje literatūroje, ypač XIX a., kai ji buvo 
minima lenkų, rusų, vokiečių enciklopedijose, kitaip jau niekas neberašė - tik Szydlow, 
Šidlovo, Schydlow „Norėdami išskirti savąją Szydlową nuo mūsiškės, prie pastarosios 
lenkai pridėdavo Žmujdzi, atseit Žemaičių Šidlava. Šis nesusipratimas pačių lenkų 
literatūroje buvo iškeltas XIX a. Tai padarė šiluviškis bajoras Ignas Bučynskis savo 
knygoje apie Šiluvą. Sekdami juo, lenkams šią klaidą primindavo ir kiti lietuviai . 
Mūsų raštijoje „Tėvynės Sargas“ bene pirmasis pašalino sulenkintąją formą, rašy- 
damas Šiluva“. Iki Pirmojo pasaulinio karo ir po to liaudis dar sakydavo „eisime į 
Šidlavą“, nors pačių atlaidų niekas nevadino kitaip, kaip Šilinėmis. „Kelione į Šidla- 
vą“ - ne į Šilavą pavadino savo apysakaitę (1906) ir mūsų rašytoja Žemaitė. 

Lenkiškosios formos galutinai nusikratyta tik nepriklausomybės laikais. Ta- 
čiau ir tada nevienodai rašyta, nes vieni vartojo Šilavą kiti Šiluvą. Kalbiškai, rodos, 
tiksliau iš šilo daryti Šilavą, tačiau labiau prigijo Šiluva. Patys šiluviai neturėjo vie- 
no nusistatymo: vidurinė mokykla vadinosi Šilavos, o paštas ir valsčius Šiluvos. 
Visoje tautoje pagaliau įsipilietino Šiluva, ir šią formą priėmė mūsų kalbininkai “. 


MIESTELIS TARP KAIMO IR DVARO 


Jau pirmas vardas Būda rodo, jog čia kūrėsi miško darbininkų sodybos, iš ku- 
rių ilgainiui išaugo kaimas. Didikas Petras Gedgaudas naujai bažnyčiai užrašė dešimt 
to kaimo šeimų su kilnojamu ir nekilnojamu turtu ir „teisėtai joms priklausančio- 
mis žemėmis“ *. Miško pramonei plečiantis čia kūrėsi miško prižiūrėtojai, girinin- 
kai, medžiotojai, žvėrių sekliai. Šie žmonės turėjo būti dvaro tarnautojai. Tad šalia 
ūkinių pastatų, kurių vienas minimas buvęs akmeninis, turėjo būti ir gyvenamieji 
namai tarnautojams. Įpusėjus XV a. čia buvo ir puošnesni rūmai, nes didikas Ged- 
gaudas, steigdamas bažnyčią, buvo sukvietęs nemažai garbingų svečių. 

Bažnyčia buvo pastatyta dvaro žemėje, ir čia pradėjo kurtis miestelis. Po 60 m. 
vienas teismo dokumentas mini Šiluvos miestelio smuklę, kurioje įvyko kivirčas tarp 
nimo. Žemaitis pateikė teismui trijų liudininkų vardus - smuklininko Mockaus ir 
dviejų - Lukošiaus ir Jurgelio, gyvenančių prie Šiluvos. Teismui nepavyko išaiškinti 

kivirčo kaltininko - pradininko, bet Olzenimas skundėsi, kad jam buvę padaryta 
gilių žaizdų, dėl to visus metus gyvenąs vaistais. Byla buvo sprendžiama Vilniuje, 
maršalkos teisme, 1517 m. kovo 24 d., o pačios muštynės įvykusios prieš metus“. 

Apie 100 metų miestelis priklausė bažnyčiai, kuri garsėjo Marijos gimimo at- 
laidais. Į tuos atlaidus, kaip liudija vienas Martyno Mažvydo laiškas (1555), keliavę 
maldininkai, net jo parapijiečiai Ragainės lietuvininkai. Kiek anksčiau už pusan- 
tro kilometro nuo miestelio buvo pastatyta protestantų koplyčia, prieš 1569 m. 
atnaujinta ar padidinta. Naujas reformatų židinys dvaro žemėje ilgainiui gavo 
Zbarų vardą, nes barais (lenkiškai zbėr) buvo vadinamos kalvinų bendruomenės 
ir jų maldos namai. Vykstant reformacijai Šiluvos bažnyčios turtas buvo nusa- 
vintas, pati bažnyčia uždaryta ir nugriauta. 1592 m. kalvinų kunigams ir moky- 
tojams rengti baruose buvo įkurta mokykla. Po keleto metų čia buvo pastatyta ir 
mūrinė bažnyčia“. Šiluvos miestelis po to darėsi kaimu, o Zbarų vietovė, oficia- 
liuose dokumentuose vadinama Šiluva (Szydlowa), - viso kalvinų rajono Žemai- 
čiuose kultūros židiniu, Nors to rajono superintendentas gyveno Kėdainiuose, 
bet rajoniniai suvažiavimai-sinodai vykdavo ir Šiluvoje. 

Reformacijai skirstantis į sroves, Šiluvos apylinkėse kūrėsi įvairių sektų ži- 
dinėliai, bet kur jie glaudėsi, nėra žinių - greičiausiai atskiruose dvaruose. Tarp 
dvarininkų, nekalbant apie smulkiuosius bajorus ir kaimiečius, dar buvo likę ka- 
talikų. Katalikų restauracijai pradėjus stipriau reikštis ir III Lietuvos Statutui už- 
tikrinus bažnyčių teises, savo prarasto turto ir bažnyčios ėmė ieškoti ir Šiluvos 
katalikai. Bylos užtruko keliolika metų, kol 1622 m. Vilniaus Tribunole laimėjo 
katalikai, Po to buvo susitarta pasidalyti turtą ir tose dalybose miestelis, be pen- 
kių katalikų sodybų, ir toliau priklausė Reformatų Bažnyčiai. Tačiau katalikai 
atgavo buvusios bažnyčios vietą ir pastatė naują medinę bažnyčią. Kaip rašoma 
viename 1672 m. dokumente, kalvinams miestelyje priklausė 21 sodyba bei šei- 
ma . Katalikų Bažnyčios žinion miestelis grįžo tik XVIII a. pradžioje, kai baruose 
pradėjo nykti kalvinų šventovė ir jų židinys. 

Reformacijos ir restauracijos vyksme būta ne tik įvairių teismo bylų, pasita- 
rimų, susitarimų, turtinių pasikeitimų, bet ir kivirčų, pavartojant ginklus. Teis- 
mai siekė net Vilniaus Tribunolą ir valstybės seimą Varšuvoje. Dėl Šiluvos bėdų 
turėjo ne tik žemaičių vyskupai, bet ir kalvinų centras bei generaliniai sinodai 
Vilniuje. Visa tai Šiluvą išgarsino. Jau nuo XVI a. Lietuvos žemėlapiuose Šiluva 
žymima šalia Žemaičių seniūnijos centro Raseinių ir Promedėjos (Pramedžiu- 
vos), kaip viena iš trijų įsidėmėtinų žemaičių vietovių“. 

Šiluva buvo įsidėmėtina iš dalies dėl to, kad ji buvo įvairių kelių bei vieškelių 
mazgas. Pro ją ėjo senas kelias į Raseinius, Kėdainius, Betygalą, Grinkiškį, Tytu- 
vėnus. Raseinių kelias Šiluvą jungė su Kaunu. Šiluvos keliai dar minimi į atskirus 
dvarus - Žadikių, Šunkepių ir kitus. Svarbiausi buvo du magistraliniai vieškeliai, 
kurie kryžiavosi Šiluvoje: Raseinių - Šiaulių, vedęs į Latvijos pasienį ir Mintautą, 
ir Kėdainių - Lyduvėnų, ėjęs Tilžės bei Prūsų link. Iš Šiluvos į šiaurę dar buvo du 
vieškeliai: vienas per Kelmę į Šaukėnus, antras per Tytuvėnus - Šiaulėnus į Rad- 
viliškį. Kai kurie tų vieškelių minimi jau XIV a. kryžiuočių žvalgybos praneši- 
muose. Nuo XVI a. šie keliai jau vadinami: Šiluvos - Raseinių senoviniu vieškeliu ir 
Šiluvos - Kėdainių vieškeliu“. 

Žemaičių administracijoje Šiluva nevaidino jokio vaidmens. Ji niekada ne- 
buvo valsčiaus buveinė, priešingai -XVI a. ji pakaitomis priklausė net keturiems 
valsčiams: Beržynų, Kražių, Raseinių ir Viduklės“. Nuo 1622 m. Žemaičių vys- 
kupijoje Šiluva buvo kanauninkų parapija“, 1651 m. pakelta prepozitine““ para- 
pija, nuo 1752 m. padaryta dekanato“““ centru, 1775 m. pirmoji infulatūra"**** 
Žemaičiuose, o nuo 1786 m. - sufraganine infulatūra“““““ , kaip Trakai Vilniaus 
vyskupijoje. 

Nepaisant gerų kelių, garsių atlaidų ir prekymečių, miestelis augo labai pa- 
mažu. Jo neaplenkė nelaimės, karai, marai ir gaisrai, kurie anais šimtmečiais var- 
gino visą kraštą. 


* Vadinasi, parapiją valdė Žemaičių vyskupijos kanauninkas. 

** Prepozitinėmis būdavo tik tos parapijos, kurios turėdavo kunigų mansionarijų kolegiją. 
Kunigai mansionarijai gaudavo fundatoriaus jiems numatytą išlaikymą ir privalėjo skaityti Dievo 
Motinos valandas. Tokios parapijos klebonas turėjo prepozito - lot. viršininko titulą. 

*** Dekanatas - administracinis bažnytinis vienetas, vienijantis nuo kelių iki keliolikos 
parapijų. Dekanatui vadovauja jo centre reziduojantys klebonai, gaunantys dekano pareigas. 

**** Infulatūra yra parapija, kurios klebonas tam tikromis progomis turi teisę dėvėti vys- 
kupo liturginius rūbus. 

***** Tokią parapiją valdė vyskupo ordinaro padėjėjas - sufraganas, kuriam buvo patikė- 
ta rūpintis vyskupijos dalies administravimu. 


29 


ŠILUVA RUSŲ VALDYMO LAIKAIS 


Miestelis labiausiai išaugo rusų okupacijos laikotarpiu. Valančius rašo, kad 
1841 m. čia buvo 619 gyventojų, o parapijoje 4687 tikintieji. 1861 m. minima bu- 
vus 80 medinių namų, vaistinė, smuklė ir keletas krautuvių. 1879 m. miestelyje 
gyveno jau 1215 gyventojų, iš jų 659 katalikai. Pagal kitus šaltinius tada buvę 
1500 gyventojų, o katalikų - 76 243. Kaip matome, katalikai sudarė vos pusę mies- 
telio gyventojų. Be rusų valdininkų, kitų krikščionių nebuvo. Kita pusė gyvento- 
jų buvo žydai. Jie ėmė telktis Šiluvon šiame amžiuje, nes atsirado didesnių pre- 
kybos galimybių, ypač per didžiuosius atlaidus, metinį prekymetį ir savaitinius 
turgus. Jau 1859 m. žydai čia turėjo savo sinagogą. 

Rusai pagerino Raseinių - Šiaulių vieškelį ligi Mintaujos; tai buvo svarbus 
prekybinis ruožas. Be to, už 8-10 km nuo Šiluvos pro Lyduvėnus ir Tytuvėnus 
buvo nutiesta geležinkelio linija. Dėl to į metinius turgus, kurie trukdavo 8 dienas, 
kaip ir atlaidai, jau 1823 m. suvažiuodavo pirklių iš Vilniaus, Mintaujos, Rygos, 
Daugpilio. 1842 m. žymią vietą užėmę rusų pirkliai iš Rygos, Maskvos, Kijevo, o kai 
kada iš Odesos. Rusų ir armėnų pirkliai minimi kaip stambiausi ligi 1863 m. stiklo, 
porceliano, brangių kailių, medžiagų ir prekių tiekėjai. Dėl to į šį prekymetį su- 
plaukdavo plačiųjų apylinkių dvarininkai apsipirkti visiems metams“. 

Rusai pertvarkė Žemaičių administraciją. Raseinių apskritis buvo įjungta į 
Kauno guberniją ir padalyta. Šioje apskrityje iš buvusių valsčių liko septyni: Ra- 
seinių, Viduklės, Kražių, Rietavo, Pajūrio, Varšuvos, Šaudavos ir dalis buvusių 
Ariogalos bei Tendžiogalos valsčių. Šioje apskrityje buvo įsteigti 5 policijos rajo- 
nai: Kražių, Šiluvos, Jurbarko, Šilalės ir Rietavo. Šiluvos rajonui priklausė pati 
Šiluva, Tytuvėnai, Lyduvėnai, Lioliai, Viduklė, Raseiniai, Girkalnis, dalis Betyga- 
los ir Ariogalos. Prie rusų Šiluva tapo ir valsčiaus centru, kuriam priklausė 5 se- 
niūnijos: 148 vietovės ir 2708 gyventojai. 

Rusų ranka Šiluvą iškėlė Žemaičių administracijoje, bet ją gniuždė kaip reli- 
ginį židinį. Pirmoje XIX a. pusėje Šiluvos parapijoje gyveno 8110 tikinčiųjų. Jai 
priklausė Žaiginio filija“ ir trys koplyčios (miestelio, Kontaučių ir Vitkiškių), be 
to, trys altarijos“". Šiluvos dekanate buvo 9 parapijos, kiekviena su savomis fili- 


* Filija - bažnyčia, neturinti savos parapijos. 


** Altarija dažniausiai vadinamos fundacijos, skirtos parapijos bažnyčioje esantiems alto- 
riams išlaikyti. Tokia fundacija numato atlyginimą už mišias, laikomas prie to altoriaus arba net 
atskiro kunigo išlaikymą. 

jomis ir koplyčiomis. Dekanato teritorijoje gyveno 45 741 tikintysis. Po 1831 m. 
sukilimo rusai nusavino parapijos turtą, kuris buvo vėl išaugęs iki 140 valakų bei 
25 margų žemės ir 7666 rublių. Po 1863 m. sukilimo jie uždarė parapinę mokyklą 
ir įsteigė savąją, uždraudė maldininkų procesijas, suvaržė atlaidų iškilmes, kė- 
sinosi pastatyti net savo cerkvę. Jie ėmė kištis į Šiluvos klebono-infulato skyri- 
mą, siūlyti savus kandidatus arba nepripažinti vyskupo parinktųjų - taip parapi- 
ja neteko 1775 m. duotosios Romos privilegijos. Po 1831 m. rusų administracijos 
žinion perėjo ir Šiluvos miestelis. 


BAJORIŠKAS APYLINKĖS VEIDAS 


Ypač stipriose policijos rankose rusai laikė Raseinių apskritį, nes čia dau- 
giausia gyveno gerai organizuota šlėkta. Pagal 1862 m, statistiką, šioje apskrityje 
buvo 488 dvarai ir 82 smulkių bajorų kaimai. Juose gyveno vien vyriškos giminės 
8630 bajorų. Dvarų pasiskirstymas buvo nevienodas. Keturiolikoje parapijų buvo 
mažiau negu po dešimt dvarų, kitoje keturiolikoje tarp 10 ir 20 dvarų: Lioliuose 
(24), Krakėse ir Viduklėje (po 25), Kaltanėnuose (29), Betygaloje (30), Raseiniuo- 
se (37) ir Šiluvoje (38). Bajorkaimių Šiluvoje tebuvo keturi: Dobkaičių, Grigaičių, 
Pažiobrės ir Rekščių. Iš 38 Šiluvos dvarų 22 buvo didieji arba žymesnieji, o kiti 16 
mažesni. Visus juos XIX a. antroje pusėje valdė 25 dvarininkų šeimos“. 

Prieš 1863 m. sukilimą kai kurie bajorai užėmė atsakingas vietas. Viktoras 
Kareiva iš Katauščyznos ir Pranas Bilevičius iš Skoraitiškių buvo Raseinių apskri- 
ties teismo pirmininkai, o Juozas Kupsčia iš Palunkės - teismo narys Kaune. Barš- 
čynų Katerla buvo rusų kariuomenės pulkininkas. Kai kurie iš šiluvių vadovavo 
Raseinių apskrities bajorams ir buvo vadinami maršalkomis. Tokie buvo Ignas 
Bučynskis iš Baltųjų Šaukotų ir Jeronimas Pšeciševskis, anksčiau valdęs Žaginius. 
Bučynskis parašė reikšmingus darbus: istorinę statistinę studiją apie Raseinių 
apskritį, Dubysos baseino aprašymą ir geriausią anais laikais studijėlę apie Šilu- 
vos bažnyčią. Iš Šiluvos dekanato vietovės Vaguvos buvo kilęs Liudvikas Adomas 
Jucevičius, daug parašęs apie Žemaičius, taip pat neužmiršęs aprašyti ir Šiluvos. 
Be kita ko, vienas iš šiluvių bajorų iš Didžiojo dvaro - Kazimieras Kontrimas buvo 
Vilniaus akademijos sekretorius, taip pat apsčiai rašęs to meto spaudoje“. 

Šiluvos bajorai beveik visi buvo žemaičiai. Tai galima spręsti iš ankstesnių ir 
čia pat minėtų pavardžių: Būdavai, Goštautai, Godvaišai, Kantrimai, Kareivos, 

Kupsčiai, Narbutai, Rakščiai arba vėliau sulenkinę galūnes - Bilėnai, Jakniai, Poš- 
kai; Bartkevičiai esą pavardę pasikeitę iš Tautvydų, Aleknavičiai (Olechnovičiai) 
ir Bialozorai iš Mantvydų, Skaraičiai iš Klausgalių *. Bajorų pavardžių kaitai ir jų 
lietuviškumui nustatyti būtų įdomios studijos apie Šiluvos kapines. Jos yra senos 
(XVII a. pradžios), puošnios ir pilnos paminklų“. 

Iš smulkiųjų bajorų minėtinas Juozas Oleškevičius, žymus XIX a. pradžioje 
dailininkas Petrapilyje, kartu religinis mistikas, turėjęs lemiamos įtakos Adomui 
Mickevičiui bei jo posūkiui į misticizmą. Iš Rylių kaimo kilęs ir garsusis XIX a. 
pirmosios pusės Artimųjų Rytų misininkas, Propaganda Fidei“ seminarijos Romo- 
je rektorius, jėzuitas Maksimilijonas Ryla. Mūsų laikais pagarsėjo šilutiškis prof. 
Pranas Baltrus Šivickis. 

Kaip visi žemaičių bajorai, taip ir šiluviškiai buvo dvikalbiai - mokėjo že- 
maitiškai ir kalbėjo lenkiškai. Dvikalbiškumas visoje Lietuvoje, o ypač Žemai- 
čiuose tarp kilmingųjų pastebimas nuo XVI a. Iš jėzuitų žemaičių, kurį laiką dir- 
busių Latvijos misijoje (iš viso 77 tėvai), nuo 1583 iki 1770 m., nerasta nė vieno, 
kuris nemokėtų žemaitiškai ir lenkiškai, neskaitant vėliau išmoktų kitų kalbų. 
Tik vieno lietuvių kalba buvo netobula, o 11-o0s tobula (scit lithuanicam perfecte). 
Visi kiti 65 žemaičiai mokėjo savo kalbą pakankamai gerai, nes daugelis jų buvo 
liaudies pamokslininkai ar misijų vedėjai po keletą ar keliolika metų Aukštai- 
čiuose ir Žemaičiuose. Tarp pastarųjų buvo ir šiluviškių Katerlų bendrapavardis 
Jonas, ir Šiluvai artimų kaimynų Pilsudskių Dominykas, o Jonas Ignas Pilsudskis 
jau priklausė prie 11 tobulųjų. Daugelis šių jėzuitų turėjo tipiškas žemaičių pa- 
vardęs: Beinartas, Buivydas, Burba, Dovainos (du), Galminas, Gimbutas, Juodei- 
kos (du), Kymantas, Koštautas, Orvydas, Prišmantas, Rimgaila, Sogaila, Vaišvila. 
Tarp gerai kalbančių ir užsirašiusių žemaičiais jėzuitų buvo ir tokie, kaip Nyžins- 
ki, Huscza, Pezzen, Renno“. 

Dvikalbiškumas nekliudė žemaičių patriotizmui, kuris ypač iškilo XVIII a. 
pabaigoje ir XIX a. pradžioje. Toliau jis slūgo ir po 1863 m. sukilimo beveik prige- 
so. Atgimstanti Lietuva ir Šiluva rėmėsi jau liaudimi - kaimu, o tų kaimų šiliu- 
viuose buvo taip pat nemažai - 70. 


* Tikėjimo platinimo - misijų kongregacija prie Apaštalų sosto įkurta 1622 m. Jos semina- 
rija buvo skirta kunigams iš misijų kraštų. 

ŠILUVOS PERTVARKYMO PROJEKTAI 


Užsieniečiai ir saviškiai Šiluvai darė vieną priekaištą, kad miestelis nėra pa- 
sirengęs priimti gausių maldininkų ir turistų būrių. Nebuvo tinkamų patalpų nei 
viešbučių priglausti keleiviams. Kitas priekaištas, kad pati šventovių aplinka vis 
dar buvo provincinė, be deramo puošnumo ir pritaikymo, Abiejų šventovių ne- 
siejo bendra erdvė. Jas skyrė gyvenamieji namai ir kliudė kelias, einąs pro pat 
bažnyčią ir koplyčią. 

Kauno arkivyskupas Juozapas Skvireckas, 1938 m. lankydamasis Šiluvoje ir 
viską apžiūrėjęs, įsakė klebonui pirmiausi parengti erdvę tarp šventovių. Nuo baž- 
nyčios į koplyčią buvo numatyta plati ištisinė aikštė su takais ir alėjomis. Palei 
takus turėjo būti įrengtos kryžiaus kelių ir skausmingosios Marijos stotys. Prie 
kapinių, kurios supa Apsireiškimo koplyčią, aikštė turėjo keleriopai padidėti, kad 
joje galėtų tilpti tūkstantinės minios. Kelią, einantį nuo Tytuvėnų, Grinkiškio ir 
Šiaulėnų į Raseinius, buvo numatyta nukreipti palei pietinį bažnyčios galą, o tą jo 
dalį, kuri ėjo per miestelį - visai panaikinti. Keletą gyvenamųjų sodybų, esančių 
tarp bažnyčios ir koplyčios, sutarta atpirkti ir jų namus (7 ar 8) pašalinti““. 

Projektą pradėta vykdyti pirmiausiai nukreipiant kelią. Miesto valdyba pra- 
dėjo darbą dar tų pačių metų rudenį. Kasant žemę naujam keliui palei bažnyčios 
šventoriaus galą, buvo rasti seni griuvėsiai. Juos norėta pašalinti, bet apie tai 
sužinojo paminklų konservavimo įstaigos ir pavedė juos ištirti Vytauto Didžiojo 
Kultūros muziejui. Jis pasiuntė komisiją, kuri „tuos pamatus ištyrė ir atliko rei- 
kiamus matavimus. Muziejaus Tarybos 1938 m. spalio 31 nutarimu pamatai pa- 
likti apsaugai ir apie tai pranešta Statybos ir Sauskelių Inspekcijai“. Muziejaus 
metraštyje tie griuvėsiai vadinami „senais mūriniais pastatais“. 

Numatytasis naujas kelias buvo dar labiau nukreiptas į pietus nuo bažny- 
čios ir, apsukus miestelį, sujungtas su Raseinių vieškeliu. Toji kelio dalis, kuri ėjo 
per miestelį, nebuvo uždaryta, žmonės dar naudojosi ir vienu, ir kitu keliu. Mi- 
nėtą projektą sukliudė įvykdyti karas ir okupacijos. Šiluvai jis būtų davęs naują, 
puošnesnį ir šventovių orumą labiau atitinkantį veidą. 


* Tarpukarinio leidiniuose apie Šiluvą skelbtą pertvarkymo projektą būtų įdomu publikuoti. 

žie A 


Miestelio istorijos apžvalga yra įvadas platesnei Šiluvos ir jos sričių istorijai, 
kuri nusitęsia per 523 metus, skaičiuojant nuo bažnyčios įkūrimo. Kūrimosi pra- 
džia supažindina mus su Vytauto bendradarbiais - neofitais ir jų vaikais. Kas jie 
buvo, kokį vaidmenį vaidino Lietuvos ir Žemaitijos gyvenime? Pagaliau ko jie 
siekė kurdami ir globodami Šiluvą, matysime kitame skyriuje. 

ANTRAS SKYRIUS 


Vytauto 
bendradarbis 
steigia bažnyčią 


aip rodo Šiluvos bažnyčioje portretas, steigėjas atrodė nebejaunas žmo- 
gus, maždaug 60 metų amžiaus, su iškilminga mantija ant pečių ir žvilgančiais 
šarvais ant krūtinės. Taip jis turėjo atrodyti, užimdamas Vilniaus pilininko ir 
Lietuvos didžiojo kunigaikščio vietininko pareigas Smolenske. 

Žemaičiuose jis buvo žinomas kaip Geišių tėvainis, o Geišiai buvo Raseinių 
pašonėje, beveik pritapę prie miesto. Iš šio dvaro vėliau kilo žemaičių vyskupas 
Merkelis Geišas iš Gedgaudų giminės, ilgokai išlikusios Žemaičiuose ir dabar tu- 
rinčios savo palikuonių Anglijoje Gelgudų vardu. Geišių tėvainis ir Šiluvos savi- 
ninkas Gedgaudas buvo iš kitos šakos, kilusios, kaip ir pirmoji, iš Vilniaus krašto. 
Pirmųjų Gedgaudų lizdas buvo Dieveniškės, o antrųjų Žiupronys, apie 10 km į 
šiaurės rytus nuo Ašmenos. Vieni ir kiti Gedgaudai istorinėje literatūroje rašomi 
įvairiai: Gedigaudas, Gedigoldas, Gedegavtas, Gelgaudas. 


ŠILO-ŠILUVOS STEIGĖJO GIMINĖ 


Šiluvos steigėjo senelis vadinosi Gailiginas, turėjęs keletą brolių, iš kurių ži- 
nomas tik Rekučio vardas. Rekučio sūnus buvo Butvydas, arba Butivydas, o kitų 
brolių vaikai - Vigaila, Rimvydas ir Viražas. Paties Gailigino vaikai, du sūnūs, 
buvo Manvydas ir Gedgaudas, vėliau per krikštą gavę Alberto (Adalberto) ir Jur- 
gio vardus. 

Jurgis Gedgaudas, Šiluvos steigėjo tėvas, buvo jaunesnis ir mažiau žymus Lie- 
tuvos gyvenime, palyginti su Albertu Manvydu. Jo vardas dokumentuose randa- 
mas jau 1387-1389 m., kur jis pasirašo už savo tėvą Galiginą. Jau tada prie parašo 

Manvydas pridėjo ir savo antspaudą, kurio herbas buvo su keturių kvadratų kry- 
žiumi ir penkių spindulių žvaigžde vidury. Šio tipo herbai nerandami nei rusuo- 
se, nei lenkuose. Iš to spėjama, kad Manvydas ir jo brolis dar prieš antrąjį Lietu- 
vos krikštą buvo vakarietiškosios-lotyniškosios kultūros“. 

Manvydas buvo „ištikimiausias Vytauto patikėtinis, sėkmės ir nesėkmės 
draugas, susietas su juo ne tik bičiulyste, bet ir svainyste“. Manvydo pirmoji žmona 
Julijona buvo tikroji Onos Vytautienės sesuo, Vytautas patikėjo Manvydui savo 
valstybės centrą Vilnių, kurį per 26 metus (1396-1422) jis valdė seniūno, vėliau 
vaivados titulu. Jis dalyvavo politinėse Vytauto delegacijose, pasirašė Salyno su- 
tartį su kryžiuočiais, Vilniaus unijos aktą su lenkais (1401), Žemaičių vyskupijos 
steigimą aktą, duotą Vytauto 1421 m. 

Už įvairius nuopelnus valstybei Vytautas apdovanojo Manvydą žemės tur- 
tais Vilniaus, Minsko ir Žemaičių srityse (be kita ko, dovanojo Skuodą). Iš tų turtų 
dalies Manvydas pastatė 1424 m. Marijos Gimimo garbei bažnyčią Breslaujoje ir 
savo giminės atminimui bei savo ir brolio šventųjų globėjų garbei - 1423 m. kop- 
lyčią prie Vilniaus katedros“. Jo asmeninį santykį su Bažnyčia liudija faktas, jog 
senatvėje, nebegalėdamas laikyti įpareigojamo pasninko, popiežių Martyną Vjis 
paprašė sau ir žmonai Jadvygai (tai antroji jo žmona) dispensos ir ją gavo“. 

Manvydo brolis ir Šiluvos steigėjo tėvas Jurgis Gedgaudas nuo 1401 m. buvo 
Vytauto dvaro maršalka. Vėliau, ligi 1411 m., jis buvo Kijevo vaivada, 0 1415-1423 m. 
Podolės seniūnas, šioje srityje pastatęs stiprių pilių. Po Manvydo mirties apie 
aštuonetą metų (1424-1432) Jurgis buvo Vilniaus vaivada. Kartu su Manvydu jis 
pasirašė sutartis su lenkais (1401) ir su kryžiuočiais (1405). Vytauto pavestas Jur- 
gis Gedgaudas 1415 m. vadovavo 60-ties žemaičių bajorų delegacijai Konstanco 
visuotiniame Bažnyčios susirinkime . Po penkiolikos metų (1430) Vytautas rašė 
Kryžiuočių ordino magistrui Pauliui von Rusdorfui, kad į Torno pasitarimą „bū- 
tų mielai pasiuntęs narsųjį vaivadą Gedgaudą, bet jis šiuokart serga“. Vytautas 
neliko skolingas ir šiam ištikimam savo bendradarbiui. Greičiausiai po Konstan- 
co žygio jam buvo dovanoti kai kurie žemės plotai prie Minsko ir Žemaičiuose. 

Jurgis Gedgaudas buvo vienas tų, kurie labiausiai rėmė Vytauto vainikavi- 
mosi planą. Tuo reikalu jis kartu su Rumbautu, Kęsgailos broliu, 1429 m. buvo 
pasiųstas pas karalių Jogailą. Jogaila priešinosi Vytauto karūnavimui, ir Jurgis 
Gedgaudas tada turėjo drąsos jam pasakyti: „Patiks karaliui ar ne, bet mano vieš- 
pats (Vytautas) gaus karališkąjį vainiką“. Dėl šių žodžių Jogaila rašė specialų 
laišką „savo broliui Vytautui“, priekaištaudamas ir kartu aiškindamasis““. 

PETRO GEDGAUDO VALSTYBINIS VAIDMUO 


Jurgio Gedgaudo sūnus Petras Simonas (slapyvardis Senka) šaltiniuose pirmą 
kartą randamas 1429 m., kai dėdės Manvydo koplyčiai jis užrašė Tolociškių dvare- 
lį '. Tada jis turėjo būti savarankiškas valdytojas turto, kurį dar padidino vesdamas 
Mykolo Kęsgailos dukterį Milaknę iš žinomos deltuviškių Valimantaičių giminės. 

Jo vardas iškilo, kai Vytautas parinko jį vykti į Romą kartu su uošviu Žemai- 
čių seniūnu Kęsgaila ir šio broliu Šedbaru, Kauno (1418) ir Ukmergės (1424-1425) 
seniūnu “. Ši delegacija turėjo uždavinį gauti Romos pritarimą Vytauto vainika- 
vimui. Gedgaudo vardas jau buvo žinomas Romai, nes jo tėvas su žemaičių būriu 
dalyvavo Konstanco Susirinkime. Žinomas buvo ir Mykolas Kęsgaila, nes priėmė 
Konstanco Susirinkimo delegatus Žemaičiuose ir pasirašė Žemaičių vyskupijos 
steigimo aktą, duotą tų pačių Konstanco Susirinkimo įgaliotinių 1417 m.“ 

Petras Gedgaudas ir minėti du broliai išsiruošė į Romą 1430 m. pavasarį. Po- 
piežius Martynas V tuo metu buvo arti savo amžiaus galo, o tarp kardinolų ne- 
buvo pilno darnumo. Roma turėjo savo rūpesčių po neseniai baigtos Avinjono 
nelaisvės ir nebaigtos Čekijos husitų schizmos, į kurios rėmimą kaip tik ir buvo 
įvelta Lietuvos valstybė (be Lenkijos) “. Roma tai žinojo. Ji žinojo ir dviejų valdo- 
vų giminaičių - Jogailos ir Vytauto nesutarimus, o nūnai naują įtampą dėl Vy- 
tauto vainikavimosi plano. Petro Gedgaudo delegacija faktiškai nieko nelaimėjo. 

Pritarimas Vytauto planui buvo gautas iš Romos imperatoriaus Zigmanto. 
Bet Vytauto pasiuntiniai, grįždami iš imperatoriaus, pakeliui buvo sulaikyti len- 
kų. Dėl to imperatorius laikinai sustabdė karališkojo vainiko pasiuntimą Vytau- 
tui. Kas buvo šioje pasiuntinybėje, ar ta pati trijulė su Petru Gedgaudu, ar kiti 
didikai, žinių nėra. 

Po staigios Vytauto mirties Lietuvą perėmė valdyti Jogailos brolis Švitrigai- 
la, rėmęs Vytauto vainikavimąsi, o dabar pats siekęs vainikuotis Lietuvos kara- 
liumi. Švitrigailos pusėje buvo žymieji Lietuvos didikai, tarp jų - Gedgaudai ir 
Kęsgaila su broliais. Švitrigailos paliaubų derybose su lenkais 1431 m., tarp kitų, 
dalyvavo Petro Gedgaudo tėvas - Vilniaus vaivada ir Romos kelionių draugas 
Šedbaras “. Gedgaudo tėvas Jurgis ir pusbrolis Jonas (Ivaška) Manvydaitis lydėjo 
Švitrigailą į sutartas derybas su lenkais Lietuvos Brastoje 1432 m. rugsėjo 15 d. 
Kaip tik tuo metu prie Ašmenos juos užpuolė sąmokslininkai. Švitrigaila buvo 
priverstas bėgti į rusiškąsias sritis. Su juo bėgo ir Petro Gedgaudo tėvas bei pus- 
brolis Manvydaitis. 

Pats Petras Gedgaudas nebuvo įveltas į šį sąmokslą, tačiau nėra žinių, kad 
būtų buvęs ir Švitrigailos tarnyboje. Gal dėl to naujasis valdovas Žygimantas, 
Vytauto brolis, iš pradžių jam buvo palankus. Dviejuose Žygimanto aktuose, bū- 
tent Trakų ir Gardino sutartyse, kurias naujas valdovas 1433 ir 1434 m. padarė su 
lenkais, minimas ir Petras Gedgaudas. Čia jis vieną kartą pasirašė Senkonis Gedi- 
goldi, o antrą - Senko Gedigoldowicz. Petro Gedgaudo parašai tuo metu buvo be 
jokių titulų, atseit be jokios tarnybinės kategorijos“. Tačiau 1434 m. Žygimantas 
padovanojo jam Myriaus pilį bei miestelį su jam priklausančiomis žemėmis prie 
Naugarduko ir Nesvyžiaus kelio“, 

Vėliau Petro Gedgaudo vardas neužtinkamas jokiuose žymesnių pareigūnų 
sąrašuose, tačiau jo nerandame ir tarp tų, kurie būtų patekę į Vytauto brolio 
nemalonę. Tarp šių buvo Gedgaudo draugai - keturi broliai Valimantaičiai. Du iš 
jų - Rimbautą ir Šedbarą - Žygimantas pasmerkė mirti, Mykolą Kęsgailą pašalino 
iš Žemaičių seniūno, o Joną Jaunių - iš Trakų vaivados pareigų. Iš Vilniaus vaiva- 
dos vietos buvo pašalintas ir Petro Gedgaudo tėvas, po to apsigyvenęs privačiai 
Vyšniavo dvare, prie Ašmenos. Čia jis praleido likusį gyvenimą, bet mirė ne 1434 
m., kaip teigia kai kurie istorikai; jo parašą dar randame viename Žygimanto fun- 
dacijos akte 1435 m. birželio 9 d. Jo palaikus priglaudė brolio statytoji koplyčia 
prie Vilniaus katedros, kurioje anksčiau buvo atgulęs Manvydas“, 

Petras Gedgaudas neiškilo ir po Žygimanto nužudymo (1440), Tai rodytų, 
kad jis nebuvo įtrauktas ir į šį sąmokslą. Naujasis valdovas trylikametis Kazimie- 
ras, Jogailos sūnus, prieš lenkų valią buvo paskelbtas Lietuvos didžiuoju kuni- 
gaikščiu, bet praktiškai kraštą valdė Jonas Goštautas, Gedgaudų kaimynas, vie- 
nas iš ryškiausių sąmokslininkų prieš Švitrigailą, Žygimantą, o vėliau ir prieš 
Kazimierą, 

Kol valdė Petras Goštautas, Gedgaudas negavo jokio žymesnės tarnybos. Tik 
po 10 metų silpnėjant Goštauto įtakai, pats Kazimieras Gedgaudą paskyrė savo 
vietininku Smolenske ir Vilniaus pilininku. Tačiau šiose pareigose Petras Ged- 
gaudas išbuvo trumpą laiką (1450-1451). Smolenske jo pareigas perėmė žmonos 
brolis Mykolas Kęsgailaitis, Lietuvos kancleris. 

Šiluvos steigėjas, atrodo, nebuvo ypatingas politikas, nesiveržė į priekį ir 
nesidavė įtraukiamas į to meto politinius nesutarimus bei kruvinas brolių pešty- 
nes. Jis liks istorijoje labiau žinomas kaip bažnyčių statytojas. 

TRIJŲ BAŽNYČIŲ STATYTOJAS 


Pirmąją bažnyčią Petras Gedgaudas pastatė 1447 m. Radaškovičiuose, apie 
35 km į šiaurės vakarus nuo Minsko. Čia buvo jo dvaras, kuriame jis dažniausiai 
gyveno, o pojo mirties liko gyventi jo žmona, Vieta bažnyčiai buvo parinkta dvaro 
žemėje, tarp dviejų upelių, kurie subėga į Ūdrą. Bažnyčia buvo pašvęsta Švč. Trejy- 
bės, šv. Onos ir šv. Stepono garbei ir aprūpinta gausiu turtu. Steigiamąjme akte 
Gedgaudas išreiškė ir pagrindinį motyvą, kodėl jis tai daro: „Steigiu parapinę baž- 
nyčią savo dvare, norėdamas sustiprinti ir išaukštinti katalikų tikėjimą“. 

Ašmenos srityje, prie Vilniaus, jis 1451 m. jis pastatė antrąją bažnyčią Mari- 
jos Aplankymo garbei. Ši buvo jo tėvų dvare Vyšniave, esančiame prie Galšios 
upės apie 35 km į pietryčius nuo Ašmenos. Čia po tėvo mirties liko gyventi jo 
motina Anastazija. Ji pati valdė šį dvarą bent ligi 1442 metų, nes tada ji užrašė 
dešimtines“ iš Tolkaičių žemės Manvydo ir savo vyro koplyčiai Vilniuje . Po jos 
mirties šis dvaras atiteko sūnui, ir tada jis tėvų atminimui ėmė statyti šią parapi- 
nę bažnyčią. Aprūpindamas ją turtu, jis ta pačia proga parengė papildomą fun- 
daciją Radaškovičių bažnyčiai. 

Trečioji jo statyta ir turtais aprūpinta bažnyčia buvo Šiluvoje. Čia buvo jo 
dvaras su plačia sritimi, bet tokių dvarų jis turėjo daugiau. Šioje vietovėje jis 
neturėjo jokių artimesnių žmonių, kaip Vyšniave ir Radaškovičiuose. Tad kyla 
klausimas, kodėl čia jis apsisprendė statyti bažnyčią? Valančius rašo, kad jis tai 
padaręs prašomas Žemaičių vyskupo Jokūbo Trakiškio““. 

Jokūbas buvo trečiasis vyskupas (1436-1439) po Motiejaus, kuris buvo kilęs 
taip pat iš Trakų. Abu šie trakiškiai buvo artimi Vytautui ir palaikė jo politiką. 
Turbūt jie buvo pažįstami bei artimi ir Gedgaudų giminei. Tad vyskupas Jokūbas, 
rūpindamasis stiprinti Vytauto įdiegtą krikščionybę Žemaičiuose, galėjo kreip- 
tis į jaunąjį Gedgaudą, kuris po tėvo paveldėjo Geišius ir Šiluvą. O tėvas bus miręs 
kaip tik tuo laiku, kai Jokūbas ganytojavo Žemaičiuose. Tačiau šis prašymas tada 
negalėjo būti įvykdytas. Gedgaudas dar nebuvo pastatęs jokios bažnyčios, ir kai 
statė pirmąją, vyskupas Jokūbas jau buvo miręs prieš 8 metus, o kai steigė Šiluvą, 
buvo miręs ir penktasis vyskupas Martynas I Luokiškis. Tad Valančiaus teigimas 
klausimo neišsprendžia, Tiesa, Žemaičių vyskupų sąraše yra spraga tuo metu 


* Dešimtinė - mokestis bažnyčiai kaip iš žemės gaunamų pajamų dešimtoji dalis. Dešimti- 
nė galėjo būti atiduodama natūra nuo surenkamo derliaus ir žemės ūkio produktų. 

(1454-1459), kai įsiterpė Šiluvos bažnyčios steigimas. Gal tas nežinomasis vysku- 
pas pakartojo ano Trakiškio prašymą, kuris šį kartą buvo įvykdytas? 


„STEIGIU ŠILE BAŽNYČIĄ“ 


Bažnyčios steigimo aktas buvo sudarytas 1457 m. - sekmadienį po šv. Lem- 
perto, t. y. rugsėjo 1 d. - pačiame Šilo, arba Būdos, dvare“. Į steigimo iškilmes 
pakviesta liudininkų „ir daug kitų patikimųjų“. Tai rodo, kad šiam įvykiui buvo 
skirta daugiau reikšmės, nes kitų Gedgaudo bažnyčių steigimo aktuose neprisi- 
menama, jog būtų dalyvavęs gausesnis kviestinių skaičius. 

„Patikimųjų“ kategorija nebūtinai byloja, kad šiose iškilmėse turėjo daly- 
vauti tik jo ir Žmonos giminaičiai. Gedgaudas neturėjo brolių, tik pusbrolius Man- 
vydaičius ir antros eilės pusbrolius Butvydaičius, Rimvydaičius, Viažaičius ir jų 
vaikus, žinomus jau kitomis pavardėmis - Aleknavičius, Dorohostaiskius, Gleba- 
vičius, Zabžezinskius“. 

Tarp liudininkų minimi šie didikai: „Žemaičių seniūno maršalka Minelga, ko- 
liatorius Gedgaudo brolis Minelga, kitas brolis Mykolas ir Mykolo sūnus Kybar- 
tas“. Tai kitos šakos Gedgaudai, kilę iš Dieveniškių prie Ašmenos. Iš šių istorijoje 
labiau žinomi buvo du. Pirmasis - Mykolas Mingaila, Ašmenos seniūnas, 1387 m. 
dalyvavo Lietuvos krikšte ir buvo liudininkas Jogailai steigiant pirmąsias bažny- 
čias Lietuvoje; po to jis buvo Vilniaus pilininkas (1387-1413) ir kurį laiką Veliuo- 
nos seniūnas (1412). Antrasis iš jų Survila, pirmojo brolis, randamas tarp Švitri- 
gailos bendradarbių “. Šiedu broliai vėliau neminimi jokiuose dokumentuose. Bet 
minimi kiti, greičiausiai jų vaikai, kurie vienerius metus prieš Šiluvos steigimą 
lenkams grąžino Horodlėje gautus herbus ir pasiliko anksčiau turėtus savuosius“. 
Gal šie karingi gedgaudiečiai ir buvo pakviesti liudininkais steigimo akte? Įsikū- 
rę Žemaičiuose, šie Gedgaudai išliko ilgiausiai. Jiems buvo tekęs ir Petro Gedgau- 
do tėvonijos Geišių dvaras prie Raseinių, 0 1589 m. jiems priklausė „Gedgaudiš- 
kių dvaras Žemaičių žemėje“, kitu atveju (1593) vadinamas „Gedgaudų dvaru“, 
kurį valdė Jokūbas Gedgaudaitis. 

Iš kitų liudininkų vardais minimi dar šie kilmingieji klebonai - Jokūbas, Rasei- 
nių klebonas, ir Povilas - Betygalos, o tretysis Mikalojus - Siesiškių. Senuose doku- 
mentuose ir žemėlapiuose Siesiškiais buvo vadinami dabartiniai Siesikai prie Uk- 
mergės. Ši vieta gana tolima nuo Šiluvos, be to, priklausė ne Žemaičių, o Vilniaus 

vyskupijai. Bet Gedgaudui ir jo žmonai ji buvo, matyt, labai artima, nes ją valdė 
žmonos dėdė Valimantaitis, kuris 1441 m. čia įsteigė parapinę bažnyčią, vėliau 
globojamą sūnaus Daugėlos“. 

Liudininkai, minėtieji didikai ir klebonai, turėjo patvirtinti šiuos Gedgaudo 
užrašus - fundaciją Šiluvos bažnyčiai ir jos rektoriams: „pirmiausia dirvą prie baž- 
nyčios ir kitą žemę nuo kelio ligi kūdros, dar kitą žemę - visą ligi upės“. Toji upė, 
kaip žinoma iš vėlesnių raštų, buvo Dubysa, o žemė „su vandenimis, krūmais, kal- 
neliais“ ir miškais. Kadangi dirbamos dirvos buvo tik prie bažnyčios, tai Gedgau- 
das dar pridėjo tris dešimtines (dešimtąją dalį derliaus) iš savo dvarų - vieną iš 
Šilo, arba Būdos, antrą iš Girios (vėliau vadinamų Girinaičių) ir trečią iš Pašakar- 
nio. Iš javų dešimtinės Gedgaudas išskyrė avižas, bet už tai įrašė kasmetinę duok- 
lę paprasto audeklo septynias uolektis milinėms ir avių kailinius žiemai, be to, 
kasmet druskai pirkti dvi kapas grašių. Bažnyčiai dar perleido „dešimtį kaimiečių 
sujų įpėdiniais, kilnojamu ir nekilnojamu turtu ir teisėtai jiems priklausančiomis 
žemėmis“. Tą kaimiečių dešimtuką sudarė Mingalas, Brolutis, Apeika, Piktošius, 
Kivinas, Marelis, Studiviltas, Petrošius, Šudintas (Šedaitis) ir Vaizgintas. 


KOKIĄ BAŽNYČIĄ STATĖ GEDGAUDAS? 


Steigimo aktas nepasako, kada turėjo būti pastatyta pati bažnyčia. Kitas klau- 
simas, kokią bažnyčią Gedgaudas planavo statyti - medinę ar mūrinę? Steigimo 
akte apie tai neužsimenama, o kai kurie lenkai teigia, jog buvusi pastatyta mūro 
bažnyčia; tuo tarpu Valančius rašo: „Petras Gedgaudas, turtingas vyras, pastatė 
Šidlave medžio katalikų bažnyčią“. Abu teigimai nėra pagrįsti jokiais šaltiniais. 

Pirmąsias Žemaičių bažnyčias Vytautas statė medines, nes kitokią medžiagą 
šioje Lietuvos srityje nebuvo lengva gauti. Tačiau 10 metų prieš Šilo bažnyčios 
steigimą Lietuvos didysis kunigaikštis Kazimieras paskelbė privilegiją Žemaičiams 
(1447), įsakydamas žemvaldžiams vežti akmenis, degti plytas ir kalkes. Šis įsaky- 
mas rodo, kad mūrinę statybą, žinomą ir anksčiau, dabar norėta sustiprinti bei 
išplėsti, nors tai visų pirma lietė pilių statybos reikalą“. 

Anksčiau neturėta įrodymų apie kokią nors mūro statybą Šiluvoje prieš XVI a. 
pabaigą, kada atsirado mūrinė kalvinų bažnyčia Zbaruose. Bet 1938 m., tiesiant Bu- 
kotos gatvę, einančią pro pat šventorių, dviejų metrų gylyje buvo užtikta mūro sie- 
na „su įdomiais padalijimais“. Ji buvo darbininkų išardyta, o plytos su akmenimis 

parduotos. Toliau kasant, buvo atrasta daug didesnė tos pačios statybos mūro 
siena, kuria susidomėjo Vytauto Didžiojo Kultūros muziejus bei paminklų apsau- 
gos žinyba. Sudaryta komisija ėmėsi šį radinį tyrinėti“. 

Iš pirmo pažvelgimo atkastoji mūro siena atrodžiusi kaip senovės pilies apar- 
dyti pamatai. Iš vidaus ši siena buvusi su tam tikrais sutvirtinimais - kontrafor- 
sais. Sienos storis 67-76 cm, o kontraforsų 1,35-1,47 m. Abiejų tiesiųjų sienų su- 
sikirtimo vietoje atkastas 4 metrų 60 cm spindulio puslankis, kurio sienos buvo 
145 cm storio. Sienų aukštis buvo nevienodas, nuo 1,22 metro ik 2 metrų, nes 
vietomis ji gerokai apirusi. Bendras sienos ilgis 32 metrai. Išorėje siena statyta 
rankų darbo plytų, o iš vidaus - apvalių akmenų. Plytos su akmeniu sujungtos 
kalkių skiediniu. Plytų dydis - 28 cm ilgio, 14 cm pločio ir 7,5 cm aukščio. Mūriji- 
mo būdas blokinis - viena plytų eilė klota išilgai, antra skersai. 

Kam tokia siena galėjo būti reikalinga? Komisija atkreipė dėmesį į sienos 
puslankį - absidę, kuri paprastai naudojama mūro statybos bažnyčiose. Tad pir- 
moji komisijos prielaida buvusi, jog čia bus buvę kitados stovėjusios mūro baž- 
nyčios pamatai. Tačiau suabejota dėl to, kad istorinės žinios (perimtos iš Valan- 
čiaus ir brošiūrų) rodžiusios, jog pirmos keturios bažnyčios buvusios medinės, o 
medinėms bažnyčioms vien dėl konstrukcijos niekas nedaro tokių puslankių mūro 
pamatų. Toliau spėliota, ar čia nebus buvusi kokia fortifikacinė šventoriaus sie- 
na, kuri Reformacijos laikais galėjusi saugoti nuo katalikų užpuldinėjimų. Komi- 
sijos tyrinėjimai liko nebaigti ir atsakymo nerasta“. 

Šis mūro radinys (faktiškai du radiniai) Šiluvoje neabejotinai yra senųjų pi- 
lių bei bažnyčių statybos tipo. Tokio matavimo rankų darbo plytos ir toks staty- 
bos būdas rastas tyrinėjant vėliau XIV-XV a. architektūrą Lietuvoje“. Šiuos ra- 
dinius priskirti XVI a. pabaigai, kai Šiluvoje įsigalėjo reformatai, nėra pagrindo. 
Kaip matysime, savo mūrinę bažnyčią reformatai statė už pusantro kilometro 
nuo šio radinio. Katalikų bažnyčia buvo anksčiau apleista, o paskui sunaikinta, 
tad kam būtų buvusi reikalinga šventorinė-fortifikacinė siena? Lieka viena įtiki- 
miausia prielaida, jog rastoji siena yra buvusios pirmosios bažnyčios pamatai ir 
ant jų pagal jų konstrukcijos reikalavimus turėjo būti pastatyta mūro statybos 
bažnyčia. 

Kitas klausimas, kada buvo pastatyta gedgaudinė bažnyčia? Nesant kitų is- 
torinių žinių, gal bent šiek tiek dėmesio verta iš Šiluvos gauta žinia. Tyrinėjant 
1938 m. atrastas sienas, Šiluvos klebonas kan. Povilas Katelė radęs butelį su do- 
kumentais, bet „padarė klaidą, per greit jį atidarydamas. Butelį atidarant doku- 

mentai subyrėjo į pelenus. Tiek tebuvo aišku, kad rašyta lietuvių kalba, bet len- 
kiškomis raidėmis ir toks skaitmuo - 461 m. Matyt, vienas skaitmuo nubyrėjo““ 
Jei šią žinią būtų galima vietoj patikslinti, tai išeitų, jog pirmoji gedgaudinė baž- 
nyčia (arba pamatų siena) buvo pastatyta praėjus ketveriems metams po iškil- 
mingo steigimo akto, 

Pastačius bažnyčią netrukus turėjo įsikurti ir klebonas. Apie jį sužinome iš 
1466 m. Betygalos bažnyčios žemės pakeitimo dokumento, kur jis dalyvauja liu- 
dininku kaip „Jonas, Šilo klebonas“. Tame dokumente randame ir tą patį Betyga- 
los kleboną Povilą, kuris 1457 m. buvo Šilo bažnyčios steigimo liudininkas“. Ši- 
luvos bažnyčios įkūrimas pratęsė paties Petro Gedgaudo amžių, nes kai kurie 
istorikai jį per anksti numarino. Nežinodami trečiosios fundacijos aktų, nes jie 
nebuvo atspausdinti, kaip dviejų pirmųjų, istorikai lenkai nukreipė akis į vieną 
sutapimą: Gedgaudas tais pačiais (1551) metais užbaigė viešąją savo tarnybą, įstei- 
gė bažnyčią Vyšniave ir surašė savo testamentą, dėl to apie tą laiką jis turėjęs ir 
mirti“, Iš tikrųjų jis nemirė, „Kol esu gyvas, jis galvojo, noriu padaryti gerų dar- 
bų, kad kartais pamotė mirtis staigiu smūgiu manęs nepakirstų. (Dėl to) savo 
geros valios laisvu apsisprendimu ir mano bičiulių sutikimu steigiu Šile, arba 
Būdoje, bažnyčią“ (iš steigimo akto). 

Šilo bažnyčios įkūrimas buvo paskutinis žinomas aktas, kurį Gedgaudas pa- 
liko istorijai. Ši bažnyčia Žemaičiuose, skaitant nuo vyskupijos pradžios, buvo 
penkioliktoji. Prieš ją statytosios buvo Veliuonos, Raseinių, Ariogalos, Viduklės, 
Kražių, Kaltinėnų, Medininkų (Varnių I), Luokės, Kelmės, Varnių II, Betygalos, 
Krekenavos, Jurbarko ir Šiaulių bažnyčios. 

Pagal anų laikų teisinę tvarką bažnyčios steigėjas buvo ir jos patronas - glo- 
bėjas. Ši teisė buvo paveldima kartu su steigėjo turtais. Dėl to steigiamajame akte 
Gedgaudas įrašė: „Kai jau aš ir mano teisėta žmona būsime mirę, tai tas, kuris bus 
Šilo, arba Būdos, paveldėtų turtų įpėdinis, įpareigotas sąžinės, visada neapsilei- 
dusiai atlikinės prievoles bažnyčiai, nedarydamas kliūčių“. Iš jo steigtų bažnyčių 
pirmoji, radaškovičinė, perėjo į karaliaus patronato teisę, 0 1501 m. buvo per- 
leista Vilniaus vyskupui . Šiluvinė atsipalaidavo nuo steigėjo įpėdinių globos ir 
perėjo vyskupo žinion tik po 1622 m. Ligi to laiko Šiluvai teko pergyventi keletą 
pasikeitimų tarp dvaro savininkų ir bažnyčios patronų. 

GEDGAUDIENĖ - ŠILO PAVELDĖTOJA 


Petras Gedgaudas neturėjo kam kitam palikti savo turtų, kaip tik žmonai. Jos 
sūnus Adomas, minimas 1434 m. kaip Kamieno srities (dominium Camyensis) valdy- 
tojas“, turbūt buvo miręs prieš 1551 m., nes tėvas savo testamente jo neprisimena. 
Gedgaudai buvo įdukrinę Oną Butrimaitę, Birutės Kęstutaitės giminaičio dukraitę, 
berods Jurgio dukterį. Ji, tekėdama už Jurgio Yličiaus, gavo kraitį - Žygimanto Kęs- 
tutaičio Gedgaudams dovanotą Myriaus pilį ir nuosavybę, esančią apie 45 km į piet- 
ryčius nuo Naugarduko“. Ji taip pat neminima Gedgaudo testamente. Iš tikro visus 
savo dvarus Gedgaudas užrašė žmonai Milaknei, tad jai po vyro mirties teko ir 
Šiluva“. Kada vyras mirė, nėra žinių, bet jinai po Šiluvos įsteigimo gyveno bent 
27 metus, nes dar 1484 m. pasirašė naują fundaciją Radaškovičių bažnyčiai . 

Radaškovičiuose ji liko gyventi ir čia tvarkė savo dvarus. Tvarkė juos grei- 
čiausiai ne viena, nes turėjo brolių. Pagaliau ne kam kitam, o broliams ir jų šei- 
moms turėjo likti ir jos dvarai. Ji turėjo keturis brolius, iš jų du - Mykolas ir Jonas 
Kęsgailos - buvo aukšti Lietuvos administracijos pareigūnai. Mykolas 30 metų 
(1446-1476) buvo Lietuvos kancleris, o nuo 1458 m. ir Vilniaus vaivada. Jonas 
nuo 1451 m. tapo Žemaičių seniūnu. Šiedu broliai tuo metu, ypač po Jono Goštauto 
mirties, iš tikro valdė Lietuvą. Tai buvo Kęsgailų giminės nominacija, į kurią tu- 
rėjo atsižvelgti ir Lietuvos didysis kunigaikštis, vėliau lenkų karalius Kazimieras. 
Kai 1473 m. jis atvyko į Trakų pilį, pakvietė ir juodu svečiais bei liudininkais pa- 
sirašyti fundacijos akto karališkajai Darsūniškio bažnyčiai. Abu šie Kęsgailos, Mi- 
laknės broliai, vadinami magnifici domini - magnatai, didikai“. 

Iš kitų brolių Petras neturėjo jokių valstybinių pareigų, o Debeslis (Debes- 
lao) kurį laiką buvo Vilniaus pilininkas. Debeslis randamas ir įvairiuose aktuose 
kaip liudininkas. Toks liudininkas kartu su broliu Jonu jis buvo ir vienoje Ged- 
gaudo motinos Anastazijos fundacijoje. Poroje aktų (1503) prie jo vardo pridėta 
Bučkaitis (turėtų būti Buškaitis, iš prosenelio Buškos). 

Milaknė Gedgaudienė, vyrui mirus, savo rūpesčiais dalijosi su broliu kancle- 
riu Mykolu. Kartą, jos prašomas, jis kreipėsi į Lietuvos didįjį kunigaikštį Kazimie- 
rą dėl sesers bylos su Vilniaus kapitula. Už tą ir kitas paslaugas Milaknė savo 
broliui dovanojo Bugeisiškių dvarą, esantį prie Radaškovičių. Sesers dovaną My- 
kolas prisiminė savo rašte, kai steigė Kęsgailų vardo koplyčią prie Vilniaus ka- 
tedros; šį dvarą 1476 m. jis užrašė minėtai koplyčiai. Po metų ir pati Milaknė pa- 
darė turto užrašą iš savo Radaškovičių dvaro Vilniaus kapitulai, su kuria anksčiau 

bylinėjosi *. Praėjus 11 metų (1484) ji, kaip minėjome, apdovanojo ir vyro įsteig- 
tą vietos bažnyčią Radaškovičiuose. Šiuose abiejuose turto užrašuose ji pasirašė 
kaip „anksčiau mirusio Senkos Gedgaudo žmona“. Ar ji rūpinosi ir kitomis vyro 
įkurtomis bažnyčiomis, nėra žinių. Šiluva jai buvo tolima ir gal svetima vieta, 
norsji buvo steigiama ne vien vyro, bet ir jos vardu. Vargu ji pati rūpinosi ir savo 
dvarais, esančiais Žemaičiuose, kai čia pat buvo jos brolis Jonas. Šiam, Žemaičių 
seniūnui, ji turbūt jautėsi skolinga, dėl to jo sūnui Mikalojui perleido Šiluvos ir 
Pašakarnio dvarus kartu su bažnyčios patrono teise. Nei perleidimo aplinkybės, 
nei laikas nežinomas, 


NAUJOJO ŠILO PATRONO GIMINĖ 


Mikalojaus Kęsgailos giminės vardas ne mažiau garsus, kaip ir Šilo steigėjo 
Gedgaudo, Šios giminės lizdas buvo Deltuva, prie Ukmergės, kur plačią žemės 
sritį ir pilį valdė prosenelis Buška. Jis buvo kunigaikščio Kęstučio tarnyboje, pa- 
sižymėjo kautynėse su kryžiuočiais 1366 m. ties Maišiagala, dalyvavo Kęstučio ir 
Jogailos derybose su Ordinu 1379 m. Kryžiuočiai 1385 m. savo smūgį taikė į Del- 
tuvos pilį. Šią pilį ir sritį po Buškos mirties valdė sūnus Valimantas, turėjęs 8 
sūnus: Jaunių, Rumbautą, Kęsgailą, Šedbarą, Segebutą, Gudigirdą, Sudivojų ir pas- 
kutinį nežinomo vardo sūnų. Pirmieji keturi, priimdami krikštą, gavo Jono, Lem- 
perto, Mykolo, Motiejaus vardus; kitų krikšto vardai nežinomi. Pagal tėvą jie va- 
dinosi valimantaičiais, kol vėliau iškilo Kęsgailos vaikai - Kęsgailaičiai ir toli- 
mesni palikuonys pasidarė žinomi tiesiog Kęsgailų vardu. 

Vyriausias iš Valimantaičių - Jonas Jaunius buvo Trakų vaivada, o Manvy- 
das ėjo Vilniaus vaivados pareigas. Trakai buvo antroji pozicija po Vilniaus Vy- 
tauto valstybėje. Iš Trakų buvo parinktas pirmasis Žemaičių vyskupas Motiejus 
ir čia 1417 m. spalio 24 d. buvo konsekruotas, o Jaunius, Trakų vaivada, pasirašė 
konsekracijos dokumentą pagal Konstanco Susirinkimo pavedimą“. Antrasis bro- 
lis Rumbautas buvo paskirtas pirmuoju Žemaičių seniūnu kaip tik tais metais 
(1409), kai žemaičiai išvijo kryžiuočius. 1411 m. jį pakeitė trečiasis brolis Myko- 
las Kęsgaila. Žemaičių seniūno pozicija buvo trečioji valstybėje. 

Nuo Mykolo Kęsgailos, Šiluvos paveldėtojo senelio, laikų ši giminė su per- 
traukomis valdė Žemaičius apie 120 m. Seniūnų rezidencija Kęsgaila pasirinko 
Kražius ir čia 1416 m. pastatė pirmąją bažnyčią savo globėjo šv. Mykolo garbei. 

Neužmiršo jis ir gimtinės Deltuvos; čia įkūrė bažnyčią 1444 m., o brolio Sudivo- 
jaus sūnus Stasys 1469 m. iš popiežiaus Pauliaus II išrūpino atlaidus“. Kęsgaila 
dar įsteigė (1445) bažnyčią Šiauliuose šv. Petro ir Povilo garbei. 

Vis dėlto Mykolas Kęsgaila buvo ne tiek dosnus, kiek godus ir valdingas. Jis telkė 
turtus savo giminei vaikų vedybomis, pirkimais ir dovanomis iš Lietuvos didžiojo 
kunigaikščio. Jo žmona šaltiniuose vadinama „Elena iš Lietuvos“, - turėtų būti kilusi 
iš Lietuvos kunigaikščių“. Lyg kunigaikštis jautėsi ir Kęsgaila - nepaisė, bent Žemai- 
čiuose, nė paties valdovo Kazimiero. Jis ir savo sūnų Mykolą gana anksti surado Lie- 
tuvos kanclerio poziciją, o antrajam sūnui Jonui paliko Žemaičių seniūniją. 

Gerbdami savo tėvą šiedu sūnūs 1478 m. naujai atstatė, papildomais turtais 
aprūpino ir naujus atlaidus iš Romos gavo tėvo gimtajai kilmės bažnyčiai Deltuvo- 
je. Jonas, tapęs (1451) Žemaičių seniūnu ir įsikūręs Kražiuose, pratęsė savo tėvo 
fundaciją parapijai, įkurdamas koplyčią Marijos dangun ėmimo garbei ir altariją 
bei užrašydamas Linkuvos dvarelį ir dešimtines iš Varpėnų bei Graužės dvarelių“. 

Jonas Kęsgaila buvo Šiluvos paveldėtojo Mikalojaus tėvas. Už Mikalojų buvo 
du vyresni vaikai - Stasys ir Elena, ištekėjusi už Kijevo vaivados Jurgio Tautman- 
taičio, Likusi našle (1512), ji savo ir vyro Svinerių ir Žirmūnų dvarus perleido 
broliui Stasiui, kuris tėvui mirus buvo išrinktas ir 1486 m. patvirtintas Žemaičių 
seniūnu. 1502 m. Stasys yra buvęs ir Lietuvos pasiuntiniu Maskvoje. 

Paveldėjęs iš tėvo Kaltinėnus, Horočycus ir Rohočysus, iš Manvydo vaikai- 
čio Alberto Stasys dar gavo (1505) Panevėžio, o iš Lietuvos didžiojo kunigaikščio 
Aleksandro Želvos dvarą. Žygimantas Senasis patvirtino anksčiau jam dovano- 
tas žemes, kaimus, miškus ir ežerus Žemaičiuose, tarp Minijos ir Šventosios. Jam 
dar priklausė Batakių dvaras, kur jis 1509 m. pastatė bažnyčią. Be kita ko, jį ran- 
dame liudininku steigiant bažnyčią Tauragėje (1507) ir teikiant naujas privilegi- 
jas (1516) Betygalos bažnyčiai *. 

Stasys Kęsgaila buvo ne tik turtingiausias, bet ir įtakingiausias asmuo Že- 
maičiuose. Jis buvo tiesioginis viršininkas visų tarnybų - vietininkų, karališkųjų 
dvarų laikytojų ir tijūnų. Jis tiesiogiai valdė per savo patikėtinius beveik visų 
valsčių teismus bei administraciją ir imdavo iš jų sau pajamas kaip valsčių vieti- 
ninkas. Tik pojo mirties Lietuvos didysis kunigaikštis Žygimantas Senasis pasiė- 
mė savo žinion šiuos karališkuosius valsčius: Ariogalą, Beržėnus, Birženėnus, Dir- 
vėnus, Gandingą, Jurbarką, Karšuvą, Kražius, Kaltinėnus, Pajūrį, Palonus, Pašilę, 
Raseinius, Rietavą, Šiauduvą, Tverus, Telšius, Tendžiogalą, Užventį, Viešvėnus, 

pats Lietuvos didysis kunigaikštis. Nenuostabu, kad turėdami beveik visišką val- 
džią Žemaičiuose, Kęsgailos karta iš kartos laikėsi lyg karaliukai. Tačiau ne visi 
šios giminės vyrai galėjo naudotis ta pačia galia. Kokia gi buvo naujojo Šiluvos 
paveldėtojo Mikalojaus padėtis ir vaidmuo? 


MIKALOJUS KĘSGAILA ŠILUVOJE 


Mikalojus buvo Šiaulėnų tėvainis ir jam priklausė dar šie dvarai: Švėkšnos, 
Beržynų, Ginteliškės ir dalis Kražių bei Gargždų. 1509 m. gegužės 21 d. Švėkšnoje 
jis įkūrė pirmąją Šv. Jokūbo bažnyčią ir ją aprūpino turtais. Steigdamas šią baž- 
nyčią jis pasirašė Žemaičių seniūno Jono sūnumi ir Lietuvos Didžiosios Kuni- 
gaikštijos markizu “. Vadinasi, jis neturėjo jokių žymesnių titulų ir pareigų Že- 
maičių ir Lietuvos administracijoje. 

Paveldėjęs Šilo dvarą jis gavo nuosavybėn ir Pašakarnio dvarelį, kuris buvo 
pora kilometrų į pietus nuo Tytuvėnų. Šį dvarelį kai kas maišo su kitu Pašakar- 
nio dvareliu, buvusio daugiau į rytus, kur išteka Šušvės upė. Antrojo „dvarelio 
paveldėtojas Pašakarnyje, Žemaitijoje“, 1463 m. buvo Trakų vietininko Petro Nač- 
kos Ginvilaičio sūnus Andreika“ . Pirmasis dvarelis buvo toji vieta, kur Mikalojus 
Kęsgaila pasirašė Švėkšnos bažnyčios steigimo aktą. Iš to galima spėti, kad jis 
Pašakarnyje ir gyveno, Šio dvarelio dešimtinę Gedgaudas buvo užrašęs Šilo baž- 
nyčiai, o vėliau jis visas priklausė „Šilo klebonijai“. Nėra jokio įrodymo, kad šio 
dvarelio pervedimą klebonijai būtų padarę kiti Šilo paveldėtojai. Tad galimas 
dalykas, jog ši fundacija Šiluvai buvo padaryta paties Mikalojaus Kęsgailos. 

Gal jam reikėtų priskirti ir kitą nuopelną, kuris kažkodėl perleidžiamas ki- 
tam Šilo paveldėtojui Zavišai. Apie 1500 m. Šilą ištikęs gaisras sužalojo bažnyčią 
ir sunaikino kleboniją. Kadangi tuo laiku dar buvo gyvas Mikalojus Kęsgaila, tai 
ne Zaviša bus atstatęs bažnyčią ir kleboniją, o jis su žmona. 

Mikalojaus Kęsgailos žmona buvo Sofija Svirskytė, Petro (Petkos) duktė, iš 
didelės šeimos - penkių seserų ir septynių brolių. Brolis Andrius buvo Vilniaus 
prelatas, savo lėšomis pastatęs bažnyčią Kabilninke, o kiti šeši broliai ją aprūpi- 
no papildoma fundacija. Jos dėdė Jonas 1452 m. pastatė bažnyčią Svyriuose, o 
kitas dėdė Simonas šiai bažnyčiai 1472 m. užrašė savo turtų dalį. Kunigaikščiai 
Svirskiai buvo sena lietuviška gediminaičių šaka, kurios lizdas buvo Svyriai (Svie- 
riai), Švenčionių apskrityj e“. 

Svirskytė ir Mikalojus Kęsgailos susilaukė trijų įpėdinių: Barboros, Onos ir 
Mykolo. Dukterys buvo vyresnės, tad anksčiau ištekėjo - viena už Zavišos, ant- 
roji už Šemetos, o sūnus, mirštant tėvui, buvo jaunametis, dėl to paliktas dėdės 
Stasio - seniūno globai. Ta globa pasirodė ne per daug tėviška. Dėl to našlaitis 
Mykolas vėliau net du kartus (1522 ir 1525) skundėsi teisme. Skundėsi, kad dėdė 
atsisako lygiomis pasidalyti Kražius, Šiaulėnus ir kitu turtu, likusiu po tėvo mir- 
ties. Tie skundai nesuminkštino dėdės Stasio širdies. Jaunasis Mykolas toliau tę- 
sė bylą su dėdės sūnumi, taip pat Stasiu. Galutinai šiedu pusbroliai 1528 m. suta- 
rė pasidalyti Šiaulėnus ir Gargždus. 

Šilo paveldėtojo Mikalojaus sūnus Mykolas apie 1519 m. vedė Oną Radvilai- 
tę, Mykolo Juodojo seserį, Sofijos Manvydaitės dukraitę. Manvydaitė buvo Šilo 
steigėjo pusbrolio Jono (Ivaškos), Vilniaus vaivados, duktė, labai religinga ir dos- 
ni bažnyčių reikalams“. Dabar į Šilo paveldėtojų giminę atėjo jos dukraitė Radvi- 
lų Ona. Ši buvo mažiau laiminga už savąją senelę. Manvydaitė apdovanojo Radvi- 
lus gausia šeima: ji buvo motina abiejų Radvilų šakų - Nesvyžiaus ir Biržų, kurie 
vėliau išaugo į galingus ir įtakingus kunigaikščius. Ona Radvilaitė Kęsgailams 
tedavė du sūnus: Stasį ir Joną. Antrasis sūnus ir vyras mirė apie 1534 m., ir ji liko 
jauna našlė. Jos sūnus Stasys buvo paskutinysis iš Kęsgailų, buvęs Tikocino se- 
niūnu ir Mogiliovo valdytoju. 

Su šiuo Radvilaitės sūnumi Stasiu išsibaigė garsioji, turtingoji ir valdingoji 
Kęsgailų giminė“. Jos atžalą kitais vardais pratęsė abi Šilo paveldėtojo dukterys 
Kęsgailaitės - Barbora ir Ona. Barbora, anksčiau ištekėjusi, kraičio pasiėmė ir 
Šilo nuosavybę. 


KĘSGAILAITĖS KRAITIS ZAVIŠOMS 


Kai Barborai Kęsgailaitei pasipiršo našlys Andrius Zaviša, ji buvo dar ganajauna. 
Zavišos buvo nestambūs bajorai, atkilę iš Lenkijos ir čia įsikūrę vedybų keliu. Penki 
jų broliai kūrėsi Kauno krašte, šeštasis - Mykolas buvo Pabaisko klebonas“. Andrius, 
vesdamas Barborą Kęsgailaitę, jau buvo tėvainis Žeimių, esančių tarp Kėdainių ir 
Ukmergės. Kaip jis šią vietą buvo gavęs, ar iš pirmosios žmonos, ar kitu būdu, nėra 
žinių. Žeimius laikė sau artima vieta ir kiti broliai, nes Jurgis užrašė turto dviem 
Žeimių altarijom, o bažnyčią 1524 m. pastatė Andrius, jau vedęs Kęsgailaitę ir pavel- 
dėjęs Šilą“. Ir Šilo, ir Žeimių bažnyčia buvo pašvęsta Marijos gimimo garbei. 

Kas buvo pirmoji Andriaus Zavišos žmona, nėra tikslių žinių. Žinoma likusi 
jų duktė Ona, kuri ištekėjo už Mikalojaus Kamarausko, Su Barbora Kęsgailaite 
Andrius Zaviša susilaukė keturių sūnų ir vienos dukters - Daratos Barboros, kuri 
ištekėjo už Vaitiekaus Šemetos, Jono sūnaus. Iš keturių sūnų - Stasys ir Mikalo- 
jus mirė nevedę, o Jonas ir Merkelis paliko gausesnes šeimas. Šių palikuonys ėmė 
vadintis Zavišomis - Kęsgailomis, netgi priėmė Kęsgailų gulbės herbą vietoj sa- 
vojo rožės. Jų rožė atsidūrė už herbo, lyg puošmena, žyminti pirmąją kilmę“. 

Andrius Zaviša, vedęs Kęsgailaitę, gavo tarnybinį darbą Vilniaus administ- 
racijoje. Tarp 1519 ir 1522 m. jis buvo Vilniaus tijūnas. Tuo metu Vilniaus vaiva- 
da buvo Mikalojus Radvilas, Mikalojaus Juodojo dėdė. Šiam mirus 1522 m., Zaviša 
neteko savo tijūnystės. Neteko gal dėl to, kad kitas vaivada Albertas Goštautas 
nemėgo lenkų kilmės ponų ir savo bendradarbiais rinkosi lietuvius. 

Zavišų padėtis tuo laiku buvo jau pagerėjusi. Neužmiršo savo svainio ir My- 
kolas Kęsgaila, laimėjęs bylą prieš pusbrolį Stasį. 1528 m. Andriui Zavišai jis iš- 
mokėjo papildomą kraitį - 200 lietuviškųjų grašių kapų. Turint omenyj rusišką 
valiutą prieš Pirmąjį pasaulinį karą, grašių kapa buvo verta 30 rublių arba to 
laiko 15 dolerių Amerikos valiuta; tad Zaviša gavo 6000 rublių, arba 3000 dolerių. 
Tais metais (1528) iš savo žemių į Lietuvos kariuomenę jis pasiuntė 29 raitinin- 
kus,o 1 raitininkas buvo pasiunčiamas nuo 8 valakų. Tad Zavišos turtas žemėmis 
turėjo siekti 232 valakus. Tą žemę 1531 m. jis dar padidino, atpirkdamas iš savo 
sesers Macevičienės Teikinių dvarelį už 100 lietuviškų grašių kapų. Po Andriaus 
mirties šis pirkinys teko sūnui Mykolui ir pirmos žmonos dukteriai Onai, kurie 
1537 m. jį pardavė Goštautams“. 

Andrius Zaviša, tretysis Šiluvos valdytojas, mirė greičiausiai apie 1532 m., 
nes po to šeimos turto reikalais rūpinosi jo žmona Barbora Kęsgailaitė. Ji pati 
vedė bylas su savo giminėmis: Jurgiu Radvilu (1534) dėl Želatinos kaimo, su vyro 
brolvaikiu Kristupu (1546) dėl pasisavintų Vasauskų valstiečių, su vyro pirmos 
žmonos dukterimi (1541) dėl šios reiškiamų teisių į turtą, be to, su Kiškiais (1541) 
dėl Vasauskų žemės. Kokių turtinių sąskaitų ji turėjo daugiau, ypač su Kiškiais, 
nėra žinoma, bet trys broliai Kiškos - Stanislovas, Petras ir Mikalojus - buvo 
Šiluvos kūrėjo Gedgaudo augintinės dukros Yliničiutės vaikai“. Nors pagal vyro 
testamentą Gedgaudienė-Kęsgailaitė nebuvo įpareigota savo augintinei palikti 
turto, tačiau galėjo skirti turto jos dukteriai, kai ji tekėjo už Petro Kiškos (11534), 

Barbora Kęsgailaitė pragyvenusi savo vyrą, mirė maždaug tuo pačiu laiku, kaip 
ir pusbrolis Stasys (1547), nes po šio mirties jos vardas nebeminimas turto dalybose. 

Tokia buvo Šilo valdytojų ir bažnyčios globėjų pirmoji trijulė. Reikšmingiau- 
sias iš jų yra Petras Simonas Gedgaudas, šiai šventovei davęs pradžią ir pagrindą. 
Mažiau reikšmingas Šiluvai buvo Mikalojus Kęsgaila, bet ir jis globojo šią bažny- 
čią. Kukliausias, tačiau pagarbus šiai šventovei buvo Zavišų vaidmuo. Jų vaikai 
jau nusisuko nuo Šiluvos, palaikydami reformos srovę, kuri vėliau visai sunaiki- 
no šią šventovę. Bet tai jau naujas Šiluvos istorijos lapas. 

Pirmame šios istorijos lape trūksta Šilo kunigų sąrašo, nes nerasta kitų var- 
dų, be pirmojo klebono Jono. Nežinia, kas buvo jų daroma šiai šventovei ugdyti ir 
žmonėms šviesti. Žemaičiuose parapinės mokyklos pradėtos steigti jau XV a. pra- 
džioje. Jos veikė Tauragėje (nuo 1507), Joniškyje (1530), Jurbarke (1537), bet ar 
buvo Šiluvoje, nėra žinių. 

Tais laikais buvo nedaug kunigų, ypač stigo lietuvių kilmės dvasininkų. „Baž- 
nyčių rektoriai nepaiso lietuvių kalbos (...), dėl to negali užtenkamai sakyti nei 
pamokslų, kuriais šventas tikėjimas ugdomas, nei teikti bažnyčios sakramentų, 
ypač klausyti išpažinties“. Tokiais žodžiais reiškė susirūpinimą Lietuvos didysis 
kunigaikštis Aleksandras, kai 1501 m. buvo renkamas Lenkų karaliumi, Galvoda- 
mas, kad vyskupai geriau prižiūrės kunigus ir iš jų daugiau reikalaus, Aleksan- 
dras atsisakė patronato ir koliacijos teisių 28 parapijose Vilniaus vyskupijoje ir 
šią teisę perleido vyskupui Martynui; iš viso perleido 7 karališkųjų valdų parapi- 
jas: Veliuonos, Raseinių, Viduklės, Šiaulių, Varnių, Kaltinėnų ir Betygalos“. 

Kitos parapijos, kaip ir Šiluva, buvo ir liko didikų globoje, dėl to kunigai 
labiau priklausė nuo jų, negu nuo vyskupo. Kai didikai ėmė svirti į reformaciją, 
kunigų padėtis ir jų patarnavimas liaudžiai atsidūrė kryžkelėje. Tai matysime 
kitame skyriuje. Geriau buvo su vienuoliais, kurie nuo ponų nepriklausė, o savo 
tarpe turėjo lietuvių kilmės kunigų. Vienuoliai ne tik keliavo su pamokslais, kaip 
Vilniaus pranciškonas Vaitkus (Vaitkom kazladeem litowskim, minimas 1501), 
bet ėjo ir vikarų pareigas, kaip to paties ordino narys Jokūbas Lietuvis (Jakobo 
vicario Lytuhano, minimas 1486)“. 

TREČIAS SKYRIUS 


Reformų bangos 
liečia Lietuvą 


iena iš tų vietų, kurią anksti palietė religinės atmainos, buvo Šiluva. Atmai- 
nų priežasties pirmiausia tenka ieškoti Šiluvos globėjų Zavišų šeimoje. Po tėvo 
Andriaus mirties liko keturi sūnūs, aprūpinti mažu palikimu. Tuo metu juos ir 
kitus Žemaičių bajorus pagavo reformų srovė. 

Šioj srovėj „aktyviai veikė vien tiktai bajorai. Nei karalius, nei valstiečiai 
šiame judėjime nedalyvavo. Bajorai parodė didžiausią norą tvarkyti religijos da- 
lykus pagal savo nuožiūrą. Buvo ir noro pasipelnyti - atimti katalikų bažnyčios 
padargus, žemę“. Šie bajorų interesai, pažadinti reformų srovės, neišryškėjo iš 
karto. Ne staiga iškilo ir pati reformacija Lietuvoje. Ji brendo pamažu ir perėjo 
net ketvertą tarpsnių bei formų. Šiluvai teko išgyventi visus tuos perėjimus. 


LIUTERONIZMO ĮTAKA ŽEMAIČIUOSE 


„Lietuvoj visada buvo ramu, - rašo Kojalavičius, - kol kaimyninėj Livonijoj 
iškilo naujas susidrumstimas, prasiveržus liuteroniškai sektai“. O ji prasiveržė 
praėjus vos penkeriems metams nuo viešo Liuterio nusigręžimo (1517) nuo Ka- 
talikų Bažnyčios. Vienuolio Liuterio balsan atsiliepė pirmiausia Livonijos vie- 
nuolių kalavijuočių ordinas. Ordino magistro padėjėjas Jonas Vilhelmas Fiirsten- 
bergas vadovavo Rygos miestiečiams, kurie 1522 m. užgrobė vienuolynus, baž- 
nyčias pavertė sandėliais, išvarė Rygos arkivyskupą Vilhelmą ir uždraudė katali- 
kams pamaldas. Rygoje 1524-1526 m. buvo sunaikinta daug religinio meno“, Pa- 
našiai Tartu (Dorpato) liuteronizmo šalininkai 1527 m., Kalėdų metu, sunaikino 
ir išmetė iš bažnyčių visus šventųjų paveikslus“. 

Nepraėjo nė treji metai nuo šių triukšmingų Livonijos įvykių pradžios, kai 
nuo katalikybės nusigręžė Kryžiuočių ordino magistras Albrechtas Brandenbur- 
gietis, šv. Kazimiero sesers Sofijos sūnus. Jis metė vienuolio rūbą ir pasiskelbė 
pasauliniu Prūsų valdovu - hercogu. Albrechtu pasekė prūsų miestiečiai ir bajo- 
rai. „Miestai ir bajorija griebėsi reformacijos ir paglemžė bažnyčios turtus“. 

Lenkijoje, arčiau Vokietijos pasienio ir miestuose, kur tik buvo daugiau vokiš- 
kos kilmės žmonių, liuteronizmas, lyg nauja tautinė religija, pradėjo skverbtis ir 
lenkti savo pusėn kilminguosius bei miestiečius. Pirmieji šios srovės reiškiniai ver- 
tė karalių Žygimantą Senąjį jau 1520 m. imtis griežtų priemonių liuteronizmą Len- 
kijoje sulaikyti. Šių artimų kaimynų pavyzdžiai veikė ir Lietuvą. Pirmiausia pakėlė 
galvas Lietuvos vokiečiai, kurių buvo gausiau Vilniuje. Jau tada Vilniaus vyskupi- 
jos sinodas (1526-1527) reiškė susirūpinimą, kad tikėjimo praktikoje esą klystkelių 
ir kasdien atsiranda vis naujų. Sinodas įspėjo vengti, ypač mokytojų vokiečių, įta- 
riamų erezija. Liuteronizmu ėmė domėtis ir Lietuvos bajorai bei didikai, kuriuos ši 
srovė traukė dėl politinių bei socialinių motyvų“. Apie gerą dešimtmetį (1525-1535) 
domėjimasis vyko gana ramiu, uždaru būdu. Po to prasidėjo pusiau viešas refor- 
mos šalininkų pasireiškimas ir pasiruošimas konkretiems žygiams. Šiuo antruoju 
tarpsniu, tarp 1536 ir 1540 m., reformų srovėn įsijungė ir keletas lietuvių kunigų: 
Abraomas Kulvietis, Stanislovas Rapolionis, Jurgis Zablockis, Jonas Tartilavičius 
Batakietis. Pastarasis buvo bajoraitis iš Batakių, kuriuos valdė Žemaičių seniūnas 
Stasys Kęsgaila. Kun. Tartilavičius 1535 m. Šilalėje viešai iš sakyklos ėmė skelbti 
liuteronizmą. Dėl to įsikišo Žemaičių vysk. Vaclovas Virbickis, ir kun. Tartilavičius 
turėjo pasitraukti į hercogo Albrechto valdomus Prūsus. Čia jis gavo pastoriaus 
vietą Lukoje, vėliau Įsrutyje ir savo pavardę pakeitė iš Tartilavičiaus į Batakietį. 

Prūsai pasidarė lyg tiltas reformacijai skleisti pirmiausia į Žemaičius. Tuo 
rūpinosi pats hercogas Albrechtas. Jis ieškojo šalininkų ir pirmiausia palenkė 
sau Žemaičių seniūną Stasį Kęsgailą, Zavišienės pusbrolį. Albrechtas tuo reikalu 
susirašinėjo su juo ir pavedė jam „palaikyti naujojo tikėjimo šalininkus Žemai- 
čiuose“. Kęsgaila buvo „pirmasis žemaičių liuteronizmo vadas Lietuvoje, šalia 
Jono Radvilo, Mikalojaus Juodojo brolio“. Šių dviejų Radvilų motina našlė, Ona 
Kiškaitė, buvo ištekėjusi už Stasio Kęsgailos ir savo atneštiniais turtais pakėlusi 
jo svorį bei padidinusi jo įtaką. Stasio Kęsgailos turtas Žemaičiuose buvo toks 
didelis, kad karo reikalams jis pristatydavo 371 raitininką iš savo ir 246 iš žmo- 
nos dvarų. Tai reiškė, jog vien žemės jam priklausė apie 5000 valakų. Turėdamas 
tokį turtą, aukštą padėtį, plačius ryšius bei įtakingas giminystes, St. Kęsgaila bu- 

vo tinkamiausias įrankis hercogo Albrechto planams. Hercogas šį didiką vėliau 
pagerbė, dedikuodamas jam, kaip Kražių grafui, pirmąjį liuteronų katekizmą, iš- 
leistą lenkų kalba 1547 m. Karaliaučiuje ir parengtą lenkų ekskunigo, Kulviečio 
studijų draugo, Jano Seklucjano. 

Po Kęsgailos nuo 1532 m. Žemaičių seniūno pareigas perėmė jo žmonos bro- 
lis Petras Kiška ir šio sūnus Stasys. Kiškos taip pat buvo palankūs reformacijai. 
Po Kiškų Žemaičių seniūnu tapo Jonas Bilėnas-Bilevičius, įtakingas Viduklės ba- 
joras, laikomas antruoju po Stasio Kęsgailos žymiausiu Prūsų reformatoriaus Alb- 
rechto patikėtiniu Žemaičiuose“. Albrechtas skatino Bilevičių veikti Žemaičių ba- 
jorus, globoti pirmuosius liuteronizmo šalininkus, parinkti gabesniuosius bajo- 
raičius ir juos siųsti į Karaliaučiaus universitetą. 

Bilevičiaus dvare, Viduklėje, buvo įkurta privati bajoraičių mokykla, kuriai 
vadovavo buvęs pranciškonas Stanislovas Rapolionis. Bajoraičiai buvo ruošiami 
studijoms į Karaliaučiaus universitetą, Bilevičiaus pastangomis į Prūsus buvo nu- 
kreipta grupė bajoraičių, tarp jų ir Martynas Mažvydas, vėliau Ragainės pasto- 
rius, pirmųjų liuteroniškųjų lietuvių raštų autorius. Bilevičius globojo ir Abrao- 
mą Kulvietį“, kilusį iš Kulvos prie Žeimių, valdomų Šiluvos savininkų Zavišų. 

Kulvietis buvo jaunas gabus katalikų kunigas, baigęs Krokuvos akademiją, 
vėliau hercogo Albrechto rekomendacijomis nukreiptas toliau studijuoti į liute- 
roniškuosius Leipzigo ir Vitenbergo universitetus. Baigęs studijas jis kurį laiką 
dirbo Vilniuje, vadovavo bajoraičių mokyklai ir kartu sakė pamokslus Vilniaus 
vokiečiams Šv. Onos bažnyčioje. Per savo pamokslus jis ėmė skelbti Liuterio te- 
zes, dėl to Vilniaus vyskupas Paulius Algimantas ėmėsi priemonių jį sudrausti. 
Po to Kulvietis paliko Lietuvą ir prisiglaudė Prūsuose, gaudamas profesoriaus 
vietą naujai organizuojamame Karaliaučiaus universitete. Ten pat gavo darbą ir 
buvęs pranciškonas Rapolionis. Zablockis pasitraukė į Vokietiją, ilgesnį laiką bu- 
vo Tiubingene ir ten globojo atvykstančius iš Lietuvos studentus. 

Kai Kulvietis grįžo į Lietuvą sutvarkyti ūkinių šeimos reikalų, o 1544 m. pa- 
vasarį vėl iškeliavo į Karaliaučių profesoriauti, su juo išvyko studijuoti visas bū- 
rys Žemaičių bajoraičių, tarp jų ir Jonas Zaviša, vyriausias Andriaus sūnus", ku- 
riam po tėvo mirties teko Šiluva. 

Sprendžiant iš visų aplinkybių, liuteronizmo įtaka turėjo būti gana anksty- 
va ir stipri, ypač Šiluvos bei Žeimių savininkams Zavišoms. Jie buvo kaimynai ir 
pažįstami ne tik su Kulviečiu, bet ir Jonu Bilevičiumi. Svarbiausia jie buvo gimi- 
naičiai Stasio Kęsgailos, vieno žymiausių ir pirmųjų liuteronizmo šalininkų. Ta 

įtaka nepasireiškė viešai, ypač iš pradžių. Ji dar nerodė jokios reformos. Tačiau 
nereikėjo ilgai laukti, kad pasireikštų ir veiksmas. Su ankstyvu jaunųjų Zavišų 
perėjimu į liuteronizmą tenka sieti ir pirmuosius reformacijos ženklus Šiluvoje. 


BAŽNYTINĖS ŽEMĖS NUSAVINIMAS 


Apie ankstyvą reformos pasireiškimą byloja du vėlesni Žemaičių vyskupai |. 
Stanislovas Kiška, buvusio Žemaičių seniūno Stasio vaikaitis, pats iš mažens auk- 
lėtas reformatu, 1625 m. Apaštalų Sostui net dviejuose raštuose rašė tais pačiais 
žodžiais: „Šiluvos bažnyčią eretikai buvo valdę per 100 metų ir įsteigė savo semi- 
nariją“. Remiantis šio vyskupo teigimu, liuteronai Šiluvos bažnyčią užvaldė apie 
1525 m. Tais metais, kaip žinome, dar tik prasidėjo reforma Prūsuose. Tik trejetą 
metų anksčiau vyko triukšmingasis liuteronų pasireiškimas Livonijoje. Tie įvy- 
kiai galėjo dominti Šiluvos savininkus, bet vargu ar jie būtų ėmęsi veikti patys. 

Antrasis vyskupas Jonas Dominykas Lopacinskis, 1774 m. rašydamas popie- 
žiui Pijui VI, mini, jog „Šiluvos bažnyčia 1532 m. buvo siautusių klaidatikių prie- 
varta atimta, padaryta nebelankoma ir paskui visai sugriauta“. Čia suplakti trys 
vyksmai, kurių paskutinysis įvyko tiktai to šimtmečio pabaigoje. Apie kokį tat 
siautėjimą gali būti kalba Šiluvoj, ypač tuo ankstyvuoju reformacijos judėjimo 
tarpsniu? Prūsų hercogas Albrechtas, tiesa, gana anksti ragino Lietuvos bajorus 
imtis veiksmų . Reformacijos judėjime veiksmas daug kur buvo pirmesnis už 
reformos mokslą. Bet ar Šiluvos savininkai ir bažnyčios globėjai iš tikro buvo tik 
pirmieji Lietuvoje, kurie ėmėsi veikti pagal reformatų praktiką kitur? 

Vysk. Lopacinskio menamoji Šiluvos reformos data vis dėlto įsidėmėtina. Tuo 
metu buvo miręs Andrius Zaviša, o jo žmona Barbora Kęsgailaitė pradėjo aktyviai 
telkti turtus savo vaikams. Ji vedė bylas su giminėmis net dėl smulkių žemės nuo- 
savybių. Tuo tarpu jos kraitinėje Šiluvoje buvo 146 valakai bažnytinės žemės, ku- 
rią dovanojo Gedgaudas, neįskaitant Pašakarnio dvaro, perleisto bažnyčiai vėliau. 
Šį turtą „susigrąžinti“ dvaro nuosavybėn kaip tik buvo proga tada, kai vyriausias 
sūnus Jonas, tėvui mirus, paveldėjo Šiluvą kartu su patrono teisėmis 

Patronas anuo metu buvo ir bažnytinio turto savininkas. Jis galėjo su tuo 
turtu pasielgti pagal savo nuožiūrą, nes jokių draudžiamųjų apribojimų tada dar 
nebuvo. Patrono teisę imta aiškinti nebe savininko, o globėjo, administratoriaus 
prasme tik XVI a. pabaigoje ir XVII a. pradžioje. Tada išryškėjo ir bažnytinio tur- 

to neliečiamybė Lietuvos teisėje . Tad niekas nekliudė, be moralinio nepatogu- 
mo, Jonui Zavišai padaryti žemės ribų pertvarkymą. Kad bažnytinį turtą Jonas 
Zaviša prijungė prie savųjų žemių, matyti iš to, jog jis jį vėliau perleido broliui 
Merkeliui, o šis po kiek laiko pardavė Sofijai Vnučkienei. Klausimas tiktai, kada 
Jonas Zaviša tai padarė: ar perimdamas Šiluvą po tėvo mirties, ar kiek vėliau? 

Minėtoji ankstyvoji reformos data verta dėmesio ir dėl kitų aplinkybių. Jo- 
nas Zaviša, sakoma, pastatęs netoli Šiluvos, Zbarų kaime, pirmąją bažnytėlę pro- 
testantams; tai jis padaręs 1533 m. Tuo laiku iš tikro dar nebuvo jokio priešrefor- 
macinio varžymo, nes Žygimanto Senojo draudimai skelbti liuteronizmą Lietu- 
voje buvo pritaikyti tik nuo 1541 m." Tad Zaviša tokią bažnytėlę galėjo pastatyti. 
Įsidėmėtina, kad Zavišos liuteronų bažnytėlę pastatė ir Žeimiuose, išlikusią bent 
ligi 1569 m., šalia vėliau atsiradusios kalvinų bažnytėlės. Liuteronų bažnytėlę 
Tauragėje pastatė ir Zavišų giminaitis Jonas Šemeta“. 

Savų bažnytėlių kūrimas šalia ir nuošaliai katalikų taip pat būdingas anks- 
tyvam reformacijos tarpsniui. Vėliau tokios atskiros bažnytėlės buvo statomos 
tiktai karaliaus ar vyskupo patrono parapijose. Tuo tarpu savo patronato para- 
pijose ponai nebekūrė atskirų bažnytėlių, o tiesiog nusavino katalikų kulto vie- 
tas ir pervedė protestantams. 

Tuo galima aiškinti, kodėl anuo ankstyvu reformos tarpsniu Šiluvos katalikų 
bažnyčia dar buvo nepaliesta. Ji galėjo būti paliesta tik netiesiogiai - „padaryta 
nebelankoma“, kaip sakė vysk. Lopacinskis. Paprastai atėmus bažnytinį turtą, ku- 
nigas turėdavo išsikelti kitur, ir tuo atveju pamaldos nutrūkdavo. Tokie faktai bu- 
vo žinomi vėlesniu reformacijos laikotarpiu. Bet Šiluvoj kunigas dar nepasitraukęs 
bent ligi 1551 m. Tai matyti iš Mažvydo laiško hercogui Albrechtui '. Ragainės pa- 
žinomus katalikų atlaidus Veliuonoje, Jurbarke, Tauragėje, Švėkšnoje, Batakiuose 
ir Šiluvoje - „per Marijos garbingosios Mergelės šventę“. Keturios pastarosios vie- 
tovės kaip tiktai buvo Kęsgailų giminaičių rankose. Mažvydas lyg pakartotinai spi- 
ria hercogą ką nors daryti, kad „Romos stabmeldybė“ neparalyžuotų prūsiškosios 
reformos darbo, Ar hercogas nebuvo nieko daręs anksčiau - per Stasį Kęsgailą, kad 
šis paskubintų „sutvarkyti“ bažnyčias bent savo ir savo giminaičių valdose? 

Kęsgailų giminė, atrodo, skubėjo veikti, bet ne ta prasme, kuria būtų norėjęs 
Mažvydas. „Romos stabmeldybė“ Kęsgailams mažiau rūpėjo nei savi interesai. 
St. Kęsgaila jau 1531 m. pasiruošė nusavinti Kražių bažnytinį turtą. Tada jis pakei- 
tė senelio Jono darytą fundaciją šios vietos altarijai ir koplyčiai. Ta proga dingo ne 

tik šis dokumentas, bet ir prosenelio Mykolo Kęsgailos bažnyčios steigimo bei 
fundacijų originalai '. Dar anksčiau buvo dingęs Krakių bažnyčios fundacijos ori- 
ginalas, ir klebonas 1529 m. skubomis kreipėsi į Vilniaus kapitulą, kad patvirtin- 
tų turimą fundacijos nuorašą. Kapitula saugumo dėlei patvirtino daugiau kopi- 
jų“. Pasirodo, Krakių fundacijoje buvo numatytos dešimtinės iš Kaltanėnų, kurie 
priklausė St. Kęsgailai. Dešimtinių nusavinimas (raptus decimarum) priklausė tai 
pačiai reformos sistemai, kurią didikai vartojo, ypač vėliau. 

Nuslėpti arba sunaikinti fundacijų aktus vėliau buvo pasitaikydavo dažnai. Bet 
apie 1529-1531 m. tokia praktika turėjo būti dar labai nelaukta. Iš katalikų pusės 
taip pat nelauktai skubėta apsidrausti - dokumentus atkurti ir juos slėpti. Ar apie tą 
laiką buvo paslėpti ir Šiluvos bažnyčios fundacijos aktai? Jie buvo atrasti 1612 m., 
išbuvę žemėje vienoje dėžėje apie 80 metų. Šis ilgas laiko tarpsnis yra teigiamas 
antrinių šaltinių ir ilgametės tradicijos, ir jis veda į tą pačią datą - 1532 m. Bet jei 
bažnyčia dar veikė ligi 1551 m., ar buvo reikalas dokumentus taip anksti slėpti? 

Ankstyvą Šiluvos reformą rodo ir reformatų šaltiniai. Iš jų matyti, kad „ši 
vieta (Šiluva) prieš keletą dešimtų metų buvo išvalyta nuo romėniškosios stab- 
meldystės ir (reformatų) papuošta“. Šiuos žodžius randame Sofijos Vnučkienės 
užrašuose Šiluvos kalvinams, padarytus 1592 m. „Keletą dešimčių metų“ veda į 
reformacijos pradžią. Vnučkienės užrašai pateikia ir motyvus, kodėl ankstyva 
reforma buvo padaryta šioje vietoje. „Iš seniau taip buvo paskirta tos vietos savi- 
ninkų, (kad Šiluva tarnautų) auklėti Dievo žodžio tarnams (...). Tam tikslui ši Ši- 
luvos bendruomenė jau iš seno buvo įkurta“. 

Vnučkienė kalba apie savininkus, o ne savininką Merkelį Zavišą, iš kurio pir- 
ko Šiluvą. Pastarasis perėmė iš brolio Šiluvą 1555 m. ir pats valdė ligi 1560 m., 
kada užstato teisėmis perleido pusbroliui Merkeliui Šemetai. Tad Šiluvos savinin- 
kams buvo keletas progų bažnytinius turtus nusavinti, jei ne visus iš karto, tai 
dalimis, neskubant paralyžiuoti Katalikų Bažnyčios veikimo bent ligi 1551 m. 


DIDIKŲ POSŪKIS Į KALVINIZMĄ 


Reformacijos sąjūdis iki to laiko siekė palenkti Lietuvą dviem keliais - pa- 
veikiant gabesnius kunigus ir atimant iš bažnyčių jų nuosavybes. Vienas ir ant- 
ras užmojis nebuvo labai sėkmingas. Pagaliau bandytas kitas kelias - eiti prie 
pačių viršūnių ir jas lenkti reformai. 

Prūsų hercogas Albrechtas, kaip jogailaičių giminė, jautė turįs teisės globoti 
nepilnametį Žygimantą Augustą, kuris jau 1522 m. buvo išrinktas Lietuvos di- 
džiuoju kunigaikščiu. Hercogas siekė pasidaryti Lietuvos regentu, ir tai darė per 
tuometinį kanclerį Albertą Goštautą *. Kai Žygimantas Augustas su motina kara- 
liene Bona 1544 m. persikėlė gyventi į Vilnių, tai hercogas Albrechtas, kiek pa- 
laukęs, pats apsilankė (1546) Vilniuje. Ta proga jis užmezgė asmeninius ryšius su 
įtakingaisiais Radvilais. Mikalojus Radvilas Juodasis 1550 m. tapo Lietuvos kanc- 
leriu ir Vilniaus vaivada. Tuo pačiu laiku Lietuvos etmono pareigas perėmė Mi- 
kalojus Radvilas Rudasis. Abu pusbroliai buvo linkę į reformaciją, bet nesiskubi- 
no patys veikti bei panaudoti savo valstybinę padėtį. Tačiau įvykiai taip klojosi, 
kadjų galutinis apsisprendimas pasidarė tik laiko klausimas. 

Pirmiausia užsimezgė susirašinėjimas su Ženevos reformatoriumi Jonu Kal- 
vinu. Savo laišku 1555 m. vasario 13 d. Kalvinas prašė Radvilą Juodąjį paveikti 
Žygimantą Augustą, kad šis paskubintų reformą Lietuvoje. Radvilas atsakė di- 
plomatiškai, palikdamas atviras duris. Tada Kalvinas tų pačių metų birželio 13 
vėl rašė kancleriui, pakartodamas savo prašymą. Prieš tai Kalvinas porą laiškų 
buvo rašęs Žygimantui Augustui, esančiam Vilniuje, ragindamas nebelaukti, kad 
reformas įvykdytų Romos popiežius“. 

Tų metų spalio 28 d. iš Romos į Vilnių atvyko apaštališkasis delegatas Aloy- 
zas Lippomanas, Verenos vyskupas, lydimas jėzuito ispano Alfonso Salmerono. 
Delegatas kalbėjosi su Žygimantu Augustu ir kancleriu, prašydamas leisti Lietu- 
voje įkurdinti jėzuitus. Atsakymas buvo nepalankus, dėl to Lippomano apkaltino 
Radvilą Juodąjį. Jiedu susikirto žodžiais, o vėliau dar pasikeitė laiškais. Lippoma- 
no pasiskundė net popiežiui, kad Radvilas savo laiške atsikirtęs tokiais žodžiais, 
kurių nė pats Martynas Liuteris esą nebūtų drįsęs parašyti . 

Pats planas tuo metu Lietuvoje įkurti jėzuitus sukėlė ant kojų reformos šali- 
ninkus, kurių skaičius ir įtaka jau buvo žymūs. Jų rankose buvo dabar naujas 
argumentas spirti Radvilus, kad šie nebelauktų ir apsispręstų. Nelemtas susikir- 
timas juo labiau bus prisidėjęs paskubinti Radvilų sprendimą. Netrukus po Lip- 
pomano vizito abu Radvilai su savo šeimomis viešai atsiribojo nuo Katalikų Baž- 
nyčios. Tai įvyko 1555 m, pačioje pabaigoje ar kitų metų pradžioje. 

Įtakingųjų valstybės vyrų apsisprendimas davė didelių vilčių hercogui Alb- 
rechtui ir Liuteriui. Liuteronizmas atrodė įsipilietins Lietuvoje pagal kitur žino- 
mą taisyklę: cuius regio, eius religio. Liko tik vienas rūpestis, kaip apsispręs vyriau- 
siasis valdovas Žygimantas Augustas. Šiems dalykams išaiškinti Vilniuje atsirado 

ir liuteronų pasiuntinys Povilas Vergerijus. Jis atvyko po metų, 1556 m. spalio 29 d., 
kai iš Vilniaus išvažiavo popiežiaus delegatas. Vergerijus pats buvęs katalikų vys- 
kupas, netgi popiežiaus legatas Vokietijoje, buvo ekskomunikuotas dėl erezijų ir 
nepaklusnumo popiežiui. Po to jis prisiglaudė pas Viurtembergo kunigaikštį, bu- 
vo aprūpintas jo lėšomis ir keliavo kaip liuteronų pasiuntinys. Vilniuje jis išbuvo 
dvylika dienų, globojamas Radvilo Juodojo. Jo misija buvusi sustiprinti Radvilą 
naująjį apsisprendimą ir per jį palenkti į liuteronizmą jaunąjį valdovą Žygiman- 
tą Augustą. Be kita ko, Vergerijus už Radvilą parašė ir aną piktąjį laišką popie- 
žiaus delegatui Lippomanui“. 

Vilniuje tuo metu buvo ir lenkų kalvinų patikėtinis Simonas Zacijus (Za- 
ciusz). Jis buvo kilęs iš Mažosios Lenkijos kaip ir Radvilo žmona Elzbieta Šydlo- 
vieckaitė. Radvilas šį dvasininką globojo nuo 1555 m. Lenkų kalvinai buvo susi- 
rūpinę, kuria reformos kryptimi pasuks jų būsimasis karalius, nūnai auklėjamas 
Vilniuje, ir kad tai priklausys nuo Radvilų. Tad Zacijus parengė kelią naujam vi- 
zitui pas kanclerį. Buvo praėjęs geras pusmetis nuo Vergerijaus lankymosi, kai 
Vilniuje atsirado kitas vyskupas ar nominuotas vyskupu Jonas Laskis, tapęs įta- 
kingu Lenkijos kalvinų vadu “.Pabuvęs Vilniuje Radvilo svečiu, Laskis įtikino kanc- 
lerį, kad bus geriau jo giminei, Lietuvai ir Lenkijai šveicariškoji reforma, Laskis 
pažadėjo Radvilui parūpinti iš Lenkijos ir naujos reformos pastorių. Po to Radvi- 
las pavedė Zacijui paruošti planą ir sušaukti pirmąjį Lietuvos reformatų suvažia- 
vimą - sinodą. Šiame sinode, kuris įvyko tų pačių (1557) metų gruodžio mėnesį, 
Lietuvos reformacija buvo formaliai ir galutinai pasukta iš liuteronizmo į kalvi- 
nizmą. Sinodas įkūrė vyriausiąjį kalvinų centrą Lietuvos Vieneto (Jednota Litewska) 
vardu. Pirmuoju kalvinų superintendentu buvo išrinktas tas pats Zacijus“. 

Zacijaus patariamas Radvilas ėmėsi konkrečios reformos pirmiausia savo dva- 
ruose. Jis nusavino katalikų bei stačiatikių bažnytines žemes, pašalino kunigus, o 
bažnyčias pavertė kalvinų maldos namais. Panašiai padarė ir Radvilas Rudasis sa- 
vo dvaruose. Į pašalintųjų kunigų vietą Radvilai gavo iš Lenkijos keletą ekskunigų: 
Krzyszkowskį, Falkonijų, Wędrychowskį, Czekowiczių, Sokolowskį ir kitus. Zacijus 
nuolat keliavo tarp Vilniaus ir Brastos - dviejų augančių Lietuvos kalvinų centrų. 
Toliau organizuodamas kalvinų bendruomenes, Zacijus suskirstė Lietuvą rajonais 
ir apskritimis. Pagaliau jis parengė Vilniaus kalvinų bendruomenės statutą ir „ti- 
kėjimo išpažinimą“. Per penkerius metus jis išvystė didelį aktyvumą, tačiau susi- 
laukė reakcijų iš liuteronų ir pradėjusių atsirasti arijonų. Su liuteronais jis vedė 
polemines diskusijas, kurių vien 1557 m. Vilniuje turėjo net septynias. Blogiau 

jam sekėsi su Laskio parūpintais pastoriais, jo tautiečiais, pasinešusiais į arijo- 
nizmą. Šie nukreipė prieš jį visas atakas, ir Zacijus, jų neatlaikęs, 1562 m. paliko 
Vilnių bei grįžo į Lenkiją. 

Vietoj jo Lietuvos kalvinų vadovybę perėmė didlenkis Martynas Czekowic- 
zius“. Vienų teigimu, jis buvęs katalikų kunigas Kurnikuose, kitų - tik rengėsi 
tapti kunigu, o paskui tapo liuteronų pastoriumi. Iš liuteronų jis greitai pasidarė 
kalvinu, o vėliau, kaip matysim, ir arijonų pastoriumi. Tai rodė jo gabumą dažnai 
keisti pažiūras, lygiai kaip visų pripažįstamas jam gabumas kalboms ir raštui. Jis 
gerai mokėjo hebrajų, graikų, lotynų kalbas, išmoko vokiškai ir gudiškai, bet il- 
gokai išbuvęs Lietuvoje nepasistengė išmokti lietuviškai. Lietuvių kalbos ir rašto 
klausimas kalvinų sąjūdžiui nerūpėjo, kaip liuteronams, bent iš pradžių. Lietu- 
vos kalvinizmui ėmė vadovauti lenkai ir jam davė savo toną, 

Lietuvių kalbai ir raštui nerodė intereso nė pats Radvilas Juodasis. Vedęs len- 
kę, jis savo namuose ir rašydamas laiškus vartojo lenkų kalbą, Kalvinų spaudos 
reikalams jis įsteigė dvi spaustuves, bet nė viena jų nesiėmė ką nors leisti lietuviš- 
kai. Brastos spaustuvėje, įkurtoje 1553 m. (pagerintoje 1558) buvo spausdinamos 
kalvinams tik lenkiškos ir lotyniškos knygos. Čia Radvilo lėšomis (už 10 000 auk- 
sinų) 1564 m. buvo atspausdinta garsioji „Brastos Biblija“ lenkų kalba. Prie šio 
darbo Radvilas buvo sutelkęs pajėgius vertėjus - minėtąjį lenką Laskį, italus Stan- 
carą ir Jurgį Blandratą bei graiką Lismaniną, buvusį karalienės Bonos nuodėm- 
klausį. Antrą spaustuvę jis įkūrė (1562) Nesvyžiuje, ir ji spausdino lenkų bei gudų 
leidinius. Čia visus spaudos darbus pavedė mozūrui Simonui Budnui, kuriam tal- 
kininkais paskyrė kitus du lenkus: Lenczycą ir Krzyszkowskį. Pirmas kalvinų ka- 
tekizmas gudų kalba, parengtas Budno ir čia atspaustas 1562, buvo dedikuotas 
abiejų Radvilų pusbrolių sūnums. Dedikacija tuo įsidėmėtina, jog ragino jaunuo- 
sius princus, šalia lenkų kalbos, neužmirši ir savosios - gudiškosios, kuri esanti 
sena ir garbinga Lietuvos didikų kalba, Šios dedikacijos autorius turėjo didelės 
įtakos Radvilui, o kaip toliau matysim, ir visai Lietuvos reformacijos krypčiai -. 

Kalviniškoji reforma savo kilme buvo romaniškoji, o iš tikrųjų pasidarė len- 
kiška; ji atstovavo labiau nukatalikintai ir nuliturgintai krikščionybei. Liutero- 
niškoji reforma buvo germaniška, labiau ortodoksiška ir liturgiškesnė. Didikams 
pasirinkus pirmąją kryptį, Lietuvos miestiečiai ir bajorai dar kurį laiką pasiliko 
prie antrosios - liuteroniškosios. Radvilas Juodasis buvo oficialus Lietuvos kalvi- 
nų vadas. Jo ir pusbrolio pavyzdys darė įtaką kitiems didikams. Kas anksčiau sim- 
patizavo liuteronams ar save tokiu laikė, dabar skubėjo darytis kalvinu. Vieni iš 

pirmųjų, kurie pasekė Radvilus, buvo Jonas Glebavičius, buvęs kancleris prieš 
Radvilą Juodąjį, ir Eustachijus Valavičius, vėliau tapęs LDK kancleriu. Pirmasis iš 
šių didikų perėjo į kalvinizmą iš katalikų, antrasis - iš stačiatikių. Glebavičius 
buvo netgi Radvilų giminaitis, nes jų senelės buvo seserys Manvydaitės, Jono 
(Ivaškos) dukterys. Šių didikų pėdomis pasekė Katkevičiai, Kiškos, Sapiegos, Ogins- 
kiai, Puzinai, Druckiai, Višniaveckiai ir kiti. Tas posūkis greitai atsispindėjo ir 
Šiluvos valdytojų Zavišų veikloje. 


NAUJA PADĖTIS ZAVIŠŲ ŠEIMOJE - 
NAUJA REFORMA SILUVOJE 


Jaunųjų Zavišų turtinė padėtis staiga pasikeitė po 1547 m. Tada mirė Barbo- 
ros Zavišienės pusbrolis Stasys Kęsgaila, buvęs Žemaičių seniūnas ir mūsų minė- 
tasis liuteronizmo rėmėjas Žemaičiuose. Savo turto trečdalį velionis buvo užra- 
šęs karaliui Žygimantui Augustui, o visa kita teko giminėms. Iš giminių dalybose 
dalyvavo Barboros Zavišienės brolvaikis Mogiliovo valdytojas Stasys Kęsgaila, 
jos vaikai Zavišaičiai ir jos sesers Daratos Šemetienės sūnūs“. 

Tada dar buvo gyvi visi keturi Zavišaičiai, ir kiekvienas gavo savo dalį. Ne- 
trukus po dalybų, prieš 1550 m., mirė brolis Stasys Zaviša ir jo turtą pasidalijo 
Jonas su Merkeliu. Ketvirtasis - Mikalojus dėl to iškėlė bylą prieš anuos du bro- 
lius, bet netrukus ir jis mirė. 

Naujos stambios turto dalybos įvyko po paskutiniojo Kęsgailos, Mogiliovo 
valdytojo Stasio, mirties. Tada Zavišų ir Šemetų buvo pasirašytas dalybų aktas, 
kurį 1555 m. kovo 30 d. patvirtino Vilniaus tribunolas“. Pagal šį aktą vienai ir 
antrai pusbrolių giminei teko visa eilė dvarų, esančių ne tik Lietuvoje, bet ir Gu- 
dijoje. Šiluva tuo metu perėjo iš Jono Zavišos į brolio Merkelio rankas ir išliko ligi 
1591 m. Merkelis su šeima laikėsi Žeimiuose ir iš čia tvarkė kitus dvarus. 

Paveldėję didelius Kęsgailos turtus, Zavišos pasidarė vieni turtingiausių po- 
nų Lietuvoje. Pagal turtą kilo ir jų įtaka, pozicijos, titulai. Iškopę į tokią padėtį, 
jiejau drąsiai galėjo laikyti save didikais. Kaip kiti didikai, taip ir jie pasiskubino 
tapti kalvinais. Tarp tų pasiskubinusiųjų Žemaičiuose randame dar Naruševičius, 
Šemetas, Bilevičius, Giedraičius, Kmitus ir kitus įtakingesniuosius“. 

Merkelis Zaviša laikomas pirmuoju kalvinų bendruomenės steigėju Šiluvoje 
ir Žemaičiuose. Gruževskio teigimu, jis steigęs jas XVI a. pusėje, atseit apie tą 

laiką, kai Radvilai padarė posūkį iš liuteronizmo į kalvinizmą. Sprendžiant iš to 
paties Gruževskio, jokio specialaus kalviniško akto Šiluvoj vis dėlto nebuvo pa- 
daryta. Nepadaryta jokio bažnytinių žemių nusavinimo ar kunigo išvarymo, taip 
pat jokio bažnytinių žemių perdavimo kalvinams, kaip tai darė savo patronato 
dvaruose Radvilas ir kiti didikai. Gruževskis nieko nesako, kad Merkelis Zaviša 
būtų pastatęs kokią naują bažnyčią ar koplyčią kalvinams““. Iš to matyti, jog Mer- 
kelis tik pakeitė reformos vardą. Visa, kas prieš tai buvo padaryta brolio Jono, 
Merkelis tik panaudojo naujam posūkiui. 

Merkelis Zaviša buvo vedęs žmoną iš Mažosios Lenkijos kalvinų šeimos - 
Daratą Samboreckaitę. Jinai buvo viena iš uoliausių kalvinų matronų Žemaičiuo- 
se, padariusi ne vieną fundaciją kalvinams““. Tuo tarpu Merkelis Zaviša ligi savo 
mirties niekuo neapdovanojo net tuos jo „įsteigtuosius“ židinius Šiluvoje ir Žei- 
miuose. Jis rūpinosi tik savo paveldėtais dvarais, o vėliau tarnybomis, kurių jam 
buvo patikėta Lietuvos administracijoje: karališko maršalkos nuo 1578 ir Vitebs- 
ko pelininko nuo 1578 ir nuo 1588 m.“ 

Brolis Jonas toliau nebesimaišė į Šiluvos reikalus. Bet ir jis apie tą patį laiką 
perėjo į kalvinizmą. Jis buvo vedęs iš Chelmo kilusią žmoną - Eufemiją Virbicky- 
tę, buvusio Žemaičių vyskupo Vaclovo Virbicko (1534-1555) brolio dukterį“. Ši 
prisitaikė prie vyro ir savo du sūnus - Andrių ir Joną - auklėjo taip pat kalviniš- 
kai. Vėliau jie, kaip ir Merkelio sūnus Andrius, buvo pasiųsti mokytis į protestan- 
tiškuosius Vakarų universitetus. 


ŠEMETŲ PASTANGOS ĮTVIRTINTI REFORMĄ 
ŽEMAIČIUOSE 


Jonas Zaviša mirė apie 1560 m., ir ta proga būta naujo turtų pasiskirstymo, 
kurio dėlei Merkelis Zaviša užstato teisėmis Šiluvą perleido Merkeliui Šemetai, sa- 
vo pusbroliui. Šemetai buvo netgi patogu perimti Šiluvą, nes už ketverto kilomet- 
rų į Žaiginio pusę buvo jo paties dvaras, vadinamas Didžiuoju Dvaru, esančiu prie 
Sandravos upelio. Vėliau šį dvarą jis perleido savo žentui Vaitiekui Bilevičiui . 

Merkelis Šemeta buvo atstovas plačios giminės, kurios lizdas - Šemetavo 
dvaras, vėliau ir miestelis Šemetas, Svierių (Svyrių) parapijoj, apie 40 km į pietus 
nuo Švenčionių. Artimiausi Šemetų kaimynai buvo kunigaikščiai Svirskiai, su ku- 
riais Šemetos buvo net susigiminiavę. Du Jurgio Šemetos sūnūs, Jonas ir Martynas, 

1551-1552 m. vedė dvi seseris Barborą ir Miroslavą Svirskytes, Jokūbo dukteris. 
Jokūbas Svirskis buvo brolis Sofijos Kęsgailaitės, kuri po Gedgaudų paveldėjo Šilu- 
vą“. Iš savo lizdo Šemetos pasklido vieni į Žemaičius, kiti į Naugardo ir Vitebsko 
sritis, o dar kiti liko vietoje, Iš sričių jie vėliau suvažiuodavo ir susitikdavo kara- 
liaus rinkimuose. Į karaliaus Mykolo Kaributo Višnioveckio rinkimus iš Žemaičių 
buvo atvykę trys Šemetos, o iš Naugardo vaivadijos kiti trys. Karaliaus Stanislovo 
Leščinskio rinkimuose dalyvavo trys Šemetos iš Vilniaus srities ir du iš Vitebsko“. 

Žemaičių šakos tėvas buvo Mykolas, pranašiausias iš visų Šemetų. Sakoma, 
jis buvęs net Vilniaus vaivada ir Lietuvos kancleris. Gal kurį laiką, po Mykolo 
Kęsgailos mirties, jis ėjo šias pareigas, tačiau kanclerių ir vaivadų eilėje nėra ran- 
rę Žemaičiuose. Jų vardus randame jau 1497 m. tarp Šaukėnų bažnyčios gerada- 
rių, kur minimas ir jų sūnus Jonas. Kitas sūnus Stasys vedė Barboros Zavišienės 
seserį Oną Kęsgailaitę“. Jonas taip pat susigiminiavo su Zavišomis, nes jo sūnus 
Vaitiekus vedė Barboros Zavišienės dukterį Daratą. 

Šios giminystės, kaip vėliau matysime, traukė Šemetas į Šiluvos reikalus. 
Tos giminystės ypač iškėlė Stasio Šemetos sūnus - Merkelį ir Stasį, Onos Kęsgai- 
laitės vaikus. Jiedu visur dalyvavo Kęsgailų turto dalybose kartu su jaunaisiais 
Zavišomis. Šiedu Šemetaičiai, staiga pralobę, pasidarė įtakingi pirmiausia dėl Že- 
maičių valdų. Jų rankose buvo keletas svarbių tijūnijų, kaip Pajūrio, Dirvėnų, Ber- 
žėnų, Rietavo“. Įtakingiausias iš antrosios Kęsgailaitės-Šemetienės sūnų buvo 
Merkelis, Šiluvos valdytojas. Jis buvo vedęs Elzbietą Glebavičiūtę, buvusią Vil- 
niaus vaivados dukterį, tolimą Manvydo-Gedgaudo giminaitę. Du Merkelio Še- 
metos sūnūs - Jonas ir Vaclovas mokėsi Leipcige kartu su Leonu Sapiega ir trimis 
Radvilo Juodojo sūnumis. Be šių dviejų, jis dar turėjo sūnų Merkelį ir dukterį 
Kristiną. Šie jo vaikai per vedybas susigiminiavo su garsiomis Lietuvos giminė- 
mis - Katkevičiais, Sapiegomis, Bilevičiais ir užėmė žymesnes pozicijas krašto 
valdyme“. Pats Šiluvos valdytojas dalyvavo (1563) Varšuvos seime kaip Žemai- 
čių tijūnas, o Gardino seimas (1568) jį paskyrė nariu į Lietuvos statuto patobulini- 
mo komisiją, šalia Vilniaus vyskupo Valerijono Protasevičiaus, vaivados Tiškevi- 
čiaus, vaito Augustino Rotundo ir kitų“. Tapęs Žemaičių pelininku (1566-1569), 
Merkelis Šemeta buvo senatoriaus rango, be to, visų Žemaičių bajorų vadas. 

Jis laikomas ir Žemaičių reformacijos vadu, nes buvęs „pirmasis, kuris Žemaičių 
žemėje įvedęs Dievo žodį, apvalytą nuo žmogiškųjų priedų“. Pačioj persilaužimo į 
kalvinizmą pradžioje, jis nusavino Tauragės katalikų bažnyčios turtą ir prijungė jį 

prie savųjų žemių. Jo sūnus Jonas 1567 m. čia pastatė bažnyčią liuteronams, paskui 
(1596) Tauragės dvarą su nusavintomis bažnytinėmis žemėmis atidavė įkaitu Prūsų 
iždininkui Kristupui Proppui, o 1601 m. pardavė Prūsijos markgrafui Jurgiui Fridri- 
chui už 21 000 guldenų“. Šemetos 1551 m. įsteigė reformatų bendruomenes Krakė- 
se, Šiaulėnuose ir Šaukėnuose, nusavindami buvusius katalikų turtus; be to pastatė 
kalvinų koplyčią Tauragėje. Sūnus Vaclovas nusavino bažnytinę beneficiją Skirsne- 
munėje, nors ši vieta priklausė karaliaus patronatui, o jis tik ją valdė“. 

Šiluvoj nereikėjo nieko nusavinti ar kurti naują bendruomenę, nes tai buvo 
anksčiau padaryta Zavišų, bet bendruomenė laikėsi silpnai. Dėl to Rekščių bajo- 
rai ant Petriškės kalno pasistatė atskirą kalvinų bažnytėlę. Šemeta savo lėšomis 
atstatęs anksčiau įkurtą koplyčią Zbarų kaime ir perorganizavęs kalvinų parapi- 
ją. Visa tai jis padaręs prieš 1569 m.“ Šemetos laikais ketinta steigti Šiluvoj mo- 
kyklą alumnatą kalvinų pastoriams, katechetams ir mokytojams rengti. Tam rei- 
kalui Šemeta esą paskyręs (gal tik numatęs) atitinkamo turto iš savo žemių bei 
kaimų. Rašyta, kad Šemeta prikalbėjęs ir vietos katalikų kleboną kun. Joną Ho- 
lubką pereiti į kalvinus - pasidaryti Šiluvos bendruomenės vyresniuoju“. Prie 
šio kunigo istorijos mes dar grįšime vėliau. 

Merkelis Šemeta mirė 1569 m.“ Po jo Šiluvą berods tomis pačiomis užstato 
teisėmis perėmė jo sūnus Vaclovas. Jis 1572 m. turėjo bylų dėl Šiluvos“, be to, iš 
visų trijų brolių labiausiai aktyvus buvo tolimesnėje Šiluvos istorijoje. Į Šiluvos 
reikalus dar buvo įsitraukęs sesers Kristinos antrasis vyras Vaitiekus Bilevičius 
ir antros eilės pusbrolis Vaitiekus Šemeta, Jono vaikaitis, vedęs Daratą Zavišaitę. 
Šie trys vyrai tęsė dviejų Merkelių - Zavišos ir Šemetos - kalviniškąją misiją. Jų 
vaidmuo iškilo kiek vėliau - po ilgesnės pertraukos, kai sektos, ypač arijonizmas, 
sutrikdė kalvininės reformos vyksmą visoje Lietuvoje, o kartu ir Šiluvoje. 


ARIJONŲ PROVERŽA LIETUVOJE 
IR ATGARSIAI ŠILUVOJE 


Sena arijonų erezija, neigusi Kristaus dievybę (pasmerkta 325 m. Nikėjos Su- 
sirinkime) vėl atgijo renesanso laikais Italijoje, o reformacijos metu išsprogo kaip 
stipri kalvinizmo srovė“. Italijoje arijonai buvo vadinami socinijonais - pagal jų 
vadą Lelį Sociną, kurio sūnus Faustas atkilo į Lenkiją ir savo įtakomis siekė Lietu- 
vos. Paskui Faustą Sociną atsekė ir kiti italai arijonai: Blandrata, Alciata, Gentilius, 

Spinella, Stancara, ir jie iš Lenkijos dažnai lankėsi Lietuvoje. Blandrata ir Stanca- 
ra jau buvo gerai pažįstami Radvilui, nes juos buvo pasirinkęs „Brastos Biblijai“ 
rengti. Tuo metu Blandrata buvo didelis Kalvino gerbėjas, bet vėliau nuvykęs į 
Ženevą, su juo susikirto dėl Švč. Trejybės ir tapo didžiausiu priešu. Po to, 1560 
m., jis atvyko į Vilnių pas kanclerį Radvilą jį laimėti naujai linkmei“. „Kalvino 
priešai su Blandrata priekyje palenkė Radvilo simpatijas į antitrinitarizmą, ir jis 
(kancleris) vis labiau ėmė remti savuosius (arijonus) pastorius - Petrą Gonezijų, 
Lauryną Krzyszkowskį, Tomą Sokolovskį, Martyną Czekowiczių, Simoną Budną“““. 

Iš tų „savųjų“ vienintelis ne italas ir ne lenkas buvo Gonezijus. Jis buvo kilęs iš 
valstiečių Goniondzo parapijoje, kurią įkūrė Vytautas, o vėliau rūpinosi Radvilai. Ši 
parapija priklausė Augustavo dekanatui, Vilniaus vyskupijai, dėl to šį kunigą globo- 
jo vietos vyskupas Paulius Algimantas. Jį išleido mokytis hebraistikos į Krokuvą, 
paskui pasiuntė pagilinti hebraistikos žinių Italijon. Būdamas Paduvoje Gonezijus 
1554 m. susipažino su Socino raštais, o Šveicarijoje susidomėjo Miguelio Serveto 
pažiūromis apie Švč. Trejybę. Dėl tas pažiūrų jis, užsukęs į Vitenbergą, bandė disku- 
tuoti su Pilypu Melanchtonu. Grįžęs Lietuvon, jau 1556 m. jis dalyvavo kalvinų sino- 
de ir čia išdėstė arijoniškas savo pažiūras. Kitais metais Brastoje jis išleido savo kny- 
gą Contra divinitatem D. N. Jesu Christi („Prieš Jėzaus Kristaus dievybę“). Į šios knygos 
pasirodymą reagavo Melanchtonas iš Vitenbergo ir Kalvinas iš Ženevos. Hercogas 
Albrechtas reikalavo, kad leidėjas Jonas Maleckis šią knygą sunaikintų. 

Kurį laiką Gonezijus buvo prisiglaudęs Vengrave, didiko Jono Kiškos nuosavy- 
bėje, kur gana anksti buvo nusavinta katalikų bažnyčia. Čia jis buvo pastorius, skelbė 
arijoniškas pažiūras ir rašė naują veikalą Doctrina pura et clara de praecipuis christia- 
naereligionis articulis, kuris 1570 m. buvo išleistas lenkiškai trimis atskiromis dali- 
mis. Kai Lucko vyskupas pradėjo bylą Vengravo bažnyčiai atgauti ir 1568 m. ją 
atgavo, Gonezijus to paties Jono Kiškos buvo priglaustas Kėdainiuose ir čia toliau 
sakė pamokslus. Jo raštus, Melanchtono prašomas, Lietuvoje buvo pradėjęs nai- 
kinti Radvilas Juodasis, bet jo giminaitė Ona Radvilaitė-Kiškienė, Jono Kiškos mo- 
tina, toliau juos platino ir perspausdinėjo savo spaustuvėje. 

Gonezijaus įtaka iš tikrųjų buvo ankstesnė, negu italo Blandratos, dėl kurio 
veiklos ypač jaudinosi Kalvinas, Gonezijaus raštai taip stipriai veikė Lietuvos kal- 
vinus ir ypač naujuosius pastorius, kad jau Brastos kalvinų sinode 1558 m. jis su- 
laukė didelio pritarimo savo idėjoms. Šiame sinode jis pats kalbėjo ne tik prieš 
Kristaus dievybę, bet ir prieš militarizmą, protekcionizmą bei kitas socialines blo- 
gybes. Jau tada paaiškėjo, kad Gonezijų palaiko Czekowiczius. 

Po šio sinodo Czekowiczius pradėjo akciją prieš kalvinų superintendentą 
Zacijų, kurį po 4 metų pats pakeitė. Kai arijonų akcija buvo įsibėgėjusi, tada Go- 
nezijus 1560 m. iš Krokuvos į Vilnių atgabeno Blandratą, kurį priglobė Radvilas 
Juodasis. Blandrata įtikino Radvilą, kad į Šveicariją reikia pasiųsti porą pastorių 
geriau susipažinti su kalvinizmu ir jo srovėmis. Kitais metais (1561) buvo pasiųs- 
ti Czekowiczius ir Wedrikowskis, bet jie, Kalvino nematę, tik pabuvę Ciuriche 
pas arijonus, grįžo dar labiau apsisprendę veikti arijoniškai ir šia kryptimi lenkti 
Radvilą. 

Tuo tarpu Kalvinas ir Bullingeris, matydami, kad Radvilas leidžiasi suvedžio- 
jamas eretikų, savo laiškuose jam reiškė nusivylimą. Kalvinas rašė net Vilniaus 
evangelikų reformatų sinodui, įspėdamas saugotis Radvilo globojamo Blandra- 
tos kaip kokio maro, nes kitaip galįs kilti šiurpus skandalas“. Jis pažinojo tik 
Blandratą, tuo tarpu nebuvo informuotas apie kitus įtakingus arijonus, ypač Go- 
nezijų. Kalvinas grasino asmeniniu skandalu, jeigu būtų pradėta su juo (Kalvinu) 
grumtis. Bet grumtynių buvo išvengta, nes posūkis į arijonizmą vyko ne iš viršaus, 
o iš vidaus, 

Oficialiai dar buvo šaukiami kalvinų sinodai. Veikė ir kalvinų centrinė „Lie- 
tuvos vienetas“, tik nuo 1562 m. jam ėmė vadovauti naujas superintendentas, 
vienas iš ryškiausių Gonezijaus sekėjų minėtasis Czekowiczius. Radvilas Juoda- 
sis ir toliau buvo Lietuvos kalvinų vyriausias vadas, tačiau nebedraudė arijonams 
spausdinti savo raštų Nesvyžiaus spaustuvėje, leido jiems įkurti bendruomenes 
savo nuosavybėse Klecke ir Nesvyžiuje. Pagaliau, jam pritariant, 1563 m. buvo 
sušauktas pirmasis arijonų sinodas jo dvare Mardavoje. Šis sinodas buvo tuo reikš- 
mingas, kad jis sukūrė oficialią Lietuvos arijonų bažnytinę organizaciją ir pri- 
ėmė savo konfesiją (Tikėjimo išpažinimą), atmetančią Kristaus dievybę ir pasmer- 
kiančią Švč. Trejybės mokslą. Šią konfesiją pasirašė 42 pastoriai, dalyvavę sino- 
de, daugiausia kalvinai. Šio sinodo spiritus movens buvo Gonezijus. Po to ir pats 
Radvilas Juodasis ėmė globoti Gonezijų, kurio raštus buvo deginęs“. 

Kalvino įspėtas skandalas vis dėlto vyko ta prasme, kad Lietuvos reformacija 
palyginti trumpu laiku darė jau trečią šuolį. Tai rodė jos vadų neapsisprendimą ir 
nesusivokimą. Pastarasis šuolis į arijonizmą buvo pačios reformacijos skandalas, 
nes, atmetus Kristaus dievybę ir Trejybę, teko priimti žydišką Dievo (Jehovos) 
sampratą, Vilniaus kalvinų pastoriai, kaip liudija vilnietis B. Herbstas, prieš Kris- 
tų ir Trejybę pradėjo atvirai kalbėti jau 1563 m., atseit - grįžę iš pirmojo arijonų 
sinodo“. Taip arijonizmas atvėrė kelius judaizmui - naujai, kraštutinesnei srovei. 

Be Radvilo Juodojo, arijonų globėjas buvo Jonas Kiška, Vilniaus pelininkas, o 
vėliau (nuo 1579) ir Žemaičių seniūnas. Paveldėjęs nemažą turtą iš tėvo Stasio, 
Vitebsko vaivados, dar gavo didelį kraitį, vesdamas kunigaikščio Konstantino 
Ostrogiškio dukterį Elzbietą. Jam priklausė 400 dvarų su kaimais ir 70 miestelių, 
įskaitant ir Kėdainius; tad jis buvo vienas turtingiausių ponų to meto Lietuvoje. 
Arijonu jis pasidarė studijuodamas Šveicarijoje, Bazelyje. Grįždamas po studijų 
parsivežė Lietuvon ir vieną savo profesorių Curio, kurį norėjo apsaugoti nuo Kal- 
vino, kad nesudegintų kaip Servetą. Jonas Kiška globojo pirmąjį Lietuvos arijonų 
sinodą ir tapo naujos arijonų organizacijos vadu. Kitas arijonų sinodas 1565 m. 
vyko jo valdomoje Vengravoje, kur būta nemaža ginčų, nes kai kurie kalvinų 
pastoriai bandė ginti Kristaus dievybę ir Trejybę. Jonas Kiška steigė arijonų ben- 
druomenes Lietuvos Brastoje, Bialoje, Mardavoje, Vengravoje, Naugarduke, Kler- 
ke“ -iš viso apie 20. Savo valdose naujų bendruomenių jis nesteigė, tik iš kalvinų 
atėmė bažnyčias ir jas perleido arijonams. 

Be anksčiau minėtųjų, apie 1569 m. arijonų židiniai buvo Tauragėje, Biržuose, 
Kėdainiuose, Pilipave, Kruopiuose. Tauragėje arijonų pastorius buvo Samuelis Pace- 
vičius, Kruopiuose Petras Pšibylevičius, Kėdainiuose pakaitomis Jokūbas Rinkevičius, 
Tomas Segetas, Petras Gonezijus ir Jonas Svencickis, o Pilipave Stasys Višovatas (ar 
Višautas), kilęs iš Šunėkų, vedęs Fausto Socino dukterį. Tai antras po Gonezijaus ži- 
nomesnis socijonas - marijonas, kilęs iš lietuvių“. Šiluvoje arijonų bendruomenės 
nebuvo, tačiau Sofija Vnučkienė 1591 m. reiškė didelį susirūpinimą, kad arijonai ne- 
įsibrautų į Šiluvos kalvinų bendruomenę. Ji mini arijonus antroje vietoje po katalikų, 
kaip labiausiai galinčius „savintis sau galią ir viršenybę“. Iš to matyti, jog arijonai 
čia buvo atsiradę daug anksčiau ir jau spėję sustiprėti prieš 1591 m. 

Pažiūrų ir įsitikinimų mišinys ėmė reikštis Šiluvoje Merkelio Šemetos lai- 
kais. Bet tada išskirti arijonizmą buvo sunku. Jį pradėta laikyti priešišku sąjūdžiu 
tik po „Sandomiro kontesijos“ (1570), kurią lietuviai perėmė iš lenkų. Galutinis 
kalvinų ir arijonų išskyrimas Šiluvoje įvyko 1591 m., kada Vnučkienė iš naujo 
sutelkė kalvinus. Po to Šiluvos arijonai dar minimi kituose dokumentuose, ypač 
tarp 1592 ir 1597 m.“ 

Šiluvos arijonai, matyt, nebuvo vieningi, nes S. Vnučkienė mini tris jų sro- 
ves: stankariečių, samosatiečių ir ebijonitų. Stankariečiai (minėto Stancaros šali- 
ninkai) skelbė ne vieną dievą Trejybėje, o tris dievus. Samosatiečiai (Oivilo Samo- 


* Klerkas - spec. red. įrašyta vietovė. 

seto pažiūrų) neigė sakramentus. Ebijonitai (iš hebr. - neturtingieji) neigė Kris- 
taus dievybę, su žydais šventė subatą ir Velykas, nevalgė kiaulienos - labiau lai- 
kėsi S. Testamento. 

Dokumentuose kalba ir apie „kitas sektas“ Šiluvoje. Iš jų savo grupę turėjo ana- 
baptistai, pripažinę tik suaugusiųjų krikštą“. Jie dar buvo suskilę į 13 srovių, iš kurių 
Lietuvoje labiau žinomi menonitai, neigę Kristaus įsikūnijimą ir gimimą iš Marijos“. 


JUDAIZMAS IR SEKTANTIŠKA ANARCHIJA 


Žydiškos sektos Šiluvoje minimos ne tik Vnučkienės aktuose, bet ir kituose 
dokumentuose“, Kai kurios tų sektų buvo atneštos Lietuvon iš Vakarų, kitos bu- 
vo kilusios Rytuose ir Lietuvą pasiekė per Krymą, Kijevą, Naugardą. Į Naugardą 
Lietuvos pašonėj buvo atkilę ir įsikūrę žydų sektantai, kaip Scaria, Szmojlo, Ska- 
riavy, Mosej, Hanusz. Į rusų bei gudų kalbas jie vertė rytiečių raštus, taip pat rašė 
biblinėmis temomis. Tais savo raštais jie skleidė racionalizmą, deizmą, okultiz- 
mą, net ateizmą. Dėl to Naugarde ir Maskvoje atsirado „žydžiuojančiųjų erezija“, 
pradėjusi plisti tarp rusų ir gudų aristokratų. 

Ši sektinė srovė Lietuvos rytuose rado atgarsį pirmiausia tarp moterų aris- 
tokračių. Žymiausia jos sekėja bei rėmėja buvo Radvilo Juodojo duktė, ištekėjusi 
už Podolės vaivados Maleckio““. Antras žymus šios srovės atstovas buvo Simonas 
Budnas, Radvilo globojamas Lietuvos kalvinų spaudos vadovas. Versdamas Bibli- 
ją, jis naudojosi žydų raštais, kad parašytų platesnius savo komentarus. Kituose 
savo raštuose jis, kaip ir anie žydai, neigė ne tik Kristaus dievybę, bet ir sielos 
nemarumą, pomirtinį teismą, maldą. 

Budnas sukėlė tiesiog polemikų audrą, bet kartu sukūrė ir savo srovę, vadi- 
namą budizmu. Prieš jį reagavo kalvinai; atsiliepė net Vokietijos liuteronų atsto- 
vai. Pagaliau patys arijonai 1584 m. atleido jį iš pastoriaus pareigų, kaltindami 
nukrypimu į judaizmą ir mahometonizmą. Šis nukrypimas buvo pastebėtas jau 
1565 m., kada Herbstas viename laiške iš Vilniaus rašė: „Lietuvoj sutiksi [...] ir 
tuos, kurie nori įvesti judaizmą ir mahometonizmą““. 

Tarp judaizmo ir mahometonizmo būta istorinio ryšio. Islamiškoji religija 
kūrėsi iš arabiškų ir žydiškų, krikščioniškų ir graikų gnostikų (racionalistų) ele- 
mentų. Ši mišinio religija savu keliu darė įtakos vėliau iškilusioms žydų sektoms, 
ošios - arijoniškiems judaistams. Lenkijoje buvusi stipri arijonų - judaistų grupė 


71 


palaikė ryšį su žydų talmudistais bei sektantais. Lenkų abato Ostrovskio teigimu, 
ir Budnas „tvirtai laikėsi tik su netikinčiais žydais“. Budno raštais rėmėsi žydų 
sektantai, iš kurių minimas ir mūsų Trakų karaimų talmudistas Izaokas Trakietis 
(Isaakas ben Abrahamas, 11594)“. Jo veikalą Hissuk Emunah, vėliau išverstą į |0- 
tynų ir vokiečių kalbas, prancūzų libertinai, vėliau Voltaire ir vokiečių 
laisvamaniai naudojo kovai prieš krikščionybę“. 

Lietuvoje Budnas veikė 36 metus, ligi mirties (1593). Ypač veiklus jis buvo 
per paskutiniuosius 20 savo gyvenimo metų. Daug važinėjo, dalyvavo įvairiuose 
reformų suvažiavimuose, vedė diskusijas. Taip pat daug rašė ne tik lenkų, bet ir 
lotynų kalbomis; rašė įtaigiu stiliumi, vartodamas argumentus iš Šv. Rašto, kurį 
gerai žinojo ir juo paremdavo savo tezes. Du jo veikalėliai prieš Kristų ir Trejybę, 
būtent - „Trumpas įrodymas, kad Kristus nėra Dievas“ ir „Vienas tikras Dievas 
Jehova“ - buvo plačiai paskleisti Lietuvoje, Lenkijoje ir net Vakarų Europoje. Bud- 
nas keliavo tarp Vilniaus ir Naugarduko, Polocko ir Bobruisko. „Jo dinamika vai- 
dino pirmaujantį vaidmenį dvasiniame Lietuvos (kilmingųjų) gyvenime“““. 

Dėl arijonizmo ir budizmo Lietuvos reformacija buvo išvesta iš kelio, pasuk- 
ta neigiama kryptimi ir galutinai ėmė krikti. „Visa Lietuva - 1565 m. rašė kardi- 
nolas Stanislovas Hozijus“, pats buvęs vilnietis, - apkrėsta baisiomis erezij omis". 
Net Lenkija, iš kurios į Lietuvą plūdo įvairūs eretikai, neturėjo tiek sektų, kaip 
Lietuva, Čia jų buvo dvigubai daugiau (apie 72, o Lenkijoje tik 36)". 

Daugelis sektų sutarė vienu klausimu. Jos skelbė kovą Romos popiežiui, ku- 
ris esąs antikristas, sužalojęs visą pasaulį, iškreipęs papročius. Pasaulis turįs būti 
atstatytas ir apvalytas nuo tokių nemoralių dalykų, kaip civilinė valdžia, ginklų 
vartojimas, mirties bausmė, teismai ir priesaikos. Vienos sektos skelbė savotišką 
komunizmą, reikalaudamos atsisakyti asmeninės nuosavybės ir visus turtus pa- 
vesti bendruomenei. Kitos neigė krikščioniškąją moterystę, leido bigamiją. „Nė- 
ra tokios pamėklės, - rašė nuncijus Commendonis, - kuri šioje valstybėje neturė- 
tų savo pradininkų ir sekėjų“. 

Reformacijos drama palietė patį Radvilą Juodąjį. Jis ėmė abejoti, ar jo pasirink- 
tasis reformos pobūdis tikrai teisingas. Minimas Šveicarijoje studijavusiam sūnui 
Našlaitėliui skirtas vienas laiškas, kuriame jis rašė: „Mano sūnau, aš esu taip sumai- 


* Stanislovas Hozijus (1504-1579) - Vilniaus pilies teisėjo Ulriko sūnus, mokęsis Krokuvo- 
je, Padujoje ir Bolonijoje, nuo 1549 m. Kulmo vyskupas, nuo 1561 m. kardinolas, aktyvus Refor- 
macijos kritikas, Tridento Bažnyčios Susirinkimo dalyvis. Hozijus aktyviai priešinosi Reformacijos 
sklaidai Lietuvoje 

šytas dėl mokslų ir mokytojų skirtybių, kad visai nebežinau, kuo reikia tikėti. Tu 
ieškok pats sau patarimo“ “ Radvilas bandė atnaujinti ryšį su Kalvinu ir 1564 m. 
jam rašė laišką, prašydamas išaiškinti dogminius skirtumus ir pasisakyti dėl atska- 
lų. Atsakymo jis nebesulaukė, nes kaip tik tuo metu Kalvinas mirė. Tada kancleris 
dviem laiškais kreipėsi į kitus Ženevos kalvinų teologus, pakartodamas savo prašy- 
mą. Ir šį kartą nebesulaukė atsakymo, nes pats mirė 1565 m. gegužės 28 d. Radvilas 
nebespėjo išsiaiškinti abejonių, nei išvesti iš sąmyšio Lietuvos reformacijos. 

Po jo mirties Lietuvos arijonai su „lenkų broliais“ (arijonais) sudarė uniją, 
kuriai buvo priešingas Radvilas. Iš tos unijos kilo ir unit- arijonų (unitarų) vardas, 
vėliau prigijęs ir šiandien vartojamas, ypač Amerikoj. Šią uniją, dar tebesant 
gyvam Radvilui, ypač piršo Blandrata, vadovavęs „lenkų broliams“. Vėliau jis su 
jais susipyko, paliko Lenkiją ir įsikūrė Vengrijoje. Čia susižavėjo kataliku Stepo- 
nu Batoru, būsimu Lietuvos valdovu, ir 1547 m. grįžo katalikybėn'. 

Netrukus po tėvo mirties katalikybėn grįžo ir Radvilo Juodojo vyriausias sū- 
nus Kristupas. Jo keliu pasuko ir daug jaunų didikų. Tuo tarpu kita dalis gręžėsi 
nuo sektų ir ėmėsi gelbėti kalvinizmą. Tikroji kalvininė reforma Lietuvoje prasidė- 
jotik po 1570 m., kada jau pradėjo atsigosti katalikai ir spėjo sustiprėti arijonai. Į šį 
persilaužimo tarpsnį pataikė ir atnaujintoji Šiluvos reforma, įvykdyta Vnučkienės, 
talkinant Šemetų, Bilevičių ir kitų didponių jaunajai kartai. Tai vėl naujas Šiluvos 
(kartu ir Lietuvos) reformų istorijos lapas, į kurį žvelgsime kitame skyriuje. 

Šiluvą palietė keturios pirmosios reformų bangos ir kiekviena paliko savo 
pėdsakus. Liuteroninė banga pažeidė materialinį ir juridinį Šiluvos bažnyčios pa- 
grindą. Ligi tol globojusi ponų ranka dabar buvo atimta, o vyskupo globos ranka 
negalėjo būti ištiesta. Šiuo tarpsniu, maždaug tarp 1532 ir 1551 m., Šiluvos baž- 
nyčia galėjo dar egzistuoti, aptarnaudama paprastus liaudies žmones ir dalį ba- 
jorų. Jų, kaip matysime, Šiluvoje dar buvo likę. 

Antroji, kalvininė banga, jau nebevaržomai paralyžiavo bažnyčias ir jas pa- 
darė „nebeveiksmingas“. Šiuo tarpsniu, tarp 1555 ir 1565 m., katalikų bažnyčia 
Šiluvoje dar stovėjo, bet vargu ar buvo naudojama pamaldoms. Šiuo metu pasi- 
traukė ir paskutinysis kunigas. 

Trečioji, arijoninė banga, prasidėjusi Vilniuje apie 1558 m., Šiluvą pasiekė 
gal po metų kitų vėliau, išaugo ir išlaikė pozicijas bent ligi 1623 m. Ji buvo skau- 
džiausia ta prasme, kad neigė patį Kristų - Dievą ir Trejybę. Kristaus garbinimas, 
kuris buvo sukliudytas katalikų bažnyčioje, dabar buvo šalinamas ir iš Šiluvos 
reformatų. 


22 


k k X 


Pagaliau ketvirtoji, žydiškoji-ebijonitinė banga, kartu su kitomis sektomis 
nulėmė dalies Šiluvos bajorų visišką dvasinį pasimetimą. Ši banga mažai kuo bu- 
vo krikščioniška. 

KETVIRTAS SKYRIUS 


Siluvos paslauga 
kalvinizmo atžalai 


arp religinių sutemų, kurias parengė arijonizmas ir sektos, pamažu ėmė ryš- 
kėti naujos prošvaistės, Iškilo naujos išeities ieškojimai. Du išeities keliai domino 
neramesnius protus - tai po Tridento Susirinkimo atgimstanti katalikybė ir į sve- 
timus laukus išvestas kalvinizmas. 

Su šiuo reiškiniu prasidėjo naujas Lietuvos gyvenimo tarpsnis, kurį galima 
vadinti konversiniu. Kitados iš pagonybės atsivertę neofitai rodė daug uolumo, 
bet nepalyginamai daugiau jo randame tarp konvertitų. Tai liudija vyrai, juo la- 
biau moterys, kurių vaidmuo pasireiškė ypač Žemaičiuose. Tačiau konvertitai 
nebuvo vieningi, kaip neofitai. Gelbėdami Lietuvą iš dvasinės anarchijos, jie išsi- 
skyrė į du ryškius frontus - vieni grįžo katalikybėn, kiti - į kalvinizmą. Tų frontų 
rungtis buvo neišvengiama. Bet kaip tik dėlto religinis apsisprendimas gilėjo. Iš 
abiejų pusių ryškėjo, augo ir subrendo nauji vadai, kuriuos savo istorijoje ligšiol 


per mažai pažinome. 


REFORMATŲ VADO SŪNUS - PIRMASIS 
KONVERTITAS 


Pirmasis plačiau žinomas konversinis žingsnis buvo padarytas Radvilo Juo- 
dojo sūnaus Mikalojaus Kristupo, vadinamo Našlaitėliu. Jis buvo vyriausias šei- 
moje, ruošiamas pakeisti tėvą, dėl to rūpestingai mokslinamas užsienyje ir krei- 
piamas reformacijos keliu. Sūnus galėjo didžiuotis savo tėvu, gabiu Lietuvos po- 
litiku, bet jis matė ir jo dvasinę tragiką. Tragiška jam pasirodė ir toji reformos 
kryptis, kurią tėvas buvo perėmęs iš Šveicarijos. Jis ten studijavo ir iš arti matė 

reformos vadų nesutarimą. Kiekvienas skelbė savo „konfesiją“ arba taisė kitų. 
Nebuvo autoriteto, kuris nustatytų reformos ribas, 

Našlaitėlis buvo ketinęs grįžti katalikybėn tėvui gyvam esant, bet dar laukė. 
Tėvui mirus jis parvyko Lietuvon, sutvarkė palikimo reikalus ir vėl išvyko baigti 
studijų. Po poros metų (1567), galutinai grįžęs Lietuvon, jisai pasiprašė priima- 
mas Katalikų Bažnyčion . Po šešerių metų juo pasekė (1573) brolis Jurgis, būsi- 
masis Vilniaus vyskupas ir kardinolas. Dar po poros metų į savo dvarą prie Vil- 
niaus Našlaitėlis pakvietė jėzuitus - Stanislovą Varševickį ir Petrą Skargą sutai- 
kyti su Bažnyčia du jauniausius brolius - Albertą ir Stanislovą. 

Maždaug tuo pačiu laiku kaip ir Radvilas Našlaitėlis Romos tikėjimą pasirinko 
kunigaikščių kilmės Merkelis Giedraitis. Jis keliolika metų buvo studijavęs protes- 
tantiškuose Karaliaučiaus, Vitenbergo, Tiubingeno ir Leipcigo universitetuose. Jį ypač 
globojo žinomas liuteronų apaštalas Vergerijus. Po studijų draugai iš Lietuvos buvo 
perėję į protestantus. Bet jis, grįžęs į Lietuvą, tyliai apsisprendė atsisveikinti su pro- 
testantiškomis įtakomis ir po ketverių metų (1571) tapo katalikų kunigu. 

Anksčiau už Merkelį Giedraitį veikti Lietuvos restauracijai apsisprendė Vil- 
niaus vaitas Augustinas Rotundas. Sakoma, taip apsispręsti jam padėjęs Varmi- 
jos vyskupas ir kardinolas Hozijus. Užsienyje studijavęs abiejų teisių daktaras 
Rotundas buvo Lietuvos statutų redaktorius ir vienas pirmųjų Lietuvos istorikų. 
Turėdamas plačių ryšių, buvęs aktyvus politinio Lietuvos gyvenimo veikėjas, be 
to, išgarsėjęs kaip teisininkas ir rašytojas, jis turėjo didelę įtaką kelio ieškoto- 
jams į katalikybę. Nuo 1572 m. ligi mirties, gerą dešimtmetį, Rotundas ypač sten- 
gėsi Lietuvoje atstatyti katalikybę“. 

Dėl Rotundo įtakos, manoma, sugrįžo Jonas Katkevičius. Šio jauno didiko tė- 
vas Jeronimas, Žemaičių seniūnas (nuo 1545), vedęs Šiluvos valdytojo Merkelio 
Šemetos dukterį Kristiną, reformatu tapo 1553 m., o savo sūnų jau anksčiau pa- 
siuntė į protestantų universitetus Karaliaučiuje, Leipcige, Vitenberge. Po studijų 
jis dar tarnavo imperatoriaus Karolio V rūmuose ir dalyvavo jo karo žygiuose. 
Tėvui mirus 1561 m., jam turėjo tekti Žemaičių seniūnija, bet Radvilas Juodasis 
pasiūlė šią vietą užimti savo sesers Onos sūnų Stasį Kęsgailą. Žemaičiai Kęsgailos 
neišrinko ir Lietuvos didysis kunigaikštis jo nepatvirtino; tada kancleris Radvi- 
las porą metų pats administravo seniūniją. Pagaliau 1564 m. žemaičiai seniūnu 
išsirinko Joną Katkevičių, o Radvilui mirus jis dar gavo (1566) didžiojo Lietuvos 
maršalkos pareigas. Be kita ko, jam teko administruoti Uždauguvį (Livonijoje). 
Su Rotundu jis susipažino 1566 m. jo dvare Stakliškėse. Rotundas jam rašinėjo 

laiškus ir siuntė literatūrą. Viename laiške 1568 m. Katkevičius atskleidė Rotun- 
dui savo nusivylimą reformomis: „Visa, kas šventa, yra suniekinta ir atiduota 
spręsti tamsios liaudies užgaidoms ir valiai, kad visiems būtų leista visa. Nebe- 
kenčiu tad daugiau kalvinu vadinamas. Nors ir anksčiau nebuvau visiškai tai sektai 
atsidavęs, bet vis dėlto buvau kiek geresnės apie ją nuomonės, negu dabar, maty- 
damas, kaip visa, kas žmogiška ir šventa, yra sujaukta ir sugriauta“. Po šio laiško 
praėjo dar dveji metai, ir Katkevičius, nuvykęs Varšuvon, grįžo katalikybėn; tose 
apeigose dalyvavo ir popiežiaus nuncijus, garsus jėzuitų teologas Pranciškus To- 
letas (Toledo). Su Katkevičium perėjo katalikybėn ir jo buvęs pastorius vokietis 
Jurgis Veigelis, anksčiau sekretoriavęs pas Radvilą Juodąjį. Grįžęs katalikybėn, 
Katkevičius atidavė Vilniaus jėzuitams auklėti savo sūnus, iš kurių Jonas Karolis 
vėliau buvo Lietuvos didžiuoju etmonu, išgarsėjęs kautynėse prieš švedus ties 
Salaspiliu ir prieš turkus ties Chotinu. 

Tarp pirmųjų Vilniaus jėzuitų auklėtinių minėtini trys broliai Vainos (Voynos) - 
būsimasis Vilniaus vyskupas Benediktas, būsimasis Lietuvos vicekancleris Gabrie- 
lius ir Lietuvos sekretorius Motiejus. Pirmasis apsisprendė tapti kataliku 1573 m.,o 
antrieji du 1576 m. Šio įvykio liudininkas bei tarpininkas buvo Petras Skarga“. 

Apie 1579-1580 m. pagal nuncijaus Caligario pranešimą Vilniuje bernardinas 
tėvas Feliksas sutaikęs su Bažnyčia per 10 asmenų, o kitas tėvas Kiprijonas - 14. 
Trakuose pas vaivadienę Valavičienę, Eustachijaus žmoną, tarnavo du jauni kil- 
mingieji - Barbora Bidzinskaitė ir Stasys Erbušaitis; abu 1579 m. tapo katalikais, o 
pastarasis įstojo į bernardinų vienuolyną Vilniuje. Šis įvykis rodė vykstantį persi- 
laužimą pačioje Valavičių šeimoj, nes vėliau (1592) abu sūnūs keliavo į Romą per 
Paduvą, čia lankė bažnyčias ir paliko mišioms aukų. Šiuo laikotarpiu (1580) tarp 
grįžusiųjų randame ir Mykolą Zavišą, berods ne Andriaus, o Jurgio šakos“. 


ZAVIŠAIČIAI TARP GRĮŽTANČIŲJŲ 


Labiausiai netikėtas buvo Leono Sapiegos apsisprendimas. Jį globojo kancle- 
ris Radvilas, ir jis mokėsi užsienyje kartu su Našlaitėliu. Jo mokslo draugai buvo 
Zavišaičiai, Šemetaičiai ir Benediktas Vaina. Grįžęs po studijų, Sapiega negalvojo 
mesti reformacijos - bandė atsiremti į anabaptistus, domėjosi arijonizmu. Paga- 
liau jį paveikė vienas įvykis. Kartą, jau būdamas Lietuvos vicekancleriu, 1586 m. 
Krokuvoje praleido naktį pokylyje, o rytą nuėjo į reformatų pamaldas ir buvo 

pakviestas eiti Komunijos. Sapiega teisinosi neturįs šiam kilniam sakramentui pri- 
imti nuotaikos, be to, esąs prisigėręs. Dvasininkas įtikinėjo, kad užtenka tikėti, o ar 
kas turi nuodėmių arba esąs prisigėręs - nėra svarbu. Sapiega tuo pasipiktino ir 
padarė savo išvadas. Ten pat Krokuvoje jis nuvyko į katalikų bažnyčią, pasiprašė 
būti sutaikomas, pasirengė ir pamaldų metu viešai priėmė Komuniją. Šitai buvę 
nelaukta pačiam karaliui ir didikams. Po to iš Gardino jis parašė laišką Našlaitėliui, 
atskleisdamas jam šiltą draugystę ir išreikšdamas jam savo credo. Apie tai buvo 
pranešta Romai, ir Sapiegą specialiu raštu pasveikino popiežius Klemensas VIII", 

Tais metais (1586), pasak Stanislovo Rostovskio, grįžo katalikybėn apie 300 
kitų iškilesnių Lietuvos ponų . Tarp jų buvo ir jaunieji Zavišos, pirmojo Šiluvos 
reformatoriaus Jono sūnūs - Jonas ir Andrius. Pirmąjį palenkė taip padaryti (apie 
1586) Radvilo Našlaitėlio žmona Elzbieta Višnioveckytė, kuri buvo šių Zavišų se- 
suo iš motinos pusės, Mat Zavišų motina Eufemija Virbickytė po vyro mirties 
antrąkart ištekėjo už kalvino kunigaikščio Andriaus Višnioveckio ir susilaukė 
keturių dukterų. Jauniausioji, 1584 m. tekėdama už Našlaitėlio, priėmė kataliky- 
bę ir palenkė savo motiną bei brolį Joną. Netrukus pirmaisiais pasekė ir brolis 
Andrius. Jonas, tapęs kataliku, 1624 m. savo dvare, Žirmūnuose, įkūrė parapinę 
katalikų bažnyčią. Andriaus duktė Sofija tapo vienuole, o sūnus Mikalojus - jė- 
zuitu, vėliau profesoriavusiu Vilniaus akademijoje. Yra likęs Andriaus testamen- 
tas, kuris liudija jį buvus giliai religingą vyrą“. Abu šie konvertitai buvo palaidoti 
Kęsgailų koplyčioje Vilniuje. 

Antrojo Šiluvos reformatoriaus Merkelio Zavišos sūnus Andrius 1583 m. dar 
studijavo Altdorfo universitete, Vokietijoje. Ten jis buvo užsirašęs kaip „Andreas 
Zauissa, baro in Zejmis“. Jis „grįžo katalikybėn jaunas“ ir po to dar tęsė studijas 
Paduvoje, Italijoje. Jis grįžo vienas iš savo šeimos, nes abu tėvai liko kalvinais, o trys 
seserys - Jadvyga, Darata ir Elzbieta - ištekėjo už vietinių kilmingųjų kalvinų“ 

Po Sapiegos ir Zavišų katalikybėn persisvėrė Tiškevičiai, Galeckiai ir kitų 
didikų jaunimas. Iš Jono Valavičiaus 8 sūnų, keturi taip pat tapo katalikais; du iš 
jų - Andrius ir Jeronimas vėliau veikė Žemaičiuose. Dauguma šių jaunų didikų 
buvę studijavę protestantiškuose Vakarų universitetuose. Ten išvyko jau auklė- 
jami reformatais, o po studijų grįžę darėsi katalikais. Tarp tokių buvo ir Jonas 
Šemeta, Šiluvos valdytojo Merkelio sūnus. Jis kartu su Sapiega, Radvilavičiais ir 
Zavišaičiais mokėsi Leipcige. Grįžęs rėmė kalvininės reformos atnaujinimą, kovo- 
jo prieš arijonus ir kitas sektas, bet jau 1598 m. minimas kaip Tauragės valdytojas 
katalikas. Iš Bilevičių kataliku tapo Albertas ir 1592 m. įstojo į Vilniaus popiežinę 

seminariją. Čia išbuvęs ligi 1595 m., atostogų metu žuvo „kažkokiame privačia- 
me konflikte Žemaičiuose“. 


PIRMŲJŲ JĖZUITŲ POSŪKIS Į LIAUDĮ 


Su pirmaisiais atsivertėliais prasidėjo Lietuvos katalikybės restauracija, į ku- 
rią netrukus įsijungė ir naujai atvykę jėzuitai. Maža jų grupė (4 tėvai) atsirado 
Vilniuje 1569 m. rudenį. Jų pirmas rūpestis buvo įkurti mokyklą ir tai jie padarė 
kitais metais, kai atvyko dar 13 ordino narių. Mokyklą pradėjo su pirmomis že- 
mesnėmis klasėmis ir per 8 metus išugdė pilną kolegiją su 400 mokinių. Toks 
didelis mokinių skaičius vertė galvoti, kur šis jaunimas tęs savo studijas toliau, 
nes į užsienį galėjo patekti tik žymiųjų didikų vaikai. Mintis steigti universitetą 
Vilniuje brendo kiek anksčiau, tačiau nesitikėta, kad tam pritartų valdovas Žygi- 
mantas Augustas, apsuptas įtakingų reformatų. Kai jis mirė ir nauju valdovu bu- 
vo išrinktas Steponas Batoras, tada jėzuitai pirmiausia gavo jo sutikimą. Uni- 
versitetas oficialiai buvo įsteigtas 1579 m.; tais metais buvo gautas ir popiežiaus 
Grigaliaus XIII raštas, suteikęs universiteto teises bei privilegijas. Pagaliau 1585 m. 
universitetą patvirtino ir valstybės seimas. Šis pirmas ir ilgą laiką vienintelis Ry- 
tų Europos universitetas buvo vadinamas Vilniaus akademija. 

Jėzuitai buvo žinomi ne tik savo intelektualumu, bet ir geru auklėjimu, dėl 
tojiems Vilniaus vyskupas Jurgis Radvilas 1582 m. patikėjo naują uždavinį - auk- 
lėti būsimus kunigus dviejose naujai įsteigtose Vilniaus seminarijose - diecezi- 
nėje ir popiežinėje, kuri rengė misininkus Rusijai ir Livonijai. Trečias jėzuitų už- 
davinys buvo sielovada - katekizacija, pamokslai, misijos, išpažintys. Šį darbą 
atliko ir tie kunigai, kurie dirbo mokyklose. Jie laikėsi principo patarnauti žmo- 
nėms jų vartojama gimtąja kalba. Vilnius tuo metu buvo trikalbis, nes šalia lietu- 
vių nemažai buvo lenkų ir vokiečių. Su abiejų pastarųjų aptarnavimu nebuvo 
bėdos, nes mokančių lenkiškai ir vokiškai jėzuitams nestigo. Sunkiau buvo su 
lietuviais, nes neturėta savų lietuvių vienuolių. Kol atsirado kandidatų iš lietuvių 
ir kol jie buvo parengti kunigais, lietuvių kalbos mokėsi nelietuviai. Iš pramoku- 
sių kalbos ir įsijungusių į lietuvių sielovadą, kai kurie čia minėtini. Visų pirma 
Mikalojus Sedkovskis, kurį vysk. Merkelis Giedraitis 1576 m. parsigabeno iš Vil- 
niaus į Žemaičius ir jo lydimas lankė parapijas. Kai Giedraitis 1587 m. vėl lankė 
visą savo vyskupiją, jį lydėjo portugalas Emanuelis Vega ir Jeronimas Kniška, 

sakydami lietuviškus pamokslus ir mokydami liaudį tikėjimo tiesų. Kiek vėliau Že- 
maičiuose sakė lietuviškus pamokslus, mokė žmones ir klausė išpažinčių ispanas 
Antanas Arijus ir turbūt vokietis P, Krimeris. Pastarieji du į Žemaičius atvykdavo iš 
Rygos, kur vysk. Giedraičio dėka nuo 1583 m. buvo įsikūrę Vilniaus jėzuitai. 

Tais metais į Jėzuitų ordiną buvo priimti du nauji lietuviai kandidatai: Povi- 
las Pikelis (Pikelius) ir žemaitis Motiejus Galminas. Anksčiau už juos įstojo Mika- 
lojus Markevičius (1579), kaunietis Povilas Bludenčius-Bludentius (1578) ir Ste- 
pas Staškevičius (1577). Buvo įstojusių ir prieš tai, jau bebaigiančių teologijos 
studijas ir greičiau įšventintų kunigais. Tokie buvo du vilniečiai (vilnenses) Ado- 
mas ir Jonas, be to, Feliksas ir Kumelis (Cumelis). Jiems 1583 m. buvo parengtas 
sielovadinio darbo planas. Jie turėjo katekizuoti lietuvius sekmadieniais ir šven- 
tadieniais šiose Vilniaus vietovėse: prie Šv. Petro bažnyčios Antakalnyje, prie 
Neries tilto (ad pontem Villiae), prie Trakų ir Rudninkų vartų. Be to, keturiskart 
per metus jie turėjo vykti į šiuos kaimus (pagos) katekizuoti žmonių: Medininkus, 
Daukšyčius (Dutzyscenses), Maišiagalą ir Luodninkus. Šiems keturiems jauniems 
kunigams talkino vienas lietuvis alumnas (alumnus lituanus) ir Jokūbas Laknic- 
kas, nepažymėtas alumnas ar kunigas, vėliau žinomas jėzuitas. Be katekizacijos, 
minėti jauni kunigai dar turėjo klausyti lietuvių išpažinčių kariniame ir civilinia- 
me Vilniaus kalėjimuose, Švč. Trejybės ligoninėje ir kolegijos bažnyčioje. 

Rygon buvo pasiųsti iš Vilniaus 2 ir Talinan 4 jėzuitai ir jau 1584 m. jie įstei- 
gė mokyklas. Rygos mokyklą miestas greitai uždarė ir ji buvo perkelta į Daugpilį. 
Bet Rygoje tuo metu būta apsčiai lietuvių katalikų, kuriuos reikėjo aptarnauti jų 
kalba. jų katekizacijai buvo atsiųstas Motiejus Galminas, išbuvęs Rygoje 6 metus 
(1591-1597), o jam talkinti 1596-1597 m. Povilas Pikelis. Vysk. Giedraičio pa- 
kviestas Galminas vėliau parsikėlė į Žemaičius, kur „misijose penkis mėnesius 
praleido“ ir kaunietis Bludenčius, lietuvių pamokslininkas (conianator lithua- 
nus). Minėtinas ir Petras Kuliešius (Culesius), įstojęs į Ordiną 1593 m., visą savo 
pajėgiausią amžių (ligi 1639) praleidęs Lietuvos ir Livonijos misijose, kartais siek- 
damas ir Rusiją. Tai buvo pradžia jėzuitų posūkio į lietuviškąją liaudį; šis darbas 
tolydžio plėtėsi, gausėjant pašaukimams iš lietuvių ir žemaičių“. 

Jėzuitams atvykus į Vilnių, po ketverių metų mirė Žemaičių vyskupas Petkūnas. 
Tada Gniezno arkivyskupas ir Lenkijos primas Žemaičių ganytoju įsigeidė pasodinti 
savo seserėną Jokūbą Voroneckį. Šiam planui pasipriešino Radvilas Našlaitėlis, jo 
brolis Jurgis ir Leonas Sapiega. Jie dvejus metus kovojo, reikalaudami vyskupo, 
kuris „mokėtų žemaičių kalbą“. Tokį kandidatą jie jau turėjo, būtent kunigaikštį 

(gediminaičių kilmės) Merkelį Giedraitį. Šion kovon įsijungė ir jėzuitai su savo vir- 
šininku Varševickiu “. Prieš tapdamas kunigu ir jėzuitu, šis buvo studijavęs Viten- 
bergo universitete kartu su Jonu Katkevičium, tuo metu Žemaičių seniūnu. Varše- 
vickis susivokė, ko nori Lietuvos didikai konvertitai, siekdami atstatyti katalikybės 
padėtį. Liaudis - katalikybės atrama - turėjo gauti ganytojus, kurie mokėtų jos kal- 
bą,ją suprastų ir nuoširdžiai rūpintųsi. Tai buvo naujas akcentas katalikų restaura- 
cijos sąjūdyje, ir jis turėjo nemažą įtaką tautiniam Žemaičių atgimimui. 

Šių problemų nebuvo reformatams, nes jie neturėjo liaudies ir ja dar nesido- 
mėjo. Reformacija ribojosi kilmingaisiais ir jų pagrindinis rūpestis buvo gelbėtis 
iš chaoso bei susirasti tikrąjį kalvininės reformos kelią. 


KALVINAI GREŽIASI NUO ARIJONŲ 


Vienas įtakingiausių kalvinų konvertitų iš arijonizmo buvo Andrius Vola- 
nas“, atsiradęs Vilniuje labai jaunas, atkviestas dėdės - lenkų pasiuntinio prie 
karalienės Bonos dvaro. Dėdė jį „įstatė“ sekretoriumi pas Radvilą Juodąjį, kuris, 
pastebėjęs gabumus, pasiuntė jį į Karaliaučiaus universitetą. Po studijų Radvilas 
paskyrė Volaną pirmuoju savo patarėju kalvinų reikalams. Kaip visi to meto re- 
formatai, taip ir Volanas pasidarė arijonu, neigė Kristaus dievybę, ypač žavėjosi 
Budno raštais. Kai šis nukrypo į judaizmą ir visa reformacija ėmė gręžti nuo krikš- 
čionybės pagrindų, Volanas nusigręžė nuo arijonų ir pradėjo kovą su Budno pa- 
žiūromis. Jo konversija iš arijonizmo įvyko apie tą patį laiką, kaip ir Radvilo Naš- 
laitėlio į katalikybę - po kanclerio Radvilo Juodojo mirties. 

Po to Lietuvos politikos vairą perėmė Mikalojus Radvilas Rudasis, Jis nuo 
1566 m. tapo Vilniaus vaivada ir Lietuvos kancleriu. Kartu jam teko perimti ir 
Lietuvos reformacijos vadovo pareigas. Veikiamas tų, kurie buvo grįžę iš arijo- 
nizmo, Radvilas Rudasis ėmėsi gelbėti Lietuvos reformą iš chaoso. Šioje akcijoje 
jam talkino Eustachijus Valavičius ir Jonas Glebavičius, Šiluvos valdytojo Merke- 
lio Šemetos uošvis. Pirmasis jų žygis buvo apsivalyti nuo arijonų. Didžiausiais 
kaltininkais buvo pripažinti pastoriai, pakviesti iš Lenkijos ir globoti Radvilo Juo- 
dojo. Visi įtakingesnieji pastoriai, aiškūs arijonai, buvo pašalinti iš kalvinų ben- 
druomenių. Taip buvo priverstas pasitraukti iš superintendento pareigų ir Mar- 
tynas Czekowiczius. Jis paliko Vilnių ir grįžo į Lenkiją. Iš Radvilų turėjo pasitraukti 
ir Budnas, bet nepaliko Lietuvos; jį priglaudė Kiškos“. 

Prieš arijonus pradėta kovoti valstybinėmis priemonėmis, nes jie iš tikro 
buvo pavojingi valstybei - neigė teismus, priesaikas, karinę prievolę. Vaivadijų 
seimeliuose imti skelbti nutarimus, reikalaujančius juos persekioti. Brastos sei- 
melis, įvykęs 1575 m. gruodžio 31 d., priėmė tokią rezoliuciją: „(baudžiamoji) teisė 
prieš arijonus atnaujinama ir jų sekėjai persekiojami“. Žodis „atnaujinama“ pri- 
mena buvusį ankstesnį bandymą panašiu būdu arijonizmą užspausti bent kai ku- 
riose vaivadijose. To meto nutarimai, kaip ir teismų sprendimai, deja, nebūdavo 
veiksmingi, dėl to ir kova su šia srove nedavė laukiamų vaisių. Arijonizmui simpa- 
tizavo ir jį palaikė daug jaunesniųjų didikų, tarp jų ir paties Radvilo Rudojo sūnūs. 

Vietoj pašalintųjų pastorių iš Lenkijos teko vėl kviestis naujus. Vilniuje atsi- 
rado Sudrovijus, Matysowiczius, Czrząstowskis, Jie pasirodė ne tik arijonai, bet 
ir judaistai. Savo pamoksluose jie aiškino tik S. Testamentą, pabrėžė žydiškas 
apeigas, net žydiškąjį krikštą. Taip vienas arijonas vilnietis, 50 m. amžiaus, apsi- 
sprendė paklausyti savo pastoriaus ir 1584 m. perėjo pas žydus su visomis reika- 
laujamomis krikšto apeigomis . 

Šį įvykį Vilniaus kalvinai sutiko pasipiktinę. Kiek anksčiau Vilnius buvo nu- 
stebintas kito įvykio. Vilniaus kalneliuose 1579 m. buvo palaidotas arijonas Kaspa- 
ras Bekešas, vienas iš Stepono Batoro karinės grupės vadų. Jo antkapyje atsirado 
toks įrašas: „Viską turiu pats. Dievu nesirūpinu, nenoriu jo dangaus, nebijau jo 
pragaro. Neprašau malonės, niekinu jo teismą. Nuodėmės nepripažįstu ir nepa- 
žįstu žmogaus, kuriam būčiau kuo nors kaltas. Gyvenau tik sau ir tesidomėjau 
savimi. Nesirūpinu kūnu ir - visiškai siela. Ji mirė kartu su manimi - tai aš šaltai 
išpažįstu... Ji neieškos kūno, jeigu jis kelsis iš karsto...“ 

Šiuo įrašu susidomėjo nuncijus Caligaris ir apie tai rašė net Romai, primin- 
damas jo autorių Andrių Volaną. Pastarasis, kaip teigia St. Kotas, iš tikro buvo šio 
įrašo autorius, bet šiuo judaistiniu-budnistiniu credo jis norėjęs parodyti, kur 
žmones veda Budnas ir jo įkvėptieji pastoriai *. Tuo metu buvo Budno veiklos 
kulminacija. Jis dar veikė 14 metų ir, sakoma, miręs būdamas panašios dvasinės 
padėties, kaip Volano apibūdintas Bekešas. Paskutiniuosius savo metus šis di- 
džiausias Lietuvos eretikas praleido Vyšniave, Vilniaus srityje, kur pirmąją baž- 
nyčią buvo pastatęs Šiluvos kūrėjas Gedgaudas, 0 1541 m. naują mūro bažnyčią - 
Jurgis Liutauras Chreptavičius. Nuo 1560 m. ši vietovė buvo reformatų rankose 
ir priklausė jiems ligi 1600 m. 

Po Budno mirties (1593) Lietuvos kalvinų spiritus movens tapo Volanas. Jis tęsė 
kovą prieš budizmo pažiūras, pats daug rašė, vedė polemikas, buvo įkūręs net savo 

spaustuvę. Du jo lotyniškai rašyti tekstai, išleisti 1582 ir 1592 m., buvo specialiai 
nukreipti prieš judaistus - samosatiečius ir ebijonitus. Antrąjį savo leidinį jis dedi- 
kavo Jonui Šemetai, Šiluvos valdytojo Merkelio sūnui, matyt, panašiam kovotojui 
prieš šias sektas. Konvertitinis buvusio arijono Volano uolumas per 20 m. traukė 
Lietuvos kalvinų restauracijos vežimą, bet ir jo pastangos sulaikyti arijonizmą ne- 
buvo vaisingos. Lengviau kalvinams buvo susitaikyti su liuteronais. 


LIUTERONAI NEATSILAIKO PRIEŠ KALVINUS 


Liuteronų padėtis Lietuvoje buvo skirtinga. Jų bendruomenės, nors ir mažos, 
buvo vienalytiškesnės. Į jų tarpą mažiau brovėsi sektos, mažiau įtakos turėjo ir 
arijonizmas. Juos jungė dar tai, kad daugelis buvo vokiškos kilmės. Liuteronai ma- 
žiau užkliuvo ir katalikams, nes jų reforma buvo nuosaikesnė, be to, jie glaudėsi 
miestuose ir Lietuvos pakraščiuose, arčiau Prūsų ar Kuršo. Kaune jie laikė savo 
pamaldas privačiuose namuose, o visos katalikų bažnyčios dar veikė. Į tas bažny- 
čias liuteronai nesikėsino ir nedarė prieš jas jokių išsišokimų, Dėl to Povilas Verge- 
rijus per savo antrą kelionę į Lietuvą, aplankęs Kauną, buvo nustebęs, jog čia refor- 
macija nepalietusi nė vienos bažnyčios. Reformacijos tarp miestiečių raidos kelias 
buvo kitas, juoba, kad patys miestiečiai Lietuvoj buvo labai mišrios sudėties. 

Šalia miestų buvo liuteronų bajorų grupės vienur kitur Vidurio Lietuvoje, 
pavyzdžiui, Žeimiuose, Kėdainiuose ir Žemaičiuose - Kelmėje, Šiluvoje. Tarp aukš- 
tesniųjų valdininkų buvo likę tik du įtakingesnieji - Lietuvos didysis sekretorius 
Vaclovas Agripa ir Žemaičių pelininkas Mikalojus Tolvaiša “. Prie jų dar glaudėsi 
livoniškės ar vokiškos kilmės baronai bei grafai, turėję dvarų daugiausia Žemai- 
čiuose, kaip Nonhartai, Korffai (Laukžemyje), Tyzenhauzai, Pliateriai ir Puttka- 
meriai, kuriuos vėliau sutiksime Šiluvos istorijoje. Buvo liuteronų ir tarp žemes- 
niųjų Lietuvos valdininkų, ypač vokiškos kilmės, kaip Ulrichas Hozijus, Vilniaus 
pilies teisėjo sūnus, ilgalaikis Kauno muitinės administratorius. Jis liuteronizmą 
priėmė 1542 m., kai jo brolis Stasys ėjo į kunigus, vėliau tapo Varmijos vyskupu 
ir kardinolu. 30 metų išbuvęs liuteronu, Ulrichas 1572 m. vėl grįžo katalikybėn. 
Tuo metu būta ir daugiau grįžtančių pačiame Kaune, nes nuncijus Caligaris prisi- 
mena, pranešdamas Romai, jog 1578-1580 m. Kaune bernardinų gvardijonas Liud- 
vikas priėmęs katalikybėn 3 buvusius cvinglistus ir 7 liuteronus, tarp jų vieną 
kilmingąjį, kitus darbininkus-amatininkus 

Liuteronai buvo pergyvenę pirmąją savo krizę 1555-1565 m., kada didikai ir 
žymesnieji bajorai perėjo į kalvinus. Dabar juos palietė antroji krizė dėl dviejų 
priežasčių. Viena, prasidėjo stiprus katalikų atgimimas tarp pačių didikų viršū- 
nių, tad neišvengiamai veikė ir žemesniuosius, kurie buvo perėję į liuteronus. 
Antra, atsigaunantys kalvinai, jausdami didžiausią pavojų iš arijonų, siekė kitų 
protestantiškųjų konfesijų sulydymo arba susijungimo. Kalvinai ėmė spausti liu- 
teronus, kad šie atsisakytų Augsburgo konfesijos ir priimtų Sandomiro konfesiją, be 
to, išsilaisvintų iš Karaliaučiaus, iš kur buvo vadovaujama ir siunčiami pastoriai. 
Jau anksčiau hercogas Albrechtas siuntinėjo į Vilnių gerai parengtus pamoksli- 
ninkus - Eppliną ir Vonrabą. Dabar Vilniuje ir Kaune veikė taip pat iš Prūsų atvy- 
kę pastoriai - Sommeris ir Schūtzas. Juos kalvinai 1578 m. iškvietė į Vilnių tartis 
susijungimo reikalu. Svarstant konfesijų suderinimo klausimą, iškilo aštrūs skir- 
tumai dėl Eucharistijos sampratos. Liuteronų atstovai buvo išvesti iš kantrybės 
ir vienas jų pareiškė: „Kitados visi vokiečiai ir lenkai išpažino Augsburgo konfe- 
siją, doktriną ir apeigas, bet velnias iš savo blogumo sukėlė skilimą, ir į bažnyčią 
buvo įnešta daug pasibaisėtinų ir Dievą įžeidžiančių klaidų“. Kaip velnio įrankis 
buvo įvardytas Jonas Laskis, kuris nukreipė Radvilą į kalvinizmą, o paskui pats 
nukrypo į arijonizmą  . Šiame pasitarime iš lietuvių evangelikų kunigų dalyvavo 
Deltuvos bendruomenės atstovas Stasys Marcijonas. Jis su kitais taip pat pasira- 
šė vadinamą jį Concordia Vilnensis - Vilniaus sutarimą, bet tais pačiais metais me- 
tė reformatus, išvyko į Mažąją Lietuvą ir pasidarė liuteronų kunigu“. 

Antras liuteronų ir kalvinų susitikimas įvyko 1585 m. pas Radvilą Rudąjį Vil- 
niuje. Iš liuteronų pusės buvo pastoriai Sommeris, Paulius Oderbornas ir Plot- 
kowskis; be to, iš Karaliaučiaus buvo atsiųsti du teologai - Wissas ir Hinzas. Kal- 
vinai stipresnių teologų neturėjo ir už juos šiame pasitarime kalbėjo pasaulietis 
Volanas. Ryškesnės vienybės šį kartą taip pat nepasiekta. Priežastis buvo ne tik 
teologiniai skirtumai. Kalvinai norėjo dominuoti, be to, jų galvojimas buvo pro- 
lenkiškas, o liuteronų - vokiškas. Pagaliau tarp Lietuvos liuteronų įvyko skili- 
mas: vilniečiai atsisakė Karaliaučiaus vadovybės ir pamokslininkus ėmė kviestis 
iš Lenkijos. 

Kalvinai palaužė liuteronus ant naujo šimtmečio slenksčio, Apie tai 1623 m. 
Kauno liuteronų pastorius Movijus rašė savo mokytojui į Vitenbergą: „Augsbur- 
go konfesija buvo žydinti, o šiandien liko tik dvi bendruomenės (...). Pirmąją vie- 
tą šiame krašte laiko papistai (katalikai), o jiems iš paskos eina kalvinistai, po jų 
socijonai (arijonai); mes, paskutinieji iš visų, esame tik maža grupė“. 

VIENI KONVERTITAI PERIMA KITŲ POZICIJAS 


Radvilas Rudasis buvo kancleriu ir Vilniaus vaivada 13 m., o po jo dar 8 m. 
kancleriu buvo Valavičius, taip pat kalvinas Eustachijus. Savo aukštas pozicijas 
jie būtų daug labiau panaudoję kalvinizmui stiprinti, jei tuo metu krašto valdo- 
vu, po Žygimanto Augusto, nebūtų buvęs katalikas Steponas Batoras. Šio vengro 
senelė buvo lietuvė, Sofija Ona Radvilaitė (Sofijos Manvydaitės duktė), Radvilo 
Rudojo teta. Be to, jis pats buvo vedęs Žygimanto Augusto seserį Oną, uolią kata- 
likę. Dėl to Batoras nesijautė svetimas Lietuvoje ir nebuvo abejingas jos religinei 
dramai. Nors reformatams buvo tolerantiškas, tačiau kietas ir, kur matė reikalą, 
rėmė katalikus. Tik jo spaudžiami Radvilas Rudasis ir Eustachijus Valavičius 1579 
m. sutiko su Vilniaus akademijos steigimu, o kartu ir jėzuitų įtvirtinimų. 

Šių dviejų įtakingų kalvinų pozicijas pagaliau perėmė konvertitai katalikai. 
Vilniaus vaivada nuo 1584 m. tapo Radvilas Našlaitėlis. Kartu jis buvo vicekanc- 
leris ir lauko etmonas, o vėliau didysis etmonas. Dar negrįžęs katalikybėn, Leo- 
nas Sapiega 1585 m. buvo paskirtas vicekancleriu, o kanclerio pareigas perėmė 
1589 m. Vėliau jis buvo Vilniaus vaivada (nuo 1623) ir vienu metu didysis etmo- 
nas. Jonas Katkevičius jau anksčiau buvo Lietuvos maršalka, Vilniaus pelininkas 
ir Žemaičių seniūnas. Iš Zavišaičių - Jonas tapo Vitebsko vaivada, brolis Andrius - 
Minsko vaivada ir Lietuvos paiždininkiu (1598-1604), o pusbrolis Andrius - Že- 
maičių, paskui Minsko pelininku (nuo 1628) ir Kauno pakamarininkiu žemės ri- 
bų byloms spręsti. Būdami šiose pareigose, jie darė įtaką kitiems. 

Katalikų padėtis rytinėje Lietuvoje ėmė keistis tuoj po Radvilo Našlaitėlio 
atsivertimo. Jis netrukęs grąžino katalikams tas bažnyčias, kurias tėvas buvo at- 
ėmęs. Atidavė Vilniaus jėzuitams ir tėvo įkurtą Nesvyžiaus spaustuvę. Dėl jo uo- 
lumo greitai kilo ginčas, kai jis 1568 m. sudegino tėvo išleistą protestantišką Bras- 
tos Bibliją lenkų kalba. Tačiau šis leidinys buvo nepriimtinas patiems kalvinams, 
nes jį redagavo arijonai, suvėlę patį vertimą, ypač prikaišioję savų pažiūrų į ko- 
mentarus. Našlaitėlis ilgesnį laiką nelietė tėvo statytos kalvinų bažnyčios Lukiš- 
kėse; leido ten rinktis kalvinams į pamaldas. Tik po septynerių metų, brolio Jur- 
gio - Vilniaus sufragano - prašomas, ją pagaliau uždarė ir 1574 m. liepė nugriauti. 
Katalikų bažnyčias savo valdose atkūrė ir Leonas Sapiega; be to, statė ir naujas. 
Savo lėšomis jis iš viso pastatė penkias naujas bažnyčias, tarp jų dvi žymiausias 
Vilniuje - Šv. Kazimiero ir Šv. Mykolo. Tapęs Rietavo tijūnu Sapiega grąžino kata- 
likams vietos bažnyčią ir per 11 m. globojo kitas bažnyčias“. Būdamas Žemaičių 

seniūnu tuo rūpinosi ir konvertitas Jonas Katkevičius. Tai daryti skatino ir kara- 
lius Batoras. 

Žemaičių vyskupas tada buvo Merkelis Giedraitis. Jis pasiskundė karaliui Ba- 
torui, kad karališkose valdose valdininkai apgrobia bažnyčias ir savavališkai pasi- 
savina bažnytines žemes. 1578 m. rugpjūčio 1 d. karalius Batoras rašė Katkevičiui, 
kad, radęs karališkose valdose atimtas bažnyčias bei jų turtus, grąžintų „pagal 
senas ribas“ arba pasirūpintų pakaitu. Vysk. Giedraitis pakartojo savo prašymą 
ir naujam karaliui Zigmantui Vazai. Šis, augęs protestantiškoej Švedijoje, tačiau 
Žygimanto Augusto sesers motinos Kotrynos katalikiškai auklėtas buvo linkęs 
padėti katalikams. Jis teigiamai atsakė į vyskupo Giedraičio prašymą, nors ir už- 
delsęs ligi 1592 m.“ Tačiau tais laikais ne daug ką reiškė net karaliaus raštai ar 
potvarkiai. 

Ponai atkakliai gynė savo ekonominę bei politinę nepriklausomybę ir gynė- 
si nuo konvertitų bei vyskupų, taip pat karaliaus pastangų pakeisti padėtį. Ponų 
absoliutizmo neįveikė nei III Lietuvos Statutas, redaguotas mišrios katalikų ir 
reformatų komisijos, išleistas 1588 m.“ Statutas iškėlė religinės pakantos princi- 
pą ir įpareigojo ponus dėl tikėjimo skirtumų nekelti vaidų. Statutas vienu punk- 
tu (III, 33) patikrino ir bažnyčių bei jų nuosavybės (reservatum ecclesiasticum) tei- 
sinę apsaugą. Tačiau uždraudė karaliui kištis į ponų bylas su valstiečiais, jeigu 
šie, prisidengdami tikėjimu, pasišiauštų prieš poną ar dvasininką. 

Katalikų persvara prieš reformatus ėmė ryškėti kitoje - ne politinėje srityje. 
Politiškai ir privačiame gyvenime katalikai su reformatais nebuvo atsiskyrę, ne- 
sudarė dviejų uždarų kovojančių frontų. Vieni ir antri kartu dalyvavo valstybės 
senate, dirbo įvairiose komisijose. Taip pat vieni pas kitus lankėsi ir bendravo. 
Sakysim, toks reformatų polemikas Volanas, kirtęsis spaudoj su Rotundu ir jė- 
zuitu Skarga, buvo dažnas Vilniaus vyskupo Protasevičiaus svečias. 

Katalikų pranašumas ėmė ryškėti kitose srityse. Reformatų dvasininkai ne- 
turėjo tiek iniciatyvos, kaip katalikų. Jie buvo iš žemosios bajorijos, o tarp kata- 
likų buvo ir didikų vaikų. Dauguma reformatų dvasininkų buvo katalikų eksku- 
nigai, kuriems įvairių priekaištų darė net kalvinų sinodai. Jų autoritetas neaugo, 
nes ir ponai geriau norėjo juos turėti savo įrankiais. Jiems trūko teologinio pasi- 
rengimo, o tarp katalikų dvasininkų vis daugiau atsirado studijavusiųjų užsieny- 
je. (Vėliau ir reformatai ėmė siųsti savo kunigus į užsienį). Reformatų dvasinin- 
kai buvo vadinami pamokslininkais, bet iš jų nebuvo tokių pranašų kalbėtojų, 
kaip dominikonas Kiprijonas Viliskis, vėliau Vilniaus vyskupas sufraganas (11594), 

arba jėzuitas Petras Skarga, nekalbant apie kitus mažiau žymius. Teologiniuose 
disputuose jėzuitai buvo ypač nepralenkiami. 

Didžiausia reformatų drama buvo jų pačių vidinis suskilimas, kurį pirmiau- 
sia reikėjo gydyti. Lietuvos reformatai patys vieni nebūtų ir tuo pasirūpinę, jei 
ne lenkų iniciatyva. 


SANDOMIRO TAIKA 
IR ŽEMAIČIŲ UŽKARIAVIMO PLANAS 


Pirmasis kalvinų rūpestis buvo išryškinti savąjį credo - konfesiją. Vilniškė 
konfesija, kurią kitados parengė pirmasis superintendentas Zacijus, buvo per 
trumpa ir nepakankama. Nebepakankama buvo ir lenkų kalvinų konfesija, Pa- 
galiau buvo neaišku, ką laikyti lenkų konfesija, nes ją sukūrė Sekliucjanas (1544), 
taisė Lutomierskis (1544), gadino Stancara (apie 1554), atstatinėjo „ponai pa- 
siuntiniai“ (1555). Augsburgo kontesiją aiškino: Radomskis, Kwietkowskis, Gliž- 
nera. Konfesijų gausumas bei įvairumas lenkų reformatus vertė galvoti apie ką 
nors bendra. Jau Pinčovo suvažiavimas (1556) išreiškė norą turėti „vieną kon- 
fesiją“. Tada Laskis pasiūlė priimti „Čekų brolių“ konfesiją, ir ji buvo priimta. 

Ta problema buvo iškilusi ir Šveicarijoje. Kalvino konfesija nebetiko, dėl to 
1562 m. Bullingeris parengė Confessio Helvetica Posterior. Ji buvo pateikta patvir- 
tinti Ciuricho magistratui ir 1566 m. paskelbta viešai. Šią Bullingerio konfesiją 
lenkų kalvinai pasiryžo pritaikyti ne tik sau, bet ir kitoms reformatų šakoms. 
Tuo rūpinosi Kristupas Tretka, vadinamas Trecy. Po Laskio jis buvo judriausias 
reformatų vadas, be kita ko, palaikęs asmeninius ryšius su pačiu Bullingeriu. Jo 
iniciatyva, politikams remiant, 1570 m. buvo sušauktas visų reformatų šakų su- 
važiavimas Sandomire. Buvo pakviesti dalyvauti ir lietuviai. 

Visi suvažiavusieji „augančios katalikų reakcijos“ akivaizdoje sutarė tarp 
savęs nebesipjauti ir sudarė vadinamąją Sandomiro santarą “. Ją pasirašė lenkų 
kalvinai, liuteronai ir „čekų broliai“. Lietuviai dalyvavo negausiai, bet ir jie pasi- 
rašė. Be kita ko, savo parašą kunigaikščio Andriaus Višnioveckio vardu padėjo 
Deltuvos kalvinų pamokslininkas Stasys Marcijonas, kuris po 8 metų paliko kal- 
vinus ir, pasitraukęs į Prūsus, tapo liuteronų dvasininku. 

Sandomiro santara (taika) iš tikro buvo vienas dalykas, o Sandomiro konfesi- 
ja - visai kitas. Santarą pasirašė visos trys protestantų šakos, o konfesiją šiuo 

vardu kalvinai paskelbė vieni. Liuteronai ir „čekų broliai“ jos nepriėmė. Jie laikė 
tai privačia kalvinų konfesija. Kitaip galvojo kalvinai - ne tik lenkų, bet ir Lietu- 
vos. Lietuvoj, kaip minėjome, šią konfesiją kalvinai bandė primesti liuteronams. 
Ta „Sandomiro konfesija“ buvo ne kas kita, kaip Tretkos pritaikytoji Bullingerio 
konfesija, bet ji kažkodėl buvo pavadinta Confessio Polonica (lenkiškoji konfesija); 
turbūt dėl to, kad šalia „universalizmo, buvo įdėtas ir patriotizmas“. 

Priėmę šią konfesiją, Lietuvos kalvinai pradėjo oficialiai ir pagal doktriną at- 
siriboti nuo arijonų bei kitų sektantų. Tačiau buvo pažadintas naujas nusistaty- 
mas prieš katalikybę. Konfesija ($ 17) pabrėžė: Papistica ecclesia non est vera ecclesia 
(popiežiaus bažnyčia nėra tikra bažnyčia); griežta pasisakyta ir prieš „stabų gar- 
binimą“, atseit - prieš šventus paveikslus ir kryžius. Kalvinų bažnyčiose ($ 4) bu- 
vo uždrausti vartoti net Kristaus paveikslai. Dėl to kilo ilgametė kalvinų kova ypač 
prieš kryžius, statomus katalikų kapinėse Lietuvoje. 

Po Sandomiro taikos Lietuvos kalvinai pradėjo naujai tvarkytis, ypač Že- 
maičiuose. Ligi tol Žemaičiai nerodė didesnio aktyvumo reformacijos vyksme, 
išskyrus vieną kitą iš pradžių. Tuo metu juos ėmė judinti didikai, kurie šioje se- 
niūnijoje turėjo dvarų ir buvo susigiminiavę su kai kuriomis žemaičių šeimomis. 
Dvarų čia turėjo Glebavičiai ir Dorohostaiskiai, tolimi Manvydo - Gedgaudo gi- 
minaičiai; pirmieji valdė Kelmės dvarą, antrieji prie Kėdainių - Mantvydavą. Že- 
maičiuose turėjo dvarų Eustachijus Valavičius, Jonas Solomereckis iš Smolensko 
kunigaikščių ir Andrius Višnioveckis - Kaributo Algirdaičio palikuonis. Šie didi- 
kai laimėjo įtakingesnę Žemaičių šlėktą, kaip Šemetas, Bilevičius, Mitkevičius, 
Kęstartus, Siesickius ir kitus. 

Taip nuo „Ukmergės iki Rietavo“ buvo sudarytas vienas gerai organizuotas 
atnaujintos kalvinų veiklos tinklas. Pradėta nuo Ukmergės gal dėl to, kad šioje 
srityje jau apie 1563 m. nebeliko nė vieno bajoro kataliko“. Žemaičiams buvo 
sudarytas ir atskiras kalvinų rajonas. 

Šiuo veiklos laikotarpiu kalvinai kai kur reformacijon bandė lenkti liaudį, 
ko anksčiau nedarė. Taip Eustachijus Valavičius, įsteigęs kalvinų bendruomenę 
Naujamiestyje (Upytės aps.), 1583 m. dvaro ir kaimų valstiečiams išleido potvar- 
kį su tokiais įspėjimais: kas sekmadieniais nelankys kalvinų bažnyčios, špitolei 
mokės 1 skatiką baudos; kas neateis antrą kartą, mokės 2 skatikus, o kas trečią - 4 
ir vieną dieną sėdės prie bažnyčios prirakintas grandinėmis. Už vaikus, kurie ne- 
lankys kalvinų mokyklos, tėvai mokės po 100 skatikų pabaudos“ . Po 40 metų Va- 
lavičiaus brolvaikis konvertitas Jeronimas, būdamas Žemaičių seniūnu, panašiai 

nustatinėjo bažnytines prievoles Upytės valsčiaus, Klovainių parapijos katali- 
kams valstiečiams su baudomis, jei tos prievolės nebus vykdomos“. 

Žiūrint šių dienų akimis, tokie faktai atrodo kaip religinė prievarta. Tačiau 
kitaip vertinta anais laikais, Pasauliečiai, dvarų ir kaimų valdytojai, ypač bažny- 
čių globėjai, galvojo turį teisę ir pareigą rūpintis savo pavaldinių religiniais rei- 
kalais, jiems kai ką įsakyti ir jų pareigingumą sankcionuoti. Ta pažiūra buvo iš- 
augusi prieš reformaciją ir plačiai žinoma krikščioniškuose kraštuose. Tik Lietu- 
voj ji nebuvo plačiai vykdoma. Ponai ne per daug sielojosi liaudies religingumu 
anksčiau, tad ir reformacijos pradžioje nekreipė į liaudį dėmesio. Susirūpinimas 
liaudimi atgijo atnaujintos reformos laikotarpiu, daugiau Žemaičiuose, ir tuo la- 
biau rūpinosi moterys. Bet ir iš jų tik viena Sofija Gruževskienė-Radziminskytė 
pakartojo Eustachijaus Valavičiaus potvarkius Kelmėje“. 


TRYS SESERYS - ŽEMAIČIŲ REFORMATORĖS 


Žemaičių reformoje minėtinos trys seserys Mitkevičiūtės - Ona, Darata ir So- 
fija. Pastaroji labiausiai buvo susijusi su reformos užbaigimu Šiluvoje. Jų tėvas 
Šimka (Simas) buvo Pašušvio savininkas, dėl to dokumentuose dar vadinamas Pa- 
šušvenskiu; panašiai ir dukterys, ypač Sofija, mėgo prisidėti šią antrinę pavardę. 

Mitkevičiai buvo žymesni bajorai, pasireiškę Žemaičių administracijoje. Tė- 
vas nuo 1529 ligi 1548 m. buvo Dirvėnų, paskui Ariogalos ir Rietavo tijūnas. Sū- 
nus Mikalojus iš tėvo perėmė Ariogalos ir Rietavo tijūnijas. Šeima buvo katalikiš- 
ka ligi reformacijos ir sūnus Mikalojus pastatė Pašušvyje, savo dvaro žemėje, baž- 
nyčią bei įkurdino katalikų parapij g. 

Visos trys seserys ištekėjo už žinomų kilmingųjų, palinkusių į reformaciją 
arba jau apsisprendusių. Sofiją pasirinko Morkus Vnučka, kurio tėvas Laurynas, 
Gardino bajoras atkilo į Žemaičius ir įsikūrė Sedoje. Morkus Vnučka iš svainio 
metai jam nebuvo sėkmingi, nes karališkieji vietos vaitai ir valdiniai su juo nesi- 
skaitė, nemokėjo mokesčių, maištavo. Vienas tų maištininkų - Jucys Paduva Vil- 
niuje buvo nubaustas mirtimi. Dėl tų reikalų Vnučka šaukėsi net karaliaus Žygi- 
manto Augusto pagalbos. Vėliau jis įsitvirtino ir labai prakuto. Mirdamas žmo- 
nai paliko dvarų ir kaimų Lioliuose, Kolainiuose, Viekšniuose, Tryškiuose, Sedo- 
je, Rumboltiškiuose ir Maišiagaloje prie Vilniaus“. 

Kita sesuo Ona buvo ištekėjusi už Jurgio Bilevičiaus, Platelių ir Telšių valdy- 
tojo, Žemaičių seniūno, kurio brolis Jonas buvo liuteronizmo pradininkas ir her- 
zogo Albrechto patikėtinis Žemaičiuose. Vyrui anksti mirus (1544), Ona antrą- 
kart ištekėjo už Sebastijono Kęstarto. Iš pirmojo vyro jai liko sūnus Vaitiekus 
Bilevičius, vedęs Šiluvos valdytojo Šemetos dukterį Kristiną - našlę Natkevičie- 
nę, iš antrojo - Sebastijonas Jr., Mikalojus ir Elzbieta Vainiuvienė “. Trečioji, Da- 
rata, ištekėjo už Stasio Šemetos, kurio tėvas Stasys dalyvavo Kęsgailų turto daly- 

Visos trys seserys kartu su vyrais ir atskirai įsteigė bei turtais aprūpino aš- 
tuonias kalvinų bendruomenes Žemaičiuose. Vnučkienė su vyru įkūrė jas Rieta- 
ve, Sedoje ir Lioliuose, o pati viena Pašušvyje ir Šiluvoj e“. Šemetienė su vyru tai 
padarė Šaukėnuose, o po vyro mirties - Raseiniuose“. Kęstartienė, vykdydama 
vyro valią, kalvinų bažnytėlę ir mokyklą įkūrė Geluvoje, Ariogalos valsčiuje“. 

Uoliausia iš jų visų buvo Sofija Vnučkienė, kurią Valančius pavadino „karin- 
ga kalvine“, o patys kalvinai - „bogobojna“, dievobaimingąja“. Tokia ji pasidarė 
ypač po vyro mirties, gavusi į rankas jo turtus. Gavo juos laikinai, ligi gyvos savo 
galvos, bet mokėjo juos taip apversti, padidinti ir padalyti, kad kuo daugiau jų 
tektų kalviniškųjų bendruomenių reikalams. Tas vyro palikimas teko jai testa- 
mentu, kuris buvo surašytas 1587 m. balandžio 1 d“ 

Šiandien sunku suprasti, kodėl šiame testamente Vnučkienės „globėju ir gy- 
nėju“, šalia žymių kalvinų, kaip Eustachijaus Valavičiaus, Merkelio Šemetos ir 
Jono Abromavičiaus, buvo įrašytas vysk. Merkelis Giedraitis, o liudininku, tarp 
kitų penkių kalvinų, kan. Mikalojus Daukša. Kalvinų šaltiniai tai vadina dideliu 
tolerancijos ženklu iš katalikų dvasininkų pusės, kokio jau nesą galima pastebėti 
XVII a.“ 

Morkus Vnučka mirė 1588 m., prieš birželio 15 d., ir buvo palaidotas Pašuš- 
vyje, kur jo žmona prieš 3 metus buvo įkūrusi kalvinų bendruomenę ir jau turėjo 
pamokslininką Joną Trzeciaką“ „Katalikų bažnyčia dar veikė ir prie jos buvo kun. 
Jonas Sorokas, Bet Vnučkienė apsisprendė nugriauti brolio statytą medinę kata- 
likų bažnyčią ir jos vietoje statyti mūrinę jau kalvinams“. Savo planą ji ėmėsi 
vykdyti 1593 m., prieš tai ar po to atleisdama ir kunigą Soroką. 

SOFIJA VNUČKIENĖ ATPERKA ŠILUVĄ 


Po Vnučkos mirties Rietavo seniūnu buvo paskirtas ne kalvinas iš žemaičių, 
o Leonas Sapiega, Lietuvos Statuto redaktorius, prieš porą metų tapęs kataliku. 
Statutas (III, 33) leido „ieškoti teisybės“ apskrities teisme dėl turtų, kurie buvo 
užrašyti bažnyčioms. Be to, Lietuvos didysis kunigaikštis Steponas Batoras buvo 
patvarkęs, kad karališkuose dvaruose būtų atstatyta bažnyčių padėtis. Tuo pasi- 
naudojęs, Leonas Sapiega tuoj grąžino Vnučkos nusavintą Rietavo bažnyčią ka- 
talikams; be to, jis įrašė sąlygą, kad šią bažnyčią ir beneficiją“ gaunąs kunigas 
būtų „žemaitiško liaudies liežuvio“. Maždaug tuo laiku (1589) buvo grąžinta ir 
Švėkšnos bažnyčia“. Teisybės ieškoti teisme buvo pradėta ir dėl Kražiuose nusa- 
vintų žemių. Visa tai kėlė uolios reformatės Vnučkienės ir kitų ponų susirūpini- 
mą. Staiga susirūpinta dviejose kaimyninėse vietose - Kelmėje ir Šiluvoje. 

Kelmės bažnytinį turtą buvo nusavinęs kunigaikščio Bagdono Solomereckio 
tėvas Jonas, gavęs šią vietą ir patronato teisę kraičio iš kanclerio Jono Glebavičiaus, 
vesdamas jo dukterį Oną. Šiluvos turtą, nusavintą Zavišų, praktiškai valdė kitos Gle- 
bavičiūtės sūnus Vaclovas Šemeta. Abi vietas apsispręsta skubiai parduoti, ir tai 
padaryta 1591 m. Kelmė buvo parduota Jonui Gruževskiui, o Šiluva Vnučkienei. 

Gruževskis buvo mozūras, su broliu Jokūbu atkilęs iš Lomžos į Lietuvą ir įsi- 
kūręs Naugardėlio apskrityje. Čia Radvilas Juodasis 1560 m. jį padarė savo dvarų 
administratoriumi ir dėl to Gruževskis perėjo į kalvinus. Jis buvo atleistas iš admi- 
nistratoriaus pareigų, kai Radvilo sūnus Našlaitėlis tapo kataliku. 1572 m. Gru- 
ževskis persikėlė į Šiaulių apskritį, gavo karališkųjų dvarų vietininko pareigas ir 
čia vedė Sofiją Radziminskytę. Jo brolis likęs kataliku vedė Oną Puzinaitę ir susi- 
laukė sūnaus Jono, kuris tapo jėzuitų, Vilniaus akademijos profesoriumi ir rekto- 
riumi, Abu Jonai Gruževskiai užėmė skirtingas pozicijas. Dėdė, atpirkęs Kelmę, 
pasidarė vienas uoliausių reformatų rėmėjų Žemaičiuose, o brolvaikis - restaura- 
cijos talkininku. Pirmasis laikėsi daugiau lenkiškų tradicijų, o antrasis taip sulie- 
tuvėjo, kad pamokslus sakė ir rašė lietuviškai, o tapęs Lietuvos jėzuitų provincijo- 
lu, skatino ir rėmė kitus lietuviškai rašančius jėzuitus - Konstantiną Sirvydą, 
Žygimantą Liauksminą, Butvilą, Tupiką, kurių trys pastarieji buvo žemaičiai“. 


* Beneficija Bažnyčios teisėje yra fizinis arba juridinis asmuo, turintis tam tikras pareigas ir 
teisę imti pajamas iš bažnyčios turtų, su tomis pareigomis susietų. Kasdienėje kalboje beneficija 
dažnai vadinamas su pareigomis susietas turtas. 

Kodėl Šiluva buvo parduota Vnučkienei, ji pati paaiškina viename savo raš- 
te. Su „dideliu atsidėjimu rūpinausi, kad šią vietą galėčiau atpirkti, (nes) ši vieta 
prieš keletą dešimčių metų buvo išvalyta nuo romėniškos stabmeldybės ir (re- 
formatų) papuošta“. Tačiau „Dievo priešai ypač rūpinosi, kad ji grįžtų į pirmykš- 
tę padėtį“. Ji norėjusi „užbėgti už akių“ tiems Dievo priešams“. 

Didžiausias priešas turėjo būti paties savininko sūnus Andrius Zaviša, grįžęs 
į katalikybę. Tėvas jau buvo senas ir galėjo mirti kiekvienu momentu (iš tikro jis 
mirė po metų). Atėjęs sūnus, neabejotinai būtų grąžinęs Šiluvoj „pirmykštę pa- 
dėtį“. Vnučkienė ne viena rūpinosi, kad tai neįvyktų. Už jos pečių buvo giminai- 
čiai seserėnai - Vaitiekus Bilevičius, Sebastijonas ir Mikalojus Kęstartai, be to, 
Mikalojus Burba, kuriam jinai paliko pusę Pašušvio dvaro. Be šių, jai dar padėjo 
Sofijos Gruževskienės brolis Vaitiekus Radziminskis, Stasys Plukšta Klausgailai- 
tis ir du Šemetos, 

Kokį Šiluvos turtą Vnučkienė atpirko, matyti iš pirkimo-pardavimo akto, 
kuris buvo pasirašytas 1591 m. rugsėjo 1 d. Ji pirko Šiluvos dvarą „su miesteliu ir 
bažnytiniais pavaldiniais, su klebonija ir Pašakarnio dvareliu, priklausančiu Ši- 
luvos klebonijai“. Už tą pirkinį Merkeliui Zavišai ir jo žmonai Daratai Samborec- 
kai ji sumokėjo 9 000 lenkiškų auksinų. Po trijų mėnesių (1592 01 04) Šiluvos 
kalvinams ji „perleido, dovanojo ir atidavė Šiluvą su dvaru, miesteliu ir Pašakar- 
nio dvareliu, priklausančiu Šiluvos nuosavybei, su bažnyčia ir bažnytiniais pa- 
statais, su visa žeme ir pavaldiniais“. Prie bažnytinio turto dar pridėjo kalvinams 
dalį savo žemės - tris sodybas iš Narušaičių kaimo, kurias buvo atpirkusi iš Stasio 
ir Jeronimo Stankevičių-Bilevičių už 100 lietuviškų grašių kapų“. Viso šio turto 
globėjais buvo įrašyti aukščiau minėti giminaičiai bei kaimynai, kurie dalyvavo 
ir tą turtą perduodant Šiluvos kalvinams. Dalyvavo ir „Žemaičių superintenden- 
tas pamokslininkas Kasparas Janavičius, Šaukėnų dvasininkas“, kuriam Vnuč- 
kienės svainis Stasys Šemeta buvo užrašęs dalį Šaukėnų turto“. 

Atpirkdama Šiluvos turtą ir atiduodama į minėtų globėjų rankas, Vnučkie- 
nė įrašė įspėjimą, kad į tą turtą niekas nedrįstų reikšti teisių. Pirmiausia, kad to 
nedrįstų daryti „Romos sektos dvasininkija“ ar to paties pamaldumo pasaulie- 
čiai, prisidengę dvasine valdžia“. Toliau - kad to nedrįstų daryti arijonai, ebijo- 
nitai, samosatiečiai ir „visi netikintieji Dievą“, taip pat „saksų pamaldumo se- 
kėjai - liuteronai. Šiluvos turto valdymas bei globa buvo pavesta „tik tikriems 
krikščionims evangelikams pagal Sandomiro išpažinimą, arba šveicarišką baž- 


" 450 
nyčių santarą . 

KALVINŲ KUNIGŲ SEMINARIJA ŠILUVOJE 


Ta pačia fundacija Vnučkienė „nustatė ir patvarkė, kad prie evangelikų ben- 
druomenės būtų mokykla auklėti Dievo žodžio tarnams“, nes „tam tikslui ši Šilu- 
vos evangelikų bendruomenė jau iš seno buvo įkurta ir aš šiuo raštu siekiu to 
paties“. Mokykloj turėjo dirbti trys mokytojai - bakalaurai, gaunantys išlaikymą 
ir algas: vienam 100 lenkiškų auksinų metams, antram 40 ir trečiam, rusų rašto 
mokytojui - 30. „Prie bakalaurų turi būti priimti neturtingi šlėktų luomo vaikai, 
kurių tėvai savo lėšomis neįstengtų leisti į mokslą, kad tik būtų evangelikų tiky- 
bos arba pamokslininkų vaikai“. Tie vaikai, kai subręs, „turės būti arba pamoksli- 
ninkai, arba mokyklų mokytojai“. Bene porai jų jau 1589 m. Vnučkienė buvo nu- 
mačiusi stipendijas iš Pašušvio dvaro, o keturiems dar paskyrė iš Šiluvos turto“. 

Šią mokyklą Vnučkienė pakartotinai vadina specialiąja. Žemaičių vyskupas 
Stanislovas Kiška viename rašte Romai (1625) ją pavadino kalvinų seminarija. Vil- 
niaus kalvinų sinodas ją apibūdino tiesiog Šiluvos alumnatu. Alumnatais buvo va- 
dinamos ir popiežinės kunigų seminarijos Vilniuje bei Braunsberge. Tad Šiluvos 
mokykla buvo reguliari anų laikų teologinė seminarija su humanitarinių mokslų 
priedais. Tokią seminariją savo kunigams rengti Alsėdžiuose anksčiau buvo įstei- 
gęs vysk. Giedraitis“. 

Šiluvos alumnatas buvo antroji aukštesnioji kalvinų mokykla po vilniškės, 
įkurtos 1570 m. Vilniškė buvo panaši į jėzuitų kolegiją; ji tarnavo aukštosios kla- 
sės bajoraičių bendram lavinimui. Trečioji iš eilės buvo Biržų mokykla, įsteigta 
XVII a. pradžioje; jos paskirtis buvo dvejopa: „dalį alumnų mokyti teologijos, kad 
iš jų vėliau galėtų būti tinkami dvasininkai ir mokyklų mokytojai“, o kitą dalį - 
kad „paskui tiktų ad publica munia (viešosioms tarnyboms“). Taip Biržų mokyk- 
los paskirtį apibrėžė Kristupo Radvilo „Informacija“, paskelbta 1621 m. Kėdainių 
(1625) ir Slucko (1626) mokyklos iš pradžių buvo skirtos bendram lavinimui. Sluc- 
ke alumnatas buvo organizuotas kiek anksčiau, o Kėdainiuose, Koto teigimu, tik 
1637 m. ir praplėstas 1642 m.“ 

Minėtos mokyklos, be šilutiškės, buvo Radvilų įsteigtos ir išlaikomos, dėl to 
labiau žinomos ir išgarsintos. Šiluvos mokykla, išlaikoma Vnučkienės pervestais 


* Vyskupas Merkelis Giedraitis įsteigė pirmąją Lietuvoje diecezinę seminariją, tačiau tai 
padarė ne Alsėdžiuose, o Vilniuje. Seminarija buvo įsteigta 1581 metais. Zr. Jovaiša L., Katalikiš- 
koji reforma Žemaičių vyskupijoje, daktaro disertacija, Vilniaus universiteto Rankraščių skyrius, 
2004, p. 90. 

turtais, patiems kalvinams pasidarė žinomesnė, kai iš Žemaičių superintendento 
globos ji perėjo kalvinų centrui Vilniuje. Vilniaus sinode Šiluvos alumnatas pri- 
simenamas jau 1616 m. Tada, Žemaičių superintendento prašomas, sinodas pa- 
skyrė kun. dr. Krosnovieckį ir dr. Jokūbą Fabricijų, Biržų senjorą, kad šie, susita- 
rę dėl laiko, nuvyktų Šiluvon ir egzaminuotų studentus. Kitų metų sinodas vėl 
nutarė: „Jei pamokslininkui dr. Krosnovieckiui sunku vizituoti Šiluvos mokyklą, 
tegul nuvyksta, gavęs progą, ir tegul vizituoja su Žemaičių superintendentu“. 
Tuo metu superintendentas buvo Mikalojus Minvydas. 

Vizitacija buvo atlikta 1618 m. ir sinodui pranešta apie šilutiškio alumnato 
medžiaginę padėtį; be to, raštu buvo pateikta mokyklos pamokų tvarka. Tačiau 
vizitatoriai atkreipė sinodo narių dėmesį, kad daugelis Šiluvos alumnatą baigusių- 
jų nenori tarnauti „nei Dievo zborui, nei mokyklai“, Sinodas nutarė nepriimti į šią 
mokyklą nė vieno alumno, kuris nepasiryš ligi mirties vertai tarnauti bažnyčioje ir 
mokykloje“. Kitais metais sinodas paskyrė poną Stasį Pukštą, kad jis vyktų į Šiluvą 
ir ten su Žemaičių superintendentu tinkamai sutvarkytų alumnų reikalus bei apie 
tai praneštų sinodui. Pukšta tais metais šio uždavinio neatliko; tad 1620 m. sinodas 
vėl įpareigojo jį ir Adomą Dirmą, kad alumnato reikalu nuvyktų į Šiluvą ir kartu su 
Žemaičių superintendentu „viską tinkamai sutvarkę“, praneštų kitam sinodui “. 

Toliau sinodas nebekalba apie Šiluvos alumnatą, bet atkreipia dėmesį į kitą 
svarbų reikalą. 1621 m. pastebėta, kad „dėl dvasininkų stokos daugelis bendruo- 
menių Lietuvos Didžiojoje Kunigaikštystėje tuo tarpu vakuoja, ypač įvairiuose 
etmono (Kristupo) Radvilo dvaruose“. Tą patį pakartoja ir kitų metų sinodas, 

Apie Šiluvos alumnato mokytojus nėra žinių, išskyrus paties rektoriaus pa- 
minėjimą. Jį mini Kristupo Radvilo „Informacija“, kur pasakyta, kad Saliamonas 
Gracijus buvo Šiluvos mokyklos rektorius tuo metu, kai Rasijus rektoriavęs Bir- 
žų mokykloje, o šis rektoriavęs dar anksčiau“. Saliamoną (be pavardės), kaip Ši- 
luvos mokyklos bakalaurą, mini ir rankraštinė Šiluvos istorija. „Informacija“ kalba 
apie jį 1621 m., o šilutiškė istorija jį mini tarp 1608-1612 m.“ 


NAUJA KALVINŲ BAŽNYČIA IR JOS TARNAI 
Antroji Vnučkienės fundacija, parengta keletą dienų vėliau, buvo „mūro baž- 


nyčiai pastatyti tame pačiame Šiluvos dvare“. Šiam reikalui ji paskyrė 500 lietuviš- 
kų kapų (apie 15 000 rublių), kuriuos gavo iš Jeronimo Stankevičiaus-Bilevičiaus, 

parduodama jam du kaimus - Levikainių su 5 valakais ir Daužnagių su 15 bei 
puse valakų žemės“. 

Iš tikrųjų tie kaimai priklausė ne Vnučkienei, o Aukštųjų Šaukotų dvarelio 
savininkams Stankevičiams-Bilevičiams. Mikalojus, būdamas kapitonu Žygimanto 
Augusto kavalerijoj, šiuos karališkus kaimus už nuopelnus gavo (1568) dovanų. 
Mikalojaus sūnus Jeronimas juos pardavė (1588) Vnučkienei, o po 4 metų vėl 
atpirko ir pasidalijo su broliu Stasiu“. Kai už tuos pinigus buvo pastatyta Šiluvos 
kalvinų bažnyčia, 1595 m. Vnučkienė vėl atpirko iš Jeronimo Levikainių kaimą 
su pačiu Aukštųjų Šaukotų dvareliu, o po poros metų iš Stasio ir Daužnagių kai- 
mą, sumokėdama abiem 3900 lietuviškųjų grašių kapų“. Kam buvo reikalinga ši 
keleriopa transakcija, lieka pasidomėti ateities istorikui. Minėtoje fundacijoje 
Vnučkienė tik tiek prisimena, kad ji norėjusi jai „patikėtą talentą ir turtą apvers- 
ti Viešpaties garbei“. O tie du kaimai, pasitarnavę Šiluvos kalvinų bažnyčiai, il- 
gainiui patys susilaukė savo (Šaukotų) bažnyčios, kurią įsteigė (1676) Simonas 
Petras Gerubavičius“, o vysk. Lopacinskis (1773) suteikė filijos teises. 

Mūro bažnyčia buvo pastatyta ne Šiluvos miestelyje ir ne senosios katalikų 
bažnyčios vietoje, kaip Pašušvyje, bet už pusantro kilometro - „dvaro žemėje“, kur 
anksčiau Zaviša ir Šemeta statė medines bažnytėles. Prie mūro bažnyčios pagal 
Vnučkienės fundaciją turėjo būti ne tik minėtoji mokykla, bet ir prieglauda bent 4 
seneliams - dviem vyrams ir dviem moterims. Apie kleboniją kalvinų kunigui, kuri 
čia būtų naujai statoma ar seniau pastatyta, fundacijos akte nieko nekalbama. 

Kunigas bent iš pradžių gyveno Pašakarnio dvarelyje; tik neaišku, kada Šilu- 
vos bendruomenė yra gavusi pirmąjį evangelikų kunigą. Deltuvoj jis buvo jau 1570 
m., Šaukėnuose nuo 1584 m., Pašušvyje 1585 m., Žeimiuose nuo 1588 m., Rasei- 
niuose nuo 1589 m.“ Pirmasis dokumentuose randamas „Šiluvos klebonas“ buvo 
Tomas Grockis-Gonezijus. Jam, „gyvenančiam Pašakarnio laukuose“, Barbora Šed- 
vidavičienė 1591 m. rugpjūčio 20 d. užrašė Jankiškių ir Ylakiškių miško gabalus 
Pašakarnyje“. Pati Vnučkienė tam pačiam „kun. Tomui Grockiui, Šiluvos klebo- 
nui“, 1593 m. sausio 7 d. užrašė „įvairiopą žemę ir sklypus su patogumais“, atiduo- 
dama juos Šiluvos bažnyčiai. Kas sudarė tą „įvairiopą žemę“, sužinome iš 1609 m. 
inventoriaus. Tai buvo Šiluvos miestelis, Pašakarnio dvarelis ir 10 kaimų - Kalnųjų, 
Juškaičių, Piktaičių, Katraičių, Vyzgių, Vileišių, Milašaičių, Miknaičių, Kuštenių ir 
Kalpokų. Bendras žemės turtas, skirtas bažnyčiai ir klebonijai, sudarė 58 valakus“. 

Apie patį Tomą Grockį-Gonezijų ir jo kilmę nėra daugiau žinių. Iš antrosios 
jo pavardės galėtume spėti, kad jis buvo giminaitis ar sūnus arijonų kunigo Petro 

Gonezijaus, kilusio iš Augustavo srities. Jam gyvenant Pašakarnyje kažkoks Stasys 
Paulavičius, Sebastijono sūnus, buvo iškėlęs bylą Vnučkienei „dėl teisių įrodymo į 
žemes Pašakarnio laukuose“. Byla buvo sprendžiama 1595 m. lapkričio 10 d. Že- 
maičių žemės teisme Raseiniuose, esant teisėju Sebastijonui Kęstartui. Ji baigėsi 
abiejų pusių susitaikymu““, Grockis-Gonezijus Šiluvoje išbuvo mažiausiai 18 m., 
nes 1609 m., sudarant bažnyčios inventorių, turtas, kaip pasakyta, turėjo būti 
perduotas kitam kunigui. Vilniaus sinodas 1613 m. jį atleido „dėl senatvės“ nuo 
pareigos dalyvauti sinodo posėdžiuose. Tačiau 1616 m. jis dar dalyvavo sinode 
kaip Žemaičių kalvinų rajono atstovas ir pasirašė kartu su pamokslininku Dovy- 
du Dergviliu, kuris buvo jo įpėdinis Šiluvoje. Pastarasis pasirašinėjo „Šiluvos ben- 
druomenės ministeriu“, keletą metų sekretoriaudamas Vilniaus sinode. Naujasis 
kunigas greičiausiai buvo sūnus ar brolis Petro Dergvilio, kuris 1597 m. buvo 
evangelikų kunigas Deltuvoje“. 

Dovydas Dergvilis (Dergvilius) buvo judrus kunigas. Jis dalyvavo keletoje 
kalvinų sinodų ir čia jam buvo patikėta įvairių pareigų. Viename sinode, 1615 m., 
jis buvo viešai papeiktas už tai, kad Šiluvoj per pamaldas įvykęs „didelis skanda- 
las, naudojant ir subjaurojant sakramentus“ ir tuo „papiktinant jaunesniuosius“. 
Dėl to sinodas įpareigojo kun. Dergvilį atsiprašyti klausytojų“. Iš protokolo ne- 
aišku, koks buvo tas sakramentų (Komunijos) paniekinimas, tik pasakyta, jog tai 
padaręs Mikalojus Valadkavičius. Jį randame 1591 m. Raseinių žemės teismo ski- 
riamą Ilgovskio vaikų ir turto globėjų. Jis buvo iš tų Valadkavičių, kuriem pri- 
klausė ne tik Dautarų dvaras, bet ir trečdalis Šiluvos dvaro. Kaip tas trečdalis 
jiems teko ir kada, nėra aišku. Tik žinoma, kad viena kunigaikščių Svirskių šaka 
ėmė vadintis Valadkavičiais maždaug tuo laiku ar kiek vėliau, kai Sofija Svirsky- 
tė ištekėjo už Šiluvos paveldėtojo Mikalojaus Kęsgailos“. Gal tas dvaro trečdalis 
buvojai užrašytas vyro ir paskui paveldėtas giminaičių Valadkavičių. Kad Valad- 
kavičiai buvo ne eilinės kilmės dvarininkai, rodo jų padėtis. Martynas buvo Lie- 
tuvos sekretorius ir pasiuntinys Maskvoje, o Krizostomas - artimas Jono Karolio 
Katkevičiaus bendradarbis karo žygiuose, ypač prieš švedus Livonijoje, be to, au- 
torius keleto lenkų ir lotynų kalbomis veikalų, kurių vienas buvo ir apie šv. Kazi- 
mierą“. Jei šie šilutiškiai Valadkavičiai būtų Svirskių giminės, tai jų santykis su 
kalvinų bendruomene Šiluvoj būtų nesunkiai atspėjamas. Svirskiai buvo lietu- 
viškos (gediminaičių) kilmės didikai, nepralobę istorijos būvyje, bet išlikę katali- 
kai. Būdinga, kad Vilniaus sinodas, įvardijęs Valadkavičių, jo nekaltina; tuo tar- 
pu kaltinamąjį kun. Dergvilį kitais metais visai iškėlė iš Šiluvos. 

Tarp pirmųjų bažnyčios tarnų rašytinė Šiluvos istorija mini ir vieną kate- 
chetą, tačiau be vardo ir pavardės. Tuo tarpu Vilniaus sinodas jį vadina pabėgu- 
siu Mikalojumi Fiera. Žemaičių superintendento ir Dovydo Dergvilio jis buvo pri- 
kalbintas vėl grįžti. Šiedu jį pristatė ir rekomendavo Vilniaus sinodui, kuris 1614 
voj. Bet ir šį kartą jis neišbuvo ilgiau. Po metų sinodas jam leido išsikelti į pono 
Žnoydskio dvarą Sielianuose, prie Vilniaus. Čia jis kartu su Žeimių evangelikų 
kun. Jurgiu Laknickiu turėjo parengti žmones komunijai“. 

Pirmieji bažnyčios globėjai pasauliečiai buvo Vnučkienės giminaičiai: Vai- 
tiekus Bilevičius, Sebastijonas ir Mikalojus Kęstartai, Mikalojus Burba, Gružev- 
skienės brolis Vaitiekus Radziminskis ir Stasys Pukšta Klausgailaitis. Prie šių ant- 
ruoju fundacijos aktu Vnučkienė pridėjo dar Vaclovą Šemetą ir Merkelį Vaitie- 
kaitį Šemetą. Globėjai turėjo „prižiūrėti visokią fundacijos nustatytą tvarką ir 
ginti Šiluvos Dievo bendruomenę bei specialią mokyklą nuo visų kitų žmonių ir 
tinkamai bei rūpestingai įspėti ponus superintendentus“. 


PIRMOJI PASTANGA NEŠTI REFORMĄ LIAUDŽIAI 


Vnučkienė išsiskyrė iš kitų ponų tuo, kad jai labiau rūpėjo nepalikti liaudies 
„stabmeldystėje“. Atrodo ji buvo paveikta Lenkijos „čekų brolių“ ir kitų sektų, 
kurios įsakmiai reikalavo atsisakyti turtų ir garbės, dalytis su liaudimi tuo pačiu 
gyvenimu, ta pačia religija. Tos įtakos lyg ir atpažįstamos iš vieno jos rašto, pa- 
rengto 1593 m. balandžio 28 d., kuriame ji skelbia: 

„Turėdama prieš akis Dievo baimę ir matydama, kaip nepamaldūs pasaulio 
žmonės kitus pavergia ir verčia tarnauti prieš jų valią (...), visus savo pavaldinius - 
atėjūnus, dovanotuosius ir baudžiauninkus visuose savo dvaruose, kurie yra Že- 
maičių žemėje - Pašušvyje, Šiluvoje, Lioliuose, Rumboltiškiuose, Klovainiuose ir 
Sedoje, taip pat visus dvaro tarnus - pirktuosius, išmainytuosius, dovanotuosius ir 
iš karo belaisvių - visus po savo mirties paleidžiu į laisvę“, 

Šis raštas, be kita ko, parodo, kad Vnučkienė ne visą Šiluvos turtą perleido 
kalvinams; dalį Šiluvos dvaro ji pasilaikė sau ir Čia turėjo savo tarnautojų bei 
tarnų - pirktų, išmainytų, dovanotų ir iš karo belaisvių. Ar jie tikrai buvo paleisti 
įlaisvę pojos mirties, nėra žinių. Kol buvo gyva, ji toliau supirkinėjo naujus dva- 
rus ir kaimus ir, atrodo, nelengvino jų baudžiavinės padėties. 

Kitu atžvilgiu ji vėl išsiskyrė iš ponų reformatų, nesirūpinusių, kad kalviniz- 
mas būtų skelbiamas lietuvių kalba. Ji susirūpino išleisti pirmąsias kalvinų evan- 
gelijas lietuviškai, ir jas iš lenkų kalbos (iš Mikalojaus Rejaus leidinio) išvertė 
Jokūbas Morkūnas, talkinamas Kristinos Šemetaitės sūnaus, šilutiškio Jono Al- 
berto Bilevičiaus. Vnučkienė davė pinigų ir buvo leidėja, o Bilevičius sutvarkė 
techniškąją leidinio pusę. Šis leidinys, pavadintas Postilla Litewska buvo atspaus- 
dintas 1600 m.“ Prieš porą metų buvo išleistas ir lietuviškasis kalvinų katekiz- 
mas, parengtas Merkelio Petkevičiaus. Tais dviem leidiniais kalvinai bandė at- 
sverti katalikų leidinius - katekizmą (1595) ir postilę (1599), kuriuos paruošė kan. 
Mikalojus Daukša, dargi pagraudinęs ponus, kad daugiau rūpintųsi lietuvių kal- 
ba. Kalvinų Postilla Litewska buvo Daukšos postilės sekimas net išore, bet tai ne- 
mažina Vnučkienės pastangų priartinti liaudžiai evangeliškąją religiją. 

Tas pačias pastangas matome ir steigiant parapinę kalvinų mokyklą Šiluvo- 
je. Šion mokyklon pagal jos valią turėjo būti priimami ir liaudies vaikai, netgi ne 
evangelikai. Šiems vaikams buvo viena sąlyga, kad jie kartu su visais mokyklos 
vaikais turės lankyti kalvinų pamaldas“. Vnučkienė betgi nevartojo katalikų vai- 
kams tokių priverčiamųjų priemonių, kaip Kelmės savininkė Sofija Gruževskie- 
nė. Tačiau ir ji neišvengė prievartos, spręsdama katalikų bažnyčios reikalą. 


KATALIKŲ BAŽNYČIOS LIKIMAS ŠILUVOJE 


Katalikų kunigo Šiluvoje jau nebuvo. Bet kol tebestovėjo senoji bažnyčia, 
liaudis galėjo tikėtis, jog ji kada nors bus grąžinta, kaip tai įvyko Rietave ir Švėkš- 
noje, o prie bažnyčios atsiras ir kunigas, galbūt taip pat „žemaitiško liaudies lie- 
žuvio“. Šioms viltims galutinai išsklaidyti Vnučkienė „iš pradžių uždarė, o pas- 
kui liepė sugriauti Šiluvos katalikų bažnyčią“, kaip sako Valančius. Kad bažnyčia 
buvo sugriauta, liudija ir kiti Žemaičių vyskupai, nors ir neapibrėždami tikslaus 
laiko“. Bažnyčios sunaikinimą patvirtina ir specialios komisijos protokolas, su- 
darytas po visų Šiluvos bylų. 

Katalikų bažnyčios sugriovimą reikia sieti su mūro bažnyčios statyba Zbarų 
kaime, vietoj ten buvusios medinės kalvinų bažnytėlės. Nėra negalima, kad šiai 
naujai statybai buvo panaudotos senosios katalikų bažnyčios plytos ir akmenys. 
Kalvinų mūro bažnyčia buvo pradėta statyti 1593 m. ir užbaigta 1595 m. Tad ir 
katalikų bažnyčios sugriovimą reikėtų skirti šiam tarpsniui. Ta proga buvo paša- 

linti auksiniai ir sidabriniai katalikų bažnyčios indai, bažnytiniai rūbai ir kiti reik- 
menys bei baldai. Varpas buvo perkeltas į naująją kalvinų bažnyčią. Visus naujos 
kalvinų bažnyčios statybos reikalus Vnučkienė pavedė Vaclovui bei Merkeliui 
Šemetoms ir Sebastijonui Kęstartui. Šie vyrai taip pat buvo atsakingi už katalikų 
bažnyčios bei klebonijos nugriovimą. 

Su bažnyčios nugriovimu taip pat turėjo būti baigtas ir Šiluvos apvalymas 
nuo „Romos stabmeldystės“. Bet ar jis buvo baigtas, turint galvoj liaudį? Žemai- 
čių liaudis šiuo atžvilgiu turbūt mažai kuo skyrėsi nuo prūsų lietuvininkų, apie 
kuriuos Jurgis Gerulis, pats protestantas, sako: „Apie tikybines savo ponų kovas 
(jie) nesirūpino (...). Tėvai buvo katalikai, nors ir paviršiumi, todėl ir jie veikiau 
katalikų pusėn krypo. Praslinkus 25 metams, jie prie protestantų kunigų dar ne- 
buvo pripratę“. Tokią išvadą Gerulis darė iš Mažvydo laiško hercogui Albrechtui 
apie Ragainės lietuvininkus, kurie savo namuose tebegarbino šventuosius, nors 
tai ir buvo laikoma „baisia stabmeldybe“. Taip pat jie laikėsi „papistų mokslo“ ir 
slapta ėjo tuoktis į katalikų bažnyčias Lietuvoj bei švęsti ten didžiųjų atlaidų“. 

Jei ragainiškiams nebuvo per toli eiti į Lietuvą, tai šilutiškiams juo labiau 
pasiekti kurią kitą katalikų bažnyčią Žemaičiuose. Tų bažnyčių skaičius, tiesa, 
kasmet mažėjo. Tarp 1592 m. ir 1597 m. ponai savo patronatuose jau buvo atida- 
vę kalvinams Pašušvio, Kelmės, Sedos, Šilalės, Kurtuvėnų, Kuršėnų, Lygumų, Plo- 
nėtų, Tytuvėnų, Liolių, Tauragės, Šaukėnų bažnyčias. Iš karališkojo patronatų 
bažnyčių kalvinai taip pat buvo užvaldę Plungės, Tryškių, Viekšnių, Akmenės, 
Platelių ir kitas. Bet tuo laikotarpiu dar veikė katalikų bažnyčios Šiaulėnuose, 
Kražiuose, Raseiniuose, Batakiuose, Kaltanėnuose, Krakėse, Betygaloje, Luokėje, 
Viduklėje, Mosėdyje, Telšiuose, Varniuose, Ariogaloje ir kitur. Šalia artimųjų, ka- 
talikai per tą laiką pasistatė ir naujų, laikinų bažnyčių, sakysim, Grinkiškyje, Pa- 
langoje, kaip šalia katalikų turėjo savų pastatę ir kalvinai, pavyzdžiui, Raseiniuo- 
se, o Švėkšnoje vėl atsiėmę. Kalvinų rankose buvo 41 bažnyčia Žemaičiuose ir 6 
už Nemuno - buvusioje Žemaičių vyskupijos dalyje, iš viso 47 bažnyčios. Šį skai- 
čių pateikia Valančius, turėdamas galvoj ir vėliau reformatų statytas bažnyčias: . 

Vis dėlto Vnučkienės reforma Šiluvoje buvo nuosekliausia. Ji dėl to ir iškilo 
Žemaičių reformacijoje. Kitados romantikai be pagrindo kūrė legendą apie Šiluvo- 
je garbinamą išminties deivę, vardu Budą ar Butę. Dabar taip atsitiko, kad išmin- 
ties vardu pavadinta Sofija (gr. Išmintis) padarė legendinį žygį. Ko neįstengė prieš 

ją tokie raštingi ir ryžtingi vyrai kaip Zavišos bei Šemetos, tai įvykdė jinai, būdama 
dargi beraštė. Ji sutelkė kalvinus, pristabdė sektas, ėmėsi vietoj rengti evangelikų 


101 


kunigus ir mokytojus, netgi lietuviškam raštui skyrė dėmesį. Ji sutvirtino reforma- 
ciją bent keletai dešimtmečių. Bet jai vargiai tenka priskirti vieną dalyką, liečiantį 
paskutinį kunigą Šiluvoje. 


PASKUTINIO KATALIKŲ KUNIGO ŠEŠĖLIAI 


Tarp 1592 m. ir 1597 m. Žemaičiuose buvo keletas bažnyčių be savų kunigų 
ir pamaldų. Vienur kunigai buvo ponų atleisti, kitur gal ir patys pasitraukę. To- 
kios bažnyčios buvo Žarėnuose, Nemakščiuose, Tveruose, Kėdainiuose, Žvingė- 
nuose. Prie jų reikia priskirti ir Šiluvą. 

Vysk. Valančius sako, kad Vnučkienei atpirkus Šiluvą, buvo priverstas pasi- 
traukti kun. Jonas Holubka. Prieš pasitraukdamas jis „sukrovęs bažnyčios daik- 
tus į stiprią, apkaltą skrynią (ir) įkasęs į žemę prie didelio akmens netoli Šilu- 
vos“. Rašytinė Šiluvos istorija šio teiginio nepatvirtina. Rašoma, kad kun. Holub- 
ka buvęs klebonu Žygimanto Augusto laikais. Bučynskis teigia, jog kun. Holubka 
dar buvęs Šiluvoje prie Merkelio Šemetos ir kad šis jį prikalbėjęs perimti kalvinų 
bendruomenę“. Yra ir tokių teiginių, kad šis kunigas atidavęs kalvinams Šiluvos 
žemę ir bažnytinius daiktus, o tai, kas buvę išgelbėta bei užkasta į žemę skrynio- 
je, buvę padaryta pačių tikinčiųjų . 

Apie šį kunigą, kaip matome, yra labai prieštaringos žinios. Apie jo asmenį iš 

. viso nėra žinių. Sprendžiant iš pavardės, jis turėjo būti ateivis. Galimas dalykas, kad 
ir jo pavardė yra rašomane visai tiksliai - iš Holowka sulietuvinant Holubka. Holowkų 
kilmės vieta buvo Palenkėje, bet jie kūrėsi ir Lietuvoj“ . Žemaičiuose dirbo ne vie- 
nas ateivis kunigas iš įvairių Lenkijos sričių. Nuncijaus Caligario auditorius Tarkvi- 
nijus Pekulas, 1579 m. vizitavęs Žemaičių vyskupiją, rado jų iš viso vienuolika. Kai 
kurie iš jų, išbuvę po kelioliką metų ir vietos kalbos mokėję tik tiek, kiek reikėjo 
teikti sakramentus. Tarp tų kunigų Holubkos nėra. Neminima ir pati Šiluva, nors 
kitos parapijos įvardijamos. Tiesa, tėra išlikę tik du trečdaliai vizitacijos aktų“ . Gal 
tame žuvusiame trečdalyje ir būtų buvę kokių nors žinių apie šį kunigą. 

Kad toks kunigas yra buvęs Šiluvoje, netenka abejoti. Bet vargu ar jis buvo 
paskutinis prie Vnučkienės, kaip teigia Valančius. Tada jis nebūtų slėpęs bažny- 
tinių dokumentų į žemę, nes vysk. Giedraitis fundacijos dokumentus jau prieš tai 
buvo surinkęs iš kunigų ir laikė juos Varnių kurijoje. Varnių kurija Šiluvos fun- 
dacijos akto iš viso nebuvo turėjusi savo rankose. Tai rodo, kad jis gerokai anks- 

čiau buvo paslėptas bei užkastas į žemę. Tad kun. Holubką reikia laikyti paskuti- 
niuoju, palikusiu bažnyčią ir kleboniją mažiausiai prie Merkelio Šemetos, tarp 
1560 m. ir 1569 m. Jeigu katalikų bažnyčia ir klebonija dar būtų buvusios naudo- 
jamos kunigo, vargu ar Zavišos jas būtų įrašę į pardavimo aktą Vnučkienei. 

Kun. Holubkos mįslė nėra vienintelė. Prieštaravimai supa ir Benediktą Ka- 
tarskį, ateivį iš svetur, Varnių kanauninką, o nuo 1581 m. Kelmės kleboną. Šis 
kunigas metė savo pareigas; tai liudija Kelmės bažnyčios atgavimo byla, pradėta 
vysk. Merkelio Giedraičio įgaliotinio kun. Kazakevičiaus. Bet ar Katarskis perda- 
vė kalvinams bažnytinę žemę, kaip tvirtino kalvinų pusė? Tai neįtikėtina, nes 
Kelmės bažnytinę žemę nusavino kunigaikščio Bogdano Solomereckio tėvas, o 
sūnus 1591 m. ją pardavė Jonui Gruževskiui kartu su bažnyčia ir klebonija. Per- 
imdamas turtą, Gruževskis jau neberado Katarskio. Ar Katarksis metė kunigystę 
anksčiau ir vedęs apsigyveno savo dvarelyje, kaip teigia kalvinai? Įrodymui me- 
namas kažkoks Ščasny (tariamai surusintas Benediktas, o iš tikrųjų tai suslavin- 
tas Feliksas) Katarskis, vedęs Uršulę Muškotaitę ir gyvenęs Dirvėnų dvarelyje. 
Tas Ščasny Katarskis minimas dviejuose Žemaičių žemės aktuose - 1587 m. ir 
1592 m. Bet tarp tų metų, būtent - 1588 m. trečiame žemės akte rašoma, kad 
Benediktas Katarskis dar tebebuvo Kelmės klebonas“. šį kleboną vysk. Giedrai- 
tis buvo du kartus įspėjęs, kad grąžintų jam įduotus Kelmės fundacijos aktus; 
paskui jį baudė. Baustinas jis buvo ir dėl nepavyzdingo kunigo gyvenimo, kaip 
rodo Pekulos vizitacijos aktai „Kelmės fundacijos aktus jis vis dėlto paliko kalvi- 
nams ir šie juos sunaikino. Už tai Gruževskį kaltino Varnių kurija. 

Kan. Katarskis pagaliau nuėjo tarnauti kalvinams, nes jau 1589 m. minimas 
pirmuoju Raseinių bendruomenės dvasininku“. Kas žino, ar to nebuvo padaręs 
anksčiau ir kun. Holubka? 


Savo aukų iš kunigijos pasiėmė ir liuteronizmo banga bei arijonizmas. Da- 
bar pareikalavo ir atnaujintasis kalvinizmas. Kiek tokių iš viso buvo, niekas lig- 
šiol nebandė apskaičiuoti. Vysk. Merkelis Giedraitis, 1576 m. atvykęs į Žemai- 
čius, rado 38 parapijas ir 18-20 kunigų. Kai kurios parapijos visai neturėjo kuni- 
gų, kitos buvo kalvinų užvaldytos, bet be savų dvasininkų. 

Buvo kita jautresnė problema, kurią popiežiaus legatui Antonio Possevinui 
1583 m. iškėlė vilnietis Baltrus Kolokovijus. Jo žodžiais, jaučiama „didelė stoka 

kunigų lietuvių, kurie skelbtų Dievo žodį gimtąją kalba (...), o lenkų kunigų ne 
tiek daug (...). Trūksta pamaldžių ir mokytų kunigų, dėl to išaugo didelis krikš- 
čioniškosios religijos piktnaudojimas tautoje“. 

Ši problema buvo taip gyvai jaučiama, kad ieškant naujo kandidato į Žemai- 
čių vyskupus ir besiveržiant į šį postą lenkui, vienintelis Varnių ir Vilniaus kapi- 
tulų ginklas buvo šis: naujas vyskupas turi mokėti lietuviškai bei žemaitiškai. Šiuo 
ginklu veikė Romą prieš lenkus ir Vilniaus jėzuitai, ir naujieji konvertitai, kaip 
Radvilas Našlaitėlis, jo brolis Jurgis ir Leonas Sapiega. Ir parinktasis lietuviškai 
kalbantis naujasis vyskupas Merkelis Giedraitis, po savo konsekracijos atvykda- 
mas į Žemaičius, 1576 m. vasarą iš Vilniaus parsivežė keletą lietuviškai kalbančių 
kunigų, gautų iš vysk. Protasevičiaus, ir jėzuitą Mikalojų Sedkovskį. Po metų jis 
kvietė Vilniaus jėzuitus atvykti ir kurti dieocezinę seminariją Žemaičiuose, Šiem 
neturint žmonių, pats vyskupas Alsėdžiuose įkūrė seminariją ir pradėjo rengti 
kandidatus, kuriuos paskui siuntė į Vilniaus seminariją bei akademiją. 

Giedraitis pasiruošė sau tokius kunigus lietuvius, kaip Geišą, Pavėtą, Dirvo- 
niškį, Gardiškį, Šiukštą, Kobilinską, Kazakevičių, Burčaką, Kelpšą ir kitus - iš viso 
apie 20. Vieni iš jų tapo vyskupais, kiti kapitulos nariais, treti didžiųjų parapijų 
klebonais. Visi jie kalbėjo žemaitiškai, buvo uolūs ir pavyzdingi dvasininkai. Prie 
šių vyskupas dar gavo iš Rygos porą lietuviškai kalbančių jėzuitų (Leknickį ir 
kitą nežinomos pavardės), o apie 1584 m. - porą iš Vilniaus: Motiejų Galminą ir 
Merkelį Daugėlą. Neturėdamas kitų vienuolių, jis 1603 m. pasikvietė pranciško- 
nus, kuriems Jonas Karolis Katkevičius pastatė vienuolyną Kretingoje, vėliau to- 
kį vienuolyną Jeronimas ir Andrius Valavičiai įkūrė Tytuvėnuose. 

Kunigų ir jų lietuviškumo problema nebuvo vienintelė to meto Lietuvoje. 
Buvo visas problemų glėbys - tiek valstybinių, tiek bažnytinių. Tos problemos 
labai aštriai iškilo baigiantis XVI ir prasidedant XVII šimtmečiui. 

PENKTAS SKYRIUS 


Teismo kova 
už prarastas 
bažnyčias 


aujasis XVII šimtmetis prasidėjo dramatiškai. Radvilai ir Katkevičiai ren- 
gėsi vidaus karui. Vienų šalininkai reformatai ir antrų katalikai siuntė savo kari- 
nę pagalbą net iš Lenkijos. Reikėjo tik ženklo pradėti brolžudiškas pjautynes. 
Kivirčas įsižiebė, kaip „Iliados“ Trojoje, dėl gražuolės Sofijos Olelkaitės. Katkevi- 
čiai globojo šią Slucko kunigaikštytę, našlaitę, nes jų motina buvo iš tos pačios 
Olelkaičių giminės. Tuo tarpu Radvilas Perkūnas siekė savo sūnui Jonušui jos ran- 
kos ir didelio kraičio. Kivirčas prasidėjo dėl Oršos dvarų ir nukrypo į šią mergai- 
tę. Katkevičiai atšaukė savo pažadą ją išleisti už Jonušo, o Radvilai ryžosi ją paim- 
ti jėga. Tuo metu į Vilnių atskubėjo Žemaičių vyskupas Merkelis Giedraitis, vež- 
damasis karaliaus Zigmanto Vazos laišką. Panašius laiškus buvo gavę broliai vai- 
vados Zavišos, Jonas ir Andrius, bei Jonas Dorohostaiskis. Karalius prašė šiuos 
vyrus skubiai daryti viską, kad vidaus karas būtų sulaikytas. 
Šiame šimtmetyje ėjo vaidai ir ieškojimai santaikos, karai ir paliaubos, reli- 
ginė įtampa ir nepabaigiamos teismo bylos. 


TEISĖS IR TEISINGUMO BEIEŠKANT 


Vyskupui Giedraičiui vadovaujant buvo pradėtos sunkios taikos derybos. 
Radvilai ir Katkevičiai nenorėjo nė girdėti apie nuolaidas, nors švedai grasino 
įsiveržti į Lietuvą, Vis dėlto moralinis autoritetas įveikė didikų užsispyrimą, ir 
pagaliau jie sutiko eiti į Vilniaus tribunolą - nusilenkti jo sprendimui. Susitaiky- 
mas buvo pasiektas 1600 m. birželio 8 d. ir Jonušas Radvilas pagaliau gavo Olel- 


h v 1 
kaitę žmona. 

Po poros mėnesių išsisprendė ir kita ilgametė vidaus kova. Ji prasidėjo tada, 
kai kardinolas Jurgis Radvilas buvo perkeltas (1591) iš Vilniaus į Krokuvą ir jo 
vieton karalius Zigmantas Vaza nominavo lenką vyskupą Maciejovskį. Karaliaus 
kandidatą rėmė lenkai ir nominavo Varšuvos nuncijus. Tuo tarpu sukilo Vilniaus 
kapitula ir didikai konvertitai. 

Kapitula kreipėsi į nuncijų, prašydama, kad „popiežius neduotų įsakymo šioj 
byloj, kol jam bus teisingai išaiškintas reikalas“. Kapitulos motyvai buvo šie: „Ne- 
galima sukelti prieš save, lyg prieš tėvynės priešus, visų luomų neapykantą. Ne- 
įmanoma, kad gimę ir augę šioj valstybėj (Lietuvos Didžiojoje Kunigaikštijoje), 
besinaudoją jos laisvėmis ir privilegijomis, atsisakytų nuo tų pačių laisvių, ku- 
rios buvo patvirtintos karaliaus pirmtakų priesaikomis, kad jų pirmi išsižadėtų 
ir kartu padarytų pradžią visam piktam“. Kapitula rėmėsi III Lietuvos Statutu, 
kuris draudė nelietuviams užimti valstybines ir bažnytines vietas. 

Šion kovon įsijungė kancleris Leonas Sapiega ir Vilniaus vaivada Kristupas 
Radvilas Našlaitėlis. Sapiega 1592 m. rašė Našlaitėliui, kad negalima nusileisti 
karaliui, nes kitaip tektų visur nusileisti lenkams. Tada reikėtų atsisakyti ir lie- 
tuviško antspaudo, ir atskiros maršalkos bei didžiojo etmono lazdos ir nepri- 
klausomo Lietuvos iždo. Sapiegos žodžiais, „žūti arba iškovoti, kad lietuvis būtų 
Vilniaus vyskupas!“ Šiai kovai pritarė ir Lietuvos reformatų vadai. Pagaliau po 
devynerių metų kova buvo laimėta. Popiežius Klemensas VIII 1600 m. rugpjūčio 
31 d. Vilniaus vyskupu paskyrė Benediktą Vainą, Gardino lietuvį, kuris prieš tai 
buvo vysk. Jurgio Radvilo sekretorius, vėliau Vilniaus generalvikaras ir oficiolas, 
dviem atvejais administravęs ir pačią vyskupiją. Naujasis vyskupas buvo Leono 
Sapiegos studijų draugas Leipcige ir jo politikos rėmėjas. 

Po poros metų Vilnių palietė maras, 0 1610 m. gaisrai sunaikino katedrą ir 9 
kitas Vilniaus bažnyčias, neaplenkdamas jėzuitų akademijos ir pilies; išliko tik 
Šv. Kazimiero koplyčia, į kurią vos prieš 6 metus vyskupas Vaina, lydimas kanc- 
lerio Leono Sapiegos, su didelėmis iškilmėmis pernešė naujai pripažinto šven- 
tuoju karalaičio palaikus - relikvijas“. Vainai teko valdyti vyskupiją, kurioje ka- 
talikai ir unitai sudarė daugumą, bet buvo stiprūs ir reformatai; jų rankose dar 
buvo apie 100 nusavintų katalikų bažnyčių ar beneficijų. Vilniaus mieste refor- 
matų ir stačiatikių gyventojų buvo trečdalis, kaip liudyta 1600 m. to paties vysk. 


* Netikslus teiginys - Šv. Kazimiero relikvijos iki 1636 m. buvo laikomos dabartinėje Goš- 
tautų koplyčioje, o dabartinė Šv. Kazimiero koplyčia 1610 m. buvo tik statoma. 


108 


Vainos procese. Santykiai tarp skirtingos religijos atstovų nebuvo blogi, nes An- 
drius Zaviša tame pačiame procese pastebi, kad Lietuvoje taip esą įprasta, jog 
„katalikai kalbasi su eretikais““. 

Vilniaus srityje dominavo didikai, nors ir pasiskirstę religiškai. Didikų luo- 
mui atstovavo eilė šeimų, kurios savo kilmę vedė iš Gedimino ar kitų kunigaikš- 
čių. Lietuvoje XVI a. buvo priskaičiuojama apie 80 didikų giminių, o XV a. gale jų 
buvo apie 100. Kai kurios tų giminių buvo didelės ir prasiveržusios į įtakingas 
pozicijas, Kitos gausėjo ir kaupė turtus, kad galėtų lenktyniauti su įtakingaisiais. 
Vilniaus ir gudiškos sritys buvo per mažas plotas tokiai gausiai didikų klasei, dėl 
to dalis jų ieškojo vietos Žemaičiuose. Čia savų didikų beveik nebuvo, bet gausūs 
ir stiprūs buvo bajorai. Vien tokių, kurie valdė po 8 valakus žemės, Žemaičiuose 
jau 1528 m. buvo suregistruota 1600 šeimų“. O kiek jų gyveno bajorkaimiuose ir 
mažai kuo išsiskyrė iš valstiečių! Bajorai ir liaudis sudarė Žemaitijos nugarkaulį. 
Žemaičiuose buvo kita padėtis ne tik klasiniu - socialiniu atžvilgiu. Čia visa liau- 
dis buvo katalikiška (omnes rustici catholici) - taip liudyta nuncijui Diotavelliui 
1618 m. Dėl bajorų Žemaičių prelatas Mikalojus Povėtra kitam nuncijui Visconti 
1631 m. pareiškė: „Nė vieno nėra ir nebuvo žemaičio eretiko, nors yra kai kurie 
eretikai ateiviai“. Tam pačiam nuncijui panašiai kalbėjo ir Kražių valdytojas tuo- 
metinis kancleris Albrechtas Stanislovas Radvilas: „Nėra ir nebuvo žemaičių šei- 
mų eretikų, tik ateiviai“. 

Žymieji reformacijos šulai, kaip Zavišos, Šemetos, Vnučkos, Solomereckiai, 
Gruževskiai, iš tikro buvo ne vietiniai, o ateiviai arba jų vaikai. Kaip ateiviai jie 
skubėjo čia įsistiprinti ir pralobti. Žymūs veikėjai užėmė seniūnijas, tijūnijas, vie- 
tininkijas ir kitas svarbias Žemaičių administracijos vietas. Savo svetimumu, ver- 
žlumu ir godumu jie atstūmė bajorus ne tik nuo savęs, bet ir nuo jų nešamos 


reformacijos. 


GIEDRAIČIO PLANAS RESTAURUOTI KATALIKYBĘ 


Vysk. Mykolas Giedraitis, paskirtas Žemaičiams, žinojo šią padėtį. Jis žinojo 
atsidūręs ne tik pačiame jautriausiame, bet ir sociališkai neramiausiame refor- 
macijos sūkuryje šioje Lietuvos srityje. Jis buvo girdėjęs apie žemaičių pasiprieši- 
nimą didžiūnams ateiviams jau pirmoje XVI a. pusėje. Tarp 1535 ir 1537 m. buvo 
sukilę keletas valsčių - Viešvėnų, Telšių, Beržėnų, Josvainių, Ariogalos, Vilkijos; 

jiems malšinti teko šauktis kariuomenės. Kitas pasipriešinimas 1556 m. išsiplėtė 
į visą Žemaitiją, net sunku buvo numalšinti. Po to žmonės, vengdami didžiūnų 
keršto, slėpėsi karališkose valdose arba bėgo į Prūsus. Bėgo ištisos šeimos, paliko 
visai tušti kai kurie kaimai, Dalis tų bėglių vėliau kėlėsi į karalienės Bonos pradė- 
tą kolonizuoti Sūduvą. Šiais neramumais buvo susidomėjęs net popiežiaus nun- 
cijus Varšuvoje ir apie tai pranešė Romai. 

Antrais metais, kai vyskupas Giedraitis atvyko ganytojauti, žemaičių pasi- 
priešinimas didikams vėl buvo toks didelis, kad teko kviesti kariuomenę. Po to 
mažieji bajorai ir valstiečiai vėl dideliu srautu traukėsi į Prūsus, ieškodami sau- 
gesnio prieglobsčio. Neramumai kartojosi 1590 m. Vilkijoje ir 1593 m. Karšuvoje“. 

Vysk. Giedraitis lankė parapijas ir keliavo po kaimus, tad turėjo progos tie- 
siogiai išgirsti kaimiečių ir bajorų skundus. Vienų ir antrų padėtis buvo neleng- 
va', kaip ir bažnyčių, kurias ateiviai didikai buvo pagrobę. Vyskupas ruošėsi di- 
deliai kovai, kurią galėtume pavadinti kova tarp kurijos ir dvaro - kova už pra- 
rastas bažnyčias, nusavintus turtus, ponų patronų bei koliatorių valdžiai palenk- 
tus kunigus ir pavergtus pavaldinius katalikus. Kunigai buvo atriboti nuo liau- 
dies ir be pono žinios negalėjo vykdyti vyskupo potvarkių. Tuo tarpu vyskupas 
norėjo, kad parapijose būtų mokyklos, špitolės, kad kunigai sakytų žmonėms pa- 
mokslus jų kalba. Ši kova, kaip matysime, turėjo ne vien bažnytinį, bet ir kalbinį, 
kultūrinį tikslą; kartu ji turėjo švelninti socialinius santykius. 

Tačiau vyskupas, planuodamas teisminę kovą, turėjo numatyti vieną didelę 
kliūtį. Visi teismai tuo metu buvo įtakingų ponų ir kartu reformatų rankose. Be 
to, teismai nebuvo tokie, kad būtų galima laukti teisingumo. Didžiūnai savava- 
liavo, patys nepaisė įstatymų, o blogiausia - nebuvo kas vykdo teismų sprendi- 
mus. Lietuvos valdovai jau nuo 1447 m. atsisakė savo teisės siųsti teismo vykdy- 
tojus į ponų dvarus, o ponų parinktųjų vykdytojų kiti ponai nepaisydavo, išvy- 
davo, net apšaudydavo. Nuo XVI a. pabaigos ligi XVII a. vidurio Lietuvos teismų 
srityje buvo įsigalėjusi didelė anarchija“. 

Esant tokiai padėčiai atrodė nerealu šauktis teisės ir teisingumo. Bet vysk. 
Giedraitis to ėmėsi. Jis pasirengė ir pradėjo šią kovą anksčiau, negu Steponas 
Batoras įsteigė (1581) Vyriausiąjį Tribunolą Vilniuje; anksčiau, negu III Lietuvos 
Statutas (1588) užtikrino bažnyčių nuosavybės apsaugą. Jau pirmame savo vys- 
kupijos sinode 1578 m. vysk. Giedraitis įspėjo kunigus, kad jam pristatytų bažny- 
tinių fundacijų dokumentus, galbūt primindamas ir kuriam reikalui. 

BANDYMAI ATKOVOTI KRAŽIUS IR KĖDAINIUS 


Pirmajam teismo kovos žygiui vysk. Giedraitis pasirinko mažą objektą - kop- 
lyčią, bet reikšmingoje vietoje - Kražiuose. Kražiai kitados buvo Žemaičių seniū- 
nų buveinė, valdoma įtakingųjų Kęsgailų. Čia Kęsgailos pastatė ir pirmąją bažny- 
čią, kuri pasidarė puošniausia ir turtingiausia visoje vyskupijoje. Prie bažnyčios 
Jonas Kęsgaila įkūrė koplyčią ir altariją, kuriai užrašė Linkuvos dvarelį su dešim- 
tinėmis iš Varpėnų ir Graužės. Vėliau jo vaikaitis Stasys Kęsgaila šią fundaciją 
pataisė, berods sukeitė žemes, ir tie dokumentai buvo pražudyti. Kęsgailų įpėdi- 
niai, įsibėgėjus reformacijai, graibstė Kražių bažnytinį turtą, o nuo 1571 m. galu- 
tinai visą užvaldė. Vienas tų įpėdinių buvo Merkelis Šemeta, Šiluvos valdytojo 
Merkelio sūnus, vedęs Karšuvos tijūno ir Krakių dvarininko kunigaikščio Myko- 
lo Barausko dukterį Oną. Jis ir buvo tas asmuo, iš kurio vysk. Giedraitis panoro 
susigrąžinti Kražių altarijos nuosavybę. 

Trys broliai Šemetos ir plati jų giminė tuo metu turėjo didelius turtus ir 
žymias vietas administracijoje. Išeiti į kovą sujais reikėjo neeilinio žmogaus; vysk. 
Giedraitis tam paskyrė Mikalojų Daukšą, kapitulos kanauninką, tuo metu ir Kra- 
kių kleboną. Vyskupas 1580 m. kovo 18 d. įdavė jam į rankas raštą, kuriuo jis 
buvo skiriamas Kražių koplyčios altarista. Remdamasis šiuo raštu, kan, Daukša 
iškėlė ieškinį prieš Šemetas dėl užvaldytų, altarijai priklausiusių 12 valakų Ge- 
tautiškių žemės, kurioje gyveno du kaimai, Badaukių ir Vizginių, ir vieno pušy- 
nėlio. Pradėjęs bylą kan. Daukša turėjo „ieškoti senų dokumentų, daryti jų nuo- 
rašus ar išrašus ir daug laiko sugaišti, nes priešingoji pusė visais galimais būdais 
išsisukinėjo, painiojo, atidėliojo, stengėsi nudelsti sprendimą, apeliavo į tribu- 
nolą. Net tada, kai rodos, viskas buvo baigta, dažnai tekdavo vėl beveik iš naujo 
pradėti“, 

Kan. Daukša turėjo rūpintis kurijos darbais, ir vyskupas 1585 m. jį paskyrė 
oficiolu“. Bet tų pareigų 1592 m. jis atsisakė, nes turėjo baigti lietuviškąjį kate- 
kizmą ir evangelijas. Ta proga jam buvo pakeista parapija - iš Krakių į Betygalos. 
Bet nuo pareigos vesti Kražių bylą vyskupas jo neatleido, nes, matyt, neturėjo kuo 
kitu pakeisti. Po ilgo bylinėjimosi kan. Daukša 1598 m. padarė su O. Šemetienė 
„amžiną susitarimą“. Bet 1600 m. vėl turėjo ją traukti į teismą, net siekti tribunolo, 


* Oficiolas — vyskupijos teisėjas. Oficiolas kartu su vyskupu sudaro vyskupijos bažnytinį 
tribunolą. Paprastai oficiolais skiriami išsilavinę, dažniausiai - bažnyčios teisės daktarą turintys 
kunigai. 

kol pagaliau 1604 m. atgavo altarijos turtą. Šiose bylose kan. Daukšos įgaliotinis, 
be kita ko, buvo Augustinas Ginbutas, kuris 1592 m. buvo Vnučkienės liudinin- 
kas, užrašant Šiluvos turtus kalvinams. Neilgai valdęs atgautą altariją, kan. Daukša 
perleido ją lietuviams jėzuitams - Motiejui Galminui ir Merkeliui Daugėlai. Jė- 
zuitų įkurdinimas, matyt, buvo iš anksto planuojamas, nes vysk. Giedraitis norė- 
jo turėti jų kolegiją savo vyskupijoje. Nors kolegija buvo įkurta tik 1616 m., bet 
vysk. Giedraitis, pavedęs jiems altariją, Kražiuose dar nupirko namus ir žemės, 
be to, paskyrė 2000 vengriškų dukatų pinigais. Šią pagrindinę fundaciją jėzuitų 
kolegijai vėliau savomis fundacijomis papildė Radvilas Našlaitėlis ir Jonas Karo- 
lis Katkevičius. 

Kova dėl Kražių altarijos buvo tik vienas epizodas. Savu ruožtu reikėjo atko- 
voti Kražių bažnyčią bei jos turtą. Šį uždavinį apie 1596 m. vysk. Giedraitis pavedė 
kitam, naujai įšventintam kunigui Merkeliui Geišui, raseiniškiui, kilusiam iš Ged- 
gaudų giminės. Byla dėl Kražių bažnyčios ėjo daug sklandžiau ir pasibaigė grei- 
čiau, nes ją parėmė Radvilo Našlaitėlio brolis Stanislovas, tuo metu (1595-1599) 
buvęs Žemaičių seniūnas. (Šios šakos Radvilai Kražiuose turėjo ir savo nuosavy- 
bės). M. Geišas, žinomas žemaičių pamokslininkas ir uolus kunigas, toliau liko 
Kražių klebonu ir juo išbuvo ligi 1631 m., kada tapo žemaičių vyskupu. 

Antroji svarbi vieta Žemaičių vyskupijoje buvo Kėdainiai. Čia nuo seno buvo 
Šv. Jurgio bažnyčia, kuriai priklausė miesto dalis kairėje Nevėžio pusėje, turėjusi 
apie 134 sodybas. Pirmoji bažnyčia buvo įsteigta XV a. pradžioje, kada Kėdainiai 
priklausė Ariogalos tėvūnui Petrui Šiukštai. Paskui ši vieta teko Kiškoms, o iš jų 
Radvilams, Kai Ona Radvilaitė, Jono Barzdylos duktė, ištekėjo už Vitebsko vaiva- 
dos Stanislovo Kiškos, Kėdainiai vėl perėjo Kiškų giminei. Kiškienė-Radvilaitė 
pasidarė arijonų globėja ir jau 1549 m. Kėdainiuose laikė savo pamokslininką. Jos 
sūnus Jonas, žymiausias arijonų vadas, perėmęs valdyti Kėdainius, nuo 1570 m. 
laikė čia pamokslininką arijoną Petrą Gonezijų, o nuo 1574 m. - Joną Baptistą 
Svencickį . Kai Jonas Kiška 1591 m. mirė, Kėdainius perėmė jo brolis Stasys, bū- 
simo konvertito ir Žemaičių vyskupo Stanislovo Kiškos tėvas - kalvinas. 

Prie St. Kiškos, apie 1595 m., vysk. Giedraitis Šv. Jurgio bažnyčios klebonu 
paskyrė naujai įšventintą kunigą lietuvį Matą Kobilinską, paties vyskupo auklėtą 
Alsėdžiuose ir mokslintą Vilniuje kartu su M. Geišu. Kobilinskas buvo porą metų 
buvo vyresnis už Geišą, dėl to anksčiau įšventintas; Geišui jis sakė net primicijų 
pamokslą '. Kaip Geišas gavo kalvinų užvaldytą Kražių parapiją, taip Kobilinskas - 
Kėdainių. Abiejų paskyrimų tikslas buvo atgauti šias vietas. 

Kun. Kobilinskas atvyko į paskyrimo vietą be jokių numatytų išteklių ir pra- 
dėjo sielovadinį darbą. Iš pradžių jis, matyt, nekrito per daug į akis Kėdainių sa- 
vininkui. Bet ilgainiui negalėjo likti nepastebėtas ir toliau pakenčiamas. Kiška 
1600 m. vasario 26 d. išvarė kun. Kobilinską iš Kėdainių, dėl to šis rugpjūčio 4 d. 
iškėlė baudžiamąją bylą Kauno miesto (pilies) teisme. Teismas rugsėjo 7 d. bylą 
išsprendė kunigo nenaudai. Tada Kobilinskas kreipėsi į Vyriausiąjį Tribunolą Vil- 
niuje, Tribunolo teisėjų sudėtis šį kartą buvo mišri, ir jie Kauno teismo sprendi- 
mą panaikino. Mišrūs, arba kompoziciniai, Tribunolo teismai iš 6 didikų ir 4 dva- 
sininkų būdavo tais atvejais, kai bažnytinė institucija keldavo bylą prieš bajorą 
arba bajoras prieš dvasininką “. Kauno miesto teismas 1601 m. dar kartą sprendė 
bylą ir šį sykį pripažino kaltu Kėdainių valdytoją St. Kišką. Bet po metų Vilniaus 
tribunolas, sudarytas vien iš didikų teisėjų, panaikino Kauno miesto sprendimą. 
Kun. Kobilinskas vėl prašė sudaryti mišrųjį teismą ir tai buvo padaryta, bet šisai 
apeliavo į Lietuvos didįjį kunigaikštį. 

Teismo eiga dėl Kėdainių nuo 1602 m, visai nutrūko. Tada vysk, Giedraitis 
pasiuntė Kobilinską į kaimyninius Josvainius, kur buvo koplyčia ir miestelis su 
120 sodybų, bet nebuvo nei kunigo, nei fundacijos jam pragyventi. Kobilinskas ir 
vietinis seniūnas Jodickis kreipėsi į kanclerį Leoną Sapiegą pagalbos, ir šis iš ka- 
raliaus Zigmanto Vazos gavo (1603) pritarimą užrašyti koplyčiai 36 valakus žę- 
mės iš karališkosios žemės su sąlyga, kad kunigai ir po Kobilinsko „gerai mokėtų 
žemaičių kalbą“. Kobilinskas tuoj pastatė bažnyčią, kurią 1604 m. pašventino 
pats vysk. Giedraitis. Jis Kobilinską paskyrė klebonu, pakėlė net savo kapitulos 
kanauninku, bet neatleido nuo pareigos tęsti bylą dėl Kėdainių. Byla buvo vėl 
atnaujinta 1609 m., patraukiant Kišką į karališkąjį teismą. Kiška 1613 m. Kėdai- 
nius perleido savo vaikams, tikėdamas išvengti painiavų. Karališkasis dekretas 
1614 m. išsprendė reikalą kun. Kobilinsko naudai ir kauniškis miesto teismas pa- 
darė trečią, vėl palankų sprendimą kun. Kobilinskui. 

Tuo metu į visą reikalą įsikišo etmonas Kristupas Radvilas, Perkūno sūnus, 
kaip tik tais metais (1614) vedęs Kiškos dukterį Oną ir gavęs kraičio pusę Kėdai- 
nių. Dėl to byla vėl buvo perkelta į Vilniaus tribunolą. Vienų didikų tribunolas 
1617 m. nusprendė, kad kun. Kobilinskas teisėtai pašalintas iš Kėdainių. Vėl buvo 
sudarytas mišrus tribunolas, kuris sprendimą pakeitė ir kreipėsi į karalių. Pasta- 
rojo dekretas, išleistas 1618 m. vasario 6 d., galutinai patvirtino mišraus tribuno- 
lo sprendimą, Taip po 18 metų byla buvo baigta katalikų labui. Tačiau tuo reika- 
las nesibaigė. Kristupas Radvilas pasiskubino atpirkti ir antrąją Kėdainių dalį. 

Tapęs Kėdainių valdytoju, jis delsė ir kliudė vykdyti sprendimą. Praėjo dar 10 
metų. Pagaliau įsiterpė Vilniaus vysk. Eustachijus Valavičius, nes Kėdainiai buvo 
ant jo vyskupijos ribos. Vysk. Valavičius 1628 m. pagaliau susitarė su Kristupu 
Radvila, jog katalikų kunigas grįžtų į savo vietą. Bet Radvilas pareikalavo, kad 
jam būtų palikta teisė būti bažnyčios patronu ir pasirinkti kunigą, be to, kad 
vyskupas nebandytų atsiųsti į Kėdainius vienuolių, 

Kėdainių byla, užtrukusi 28 m. “, baigėsi daliniu katalikų laimėjimu. Kunigas 
grįžo, bet tapo palenktas ponui. Šis, pasirodė, mažiau bijąs kunigo, negu vienuo- 
lių - aišku, jėzuitų, kurie, įkėlę koją, kaip Kražiuose, būtų kūrę ir savo mokyklą. O 
Radvilas kaip tik prieš trejetą metų pats buvo čia įkūręs mokyklą. 


KAZAKEVIČIUS - TEISMO KOVŲ VADAS 


Kražių ir Kėdainių pavyzdžiai rodė, kad teismo kelias bus ne tik sunkus, bet 
ir ilgas. Šioms byloms vesti vyskupas panaudojo tris kunigus. Kitoms byloms vesti 
jis būtų turėjęs ieškoti naujų kunigų. Ne kiekvienas būtų ir tikęs tokiam darbui, 
kaip kun. Jonas Sorokas, Vnučkienės išvarytas iš Pašušvio; jis pavėluotai (1603) 
pradėjo bylą Raseiniuose ir nepajėgė jos vesti, dėl to visas reikalas nutrūko. Be 
to, vyskupui buvo reikalingi kunigai sielovadai, nes vis naujas bažnyčias kūrė 
didikai konvertitai, turėję dvarų Žemaičiuose, o koplyčias - patys žemaičių bajo- 
rai, padedami kaimiečių, kaip rodo Pašaltuonio ir Nemakščių pavyzdžiai '. 

Vysk. Giedraitis skubiai pergalvojo reikalą ir apsisprendė parengti vieną ku- 
nigą visoms byloms vesti. Tokį kandidatą jis jau turėjo numatęs, būtent Joną Smol- 
ką-Kazakevičių. Jo dviguba pavardė buvo kilusi iš vietovardžių, kur gyveno jo 
seneliai ir tėvai. Smulkių dvaras buvo Nemakščiuose, du Kazokų dvarai - Kaltanė- 
nuose ir Lioliuose. Kunigas gimė jau Daustarų dvare, netoli Kelmės. Pirmoji jo 
pavardė Smulka ir tariama kaip lietuviškai, o gudiškai, nukritus akcentui, buvo 
rašoma Smolka, Smolkovičius, Jis pats į amžiaus galą vartojo tik antrąją Kazakevi- 
čiaus pavardę ir taip buvo pristatytas Romai kandidatu į Žemaičių sufraganus. 
Šio kunigo tėvai buvo ir liko katalikai per visas reformų bangas. Jo broliai ir kiti 
giminės taip pat buvę katalikai “. Apie jo giminę daugiau žinių nėra. Raseinių 
žemės teismo bylose rastas Stasys Kazakevičius, Mykolo sūnus, buvęs liudininku 
sudarant 1585 m. Andriaus Bilevičiaus dvarų inventorių, galėtų būti nebent ku- 
nigo tėvas“. 

Vysk. Giedraitis paėmė šį jaunuolį pas save ir pradėjo rengti į kunigus iš 
pradžių Varnių mokykloje, paskui Alsėdžių seminarijoje, pagaliau pasiuntė į vil- 
niškę kunigų seminariją. Nors kai kas teigia, kad jis dar mokęsis Braunsbergo 
popiežinėje seminarijoje, tačiau jo pavardės nerasta tenykščiuose studentų są- 
rašuose, Vilniaus akademijoje jis įsigijo teologijos ir teisių daktaro laipsnius. Pats 
Giedraitis jį pašventino subdiakonu" 1603 m. Varniuose, po mėnesio diakonu Al- 
sėdžiuose, o kunigu 1604 m. kovo 13 d. Kražiuose - naujai atgautoje katalikų 
parapijos bažnyčioje. Kun. Kazakevičius pasidarė artimiausiu vyskupo bendra- 
darbiu, jo „ekonomu ir namiškiu“, kuriam tapo „gerai žinomos ir įžvelgiamos“ 
vyskupo mintys. Vyskupas apie šį kunigą savo testamente atsiliepia nepaprastai 
šiltais žodžiais. Kapitula Kazakevičiui buvo pavedusi rašyti vysk. Giedraičio biog- 
rafiją, bet jis dėl kitų darbų jos neparašė. Netrukus po įšventinimo Kazakevičius 
buvo paskirtas Žemaičių kanauninku, šalia kitų vyresniųjų, kaip Daukšos, Kris- 
tupo Dirvoniškio, Juozo Gardiškio, Merkelio Geišo, Povėtros. Iš jų bene artimiau- 
sias jam buvo Kristupas Dirvoniškis“. Iš tų kanauninkų vienas turėjo rūpintis 
bažnytiniu giedojimu ir liturgija, kitas (Daukša) religine lietuvių literatūra, o Ka- 
zakevičiui teko naujas specialus uždavinys - vesti bylas. Pirmąją bylą jis pradėjo 
1606 m. prieš poną Gruževskį dėl Kelmės bažnyčios. Raseinių teisėjai atmetė jo 
skundą bei ieškinį. Tada jis apeliavo į bažnytinį teismą, kuris 1607 m. rugpjūčio 7 d. 
Kelmės bažnyčią nusprendė grąžinti katalikams. Tokio sprendimo Gruževskis 
būtų nepaisęs, bet Kazakevičius bylą perkėlė į Vyriausiąjį Tribunolą Vilniuje. Tri- 
bunolas bylą grąžino Raseinių žemės teismui, bet šis atsisakė spręsti, siūlydamas 
ją perkelti į mišrų teismą. Kazakevičius vėl apeliavo į bažnytinį teismą, kuris 
pakartojo pirmąjį savo sprendimą. Tribunolas sutiko su Raseinių teismo reikala- 
vimu perkelti bylą į mišrųjį teismą. Dalis tribunolo narių dėl to pareiškė protes- 
tą. Kiti teisėjai, prisidedant Trakų miesto teisėjams, pasirašė protestą prieš pro- 
testuojančius ir pasisakė už mišriąją bylos procedūrą. 

Taip reikalas pakibo tarp protestų ir kontraprotestų. Tada Kazakevičius krei- 
pėsi į Žemaičių seniūną Joną Karolį Katkevičių, prašydamas patvirtinti bažnyti- 
nio teismo sprendimą. Seniūnas 1608 m. spalio 4 d. pripažino teisėtu bažnytinio 
teismo dekretą ir pasiuntė savo pavaduotoją Jeronimą Valavičių į Kelmę vykdyti 


* Subdiakonas - iki Vatikano II Susirinkimo — pirmasis aukštasis Romos katalikų Bažnyčios 
šventimas. Subdiakonas turėdavo įsipareigoti laikytis celibato ir skaityti brevijorių, gaudavo tei- 
sę liesti liturginius indus bei skaityti mišių skaitinius. Subdiakono šventimai žinomi maždaug 
nuo III a. vidurio. XVII a. jie paprastai būdavo pirmasis žingsnis į kunigo šventimus. 

sprendimo. Čia jis susidūrė su kalvinų protestu ir sprendimo vykdymą atidėjo. 
Tada abi pusės dar kartą apeliavo į tribunolą. Šio sesija buvo mišri, ir ji 1609 m. 
rugpjūčio 11 d. Kelmės bažnyčią pripažino katalikams. Tad Kelmės byla praėjo 
dvylika procedūrinių kelių, kol galutinai buvo laimėta. Tačiau reikėjo laukti dar 
penkerius metus, ir tik tada Kazakevičius galutinai perėmė buvusią Kelmės ka- 
talikų nuosavybę“. 


NAUJAS GANYTOJAS PACAS IR JO TAKTIKA 


Tais metais, kai buvo laimėta Kelmės byla, mirė vysk. Giedraitis. Vyskupiją 
laikinai perėmė valdyti kapitulos išrinktasis kan. Kazakevičius. Jo ir kitų rūpes- 
tis buvo - kas ateis po Giedraičio ir kokios krypties laikysis. Per 33-ejus metus 
gana ryškūs buvo ypač du Giedraičio veiklos bruožai: gilinti ir stiprinti liaudies 
religingumą ir aprūpinti parapijas lietuviškai kalbančiais kunigais. Parapijų tuo 
metu buvo 50, iš kurių 12 naujai įkūrė Giedraitis, kitas aprūpino papildomomis 
beneficijomis, Apie 20 lietuviškai nusiteikusių bei apsisprendusių kunigų paren- 
gė pats Giedraitis. Buvo ir anksčiau parengtų kunigų, kaip Daukša. Giedraičiui 
buvo pavykę ta kryptimi pasukti ir žymiuosius didikus konvertitus, kurie savo 
ruožtu veikė valdovą Zigmantą Vazą, kad šis, užrašydamas karališkų valdų turtą, 
reikalautų iš kunigų mokėti lietuvių ar žemaičių kalbą. Jau minėjome porą atve- 
jų (Rietavo ir Josvainių), kai Leonas Sapiega karaliaus vardu įrašė šią sąlygą. Štai 
dar ketvertas pavyzdžių. 

Vilkijoje karaliaus valdas prižiūrėjo kunigas Aleksandras Palubinskas, o Vai- 
nute, Žvingiuose ir Radviliškyje Jeronimas Valavičius. Karalius Zigmantas Vaza 
šioms bažnyčioms užrašė papildomo turto ir minėtiems savo valdininkams davė 
teisę ligi gyvos galvos būti to turto globėjais bei bažnyčių patronais su tokiomis 
sąlygomis. Vilkijai buvo numatyta sąlyga, kad po kun. Gogoleckio (kalbėjusio 
lietuviškai) kiti klebonai irgi būtų lietuviai bei kalbėtų lietuviškai (lithuani aut 
linguale lithuanicae periti), Vainute - kad mokėtų žemaičių kalbą, Žvingiuose - 
žemaičių arba lietuvių, o Radviliškyje - lietuvių ir žemaičių. Šios privilegijos ir 
sąlygos pasirašytos Vilkijai 1601 m., Vainutui ir Žvingiams 1606 m., o Radviliškiui 
1619 m.“ 

Netrukus paaiškėjo, jog Žemaičiai gaus Mikalojų Pacą, buvusį Vilniaus suf- 
raganą, kalbantį ir rašantį lietuviškai, ramios prigimties ir panašių nusiteikimų 

bei uolumo, kaip velionis Giedraitis. Jis atvyko 1610 m. rudenį ir pradėjo lankyti 
parapijas, sakyti lietuviškus pamokslus. Be to, jis kvietė vienuolius, ypač jėzui- 
tus, vesti masines viešas misijas liaudžiai, Pacas rūpinosi, kad nebūtų nė vienos 
vietos, net pačios nuošaliausios, kurios kunigas nepasiektų. Kur atrodė dar rei- 
kia naujų bažnyčių, vysk. Pacas prašė didikų jas statyti ir laiku pastatė bažnyčias 
Tryškiuose, Tirkšliuose, Čekiškėje, Grinkiškyje, Tveruose, Pašvitinyje. Kitoms pa- 
rapijoms, kaip Žagarės, Platelių ir Plungės, jis paprašė ir gavo papildomų benefi- 
cijų. Platelių valdytojas Andrius Valavičius vietos bažnyčiai rašydamas papildo- 
mą fundaciją, įrašė ir sąlygą, kad klebonai gerai mokėtų lietuviškai (takie, ktėryby 
jezyk litewski dobrze umial), o jo brolis Jeronimas Valavičius, Plungės karališkų 
valdų prižiūrėtojas, karaliaus vardu kleboną įpareigoja, kad šis būtų linguae lithu- 
anicae ac samogiticae peritus atgue inposterus . 

Siekiant atgauti nusavintąsias bažnyčias, vysk. Pacas bylų nestabdė, bet ieš- 
kojo ir asmeninių bei taikesnių būdų. Keletas pavyzdžių rodo, jog tai jam pavyko 
bent kai kuriais atvejais. Pirmas vysk. Paco laimėjimas buvo Šiaulėnų bažnyčia, 
kurią jau 1551 m. buvo nusavinęs Stasys Šemeta. Jis mirė nepalikęs vaikų, tad šis 
turtas ir patronų teisė teko Šiluvos reformatoriaus Merkelio Šemetos vaikams 
Merkeliui ir Vaclovui. Po pastarojo mirties jo dalis teko sūnui Kristupui, o antrą- 
ją dalį valdė pats dėdė Merkelis. Šiuos ponus vysk. Pacas paprašė geruoju grąžin- 
ti bažnytinį turtą. Kristupas buvo vedęs Pacų našlę Sofiją Višnioveckytę ir jo se- 
suo Elzbieta buvo ištekėjusi už vyskupo brolio Petro, Trakų vaivados. Tad jis grei- 
čiau apsisprendė palankiai. Sunkiau buvo vyskupo prašymą priimti dėdei Mer- 
keliui, kuris vis dar buvo aktyvus kalvinas. Tačiau juodu abu 1612 m. gruodžio 24 
d. pasirašė grąžinimo aktą ir vietos klebonui Kristupui Šiukštai perdavė bažny- 
čią su šventoriumi, kleboniją su buvusiais pavaldiniais, pievas ir Mantviliškių 
kaimą su 14 valakų žemės “. 

Antras laimėjimas buvo Seda. Čia bažnytines žemes buvo nusavinęs Morkus 
Vnučka,ojas valdė Vnučkienės seserėnas Mikalojus Kęstartas su žmona Barbora 
Tautkute. Kęstartas, Žemaičių pilies teisėjas, matyt, jautė, jog neišlaikys šios nuo- 
savybės, jei reikėtų ją ginti per teismus. Be to, ir jam buvo nepatogu spirtis vys- 
kupui, kai jo sesuo Elzbieta buvo ištekėjusi už Vilniaus vyskupo Benedikto Vai- 
nos brolio Simono ir kai šių sūnus buvo katalikų kunigas. Vysk. Paco paprašytas, 
Kęstartas kartu su dviem savo sūnumis Samueliu ir Jonu 1613 m. lapkričio 13 d. 
pasirašė perdavimo aktą, kuriuo bažnyčiai grąžino žemes, o kitką atlygino pini- 
gais. Visa tai jie perdavė Sedos klebonui Mikalojui Markevičiui -. 

Trečias taikus susitarimas įvyko dėl Gardų (Žemaičių Kalvarijos). Čia bažny- 
tinės žemės priklausė Žemaičių vyskupijai ir jas anksčiau buvo užvaldę ponai 
Straupai. Dabar tą žemę buvo pasidaliję trys broliai Straupai - Martynas, Dovy- 
das ir Jurgis. Pastarasis dalyvavo liudininku perduodant Sedos bažnytinį turtą 
klebonui Markevičiui. Po savaitės (lapkričio 19 d.) jis su broliais pasirašė susita- 
rimą su vysk. Paco įgaliotiniais kan. Dirvoniškiu ir kan. Geišu, nustatydami baž- 
nytinių žemių ribas ir grąžindami turtą “. 

Savo sėkmingą veiklą vysk. Pacas turėjo 


nutraukti dėl nesveikatos. Jį vargino kaulų li- 
ga, sunkiai gydoma Lietuvos klimate. Gydytojų 
patariamas, jis 1614 m. išvyko Italijon, palikęs 
vyskupiją valdyti kan. Geišui. Užtrukęs ilgiau 
ir sveikatos neatgavęs, jis 1618 m. atsisakė vys- 
kupijos ir toliau liko gyventi Paduvoj, prisig- 
laudęs pas kamaldulų vienuolius“. Paduva 
kažkodėl traukė lietuvius ir žemaičius ne tik 


savo universitetu. Dar vysk. Pacas nebuvo čia 
įsikūręs, o visas būrys jaunimo buvo čionai ap- 
silankęs, stabtelėjęs, bažnyčias lankęs ir savo 
įrašus palikęs. Bene pirmieji tokie lankytojai 
1592 m. buvo vilkijiškis Danielius Palubinskis, 
du broliai Valavičiai - būsimasis Vilniaus vys- 


Švč, Mergelės Apsireiškimas Šiluvoje, 
užkastos skrynios atradimas. 

Knygelės „Balsas skurdas...“ (Tilžė, kupas Eustachijus ir būsimasis Žemaičių seniū- 
1898) iliustracija 


nas Jeronimas bei du kanclerio Glebavičiaus 
sūnūs. Tarp Paduvos lankytojų 1595 m, randame ir Šiluvos savininko Merkelio 
Zavišos sūnų konvertitą Andrių, 0 1609 m. - du būsimus Žemaičių vyskupus Sta- 
nislovą Kišką ir Abraomą Vainą, minėto Mikalojaus Kęstarto sesers sūnų. Vysk. 
Pacas jau buvo Paduvoje, kai čia keliavo (1621) Vilniaus vysk. Benedikto Vainos 
brolvaikis Petras, paskui (1623) Lukas ir Gabrielius Šemetos ir Kaributas Višniovec- 
kis. Vyskupui mirus (1624), Paduvoj stabtelėjo būsimas Žemaičių vyskupas Pet- 
ras Parčevskis“. 

Vienas iš Paduvos lankytojų - Stasys Kiška kaip tik ir buvo paskirtas vietoj 
Paco Žemaičių ganytoju. Jis buvo konvertitas iš labai uolios kalvinų, anksčiau net 
arijonų šeimos, reiklus kunigams ir griežtas kalvinams, ypač kovodamas dėl nusa- 
vintų bažnyčių. Jam teko užbaigti Šiluvos bylą, kuri daug anksčiau buvo pradėta. 

DU ŠILUVOS BYLŲ TARPSNIAI 


Kan. Kazakevičius parodė daug drąsos, pradėdamas Kelmės bylą ir ruošda- 
masis bylai dėl Šiluvos. Abiem vietovėm susigrąžinti trūko pagrindinių dokumen- 
tų - fundacijos aktų. Kelmės fundacijos raštai buvo vysk. Giedraičio rankose, bet 
jis juos įdavė kan. Katarskiui, vietos klebonui, kad šis patikrintų, kokį turtą nusa- 
vino kunigaikštis Solomereckis. Katarskis metė kunigystę, dokumentus paliko kal- 
vinams, o šie juos sunaikino. Bet vysk. Giedraitis ir jo kurija apytikriai žinojo, 
koks buvo Kelmės bažnytinis turtas, dėl to byla nesustojo ir buvo laimėta. 

Apie Šiluvos fundacijos aktus neturėta jokių žinių. Remtasi tiktai Vnučkie- 
nės raštais, kur pasakyta, jog ši vieta anksčiau reformuota ir apvalyta nuo „Ro- 
mos stabmeldybės“. Tuo remiantis buvo galima bylą pradėti, bet buvo sunku api- 
brėžti ieškinį. „Trūkstant dokumentų nebuvo vilties bylą laimėti“, rašė vėliau 
Romon vysk. Antanas Tiškevičius. Kai dokumentai buvo rasti, kitados paslėpti 
žemėje, byla nuo 1612 m. nebesustojant buvo tęsiama ir po 10 metų laimėta“. 
Užtruko dar vieneri metai įvykdyti bylos sprendimui. Tad šiam antrajam bylos 
tarpsniui tektų iš viso 10 ar 11 metų, o rašytinė Šiluvos istorija tvirtina, jog „ta 
byla užtruko net 15 metų“. Šis metų skaičius leistų spėti, kad pirmasis nesėk- 
mingas procesas buvo pradėtas 1607 ar 1608 m. 

Byla buvo galutinai užbaigta 1622 m. liepos 22 d. Vilniaus tribunolo spren- 
dimu, bet kalvinai nenorėjo sprendimo vykdyti. Tada katalikai savo jėgomis bandė 
perimti priteistas jiems žemes, bet susidūrė su kalvinų pasipriešinimu. Tarp vie- 
nų ir antrų įvyko muštynės bažnyčios daržuose. Turbūt tuo metu ir buvo „pa- 
vartoti ginklai“, kaip rašė vysk. Kiška Romai, primindamas, jog Šiluvos bylai išleis- 
ta 16 000 auksinų . Muštynės įvyko praėjus lygiai mėnesiui po tribunolo spren- 
dimo, būtent 1622 m. rugpjūčio 22 ad 

Spalio 22 d. Šiluvon susirinko Žemaičių rajono kalvinų sinodas, kurio tikslas 
buvo aptarti susidariusią naują padėtį. Asmenines reakcijas dėl Šiluvos kalvinų 
pralaimėjimo išreiškė Kristupas Gruzdžia iš Kiaunorių (20 km į šiaurę nuo Šilu- 
vos). Jis pareiškė steigsias savo dvarelyje naują kalvinų bažnytėlę, užrašysiąs jai 
turto ir visa tai paliksiąs Šiluvos bendruomenės globai su sąlyga, kad Šiluvos ku- 
nigas protarpiais tą bažnytėlę aptarnautų“ . Šiluvos kalvinų kunigas tuo metu 
buvo Samuelis Lenartavičius. 

Po sinodo Šiluvos kalvinai, atsigynę katalikų, tikėjosi galėsią ir toliau jų neįsi- 
leisti. Bet Kazakevičius vėl kreipėsi į tribunolą ir prašė sudaryti komisiją Šiluvos 

katalikų turtui ir nuostoliams apskaičiuoti. Komisijos sudarymas buvo delsia- 
mas, tad vysk. Kiška tuo reikalu kreipėsi į karalių. Komisija pagaliau buvo suda- 
ryta iš vysk. Kiškos, jo brolio Mikalojaus - Tartu (Dorpato) vaivados, Žemaičių 
seniūno Jeronimo Valavičiaus ir Lietuvos iždininko Kristupo Naruševičiaus. Ko- 
misija susirinko Šiluvon, viską apžiūrėjo ir apskaičiavo nuostolius. Už neteisėtą 
žemės naudojimą kalvinai, komisijos sprendimu, turėjo sumokėti katalikams 9000 
auksinų. Tiek pinigų jie neturėjo, dėl to buvo pradėtos derybos, kurias vedė Jero- 
nimas Valavičius ir Kristupas Radvilas. Pirmasis, Žemaičių seniūnas (nuo 1620), 
buvo žinomas katalikų reikalų gynėjas, lygiai žinomas kalvinų gynėjas bei vadas 
buvo ir antrasis - jauniausias Radvilo Perkūno sūnus, tuo metu Lietuvos etmo- 
nas. Šiedu vyrai pagaliau sutarė, kad Šiluvos kalvinai išmokės katalikams 3000 
auksinų, o vietoj likusių pinigų atsilygins žemėmis. 

Po šio susitarimo 1623 m. birželio 6 d. Šiluvon atvyko Žemaičių žemės teisėjas 
Jonas Mlečka, pasiėmė kalvinų bendruomenės globėjus Mikalojų ir jo sūnų Samuelį 
Kęstartus, Merkelį Bilevičių, Adomą Dirmą bei katalikų kleboną kan. Kazakevičių ir 
su jais apžiūrėjo pirmiausia „senojo katalikų miestelio ribas“. Rado tris sudegusios 
bažnyčios sienas su sijų likučiais ir po jų įgriuvusiu rūsiu. Netoli bažnyčios griuvė- 
sių buvo du daržai, iš kurių mažajame buvo matomi buvusios klebonijos pamatai. 
Visa tai nustatęs, teisėjas su liudininkais nužymėjo ribas tų žemių, kurios priklausė 
klebonijai, taip pat atidalijo mišką, kaimus ir pavaldinius pagal pirmykštės fundaci- 
jos raštą. Katalikų bažnyčiai (klebonijai) sugrąžinti miestelio žemės sklypai (2 vala- 
kai ir 14 margų), kur gyveno penki miestiečiai katalikai; iš Pašakarnio dvarelio 6 ir 
pusę valakų, o iš 4 kaimų - vienur apgyventi, kitur tušti žemės plotai apie 38 vala- 
kus. Bendras atgautos žemės plotas sudarė 46 valakus, 16 margų ir 12 prentų. 

Kan. Kazakevičiaus prašomas, teisėjas Mlečka ėmėsi ieškoti bažnytinių reik- 
menų, kuriuos reformatai buvo pašalinę ar pasisavinę. Tačiau negalėjo rasti nie- 
ko daugiau, tik didįjį varpą, sveriantį 2000 svarų su įrašu: O florens Rosa, Mater Dei 
speciosa. Varpas buvo įkainotas 2000 auksinų ir grąžintas katalikams. Už pražu- 
dytus bažnytinius reikmenis ir ilgametį žemės naudojimą kalvinai sumokėjo 3000 
auksinų ir dar pridėjo 18 valakų žemės. 

Kad Šiluvos reikalai taip greitai - per metus nuo teismo sprendimo - susi- 
tvarkė, buvo neįprasta anų laikų teisminėje praktikoje. Neįprasta buvo ir tai, jog 
komisijos nariai ir tarnautojai buvo atsakingi valstybės vyrai. Šitai aiškinama tuo, 
kad sprendimą vykdyti ėmėsi pats Stanislovas Kiška. Jis rašęs tuo reikalu karaliui 
Zigmantui Vazai, su kuriuo palaikęs labai gerus santykius. Be to, vyskupą galėjo 

paremti ir jo giminaitis įtakingasis kancleris Leonas Sapiega, kuris būsimą vysku- 
pą ištraukė iš kalvinų šeimos, ypač globojo ir atidavė auklėti jėzuitams Vilniuje. 
Tapęs kunigu, o dabar ir vyskupu, Kiška rodė ne tik didesnį uolumą, ginda- 
mas katalikų reikalus, bet ir mažesnį pakantumą dėl įvairių trukdymų iš kalvinų 
pusės. Jo paties šeima vis dar buvo kalvinų pusėje. Tik sesuo, tekėdama už Kris- 
tupo Katkevičiaus, tapo katalike, berods vėliau ir brolis Mikalojus. Motina Elz- 
bieta Sapiegaitė liko ir mirė unitė, o tėvas tik prieš mirtį (1617), sūnaus maldau- 
jamas, grįžo katalikybėn. Šio ganytojo uolumas, talka ir įtaka padėjo kan. Kaza- 
kevičiui atgauti dar dvi bažnyčias - Kuršėnų ir Raseinių. Bet vienas įvykis galėjo 
pakenkti katalikų teisminei kovai. Vyskupas Kiška 1620 m. vizitavo Ariogalos 
katalikų parapiją ir liepos 20 d., grįždamas po vizitacijos pro Geluvą, leido savo 
tarnų būriui užpulti ir sudeginti ten esančią kalvinų bažnytėlę, kitados statytą 
Vnučkienės sesers Kęstartienės, o dabar globojamą jos sūnaus Mikalojaus. Dėl to 
prieš vyskupą buvo iškelta byla Vilniuje, ir jis buvo priverstas savininko atsipra- 
šyti, sumokėti už nuostolius 3000 auksinų, be to, nubausti savo tarnus“. 
Grįžtant prie Šiluvos, kurios byla baigėsi taikingai ir garbingai, verta prisi- 
minti du sutapimus. Tais metais, kai Vilniaus tribunolas padarė galutinį sprendi- 
mą dėl Šiluvos, mirė žymiausias kovotojas už katalikų restauraciją Šveicarijoje Že- 
nevos vyskupas Pranciškus Salezas. Jis, kaip ir mūsų vysk. Giedraitis, pasirinko ne 
prievartos, o apaštalinį kovos kelią. Salezas kovojo mokslo ir tiesos vardu, Giedrai- 
tis - teisės ir teisingumo. Kitais metais, kai Vilniaus tribunolo sprendimas buvo 
galutinai įvykdytas ir Šiluvos katalikai galėjo toliau savo religiją išpažinti, Vitebs- 
ke buvo nužudytas unitų arkivyskupas Juozapatas Kuncevičius, taikusis kovotojas 
už Bažnyčios vienybę. Ieškant žudikų ir juos baudžiant, komisijoje dalyvavo ir Vi- 
tebsko pilininkas Mikalojus Zaviša, Šiluvos reformatoriaus Jono vaikaitis“. 


BYLOS LAIMĖJIMO ATGARSIAI 


Po derybų Šiluvoje tais pačiais metais (1622) Kristupas Radvilas kalvinų si- 
node Vilniuje rado reikalą įspėti suvažiavusius atstovus: „Reformatų bendruo- 
menių griuvimą, kur tai vyksta, apgailime. Prašome ponus patronus-fundatorius 
būti stropesnius ir žiūrėti savo prievolių“. Pareiškęs apgailestavimą, jog kai ku- 
rie patronai apsileidę ir nesirūpina ateitimi, jis ragino pačius dvasininkus labiau 

Ša ai d Ž, 1. w 4 ". £ ži +1435 
rūpintis, „kad būtų užbėgta už akių bendruomenių griuvimui“ 

Kitais metais „sugriuvo“ ir Raseinių bendruomenė, tad jos reikalų tvarkyti 
buvo išsiųstas ir Šiluvos evangelikų kun. Samuelis Lenartavičius. Šiluva apie 
porą metų visai neturėjo evangelikų kunigo, nes naujasis - Jonas Ožechovskis 
buvo paskirtas tik 1625 m.“ Visa tai kėlė rūpestį ne tik vietiniams reforma- 
tams, bet ir naujos koplyčios fundatoriui Kristupui Gruzdžiai. Šiluvos kalvinų 
globėjams jis rašė: „Jei laiko būvyje šv. evangelikų tikėjimas bažnyčia Šiluvoje 
sunyktų (tegul Dievas nuo to saugo) ir šioj vietoj - Šiluvoj dėl kokių nors prie- 
žasčių nebebūtų evangelikų pamaldų, tada manoji bažnytėlė Gruzdžiuose (Kiau- 
noriuose) su žemiau pateiktu palikimu turi būti prijungta prie artimiausios 
evangelikų bendruomenės Žemaičiuose tomis pačiomis sąlygomis“. Iš tikrųjų 
toji bažnytėlė buvo prijungta prie Šiluvos ir laikoma Šiluvos kalvinų filija dar 
apie 100 metų. 

Šiluvos kalvinų padėtis, matyt, kėlė rūpesčio ir pačiam kalvinų centrui. Ge- 
neralinis sinodas Vilniuje 1625 m. priėmė šį nutarimą: „panaudoti“ Jurgį Gru- 
ževskį ir Adomą Dirmą, kad jiedu padarytų „Šiluvos bendruomenės reviziją“ ir 
kitame sinode duotų tikslią apyskaitą. Kitas nutarimas lietė „Šiluvos susitarimo“ 
raštą. Neaišku, kurį raštą sinodas turėjo galvoje, ar Jono Mlečkos sudarytąjį par- 
davimo aktą, ar Radvilo su Valavičiumi dėl kalvinų atlyginimo katalikams. Sino- 
das įpareigojo susitarimo „autentiką (originalą) iš Šiluvos kalvinų bendruome- 
nės išgauti ir padėti saugiai prie kitų bendruomenių bylų“. 

Po Šiluvos revizijos Jurgis Gruževskis, Kelmės savininkas, pasidarė faktiš- 
kuoju Šiluvos kalvinų globėju. Po to Šiluvą globojo jo sūnus Jonas, o dar vėliau 
šio sūnus Jokūbas. Tą globą jie vykdė Vilniaus sinodo pavesti, nes tikrasis šeimi- 
ninkas buvo pats sinodas. Gruževskis buvo vedęs Merkelio ir Daratos Zavišų duk- 
raitę Marianą Podbereskytę, kuri kalvinų bendruomenėmis rūpinosi ne mažiau, 
negu jos vyras. Be Šiluvos ir jos filijos Gruzdžių-Kiaunorių, Gruževskiams buvo 
patikėta globoti dar Raseinių, Moniškių (prie Pašušvės), Krasnagoliškių (prie Kur- 
tuvėnų) ir savoji Kelmės bendruomenė“. Zavišų giminė, bent savo atžala, vis tiek 
dar turėjo tęsti Šiluvos reformą. 

Kai ši Zavišų dukraitė ištekėjo (1618), dar tebebuvo gyva senoji Zavišienė - 
Darata Samborecka, pragyvenusi savo vyrą Merkelį 30 metų. Ji rūpinosi pasitar- 
nauti kalvinų tikėjimui ir savo uolumu, matyt, plačiai buvo žinoma, nes jau 1585 m. 
Andrius Chrząstowskis, Vilniaus kalvinų pastorius, dedikavo jai savo knygelę len- 
kų kalba „Sielos išganymo tikrumo apgynimas prieš popiežinę abejonę“. Maž- 
daug tuo laiku jos sūnus Andrius buvo jau pasirinkęs katalikų tikėjimą. 

Po tėvo mirties (1592) sūnus paprašė motiną leisti jam parduoti Žeimius svai- 
niui kunigaikščiui Andriui Žilinskui - kalvinui, nes jis nenorėjo griauti tos baž- 
nyčios, kurioje buvo palaidotas tėvas. Motina sutiko, ir sūnus 1594 m. šį dvarą ir 
bažnyčią pardavė. Kai jis išvyko Italijon ir 1595 m. lankėsi Paduvoj, motina iš 
Žilinsko atpirko Žeimius ir juos užrašė kalvinams. Tame rašte ji skaudžiai atsilie- 
pia apie savo sūnų, kad jis „pametęs, paniekinęs ir apleidęs evangelikų religiją, 
kuria savo tėvų buvo auklėtas jaunystėje, prisijungęs prie Romos religijos ir pra- 
dėjęs ją praktikuoti“. 

Aprūpinusi turtais kalvinų bažnyčią, Zavišienė dar įsteigė Žeimiuose kalvinų 
parapinę mokyklą ir spaustuvę. Šioje spaustuvėje buvo išleistas Povilo Gilovskio 
katekizmas lenkų kalba, dedikuotas taip pat jos garbei. Kai 1612 m. kalvinų sinodas 
nutarė, jog reikia įvesti kasmetinius mokesčius mokykloms išlaikyti, tai tarp kitų 
žymiausių aukotojų randame ir Daratą Samborecką- Zavišienę. Randame žinių apie 
ją kaip žymią aukotoją ir Deltuvos kalvinų bendruomenei, kurią perėmė globoti 
jos duktė Darata, ištekėjusi už Podbereskio. Savo testamentu Samborecka- Zavi- 
šienė paskyrė Deltuvai 3500 lenkiškųjų auksinų“. Čia ji praleido paskutiniuosius 
savo metus. Visa paguoda jai buvo iš dukterų, kurios visos trys ištekėjo už kalvinų 
ir pačios liko kalvinės. iš dukraičių uoliausia buvo Gruževskienė; šios sesuo Elzbie- 
ta, antrąkart ištekėdama už kataliko Tarkovskio, tapo katalike, Šiai uoliai kalvinei 
matronai turėjo būti skaudi Šiluvos kalvinų nesėkmė. Juk jos valia buvo parduota 
Šiluva, kad tik ji netektų katalikams. Ji žinojo apie teismines katalikų kovas ir lau- 
kė jų galo. Ar sulaukė Vilniaus Tribunolo sprendimo, nežinia, bet ji mirė kaip tik 
tais metais. Jos vyro mirtis sutapo su kalvinų visišku įsigalėjimu Šiluvoje, ojos mir- 
tis - su katalikų kovos laimėjimu. Ji buvo palaidota ne Šiluvoje, kuri kitados jai 
priklausė, ir ne Žeimiuose, kur savo amžino poilsio vietą pasirinko jos vyras, bet 
Deltuvoje, kitados Kęsgailų sodyboje, vėliau valdomoje jos dukters Podbereskie- 
nės, Žeimių bažnyčia po ilgai trukusių teismų grįžo katalikams 1631 m. 


KAZAKEVIČIUS - ŠILUVOS KLEBONAS 


Kol vyko byla dėl Šiluvos, Kazakevičius buvo titulinis šios vietos klebonas. 
Tikruoju klebonu tada jam teko būti Kelmėje, kurią pats atkovojo. Dabar jis pasi- 
darė tikras Šiluvos klebonas. Kelmės atsisakęs, jis gavo naują titulinį paskyrimą 
Raseiniuose, kad galėtų ten vesti bylą dėl bažnytinio turto. Bylą ir čia laimėjęs 


122 


(1623), jis vėl tapo „dvigubas klebonas“. Toks pareigų dvigubinimas buvo neleisti- 
nas pagal Tridento Susirinkimo nuostatus. Dėl to vysk. Kiška kreipėsi į Romą, pra- 
šydamas dėl ypatingos padėties Žemaičių vyskupijoje leisti klebonui pasilaikyti 
antrąją parapiją, kurią jis atgaus iš katalikų pirmosios parapijos lėšomis. Popiežius 
Urbonas VIII leido su sąlyga, kad didesnėje parapijoje klebonas pats gyventų, o 
kitoje išlaikytų tinkamą, vyskupo pripažintą vikarą. Šiame susirašinėjime kaip pa- 
vyzdys buvo minima Šiluva“. 

Valančius rašo, kad Kazakevičius buvęs Šiluvos ir Raseinių klebonu, tačiau 
nenurodo, kiek laiko. Raseiniai buvo atkovoti teismo keliu ir abiejose vietose 
turėjo būti nemažai naujų rūpesčių. Tačiau Raseiniuose bažnyčia nebuvo sugriau- 
ta, o Šiluvoje pirmiausia reikėjo statyti naują. Valančius sako, jog Kazakevičius 
pastatęs pirmąją medinę bažnytėlę jau 1623 m.“ Tačiau vargu galima tikėti, kad 
taip greit jis būtų pajėgęs tai padaryti. Juk tais metais birželio mėnesį jis atgavo 
nuosavybę. Geriausiu atveju jis galėjo ją pastatyti kitais ar net 1625 m. Kurgi toji 
bažnyčia buvo pastatyta? Vysk. Antanas Tiškevičius rašė Romai: „Atgavus baž- 
nyčios ir fundacijos vietą, medinė bažnyčia ant akmeninio fundamento buvo nau- 
jai pastatyta senoje vietoj e“, 

Pastačius bažnyčią ir ją pašventinus, buvo prisimintas ir Šiluvos kūrėjas Pet- 
ras Gedgaudas, Tai liudija vysk. Kiškos raštas vyskupijos kunigams. Vyskupas 
įpareigojo kunigus laikyti gedulines giedotinęs mišias kasmet kovo 13 d., prade- 
dant 1626 m., už Žemaičių bažnyčių fundatorius - pirmiausia Vytautą, paskui 
Gedgaudą ir kitus. Buvo atgaivinti ir Šilinių atlaidai, kitados žinomi Žemaičiuose 
ir užjos ribų. Kai švedai okupavę Žemaičius (1625-1629) pagaliau paliko kraštą, į 
Šilinių atlaidus iš visur suplaukė tokios didelės maldininkų minios, kad 1629 m. 
11 000 katalikų priėmė Švč. Sakramentą'. 

Švedmečio laiku mirė (1626) vysk. Stasys Kiška ir nauju ganytoju Žemai- 
čiams buvo paskirtas Abraomas Vaina. Jis buvo gimęs Žemaičiuose, Daubėnų ar 
Žarėnų dvare, kuriuos valdė tėvai. Motina Elzbieta Kęstartaitė buvo kalvinė, o 
tėvas Simonas stačiatikis, kilęs iš Gardino ir turėjęs Žemaičiuose įvairių pareiga- 
viečių. Keturi tėvo broliai buvo tapę katalikais ir vienas jų - Benediktas - kuni- 
gu. Šis paėmė savo globon jaunąjį brolvaikį Abraomą, kuris tapo kataliku ir išėjo 
į kunigus. Dėdei tapus Vilniaus vyskupu, brolvaikis Abraomas (nuo 1611) buvo 
pagalbininkas - sufraganas. Dabar jis buvo perkeltas iš Vilniaus ir Žemaičiuose 
pradėjo ganytojauti su konvertito uolumu, Žemaičius jis mėgo ir, Valančius sako, 
„širdimi visada liko su žemaičiais ir visą amžių gerai apie juos bylojo“. Šio vysku- 

po padedamam Kazakevičiui pavyko atgauti dar tris bažnyčias - Liolių, Kurtuvė- 
nų ir Baltramiškės. Bet mažai trūko, kad jis pats būtų praradęs Šiluvą. Vysk. Vaina, 
vykdydamas Tridento Susirinkimo reikalavimus, įsakė visiems klebonams, kurie 
turėjo dvi parapijas ar dvi pareigavietes, vienos iš jų atsisakyti. Išimtį jis padarė 
tik kan. Kobilinskui, kuris dar buvo nebaigęs kovos už Kėdainių bažnyčios atga- 
vimą. Jam leido likti Josvainių klebonu ir kartu būti Varnių kapitulos nariu. Ko gi 
turėjo atsisakyti Kazakevičius? Jis aiškinosi vyskupui, rašė jam prašymą, o šis 
1627 m. kovo 24 d. atsakė tokiu sprendimu: „Neseniai mums pateiktas tavo pra- 
šymas užsitarnauja būti išklausomas, nes šalia Žemaičių kanauninkijos esi dide- 

lėmis pastangomis bei ištekliais atgavęs Šiluvos bažnyčią iš eretikų rankų“ | Iš 
to matyti, kad Kazakevičius, dar prieš Vainai tampant ganytoju, buvo atsisakęs 
Raseinių klebono pareigų ir pasilikęs Šiluvos klebonu. Dabar jo pasirinkimas ga- 
lėjo būti tik tarp Varnių kapitulinės vietos ir Šiluvos parapijos. Uolusis vyskupas 
padarė ir jam išimtį, atsižvelgdamas į jo nuopelnus Šiluvai. 


LIETUVIŠKI REIKALAI ŠILUVOS SINODE 


Katalikų parapijai atsikuriant, neprarado savo reikšmės ir kalvinų židinys. Sa- 
vo darbą toliau tęsė alumnatas; jį dar 1625 m. prisiminė vysk. Kiška, rašydamas 
Romai. Ligi tų metų kitos kalvinų seminarijos nebuvo, tad Šiluvos mokyklą turėjo 
baigti du Minvydai - Samuelis ir Kristupas. Pirmasis vos baigęs alumnatą, 1626 m. 
buvo paskirtas Šiluvos katechetu, o antrasis dėl evangelikų kunigų stokos 1627 m. 
greičiau negu įprasta buvo ordinuotas kunigo tarnybai Biržuose. Įkūrus vidurines 
mokyklas Kėdainiuose ir Slucke, jas baigę mokiniai vykdavo į Šiluvą pasirengti ka- 
techetais ir kunigais. Taip Jonas Božimovskis, nuo 1626 m. lankęs Slucko mokyklą, 
persikėlė į Šiluvą ir čia baigė alumnatą 1631 m. Šį „Šiluvos alumną p. Božimovskį“ 
Kristupas Radvilas tuoj paprašė skirti katechetu lietuvių reikalams Kėdainiuose. 
Šiluvos alumnatas dar turėjo veikti bent ligi 1637 m., kada buvo įsteigtas alumna- 
tas Kėdainiuose, Į šią naują teologinę mokyklą nukrypo visas dėmesys ir Vilniaus 
sinodo, kuris 1637 m. šiam alumnatui paskyrė 2000 lenkiškųjų guldenų paramos“. 

Šiluvon į savo sinodą rinkosi ir Žemaičių apylinkių kalvinai. Ką jie čia svars- 
tė 1639 m., neturime žinių. Bet 1644 m. nutarė: „Išleisti N. Testamentą ir himnų 
knygą lietuviškai“. Šio nutarimo iniciatorius buvo minėtasis Šiluvos alumnas Jo- 
nas Božimovskis, Žemaičių rajono senjoras, vėliau ir superintendentas. Kėdainių 

sinodas 1650 m. tam pačiam Božimovskiui pavedė sutvarkyti lietuviškų giesmių 
bei maldų reikalą ir kitus pamaldoms reikalingus dalykus. Taip atsirado Kėdai- 
niuose atspausdinta (1653) „Knyga nobožnystės“, kuri turėjo tris atskiras dalis: 
1. psalmes ir giesmes, 2. sekmadienių evangelijas ir Kristaus kančios istoriją ir 3. 
katekizmą bei maldas. Pirmąją dalį parengė Samuelis Tamoševskis su Stepu Jau- 
geliu Telega, o antrą ir trečią - Jonas Božimovskis su Samueliu Minvydu. 

Kodėl šiluviškis Žemaičių kalvinų sinodas susirūpino lietuviškais leidiniais, 
turime du aiškinimus, kurie papildo vienas kitą, Literatūros istorikas Jurgis Le- 
bedys sako, kad „pats Knygos nabožnystės pasirodymas sietinas su katalikiškų kny- 
gų pagausėjimu XVII a. antrame ketvirtyje. Kaip XVI a. pabaigos reformatų leidi- 
niai buvo atsakymas į atitinkamas katalikiškas knygas, taip ir XVII a. viduryje. 
Norėdami atsispirti prieš sustiprėjusią katalikybės propagandą, reformatai, per 
50 metų neišleidę nė vienos lietuviškos knygos, dabar turėjo rimtai ja susirūpin- 
ti. Sutelkę jėgas, jie išleido „Knygą nobažnystės“, kurios pirmoji dalis - giesmy- 
nas ir yra atsakymas į 1646 m. (Slavočinskio) giesmyną, o antroji - „Suma“ (po- 
stilė) į Konstantino Sirvydo „Punktus sakymų“. Sirvydinės knygos I dalis buvo 
išleista 1629 m., o II dalis 1644 m.; be to, 1647 m. kitas jėzuitas Jonas Jaknavičius 
buvo išspausdinęs evangelijų vertimus. 

Reformacijos istorikas Stanistawas Kotas šį reikalą aiškina taip. Reformacija 
Lietuvoje buvusi įvesta ir priimta tų, kurie vartoję lenkų kalbą. Juos aptarnavę 
lenkų kunigai ir giesmių bei maldų tekstus jie gabenę iš Lenkijos. Tačiau brendu- 
si mintis reformaciją skelbti ir lietuviškajai liaudžiai, bet stigę kunigų iš pačių 
lietuvių. Jų atsiradę tik XVII a. pirmoje pusėje, ir iš jų Kotas mini Joną Progulbic- 
kį, Minvydus, Joną Andzejevičių, Teodorą ir Jurgį Skrodzkius, Matysowiczių, Stasį 
Monkevičių, Karolį Gerdvilį. Šalia šių entuziastų apaštalauti liaudyje, atsirado ir 
lenkų pastorių vaikų, jau Lietuvoj gimusių ir čia auklėtų, kurie susidomėjo lietu- 
vių kalba ir liaudimi. Tokie buvę: Božimovskis, Jonas Halesijus, Samuelis Tamo- 
ševskis, Samuelis Lipskis, vėliau Samuelis Boguslovas Chilinskis, Andrius Muso- 
nijus ir kiti jaunesni. Prie šių jungėsi ir Lietuvoj gimęs vokietis, Martyno Bitnerio 
sūnus evangelikų kunigas Samuelis“. 

Nepaisant motyvų, kurių skatinami jie ėmėsi lietuviškojo rašto, vis dėlto 
negalima nematyti jų uolumo bei entuziazmo katekizuoti lietuvius ir sakyti lie- 
tuviškus pamokslus bent kai kuriose vietose, pavyzdžiui, Kėdainiuose, Biržuose, 
Šiluvoje. Bet tai vienos kartos ir kai kurių jos vaikų, išėjusių į kunigus, nuopel- 
nas. Ši pastorių karta yra pirmoji ir vienintelė tokio nusiteikimo karta visoje 

lietuvių reformacijos istorijoje. Kadangi ji brendo ir apsisprendė už lietuviškumą 
anksčiau, negu buvo įkurti alumnatai Slucke ir Kėdainiuose, tai tam tikrą nuopel- 
ną tektų priskirti ir Šiluvos alumnatui, kuris juos rengė. Ši karta, bandydama pasi- 
vyti katalikus, vienu atžvilgiu siekė juos ir pralenkti, būtent - Šv. Rašto vertimu. 
Čia vėl pirmose eilėse matome šiluviškį alumną Joną Božimovskį, gavusį iš Kara- 
liaučiaus Bretkūno vertimo rankraštį ir pradėjusį darbą tuoj po Knygos nobažnystės 
išleidimo. Vėliau jo darbas susikryžiavo su jaunesnio kunigo Samuelio Boguslovo 
Chilinskio užmoju išversti Šv. Raštą be Vilniaus sinodo pavedimo ir pritarimo. Chi- 
linskis buvo baigęs Kėdainių alumnatą, kur profesoriavo minėtos kartos atstovai - 
Progulbickis ir Tamoševskis. Išsiųstas į Olandiją tolesnių studijų, paskui persikėlė 
į Anglijos Oksfordą ir čia, remiamas anglikonų, jis jau 1660 m. išvertė Naująjį 
Testamentą ir davė jį patikrinti „žinomiems lituanistams Jonui Božimovskiui ir 
Teodorui Skrodzkiui“. Šis vertimas buvo atspausdintas 1661 m. Anglijoje, tačiau 
Vilniaus sinodas jį atmetė kaip netinkamą ir toliau rėmė Božimovskio darbą. Pas- 
tarajam mirus (1673), darbą bandė tęsti jo sūnus Jonas ir Samuelis Bitneris, bet 
Vilniaus sinodas įsakė jį perduoti Mikalojui Minvydui. 1681 m. vertimas sudegė 
Biržų klebonijoje ir jį teko pradėti iš naujo. Minvydui mirus (1688), Naujojo Te- 
stamento vertimą pagaliau baigė Samuelis Bitneris ir jį Karolinos Radvilaitės 
lėšomis 1701 m. išleido Karaliaučiuje“. Taip po dramatiškų konfliktų ir įvairių 
nesėkmių bent iš dalies buvo įvykdytas minėtos kartos užmojis. Dramatiškas pa- 
sirodė ir šio darbo užbaigėjo kun. Bitnerio vaidmuo, kai jis po Karolinos Radvilai- 
tės mirties bandė gelbėti Lietuvos reformaciją išduodamas Lietuvos interesus. 


NAUJA KATALIKŲ BAŽNYČIA ŠILUVOJE 


Pirmoji bažnyčia, kurią pastatė Kazakevičius, darėsi per maža vietiniams, juo 
labiau maldininkams. Reikėjo naujos didesnės, bet parapija buvo nepajėgi ją staty- 
ti. Fundatorių didikų nebuvo arba jų nenorėta, nes būtų iškilęs patronato ir kolia- 
cijos teisių klausimas. Vienintelis bažnyčios fundatorius galėjo būti pats klebonas. 
Planuojant statyti naują bažnyčią, per Šiluvos dvarus ir kaimus perbėgo viena ne- 
laukta žinia: Šiluvos reformatoriaus Šemetos vaikaitis Jonas išvykstąs į Romą reng- 
tis katalikų kunigu. Šią žinią turėjo nemaloniai priimti Žemaičių kalvinų sino- 
das, tuo metu vykęs kaip tik Šiluvoje. Tai buvo trečia staigmena kalvinams iš 
Šemetų šeimos. Pirmoji - kai Merkelio sūnus Jonas, studijavęs protestantiškuose 

universitetuose, perėjo į katalikus. Antroji - kai kitas Merkelio sūnus Merkelis ir 
trečiojo Vaclovo sūnus Kristupas grąžino katalikams Šiaulėnų bažnyčią ir jos tur- 
tus. Tuo metu Šiaulėnų savininko Merkelio vaikaitis, Aleksandro ir Konstancijos 
Sapiegaitės sūnus, 21 m. jaunuolis, išvyko į Propagandos kongregacijos semina- 
riją rengtis misijoms. Šiam pašaukimui jis apsisprendė baigdamas jėzuitų mo- 
kyklą Vilniuje, kur buvo priimtas 15 m. amžiaus. Mokyklos kataloguose pažymė- 
ta, kad jis „ekseretikas“, dar nepadaręs priesaikos, mokąs žemaičių ir lenkų kal- 
bas. Po poros metų, kai jam buvo septyniolika, pažymėta, jog jau padaręs priesai- 
ką. Po to per ketverius metus išėjęs retoriką, logiką, fiziką, metafiziką ir išmokęs 
lotynų kalbos, 1639 m. išvyko Romon““. Kitais metais Kazakevičius pradėjo staty- 
ti naują bažnyčią savo lėšomis. Statė ją medinę, kaip ir pirmąją, bet daug didesnę 
ir puošnesnę, tais laikais populiaraus kryžminių bažnyčių stiliaus. Toks stilius, 
arba forma, kaip tik buvo būdinga restauracijos laikotarpiui, siekiant pabrėžti 
kryžių. Bažnyčia buvo baigta 1641 m. ir atrodė maždaug šitaip. Sienos buvo iš 
tašytų pušinių sienojų, stogas dengtas malksnomis. Virš bažnyčios buvo bokštas, 
dengtas balta skarda, o ant bokšto žalvarinis auksu dengtas kryžius. Bažnyčioje 
buvo vienas didelis altorius ir du mažesni šonuose - koplyčiose. Altoriai mūri- 
niai ir paauksuoti, dengiami drobiniu uždangalu. Sakykla, krikštykla ir grotelės 
virš zakristijos - dažytos, o grotelės prieš didįjį altorių - nedažytos. Bažnyčioje 
buvo langų 20, o zakristijoje - po 4 mažesnius apačioj ir viršuj. Prie bažnyčios 
buvo malksnomis dengta varpinė su vienu dideliu ir dviem mažais varpais. Šven- 
torius buvo aptvertas sienojų tvora su vartais, dengtais malksnomis“. 

Prie bažnyčios po poros metų buvo pastatyta altarija“ , vėliau vadinama sko- 
raitinės vardu. Ją pastatė Gabrielius Klausgaila, Skoraičių dvaro savininkas, dėl to 
vadinamas dar Skoraičiu. Klausgailos, Šiluvos parapijiečiai, buvo sena žemaičių 
giminė, kurią savo raštuose jau XIV a. mini kryžiuočiai, Stasys Pukšta Klausgailai- 
tis buvo Žemaičių pelininkas tuo metu, kai Vnučkienė reformavo Šiluvą, ir jis tada 
pasirašė šios fundacijos aktą“. Gabrielius Klausgaila-Skoraitis paskyrė 10 000 len- 
kiškų auksinų ir 1 margą žemės ne tik altarijai įkurti, bet ir stipendiją dviems ber- 
niukams leisti į kunigus ir trims vargšams išlaikyti prie bažnyčios. Fundatorius 
pasilaikė sau ir giminei koliatoriaus teisę, kuri buvo išlaikyta ligi XIX a. vidurio, 
kol rusai visas fundacijas nusavino“. Tačiau Skoraitinė altarija buvo ne pirmoji. 


* Altarija - šiuo atveju yra pastatas, kuriame gyvena kunigai altaristos, išlaikomi iš mišioms 
skirtų lėšų. 

Prieš tai gerokai anksčiau (1625) buvo įkurta kita altarija. Jos fundacijos aktai neži- 
nomi, galjų ir visai nebuvo arba buvo tokie kuklūs, jog nesaugota. Ji buvo vadina- 
ma smolokine - nuo Smolkos, Smoloko. Šias dvi altarijas 1748 m. mini vysk. Tiškevi- 
čius ir sako, kad skoraitinė buvusi prie tos pačios bažnyčios (ad eandem ecclesiam). 
Kurgi buvo antroji - smolokinė? Vėliau viena iš dviejų altarijų yra buvusi prie kapų, 
netoli akmens, kur buvo atrasti dokumentai. Ten stovėjo koplyčia (Capella ad lapi- 
dem), kur altarista laikydavo mišias. Šią koplyčią 1663 m., po antrojo švedmečio, 
pastatė vysk. Aleksandras Sapiega, 0 ją 1804 m. perstatė vysk. Simonas Giedraitis. 
Buvo žinomos tik šios dvi medinės koplyčios, ko! paskutiniąją griaunant ir ruo- 
šiant pamatus mūrinei, 1912 metais „buvo rasti pamatai trijų buvusių koplyčių... 
Pirmoji pasirodė buvusi maža, aštuonkampė, apie pačius akmenis“. Šis radinys 
patikslina pirmosios altarijos vietą prie koplyčios, kuri Kazakevičiaus laikais taip 
pat buvo pastatyta. Įdomi dar viena smulkmena. Kazakevičiui tebesant klebonu, 
šilutiškis bajoras Jaunaitis Tarula paskyrė tam tikrą pinigų sumą bažnyčios lempai, 
turbūt prie Švč. Sakramento. Šios fundacijos tekstas nežinomas, tik minimas“. 

Valančius pastebi, jog prie bažnyčios Kazakevičius įsteigęs ir parapinę mo- 
kyklą, kurią galėjo lankyti visi vaikai be mokesčio. Tai jis turėjo padaryti ilgai 
netrukęs, kai tik atgavo Šiluvą, juoba kad apie tą laiką parapinės kalvinų mokyk- 
los buvo pradėjusios krikti“. 


ŠILUVOS KLEBONAS - ŽEMAIČIŲ SUFRAGANAS 


Kazakevičius buvo iš tų žmonių, kurie veikia ne vieni. Jis turėjo draugų, ben- 
dradarbių, rėmėjų. Kitaip jis nebūtų galėjęs atstatyti Šiluvos ir vesti bylas dėl 
kitų bažnyčių. Byloms vesti jis turėjo tokius patikėtinius, kaip Vaitiekų Norvydą, 
kuris veikė jo vardu Raseiniuose, ir Joną Osciką Vilniuje“. Kitose bylose jį ypač 
rėmė Merkelis Geišas, ilgametis (per 20 m.) Vyriausiojo Tribunolo narys, vedęs 
bažnytines bylas. Kai būdavo reikalas, su Geišu Kazakevičius keitėsi valdydami 
vyskupiją. Jiedu važinėjo į vienas kito parapiją sakyti lietuviškų pamokslų. Geišo 
„gerais ir pamokomais pamokslais“ žavėjosi Žemaičių seniūnas Jeronimas Vala- 
vičius, o kancleris Albrechtas Stanislovas Radvilas, atvykęs į savo valdą Kražiuo- 
se arba Vilniuje, sako girdėjęs „dažnai jo pamokslus ir lenkų, ir žemaičių kal- 
ba““. Šisai Kazakevičiaus rėmėjas, kelias pareigas turėjęs kunigas, Žemaičių ka- 
nauninkas ir Vilniaus prelatas-arkidiakonas, 1631 m. buvo paskirtas Žemaičių 

ganytoju, vietoj į Vilnių perkelto vysk. Abraomo Vainos. Vysk. Geišo remiamas, 
Kazakevičius tęsė bylą dėl Pikelių bažnyčios, kurią buvo nusavinęs ir nugriovęs 
Merkelis Bilevičius; byla buvo laimėta, ir Bilevičiaus įpėdiniai (jis pats mirė 1629) 
bažnyčią turėjo atstatyti toje pačioje vietoje. Tai buvo padaryta jau 1636 m.“ 

Pagaliau apsispręsta leistis į kovą su galingais Radvilais, su kuriais dar taip 
neseniai buvo baigta sunki byla dėl Kėdainių. Šį kartą reikėjo iš jų atkovoti Salo- 
čių bažnyčią, įsteigtą 1514 m. Barboros Perkaitės ir turtu aprūpintą Liutkų bei 
Kmitų-Kuncevičių. Radvilai ją nusavino kartu su bažnytiniu turtu jau vysk. Pet- 
kūno laikais. Katalikų bažnyčią jie nugriovė ir toje vietoje pastatė reformatų baž- 
nyčią. Šią bylą prieš Jonušą Radvilą vysk. Geišas pavedė Varnių prelatui Jurgiui 
Lopacinskiui. Tai buvo bene vienintelė byla šiuo laikotarpiu, kada Kazakevičius 
buvo lyg ir paleistas atostogų. Toji byla buvo laimėta tik „po ilgo tąsymosi“, kaip 
rašo Valančius“. 

Kazakevičius „atgavo daug katalikų bažnyčių“, kaip liudija 1643 m. Nemakš- 
čių klebonas Benediktas Miniota. Ir Valančius sako: „Kazakevičius buvo vyras 
buklus ir ant visa prasimanus; beieškodamas vienok bažnyčių, baisiai įkyrėjo kal- 
vinams“““. Kur jis pridėjo ranką, ten jos nebeatitraukė ligi galo ir, atrodo, niekur 
nepralaimėjo. Todėl ponų pusėje sekė pralaimėjimas po pralaimėjimo. Tad buvo 
neišvengiama, kad jie jo nemėgo. Tačiau nėra žinių, kad jie būtų jam prikišę ne- 
darbingumą ir prasilenkimą su teise, Kalvinų šaltiniai jo irgi nemini blogu žo- 
džiu. Daug nemeilės reiškiama jėzuitams, bent dėl Kelmės ir Šiluvos“, nors šie 
minėtose bylose niekuo nebuvo dėti. 

Ką apie Kazakevičių sako buvę jo bendradarbiai ir ilgamečiai pažįstami? Kai 
kurie iš jų turėjo progos prabilti, kai davė priesaiką rengiant Kazakevičių į Že- 
maičių sufraganus. Vienas tokių, Kauno žemės notaras Andrius Karolis Stanke- 
vičius, sako pažinęs Kazakevičių 20 metų, jo vadovybėj studijavęs Braunsberge, 
girdėjęs jį viešuose disputuose Vilniuje, matęs laikant pamaldas. Kazakevičius 

"visur turėjęs gerą vardą, o jo veikla buvo išmintinga. Kitas liudininkas - Vilniaus 
kanauninkas ir LDK referendorius bei notaras Pranas Izikauskas - sako: „Pažįstu 
poną Kazakevičių, Žemaičių kanauninką beveik 20 metų. Mačiau jį Vilniuje ve- 
dant bažnytinius bei valstybinius reikalus ir tada įsitikinau jį esant vyrą rimtą, 
išmintingą ir gebantį vesti dalykus“. Trečias liudininkas - instigatorius Steponas 
Chrząstowskis sako pažinęs Kazakevičių per 20 metų, matęs jį laikant pamaldas, 
girdėjęs sakant pamokslus; laiko jį esant vienu iš pamaldžiausių ir mokyčiausių 
kunigų. Šie ir kiti liudijimai buvo surinkti Romos atstovo bei surašyti 1643 m. 

kovo mėnesį“. Prieš metus pati Žemaičių kapitula jį buvo išrinkusi sufragano 
poaukščiui ir pasiūliusi Romai. Liudininkus apklausinėjus, vysk. Jurgis Tiškevi- 
čius priėmė tikėjimo išpažinimą raštu, kurį savo ranka Kazakevičius buvo sura- 
šęs. Iš to rašto matyti jo braižas - lygus, ramus, tvirtas. Roma 1643 m. rugsėjo 31 d. 
pagaliau paskyrė jį Žemaičių sufraganu bei tituliniu Spigaco vyskupu“. Maž- 
daug prieš pusmetį Šiluvos knygose (Liber procesuum) Kazakevičius įrašė lietu- 
viškai verstą popiežiaus Urbono VIII bulę „In Coena Domini““. Tą vertimą jis 
buvo įrašęs knygose 1641 m. balandžio 24 d. Tie du įrašai, po 300 m. rasti Šiluvo- 
je, lietuvių raštijos istorikams iškėlė klausimą, kas gi tą bulę išvertė lietuviškai? 
Iš pradžių atrodė, jog tai bus padaręs kan. Daukša. Bet pasirodė, jog vertimo 
kalba anaiptol ne jo stiliaus ir žodyno. Daukša jau buvo seniai miręs, kai šį su- 
trumpintą, Žemaičių vyskupijai pritaikytą vertimą vysk. Tiškevičius siuntinėjo 
parapijoms““. Tiesa, šią bulę paskleisti rūpinosi ir kiti vyskupai - Kiška, Geišas. 
Pastarasis ne tik gerai mokėjo lietuvių kalbą, bet ir bandė rašyti. Žemaičių kapi- 
tuloje buvo tokių ir daugiau, neišskiriant Kazakevičiaus. Bet kas iš tikro šį raštą 
vertė, lieka neatsakyta“. 

Paskirtas sufraganu, Kazakevičius turėjo talkinti vyskupui grafui Jurgiui Tiš- 
kevičiui. Tris kartus jis buvo valdęs Žemaičių vyskupiją, dar nebūdamas vysku- 
pu. Dabar, juo tapęs, tik trejus metus telaikė vyskupo lazdą. Mirė 1646 m., sulau- 
kęs 64 metų. Neteko savo klebono ir Šiluva, kurios reikalais jis buvo rūpinęsis 
per 30 metų, o klebonu išbuvo 24 metus. Kaip liudija vizitacijų aktai“, jo dėka ir 
visi Žemaičių vyskupai rodė Šiluvai ypatingą dėmesį. Jis atgulė nebe Šiluvoje, o 
senosios Varnių katedros rūsyje, šalia kitų Žemaičių vyskupų. 

Prieš jį į tą rūsį atgulė vysk. Geišas, apie kurį Valančius rašė: „Geišas mirda- 
mas paliko septynias dešimtis ir tris bažnyčias, neskaitant koplyčių“. Mirus suf- 
raganui Kazakevičiui, vysk. Tiškevičius dar tais pačiais metais rašė į Romą: „Liko 
neatgauta tik viena parapinė bažnyčia, bet eretikų rankose yra dar keletas alta- 
rijų. Visa kita atgauta teismo keliu (iure mediante) iš blogos valios savininkų“. 


* Ši 1627 m. paskelbta bulė suteikė galutinę formą nuo ankstyvųjų Viduramžių galioju- 
siam papročiui kasmet Didįjį Ketvirtadienį skelbti sąrašą nusikaltimų, kurių vykdytojai automa- 
tiškai atskiriami nuo Bažnyčios ir kuriems suteikti išrišimą gali tik Popiežius. Urbono VIII bulę 
privalėjo turėti nuodėmklausiai, daugelyje katalikiškų kraštų ji buvo skelbiama viešai. 


** Bulė Lietuvoje buvo trumpinama, nes vos ne pusė joje išvardytų nusikaltimų buvo prieš 
Popiežiaus valstybę ir jos pareigūnus. Tad už Popiežių valstybės ribų būdavo vardijami „aktua- 
lesni“ ekskomunikos pavojai. 

DAUKŠAS PABAIGIA, KĄ DAUKŠA PRADĖJO 


Toji vienintelė ir paskutinė bažnyčia buvo Vnučkienės reformuotoji, Kęs- 
tartų ir Burbų globai pavestoji Pašušvio bažnyčia. Ją bandė atkovoti buvęs Pa- 
šušvio klebonas Jonas Sorokas, kurį Vnučkienė buvo išvariusi. Bet jis savo ieški- 
nį pateikė po keliolikos metų, kai Vnučkienė jau buvo mirusi, o jo byla Raseinių 
teisme buvo atmesta ir nebeatnaujinta. Pašušvys, matyt, nebuvo tokia svarbi vieta, 
kad Kazakevičius paliko jį pabaigoje ir pats nebespėjo net šios bylos pradėti. Tik 
pojo mirties, praėjus porai metų, Žemaičių kapitula, vysk. Tiškevičiaus pavesta, 
ėmėsi šio reikalo, 

Pašušvio savininkai buvo jau pasikeitę, Vietoj Burbos atėjo Duftas, o Vnuč- 
kienės seserėną Sebastijoną Kęstartą pakeitė jo sūnus Jonas Sebastijonas. Kadan- 
gi padėtis per pusšimtį metų buvo gerokai pasikeitusi, tai Žemaičių kapitula gal- 
vojo - užteks Kęstartą ir Duftą gražiai paprašyti ir jie patys grąžins bažnyčią bei 
bažnytinį turtą. Kai šį žygį kapitula planavo, įvyko staigus pasikeitimas geluviš- 
kių Kęstartų šeimoje. Du broliai, Karolis ir Vladas, Didįjį ketvirtadienį (1647) at- 
vyko su 16 dvaro tarnautojų į Ariogalos katalikų bažnyčią ir visi kartu priėmė 
Komuniją iš klebono Mykolo Kazimiero Ježevičiaus rankų. „Katalikai sutiko šį 
įvykį su dideliu džiaugsmu, o kalvinai su dideliu nustebimu ir skausmu“, Pasiro- 
do, Karolis, Samuelio sūnus ir vaikaitis Mikalojaus, kuris ne kartą buvo minėtas 
Šiluvos kalvinų reikaluose, pradėjo žavėtis Ariogalos katalikų pamaldomis, klau- 
sytis pamokslų ir apsisprendė tapti kataliku. Juo pasekė brolis ir visi dvariškiai. 
Kai tai įvyko, dar buvo gyvas jų antros eilės dėdė Vilniaus vyskupas Abraomas 
Vaina, savo motiną Kęstartaitę taip pat pasukęs į katalikybę (ji buvo palaidota 
bernardinų bažnyčioje Trakuose)“. Po metų (1648) Žemaičių kapitula parašė raštą 
Pašušvio savininkams, prašydama taikiu būdu grąžinti katalikams bažnytinį turtą. 
Kapitula laukė atsakymo ir nesulaukė ketvertą metų. Per tą laiką Vilniuje mirė 
vysk. Vaina ir į jo vietą buvo perkeltas Žemaičių vyskupas Tiškevičius. Šio vieton 
atėjo naujas vyskupas Petras Parčevskis. 

Nesulaukus atsakymo, kapitula 1652 m. Pašušvio savininkams Raseinių teis- 
me iškėlė bylą ir ją laimėjo. Bet kai pašaukė Povilą Daukšą, Grinkiškio kleboną, 
perimti turtą, Kęstartas ir Duftas nė negalvojo vykdyti teismo sprendimo. Buvo 
laukta dar dvejus metus, ir po to kun. Daukšas kapitulos vardu 1654 m. bylą perkė- 
lė į Vilniaus tribunolą. Šis delsė priimti sprendimą, o paskui Vilnių užėmė mask- 
viečiai ir Žemaitiją antrą kartą užplūdo švedai. Per tą laiką mirė vysk. Parčevskis 

(1658) ir jį pakeitė Aleksandras Sapiega. Pagaliau 1662 m. atėjo toks Tribunolo spren- 
dimas: bažnyčią su jos turtu grąžinti katalikams. Kapitula, gavusi šį sprendimą, 
buvo tikra, jog Pašušvio savininkai, ilgai netrukę, sutvarkys visą reikalą. Tuo ne- 
abejojo ir vysk. Sapiega, nes 1664 m. rašydamas Romai, be kita ko, pastebėjo, jog 
„praėjusiais metais“ dar teko vieną bažnyčią teismo keliu grąžinti „į pirmykštę 
katalikų fundacijos tvarką“. Deja, Kęstartas ir šį kartą nesiskubino grąžinti. 

Klebonas Daukšas dar kartą kreipėsi į tribunolą: po to buvo grąžintas Ver- 
deikių kaimas, o kitas turtas ir bažnyčia neatiduota, Daukšas kreipėsi į tribunolą 
dar du kartus - 1664 ir 1665 m. Po to buvo grąžintas kitas turtas ir sumokėta 1000 
auksinų už dingusius katalikų bažnyčios baldus, apdarus bei indus. Pati bažnyčia 
ir šį kartą nebuvo grąžinta. Tada klebonas Daukšas nutarė bažnyčią pats atsiim- 
ti. Jis organizavo grikiškiečių procesiją į šv. Onos atlaidus Šiaulėnuose, Procesija 
1665 m. liepos 25 d. turėjo vykti per Pašušvį ir jau temstant pasiekė šią vietą. 
Klebonas Daukšas paprašė kalvinų, kad jie leistų nakčiai sukrauti jų bažnyčioje 
procesijos daiktus - altorėlius, vėliavas ir kita. Kalvinų kunigas tuo metu buvo 
Steponas Lempickis, ir jis leido klebonui Daukšui sudėti prašomus daiktus. Kitą 
rytą Daukšas ne tik nepasiėmė savo bažnytinių daiktų, bet dar pranešė kalvinams, 
jog bažnyčią perima savo žinion. Taip pagaliau po 17 m. pastangų buvo atgauta 
paskutinė parapija, kuri reformatų rankose buvo išlaikyta 80 m.“ Ši byla vėl paju- 
dino užmaršties skraistę, kuri buvo begaubianti didžiąją reformatorę Sofiją Vnuč- 
kienę. Kitados ji šaukėsi kan. Mikalojaus Daukšos liudyti savo vyro testamentą. 
Dabar jos pačios dokumentus panaudojo kaip liudininkus Daukšas, galbūt tolimas 
kanauninko Mikalojaus giminaitis. Povilas Daukšas užvertė paskutinį šių kovų 
lapą, kurį pirmasis buvo praskleidęs Mikalojus Daukša, 


KOVŲ TARPSNIO APIBUDINIMAS 


Toji teisminė bažnyčios kova su dvaru nuo Daukšos bylų pradžios ligi Daukšo 
pabaigos užtruko lygiai 80 metų. Į ją buvo įtraukti 8 Žemaičių vyskupai, prade- 
dant Giedraičiu ir baigiant Sapiega. Didžioji vargo dalis per 29 m. (vyskupystės 33) 
teko Giedraičiui, šios kovos pradininkui ir strategui. Per tą laiką pasikeitė 8 Že- 
maičių seniūnai, pradedant Jonu Kiška ir baigiant Jurgiu Karoliu Glebavičiumi. 
Penki iš jų buvo žinomi konvertitai arba jų vaikai: Jurgis Katkevičius, Stanislovas 
Radvilas, Jonas Karolis Katkevičius, Jeronimas Valavičius ir Jonas Alfonsas Lackis. 

Jie valdė Žemaičius vienas po kito 55 m. pačiu reikšmingiausiu šios kovos laiku. 
Lackis mirė tais pačiais metais, kaip ir Kazakevičius, ir Žemaičių seniūno parei- 
gas (nuo 1646) perėmė kalvinas Jonušas Radvilas. 

Tuo laikotarpiu, tarp 1574 m. ir 1655 m., buvo susigrąžintos beveik visos baž- 
nyčios Žemaičiuose ir Vilniaus vyskupijoje. Be to, pastatytos 86 naujos - maždaug 
pusė to bažnyčių skaičiaus, koks buvo nuo krikščionybės pradžios ligi 1574 m.“ 
Žemaičiuose statė bažnyčias ir kūrė vienuolynus vyskupai ir didikai, ypač trys pas- 
tarieji Žemaičių seniūnai - Katkevičius, Valavičius ir Lackis. Pirmasis pastatė arba 
atstatė bažnyčias Skuode, Kražiuose, Kretingoje; Jeronimas Valavičius - Nemakš- 
čiuose, Joniškyje, o su broliu Andriumi - Tytuvėnuose ir Tryškiuose; Jonas Alfon- 
sas Lackis - Viekšniuose. Čia neminimos jų statytos bažnyčios kitose Lietuvos sri- 
tyse. Iš vyskupų vien Jurgis Tiškevičius pastatė 6 bažnyčias ir 5 koplyčias. Kuriant 
naujas bažnyčias arba papildant fundacijas senosiomis, buvo įrašomi tokie reikala- 
vimai: steigti mokyklą, išlaikyti prieglaudą (špitolę), pasirūpinti vargonininku bei 
giesmininkais. Parapijos dėl to darėsi platesnės reikšmės židiniai. 

1646 m., kaip praneša vysk. Tiškevičius Romai, Žemaičiuose buvo per 80 pa- 
rapijų ir 17 koplyčių, į kurias vikarai važiuodavo laikyti pamaldų. Be to, buvo 10 
kapelionijų bei altarijų. Tuo metu buvo 127 kunigai. Beveik visos parapinės baž- 
nyčios buvo vyskupo žinioje ir visi kunigai, išskyrus vieną kitą prelatą bei ka- 
nauninką, buvo vyskupo parenkami ir skiriami (sint meae collationis). Klebonai 
prie visų bažnyčių turėjo mokyklas ir išlaikė mokytojus. Vaikai buvo mokomi 
katekizmo, dekalogo, maldos praktikų, be to, gramatikos, muzikos ir kitų dalykų 
pagal jų pajėgumą . Prie parapijų buvo kuriamos brolijos liaudžiai. Iš jų 1639 m. 
ir 1646 m. pranešimuose minimos tokios brolijos: Kristaus Kūno, Kūdikėlio Jė- 
zaus, Marijos Mergelės (rožinio), Angelo Sargo, Šv. Juozapo, Šv. Izidoriaus Artojo 
ir katechetinė - krikščioniškajam mokslui gilinti“. 

Ligi XVII a. pradžios Žemaičiuose nebuvo jokių vienuolynų. Pirmuosius vie- 
nuolius atgabeno vysk. Giedraitis - jėzuitus į Kražius ir bernardinus į Kretingą. 
Bernardinai dar buvo pakviesti į Tytuvėnus ir Telšius, karmelitai į Linkuvą ir 
Naumiestį (dabar - Kudirkos Naumiestį), dominikonai į Raseinius, Virbalį ir Gar- 
dus - Žemaičių Kalvariją. Žemaičiuose 1646 m. buvo 110 vyrų vienuolių. Moterų 
buvo tik du vienuolynai: benediktinių Kražiuose ir kotryniečių Krakėse. Moterys 
pasaulietės taip pat rodė nemažą uolumą. Iš jų minėtinos Žemaičiuose ypač dvi: 
Elzbieta Goslauskaitė, Motiejaus Vainiaus žmona (antrą kartą ištekėjusi už Jero- 
nimo Valavičiaus) ir Darata Vainiūtė, Stasio Bialozaro žmona. Pirmoji, likusi našle, 

papildomomis fundacijomis aprūpino Palangos, Gargždų, Kvėdarnos ir Užven- 
čio bažnyčias, o antroji, taip pat našlė, Grinkiškio bažnyčią. Minėtina ir Joana 
Tolvaišaitė, Žemaičių pelininko Adomo duktė, buvusi liuteronė; ištekėdama už 
Lackio, ji tapo katalike ir kartu su vyru, Žemaičių seniūnu, rūpinosi bažnyčiomis, 
o Aukštadvaryje 1629 m. įkūrė dominikonų vienuolyną“, 

Jėzuitai Kražiuose garsėjo savo kolegija, kaip vėliau dominikonai Žemaičių 
Kalvarijoje ir Raseiniuose. Žemaičių Kalvarija susilaukė kryžiaus kalnų, kuriems 
vysk, Tiškevičius parūpino lietuviškas maldas ir giesmes. Minėtose vietose, be 
Kražių, vienuoliai rūpinosi vietinėmis ir talkino kaimyninėms parapijoms. Gar- 
sėjo ir masinės misijos liaudžiai, o liaudies giedojimui, kuriuo rūpinosi jau vysk. 
Giedraitis, 1646 m. buvo išleistas Saliamono Slavočinskio giesmynas. Literatūri- 
niu ir kalbiniu atžvilgiu jis buvo geriausias iš visų katalikų ar reformatų pareng- 
tų prieš tai ir po to. Šito buvo galima pasiekti tik nuolat rūpinantis kalbine ir 
rašto pažanga per 50-60 m. Kaip rodo prelato daktaro Jurgio Szawinskio pra- 
nešimas Propagandos kongregacijai Romoje, lietuvių kalba darėsi platesnio dė- 
mesio objektu. Šiai kongregacijai leidus ir vysk. Tiškevičiui sutikus, jis penkerius 
metus (1634-1639) keliavo po Žemaičių parapijas, užrašinėjo vietos papročius ir 
savo pranešime lietuvių kalbą lygino su lotynų bei graikų kalbomis “. 

Katalikybės restauracijai toną ir kryptį davė vysk. Giedraitis. Iš jo mokėsi ir 
Vilniaus vyskupai, kurių ne vienas Žemaičiuose įgijęs patirties, kėlėsi į sostinę. 
Šalia Giedraičio reikėtų statyti Leoną Sapiegą, talkinusį religinei restauracijai, 
stipria ranka gynusį valstybinį Lietuvos suverenumą, derinusį vidaus nesutari- 
mus, rėmusi lietuviškąjį atgimimą ir kėlusį kultūros lygį. 

Dvasinis ir kultūrinis kilimas būtų buvęs daug didesnis, jei ne vidaus nesuta- 
rimai ir karai su kaimynais. Karų židiniai buvo keturi ir trys iš jų pašonėje. Grės- 
mingiausi buvo švedai, kurie siekė įsistiprinti šiapus Baltijos. Penkerius metus 
(1601-1606) su jais kariauta Livonijoje, kol Jonas Karolis Katkevičius juos įveikė 
ties Salaspiliu. Antras židinys buvo Lenkija, kur trejus metus (1606-1609) vyko 
bajorų maištas prieš karalių, įvėlęs ir lietuvius. Radvilai siuntė ištisas karių eks- 
pedicijas paremti lenkų reformatų, kovojančių prieš karalių kataliką Zigmantą 
Vazą, o Katkevičiai - jam ginti. Trečias nerimo židinys buvo Maskva, su kuria 
devynerius metus (1609-1618) kariavo lenkai, ir lietuviai čia vėl buvo įvelti. Tuo 
tarpu atsivėrė ketvirtas - turkų grėsmės židinys ir jį gesinti 1621 m. išskubėjo tas 
pats Katkevičius. Jis įveikė juos ties Chotinu, bet švedai per tą laiką spėjo užimti 
Prūsus ir Klaipėdą, o 1625 m. užvaldė ir visą Žemaitiją. Šis švedmetis, vadinamas 

pirmuoju, truko ketverius metus. Per tuos karus, užtrukusius 30 metų, didikai 
nepasidarė vieningesni. Nuolat iškildavo įtampos tarp Radvilų ir Katkevičių, dėl 
to kariaudami su išoriniais priešais, jie savo planų ir karinių jėgų nepajėgė derin- 
ti. Nesutarimai, kivirčai ir net savotiški karai vyko tarp mažesnių didponių. Jie 
grobė vienas kito žemes, naikino pasėlius, gyvulius, sodybas, o paskui bylinėjosi 
ir teismo sprendimų nevykdė. 

Veržlumas siekti valdžios, godumas turtų buvo viena iš ryškiausių šio šimt- 
mečio lietuvių ponijos žymių. Antroji paralelinė žymė buvo dvasinis nerimas, 
ieškojimas, kovojimas už įsitikinimus ir atgailojimas. Tos dvi gijos pynėsi ir jau- 
kėsi, kad sunku jas kartais ir beišskirti. Išsiskiria tik atskiri skaidrūs arba tamsūs 
siluetai asmenų, dalyvavusių tose varžybose arba joms vadovavusių. 


* Xx 


Pasidaliję turtą ir apsidraudę teisiškai, katalikai ir reformatai daug kur liko 
tose pačiose vietose arba artimi kaimynai. Taip buvo Raseiniuose, Kurtuvėnuo- 
se, Pikeliuose, Šiluvoje. Tos vietos buvo dviejų vadovybių žinioje - kalvinų sino- 
do ir katalikų kurijos, praktiškai - kalvinų bendruomenės globėjų pasauliečių ir 
katalikų parapijos klebono. Daug kas priklausė nuo jų išminties ir geros valios. 
Tačiau buvo neišvengiami nauji nesutarimai ir naujos bylos. Žmogiški prover- 
žiai buvo tie patys, tik nebe tie patys žmonės ir kiti nesutarimų objektai. Tai 
matysime kitame skyriuje. 

Kova dėl kryžiaus 
ir Lietuva 
kryžkelėje 


ienas kovų tarpsnis - dėl bažnyčių - buvo baigtas, bet nesibaigė kitas - dėl 
religinių formų ir ženklų. Šios kovos centre buvo kryžius, vieniems stabmeldys- 
tės ženklas, kitiems išganymo simbolis. Kur reformatai kūrėsi atskiriau ir toliau 
nuo katalikų bažnyčių ir jų kapinių, ten mažiau būta ir nesusipratimų. Priešin- 
gai, kur gyventa kartu, ten kryžius vieniems badė akis, kitus skatino dar labiau jį 
pabrėžti. 

Šiluva buvo augantis katalikų židinys. Ji buvo „lankoma maldininkų gau- 
siais būriais iš įvairių valstybės vietų“. Mirus Kazakevičiui taip į Romą rašė vysk. 
Jurgis Tiškevičius . Tiems maldininkams vis buvo primenama, kas vyko Šiluvoje 
pirmųjų kovų metu. Buvo rodoma ir toji skrynia, kuri buvo iškasta su dokumentais 
iš po žemių. Visa tai jautrino vietos kalvinus. Buvo ir kitų priežasčių įtampoms ir 
kivirčams, kurių iš anksto niekas negalėjo numatyti, Buvo galima tik jausti, kad po 
Kazakevičiaus, kuris turėjo ypatingą autoritetą, jo įpėdiniams nebus lengva. 

Žvalgantis, ką skirti nauju klebonu, vyskupui reikėjo numatyti, kad jis būtų 
nemažesnis bajoras už vietinius dvarininkus, nemenkesnio išsilavinimo kaip re- 
formatų kunigai, kurių dalis jau buvo ir užsienyje studijavę; be to, kad mokėtų 
apsiginti teisme ir kad būtų bent kanauninkas, kaip pastarasis buvęs klebonas. 
Tokį vysk. Tiškevičius rado ir paskyrė kan. Mikalojų Sviekauską, 


KARALIŠKASIS KLEBONAS SVIEKAUSKAS 


Sviekauskas buvo perkeltas į Šiluvą iš Kražių, kur po Merkelio Geišo ėjo kle- 
bono pareigas. Šis perkėlimas turbūt buvo ir šioks toks paaukštinimas, bent jau 

ne pažeminimas, nes abi vietos buvo „kanauninkiškos“ ir abiejų vietų klebonai 
dar taip neseniai buvo iškopę į vyskupų sostus. 

Sviekauskas nebuvo žemaitis, kaip Kazakevičius, bet apsigyvenęs Žemaičiuo- 
se. Jis atvyko iš Vilniaus srities kaip ir jo giminaitis Benediktas Sviekauskas, kurį su 
kitais lietuviais kunigais buvo atsigabenęs vysk. Giedraitis. B. Sviekauską 1594 m. 
Giedraitis pakėlė kanauninku ir paskyrė Joniškio klebonu. Čia jis, padedamas Jero- 
nimo Valavičiaus, pastatė naują mūro bažnyčią, o Petro Valavičiaus aukos dėka 
įtaisė vargonus. Sviekauskas klebonu išbuvo apie 30 m., nes minimas dar 1623 m 
Šio savo giminaičio, greičiausiai dėdės, keliais gana anksti atsekė į Žemaičių vys- 
kupiją ir M. Sviekauskas. Iš kurios Vilniaus srities vietovės buvo kilęs Sviekaus- 
kas, galima nustatyti iš B. Sviekausko artimo ryšio su Valavičiais. Jie turėjo Užgi- 
rio-Paliesės dvarą apie 23 km į pietvakarius nuo Gardino. Tame dvare būsimasis 
Žemaičių seniūnas Jeronimas Valavičius 1602 m. pastatė bažnyčią, o jo brolis 
Vilniaus vyskupas Eustachijus 1623 m. parūpino fundaciją. Ši Zaliesės bažnyčia 
bei parapija priklausė Gardino dekanatui . Zaliesę, kaip rodo testamentas, savo 
tėviške laikė ir kanauninkas Mikalojus Sviekauskas. 

Iš testamento sužinome ir apie naujojo Šiluvos klebono šeimą. Jo brolis Petras 
buvo kunigas Vilniaus vyskupijoje, o Erazmas - žemės teisėjas Ašmenoje. Iš kitų 
brolių minimi: Rapolas, Povilas, Kristupas ir sesuo Legeckienė. Mikalojus buvo vy- 
riausias šeimoje, anksti išėjęs iš namų ir atsisakęs dalies tėviškėje. Kaip vyriausias 
sūnus, jis greičiausiai gavo tėvo vardą. Testamente tėvai neminimi, bet heraldikoje 
randame Mikalojų Sviekauską, vedusį Julijoną Gumauskaitę, turėjusią tris seseris 
ir tiek pat brolių, iš kurių Antanas buvo jėzuitas. Gumbauskai, kaip ir Sviekauskai, 
buvo kilmingieji ir turėjo herbus. Kanauninkas Mikalojus turbūt mokėsi pas jėzui- 
tus Vilniuje, o gal ir Krokuvos akademijoje, nes po studijų kurį laiką dirbo karaliaus 
kanceliarijos sekretoriumi. Karališkojo sekretoriaus titulą jis mėgo vartoti ir vė- 
liau. Sviekausko ryšiai su karaliaus kanceliarija galėjo praversti Žemaičių kapitu- 
lai, kuri turėjo įvairių teisminių reikalų dėl bažnyčių; turbūt dėl to pačioje pradžio- 
je jam buvo pavestos kapitulos prokuratoriaus pareigos. Kražių klebonu jį turėjo 
parinkti bei paskirti vysk. Geišas. Tuo metu Žemaičių seniūnu dar buvo ir Jeroni- 
mas Valavičius, Sviekauskų rėmėjas. Šį paskyrimą turėjo pateisinti Sviekausko lie- 
tuviškumas bei vietinės kalbos mokėjimas, be to, pažintis su jėzuitais. Kun. Svie- 
kauskas Kražiuose išbuvo apie 15 m. ir gražiai sugyveno su vietos jėzuitais, kurie 
vadovavo ne tik kolegijai, bet ir kunigų seminarijai. Sviekauskas buvo dar nese- 
niai atkeltas į Kražius, kai įvyko nesusipratimas tarp Žemaičių kapitulos ir jėzuitų. 

Klierikų vizitatorius iš kapitulos tuo metu buvo prel. Jurgis Lopacinskis. Jis 1635 m. 
visos kapitulos vardu pateikė vysk Jurgiui Tiškevičiui prašymą, kad seminariją iš 
Kražių perkeltų į Varnius, nes jėzuitų auklėjimas turįs trūkumų. Jėzuitai dėl to 
įsižeidė ir atsisakė toliau mokyti klierikus. Ilgėliau palaukusi kapitula pavedė kan. 
Sviekauskui perkalbėti jėzuitus, kad jie toliau vadovautų kunigų seminarijai Kra- 
žiuose. Gerų savo santykių dėka jis šį reikalą laimingai sutvarkė. 

Turėdamas pareigų bei reikalų kapituloje, Sviekauskas dažniau važinėdavo 
į Varnius. Kapituloje jis turėjo gerų draugų, tarp kurių savo testamente ypač pri- 
simena žemaitį kan. Kristupą Dirvoniškį, vysk. Giedraičio auklėtinį. Jo ryšiai tu- 
rėjo būti neblogi ir su Šiluvos klebonu kan. Kazakevičiumi. Kazakevičius yra sa- 
kęs pamokslų Kražiuose, o Sviekauskas turėjo tuo pačiu atsilyginti Kazakevičiui 
Šiluvoje. Be kita ko, Sviekauskui savo ranka teko perrašyti Šiluvos fundacijos 
aktus į vyskupijos dokumentų rinkinį, vadinamą Babinausko Kodeksu“. Šiame 
kodekse jo parašus dar randame 1658 m. įkuriant altariją Šeduvoje, 1662 m, stei- 
giant Žemaičių scholastiko prelatūrą ir 1663 m. liudijant dėl kan. dr. Jokūbo Stan- 
cikevičiaus testamento“. Sviekauskas buvo perkeltas į Šiluvą po Kazakevičiaus 
mirties - dar tais pačiais ar kitais metais. Čia jis rado neseniai pastatytą, bet dar 
nekonsekruotą bažnyčią, nors joje jau buvo laikomos pamaldoms, Tai rodytų, 
jogji buvo ne visai įrengta arba neišpuošta. Sviekausko rūpestis ir pareiga buvo 
bažnyčią išgražinti, praturtinti. Jis tai ir padarė per keletą pirmųjų metų. 

Rengiantis bažnyčią konsekruoti pasikeitė Žemaičių vyskupai. Grafas Tiš- 
kevičius buvo perkeltas į Vilnių, o į jo vietą atvyko Petras Kazimieras Parčevskis, 
Braunsbergo bei Vilniaus jėzuitų auklėtinis, kilęs iš Vilniaus srities, prieš tai bu- 
vęs Smolensko vyskupu. Naujasis ganytojas skubėjo susipažinti su parapijomis, 
todėl greitai atvyko Šiluvon ir 1651 m. sausio 8 d. konsekravo bažnyčią. Ta proga 
jis atliko ir kanonų reikalaujamą parapijos vizitaciją. 


PREPOZITINĖ PRIVILEGIJA ŠILUVOS BAŽNYČIAI 


Radęs parapiją pavyzdingai tvarkomą, bažnyčią išpuoštą, be to, žinomą garsiais 
atlaidais ir Dievo Motinos paveikslu, vysk. Parčevskis Šiluvai suteikė prepozitūros 


* Šis kodeksas publikuotas serijoje Fontes historiae Lituaniae. Žr.: Codex Mednicensis seu 
Samogitiae diocesis, collegit Paulius Jatulis, v. v. 1-2, Roma, 1984-1985. 

teises bei privilegijas. Kartu Šiluvos klebonas gavo prepozito titulą“, Ligi šiol to- 
kias teises vysk. Tiškevičiaus dėka turėjo Skuodo ir Salantų parapijos. Vėliau ki- 
tas vysk. Antanas Tiškevičius šiuo titulu apdovanojo Tverų ir Veliuonos parapi- 
jas“. Tokių prepozitinių parapijų gerokai daugiau turėjo Vilniaus vyskupija. 

Prepozitinių parapijų pareiga, be kita ko, buvo skleisti Marijos garbę. Jau 
vysk. Jurgis Tiškevičius, pranešdamas Romai apie suteiktą prepozitūros poaukš- 
tį Skuodo parapijai, čia pat prideda, jog įvestas kasdienis Marijos valandų giedo- 
jimas ir mišios jos garbei. Šias kasdienes pamaldas paprastai laikydavo senyvo 
amžiaus kunigai mansionarijai, išlaikomi specialios fundacijos. 

Prieš gaudamas prepozitūros privilegijas Šiluvai kan. Sviekauskas turėjo pasi- 
rūpinti nauja fundacija. Tokį fundatorių jis rado pačioje Šiluvos parapijoje. Tai bu- 
vo Kristupas Kočėnas, Šaukoto ir Laukuvos dvarų savininkas. Šiuos dvarus jis gavo 
vesdamas šiluviškių Ukolskių dukterį Oną. Jo paties seneliai buvo atkilę į Raseinių 
apylinkes iš Naugarduko srities, kurią kitados valdė Radvilas Juodasis. Kočėnų gi- 
minė yra žinoma iš XV a. pradžios. Vienas Kočėnas dalyvavo tarp lietuvių kilmin- 
gyjų Horodlės akte, kitas minimas Lietuvos Metrikoje XV a. viduryje, o trečias, 
Laurentas, 1607 m. pasirašė Joniškio bažnyčiai privilegiją, esant ten klebonu Bene- 
diktui Sviekauskui . Kristupas Kočėlas šiai fundacijai paskyrė 55 000 auksinų, iš 
kurių turėjo pragyventi 4 senyvi kunigai. Jie kasdien privalėjo giedoti Marijos va- 
landas bažnyčioje, sekmadieniais ir šventadieniais laikyti giedotines votyvines mi- 
šias, o šiokiadieniais - skaitytines Marijos garbei; be to, vienerias gedulines mišias 
kas savaitę jie turėjo laikyti už fundatoriaus vėlę. Savo fundaciją Kristupas Kočėlas 
paskyrė 1650 m. birželio 15 d., o vysk. Parčevskis ją patvirtino 1651 m. sausio 11 d." 
Ta proga vyskupas nustatė ir būsimųjų mansionarijų pareigas. 

Kočėno žmona buvo anksčiau mirusi ir palaidota Tytuvėnuose, o jis pasiprašė 
palaidojamas senu pranciškono apdaru Šiluvos bažnyčios rūsyje. Jie neturėjo vaikų, 
tad Kočėlas kapitulai perleido abu savo dvarus, iš pradžių užstato teisėmis, o vėliau 
ir nuosavybėn, kaip „naują fundaciją“. Šiuo titulu Šaukoto ir Laukuvos dvarai mini- 
mi Žemaičių mokesčių rinkėjų 1661 m. Šiuos dvarus 1771 m. iš kapitulos atpirko 
Jokūbas Nagurskis, Žalginio savininko Lauryno brolis“, kiek vėliau įsipynęs į Šiluvos 
istoriją. Šiluva neilgai džiaugėsi ramybe ir naujais laimėjimais. Vakarų kaimynystė- 
je neseniai buvo baigtas 30 metų užtrukęs religinis karas ir po to prasidėjo maras. 
Žemaitija bandė gintis, kad jis neatslinktų ligi čionai. Buvo užblokuotos sienos ir 
nieko neįsileista iš Vokietijos. Tačiau maras prasiveržė, plėtėsi ir užtruko, ypač Že- 
maičiuose, ligi 1654 m. pradžios. Didesnės nelaimės artėjo Lietuvai su naujais karais. 

MASKOLIŲ IR ŠVEDŲ SIAUBAS 


Lietuva buvo įvelta į Ukrainos kazokų kovas su lenkais. Kazokai, ieškodami 
paramos, 1654 m. pasidavė Maskvos globai ir tada Maskva savo ginklus pirmiau- 
sia atgręžė prieš Lietuvą. Karinių Lietuvos jėgų vadas tuo metu buvo Jonušas Rad- 
vilas, mūsų jau minėto Kėdainių valdytojo Kristupo ir Onos Kiškaitės sūnus. Jis 
nepajėgė organizuoti rimtesnio pasipriešinimo, nes kliudė vidaus painiavos. Ka- 
ralius Jonas Kazimieras Vaza karinę Lietuvos vadovybę norėjo perleisti lauko 
etmonui Vincentui Gosevskiui, o Radvilas gynė savo poziciją. Ši kova per ilgai 
užtruko Varšuvos seime. Kai Radvilas su lauko etmonu grįžo į Vilnių, rusai su 
300 000 karių jau buvo pasiruošę smogti Lietuvos sostinei. Radvilas ir Gosevskis 
pasitraukė iš Vilniaus ir išskubėjo į Kėdainius telkti naujų jėgų. Vilnius pirmą 
kartą nuo kryžiuočių laikų pateko į priešų rankas. Rusai pradėjo nežmoniškai plėš- 
ti sostinę, gabenti turtus į Rusiją, pagaliau užsidegė miestas ir per 17 dienų lieps- 
nos visa naikino. Rusai užvaldė ne tik Vilnių, bet pasiekė Gardiną, Trakus ir Kauną. 
Kauno apylinkėse 1655 m. rugpjūčio mėnesį, po rusų užplūdimo, pakelėse buvo 
pilna lavonų. Kaimai, miesteliai, dvarai, kur tik rusai perėjo, buvo sudeginti - neli- 
ko nė vienos sveikos trobelės. Pačiame Kaune bažnyčios buvo išplėštos, knygos 
išmestos į gatvę, lavonai iš karstų išversti, miestas sudegintas. Trakuose taip pat 
sudegintos bažnyčios, pilis ir visas mestas. Vilniuje prasidėjo badas ir maras - žmo- 
nės mirė gatvėse“ . Tuo pačiu laiku švedai buvo sutelkę dideles savo jėgas Livonijo- 
je ir laukė progos užimti likusią Lietuvos dalį. Iš Lenkijos nebuvo galima tikėtis 
jokios pagalbos, tad Jonušas Radvilas bandė pats organizuoti krašto gynimą. Jis ta- 
rėsi su Lietuvos senatoriais ir bajorais, tačiau pasitarimai buvo nevaisingi. Jis dairė- 
si pagalbos iš užsienio, bet jos negavo. Tada švedus bandė palenkti savo pusėn. 

Švedai jau buvo pradėję karą prieš Lenkiją, ir Radvilas pasiūlė šiame kare pa- 
likti švedams laisvas rankas. Jei karą su lenkais jie laimėtų, tada lietuviai pripažin- 
tųjų karalių Lietuvos didžiuoju kunigaikščiu. Švedų atstovas Livonijoje siūlė savo 
sąlygas, kurios Kėdainiuose buvo apsvarstytos, naujai perredaguotos ir 1655 m. 
rugpjūčio 17 d. pasirašytos abiejų Lietuvos etmonų, bajorų ir karių. Bet švedai ir po 
to nedavė savo karinės pagalbos Lietuvai. Po poros mėnesių vėl buvo sušauktas 
platesnis bajorų suvažiavimas Kėdainiuose, į kurį atvyko ir švedų atstovas baronas 
Skyste. Jis pastebėjo, kad katalikai bajorai nepalankūs Radvilui ir pasistengė grei- 
tai išnaudoti šias nuotaikas. Jis pasiūlė Lietuvos ir Švedijos unijos aktą, atsisakant 
nuo unijos su Lenkija, Lietuvai šiuo aktu buvo paliekama jos santvarka ir luominės 

bei tikybinės laisvės, o Lietuvos didžiuoju kunigaikščiu skelbiamas Karolis X Gusta- 
vas, Lietuvos ir Švedijos unija buvo pasirašyta 1655 m. spalio 20 d. ir savo parašus 
padėjo Radvilas, Žemaičių vysk. Tiškevičiaus vardu kan. Bialozaras ir 1134 bajorai *. 
Po to švedai įvedė Žemaitijon savo karines įgulas ir pagal sutartį turėjo mobilizuoti 
jėgas prieš rusus. Bet švedai sutarties nesilaikė, tik vykdė karinę krašto okupaciją. 
Tai matydamas, Radvilas su nedidele savo kariuomene pasitraukė už Nemuno, pa- 
siekė savo pilį Tikocine, Palenkėje, ir čia paskutinę 1655 m. dieną mirė. Su juo 
baigėsi per 100 metų trukusi Biržų Radvilų šakos galybė. Jo vienintelė duktė ište- 
kėjo už pusbrolio Boguslovo Radvilo, kuris jau anksčiau buvo persikėlęs į vokiš- 
kuosius Prūsus. Švedai prieš Maskvą nepajudino nė piršto. Net neprašė, kad rusai 
pasitrauktų iš Vilniaus bei kitų Lietuvos sričių. Savo kariuomenei išlaikyti Žemai- 
čiuose, jie apkrovė žmones dideliais mokesčiais ir patys juos rinko. Kai mokesčių 
neužteko, švedai pradėjo plėšti dvarus ir vienuolynus. Žemaičiai bajorai bandė 
priešintis. Pavasariop jie sukilo, pasinaudoję momentu, kai lenkai, vadovaujami 
Žemaičių sukilimą švedai malšino be atodairos - degino dvarus, bažnyčias, kai- 
mus, prievartavo ir žudė nekaltus žmones, o sukilėlius bajorus grūdo į kalėjimus". 

Esant tokiai padėčiai tikru Žemaičių ganytoju pasirodė vysk. Parčevskis. Va- 
lančius apie jį sako: „Mylėdamas savo aveles, nebėgo iš Žemaitijos, nors būtų 
radęs kur sprukti“. Švedai nužudė jo tikrą brolį jėzuitą Martyną ir padarė daug 
kitos žalos. Vyskupas ne tik pasiliko su kenčiančiais žmonėmis. Jis panaudojo 
vyskupijos turtus, berods Kočėno pavestuosius, ir „išpirko daug nekaltų žmonių, 
vaitojančių švedų kalėjimuose“. Švedai dar tebesiautėjo, kai vyskupas ėmė lan- 
kyti vyskupiją. Jis lankė likusias bažnyčias, apžiūrinėjo sudegintąsias, guodė ir 
stiprino tikinčiuosius. Labiausiai jį skaudino, kad iš pačių žemaičių buvo atsiradę 
tokių, kurie, pasinaudodami suirute, plėšė dvarus ir bažnyčias. Be to, kaip švedai 
ir čigonai, pasityčiodami vaikščiojo užsidėję liturginius drabužius, Tokiems vys- 
kupas įsakė neduoti išrišimo “. 

Švedų ir rusų būriai šeimininkavo po visą Lietuvą, traukė iš vienos vietos į 
kitą ir siaubė kraštą. Vyskupas nebesulaukė to siaubo pabaigos. Jis mirė 1658 m. 
gruodžio 6 d. Prieš mirdamas dar paskirstė savo asmeninį turtą vienuolynams ir 
kai kurioms bažnyčioms, tarp jų ir Šiluvai. Matyt, kuklus buvo jo turtas, kad Šilu- 
vai teko tik 100 florinų ir naujai paauksuota mišių taurė“. 

Rusų ir švedų „tvanas“, kaip jį pavadino Henrikas Senkevičius, užtruko sep- 
tynerius metus. Krašto ūkis buvo sugriautas, laukai apleisti, sodybos sunaikin- 

tos. Badas daugeliui žvelgė į akis. Kilo epidemijos ir atėjo pati siaubingiausia ne- 
Jaimė - maras. Jis plito sparčiai, apėmė plačias sritis ir užtruko nuo 1657 m. ligi 
1659 m.; truputį stabtelėjęs, vėl atsinaujino ir tęsėsi iki 1662 m. Per šį marą mirė 
daug žmonių. Vien Jurbarko seniūnijoje liko apie keletas šimtų tuščių sodybų. 
Žuvo nemažai kunigų ir vienuolių, gelbėjusių žmones bei laidojusių mirusiuosius. 
Vien jėzuitų, skaičiuojant ir ankstesnių marų aukas, krito 71 asmuo“. Lietuva 
atrodė bejėgiškai žūstanti, kaip sako viena to meto giesmė: 
Visi pašaliai ašaromis plūsta, 
Jau regim mūsų karalystė žūsta, 
Miestai ir sodos pūstinėmis stojas, 
Biaurybės didės kasdieną plėtojas. 
Susimilk Dieve, tėve maloningas, 
Dabok krikščionių širdis sopulingas““. 
Nuo tada Lietuvos bažnyčiose pradėta giedoti suplikacijas-maldavimus: nuo 
maro, bado, ugnies ir karo gelbėk mus, Viešpatie! 
Iš tikro Lietuva dar niekada nebuvo patyrusi tokio smūgio. Ji neteko 48 94 
žmonių. Iš 4 546 000 gyventojų ji prarado 2 346 000 ir 313 000 sodybų. Žemaičiuo- 
se prarasta 35-46 96 gyventojų . 


NAUJI KRAŠTO VALDOVAI - PACAI 


Švedai buvo išvyti iš Žemaičių ir taikos sutartis pasirašyta 1660 m. Olivoje. 
Sutartį pasirašė naujas, prieš dvejus metus paskirtas kancleris Kristupas Pacas. 
Didysis Lietuvos karo vadas - etmonas tuo metu buvo Paulius Sapiega. Jam teko 
toliau tęsti karą su rusais, kurie pasitraukė iš Vilniaus, bet laikėsi rytinėse Lietu- 
vos srityse. Sapiegai talkino kitas iš Pacų giminės - Mykolas. Tad reikėjo stiprios 
rankos vesti kraštą ir jį atstatyti. Kancleris pasirodė gabus politikas, o jo giminai- 
tis - geras, sumanus karys. Jie abu veikė greitai ir drąsiai, tačiau sukėlė opoziciją 
pirmiausia Radvilų, kurie ligi šiol vadovavo kraštui nuo XVI a. vidurio“. Katkevi- 
čių jėga buvo išsisėmusi, bet Radvilus rėmė Sapiegos, Oginskiai, Palubinskiai. Prie 
šių dėjosi ir Žemaičių seniūnas Jurgis Glebavičius, Kazimiero Sapiegos uošvis. 
Opozicijai pritarė karalius Jonas Kazimieras Vaza, nes kancleris Pacas privertė jį 
Olivos sutartimi atsisakyti pretenzijų į Švedijos sostą. Radvilai bandė atgauti kari- 
nės vadovybės poziciją, kuri per 100 metų priklausė reformatų šakos atstovams. 

Dėl to Varšuvos seime 1666 m. paskutinis iš reformatų Boguslovas pareiškė savo 
teisę į didžiojo etmono lazdą, Jį rėmė ir katalikų šakos atstovas Mykolas Radvi- 
las. Kiti opozicijos nariai pabūgo, kad Boguslovas grąžins religinę nesantaiką, dėl 
tojo nerėmė. Tada karalius pasiūlė Aleksandrą Hilarą Palubinskį, kuris, kovoda- 
mas prieš švedus Lenkijoje, išgelbėjo karaliaus gyvybę. Palubinskis tuo metu bu- 
vo sekretorius kariniams Lietuvos reikalams. Jis turėjo kunigaikščio titulą ir sa- 
vo kilmę vedė iš Algirdo. Bet jis nebuvo turtingas ir jo giminė ligi tol nebuvo 
niekuo daugiau pasižymėjusi. Opozicija prieš Pacus šiuo kartu suskilo ir neiškėlė 
nė vieno savo kandidato, tačiau nepraleido ir kanclerio kandidato Mykolo Paco. 
Taip į didžiojo etmono vietą pateko kompromisinis kandidatas Vladislovas Vala- 
vičius, vadinamas „jėzuito sūnumi“. Iš tikro Valavičiaus tėvas Vincas Petras, du 
kartu vedęs, išauginęs 6 sūnus ir 4 dukteris, tapo kunigu jėzuitu. Prieš tai jėzuitų 
tapo našlys jo brolis Andrius. Jis buvo Vilniaus Akademijos rektorius ir Lietuvos 
jėzuitų provincijolas, rašė religinius veikalus. Iš keturių etmono seserų trys taip 
pat tapo vienuolėmis. Pats etmonas, matyt, nebuvo labai kovingas, nes visus ka- 
rinius reikalus kanclerio patariamas ir toliau tvarkė lauko etmonas Mykolas Pa- 
cas (nuo 1667). 

Prieš Paco „absoliutizmą“ kariuomenėje kėlė balsą opozicija, o Jurgis Glebavi- 
čius bandė sukelti ant kojų ir savuosius žemaičius. Tam jis planavo panaudoti 1667- 
1668 m. bajorų seimelį Raseiniuose. Tačiau žemaičiai po visų sukrėtimų nerodė dide- 
lio noro sukilti. Be to, Glebavičiui kliudė ta aplinkybė, kad Mykolas Pacas pats buvo 
pusiau žemaitis, nes jo motina Elzbieta buvo iš Šemetų giminės; už žemaičių buvo 
ištekėjusios ir kai kurio Pacų dukterys. Tačiau kancleris Pacas nenorėjo rizikuoti. Jis 
pasiskubino iš Glebavičiaus paimti Žemaičių seniūno pareigas, duodamas jam Vil- 
niaus vaivadiją. Vietoj jo Žemaičių seniūno pareigas gavo antras opozicininkas Alek- 
sandras Hilaras Palubinskis. Pelininku žemaičiai išsirinko Mikalojų Šemetą. 

Pacai susitvarkė panašiu būdu ir su kitu opozicijos židiniu - Radvilais. My- 
kolui, katalikų šakos atstovui, jie davė vicekanclerio vietą ir taip jį atribojo nuo 
Boguslovo. Šis buvęs labai suerzintas, kaip ir karalius Jonas Kazimieras. Pastara- 
sis, mirus „jėzuito sūnui“ Valavičiui (1668), Mykolą Radvilą bandė „susigrąžinti“ 
į opoziciją, pasiūlydamas jam didžiojo etmono lazdą. Tačiau Pacai pasipriešino, 
nes, girdi, vienose rankose negali būti vicekanclerio antspaudas ir etmono lazda. 
Pacams buvo lengva nepaisyti karaliaus, nes šis nepajėgė valdyti krašto, be to, 
rengėsi netrukus atsisakyti sosto. Taip šį kartą kancleris Kristupas Pacas savo 
giminaitį Mykolą iškėlė į didžiuosius etmonus. 

Šiedu Pacai, kancleris ir etmonas, į valstybines pozicijas skyrė ne tik opozicinin- 
kus, bet ir savo giminaičius. Jų giminaitis iš motinos pusės buvo ir naujasis Žemaičių 
ganytojas kunigaikštis Aleksandras Sapiega, paskirtas po Parčevskio mirties . 

Pacai pradėjo kraštą „pacifikuoti“ ir atkurti po baisaus sunaikinimo. 


KARŲ IR MARO PADARINIAI ŽEMAIČIUOSE 


Karą su rusais, užtrukusį trylika metų, Pacai užbaigė 1667 m. ir pasirašė tai- 
kos sutartį Andrusave, Lietuva šia sutartimi buvo priversta atsisakyti Smolensko 
ir priimti vieną nemalonią sąlygą, kad Maskva globos Lietuvos valstybėje esan- 
čius disunitus (stačiatikius). Kai sutartis 1686 m. buvo tvirtinama, rusai vėl pa- 
kartojo šią sąlygą ir karalius buvo priverstas ją priimti. Tad rusai gavo savotišką 
patronato teisę, kuria vėliau ėmė ypač naudotis caras Petras I. 

Nuo tada teisinėje Lietuvos terminijoje atsirado du nauji žodžiai: disunitų (ski- 
riant stačiatikius nuo unitų) ir disidentų (reformatų). Kai rusai ėmė globoti Lietu- 
vos disunitus, vis labiau Lietuvos disidentais ėmė domėtis prūsai. Šių globėjas Bo- 
guslovas Radvilas iš tikro gyveno taip pat Prūsuose. Vėliau, po Boguslovo ir jo 
vienintelės dukters Karolinos mirties, Prūsų valstybė, sekdama rusais, ėmė jau 
tiesiogiai kištis į Lietuvos disidentų reikalus. Užsienio patronatas didele dalimi 
reiškė kišimąsi į pačios Lietuvos vidaus reikalus. Pacų valdymo laikais šis terpi- 
masis dar nebuvo stiprus. Tuo metu ir disidentai buvo palaužti praėjusių įvykių. 
Jie „po švedų ir maskolių karo prarado visas parapines mokyklas“. Jų religiniai 
židiniai dar labiau sumažėjo, nes dalis buvo sugriauta ir nebeatstatyta. Kai kurie 
žymesnieji ir vadovaujantieji Žemaičių bajorai, nusivylę švedais, visai atsiribojo 
nuo disidentų. Taip du broliai Bilevičiai - Albrechtas ir Steponas, - dalyvavę Kė- 
dainių suvažiavime ir pasirašę uniją su švedais, apsisprendė tapti katalikais. Ka- 
talikais tapo ir du pusbroliai Šemetos: žinomas karys Mikalojus, dabar naujai iš- 
rinktas Žemaičių pilininku, ir žymus teisininkas Jonas. Tuo metu į katalikybę 
perėjo ir Upytės valdytojai kunigaikščiai Puzinai Šiais įtakingais vyrais, matyt, 
pasekė ir daugiau žemaičių, nes vysk. Sapiega, rašydamas 1664 m. Romai, rado 
reikalinga pabrėžti: „Yra nemaža tokių, kurie, dieviškosios malonės veikiami, 
yra priimami į šv. Romos bažnyčios bendruomenę“. Ta pačia proga vyskupas 
rašė ir apie bažnyčių padėtį: „Išvykau lankyti savo vyskupijos. Radau iš viso per 
60 (nepaliestų) bažnyčių. Daugelis priešų nuniokotos, o kitos sude gintos““. Prieš 

tai Žemaičiuose buvo per 120 parapinių ir filijinių bažnyčių. Taigi pusę bažnyčių 
reikėjo atstatyti arba atnaujinti. 

Kokia tuo metu buvo Šiluvos padėtis, tikslesnių žinių nerasta. Bažnyčia neabe- 
jotinai išliko, bet turėjo būti sunaikinta Kazakevičiaus statytoji „koplyčia ant akmens“ 
(Capella ad lapidem), nes pats vyskupas Sapiega ją ėmėsi savo lėšomis atstatyti. Jis tai 
padarė 1663 m., „trokšdamas didesnio Marijos užtarimo savo vyskupijai“. Ši koply- 
čia buvo „truputį ilgesnė, bet neplatesnė“ už Kazakevičiaus statytąją. Pats vyskupas 
padovanojo jai šr didelį vertingą kryžiaus paveikslą, pieštą ant medžio plokštės“. 

Po švedų ir rusų tvano, o ypač po maro, ėmė keistis didikų požiūriai. Visa, 
kuo lig šiol remtasi, ko taip aistringai siekta - garbės ir naudos, - pasirodė netik- 
ra ir nepatikima. Netikra darėsi ir apsauga, nors Lietuvai nestigo tvirtovių nei 
ginklų, juoba karių ir vadų. Ko gi iš tikro stigo Lietuvai ir kodėl šį kartą priešai 
galėjo įsibrauti į pačią Lietuvos širdį? Apie tai turėjo galvoti ypač du didieji Pa- 
cai, kancleris ir etmonas, prisiėmę atsakomybę už savąjį kraštą ir jo ateitį. Abu 
buvo genialūs ir giliai tikintys vyrai. Veikdami kaip realūs valstybininkai, jie kartu 
savo žvilgsnį ir pasitikėjimą kreipė kitur. Abu tuoj po krašto išlaisvinimo pradėjo 
statyti paminklines šventoves - kancleris Pažaislyje, prie Kauno, o etmonas An- 
takalnyje, prie Vilniaus. Kancleris Kristupas į Lietuvą pasikvietė vienuolius at- 
gailautojus kamaldulius (su jų viršininku Jeronimu, mokėjusiu lietuviškai) ir jiems 
pavedė Pažaislį su šia sąlyga: permaldauti Dievą už Lietuvos Didžiosios Kunigaikš- 
tystės nuodėmes ir prašyti Dievo Motinos užtarimo priešų grėsmės akivaizdo- 
je“. Šioje bažnyčioje kancleris numatė ir sau amžino poilsio vietą. 

Etmonas Mykolas Kazimieras savo gražiausią baroko kūrinį - šventovę taip 
pat pavedė vienuoliams augustinams, pareiškęs norą pats atgulti amžino poilsio 
prieangyje, kur praeis žmonės ir kojomis tryps šį užrašą: hic jacet peccator Pacus - 
čia guli nusidėjėlis Pacas. 


NAUJA KOVINGŲ KATALIKŲ KARTA 


Su minėtais Pacais atėjo nauja, ligi šiol beveik nepasireiškusi didikų giminė ir 
sykiu lyg nauja katalikų karta, skirtinga nuo pirmųjų. Pirmiesiems reikėjo daug ko- 
voti, kol buvo nugalėta religinė reformų anarchija ir dvasininkų nerūpestingumas. 
Anų konvertitų dėka atsirado daugiau dvasininkų lietuvių, bent Lietuvos piliečių, ir 
šie turėjo mokėti liaudies kalbą. Toji kova prieš brukamus svetimus kandidatus į 

kapitulas bei vyskupų sostus atrodė baigta ir likusi praeityje. Lietuvai nebestigo 
gerų ir uolių, mokytų ir pranašių ganytojų - iš grafų bei kunigaikščių, kurių dauge- 
lis mokėjo prabilti išprusintam didikui įvairiomis Vakarų kalbomis ir savajam vals- 
tiečiui jo lietuviškąja kalba. Jau užteko savų lietuvių kunigų, ypač vienuolių. Jau ir 
mokyklų ir kolegijų kūrėsi visas tinklas. Bet visam kraštui ir visiems luomams stigo 
sutarimo, gerų krikščioniškų papročių ir plačia prasme moralinio tvirtumo. 

Ši sąmonė po pergyventų sukrėtimų, matyt, buvo taip gyva, jog tai įrašė ir 
„Praėjusių laikų giesmė“, sukurta jėzuito Prano Šrubauskio (11680): „Regim ant 
mūsų taip sunki koronė nupuolė už kaltes visokių stonų““. Minėtoji didikų karta, 
bent Pacų asmenyje, buvo ne tik kovotojai, bet ir savotiški moralistai, disciplinos 
žmonės“. Ši mintis, atrodo, darėsi gyvesnė ir tarp naujų ganytojų. Tai matėme 
jau vysk. Parčevskio veikloje, o vysk. Aleksandras Sapiega taip pat reagavo į pa- 
našius reikalus. Štai Kelmės klebonas pranešė vyskupui, kad 1664 m. kovo 11 d. 
kelmiškiai žydai su savo šalininkais, išėję iš namų, šūkavę prie nukryžiuotojo Kris- 
taus paveikslo, darę išdaigas ir išdidžiai kalbėję paniekinamus žodžius. Tų pačių 
metų balandžio 2 d. Bžostovskis, ponios Gruževskienės-Podbereskytės tarnauto- 
jas disidentas (reformatas), atėmęs iš katalikų mokyklos vaiko kryžių, trenkęs 
žemėn ir sutrypęs. Vysk. Sapiega tuoj paskyrė komisiją ištirti įvykiams vietoje ir 
po tyrimo reagavo specialiu skundu. Greičiausiai vyskupo pavestas, tas pats Kel- 
mės klebonas kreipėsi į Raseinių teismą dėl ponios Gruževskienės vartojamų prie- 
monių prieš jo parapijiečius katalikus. Pirmas skundas - kai visame valsčiuje ne- 
dirbama, ponia Gruževskienė liepianti savo pavaldiniams katalikams dirbti šven- 
tomis dienomis jos dvare. Antras - ta pati ponia įsakiusi savo pavaldiniui Kristu- 
pui Staniulaičiui, vedančiam katalikę našlę Laurušienę, tuoktis pas kalvinus“.Gru- 
ževskių šeima globojo ir Šiluvos kalvinų bendruomenę, tad panašių dalykų buvo 
galima laukti ir čia. Kas iš tikro yra buvę tuo metu Šiluvoje, nepavyko patikrinti, 
tačiau vyskupui Sapiegai, sakoma, tekę tramdyti ir Šiluvos kalvinus“. 

Vos persikėlęs iš Žemaičių į Vilnių, vysk. Sapiega 1668 m. Vyriausiajam Tri- 
bunolui parašė skundą prieš reformatus, tuo metu susirinkusius į savo sinodą 
Vilniuje. Vyskupas apkaltino ponus, kad jie įvairiose vietose, savo dvaruose, esan- 
čiose katalikiškose provincijose, verčia paprastus žmones, gimusius, krikštytus 
ir auklėtus katalikų šeimose, paklusti jų kunigams ir šventomis, ypač Švenčiau- 
sios Mergelės ir kitų šventųjų dienomis, apkrauna sunkiais darbais“. 

Nežinome, kaip į tą skundą atsiliepė tribunolas ir reformatų sinodas. Vargu 
ar viena bei kita institucija galėjo ką pasakyti ponams, juoba juos suvaldyti, kai 

šie savarankiškai tvarkėsi savo valdose. Ne visada ir vyskupas galėjo numatyti, 


ką sugalvos jo klebonai. 


MUŠTYNĖS ŠILUVOJE IR KRYŽIAUS PERŠOVIMAS 


Šiluvos klebonas Sviekauskas sumojo savo jėgomis atsiimti iš vietos kalvinų 
„ginčijamos žemės“ gabalą, kuris buvo prie didžiojo akmens, netoli vysk. Sapie- 
gos naujai atstatytos koplyčios. Čia pat buvo ir katalikų kapinės. Spręsti ginčus 
šiuo būdu buvo berods svetima ligšiolinei katalikų veiksenai. Nuo Merkelio Gied- 
raičio laikų buvo griežtai laikomasi teismo kelio ir šiuo keliu buvo vedamos visos 
parapinės bylos. Tik po Kazakevičiaus mirties Grinkiškio klebonas Daukšas bene 
pirmasis savomis priemonėmis iš kalvinų atsiėmė Pašušvio bažnyčią. Šis įvykis 
buvo taip neseniai, kad panašiam žygiui galėjo padrąsinti ir Šiluvos prepozitą 
Sviekauską. Atsitiktinai ar sąmoningai jis pasinaudojo tokiu laiku, kada vysk. Sa- 
piega buvo perkeltas iš Žemaičių į Vilnių, o naujas vyskupas Kazimieras Pacas 
dar nebuvo atvykęs. Sugalvojęs šį žygį, kan. Sviekauskas pasiuntė savo vikarą 
kun. Sierniauską su ponu Simanavičiumi ir būriu žmonių atsiimti minėtos že- 
mės, Kalvinų pastoriai tuo metu buvo pasikeitę: vietoj Abraomo Naševskio, mi- 
nimo 1664 m., buvo atkeltas mozūras Chelkauskas. Naujasis pastorius surinko 
žmones, juos apginklavo ir įsakė nuvyti kan. Sviekausko žmones. Abi šalys susi- 
tikusios ėmė ginčytis, paskui muštis kumštimis ir lazdomis, pagaliau priartėju- 
sios prie koplyčios, pradėjo šaudytis. Viena kulka pataikė kun. Sierniauskui ir jį 
sužeidė, o antroji peršovė koplyčioje kabojusį Nukryžiuotojo paveikslą, dovano- 
tą vysk. Sapiegos. Kalvinai pabūgo savo veiksmų ir pasitraukė į šalį. Tada žmonės 
nunešė sužeistąjį vikarą į trobą, o patys klegėdami išsiskirstė į namus. Taip šį 
įvykį vaizdžiai atpasakoja Valančius, sudarydamas įspūdį, kaip pastebi kritikai, 
„kad kulka netyčiomis įlėkė į koplyčią ir peršovė kryžių“, Kitaip į šį įvykį pažiū- 
"rėjo vysk. Pacas. Jis tą žinią sutikęs „dideliu širdies skausmu“, o vėliau pats „aiš- 
kiai susekęs kalvinus tyčiomis šovus į Kristaus paveikslą“. 

Kova prieš kryžius, kaip „Romos stabmeldybės“ ženklus, vis dar vyko Lietu- 
voje, Kaip rodo garsi byla Vilniuje 1640 m., čia vartoti ir ginklai. Vilniaus kalvinai 
buvo kaltinami šaudę į šventus paveikslus prie Leono Sapiegos statytos Šv. Myko- 
lo bažnyčios ir į kryžių ant bažnyčios viršaus“ „Šioje kovoje kitais atvejais dalyva- 
vo ne vien eiliniai ar mažai atsakingi reformatai. Buvo ir žymių, netgi vadovau- 

jančių asmenų, kaip etmonas Jonušas Radvilas. Pačioje Šiluvoje šis įvykis, matyt, 
buvo ne pirmas, juo labiau ne paskutinis, kaip toliau matysime iš kitų bylų. 

Vysk. Pacas, ištyręs įvykį bei surinkęs medžiagą, prieš Šiluvos kalvinus ryžo- 
si iškelti bylą pačiame valstybės seime. Tokių atvejų jau yra buvę seimų praktiko- 
je. Seimas 1638 m. sprendė bylą dėl Dievo didybės įžeidimo (laesio maiestatis divi- 
nae), konkrečiai - dėl kryžiaus išniekinimo Rakove, Lenkijoje. Savo skundą prieš 
etmoną Jonušą Radvilą nukreipė į Varšuvos seimą ir Vilniaus vyskupas Abraomas 
Vaina, kuris buvo panašiai sujaudintas, kaip dabar vysk. Pacas. Vysk. Vaina tada, 
1647 m. balandžio 27 d., seimo atstovams Varšuvoje rašė: „Kunigaikštis lauko et- 
monas [Jonušas Radvilas] tų metų kovo 17 d., nuvykęs į savo Svėdasų dvarą ir 
radęs laukuose, ant ribos, du kryžius: vieną maždaug 100 metų senumo, o antrą, 
statytą prieš 4 m. Šių kryžių nejudino iš vietos net dabartinio etmono miręs tėvas, 
Vilniaus vaivada. O jis katalikų tikėjimo paniekai ir paties Dievo pažeminimui bei 
savo eretiškam pykčiui - tuos kryžius įsakė sukapoti ir įžeidžiamai sutrypti“. Vys- 
kupas prašė seimo atstovų, kad jie „atsiteistų Kristaus žaizdoms pagal tėvynės 
įstatymus“. Ir jis pats žadėjo „savo sustingusius kaulus atvežti į Varšuvą [matyt, 
tuo metu buvo kankinamas ligos], kad drauge (su kitais atstovais) patarnautų ben- 
dram tėvynės labui, kaip jis [kryžius] kantriai buvo atstovavęs Kristui“. 

Tad vysk. Kazimieras Pacas nebuvo pirmasis Lietuvos vyskupas, kuriam kry- 
žiaus įžeidimo bylą teko nešti į aukščiausią teismą. Tik šį kartą valstybės seimas 
buvo ne eilinis, o rinkiminis. Jis turėjo būti gausesnis ir iškilmingesnis, nes teko 
rinkti naują Lietuvos didįjį kunigaikštį ir Lenkijos karalių. Tuo metu Jonas Kazi- 
mieras, trečiasis Vazų valdovas, buvo ką tik atsisakęs sosto, nes nebepajėgė tvar- 
kyti krašto. Į šį seimą kaip senatorius ruošėsi vykti vysk. Kazimieras Pacas. Vyko 
ir kiti du didieji Pacai - kancleris Kristupas ir etmonas Mykolas, vyskupo brolis. 

Taip atsitiko ar buvo numatyta, jog visi trys Pacai drauge atvažiavo į Varšuvą 
su iškilminga palyda, kurią sudarė 3000 raitininkų bei pėstininkų. Vien etmoną 
Mykolą lydėjo 2000 karių. Pacai, kaip seniau Radvilai, norėjo pabrėžti Lietuvos 
prestižą ir sudaryti įspūdį ponams lenkams. Šis jų atvykimas iš tikrųjų sudominęs 
visą Varšuvą ir susirinkusius į seimą atstovus“. Į Varšuvos seimą buvo atvykę ir 
Žemaičių atstovai. Vien Bilėnų-Bilevičių buvo šešetas: Aleksandras, Krizostomas, 
Kvalibogas, Jonas Karolis, Teodoras ir Jonas Merkelis. Be pastarojo, tuometinio 
Žemaičių pilies teisėjo, visi kiti jau buvo katalikai. Dalyvavo ir trys pusbroliai 
Šemetos - Mikalojus, Konstantinas ir Jonas. Pirmasis, Žemaičių pelininkas, buvo 
dalyvavęs kovose prieš švedus bei maskolius ir tas kovas aprašęs eilėmis; be to, 

rašęs panegiriką dabar renkamam karaliumi Kaributui Višnioveckiui. Jonas bu- 
vęs teisių profesorius Bolonijos universitete Italijoje, buvo tas pats minėtas kan- 
didatas į kunigus, 1639 m. išvykęs Romon ir pakeitęs teologijos studijas į teisę. 
Visi trys Šemetos buvo vyskupo Paco ir didžiojo etmono Mykolo Paco antros 
eilės pusbroliai, iš jų Mikalojus ir Jonas - uolūs katalikų teisių gynėjai “. 


ŠILUVOS BYLA VARŠUVOS TEISME 


Kai vysk. Pacas, seimui prasidėjus, iškėlė skundą prieš Šiluvos kalvinus, tai 
seimo atstovai gavo į rankas Mikalojaus Šemetos parengtą valstybinių aktų rin- 
kinį Summarium z przywilejow y constytutyi zebrane, Rinkinyje buvo įrodinėjama, 
kaip valstybės vadovai nuo 1525 m. ligi pastarųjų laikų gynė bei saugojo katalikų 
religijos pilnatvę ir tramdė ponus disidentus ypač dėljų daromų „nuoskaudų Die- 
vui“ (krzywdy božey)“. Rinkinio autorius pasirodė buvęs ne tik karys, linkęs į lite- 
ratūrinę kūrybą, bet ir teisininkas, vėliau ėjęs Žemaičių žemės teisėjo pareigas. 
Prie šio rinkinio parengimo, galimas dalykas, bus prisidėjęs ir pusbrolis Jonas. 

Šiluvos kalvinų elgesys, kaip jis buvo pavaizduotas seimui, sukėlęs tiek susi- 
rinkusios diduomenės, tiek naujo karaliaus Kaributo Višniaveckio nemažą pasi- 
piktinimą. Toks elgesys, pažeidžiąs Dievo didybę, valstybės įstatymais buvo griež- 
tai baudžiamas. Šiluvos kalvinams buvo pritaikytos šios bausmės: jų bendruo- 
menė uždaroma, žemės kontiskuojamos, trys „zborininkai“ ir pamokslininkas 
pasmerkiami mirti. Karališkasis seimo dekretas buvo pasirašytas 1669 m. lapkri- 
čio 6 d. Krokuvoje“. Tačiau šiuo sprendimu reikalas nebuvo baigtas. Reformatai, 
kurių įtaka dar buvo gana stipri, sujudo veikti, kad sprendimas būtų pakeistas. 
Vysk. Pacas iš Varšuvos skubiai rašė savajai kapitulai, kad atsiųstų kan. Mikalojų 
Sviekauską, Šiluvos prepozitą, ir aprūpintų jį pinigais aštuonioms savaitėms pra- 
gyventi. Vyskupas pabrėžė, kad Šiluvos reikalas (causa szydloviensis) pasidarė ži- 
nomas visai Lietuvai bei Lenkijai ir kelia rūpesčio ateičiai. Dėl to esą reikia paties 
kan. Sviekausko pasitarti ir šį reikalą toliau vesti. Žemaičių kapitula 1670 m. va- 
sario 5 d. vysk. Pacui atsakė, kad pasitarti į Varšuvą vyksta kapitulos prokurato- 
rius kan. Joakimas Skirmantas ir kan. Sviekauskas, Vėliau į Krokuvą dar išvyko 
vyskupijos valdytojas prel. Vladas Giedraitis. Pastarasis su Skirmantu pasiliko 
Krokuvoje septynias savaites ir kartu su vyskupu „kovojo, kad šis reikalas nebū- 


tų niekais paverstais tų, kurie Dievo širdžiai padarė neteisybę“ 

Vysk. Paco ir jo bendradarbių pastangos, matyt, nebuvo bergždžios, nes sei- 
mo sprendimas Šiluvos reikalu liko kaip ir buvęs - nepakeistas ir nesušvelnintas. 
Priešingai, 1670 m. rugsėjo 7 d. buvo priimtas seime dar šis papildomas įstaty- 
mas, vadinamas konstitucija: „Nusikaltimai, padaryti prieš Dievo didybę iš arijo- 
nų, žydų ar kurios kitos apostazijos, reikalauja skubesnės bausmės: tokios bylos, 
kiekvienos dienos ir mėnesio, turi būti sprendžiamos prieš visas kitas“. Šiuo 
įstatymu buvo netiesiogiai paremtas sprendimas ir Šiluvos reikalu. Bet įstaty- 
mas taip redaguotas, kad kaltininkais dėl Dievo didybės įžeidimų (kryžiaus šau- 
dymų) įvardijami arijonai, žydai ir kiti apostatai, bet ne disidentai - kalvinai. 
Šiluvos sprendimas prieš kalvinus ir minėtasis įstatymas prieš arijonus bei kitus 
apostatus iškelia skirtumą tarp Lietuvos ir Lenkijos problemų. Lenkijoje aštriau- 
sias klausimas buvo arijonai; jis buvo tapęs valstybiniu klausimu. Kadangi į to 
klausimo sprendimą buvo įtraukiami ir lietuviai, dėl to ne vienam mūsų praei- 
ties tyrinėtojui sudarydavo įspūdį, jog arijonizmas tuo metu buvo toks pat aktu- 
alus ir Lietuvoje. Ties šiuo klausimu verta stabtelėti ir išsiaiškinti. 


KAS ŠAUDĖ KRYŽIŲ - KALVINAI AR ARIJONAI ? 


Arijonų organizacija, kuri buvo įkurta Radvilo Juodojo laikais, pradėjo krik- 
ti prie Radvilo Rudojo. Šis, perėmęs vadovauti reformacijai, buvo ketinęs arijo- 
nus visai iššluoti iš Lietuvos. Tuo reikalu jis darė žygių pas Žygimantą Augustą. 
Etmonas Radvilas prašė net katalikų paramos išgauti karaliaus dekretą, kad ari- 
jonai būtų ištremti iš Lietuvos. Žygimantą Augustą nuo tokio dekreto tada sulai- 
kė popiežiaus nuncijus Giovannis Francesco Commendone“. 

Išskyrus arijonų pamokslininkus, kurie buvo atleisti iš pareigų, kitokio ryš- 
kesnio arijonų persekiojimo tada nebūta. Arijonai toliau reiškėsi tarp jaunesnių- 
jų didikų, kuriuos globojo Jonas Kiška. Po Kiškos mirties žymesnieji arijonai, ypač 
jų publicistai, dar glaudėsi Kristupo ir Jonušo Radvilų dvaruose - Kėdainiuose, 
Biržuose, Slucke. Tada jie palaikė gyvesnį ryšį ir su lenkais bei jų centrais Ungu- 
roje (Vengrave), Pinčove ir ypač Rakove, kur veikė akademinė arijonų gimnazija 
ir spaustuvė. Čia 1617-1618 m. lankėsi šie Lietuvos arijonai: pamokslininkas Jo- 
nas Akelevičius, spaustuvininkas Petras Blastus Kmita, deltuviškis Elijas Gintau- 
tas, kėdainiškis Stasys Burnevičius ir Andrius iš Rokiškio“. Tolesnis lietuvių ry- 
šys su lenkais arijonais nėra susekamas. 

XVII a. antroje pusėje Lietuvos arijonai jau nebuvo verti dėmesio, kokį jiems 
lenkai rodė savo krašte. Lenkuose dar buvo apie 60-70 arijonų bendruomenių ir 
žymesni jų nariai turėjo įvairias vietas viešajame gyvenime. Jų valstybinis neloja- 
lumas pasirodė ypač tada, kai švedai pradėjo karą prieš Lenkiją. Švedus jie rėmė ir 
dėl to buvo apkaltinti valstybės išdavimu. Valstybės seimas dėl to juos 1658 m. 
pasmerkė, priėmęs įstatymą, reikalaujantį per trejus metus atsisakyti savo pa- 
žiūrų arba likviduoti savo turtą ir palikti kraštą. Per tą laiką arijonams buvo už- 
draustos pamaldos ir neleista dalyvauti viešajame gyvenime. Kitų metų seimas šį 
terminą sutrumpino ligi 1660 m. Dalis arijonų po to paliko Lenkiją ir vieni prisi- 
glaudė Olandijoj, kiti Vengrijoj, treti pas Boguslovą Radvilą Prūsuose, 

Lietuviai šiuose sprendimuose nedalyvavo, nes maskviečių bei švedų oku- 
pacijos neleido delegatams vykti į seimus. Dalis Lietuvos atstovų galėjo paremti 
1662 m. sprendimą, kuris pakartojo pirmųjų dviejų seimų įstatymus. Pagaliau rin- 
kiminiame seime Varšuvoje susibėgo du klausimai: senasis prieš arijonus ir nau- 
jas prieš Šiluvos kalvinus. Lietuviams buvo svarbi lenkų parama, o lenkams lietu- 
vių. Tuo galima paaiškinti, kodėl sprendimas Šiluvos reikalu buvo padarytas taip 
greitai ir be jokių išlygų. Lygiai be didesnio nesklandumo buvo priimti lenkams 
reikalingi du konstitucijos nuostatai: jau minėtas 17-asis ir 16-asis, kuris vėl pa- 
kartojo buvusių seimų reikalavimą vaivadoms bei seniūnams be apeliacijos per- 
sekioti arijonų sektos narius“ . Šiedu konstitucijos nuostatai lietuviams nebuvo 
aktualūs, nes iš tikro nebuvo ko persekioti. Pasitaikė bene vienintelis atvejis, ka- 
da Brastos vaivadijos seimelis 1657 m. gruodžio 31 d. priėmė šią instrukciją seniū- 
nams: „Atsižvelgti į įstatymą dėl arijonų ir jų atstovams taikyti persekioj imą“ Ši 
instrukcija, praėjus penkeriems metams po rinkiminio Varšuvos seimo, rodo, kad 
arijonų klausimas nebuvo svarbus net tokioje Brastoje, kur kitados veikė pirmieji 
arijonų vadai ir buvo stiprūs jų pamokslininkai. Juo labiau šis klausimas nebuvo 
jautrus visoje Lietuvoje ir Žemaičiuose, Aišku, pavienių arijonų dar buvo pasi- 
sklaidžiusių bei įsimaišiusių tarp reformatų. Jų nusistatymas prieš Kristaus kultą 
ir jo kryžių galėjo būti daugiau bei mažiau palaikomas ir kitų reformatų. 

Bet arijonai nebuvo kaltinami Šiluvos byloje. Po 1623 m. jie iš viso nebeprisi- 
menami šiose apylinkėse, Kad Šiluvos pamokslininkas Chelkauskas buvo iš Mozū- 
rų, kur stipriau reiškėsi lenkų arijonai, taip pat neduoda pagrindo manyti, jog kry- 
žiaus šaudymas būtų buvęs įkvėptas arijoniško nusistatymo. Dėl to buvo apkaltinti 
ne arijonai, bet kalvinai. Kova prieš kryžius Lietuvoj buvo vykusi per 100 metų. 
Savi teismai ir juose keliamos bylos, atrodė, nebedarė įspūdžio. Dėl to pasinaudota 

Šiluvos įvykio proga vieną sykį sukrėsti kalvinus ir juos atgrasyti nuo šios kovos. 
Tuo, be abejo, norėta ir pačius kryžius apsaugoti tiek kapinėse ir pakelėse, tiek 
prie bažnyčių ir ant jų stogų, tiek pagaliau bažnyčiose ir koplyčiose, nes jie nie- 
kur nebuvo saugūs. Iš tolesnių reakcijų matysime, kad ši byla iš tikrųjų sukrėtė 
ne tik Šiluvos, bet ir Lietuvos kalvinus. Varšuvos teismo sprendimas Šiluvos kal- 
vinams buvo nebe pirmas smūgis. Juos ilgai vargino nemalonumai dėl Kiaunorių 
filijos, kuri buvo įkurta tuo metu, kai katalikai atkovojo savo bažnyčią. Filijos 
fundatorius Kristupas Gruzdžia, mirdamas 1650 m. savo patronato teises perlei- 
do seserėnui Vaitiekui Bagdonavičiui, kuris vienu metu buvo ir Šiluvos reforma- 
tų turto ekonomas. Jis pasiskolino 825 auksinus iš dėdės Gruzdžios bažnyčios 
reikalams paliktų 1000 auksinų ir jų negrąžino. Dėl to prasidėjo bylos, kurios 
tęsėsi daug metų. Šiluvos kalvinams teko bylinėtis ne tik su Vaitiekumi, bet ir jo 
sūnumi Albrechtu Bagdonavičiumi. Šis buvo net porą kartų šaukiamas į Vilniaus 
tribunolą, bet nepasirodė. Buvo kreiptasi į karalių Joną Kazimierą ir gautas dek- 
retas, bet dekreto vykdytojas atvyko tik po trejų metų. Po to Kiaunorių bažnytė- 
lė sudegė ir dėl to Šiluvos senjorai apkaltino Bagdonavičių, kad jis, jau tapęs ka- 
taliku, tai padaręs sąmoningai. Vilniaus tribunolas buvo net nubaudęs Bagdona- 
vičių ištrėmimu-banicija, bet po poros metų abi šalys susitaikė ir Šiluvos kalvinų 
globėjas Jokūbas Ruževskis atstatė bažnytėlę"“. 

Susitaikymas buvo pasirinktas ir Lietuvos katalikų bei kalvinų byloje dėl 
kryžiaus. 


PASTANGOS DRAUGIŠKAI SUSITARTI 


Neturėdami vilčių pakeisti sprendimą Šiluvos reikalu, reformatai ėmėsi ieš- 
koti kitos išeities. Dėl to 1670 m. birželio 15 d. Kėdainiuose buvo sukviestas pasita- 
rimas ir 1671 m. suvažiavimas Vilniuje. Į Vilnių susirinko kalvinų bendruomenių 
vyresnieji, nemažai pamokslininkų ir Šiluvos bendruomenės globėjų. Šiam suva- 
žiavimui vadovavo Vilniaus ir Žemaičių kalvinų superintendentas Jonas Božimov- 
skis. Suvažiavimas nutarė ieškoti „draugiško susitaikymo“ ir kreipėsi į Joną Mer- 
kelį Bilėną-Bilevičių, kad jisai imtųsi tarpininkauti tarp kalvinų ir Žemaičių vysku- 
po. Šis sutiko, ir prasidėjo derybos, kurios buvo vedamos žodžiu ir raštu. Tarpinin- 
kas iš vyskupo pusės greičiausiai buvo tas pats advokatas, kažkoks Lietuvos didžio- 
sios kunigaikštijos instigatorius, minimas (be pavardės) vyskupo rašte kapitulai“. 

Pagaliau susitarta, kad Jonas Merkelis Bilevičius Šiluvos globėjų akivaizdoje 
vysk. Kazimierui Pacui bei Žemaičių kapitulai išmokės 12 000 auksinų. (Tai buvo 
padaryta 1672 m. pradžioje). Šiuo susitarimu buvo išgelbėta Šiluvos kalvinų že- 
mėnuo konfiskavimo, o trys „zborininkai“ ir pamokslininkas - nuo mirties baus- 
mės, Už tą 12 000 sumą Šiluvos kalvinų bendruomenė perleido Jonui Merkeliui 
Bilevičiui Šiluvos dvarą, Pašakarnio dvarelį, Nanišų kaimą, kitados dovanotą Sa- 
muelio Bilevičiaus, ir Rugieniškių sklypą, užrašytą Kristupo Gruzdžios. Be to, Bi- 
levičiui buvo atiduotas Šiluvos miestelis su 21 valstiečių šeima ir 11 kaimų su 
gyventojais. Kalvinų bendruomenė pasiliko sau tik bažnyčią su klebonija, ap- 
tvertą žemės plotą aplink bažnyčią ir mokyklą, be to, klebonijos ir jos pavaldinių 
ganyklas. Bilevičius buvo prašomas globoti bei ginti ir šią likusią kalvinų nuosa- 
vybę. Šiluvos perleidimas Bilevičiui buvo pasirašytas 1672 m. kovo 16 d. pačioje 
Šiluvoje, dalyvaujant superintendentui Jonui Božimovskiui, Kristupui Skinderiui, 
kalvinų bylų vedėjui teismuose Jonui Rimvydui ir keletai Šiluvos bendruomenės 
globėjų - Jonui Mališauskui, Petrui Rinkevičiui, Aleksandrui Šukavičiui ir Kazi- 
mierui Jakovskiui. Darant miestelio ir kaimų aprašymą, sužymėti valstiečiai, ku- 
rie pereina naujo savininko žinion. Tarp šių išvardyti ir 27 vyrai - tėvai ir sūnūs, 
kurie pabėgo iš Šiluvos miestelio bei keturių kaimų. Aprašymas nesako, kodėl jie 
pabėgo, tik palieka jų ieškoti pačiam Bilevičiui. 

Iš Žemaičių kapitulos archyvų, kuriuose buvo išlikęs kan. Sviekausko raštas, 
rašytas 1672 m., papildomai sužinome štai ką. Iš Šiluvos kalvinų pinigai buvo 
gauti trim atvejais - ne tik iš bylos dėl kryžiaus peršovimo, bet ir už kitas skriau- 
das - iš viso 13 000 auksinų, kuriuos paėmęs vysk. Pacas“, Kokios kitos skriaudos 
čia turėtos galvoje ir kada dėl jų nuspręsta bei susitarta, sunku buvo patikrinti. 
Vysk. Pacas tuos pinigus paėmė į vyskupijos fondą. Prie to fondo jis prijungė ir 
kitus 12 000 auksinų, kuriuos buvo gavęs iš Kelmės kalvinų po bylos dėl švč. 
Sakramento įžeidimo. Valančius sako, kad už tuos pinigus vyskupas Pacas pa- 
puošęs Šiluvos bažnyčią ir pastatęs naują Kelmėje, o už rūpestį ir vargą sau pasi- 
likęs 5000 auksinų. Antanas Alekna teigia, kad „už tuos pinigus buvo pastatyta 
prie akmens koplyčia vietoj sudaužyto kryžiaus . Kaipgi iš tikro buvo su tais 
pinigais? 

Kapitula 1674 m. sausio 30 d. rašė vyskupui raštą, prašydama tuos pinigus 
grąžinti Šiluvos ir Kelmės parapijoms, nes reikią kurti altarijas ir statyti bažny- 
čias. Vyskupas atsakė 1675 m. birželio 30 d. Jis aiškinosi kapitulai: „Kokių išlaidų 
turėjome, gindami teismo keliu įžeidimą Dievo didybės, padarytą kalvinų Šiluvos 

bažnyčios žemėje! Tik dėl tos bylos vykome į Krokuvą, pasitelkę reikiamų paly- 
dovų, kaip žinoma visiems, o ypač gerbiamiems ponams Joakimui Skirmantui ir 
Žemaičių kanauninkui Vladui Giedraičiui, kurie kartu buvo. (Jie) tepasako, su ko- 
kiu rūpestingumu stengiamės, kad ši byla nebūtų į nieką paversta tų, kuriems 
Dievo įžeidimas nerūpi. Pasilikdami per 7 savaites Krokuvoje, laimėjome ne pli- 
kais žodžiais palankumą tam tikrų Lenkijos ir D. L. K - tės valdininkų, nuo kurių 
sprendimo buvo galima tikėtis norimo bylos rezultato. Be to, kaip gerai žinoma 
minėtiems kanauninkams, prie mūsų buvusiems, įteikėme už ištikimą palanku- 
mą, patarimą ir darbą Did. Kunigaikštystės instigatoriui vieno mūsų ūkio, esančio 
Vilniaus vyskupijoje, trijų metų planą, siekiantį 1200 auksinų. O Kelmės parapi- 
nės bažnyčios byloje aiškiau už šviesą matyti, kiek ponams Žemaičių kunigaikš- 
tystės valdininkams už atliktą komisijos darbą davėme įvairiais atvejais ir kiek 
pasiuntėme šiai bylai, kad neužtruktų Vilniuje per visą gavėnią“... Pagaliau vys- 
kupas praneša, kad iš tų 25 000 iš Šiluvos bažnyčios jam priklauso 3000, o iš Kel- 
mės - 2000“. Likusius pinigus jis paliko vyskupijos fonde. 

Iš to susirašinėjimo matyti, kad Šiluvos byloje tarp kapitulos ir vyskupo būta 
nesutarimų. Ligi tol Žemaičių kapitula pati vedė panašias bylas, aišku, su vysku- 
po žinia; vedė jas atsargiai, rūpestingai, nepersistengdama. Dabar vysk. Pacas pats 
perėmė šiuos reikalus. Šiluvos bylą jis pradėjo greičiausiai nepasitaręs su kapitu- 
la. Neturėjo nė kada pasitarti, nes vos atvykęs į Žemaičius, pabuvęs Alsėdžiuose, 
jis greit išskubėjo į seimą Varšuvon. Čia iškėlęs bylą, jis pajuto jos sunkumus ir 
manė juos išspręsti su Šiluvos klebonu, kurį skubiai iškvietė pas save. Kapitula, 
vyskupo neprašoma, pati pasiuntė dar du savo atstovus ir jie nebepaliko vyskupo 
vieno, kol reikalai buvo sutvarkyti. Kapitula, kaip matome, nepaliko vyskupo ra- 
mybėje ir dėl pinigų, kurie buvo gauti iš tos bei kitų bylų. Ji pasirodė savarankiška 
ir veikli, matyt, geriau jausdama vyskupijos reikalus ir bendrą padėtį. 

Kazimieras Pacas buvo kito tipo vyskupas, negu Giedraitis ar jo dėdė (tėvo 
brolis) Mikalojus Pacas. Tiesa, jis buvo gana uolus ir pakankamai lietuviškas, be 
to,jautėsi artimas žemaičiams, gal ir Šiluvai, nes jo motinos Šemetaitės senelis ir 
prosenelis šią vietą valdė ir reformavo. Vysk. Pacas rodė plačią širdį elgetoms, 
kovojo prieš blogus papročius ir reikalavo iš klebonų, kad jie gerai mokėtų lietu- 
vių kalbą. Bet sau bendradarbių neugdė ir kitų išugdytais nelabai norėjo remtis. 
Valdė vyskupiją ilgai, 31 metus, kaip ir Giedraitis, bet nesušaukė nė vieno sino- 
do, tik išleido kitų sinodų rinkinį. Pastatė bažnyčias Gaurėje, Šakinavoje, altariją 
Plateliuose ir išmūrijo bei išpuošė Varnių katedrą. 

Kapitulai nebuvo lengva su šiuo vyskupu ir dėl to, kad jo giminė tuo laiku 
valdė visą Lietuvą. Vyskupą daug kur atsvėrė dvi stiprios kapitulos asmenybės - 
Joakimas Skirmantas ir Vladas Giedraitis. Apie pastarąjį Valančius sako: „Pir- 
muoju ir mieliausiu jo [vyskupo] globėju visuose reikaluose buvo prelatas Vla- 
dislovas Giedraitis“. 


BILĖNAS - NAUJASIS ŠILUVOS VALDYTOJAS 


Šiluvos perdavimo akte naujasis savininkas Jonas Merkelis Bilėnas-Bilevi- 
čius tituluojamas Kauno taurininku, Tai buvo bereikšmis garbės titulas. Bet jis 
turėjo keletą pareiginių titulų - Šauduvos seniūno, Žemaičių vėliavininko ir Že- 
maičių srities baudžiamųjų bylų teisėjo. Bendruose valstybės reikaluose jis turė- 
jo senatoriaus balsą, dėl to dalyvavo valstybės seimuose. Reformatams jis buvo 
ištikimybės ir patvarumo simbolis, nes, visiems kitiems Bilevičiams tapus katali- 
kais, jis dar tęsė tai, ką proseneliai buvo pradėję. Jo prosenelis Jurgis, vedęs Vnuč- 
kienės seserį, buvo tikras brolis ano reformacijos pirmūno, kurį Prūsų hercogas 
Albrechtas buvo pasirinkęs patikėtiniu Žemaičiuose. Jurgio sūnus Vaitiekus, ve- 
dęs Šiluvos mokytojo Merkelio Šemetos dukterį Kristiną, aktyviai tvarkė Šiluvos 
kalvinų reikalus. Vaitiekaus sūnus Merkelis buvo dabartinio Jono Merkelio se- 
nelis, dalyvavęs liudininku Šiluvoje, perduodant katalikų žemes kan. Kazakevi- 
čiui, be to, vedęs bylą su Žemaičių kapitula dėl Pikelių bažnyčios. Iš trijų senelio 
Merkelio brolių, Albrechtas studijavo Karaliaučiuje ir padėjo Morkūnui pareng- 
ti, o Vnučkienei išleisti pirmąją lietuviškąją kalvinų postilę. Kitas brolis Samuelis 
1624 m. Šiluvos kalvinų bažnyčiai dovanojo Nanišų kaimą, o Raseinių evangelikų 
kunigui vieną iš savo dvarelių. Trečias brolis Jurgis, Leono Sapiegos dvariškis ir 
Jono Karolio Katkevičiaus bendradarbis, Trakų vėliavininkas, tapo kataliku, rė- 
mė dominikonus Raseiniuose ir jiems į vienuolius atidavė savo sūnų Konstanti- 
ną. Šiluvos valdytojo tėvas Jonušas turėjo du brolius - Albrechtą ir Steponą, ku- 
rie po unijos su švedais tapo katalikais. Stepono sūnus Teodoras, auklėtas jėzuitų 
Vilniuje, dalyvavo Varšuvos seime, kur buvo iškelta Šiluvos byla. Kitas iš tėvo 
brolvaikių Kvalibogas, dalyvavęs tame pačiame seime, buvo vedęs Gaurės savi- 
ninko Gabrieliaus Kaminsko vienintelę dukterį Marijoną; Kaminskas po švedų 
unijos tapo kataliku, pastatė katalikams bažnyčią ir po metų nugriovė savo dva- 
ro žemėje buvusią kalvinų bažnyčią, berods jo senelio statytą, bei išvarė evange- 

likų kunigą Povilą iš Žarnovicų. Šį dvarą ir katalikų bažnyčios globą paveldėjo 
Kvalibogas““. 

Iš Bilevičių kalvinu liko vienintelis Jonušas, savo dvare Griežėje, prie Pike- 
lių, kalvinams pastatęs bažnyčią. Šis dvaras, taip pat Raseinių dvaras (ar jo dalis), 
kurį Vnučkienės sesuo Darata buvo atidavusi proseneliui Vaitiekui, po tėvo mir- 
ties atiteko Jonui Merkeliui. Atpirkęs Šiluvą, Jonas Merkelis pasidarė ir trijų kal- 
vinų bendruomenių patronas - globėjas. Savo turto jis turbūt nepadidino, vesda- 
mas kunigaikštytę Eleną Puzinaitę iš Upytės, Andriaus dukterį, nes ši buvo iš 
didelės 7 vaikų šeimos. Ji, bene vyriausia šeimoje, ištekėjo už Bilevičiaus tada, kai 
tėvas dar buvo reformatas, nes vėliau kalvinų šaltiniai jį vadina renegatu - atsi- 
metėliu. Iš šešių jos brolių Steponas tapo jėzuitu, o Mykolas besimokydamas pas 
jėzuitus Vilniuje, 1682 m. balandžio 2 d. vadovavo pogromui prieš reformatų ku- 
nigus ir bažnyčią, Du broliai kunigai Trzebickiai-Taubmanai ir Kasparas Pakuo- 
kis išvengė nuoskaudos pasislėpę pas pranciškonus, tačiau po to visai paliko Vil- 
nių ir persikėlė į Karaliaučių. 

Šie įvykiai Joną Merkelį Bilevičių dar labiau skatino palaikyti reformatų po- 
zicijas. Jis dalyvavo kalvinų sinoduose ir dviem iš jų Kėdainiuose (1682 ir 1696) 
pats vadovavo, Kai kurie sinodai buvo bendri su liuteronais. Kaip rodo viena ži- 
nutė, rasta Žemaičių kurijos archyvuose, toks bendras rajoninis sinodas turėjo 
būti ir jo globojamoje Šiluvoje. Žinutėj pasakyta, kad įvyko muštynės „dėl žemės 
prijungimo“, turbūt dėl ginčijamos žemės, ir tose muštynėse nukentėję Šiluvos, 
Kelmės ir Kėdainių pastoriai - kalvinai ir liuteronai“. Šie dvasininkai buvo susi- 
rinkę Šiluvon tikriausiai ne ginčo kelti ar veltis į muštynes tarp vietos kalvinų ir 
katalikų. Šios muštynės būtų trečios žinomos Šiluvoje. Pirmose dviejose buvo 
pavartoti ir ginklai, o šį kartą apie tai nekalbama. Pirmą kartą (1622) katalikai 
pralaimėjo, antrąjį - muštynėse nelaimėjo nei viena, nei antra pusė, bet teisiškai 
laimėjo katalikai. Trečiose grumtynėse nukentėjo kalvinai ir liuteronai svečiai, 
tarp jų ir šeimininkas, turbūt tas pats kun. Chelkauskas, kuris dalyvavo ir antro- 
se muštynėse, nes kitas reformatų kunigas Karolis Hasleris buvo atkeltas 1680 m. 

Šiame įvykyje iš katalikų pusės kalčiausias buvęs vietos klebonas kan. Svie- 
kauskas. Prieš jį 1679 m. liepos 18 d. buvęs pradėtas teismo procesas Raseiniuose 
Bet dėl šios datos tikslumo reikia abejoti, nes Šiluvos katalikų bažnyčios vizitaci- 
jos aktai (1677) kalba apie Sviekauską kaip mirusį". Turbūt jis mirė tais metais. 

KAN. SVIEKAUSKO TESTAMENTAS 


Ką Sviekauskas paliko Šiluvai, be tų muštynių ir garsios bylos atgarsių? Iš 
kapitulos susirašinėjimo su vysk. Pacu dėl pinigų, priklausančių Šiluvai, matyti, 
kad čia buvo ruoštasi statyti naują bažnyčią. Pasiruošimą rodytų ir kan. Svie- 
kausko testamentas, rašytas Alsėdžiuose 1672 m. gegužės 6 d.“ Testamente kal- 
bama apie 80 paruoštų paveikslų, už kuriuos, matyt, buvo sumokėti ir pinigai iš 
pačios Šiluvos turto, nes jie „visi paliekami Šiluvos bažnyčiai“. Toji bažnyčia tu- 
rėjo būti didelė ir turbūt mūrinė, kad tokį paveikslų skaičių panaudotų. Kad Šilu- 
voj religinis gyvenimas buvo labai gyvas ir dėl to bažnyčia pasidarė per maža, 
rodytų ir kunigų skaičius. Tuo metu buvo 5 vikarai, be to, minimi „Šiluvos tėvai" 
(patres szydlovienses), greičiausiai tie 4 mansionarijai, išlaikomi Kočėno fundaci- 
jos; pagaliau buvo ir du altaristai. Įskaitant patį kleboną, iš viso Šiluvoje buvo 12 
kunigų. Tiek jų šioje parapijoje niekada nebuvo. 

Gaila, testamente neminimos tų kunigų pavardės. Tačiau bent apie vieną 
randamę žinių iš Vilniaus popiežinės seminarijos regento T. Baltazaro Rogalskio 
SJ pranešimo nuncijui 1677 m. Čia minimas Šiluvos vikaras Jonas Bokševičius, 
žemaitis, priimtas į seminariją 1671 m. liepos 9 d., turėjęs tuo metu 20 m. ir mo- 
kęsis ligi 1675 m; jis mokėsi lietuvių, lotynų ir lenkų kalbas“. 

Testamente minimas Šiluvos vargonininkas Jovarauskis ir zakristijonas Jaz- 
dauskis. Sviekauskui rūpėjo gera tvarka bažnyčiose ir geras bažnyčios tarnų ap- 
rūpinimas. Tai matyti iš jo specialios fundacijos zakristijonui išlaikyti prie Var- 
nių katedros. Turėjo jis ir savo asmeninį tarną Šimavičių, didžiausią patikėtinį 
visuose reikaluose. Kan. Sviekauskas neužmiršo savo testamente vargšų, našlių 
bei mergaičių, turbūt vadinamųjų davatkėlių; jų šalpai numatė palikti įvairių da- 
lykų. Jo testamente nebuvo užmiršti ir vienuoliai - jėzuitai, dominikonai, ber- 
nardinai ir vienuolės Žemaičiuose. 

Iš kapitulos narių testamente minimas Joakimas Skirmantas ir Adomas Pet- 
ravičius; jiems pavedama vykdyti ir testamentą. Dažnai ir pagarbiai minimas pats 
ordinaras vyskupas Kazimieras Pacas; jam paliekama pusė metinių Šiluvos paja- 
mų, priklausančių klebonui, antroji pusė Šiluvos parapijai, kad būtų kiek galima 
skubiau pataisytas bažnyčios stogas. Bokštui (varpinei) atnaujinti paliekama me- 
džiaga. Į šį bokštą 1671 m. jis buvo įkėlęs naują didelį varpą“. 

Iš testamento aiškėja, kad jis daug rūpinosi savo broliais ir seserimi Legeckie- 
ne, netgi mirusio brolio Povilo sūnumi Jurgiu, kuris dar mokėsi. Jis turėjo pareigų 

ne tik parapijoje, bet ir kapituloje ir vyskupo rezidencijoje. Nors jautėsi fiziškai 
silpnas (corpore debilis), tačiau dar ėjo pareigas visose trijose vietose. Nežinojo, 
kurioj išjų jį ištiks mirtis, tad prašėsi laidojamas ten, kur mirs: Šiluvoje, Varniuo- 
se ar Alsėdžiuose. Laidoti prašė su prasta alba, senu arnotu, pigios medžiagos 
karstu. Esą gyvenime, Dievui leidus, „užteko smilkalų; užteks ir dulkių, jei kas 
norės jomis skonėtis, nes įvairių trūkumų ras pačioje Šiluvos parapijoje“. Matyt, 
kan. Sviekauskas jautė būsiąs dar „dulkinamas“ po mirties, ypač dėl tų nelemtų 
bylų ir kitų nesusipratimų. Be to, jis žinojo neįvykdęs reikiamų darbų, ypač sta- 
tybinių. Jo dėmesys labiau krypo į sielovadą, liturgiją, pamaldas. Be Marijos va- 
landų, kurias jis įvedė anksčiau, 1670 m. liepos 1 d. įkūrė Jėzaus Širdies broliją“. 
Tuo metu ir vėliau buvo įvesti ir Jėzaus Širdies atlaidai, švenčiami, kaip reta kur, 
per keturis metų ketvirčius, keliant į artimiausią sekmadienį. Šalia sielovados ir 
pamaldų, jo domėtasis ir knyga. Tai rodo palikta jo paties biblioteka spausdintų 
ir ranka rašytų (impressos et manu conscriptos) knygų, mokyklinių ir pamokslinių 
(scholares et concionatores), taip pat juridinių, kaip Borbosos ir kitų teisininkų vei- 
kalų; be to, minimos šventųjų gyvenimo knygos. Vieną tų knygų jis paskyrė bro- 
liui kun. Petrui, kitas - Varnių jėzuitams, trečias juridinės - kapitulai. 

Tarp rankraštinių jo rinkinių reikia ieškoti ir pirmosios Šiluvos istorijos, iš- 


likusios iš anų laikų. 


RANKRAŠTINĖ ŠILUVOS ISTORIJA 


Šiluvos archyvuose kartu su fundacijos dokumentais ligi pastarųjų laikų bu- 
vo saugomas rankraštis, perspausdintas pargamente, vadinamas „Šiluvos baž- 
nyčios istorija“. Šiuo rankraščiu domėjosi bei naudojosi Valančius, Bučynskis, 
Jucevičius, Dambrauskas-Jakštas, B. Liausas ir kiti rašiusieji apie Šiluvą. Damb- 
rauskas 1905 m. prasitarė, kad ši istorija „nežinoma, kad parašyta ir kieno, ta- 
čiau stilius ir rašto charakteris leidžia spėti, kad ji kilusi iš XVII a. pradžios“. 
Jucevičius, šią istoriją nurašęs ir 1840 m. paskelbęs spaudoje, spėja, kad ji pa- 
rengta turbūt karaliaus Augusto II laikais, atseit tarp 1679 ir 1733 m.“ Pastarasis 
nepateikia šios prielaidos motyvų, o pirmasis remiasi kalbiniais motyvais. 

Kokį laiko tarpsnį liečia pats rankraštis? Jis pradedamas Šiluvos bažnyčios įkū- 
rimu 1457 m. ir baigiamas bažnyčios konsekravimu 1651 m., bet nekalba apie kitus 
Šiluvai reikšmingus įvykius. Iš asmenų minimas bažnyčios įkūrėjas Gedgaudas ir 

konsekratorius vysk. Parčevskis, o tarp jų - bažnyčios atkovotojas bei atkūrėjas 
kan. Kazakevičius. Kazakevičiaus įpėdinis kan. Sviekauskas visai neminimas, nors 
bažnyčia buvo konsekruota jau prie jo. 

Iš to matyti, kad ši istorija surašyta ne XVII a. pabaigoje, o šimtmečio viduryje. 
Tai patvirtintų dar pora momentų. Rankraštis pakartoja Vijūko-Kojalavičiaus pir- 
mą kartą viešumon paleistą teigimą, kad vysk. Giedraitis, perimdamas Žemaičių 
vyskupiją, radęs tik 7 katalikų kunigus. Kojalavičius apie tai rašė savo veikale „Mis- 
cellanea“ (p. 15), kuris išėjo 1650 m. Rankraštyje dar kalbama, kad „pats vyskupas 
Jurgis Petkūnas, kaip rašoma Piaseckio istorijoje, buvo prisidėjęs prie eretikų“. Šis 
nepagrįstas Povilo Piaseckio teiginys buvo paskelbtas jo veikale „Chronica Gesto- 
rum“ (p. 49), išėjusiame 1645 m.“ Tai rodo, kad šiluvinės istorijos rankraščio auto- 
rius naudojosi dviem leidiniais, kurie pasirodė tarp 1645 ir 1650 m. Jei ši istorija 
būtų buvusi rašyta XVII a. pabaigoje, jos autorius būtų turėjęs prisiminti antrąjį 
švedų antplūdį (1655-1660) ir marą (1657-1662), juoba vysk. Sapiegos statytą „kop- 
lyčią ant akmens“ (1663) ir ypač garsiąją Šiluvos bylą dėl kryžiaus (1669). Minint 
šiuos faktus, būtų tekę priminti ir kan. Sviekauską. Pagaliau čia minimas vysk. Kiška, 
jo brolis Mikalojus, Kristupą Naruševičius ir Jeronimą Valavičius, kaip „atsiėmu- 
sius užmokestį iš Dievo“, o to nesako apie vysk. Parčevskį, mirusį 1659 m. Visa tai 
liudija, kad šio rankraščio kilmės nedera keldinti už 1651 m. ribos. 

Kitas klausimas, kas šią istoriją parašė? Iš turinio aišku, jog autorius buvo 
dvasininkas, pažinęs Kazakevičių, sekęs Šiluvos bylų eigą arba žinojęs, kur ir kaip 
tą eigą patikrinti. Tad kas kitas galėjo būti, jeigu ne tuometinis Šiluvos klebonas, 
pakankamai raštingas, dirbęs anų įvykių laiku kurijoje, klebonavęs netolimoje 
kaimynystėje? Tačiau klebono talkinamas tokį rankraštį galėjo parengti ir kuris 
nors Kražių ar Pašiaušės jėzuitas. Pašiaušėje gyveno ir ten 1655 m. mirė Jokūbas 
Paškevičius, rašęs lietuviškus pamokslus apie Mariją, rūpinęsis Marijos švenčių 
iškilmingumu ir ypač tikėjęs stebuklingu jos veikimu. Kitas raštingas jėzuitas, 
tiesa, kiek jaunesnis, buvo Šrubauskis“. Jėzuitų susidomėjimą rinkti medžiagą 
apie žymesnes Marijos šventoves galėjo pažadinti jų istorikas Albertas Vijūkas- 
Kojalavičius, Vilniaus jėzuitų kolegijos rektorius, 1650 m. jis paskelbė savo isto- 
rinį veikalą Miscellanea su priedu Apie garsias stebuklų malonėmis vietas LD Kuni- 
gaikštijoje. Aprašęs Žemaičių Kalvariją, Alvitą, Alsėdžius, Zapyškį, Pagirius, jis pa- 
siteisina, kad ne apie visas šventoves turėjęs žinių, o tiksliau nežinant esą geriau 
nerašyti negu rašant atsidurti klaidos pavojuje. Įsidėmėtina, kad Kojalavičius nau- 
dojosi jau atspausdintais, dažniausiai pačių vietos klebonų raštais“ . Kojalavičius 

buvo paskatintas kito jėzuito - vokiečio Vilhelmo Gumpenbergo, kuris mojosi 
aprašyti viso pasaulio Marijos šventoves savo veikale Atlas Marianus“ „Šiame vei- 
kale jis prisimena kvietęs Kojalavičių teikti medžiagą iš Lietuvos. Keletas vieto- 
vių, kurias savo knygoje aprašė aprašė Kojelavičius, pateko ir į atlasą, bet tai 
buvo tik pradžia. Kojelavičius turėjo mobilizuoti medžiagą ir pasitelkti žmonių, 
kad galėtų toliau aprūpinti Gumpenbergą. 

Kad Šiluvos rankraštinė istorija galėjo būti užsakyta šiam tikslui, rodytų jos 
turinys. Čia kalbama apie du stebuklus - Marijos pasirodymą ir senelio, ieškoju- 
sio dokumentų pakastos skrynios, praregėjimą“. Rašoma ir apie Marijos stebuk- 
lingojo paveikslo kilmę, vartojant tais laikais populiarią legendinę prielaidą - 
radimą miške. Taip pat rašoma apie plintantį Marijos kultą, gausius maldininkus 
ir gausėjančius votus. Istorija baigiama būdingu sakiniu: „Didėja Dievo gerumas 
ir jam ištikimų žmonių pamaldumas ypatingomis bei stebuklingomis malonė- 
mis, kurios teikiamos visokiuose reikaluose kreipiantis į Švč. Mergelę, kaip liudi- 
ja pakabinti įvairūs ir gausūs votai“. 

Kodėl šis rankraštis nepateko į Kojelavičiaus rankas arba patekęs nepasiekė 
Gumpenbergo Miunchene? Priežastis turbūt ta, kad netrukus prasidėjo sąmyšis 
dėl Maskvos karo prieš Lietuvą. Rusams artėjant prie sostinės, Kojelavičius iš jos 
pasitraukė ir spėjo trumpai pranešti Gumpenbergui, kad dėl rusų antplūdžio ne- 
begalėsiąs ilgesnį laiką teikti medžiagos apie Marijos šventoves Lietuvoje. Pana- 
šus sąmyšis Žemaičiuose kilo dėl švedų antplūdžio. Rankraštis, nebeišėjęs viešu- 
mon, matyt, buvo paslėptas Šiluvoj ar padėtas tarp kurijos archyvinių dokumen- 
tų. Išgulėjęs apie 130 m., jis buvo atrastas, perspausdintas pergamente, įdėtas į 
keturis apdarus ir padėtas į Šiluvos bažnyčios archyvą. Tai turėjo būti padaryta 
1785 m., pastačius naują mūro bažnyčią, nes prie apdaro pritvirtintas popierio 
gabalas turi įrašytą tų metų datą“. Tuo metu Šiluvos klebonu buvo kanauninkas, 
o vėliau vyskupas Tadas Bukota. 

Perspausdintame tekste yra viena datos paklaida. Vietoj 7 ir 1, visur yra 2 ir 
4. Senuose raštuose septyni buvo rašoma kaip vėlesniais laikai vienas, o du kaip 
keturi. Tad keturios datos buvo perspausdintos klaidingai. Bet ši paklaida pa- 
tvirtina buvusio originalo senumą“. Viena vieta originale, matyt, buvo sužalota 
ar išblukusi, nes trūksta ryšio, sakysim, tarp minimo Šiluvos klebono Jono Ho- 
lubkos ir kitos minties. Antraštė čia užrašyta vėliau ar tokia seniau buvo: Histo- 
rya fundowania, zagubenia i przywrocenia košciota N. P. cudownej szydlowskiej, godna 
wiadomosci i niesmertelnej pamieci 

kok Ox 

Baigiant aprašyti šį kovų tarpsnį, paminėtinas vienas nelauktas vysk. Kazi- 
miero Paco sprendimas. Jis pagaliau grąžino Šiluvai tuos pinigus, dėl kurių jam 
nedavė ramybės kapitula. Bet grąžino ne statyboms, kaip norėjo kapitula ir tikė- 
josi klebonas. Vyskupo sprendimas buvo būdingas kryžiaus kovų pabaigos epi- 
zodas. Jis tuos 10 000 auksinų paskyrė „koplyčiai ant akmens“ ir kas penktadienį 
įsakė laikyti ten mišias „su muzika“ prieš peršautąjį kryžių. Kapitulai šį sprendi- 
mą vyskupas pranešė 1675 m., o Šiluvos vizitacijų knygose buvo įrašyta po dvie- 
jų metų, kai Sviekauskas jau buvo miręs“. 

Peršauto kryžiaus permaldavimas buvo tęsiamas apie 100 metų, kol, pasta- 
čius mūro bažnyčią, ten buvo perkeltas kryžius. Vietoj kryžiaus koplyčioje ant 
akmens buvo pastatyta marmurinė Marijos statula, užsakyta ir nukalta Londo- 
ne, Anglijoje. Kryžius buvo pakabintas bažnyčioj prie Jėzaus Širdies altoriaus su 
specialiu užrašu ant sidabro lentelės. Čia jis išbuvo per 80 metų, nes jį 1843 m. 
dar mini bažnyčios inventoriaus knygos“. Valančiaus laikais jis buvo nukabintas 
ir padėtas į „skarbų“ koplyčią, šalia kitų istorinių Šiluvos relikvijų. 

Kovos dėl kryžių, užtrukusios nepilnus du šimtus metų, baigėsi tik XVIII a. 
pirmoje pusėje. Kitame šimtmetyje rusai jas pratęsė dar dvidešimt penkerius me- 
tus, Pirmoje kovoje išaugo rezistencija ir parengė kelią priešpriešai antroje ko- 
voje. Jei ne šios kovos, kažin ar kryžiai būtų taip išplitę Lietuvoje ir taip suaugę 
su lietuvio aplinka? Ar jie būtų tapę tokie dailūs, įsivilkę į tokias meniškas for- 
mas ir taip išsišakoję gausiais savo tipais? Tikriausiai nebūtų išaugęs toks didelis 
kryžiaus kultas su „kalnais“ - Kalvarijomis Žemaičiuose, Verkiuose, Vepriuose 
bei kitose vietovėse. Ar kryžius atgavo savo vietą ir reikšmę gyvenime tų ponų, 
kurie metė kovos ginklus ir grįžo į tą patį tikėjimą? Grįžti tai grįžo, bet kažkas 
liko iš to seno nepasitikėjimo „pagoniškuoju“ ženklu. Liaudies kryžius iš sodybų 
ir pakelių nepersikėlė į dvaro parkus, neatsirado ant ponų kapo. 

Kaip liaudies kryžius, taip ir liaudies kalba liko įtartinai „pagoniška“. Ponai, 
atėję pamaldų, pakildavo iš savo vietų ir išeidavo kaip ir tuomet, kai pasigirsda- 
vo Dievo žodis lietuviškai. Dėl to 1773 m. Romai skundėsi vysk. Lopacinskis. Jo 
širdis esą „labai nuliūdusi, kad didelė dalis ponų kilmingųjų retai būna bažnyčio- 
je, kai žemaitiškai (in lingua vernacula Samogitia) aiškinamas katekizmas ir sako- 
mi pamokslai“. Taip gal esą iš dalies „dėl kažkokio šios kalbos niekinimo (ex con- 


temptu aliguo eiusdem lingule)““. 

Šiluva Zemaičių 
ir Lietuvos 
agonijoje 


yvenimas Šiluvoje vis dar vyko dviem paralelėm - katalikų ir reformatų, 
bet šį kartą be didesnių įtampų. Jų nesukūrė ir tas skirtumas, kad Šiluvos klebonai 
buvo lietuviai, o dvaro savininkais tapo vokiečių kilmės Kuršo baronai. Vokiečių 
kilmės ganytoją gavo ir Žemaičių vyskupija, o visas kraštas nuo 1697 m. susilaukė 
didžiojo kunigaikščio bei karaliaus vokiečio sakso. Lietuvą ligi to laiko valdė Pacai. 
Bet kai juos pakeitė Sapiegos, kilo vidaus karas Žemaičiuose. Jį pratęsė kaimynai, 
lenktyniaudami dėl Baltijos pajūrio. Lietuva sprendė savo likimą dviejuose fron- 
tuose, ir neišsprendė, nes vadai buvo pasidaliję. Karus užbaigė badas ir didysis ma- 
ras - antra baisi Lietuvos nelaimė. Tauta išgyveno agoniją ir joje atsidūrė reforma- 
cija, užbaigusi religinę Šiluvos paralelę, Šiuo tarpsniu kaip ir anksčiau veikė ir daug 
ką lėmė žmonės, siejami giminysčių, siekdami bendro arba asmeninio gėrio. Jų var- 
dai pinasi tarp siauresnės Šiluvos ir platesnės viso krašto istorijos. 


NAUJAS PREPOZITAS KANAUNINKAS 
JOAKIMAS SKIRMANTAS 


Mirus kan. Sviekauskui, Šiluvos klebonu bei prepozitu buvo paskirtas kan. 
Joakimas Skirmantas. Kitados iš Sviekausko kapitulos jis buvo perėmęs prokura- 
toriaus pareigas. Vėliau Šiluvos bylų reikalais su Sviekausku važinėjo į Varšuvą, 
Krokuvą bei Vilnių. Skirmatas buvo iš senos lietuvių giminės, kuri savo kilmę ve- 
dė iš Pinsko bei Naugardo kunigaikščio Skirmanto, Mingailos sūnaus. Dėl to virš 
savo herbo Skirmantai dėdavę kunigaikščio mitrą. Vienas iš Skirmantų, Bazilijus, 
1632 m. buvęs Brastos srityje, antras, Mikalojus, 1621 m. persikėlė į Žemaičius. 

Minimas ir trečias, Joakimas, Valentino sūnus. Kokia giminystė su šiais trimis 
siejo naująjį Šiluvos prepozitą Joakimą, niekas tiksliai nepasako, nors prie tos 
pačios eilės prijungia ir jį. 

Kojalavičius mini du Skirmantus, gyvenusius mūsų kanauninko, Šiluvos pre- 
pozito laikais (1683). Iš jų Jonas buvo Vyriausiojo Tribunolo deputatas Vilniuje, o 
Steponas - karys. Kojalavičius kalba ir apie Valentiną, buvusį Žemaičių kanau- 
ninką, tik nenurodo metų, kada jis gyveno. Skirmantai XVIII a. buvę įvairūs val- 
dininkai Pinsko ir Ašmenos srityje". 

Iš tų Skirmantų, kurie persikėlė į Žemaičius, gimė ir kan. Joakimas, bet nėra 
žinių, kur - Skirmantiškėse (Šiluvoje) ar Skirmantiškiuose (Betygaloje). Tik ži- 
noma, kad tėvai jį gana jauną atidavė į Kražių jėzuitų mokyklą, kur mokėsi ir 
kitas Skirmantas, Valančiaus palaikytas mūsiškiu. Baigęs mokslą Kražiuose, jis 
persikėlė į popiežinę Vilniaus seminariją, kur klierikų sąrašuose minimas įstojęs 
1648 m. liepos mėnesį, turėdamas 15 m. Sąrašuose pažymėta, kad jo tėvai yra 
katalikai, kad jis - žemaitis, mokąs lotynų, lenkų ir žemaičių kalbas“. 

Popiežinėje seminarijoje buvo įvairių tautybių klierikų, ir jie rengėsi misi- 
joms Rusijoje ir Livonijoje“. Bet čia buvo leidžiama mokytis ir lietuviams, kurie 
negalėjo patekti į Vilniaus vyskupijos seminariją ir, baigę studijas, pasilikti Lie- 
tuvoje. Dėl to jie apsčiai naudojosi šios jėzuitų vedamos įstaigos palankumu. Sa- 
kysim, 1646 m., kai čia mokėsi lietuviškojo giesmyno autorius žemaitis Saliamo- 
nas Slavočinskis, iš 30 klierikų, 14 buvo žemaičių bei lietuvių, ir jie visi mokėjo 
savąją kalbą. Slavočinskis baigė šią seminariją metais anksčiau, negu įstojo Skir- 
mantas. Jam mokantis, lietuvių skaičius dar padidėjo, nes 1651 m. iš 25 klierikų 
jų buvo 16; tarp Skirmanto studijų draugų buvo šeši žemaičiai ir visi mokėjo savo 
kalbą, be to, žemaitiškai dar šnekėjo vienas lietuvis ir vienas prūsas. Iš kitų devy- 
nių, kurie save laikė lietuviais, sava kalba kalbėjo tik penki. Be kita ko, buvo du 
klierikai, užsirašę lietuviais - Jurgis Karas su lietuviškiausia pavarde, nemokėjęs 
lietuviškai, ir Jeronimas Hoffmanas - mokėjęs. 

Skirmantas mokėsi šioje seminarijoje šešerius metus ir baigė filosofiją bei 
pirmuosius teologijos metus. Tada jis buvo 21 m. amžiaus ir savo studijas turėjo 
pertraukti, nes Vilnių užėmė rusai. Po šešerių okupacijos metų jis atsirado Brauns- 
bergo popiežinėje jėzuitų seminarijoje, kur studentų sąrašuose pateikiamos apie 
jį tokios žinios: „Joakimas Skirmantas, lietuvis, 27 m. amžiaus, antrų metų teolo- 
gas, priesaiką padaręs Vilniaus alumnate, atvykęs 1660 m. vasario 15 d., įšven- 
tintas kunigu 1662 m. rugpjūčio 17 d., išvykęs į tėvynę“. Be to, pridėta ši pastaba: 

„Uolus, tinkamas sieloms laimėti - rekomenduotinas misijoms Kurše ir Livoni- 
joj“. Grįžęs Lietuvon, jis dar kurį laiką mokėsi Vilniaus jėzuitų akademijoje ir čia 
parašė teologijos doktoratą. Baigęs mokslus, greitai tapo Žemaičių kanauninku 
ir kapitulos prokuratoriumi“. 

Atvykęs į Šiluvą, jis rado aprūpintą ir gausiai lankomą šventovę. Bažnyčia tu- 
rėjo daug liturginių apdarų ir indų - su aukotojų dedikacijomis, jų herbais bei ini- 
cialais, su graviūruotais Dievo Motinos atvaizdėliais. Prie Marijos paveikslo buvo 
sukabinti 28 sidabriniai įžadai (votai), pa- 
žymėti padėkos užrašais. Iš tų ir naujai su- 
plaukusių votų kan. Skirmantas užsakė 
Prūsuose nulieti Marijos paveikslui meta- 
linį apdarą. Jam esant klebonu, į Šiluvą pra- 
dėjo keliauti maldininkai organizuotomis 
procesijomis, ypač Šilinių atlaidų metu. At- 
vykdavo ne tik parapijos, bet ir vienuolių 
brolijos bei jų mokiniai. Vieną tokių mal- 
dingų kelionių 1677 m. atliko ir Kražių jė- 
zuitų klierikai, baigę filosofijos studijas, ir 
vadovaujami savo filosofijos profesoriaus. 
Čia jie pasiaukojo Dievo Motinai ir paliko 
graviruotą savo įžadą. Tuo metu filosofi- 


jos profesorius buvo varmietis Jonas Drew- DM 
Szyalouia mdamog ia, 


sas, autorius knygos apie maldininkų ke- 

liones prie Marijos paveikslų". Šiluvos pre- S š 
| P 1 B i 8 P | „Šiluvos Švč. Mergelės paveikslas“. 

pozitu kan. Skirmantas išbuvo 30 metų ir Vario raižinys. J. Drews knygos „Metho- 


per tą laiką, atrodo, nesusikirto su vietos dus peregrinationes" (Vilnius, 1684) 
iliustracija. Nuotrauka iš J. Liškevičienės 


kalvinais. Kalvinų kunigu tuo metu buvo |. chyvo 


vokiečių kilmės Karolis Hasleris. 

Neturime žinių, kad Skirmantas būtų ką nors statęs Šiluvoje. Sielovados dar- 
bams jis turėjo bene tą patį skaičių vikarų, kaip ir kan. Sviekauskas, dėl to galėjo 
daugiau laiko skirti kurijos reikalams. Iš pradžių jis buvo kapitulos prokurato- 
riumi, o vėliau kurijos oficiolas. Kaip kanauninkas ir oficiolas 1672 m. jis pasirašė 
vysk, Paco testamente. 

Vysk. Pacas mirė 1695 m., o jo pareigas perėmė naujas ganytojas vokiečių 
kilmės Jonas Jeronimas Krišpinas-Kiršenšteinas, gimęs Žemaičiuose, bet savo 

bažnytinę karjerą pradėjęs Vilniuje. Jau jo prosenelis buvo įsikūręs Žemaičiuose 
ir iš Žygimanto Augusto gavęs Raudonės dvarą. Senelis vedė Šiluvos valdytojo 
Merkelio Šemetos dukraitę Kristiną, vysk. Paco motinos seserį, ir gavo Šemetų 
valdytą Pajūrio tijūniją. Tėvas Jeronimas, kaip Pacų pusbrolis, tapo Lietuvos iž- 
dininku ir raštininku; Žemaičiuose jis administravo Plungės ir Palangos dvarus, 
be to, iš tėvo perėmė Pajūrio tijūniją. Į kitą buvusių Šiluvos valdytojų giminystę 
įsijungė ir vyskupo Krišpino sesuo Apolonija, ištekėdama už Jono Jurgio Zavišos, 
Kristupo sūnaus, o brolis Martynas vedė Oną Zavišaitę, Andriaus dukterį“. 
Atkeltas į Žemaičius, naujasis vyskupas greitai pajuto, į ką labiausiai galėtų 
atsiremti. Kan. Skirmantas, kaip tvirtina amžininkai, buvęs ne tik uolus kunigas, 
bet turėjęs ir didelio vado savybių (veram in se magni praesulis ideam exhibet). Vysk. 
Krišpinas greitai jį paskyrė prelatu arkidiakonu, atseit - pirmuoju savo kapituloje. 
Pagal šį poaukštį Skirmantas turėjo gauti Krekenavos parapiją, bet neatsisakė Šilu- 
vos prepozito pareigų. Dar jam tebesant Šiluvoje, įvyko pasikeitimai Šiluvos dvare. 


ŠILUVĄ PERIMA BAJORAI PUTTKAMERIAI 


Šiluvos valdytojas Jonas Merkelis Bilevičius jautė savo amžiaus galą, be to, bu- 
vo bevaikis, dėl to ėmė žvalgytis, kam galėtų perleisti Šiluvos nuosavybę ir reforma- 
tų globą. Iš savo giminės jis nebeturėjo nė vieno kalvino, užtai Šiluvą jis nutarė 
perleisti įtakingam kalvinui, Kuršo baronui Kristupui Henrikui Puttkameriui. Pir- 
miausia jis 1693 m. pardavė jam Griežės ir Raseinių dvarus ir pavedė globoti prie jų 
esamas kalvinų bendruomenes“. Dėl Šiluvos perleidimo yra prieštaraujančių žinių. 

Vieni tvirtina, kad baronas Puttkameris davęs 15 000 guldenų kalvinų sino- 
dui, o šis atpirkęs Šiluvą ir laikęs savo turtu“. Kiti šaltiniai rašo, jog „Kristupas 
Henrikas Puttkameris... pirko Šiluvos nuosavybę su visais jai priklausančiais tur- 
tais už 15 000 auksinų ir amžinai padovanojo bažnyčiai, o šventyklą, kuri ten yra 
mūrinė, pataisė ir Dievo žodžio ministrui paskyrė pakankamą algą. Tas pats gar- 
bingasis patronas keletai Lietuvos alumnų parūpino metines stipendijas Kara- 
liaučiuje, kad ten mokytųsi ir savo laiku, Dievo laiminami, taptų vertais Kristaus 
vynuogyno darbininkais... Šie garbingo patrono dovanojimai amžinam atmini- 
mui yra įrašyti į lietuvių evangelikų provincinių sinodų aktus - 1694 m., kanonas 
17 ir 1695 m., kanonai 8 ir 32. Minėtas provincinis sinodas tais metais vyko Bieli- 


coje, į pietus nuo Lydos“, 

Labiau galima patikėti, kad baronas Puttkameris pats atpirko buvusią Jono 
Merkelio Bilevičiaus valdytą Šiluvos nuosavybę. Tačiau abejotina, kad jis viską 
būtų pervedęs bei užrašęs kalvinų bendruomenei. Jis pasilaikė Pašakarnio dvare- 
lį, nes vėlesniais laikais šis minimas kaip Puttkamerių nuosavybė. Šiluvos dvaras 
ar bent jo dalis taip pat turėjo likti Puttkameriui, nes kitur jis vadinamas „Šiluvos 
savininku“. Užrašęs nemažą dalį turto kalvinams, Puttkameris taip pat neperlei- 
do savo patronato teisių sinodui . Tuo metu, kai Šiluvos kalvinai gavo šį naują 
globėją, buvusį pamokslininką Karolį Haslerį pakeitė Jurgis Šimonis (Szymanius)“. 

Puttkamerių giminė buvo kilusi iš Prūsijos. Jau XVI a. pabaigoje vienas Put- 
tkameris buvo Ragainės seniūnas, kitas tarnavo Lietuvos kariuomenėje. Šios gi- 
minės dalis XVII a. pabaigoje iš Prūsų persikėlė į Kuršą ir čia labiausiai iškilo kaip 
tik mūsiškis Kristupas Henrikas. Jis buvo tarnavęs lenkų kariuomenėje ir įgijęs 
pulkininko laipsnį, o Kurše gavo landholmeisterio pareigas. Pirmas iš savo gimi- 
nės jis gavo barono titulą. Su kitu Kuršo atstovu, Adomu Schubertu, jis dalyvavo 
Mykolo Kaributo Vyšnioveckio rinkimuose, tačiau ne kaip Dux Curlandiae, o kaip 
Kuršo kunigaikščio delegatas. Vengerskis klaidingai jį dar vadina didžiuoju Kur- 
šo bei Žiemgalos kunigaikštystės magistru “. 

Šiluvos kalvinų patronas bei globėjas Puttkameris buvo ligi savo mirties - 
1701 m. Prieš mirdamas jis paliko turto žmonai, kuri antrąkart tekėdama tapo 
liuterone. Jų sūnus Karolis Jokūbas buvo miręs 1677 m., dėl to visi dvarai teko 
giminaičiams Jurgiui ir Eberhardui Puttkameriams. Kai šie du broliai netrukus 
žuvo karuose, apie 1706 m. Šiluvą perėmė Lorencas Fridrichas Puttkameris, Lie- 
tuvos taurininkas ir rusų dvaro stalininkas. Berods jisai pradėjo bylą prieš buvu- 
sią Kristupo Henriko žmoną dėl pinigų, kuriuos velionis savo testamentu paliko 
kalvinams. Lorencas Fridrichas paveldėjo ir kitus giminės dvarus Kurše bei Lie- 
tuvoje, o jo brolis Jurgis Ditrichas perėmė dvarus, buvusius Prūsuose. Šis brolių 
pasidalijimas vėl išskyrė Puttkamerių šeimą į dvi šakas - prūsiškąją ir kuršiškąją 
bei lietuviškąją. Jurgio Ditricho palikuonis Robertas XIX a. buvo žymus vokiečių 
politikas, be kita ko, valdęs Sileziją ir ten 1873 m. išleidęs įstatymą prieš Katalikų 
Bažnyčią. Tuo tarpu Lorenco Fridricho šakos atstovai, likę Žemaičiuose, tapo ka- 
talikais. Vienas jų, persikėlęs Vilniaus sritin, vedė Marilę Vereščekaitę, kuri turė- 
jo įtakos Adomo Mickevičiaus kūrybai. Puttkameriai, valdydami Pašakarnį, buvo 
pasidarę netgi Šiluvos šventovės rėmėjais; jų dvarelyje buvo sutelkta visa me- 
džiaga, liečianti Šiluvos Marijos paveikslo vainikavimą. Pašakarnio dvarelį XIX a. 
pradžioje iš Jurgio Puttkamerio atpirko Zaleckiai . 

Šios atmainos Šiluvoje buvo palyginti nereikšmingos su tais pasikeitimais, 
kurie vyko visame krašte ir kurie atsiliepė tolesniame Šiluvos gyvenime. 


PACAI UŽLEIDŽIA VIETĄ SAPIEGOMS 


Laikotarpis, kada Lietuvą valdė Pacų giminė, truko palyginti neilgą laiką. 
Baigiantis XVII a. vienas po kito išmirė visi žymieji tos giminės vyrai. Trakų vai- 
vada Petras užmerkė akis 1670 m., du Mykolai - Vilniaus vaivada ir didysis etmo- 
nas 1682 m., kancleris Kristupas ir Vilniaus vyskupas Mikalojus 1634 m., Žemai- 
čių vyskupas Kazimieras 1695 m. ir Žemaičių seniūnas Petras Mykolas, valdęs šią 
sritį 14 m., 1696 m. Po jų Lietuvos vairą perėmė Sapiegos, kurių giminę XVI a. 
pabaigoje ir XVII a. pradžioje buvo iškėlęs Leonas Sapiega. Dabar iškiliausias pa- 
sirodė Kazimieras, Pauliaus ir Onos Kopciūtės sūnus, paveldėjęs didelius tėvų ir 
dėdės Kazimiero Leono turtus, be to, gerai išsilavinęs Lietuvoje ir užsienyje. Ga- 
vęs svarbiausią Vilniaus vaivadiją ir visą kariuomenę, savo broliui Benediktui jis 
dar pavedė tvarkyti krašto iždą. Tretysis brolis Vosylius kurį laiką padėjo antra- 
jam tvarkyti krašto finansus. Krašto politika ir gynyba iš tikrųjų buvo Kazimiero 
rankose. Jis jautėsi lyg nevainikuotas Lietuvos karalius, dėl to mažai kreipė dė- 
mesį į lenkus ir karalių Joną Sobieskį, kurį iš pradžių rėmė, o paskui norėjo nuša- 
linti. Juo labiau jis nepaisė savo didikų ir bajorų. Lenkai jį vadino separatistu, jo 
nemėgo ir prieš jį intrigavo. Patys lietuviai jį laikė despotu, gniaužiančiu bajoriš- 
kas laisves, dėl to prieš jį šiaušėsi ir konspiravo. 

Kol Lietuvai grėsė didesni pavojai, niekas prieš jį nedrįso kelti rankos. O didžiau- 
sias pavojus tada buvo iš turkų pusės. Turkai staiga išaugo kaip nauja galybė, gniuždė 
rusus ir puolė Lietuvos bei Lenkijos sritis. Kazimieras Sapiega kovėsi su jais du kartus 
- 1670 ir 1680 m., bet neįveikė ir nesulaikė. Turkai veržėsi į Europos širdį ir atrodė 
nušluos visą krikščioniškąją Europą. Jiems buvo paskelbtas kryžiaus karas ir visi bu- 
vo šaukiami telktis lemiamon kovon prie Vienos. Sapiega ruošėsi šiam žygiui ir sku- 
biai telkė savo kariuomenę. Savu ruožtu rengėsi ir lenkai, vadovaujami karaliaus 
Jono Sobieskio. Dėl šio žygio jaudinosi visa tauta ir gal labiausiai išgyveno liaudis. 
Apie tai 1683 m. savo centrui Romoje Vilniaus jėzuitai rašė: „Šiais metais apie Vely- 
kas neįprastai daug kaimiečių suplūdo į mūsų Akademijos (Šv. Jono) bažnyčią. Karo 
audros pavojus grėsė pražūtimi visai krikščionijai prie Vienos. Dėl to žmonės buvo 
apimti išganingos baimės; visomis dienomis jie skubėjo išpažinties, užimdami visus 

nuodėmklausius. Neužteko skolastikų, mokančių lietuvių kalbą; teko Akademijos stu- 
dentams eksternams ruošti žmones išpažinčiai. Jie tai darė pasidaliję žmones soda- 
liečių klasėse. Kiti juos vedė būreliais (į bažnyčią) priimti Komunijos. O studentų tė- 
vai rengėsi išvedami su legionais prieš turkų Otomaną jau už karalystės ribų“. 

Kazimieras Sapiega ir lauko etmonas kunigaikštis Oginskis išvedė iš Lietuvos 
12 000 karių. Kiek anksčiau išskubėjo ir karalius Jonas Sobieskis su lenkų kariais. 
Sobieskis kovėsi su turkais Austrijoj, o Sapiega su Oginskiu tramdė turkų sąjungi- 
ninkus Vengrijoje ir Slovakijoje. Sakoma, Sapiega neskubėjęs į Vienos mūšį tyčio- 
mis, nes norėjęs išsaugoti savo kariuomenę. Tai antras atvejis - po Mykolo Paco - 
rodąs naują taktiką: taupyti savus žmones. Sapiega grįžo Lietuvon su mažais nuos- 
toliais ir nemažu karo grobiu. Tačiau kovose žuvo lauko etmonas Jonas Oginskis, o 
pakeliui nuo žaizdų mirė Kazimieras Zaviša, Minsko vaivados Andriaus ir Aleksan- 
dros Oginskaitės sūnus, Šiluvos valdytojo Jono Zavišos provaikaitis. 


ŽEMAIČIAI SUKYLA PRIEŠ SAPIEGĄ 


Po Vienos žygio bajorai pradėjo jau atvirai kelti balsą prieš kietą Sapiegos 
ranką. Pirmasis išėjo kovon Vilniaus vyskupas Konstantinas Kazimieras Bžos- 
tovskis“, buvusio Trakų vaivados sūnus. Vyskupas pasipriešino Sapiegai, kai šis 
savo gausią kariuomenę ėmė skirstyti po bažnytines nuosavybes. Tai buvo prieš 
valstybės įstatymus. Sapiega nepaisė vyskupo protestų. Tada vyskupas per teis- 
mą reikalavo, kad Sapiega bent atlygintų nuostolius, ir šis buvo priverstas tai 
padaryti. Bet už tai savo kariams jis leido savavališkai šeimininkauti. Vyskupas 
dėl to skundėsi karaliui ir popiežiui, o Sapiega pasiuntė į vyskupo nuosavybes 
dar daugiau karių. Netekęs kantrybės, vyskupas ekskomunikavo etmoną, o šis, 
anksčiau nebuvęs labai pamaldus, pradėjo kasdien vaikščioti mišių į vienuolynų 
bažnyčias Vilniuje. Vienuolynai, daug gero patyrę iš Sapiegų, neuždarė jam savo 
durų, priešingai - užtarė jį prieš karalių ir popiežių. 

Sapiegos kova su vyskupu nebuvo baigta, kai 1696 m. prieš jį sukilo žemaičių 
bajorai ir pradėjo naikinti jo dvarus Kretingoje, Skuode, Laukžemyje ir kitur. Suki- 
limui vadovavo žuvusiojo lauko etmono Jono Oginskio sūnus Grigaliuss Antanas, 


* Yla labai sulietuvino jo pavardę ir rašo Brastauskas, ko gero, nepagrįstai versdamas 
Brzos į Bras. 

remiamas savo šešių brolių ir giminaičių Palubinskų, Karpių, Zarankų. Sapiega 
siuntė savo sūnų Jurgį jų malšinti ir šis atsirado Veliuonos- Jurbarko rajone. Bet 
tuo metu sukilo ir Lietuvos Rytų vaivadijos. Prie Oginskio dėjosi Vitebsko pilinin- 
kas Koziela, Brastos pokamaris Pociejus, Trakų vaivada Katilas ir kiti. 

Sapiega pasiskubino baigti ginčą su Vilniaus vyskupu, ir šis bandė abi puses 
taikyti. Tačiau pastangos buvo veltui. Vidaus karas nebesulaikomai plėtėsi. Ko- 
vos vyko įvairiose Lietuvos vietose. Abiejų pusių kariuomenės naikino pirmiau- 
sia vieni kitų dvarus. Įsiūbuoti keršto, pasimetę, blogai aprūpinti kariai ėmė sa- 
vavaliauti, skriausti nekaltus žmones, plėšti bažnyčias. Tai matydami, vyskupai 
ir senatoriai kreipėsi į naujai (1697) išrinktą karalių saksą Augustą II, maldauda- 
mi imtis kokių nors priemonių. Karalius atsiuntė įgaliotinius pas Sapiegą ir Ogins- 
kį, kad šiuodu sutaikytų. Kai šios pastangos nieko nepadėjo, karalius pasiuntė 
savo kariuomenę, atsigabentą iš Saksonijos. Ši ne tik nesustabdė kovų, bet pati 
pradėjo plėšikauti ir prievartauti žmones. Tada vėl pasipylė protestai ir reikala- 
vimai, kad karalius savo kariuomenę atitrauktų. Per tą laiką buvo atvėsęs priešų 
įkarštis ir atrodė, jog Sapiega su Oginskiu pradės tartis. Ta kryptimi savo tėvą 
lenkė ir jaunieji Sapiegos, ypač generolas Mykolas, gerai išlavintas Vakaruose, 
tarnavęs imperatoriaus dvare, laikomas tikru riteriu. Derybos buvo pradėtos, bet 
jas sukliudė vienas nelemtas įvykis. Vieną naktį, grįžtant iš vaišių Vilniaus An- 
takalnyje, susidūrė Sapiegos ir kunigaikščių Vyšnioveckių karietos. Palydovai 
susikivirčijo, paleido šūvius ir sužeidė Vyšnioveckius - Mykolą ir Jonušą. Sapie- 
gajų atsiprašė, nugabeno į savo rūmus ir juos gydė. Bet užgauta šių algirdaičių 
garbė nuvedė juos pas Oginskį ir šį įtikino, kad nutrauktų derybas su Sapiega. 
Šeimyninis nesusipratimas tarp Oginskio ir Kristupo Zavišos išskyrė giminaičius 
ir pastarasis, tuometinis Minsko seniūnas, perėjo Sapiegos pusėn. 

Kovos vėl užvirė ir truko ligi 1700 m. Tada Oginskis su Vyšniaveckiu surinko 
14 000 kariuomenės ir pasiruošė galutinai „išlaisvinti Lietuvą“ iš Sapiegų vergijos. 
Sapiega, tai pajutęs, skubomis surinko 10 000 vyrų ir su jais bandė pasiekti Oginskį. 
Abi kariuomenės susitiko Leipūnų laukuose, prie Valkininkų. Apie tai sužinojęs iš 
Vilniaus atvyko vysk. Bžostovskis ir bandė sulaikyti kautynes. Bet jos buvo pradė- 
tos tų metų lapkričio 17 d., ankstyvą rytą, ir po šešių valandų baigėsi visišku Sapie- 
gos pralaimėjimu. Į nelaisvę pateko ir didžiojo etmono sūnus Mykolas. Kitą rytą 
bajorai reikalavo belaisvį jiems išduoti. Vėl atsirado Vilniaus vyskupas jo gelbėti, 
bet bajorai pasitiko jį kardais, sukapojo jo karietą ir vos gyvam leido pasitraukti, 
Tadajie jėga įsibrovė į pranciškonų vienuolyną, ištempė jaunąjį generolą į kiemą ir 

kardais užkapojo. Bajorams jis niekuo nebuvo nusikaltęs, bet jis buvo Sapiega ir 
turėjo mirti už savo tėvą. Tą pačią dieną iš nelaisvės bandė pabėgti Sapiegų gimi- 
naitis Vainius, tačiau jis taip pat buvo mirtinai užkapotas, kartu su jį gynusiu kariu 
Kuravičiumi. Tris dienas jų lavonai tįsojo kieme ir niekas nedrįso žuvusiųjų palai- 
doti. Tik ketvirtą dieną Vilniaus vyskupo rūpesčiu jie buvo palaidoti “. Taip pasi- 
baigė XVII a. - vidaus karu ir brolių žudynėmis. 


SKIRMANTAS - ŽEMAIČIŲ SUFRAGANAS 


Esant tokiai padėčiai turbūt daug kas prisiminė Merkelį Giedraitį - taikos 
vyskupą, kuris XVII a. pradžioje išgelbėjo Lietuvą nuo panašių broliškų žudynių. 
Bžostovskis nebuvo toks įtakingas ganytojas; jo paties kova su Sapiega nebuvo 
laiminga. Ne vado tipas buvo ir Žemaičių vyskupas Krišpinas-Kiršenšteinas. Jis 
nesijautė galįs Žemaičių bajorus sulaikyti nuo įsisiūbavusio keršto. Valančius sa- 
ko, kad pats vyskupas nesijautė saugus, daugiau gyveno tėvų dvare Kiduliuose 
(prie Jurbarko), idant reikalui esant galėtų pasprukti į Prūsus; be to, „būdamas 
pats iš vokiečių, visuomet traukė į taip pat vokiečio Augusto II pusę“, 

Tikras Žemaičių vadas buvo kunigaikštis Grigalius Antanas Oginskis, vysku- 
po giminaitis. Jo prosenelis Aleksandras buvo vedęs Mariją Šemetaitę, Šiluvos 
valdytojo Merkelio dukraitę, kuri buvo tikra sesuo Kristinos Krišpinienės, Že- 
maičių vyskupo senelės. Kai 1695 m. Krišpinas tapo Žemaičių vyskupu, Oginskis 
1698 m. pasidarė Žemaičių seniūnu ir juo išbuvo ligi savo mirties. Be to, Oginskis 
buvo Lietuvos lauko etmonas ir kovojančios prieš Sapiegą partijos šulas. Sapie- 
gai pralaimėjus, Oginskis jautėsi lyg koks Lietuvos karalius - pats rinko mokes- 
čius ir vedė atskirą savo užsienio politiką. Bet dar nenuleido rankų ir Kazimieras 
Sapiega. Jis ieškojo paramos pas naująjį karalių saksą Augustą Il ir lenkų ponus, o 
ten jos neradęs, pradėjo žvalgytis švedų pagalbos. 

Visi ženklai rodė, kad tie du etmonai - Sapiega ir Oginskis nebaigė savo są- 
skaitų ir ruošia kraštui naujas nelaimes. Lietuvai reikėjo didelio moralinio svorio 
asmenybės, kuri galėtų gelbėti, kas dar galima. Reikėjo ir vysk. Krišpinui stipresnio 
pagalbininko. Jau 1700 m. pradžioje Romai Žemaičių sufraganu buvo pasiūlytas 
Šiluvos prepozitas Joakimas Skirmantas. Vysk. Krišpinas norėjo jo sulaukti kuo 
galima greičiau. Dėl jo kandidatūros buvo apklausinėti liudininkai ir visa medžiaga 
skubiai pasiųsta Romai. Bet reikalas užkliuvo ne dėl jo asmens. Roma abejojo, ar po 

vidaus karo, kuris nusiaubė kraštą, naujasis sufraganas turės iš ko pragyventi. Dėl 
to atidėjo jo skyrimą, kad išsiaiškintų ekonominę būsimo sufragano padėtį. Prasi- 
dėjo susirašinėjimas tarp vyskupo Krišpino, popiežiaus nuncijaus ir Romos. Vysk. 
Krišpinas rašė, kad šį kunigą sufraganu parinkęs dėl jo amžiaus, išsilavinimo, mokslo 
ir pavyzdingumo; Skirmantas esąs kanauninkas, 66 m. amžiaus, kanonų teisės ir 
moralinės teologijos žinovas, turįs praktikos bažnytinės administracijos ir sielova- 
dos praktikos. Tai, kas čia sakoma, esą plačiau išdėstyta nuncijaus parengtame pro- 
cese. Vyskupas dar kartą rašė naujam nuncijui ir pateikė visas sąlygas sufraganui 
išlaikyti. Nuncijus savo ruožtu 1701 m. kovo 2 d. pranešė Konsistorinei kongrega- 
cijai Romoje, kad sufraganui esą numatyta 1000 auksinų iš Daukšyčių, o kitą 1000 
skirias pats vysk. Krišpinas. Jei kongregacija leistų pasilaikyti jam Kražių (turbūt 
Krekenavos) parapiją, tai prisidėtų dar 3000 auksinų; jis dar gautų apie 500 auksinų 
kaip katedros kanauninkas, nes sufraganas paprastai lieka kapitulos nariu. Visa 
suma siektų apie 5500 auksinų; tai būtų lygu 840 Romos skudų. Toks atlyginimas 
esą būtų pakankamas tomis sąlygomis sufraganui išgyventi. Dėl Skirmanto asmens, 
rašo nuncijus, girdėjau, kad jo rimtas amžius ir jautri sąžinė išskiria jį iš visų kapi- 
tulos narių. Nuncijus sako remiąs šį kandidatą ir prašo pagreitinti jo skyrimą. Vysk. 
Krišpinas buvo prašęs leisti jam pačiam Skirmantą konsekruoti. Bet nuncijus ne- 
davė vilčių, nes arti nesą infulatinių abatų ir nebūsią lengva gauti kitus du konsek- 
ratorius. Gal dėl to, o svarbiausia dėl naujo švedų įsibrovimo į Žemaitiją Skirman- 
tas buvo konsekruotas vyskupu ne Varniuose, o Prūsuose - koleginėje Gutstadto 
bažnyčioje 1702 m. balandžio 2 d., Verbų sekmadienį, jį konsekravo Varmės vysk. 
Andrius Krizostomas Zaluskis, o asistentai buvo Žemaičių vyskupas Krišpinas ir 
Varmės sufraganas Kazimieras Benediktas Lesinskis “. 

Tapęs vyskupu pagalbininku, Skirmantas ir toliau išliko Šiluvos prepozitas, 
bet jam buvo duotas viceprepozitas tvarkyti parapijos reikalams. Pirmuoju vice- 
prepozitu buvo paskirtas kun. Abraomas Jutkevičius. Šiluvoje jis buvo jau 1700 m. 
ir liepos mėnesį pradėjo bylą prieš Kristupą Henriką Puttkamerį, Šiluvos savinin- 
ką, dėl kryžiaus nuvertimo katalikų parapijos kapinėse. Po metų, liepos 1 d., jis 
iškėlė antrą bylą Šiluvos kalvinui Grinkevičiui dėl kryžiaus išmetimo iš kapinių *. 
Kitų žinių apie šį pirmąjį viceprepozitą nerasta. Po jo Šiluvos viceprepozitu mini- 
mas Mikalojus Ivanauskas. Apie jį sužinome iš Vilniaus popiežinės seminarijos 
studentų sąrašų. Ivanauskas buvo žemaitis, gimęs 1673 m., įstojęs seminarijon 
1694 m. kovo 25 d. ir geriausiais pažymiais ją baigęs 1700 m., be to, įsigijęs filosofi- 
jos magistro ir teologijos licenciato laipsnius. Jis mokėjo žemaitiškai ir lietuviškai, 

lenkiškai ir lotyniškai, Sąrašuose pažymėta, kad jis einąs viceprepozito pareigas 
Šiluvoje, Žemaičių vyskupijoje, bet nepastebėta, nuo kada. 

Vilniaus popiežinės seminarijos sąrašuose randame dar vieną žemaitį My- 
kolą Žvaginskį, gimusį 1675 m., įstojusį seminarijon 1698 m. sausio 17 d., mokė- 
jusį žemaičių, latvių, lenkų ir lotynų kalbas. Jis mokėsi labai gerai, bet dėl sveika- 
tos negalavimų turėjo pertraukti studijas. Pagaliau jas baigė menų ir filosofijos 
magistro laipsniu ir buvo paskirtas vikaru Šiluvon, tačiau taip pat tiksliai nepa- 
žymėta, nuo kada. Tuo metu (1699), kai Ivanauskas baigė ketvirtuosius teologi- 
jos, o Žvaginskis trečiuosius filosofijos metus, šioje tarptautinėje seminarijoje 
buvo 18 studentų, iš jų 10 lietuvių bei žemaičių, iš kurių 8 mokėjo savąją kalbą“. 

Apsirūpinęs naujais pagalbininkais Šiluvoje, Skirmantas pats ėmėsi vysku- 
po pagalbininko pareigų Žemaičių vyskupijoje. Jis buvo „didelio vado savybių“ 
vyskupas ir „vienas didžiųjų to laiko vyrų“, labiausiai tai įrodęs darbais. Deja, 
tolesni dramatiški įvykiai palaidojo gyvus liudininkus bei rašytus dokumentus ir 
užtrynė jo veiklos pėdsakus. Liko nežinoma net jo mirties data, dėl kurios istori- 
kai vienas kitam prieštarauja“. 


DIDYSIS ŠIAURĖS KARAS 


Kazimieras Sapiega, pralaimėjęs ties Valkininkais, pasitraukė į Lenkiją, o ba- 
jorai jį, visus jo gimines ir šalininkus paskelbė valstybės išdavikais. Jų dvarai turėjo 
būti konfiskuoti, o iš tikrųjų buvo toliau naikinami. Sapiegos šalininkai ir artimieji 
buvo gaudomi ir jiems vykdomi mirties nuosprendžiai. Dėl to vieni skubėjo palikti 
kraštą, kiti slapstėsi. Oginskio ir Vyšnioveckio bajorai savavaliavo ypač Žemaičiuose, 
kur jiems vadovavo Kazimieras Zaranka, tuometinis Žemaičių vėliavininkas. 

Sapiega laukė paramos iš karaliaus sakso Augusto II, o šis nesiskubino su- 
drausti Lietuvos bajorų. Augustas II turėjo kitų planų ir jiems įgyvendinti panoro 
laimėti Oginskį bei Vyšniaveckį. Jis planavo išvyti švedus iš Livonijos ir užimti 
Baltijos pajūrį. Ne bajorams malšinti, o šiam tikslui jis Žemaitijon pasiuntė savo 
paties kariuomenę, atsigabentą iš Saksonijos. Panašių planų dėl Baltijos pajūrio 
turėjo ir rusų caras Petras I. Šiedu valdovai sutarė pulti švedus: vienas Estijoje, 
antras Livonijoje (Latvijoje). Šios kovos buvo tik pradžia karo dėl Pabaltijo, kuris 
išsiplėtė į ištisą Didįjį šiaurės karą tarp trijų valstybių „Lietuva nebuvo įvelta į tas 
pradines kovas, dėl to švedai Lietuvos nelietė. Bet jiems davė progą Kazimieras 

Sapiega, paprašęs talkos savo dvarams saugoti Žemaitijoje. Švedai atsiuntė įgulas 
ir jas paskirstė Sapiegos dvaruose. Šias įgulas ėmė pulti Oginskio kariniai daliniai 
ir tai davė progos švedams išplėsti savo karinius veiksmus visoje Lietuvoje. 

Švedų karalius Karolis XII atsirado Žemaitijoje ir iš čia pradėjo žygį į Kauną. 
Užėmęs Kauną ir Čia palikęs savo įgulas, jis 1702 m. sausio 17 d. grįžo Žemaitijon 
ir apsistojo Raseinių srityje. Čia su pagrindine savo kariuomene praleido tris žie- 
mos mėnesius ir maitinosi iš vietos gyventojų. Kovo mėnesį jis pradėjo žygį į 
Vilnių, pasiųsdamas generolą Gummerhjelmą. Ties Jieznu švedus pasitiko Ogins- 
kio ir Vyšnioveckio kariuomenė, tačiau jų nesulaikė. Bet ties Darsūniškiu švedai 
buvo sumušti ir pats generolas paimtas į nelaisvę. Tada Karolis XII pasiuntė ge- 
nerolą Moernerį su didesnėmis karinėmis jėgomis ir šis balandžio 5 d. užėmė 
sostinę. Radęs nemažai grobio, Moerneris dar išreikalavo iš miesto didelių kon- 
tribucijų. Belaisvį Gummerhjelmą jis rado globojamą Vilniaus jėzuitų. 

Pagrindinis švedų tikslas nebuvo Lietuva. Karolis XII norėjo atsiskaityti su 
Augustu II, dėl to, palikęs Lietuvoj mažesnes įgulas, su didesnėmis jėgomis iš Kauno 
ir Vilniaus jis patraukė į Lenkiją. Lietuvoje buvo paliktas tvarkytis grįžęs Sapiega 
ir generolas Loevenhauptas. Sapiega pradėjo organizuoti savo kariuomenę ir rink- 
ti mokesčius. Prieš jį ir švedus toliau partizaniniu būdu kovojo bajorai. 

Šalia vidaus kovų, abi lietuvių pusės vis labiau buvo veliamos į besiplečiantį 
Šiaurės karą. Sapiega ir Zaviša nebesvyruodami rėmė švedus ir laikė jų frontą Lietu- 
voj ir Livonijoje *. Tuo tarpu Vyšnioveckiai ir Oginskis dalijo savo jėgas tarp Augusto 
II ir Petro I. Jonušas Vyšnioveckis buvo pasiųstas Lenkijon su Lietuvių kavalerijos 
daliniais, o jo brolis Mykolas ir Oginskiai, remiami rusų, pradėjo blokuoti švedus Li- 
vonijoje, Jie telkė jėgas Lietuvos šiaurėje, organizavo maisto sandėlius Žagarėje ir 
Joniškyje, o Biržų tvirtovę perleido rusams. Švedai pasiskubino išsklaidyti lietuvių 
telkinius ir sunaikino jų maisto sandėlius. Ta proga jie pasuko į Žemaitiją, kur juos 
sekė ir Oginskis. Kovos Žemaičiuose 1704 m. žiemą ir pavasarį labai išsiplėtė. Kauty- 
nės vyko net miesteliuose, dėl to labai nukentėjo Kretinga, Skuodas, Tirkšliai, Viekš- 
niai, Telšiai, Kelmė ir jų apylinkės. Prie Kelmės švedai kuriam laikui buvo stipriau 
įsitvirtinę ir čia vykdė rekvizicijas, siuntinėdami į visas puses karius po 30 asmenų. 

Švedų blokada Kurše, vykusi apie ketvertą metų (1703-1707), Lietuvai buvo per- 
nelyg pragaištinga. Buvo prarasta daug karių ir karinio turto, nusiaubti ūkiai bei 
dvarai, sunaikinti ištisi miesteliai, Švedai vis tiek nebuvo įveikti nei čia, nei Lenkijoje. 
Priešingai, jie taip susitvarkė, kad privertė lenkus išsirinkti naują karalių vietoj Au- 
gusto II. Stasio Leščinsko rinkimuose dalyvavo ir žemaičiai - šeši Bilevičiai (Aleksan- 

dras, Antanas, Petras, Steponas, Tadas, ir Viktoras) ir vienas Šemeta (Kristupas). Tai 
rodo, jog įtakingi Žemaitijos atstovai jau neberėmė Oginskių nei Vyšniaveckių. 

Rusai, prašomi Augusto II, 1705 m. dar buvo užėmę Vilnių, kur atsirado ca- 
ras Petras I ir panorėjo būti iškilmingai priimamas. Priėmimą jam buvo privers- 
tas paruošti vysk. Bžostovskis su kapitula“. Iš Vilniaus caras nuvyko į Gardiną ir 
čia susitiko su Augustu II aptarti tolesnių žygių prieš švedus. Po pusės metų, gruo- 
džio mėnesį, rusai pasitraukė iš Vilniaus, bet skubėjo jį vėl užimti švedai. Ogins- 
kis su Vyšnioveckiu bandė jiems pastoti kelią ir kuriam laikui sulaikė, Tačiau 
1706 m. kovo 8 d. jiedu pralaimėjo prieš švedų gen. Dickertą. Švedai, užėmę Vil- 
nių, apdėjo gyventojus dideliais mokesčiais, taip, kad vien jėzuitai turėjo sumo- 
kėti 5000 auksinų. Rinkdami kontribucijas, jie brovėsi į bažnyčias, plėšė aukų 
dėžes, grobė šventuosius indus. Pastaruosius griebdavo net iš kunigo rankų lai- 
kant pamaldas. Ne geresnis švedų elgesys buvo Žemaičiuose ir šiaurės Lietuvoje, 
kaip rodo žemaičių kurijos protestai švedų generolui Loevenhauptui “. 

Oginskis vis dar tikėjo rusų pergale. Jis palaikė ryšius su Petru I ir išlaikė jo 
pasiuntinį. Tuo tarpu Vyšniaveckiai perėjo Sapiegos ir švedų pusėn. Tuo metu 
pastarieji baigė savo kovas Lenkijoje ir Saksonijoje. Per Prūsus 1707 m. rudenį jie 
su visa armija vėl atsirado Lietuvoje. Čia tarp Smurgainių ir Vilniaus jie sustojo 
1708 m. žiemai. Savo štabą Karolis XII įsikūrė Radaškovičiuose, kurie kitados pri- 
klausė Šiluvos kūrėjui Gedgaudui. Iš čia jis ruošėsi žygiui prieš rusų carą, norėda- 
mas nuversti nuo sosto šį savo priešą. 

Pagrindinė švedų kariuomenė, permesta Lietuvon, ir visas jos paruošimas 
karo žygiui vėl pareikalavo naujų išteklių. Per visą Lietuvą - ligi Raseinių ir Tau- 
ragės - buvo telkiamas maistas. Pasiruošimas buvo baigtas tik vėlyvą pavasarį ir 
birželio 17 d. buvo pradėtas žygis prieš rusus. Papildomoji Loevenhaupto kariuo- 
menė iš Kuršo žygiavo Vabalninko - Kupiškio - Anykščių kryptimi, užtrukdama 
dar visą mėnesį ir kraudama maisto atsargas į savo gurguoles. Rusai, sumušę Loe- 
venhauptą ties Lesnaja, gavo grobio 2000 vežimų maisto. Tai buvo tik dalis, ką 
švedai išgrobė iš Lietuvos. Karolis XII ėjo gilyn į Rusiją, norėdamas pasiekti Mask- 
vą. Rusai nepajėgė jo sulaikyti. Bet prie Poltavos 1709 m. įvyko lemiamas mūšis, 
kurį Karolis XII pralaimėjo ir pats, palikęs kariuomenę, turėjo bėgti pas turkus. 

Tais metais mirė ir žymiausias švedų priešas Lietuvoje - lauko etmonas bei 
Žemaičių seniūnas kunigaikštis Grigalius Antanas Oginskis. Prieš metus (1708) buvo 
miręs jo giminaitis Žemaičių vysk. Jonas Krišpinas-Kiršenšteinas. Naujas vyskupas 
Mikalojus Zgierskis buvo paskirtas 1710 m. liepos 21 d., o vyskupas Skirmantas, 

vienų teigimu, miręs 1707, kitų 1717 m. Jei Skirmantas būtų miręs 1707 m., tai Že- 
maičiai bent dvejus metus būtų likę be jokio ganytojo. Po kunigaikščio Oginskio 
Žemaičių seniūnu tapo Kazimieras Zaranka, o jo padėjėju karo reikalams (pilinin- 
ku) kunigaikštis Palubinskis, turbūt sūnus Aleksandro Hiliaro, kuris 1668 m. buvo 
Žemaičių seniūnas. Šis jaunasis Palubinskis, Vilkijos valdytojas, po švedų pralaimė- 
jimo ties Poltava, sutelkė žemaičius Raseinių apylinkėse ir pradėjo persekioti Že- 
maitijoje likusius švedus. Jo karių įsiutimas buvo toks didelis, kad švedai buvo vietoj 
užmušami, nepaliekant nė vieno gyvo .Šis paskutinis kruvinas atsiskaitymas padi- 
dino ir taip jau gausius švedkapius Lietuvoje, šalia daugėjančių savųjų kapinynų. 


BADAS IR DIDYSIS MARAS 


Dėl karinių veiksmų, kontribucijų ir plėšimų Lietuvai neišvengiamai grėsė 
badas. Tą grėsmę padidino nederlius, trukęs1706-1708 m. Po to dar sekė šiurpi 
žiema, pakirtusi visus žiemkenčius javus. Gyventojai liko be maisto, dėl to puolė 
į visas puses, kur tik išgirdo dar jo esant. Vieni traukė į Prūsus, kiti į Kauną ir 
Vilnių, nes miestams dar buvo pristatoma javų iš toliau. 

„Tūkstančiai vyrų, išbalę, išgąsdinti, suvargę su žmonomis ir vaikais suplaukė 
į Vilnių elgetauti, - 1710 m. balandžio 24 d. ilgame savo laiške rašė Zaluskis. - Tie 
žmonės užtvino kaip dideli vandenys, krinta kaip musės, kasdien visos gatvės pil- 
nos lavonų, ir dėl to niekas nesijaudina... Tik praėjusiųjų metų (1709) liepos mėnesį 
šv. Pranciškaus Eremitų atsiskyrėlių ordino vienas tretininkas su draugu ėmė lai- 
doti mirusius. Tam meilės patarnavimui gavo špitolę prie pilies ir du namus bei jau 
pakabino prie jų kryžių. Jis iki šiol kasdien gatvėse renka lavonus, nes turi du veži- 
mu ir tarnus kasikus, ir kasdien išveža pilnus vežimus, į vieną duobę sumeta po 70, 
60 ir t. t. Laidoja juos už miesto įvairiuose kalnuose, Ir jau nuo liepos mėnesio iki 
Verbų šeštadienio palaidotų turi užrašęs 22 862. Dabar per tris savaites prisidėjo 
daug šimtų, tačiau skaičiaus nesu dar sužymėjęs. Šįryt anksti buvo rasta daugiau 
kaip 30 negyvų tokių vargšų, gulinčių gatvėse prieš namus, vienuolynus ir bažny- 
čias... Tuo tarpu iki šiol dar yra daugybė tokių vos alsuojančių ir badaujančių žmo- 
nių. Prie jėzuitų trejų namų durų kasdien yra maitinami daugiau kaip 400, duoda- 
ma jiems duonos gabalėlis ir lėkštė sriubos; taip daroma ir kai kurių kitų vienuolių 
namuose, bet ką tai reiškia tokiai daugybei? Kai išvelkamas koks padvėsęs arklys 
ar koks kitas gyvulys, būriai subėga, pešdamiesi, lupa ir valgo... Katės, šunys yra jų 

laikomi gardumynais, jei tik kur gali sugriebti. Kai kurie išbėga į kaimus ir uždega 
tvartus, kur gyvuliai yra laikomi, ir paskui apdegusius ryja... Keliuose, giriose ran- 
dama labai daug bado pribaigtų lavonų, kurie guli nelaidoti vilkų grobiui. Daugy- 
bėje kaimų namai pilni žmonių lavonų, tuščia, niekas nelaidoja, pūva ant žemės“. 

Baisusis badas, kaip jis aprašytas šiame laiške, daugiausia gyvybių prarijo 
ypač 1710 m. žiemą ir pavasarį. Po bado atėjo maras, kuris prasidėjo 1709 m. 
Lenkijoje, o iš ten persimetė į Prūsus. Čia jis siautė ypač 1710 m. birželio ir liepos 
mėnesiais. Daugiausia žmonių išmirė lietuviškose Gumbinės ir Įsruties apskrity- 
se. Visoje Prūsų Lietuvoje mirė apie 160 000 žmonių. Iš Prūsų maras pasiekė išba- 
dėjusią Žemaitiją ir Lietuvą. Vien Vilniuje tais metais nuo liepos vidurio ligi gruo- 
džio pabaigos buvo užregistruota 30 000 mirusių krikščionių ir 3800 žydų. Maras 
siautė kartu su įvairiomis ligomis - raupsais, dizenterija ir kitomis. Taip jis truko 
ligi 1711 m. Po to buvo kiek aprimęs ir vėl atsinaujino švelnesne forma. 

Po bado ir maro Lietuvoje daug kur beliko apie pusė gyventojų, o Žemai- 
čiuose apie trečdalis. Kaimuose, kur anksčiau buvo apie 100 gyventojų, beliko 
keletas ar keliolika, o kai kur visai nieko, Alytaus karališkuose dvaruose tiek daug 
išmirė žmonių, kad, likusiems pasitraukus, nebeliko visai gyventojų. Gardino ka- 
rališkose valdose buvo rasta 80 96 tuščių kaimų. Panašus vaizdas buvo ir kitose 
srityse. Dėl to liko tušti ir apleisti ištisi žemės plotai“. 


LIETUVOS NUOSTOLIAI PO ŠIAURĖS KARO 


Kai badmečiu Lietuva nusikratė švedais, tai maro metais vėl grįžo rusai ir 
užėmė beveik visą kraštą. Rusų remiamas prarasto sosto ieškoti grįžo ir Augus- 
tas II. Jis vėl atgabeno iš Saksonijos savo kariuomenę ir leido kariams savavaliau- 
ti. Rusų ir saksų kariai baigė sunaikinti, kas dar liko po bado ir maro. 

Bajorai paskutinėmis jėgomis priešinosi saksams, tramdė jų savivalę. Prieš sak- 
sus 1714 m. sukilo ir lenkų bajorai. Augustas II ėmė juos gniuždyti, bet jam nesise- 
kė, be to, įsikišo rusai, stoję bajorų pusėn. Padėčiai spręsti buvo sušaukta pora ba- 
jorų seimų, bet pastarajam (1716) „taikos sąlygas“ padiktavo rusų generolas Dol- 
gorukis. Jam niekas nesipriešino, nes čia pat stovėjo kariuomenė. Viena iš jo sąlygų 
buvo ta, kad stačiatikiams būtų duota visiška religinė laisvė, ir antra - kad saksai iš 
krašto išvestų savo kariuomenę. Jie po to pasitraukė, o kiek vėliau ir rusai. Taip 
1717 m. savo šiurpų darbą baigė trys generolai - karas, badas ir maras. 

Lyginant, kiek žmonių žuvo per antrąjį švedmetį bei pirmąjį Maskvos ant- 
puolį ir dabar, tai šį kartą Lietuva prarado 35 94 arba 45 94 to, ką turėjo XVII a. 
viduryje. Po pirmojo smūgio jai buvo likę 2 200 000 gyventojų ir ligi 1690 m. 
padaugėjo tik nepilnu pusmilijoniu (489 000). Dar netekus 35 96, Lietuvoj liko vos 
1835 000 žmonių. Po šio antrojo smūgio šalis atsigavo lėtai ir sunkiai. Tik pačioje 
XVIII a. pabaigoje Lietuva, įskaitant ir Gudiją, atseit visą LDK su 9 vaivadijomis ir 
22 apskritimis - vėl turėjo 4 836 000 gyventojų“. 

Šis smūgis Lietuvai buvo dar dėl to pragaištingas, kad galutinai sunaikino 
didikų jėgą. Po Sapiegų ilgesnį laiką nebeiškilo jokia įtakingesnė didikų giminė ir 
nebuvo kas perima politinę krašto vadovybę. Tiesa, kuriam laikui aprimo buvusi 
politinė vidaus įtampa, bet neliko, kas priešintųsi lenkų dominavimui ir kitų priešų 
kėslams. O čia pat, pašonėje, atsirado (nuo 1701) nauja Prūsų karalija, godi naujų 
žemių, besižvalganti į ištuštėjusius Žemaičius. 

Žemaičiuose skiriant naują vyskupą Aleksandrą Mikalojų Gorainį ir darant 
apklausinėjimą apie vyskupijos būklę, liudininkai 1716 m. tvirtino, jog šioje vys- 
kupijoje kai kur likusi vos dešimtoji gyvų žmonių dalis. Vyskupo, kapitulos, baž- 
nyčių turtai esą sunaikinti. Visos buvusios parapijų mokyklos nebeveikiančios. 
Taip pat nebeveikianti kunigų seminarija ir klierikų visai nebesą. „Visoj Žemai- 
čių vyskupijoj 1710 m. liko tik 17 kunigų; kiti žuvo nuo maro ir bado“. Dėl to 
„Žemaičių vyskupijoje visiems (likusiems) kunigams suteikta teisė laikyti per die- 
ną dvejas mišias“, Be vienuolių, Žemaičiuose žuvo per 100 kunigų. Daugelis jų 
krito „gelbėdami sielas, kūnams žūstant“ maro metu. Iš vienuolių žuvo 12 kra- 
žiškių jėzuitų, iš jų 5 gelbėdami žmones Tilžėje, kiti 7 Kražių apylinkėse. Kaune 
žuvo 8 jėzuitai. Iš viso jėzuitų provincija Lietuvoje neteko 118 narių. Iš Lietuvos 
bernardinų maras išplėšė 200 aukų“. Kiek kunigų liko Šiluvoje iš buvusių 12, nė- 
ra žinių. Iš viso ar liko bent vienas? 

Žemaičių bajorai, kovodami prieš Sapiegą ir švedus, taip save sunaikino, kad 
nebeturėjo ko pasiųsti atstovais į valstybės seimą, vykusį 1717 m. Šis seimas tuo 
buvo reikšmingas, kad atmetė rusų sąlygas, padiktuotas 1716 m. generolo Dolgo- 
rukio ir panaikino visus Maskvai duotus pažadus. Panaikino ir disunitų (stačiati- 
kių) terminą, palikdami tik vieną disidentų vardą visiems kitatikiams. Seimas nu- 
tarė grįžti prie ankstesnių (1637, 1648) savo draudimų neleisti karališkuose mies- 
tuose statyti kitatikiams naujų bažnyčių, o kurios buvo pastatytos po 1632 m. - 
nugriauti. Karalius Augustas II šiuos nutarimus sušvelnino, ir praktiškai jie ne- 
buvo vykdomi. Bet rusai neužmiršo jiems padaryto staigaus lenkų akibrokšto. 

PRŪSŲ PLANAS PASIGLEMŽTI ŽEMAIČIUS 


Žemaičių bajorų negalią liudija ir tas faktas, kad mirus (1729) Kazimierui 
Zarankai, vienam iš didžiųjų kovotojų prieš švedus, naujas Žemaičių seniūnas 
nebuvo išrinktas net ligi 1742 m. Ar ne dėl to Berlyne atsirado „Žemaičių seniū- 
no“ (Storosta Schmoutzky) slapyvardžiu prisidengęs ekspertas prie karinio-politi- 
nio Prūsų štabo H. G. von Doenhoffo, giminaitis tų Doenhoffų, kurie turėjo dvarų 
Kurše ir Žemaičiuose, be kita ko, Švėkšnoje. Prūsų štabas kaip tik planavo prisi- 
jungti Žemaičius ir ieškojo ryšininkų pačioje Lietuvoje. 

Tie Prūsijos planai išaugo iš sutartinio saksų, rusų ir prūsų veikimo Didžiojo 
šiaurės karo metu. Berlyno susidomėjimas svetimomis žemėmis iškilo jau 1703 m., 
kai Augustas II, švedų spaudžiamas ieškojo Prūsuose pagalbos. Švedams pralai- 
mėjus prie Poltavos, Augustas II, norėdamas susigrąžinti prarastą Lietuvos bei 
Lenkijos sostą, pasiūlė Berlynui tokį projektą: karalių Stanislovą Leščinskį paša- 
linti iš Lenkijos ir jam atiduoti valdyti Livoniją, o Berlynui, jei jis padės jam grįžti 
į Lenkiją, perleisti Varmės vyskupiją ir Kuršą. Jau grįžęs į prarastą sostą, Augus- 
tas II 1710 m. susitiko su Prūsų valdovu Vilhelmu I ir pasirašė tokią sutartį: Livo- 
niją perleisti Maskvos Petrui I, „lenkiškąją“ Prūsiją ir Žemaičius Vilhelmui I, o 
visa kita pasilikti sau“. 

Kaip tik šios sutarties (1710) metais mirė didžiausias Vilhelmo I patikėtinis 
Lietuvoje evangelikų kunigas Bitneris, vienas iš lietuviškojo Šv. Rašto vertėjų. 
Prūsų valdžia jam kasmet mokėjo 600 talerių atlyginimą tariamai už klebono 
pareigas Karaliaučiuje, kurių jis niekada nėjo, o iš tikrųjų už politines paslaugas. 
Jo persisvėrimas Prūsijos interesų pusėn įvyko tuomet, kai mirė (1695) paskuti- 
nioji Lietuvos kalvinų globėja Karolina Radvilaitė, antrą kartą ištekėjusi už kata- 
liko Neuburgo kunigaikščio Karolio Pilypo. Šiam vokiečiui katalikui turėjo tekti 
visas jos turtas Lietuvoje su 185 dvarais. Nors šios teisės jam nenorėjo pripažinti 
Sapiegos, tada valdę Lietuvą, kaip ir Nesvyžiaus šakos Radvilai, tačiau Lietuvos 
kalvinai lygiai bijojo, kad šie dvarai su kalvinų židiniais neatsidurtų katalikų Rad- 
vilų rankose. Tada kunigas Bitneris, būdamas Žemaičių senjoru (superintenden- 
tu) ir gyvendamas Kėdainiuose, išvystė plačią akciją, prašydamas pagalbos prieš 
Lietuvos valstybę švedų karalių Karolį XII, Maskvos carą Petrą I, o labiausiai Prū- 
sijos karalių Vilhelmą I. Jis siūlė jiems išpirkti Biržų Radvilų dvarus, ragino at- 
siųsti kariuomenės įgulas į Slucką, Biržus, Nesvyžių ir kitur, kad paskui galėtų 
užimti ir visą Lietuvą. Bitneris netgi bandė organizuoti Lietuvos reformatų, 

protestantų ir stačiatikių politinę uniją, paremtą Rusijos ir Prūsijos parama“. 
Tie planai ir visa akcija buvo aiškiai paženklinta svetimos intervencijos sieki- 
mas. Bitneris buvo įrankis parengti dirvai, įjaudinti Lietuvos reformatus bei sta- 
čiatikius ir duoti progos religijos reikalų pretekstu aneksuoti arba padalyti Lie- 
tuvą tarp rusų ir prūsų. 

Aneksijos planai buvo kuriami ir toliau, vyko naujos derybos tarp Augusto II 
ministro Flemingo ir Berlyno štabo generolų, tarp jų „Žemaičių seniūno“ Doen- 
holffo. Jie susitiko Krosne 1733 m., kada Augustas II ruošėsi sostą perleisti savo 
sūnui. Jam vėl buvo reikalinga Berlyno ir Maskvos parama, tad Flemingas pasiū- 
lė „visiems trims (prūsams, rusams ir saksams) eiti išvien, kad ne kas kitas, o 
saksų dinastijos valdovas vėl liktų Lietuvos ir Lenkijos soste. Derybose buvo su- 
tarta Didžiąją ir Mažąją Lenkiją palikti Augusto II sūnui, Pamarį (Pomeraniją) su 
kašubais (be Dancigo) perleisti Berlynui, o visa, kas už Vilniaus į rytus, atiduoti 
Maskvai“, Šis susitarimas nebuvo vykdomas, kol atėjo nauja proga, o kai ji atėjo 
po 40 m., tada, saksams iškritus, Berlynas panoro pasiglemžti ne tik Žemaičius, 
bet ir Sūduvą. Maskvai „užsikirtus“ Žemaičių neatiduoti, Berlynui tada liko tik 
Sūduva. Bet ligi to laiko ir Berlynas ir Maskva tempė santykius dėl tariamo disi- 
dentų persekiojimo. 

Jau Augustui II pasitraukus ir renkant naują karalių saksų Augustą III, tame 
valstybės seime disidentų klausimas sąmoningai ar išprovokuotas iškilo aštria 
forma, ir seimo reakcijos buvo tokios: neskirti disidentų į jokias atsakingas tar- 
nybas ir neleisti jiems ieškoti pagalbos svetimose valstybėse, Dėl to nutarimo 
rusai ir prūsai gana sutartinai reagavo taip stipriai, kad lenkai buvo priversti 
išleisti (apie 1736) specialų dokumentinį leidinį užsienio dėmesiui: „Katalikų tei- 
sės disidentų atžvilgiu, remiamtis religijos reikalavimais“. Knygos įžangoje pa- 
sakyta, kad disidentai Lenkijoje turi daug geresnę padėtį, negu katalikai disiden- 
tų kraštuose - Anglijoje, Olandijoje, Švedijoje, Danijoje ir pačioje Maskolijoje. Lei- 
dinys apžvelgė klausimo istoriją, pradedant nuo religinės taikos aktų 1573 m. ligi 
rusų padiktuotų sąlygų 1716 m. Dėl pastarųjų sąlygų leidinyje rašoma: „Rusai 
nebuvo to seimo saugotojai (autores), o ryšininkai (mediatores), ir jei būtų buvę 
saugotojai, tai betgi jie negalėjo jokiu būdu tapti disidentų ramsčiu““, 

Lietuvoje disidentų problema nebebuvo jautri nei aktuali, ypač po karo, ba- 
do ir maro. Pagaliau niekas nebenorėjo už nieką kovoti, tik rūpinosi atsikurti, 
rasti žmonių, galinčių užimti ištuštėjusias sodybas ir dirbti. 

ŠILUVOS REFORMATAI IR 
PRELATAS JONAS SMOLOKAS 


Kaip Žemaičiai tvarkėsi per 13 metų be savo seniūno, nėra žinių. Trūksta 
žinių ir apie Šiluvą, ypač iš katalikų gyvenimo. Truputis žinių yra likę apie Šilu- 
vos reformatus. Jų globėjai Puttkameriai - Jurgis ir Eberhardas - kovojo saksų ir 
rusų pusėje, dėl to švedų ir Sapiegos karinė akcija skaudžiai palietė jų dvarus. 
Tose kovose jie patys bus žuvę apie 1705 m., nes kitais metais Šiluvą perėmė 
Lorencas Fridrichas. Jis buvo taip pat saksų ir rusų šalininkas. Matyt, jis nesirū- 
pino Šiluva ir gal negalėjo rūpintis. Tad kalvinų sinodas, vykęs 1707 m. rugsėjo 
12 d.,jo net neprisimena. Sinodas tik prašo Kelmės savininką Jokūbą Gruževskį 
pradėti globoti Šiluvos kalvinų bendruomenę ir jos turtą. 

Žemaičių srityje dar buvo likę 11 kalvinų bažnyčių, iš kurių Gruževskiui bu- 
vo pavesta globoti Deltuvos, Kelmės, Mantvyduvos, Moniškių ir Šilėnų. Sinodas 
atskiru punktu pavedė Gruževskiui administruoti ir Šiluvos dvarelį, nes „bažny- 
čios turtas dėl sunkių ir įvairių kariuomenės plėšimų skaudžiai nusiaubtas ir šiuo 
metu negali būti be globos“. Sinodas prašo naują globėją kartu su Žemaičių kal- 
vinų senjoru pasirūpinti, kad žemė būtų apsėta ir derlius nuimtas, o padaryti 
nuostoliai apskaičiuoti bei dokumentuoti . 

Šiaurės karo metu, 1704 m., Šiluvos evangelikų kunigas dar turėjęs apie 500 
klausytojų; pamokslai buvę sakomi lenkų kalba. Kas tada buvo pamokslininkas ir 
kas su juo atsitiko maro metu, nepavyko susekti. Tik nuo 1714 m. randame Joną 
Audzejevičių (jaunesnįjį), kuris 1706 m. studijavo teologiją Leidene (Olandijoje) 
ir nuo 1708 m. buvo kunigas Nurce, paskui Kopyliuje. Atkeltas į Šiluvą čia ilgai 
nepabuvo, nes Kėdainių sinode, kuris 1719 m. buvo bendras kalvinų ir liuteronų, 
randame dalyvaujant jau kitą „Šiluvos bendruomenės pamokslininką“ Martyną 
Szkultetą“ . Jam esant įvyko bene paskutinis nesusipratimas su vietos katalikais, 

Buvo praėjęs šimtmetis, kai katalikai iš kalvinų atsiėmė laukus prie didžiojo 
akmens. Kitados čia vyko muštynės dėl „ginčijamos žemės“, o šį kartą nesusipra- 
timas įvyko dėl dingusių dokumentų. Kažkokie „bažnytiniai dokumentai“ buvo 
saugomi skrynioje, kuri buvo atkasta ir laikoma koplyčioje, iškelta prie vienos 
sienos. Kalvinai buvo kaltinami šiuos dokumentus išvogę ir dėl to 1724 m. jiems 
bylą iškėlė Žemaičių vyskupijos kancleris Jonas Smolka-Smolokas“. 

Įdomu, kad po 100 m. vėl iškilo kunigas tokiu pačiu vardu ir pavarde, kokią 
(antrinę) turėjo Kazakevičius. Ar Jonas Smolka-Smolokas buvo ano Smolkos-Ka- 

zakevičiaus tolimas giminaitis? Kitas sutapimas, kad Kazakevičius, kovodamas 
dėl Šiluvos, buvo kancleris, kaip dabar Smolokas. Tik Kazakevičius tada buvo 
kanauninkas, o Smolokas - prelatas. Prelatas atsirado kanclerio kėdėje nuo vysk. 
Jurgio Tiškevičiaus laikų, bet jis neturėjo balso kapituloje - buvo vadinamas tie- 
siog „Žemaičių prelatu kancleriu“. Kanclerio pareiga buvo talkinti vyskupui ir 
vesti katedros bei vyskupijos archyvą; berods jo pareigos nereikalavo vesti para- 
pinių bylų, kaip Kazakevičiaus laikais. Prelato kanclerio išlaikymui buvo numa- 
tytos pajamos Tauragėje ir Kėdainiuose“. 

Tad koks buvo prel. Smoloko ryšys su Šiluva? Ar jis rūpinosi minėta byla, 
pavestas kapitulos bei vyskupo, ar dėl to, kad pats buvo Šiluvos klebonu? Kito 
klebono šiuo tarpsniu nežinome, o tas tarpsnis nuo Skirmanto mirties ligi naujo 
prepozito Puzino būtų per 20 metų. Jei Smolokas buvo paskirtas Šiluvai prepozi- 
tu po vysk. Skirmanto mirties, tai kyla klausimas, kada mirė Skirmantas. Vieni 
teigia 1707 m., kiti - 1717 m.“, bet patikimesnė atrodo antroji data. Kitaip būtų 
11 metų spraga Žemaičių vyskupijoje be sufragano, o naujasis sufraganas po Skir- 
manto buvo paskirtas 1718 m. birželio 27 d. Tad maždaug tuo laiku Šiluvoje galė- 
jo atsirasti naujas prepozitas prelatas Smolokas. 

Kad Smolokas rūpinosi Šiluvos atkūrimu po karo, iš dalies patvirtintų vysk. 
Antano Tiškevičiaus pranešimai Romai. Vyskupas, be kita ko, rašo apie „smoloki- 
nę“ Šiluvos altariją, šalia „skoraitinės“. Toji Smolkos-Kazakevičiaus įkurtoji altari- 
ja, matyt, po 100 m, buvo Smoloko naujai atstatyta, todėl vėliau žinoma jo vardu. 
Daugiau apie Smoloko asmenį tuo tarpu nerasta žinių. Tik žinoma, kad jį pakeitė 
kurijoje kanclerio pareigas ėjęs prelatas Mykolas Baptista Jordanas, teologijos ir 
abiejų teisių daktaras. Vadinasi, ir Smolokas buvo nemažesnio išsilavinimo vyras. 

Pokario ir pomario laikotarpiu keitėsi gyventojų santykis Šiluvoje, kaip ir 
visoje Žemaitijoje. Į ištuštėjusias sodybas veržėsi nauji žmonės. Tada ar kiek vė- 
liau Šiluvoje turėjo atsirasti ir pirmieji žydai, nes vysk. Tiškevičius pranešime 
Romai 1748 m. rašė, kad žydų sinagogos ir mokyklos esančios beveik kiekviena- 
me mieste Žemaičiuose, Remiami ir globojami pasaulinių ponų, žydai esą diena 
po dienos gausėja ir apsunkina krikščionis. 

Apie kalvinų padėtį Žemaičiuose galima spręsti iš jų sinodo, kuris 1732 m. 
mini dar šias tebeveikiančias jų bažnyčias: Šiluvos, Kelmės, Deltuvos, Žeimelio, 
Krasnogališkio ir Karaliaučiaus. Raseiniai šį kartą nebeminimi. Tik vėliau 1754 
m. Raseinių bendruomenę rašoma kaip apie prijungtą prie Kėdainių bažnyčios“. 

PUZINAS - NAUJASIS ŠILUVOS KLEBONAS 


Po prel. Smoloko Šiluva turėjo gauti naują kleboną - prepozitą. Apie tai sužino- 
me iš vysk. Tiškevičiaus pranešimo Romai 1748 m. Vyskupas rašo, jog naujasis „Ši- 
luvos bažnyčios prepozitu yra garbingasis Juozapas Puzinas, Livonijos vyskupas“. 
Kad vyskupas būtų skiriamas klebonu, to paprastai nebūna, bet buvęs klebonas, 
tapęs vyskupu, galėjo pasilaikyti parapiją. Kada gi Puzinas buvo paskirtas į Šiluvą? 

Puzinas tapo Livonijos vyskupu 1740 m. rugsėjo 16 d. Tais pačiais metais Že- 
maičių ganyti atėjo ir Antanas Tiškevičius. (Kitas Tiškevičius - Juozas - po poros 
metų buvo išrinktas Žemaičių seniūnu). Tad Puzinas turėjo gauti Šiluvą ne iš vysk. 
Tiškevičiaus, o iš ankstesnių Žemaičių vyskupų - Aleksandro Gorainio (f 1738) ar 
Juozo Karpio (t 1740). Vysk. Karpis ir Puzinas buvo netolimi kaimynai - vienas šiau- 
liškis, o kitas panevėžiškis. Jiedu studijavo toje pačioje Vilniaus jėzuitų akademijoje 
ir buvo tos pačios Vilniaus kapitulos nariai. Gorainis, būdamas Vilniaus sufraganas, 
Puziną šventino į kunigus, o skiriant Gorainį Žemaičių vyskupu, Puzinas buvo liudi- 
ninkas; pastarasis sakosi pažinęs Gorainį nuo 1704 m.“ Gorainis ir Karpis buvo aka- 
demikai, kaip ir Puzinas, vyresni už jį, bet panašios dvasios ir lietuviškų pažiūrų. 
Turbūt vienas iš jų panoro, kad šis gabus kunigas po Smoloko dirbtų Šiluvoje. 

Naujasis klebonas buvo kunigaikščių giminės, kilusios, kaip ir Oginskiai, iš 
Vladimiro Rurikaičio. Abi šeimos iš pradžių laikėsi stačiatikybės, o paskui tapo 
reformatais. Pirmasis iš Puzinų, kuris panoro būti kataliku, buvo Jono sūnus Po- 
vilas, jauniausias iš aštuonių brolių. Jis išėjo į kunigus, iškilo į Žemaičių prelatus 
ir kurį laiką, po vysk. Parčevskio mirties, valdė Žemaičių vyskupiją. Tuo tarpu 
visi jo broliai ir tėvai, sakoma, likę kalvinai. Bet jau šios gausios brolijos, vaikai 
pasuko kitu keliu. Du Jurgio sūnūs, Petras ir Angelas, buvo kunigai vienuoliai 
vienas augustinas, antras karmelitas. Liudviko sūnus Paulius tapo jėzuitu. Jero- 
nimo sūnus Jeronimas globojo ir šelpė Joniškėlio bažnyčią, o jo brolis Andrius 
visus savo vaikus atidavė auklėti Vilniaus jėzuitams, Andriaus sūnus Steponas 
tapo jėzuitu ir pasidarė garsus profesorius bei rašytojas. Kataliku tapo ir Mikalo- 
jaus Fridriko sūnus Vladislovas, Šiluvos prepozito tėvas, Upytės žemės notaras“. 

Vladislovas Puzinas buvo vedęs Marijoną Čekanavičiūtę ir savo šeimą augino 
Delatiškių dvare, Pampėnų parapijoje. Tą parapiją valdė vienuoliai karmelitai - 
tie patys, kurių nariu tapo Vladislovo pusbrolis Angelas. Vladislavo sūnų Juoza- 
pą krikštijo tuometinis karmelitų prijoras Palkevičius Pampėnuose 1690 m., ko- 
vo3d.,šv. Kazimiero išvakarėse, Turbūt toje pačioje bažnyčioje iš karmelitų rankų 

bus gavę krikštą ir kiti du Juozapo broliai: Antanas ir Mykolas. Paaugusį Juozapą 
tėvas pasiuntė mokytis pas Vilniaus jėzuitus. Čia baigęs kolegiją, jaunasis kuni- 
gaikštis apsisprendė būti kunigu ir persikėlė į jėzuitų vadovaujamą seminariją. 
Ją baigė 1713 m. ir Vilniaus katedroje Gorainis jį įšventino kunigu. Po šventimų 
Puzinas tęsė studijas Vilniaus jėzuitų akademijoje ir čia 1715 m. gavo filosofijos 
licenciatą, 1719 m. teologijos doktoratą. Jau tapęs kunigu, buvo paskirtas Vil- 
niaus kanauninku, o baigęs mokslus, pakeltas prelatu skolastiku (mokyklų rei- 
kalams). Kapitula jam davė įvairių pareigų, o valstybės vyrai pasinaudojo jo pa- 
slauga įvairiose misijose. Jo šaukėsi ir Vilniaus bažnyčių rektoriai, ypač šv. My- 
kolo ir Bernardinų, kad pasakytų pamokslų, ir jis sakė juos lietuviškai. Vilniaus 
vyskupas jam davė arčiau jo gimtinės Skapiškio parapiją, kurią jis dažnomis pro- 
gomis aplankydavo ir ten sakydavo pamokslus. Šios parapijos jis atsisakė, tapęs 
Livonijos vyskupu, bet vėliau čia padėjo įsikurti dominikonams ir su broliu Anta- 
nu užrašė jiems turto. Apie Juozapą Puziną rašoma, kad jis buvęs didelės išmin- 
ties, kilnių papročių ir didelio uolumo vyskupas; buvęs pamaldus ir labai mėgęs 
lietuvių kalba sakyti pamokslus liaudžiai“. Tokį kleboną prepozitą gavo Šiluva. Jį 
pavadavo viceprepozitas kun. Jonas Ugianskis, o šiam talkino trys mansionarijai - 
Tomas Neverdauskas, Antanas Petkūnas ir Andrius Vidmantas. Buvo ir du alta- 
ristai: skoraitinėje Jonas Stašauskis, o smolokinėje Leonas Pranckevičius, Žemai- 
čių katedros prelatas“. Šiluva iš tikrųjų vėl turėjo šešis kunigus; prepozitas tik 
protarpiais galėjo atvykti. 

Šiluva vėl buvo atkurta po didžiųjų krašto sukrėtimų. Vysk. Tiškevičius 
1748 m. rašė, kad „Šiluvos bažnyčia yra tinkamai laikoma, turi šventuosius in- 
dus, rūbus, tinkamai papuoštus altorius, gerai įrengtą krikštyklą, vargonus, var- 
pinę, varpus ir kita“. Vysk. Puzinas Šiluvos prepozitu išbuvo ligi savo mirties, 
kuri jį ištiko dar gana jauną 1752 m., kitą dieną po šv. Kazimiero iškilmių. Jam 
mirus, Šiluva kurį laiką neturėjo prepozito. Vysk. Tiškevičius savo pranešime 
Romai 1755 m. mini tik viceprepozitą tą patį kun. Ugianskį ir tuos pačius man- 
sionarijus bei vieną pasikeitusį altaristą - Mykolą Vytautavičių, buvusį Švėkšnos 
vikarą. Pranešime prisimenami ir Šiluvos kalvinai. Dar tebestovinti „jų šventyk- 
la, ginama daugelio valstybės įstatymų“. Kitų šaltinių teigiama, kad 1754 m. jie 
jau nebeturėjo savo kunigo, o pamaldos buvo laikomos nepastoviai. Bažnyčia 
buvo prijungta prie Kėdainių (pagal kitus - prie Kelmės) kaip filija. Tuo metu 
Žemaičių rajone buvo likusios tik trys pilnai veikiančios kalvinų bažnyčios: Kė- 
dainių, Kelmės ir Deltuvos . 

KONVERTITAI ŠILUVOS DEKANATE 
IR ZEMAICIUOSE 


Rašydamas apie Šiluvos dekanatą, vysk. Tiškevičius 1755 m. pastebi, kad „šis 
dekanatas pralenkia kitus ne atsivertimų skaičiumi, bet jų svarbumu. Atsivertė 
viena Livėnų šeima: senas tėvas, sūnus ir trys dukterys, kurios buvo patrauktos 
Liuterio... Kadangi motina rėmė sveiką katalikų mokslą, ši šeima taip nuoširdžiai 
atsivertė, kad pardavė didžiausius plotus Kuršo kunigaikštijoje, eretikų centre, mie- 
lai atsisakė užtarnautos garbės ir iš ten išėjo kaip teisusis Lotas su saviškiais... Pil- 
nai priėmę krikščioniškąjį mokslą, taip giliai įleido šaknis Šiluvos dekanate, kad 
jokie giminių grasinimai, jokie pažadai neįstengė jų nei iš vietos, nei iš įsitikini- 
mų išjudinti“. 

Livėnų šeima, atrodo, buvusi tuo ypatinga, kad persikėlė į Žemaičius dėl re- 
liginių motyvų. Daugelis kitų į šią Lietuvos sritį vyko dėl uždarbių ir, susidūrę su 
katalikais, apsisprendė priimti jų tikėjimą. Tas pats vysk. Tiškevičius 1748 m. 
rašė, kad jo vyskupijoje „yra daug skirtingos religijos ateivių, atgabentų ir sam- 
dytų (conducti) keletai savaičių, pusmečiui ar visiems metams. Jie dažnai keičia 
parapijas, keliasi iš vienos vyskupijos į kitą - Prūsų, Žemgalių, Vilniaus. Kunigai 
pažįsta tik tuos, kurie yra vietiniai, nes juos lanko po Kalėdų. Prieš velykinę išpa- 
žintį surašomi visi žmonės - tiek vietiniai, tiek ateiviai, samdyti namų darbams“. 

Iš tų sąrašų vyskupas galėjo surinkti medžiagą ir apie atsivertimus, vykstan- 
čius jo vyskupijoje. 1755 m. jis pateikė Romai tokį statistinį 10 dekanatų vaizdą. 


Atsivertimai iš: liuteronų kalvinų eretikų stačiatikių žydų 
1. Veliuonos dek. 289 2 - 1 6 
2. Krakių dek. 30 - - 20 10 
3. Šeduvos dek. 35 20 - 1 30 
4. Joniškio dek. 188 - - 7 20 
5. Viekšnių dek. 30 - - 20 12 
6. Alsėdžių dek. - - 70 - 15 
7. Šiluvos dek. 50 1 - 5 3 
8. Varnių dek. 178 - - 9 47 
9. Rietavo dek. 419 - - 1 8 
10. Skuodo dek. - - 447 - 13 

Iš viso 1229 23 517 64 164 

Po šešerių metų tas pats vyskupas Romai pateikė papildomą konvertitų sta- 
tistiką, apimančią pastaruosius 4 m. Šiuo kartu iš liuteronų perėjusių katalikybėn 
būta 1262, iš kalvinų 40, iš stačiatikių 83, iš žydų 128, iš mahometonų (totorių) 27 
Pagal šias dvi statistikas per trylika metų Žemaičiuose būta tokio konvertitų skai- 
čiaus: iš liuteronų 2491, iš kalvinų 64 ir iš protestantų 517. Apskritai iš reforma- 
cijos perėjo 3072 asmenys; iš stačiatikių 147, iš žydų 292 ir iš mahometonų 2. Be 
to, vysk. Tiškevičius pirmoje statistikoje buvo minėjęs 3 perėjusius iš katalikų, o 
antroje - 18 asmenų, kurie vėl sugrįžo. Bendras visų konvertitų skaičius - 3535. 
Žemaičių vyskupijoje 1755 m. buvo 218 909 katalikai. Per kitus dvylika metų jų 
skaičius pašoko ligi 242 781“. 

Iš konvertitų labiausiai krinta į akis didelis liuteronų skaičius. Vysk. Tiške- 
vičius pastebi, kad liuteronų daugiau būta tose parapijose, kaip Gargždų ir Švėkš- 
nos, kurios arčiau Prūsų. Šios parapijos priklausė Rietavo dekanatui, dėl to šio 
dekanato konvertitų liuteronų skaičius statistikoje gerokai didesnis. Daugiau jų 
buvo ir Veliuonos dekanate, nes šis apėmė Virbalį ir kitas Paprūsės parapijas. 
Kiti du dekanatai, turėję daug liuteronų konvertitų, buvo Skuodas ir Joniškis, 
apėmę parapijas, esančias prie liuteroniškosios Latvijos. Kalvinų konvertitų pa- 
žymėta palyginti maža. Gal dėl to, kad jų mažiau bebuvo likę, arba jie tvirčiau 
laikėsi savo įsitikinimų. Pažymėtinas ypač dviejų žymių kalvinų perėjimas kata- 
likybėn. Juos mini vysk. Tiškevičius, 1755 m. rašydamas Romai, Vienas buvo My- 
kolas Petrosolis, teologijos ir medicinos daktaras, kuris mokėsi kalvinų kunigu 
Anglijoje ir Olandijoje. Baigęs studijas, jis buvo Kėdainių, Švobiškio ir Bolseno 
kalvinų mokyklų rektorius. Įsikūręs Šiluvos dekanate, jis apsisprendė priimti ka- 
talikų tikėjimą ir tai padarė Žemaičių seniūno Juozo Tiškevičiaus, senatoriaus 
Stasio Tiškevičiaus (vyskupo brolio), Jono Pliaterio ir daugelio kitų liudininkų 
akivaizdoje; su juo priėmė katalikybę ir jo duktė Marijona“. 

Tuo metu Šeduvos klebonas bei dekanas buvo Jonas Šemeta, Žemaičių kapi- 
tulos prelatas kantorius, kilęs iš tų kęsgailinių Šemetų, kurie reformavo Šiluvą. 
Jis buvo Žemaičių pakamarininko Kazimiero ir Teresės Komaraitės sūnus, gimęs 
didžiojo bado metu (1709), ir vysk. Gorainio kunigu įšventintas 1735 m. Pajūrio 
parapijos bažnyčioje. Minėto kalvinų kunigo Petrosolio atsivertimas turbūt bu- 
vo paruoštas Jono Šemetos, kurį vysk. Tiškevičius netrukus (1760) pasirinko sa- 
vo pagalbininku - Žemaičių sufraganu“, 

Antras žymus to meto konvertitas iš kalvinų, kurį mini vysk. Tiškevičius, 
buvo Stasys Sestrencevičius. Jo tėvas buvo iš Volkovysko, o motina iš Ukmergės, 

abu kalvinai. Sūnus panoro būti kalvinų kunigu ir, gavęs Karolinos Radvilaitės 
stipendiją, iš pradžių mokėsi Kėdainių kalvinų mokykloje, paskui Frankfurte prie 
Oderio, Berlyne ir Anglijoje, Pasiekęs aukštą išsilavinimą, išmokęs vokiečių, pran- 
cūzų, anglų kalbų, jis 1751 m. grįžo į Vilnių ir čia dar studijavo literatūrą. Vilniu- 
je susipažino su būsimu Vilniaus vyskupu Masalskiu bei Radvilais ir 1753 m. tapo 
kataliku. Vėliau studijavo teologiją pas Varšuvos pijorus ir 1763 m. buvo įšven- 
tintas kunigų; tais pačiais metais buvo pakeltas Žemaičių kanauninku. Vėliau šis 
konvertitas tapo kontroversiniu Mogiliavo arkivyskupu“. 


ŽYDŲ ATSIVERTIMAS IR ATEIZMO APRAIŠKOS 


Vysk. Tiškevičiaus pranešime atskiro dėmesio verti atsivertimai iš žydų. Kaip 
rodo popiežinės Vilniaus seminarijos studentų sąrašai, atsivertimų būta ir anks- 
čiau. Juose 1593 m. randame du žydų jaunuolius - Andrių Neofitą ir Petrą Teofilį, 
kurie, priėmę katalikybę, panoro būti kunigais. Ar jie buvo iš tų pirmųjų misinin- 
kų, kurie pradėjo apaštalauti tarp savo tautiečių, reikėtų atskirai tyrinėti. Matyt, 
daryta pastangų žydus laimėti katalikybei, nes Vilniaus žydai 1639 m. specialiu 
raštu skundėsi Romai, jog Lietuvoje žydų vaikai prieš tėvų valią dažnai katalikų 
pakrikštijami“. 

Organizuotos pastangos žydams atversti pastebimos jau XVIII a. pradžioje. 
Kun. Steponas Turčinavičius 1737 m. įsteigė Vilniuje tam reikalui specialią kon- 
gregaciją (Congregatio Mariae Vitae), kuriai davė leidimą Vilniaus vyskupas Zien- 
kavičius ir Žemaičių vysk. Tiškevičius, o popiežius Benediktas XIV ją patvirtino 
1752 m. Kongregacijos seserys, vadinamos marijavitėmis, rinko turtingas mer- 
gaites, ypač našlaites žydaites ir jas auklėjo bei lavino, Vysk. Tiškevičius šias vie- 
nuoles 1758 m. atsikvietė į Kražius. Bet čia jos nerado didesnio pasisekimo, nes 
buvo per mažai žydų mergaičių. Nepajėgusios įkurti mokyklos, seserys paliko 
Žemaičius ir vėl grįžo į Vilnių. Kitose Lietuvos vietose ši kongregacija turėjo 17 
savo židinių ir beveik prie kiekvieno iš jų buvo speciali žydžių mergaičių mokyk- 
la. Šią kongregaciją ir jos darbą ypač rėmė jau minėtas kalvinų konvertitas Mogi- 
liavo metropolitas Sestrencevičius. Per 80 metų ši kongregacija buvo išauklėjusi 
katalikėmis apie 200 žydžių“. 

Be pastangų žydus atversti į krikščionybę, susirūpinta ir dėl jų brovimosi į 
krikščionių tarpą. Priežastis buvo ta, kad tarp žydų veikė įvairios sektos ir per 

žydus iš Rytų buvo skleidžiamos kabalistinės bei okultistinės pažiūros. Jau buvome 
minėję Trakų karaimų rabiną Izaoką Trakietį (Isaaką ben Abrahamą, + 1594), ku- 
riam nemažą įtaką turėjo kalvinų rašytojas Simonas Budnas. Pomirtinis šio rabino 
rankraštis hebrajų kalba „Tikėjimo sutvirtinimas“ (Hissuk Emunach) buvo rastas 
Vakaruose, hebraisto Johanno Christopho Wagenseilio išverstas į lotynų kalbą ir 
1681 m. išleistas Altdorfe šia antrašte: „Ugninės velnio strėlės, arba paslaptingos 
žydų knygos prieš Kristų Dievą ir krikščioniškąją religiją“. Antroji pataisyta šio 
vertimo laida buvo išleista 1705 m. Amsterdame, o vokiškas vertimas - 1873 m.“ 
Antikrikščioniškos nuotaikos Vakaruose rado atgarsių Lietuvoje ir Lenkijoje. 
Lietuvoje 1687 m. buvo rastas vilniečio bajoro Kazimiero Liščinskio rankraštis, nei- 
giąs Dievo buvimą, sielos nemarumą, pomirtinį gyvenimą. Dėl jo buvo aštriai rea- 
guota tiek Lietuvoje, tiek Lenkijoje. Lietuvos kalvinų ir Lenkijos „brolių“ senjoras 
Danielius Ernestas Jablonskis į lotynų kalbą išvertė Richardo Bentley veikalą The 
Folly of Atheism (Stultitia et irrationabilitas atheismi, Berlin, 1696), o Johanno Andreoso 
Eisenmengerio veikalą Entdecktes Judentum - į lenkų kalbą (Zbidr materialėw o žy- 
dowstwie, 1711). Iš katalikų pusės dėl Trakų rabino vertimo atsiliepė hebraistikos 
profesorius jėzuitas Steponas Puzinas, Šiluvos prepozito giminaitis. Jo veikalas Ar- 
cum perfidiae judaicae revelatum de excessibus Judaeorum in Polonia („Žydiškosios per- 
fidijos paslaptys, atskleistos iš žydų palikimo Lenkijoje“) buvo išleistas 1727 m. 
dviem laidom Vilniuje ir Varšuvoje, o 1730 m. dar pakartotas Vilniuje“. 
Labiausiai žydiškai įtakai pasidavė Radvilų giminės atstovas, Klecko kuni- 
gaikštis Martynas (1 1782). Jis prisirinko žydų, nuomojo jiems savo dvarus, mokėsi 
jų kalbos, studijavo žydiškąją kabalą (slaptą žydų mokslą); be to, vertėsi alchemija, 
tikėdamasis pagaminti naują brangakmenį. Žydams jis pastatė puošnią sinagogą 
Klecke. Vėliau susidomėjo arabistika, studijavo mahometonizmą ir įsirengė net 
haremą. Jo giminės buvo priversti apšaukti jį nepilnapročiu ir laikyti arešte. 
Panašių žydiškų įtakų būta ir daugiau Lietuvoj bei Lenkijoj. Kaip rodo vysk. 
Tiškevičiaus 1748 m. pranešimas, apie tai buvo informuojama Roma. Vyskupas 
skundėsi popiežiui, kad ponija remianti žydų įsigalėjimą Lietuvoje ir kad žydai 
labai apsunkina krikščionis. Roma atsiliepė 1751 m. liepos 14 d., išleisdama en- 
ciklikinį laišką vyskupams. Jie įpareigojami įspėti tikinčiuosius, kad negyventų 
su žydais po vienu stogu, nebūtų jų pavaldiniai, netarnautų pas žydus, kad mote- 
rys nežindytų žydų vaikų, be to, kad žydams neperleistų savo turto ir jų neskirtų 
į viešąsias tarnybas. Vysk. Tiškevičius kitu raštu (1755) pranešė Romai, jog šiuos 
popiežiaus įspėjimus dėl žydų jau esą paskelbęs savo Žemaičių vyskupijoje“. 

Ateizmo reiškiniai šiuo laiku iš tikrųjų nebuvo nauji. Pirmoji banga buvo 
perėjusi per Europą reformacijos pradžioje ir tada ji Lietuvos valstybėje pagimdė 
du ryškius atstovus - arijoninį judaistą mozūrą Simoną Budną ir šio raštų pa- 
veiktą ir savo veikalą rašiusį Trakų rabiną Isaaką ben Abrahamą. Kai pirmasis 
buvo primirštas, po šimto metų iškilo antrasis, Trečiuoju ryškesniu ateizmo at- 


stovu, išaugusiu Lietuvoeej, laikytinas Kazimieras Liščinskis (T 1689)“, 


DIDŽIŪNAI VĖL GREŽIASI NUO BAŽNYČIOS 


Savo pranešime Romai vysk. Tiškevičius 1755 m. iškelia naują reiškinį Lietu- 
voje - neigiamas tiek raštų, tiek kitokias prancūzų įtakas. Dėl jų didikai esą darosi 
nepalankūs Bažnyčiai, nori jos teises apriboti bei ją išjungti iš viešojo gyvenimo. 
Tikslesnių žinių apie šias įtakas vyskupas, matyt, neturėjo, tad jas priskyrė pran- 
cūzams. Prancūzų libertinizmas tais laikais buvo maišomas su vokiškuoju nepa- 
lankumu katalikybei. Tarp vokiečių nuo humanizmo laikų ir per reformaciją gy- 
vai reiškėsi okultinis misticizmas, kuris XVII a. pagimdė rožekryžininkų (Rozenkreuz, 
Rosicrucian) sąjūdį. „Rožekryžininkai“ išpažino „mokslą“, kuris buvęs žinomas jau 
Kristaus laikais, ir jį priėmę krikščionys, tik popiežiai vėliau šį mokslą paneigę. 
Rožekryžininkai kovojo prieš „popiežiaus tironiją“ ir „jo bažnyčią“. Šio sąjūdžio 
nauja forma buvo slaptas Palmių Ordinas, kurį Saksonijoje globojo jau Augusto II 
senelis, o Švedijoje Gustavas. Dabar Augustas II Palmių Ordiną perkrikštijo Ap- 
skritojo stalo brolija ir toliau ją globojo. Kai prūsų valdovas Fridrichas Vilhelmas 
11728 m. lankėsi Drezdene, buvo pasirašytas susitarimas, leidžiantis prūsams šią 
broliją įkurti Berlyne ir valdovui būti jos globėju. Brolija veikė slaptomis grupė- 
mis-klubais po 12 asmenų: 8 vyrai ir 4 moterys. Dresdene karališkųjų rūmų rūsyje 
buvo slaptas kambarys su dideliu stalu (Confidenztabel) dvylikai žmonių, kur rin- 
kosi valdovo patikimiausieji. Tarp jų buvo politikai, kariai ir mokslo žmonės - 
alchemikai. Šiam klubui priklausė ir trys įtakingiausieji saksų valdovo bendra- 
darbiai - Flemingas, Manteuffelis ir Brūhlis. Berlyne brolijos įtakingiausiųjų triju- 
lę sudarė feldmaršalas von Grumkowas, generolas Schwerinas ir minėtasis von 
Doenhoffas. Pirmasis buvo lenkų reikalų ekspertas ir turėjo „kašubų taurininko“ 
slapyvardį, pastarasis - lietuvių reikalų, vadinamas „žemaičių seniūnu“. Tarp šių 
dviejų centrinių brolijos klubų ryšininkas buvo Manteuffelis. Be centrinių, buvo 
plečiami antriniai klubai abiejuose kraštuose, neišskiriant Lenkijos ir Lietuvos. 

Antriniai klubai žaidė slaptavardžiais bei žydiškais simboliais, darė spiritisti- 
nius, astrologinius, „magnetinius“, kabalistinius horoskopus arba diskutavo apie ga- 
limybes alchemikų būdu sukurti auksą atstojantį brangakmenį. Centriniai klubai Drez- 
dene ir Berlyne planavo, kokią daryti politiką bei politinę įtaką artimiesiems kaimy- 
nams. Antrinių klubų darbas buvo puoselėtas tarp didikų bei ponų, ypač ponių, oku!- 
tinį-kabalistinį „mokslą“, kone religiją, pasotinti jų naivumą, užmigdyti jų budrumą, 
lenkti į fatalinį pasyvumą. Vysk. Tiškevičius buvo dar jaunas kunigas, kai Lenkijoje ir 
Lietuvoje pradėti organizuoti šios brolijos klubai. Pirmasis klubas buvo sudarytas jau 
1722 m., tada Augustas II į Drezdeną atsivežė Stanislovą Poniatovskį, būsimojo kara- 
liaus tėvą, kovojusį su Sapiega švedų pusėje, o nūnai prisitaikiusį prie saksų valdovo. 
Čia Poniatovskis buvo supažindintas su klubo paslaptimis ir mokomas horoskopų. 
Tuo metu brolijos sąrašuose randami šie lietuviai: Poniatovskio svainis Fridrikas 
Mykolas Čartoriskis, Sapiega, Lietuvos iždininko Pociejaus žmona ir Oginskaitė, Iš 
lenkų - vicekancleris J. A. Lipskis, būsimasis etmonas J. K. Branickis, valstybės sekre- 
torius Rovaževskis, Lubomirskis, Bielinskis, iš moterų - Konstantino Sobieskio žmo- 
na ir Doenhoffų motina - Morstinaitė, antrąkart ištekėjusi už Bielinskio“. 

Čartoriskis buvo Flemingo mokinys, saksų valdovo dėka gavęs 18 seniūnijų 
Lenkijoje ir Lietuvoje, dėl to greitai pralobęs ir pradėjęs kilti Lietuvos gyvenime. 
Kaip tik tais pačiais 1722 m. jis tapo Vilniaus pilininku, 1724 m. vicekancleriu. Sa- 
piega minėtuose sąrašuose nepažymėtas vardu - turbūt Aleksandras Povilas, et- 
mono Kazimiero sūnus - gabus, išmokslintas, iškalbus ir gražios išvaizdos vyras; jis 
vienintelis iš giminės atgavo prarastus titulus ir pasidarė Lietuvos maršalka. Ogins- 
kaitė La Saxe Galante sąrašuose taip pat nepaminėta vardu, bet turbūt bus Marcibe- 
lė, kuri viena iš nedaugelio moterų buvo Augusto II apdovanota žvaigždžių kryžiaus 
damos titulu. Marcibelė buvo Trakų vaivados Juozo Oginskio sesuo, vėliau ištekėju- 
si už generolo Igno Aniceto Zavišos, Augusto II pasiuntinio Petrapilyje. 


x XX 


Nuo 1722 m. ligi 1755 m., kada vysk. Tiškevičius rašė Romai, šiai naujai vo- 
kiškai srovei buvo laiko išaugti Lietuvos dvaruose. O tie dvarai, ypač kylančių 
naujų didikų, darėsi puošnūs kaip niekada Lietuvos istorijoje. Čartoriskių dvaras 
Pulavuose ir Oginskių Slanime buvo lyg Drezdeno ar Versalio karališkųjų rūmų 
miniatiūros. Čia lankėsi arba nuolat gyveno užsienio valstybių agentai, čia buvo 
kuriami politiniai planai ir vedamos derybos su rusais bei prūsais. 

Šiuo vokiškų įtakų tarpsniu politikoje labai padidėjo moterų vaidmuo. Jos 
kartu su vyrais dalyvavo uždaruose klubuose ir sprendė politikos klausimus. Ban- 
dytajas kiek atriboti, įsteigus (1738) atskirą Mopsių ordiną, tačiau ir toliau jos liko 
aktyvios“ .Jų dėka į atsakingas pareigas buvo paskirti keli negabūs, tiesiog beva- 
liai vyrai, pavyzdžiui, Aleksandras Mykolas Sapiega ir Mykolas Kazimieras Rad- 
vilas, vadinamas Žuvele. 

Sekdami Čartoriskiais ir Oginskiais, savo dvarus puošė ir kiti didikai. Tuose 
dvaruose vyko dažnos vaišės, nerūpestingas gyvenimas ir palaidumas. Visa tai 
plačiai pavaizduota ano meto literatūroje. Gyvenimas sau, pomėgiams, nesirūpi- 
nimas kraštu buvo ryškus ženklas tos fatalinės pasaulėjautos, kuri per vokiečius 
siurbėsi Lietuvos ponijon. 

Religija nebeteko reikšmės. Katalikybė darėsi nebeįdomi daugeliui didikų. Tik 
politikuojantieji ir vadovaujantieji galėjo tramdyti „popiežinę tironiją“ ir „popie- 
žinę Bažnyčią“ savo krašte. Anksčiau priminęs šias nepalankias apraiškas Bažny- 
čiai, vysk. Tiškevičius paskutiniame savo pranešime (1761) Romai apgailestauja 
dėl ponijos palaidumo ir nusigręžimo nuo religijos. Tačiau jis didžiuojasi liaudimi, 
kuri esanti stiprios dvasios ir rodanti gyvą religingumą. Ne ponai, bet liaudis savo 
rankomis ir ištekliais atkurianti nelaimių ištiktas bažnyčias ir statanti naujas. Liau- 
dies talkinamas, vyskupas praneša naują bažnyčią ketinąs statyti ir Šiluvoje“. 

ANTRA DALIS 


Tarp priespaudos 
ir išsilaisvinimo 


Pratarmė 


irma šio veikalo dalis turėjo aiškią tematinę ašį, būtent - reformacijos ir res- 
tauracijos sankirtį. Antra - tokios vienos ašies stokoja. Tiesa, restauracijos polė- 
kį dar gana ryškiai atspindi dviejų Žemaičių vyskupų - Antano Tiškevičiaus ir 
Jono Lopacinskio pastangos. Bet jis neišauga ir neįsibėgėja. Lietuvą ištiko skau- 
džios Didžiojo šiaurės karo, bado ir maro pasekmės - demografinės, ekonomi- 
nės, politinės, kultūrinės ir karinės. Dėl to krito pasitikėjimas savimi. Imta žval- 
gytis pagalbos iš šalies, naudotis svetimomis „paslaugomis“ bei įtakomis. 

XVIII a. keitėsi ne vien Lietuvos veidas. Beveik visur Europoje baigėsi įtam- 
pos dėl reformacijos ir restauracijos. Jų vietoj iškilo kitos ideologinės ir politinės 
jėgos - švietėjimo (Aufklūrung, Enlightenment) sąjūdis, supurtęs politinį, kultūri- 
nį, religinį gyvenimą senoje Europoje ir peršokęs į naująją žeimę - Ameriką. Švie- 
tėjimas laikomas didžiausia revoliucija Vakarų pasaulyje po krikščionybės. Jis 
išsivystė iš humanizmo, dėl to kartais vadinamas neohumanizmu, kuris Anglijo- 
je reiškėsi deizmu, o Prancūzijoje racionalizmu. Politikoje ši banga suskilo į res- 
publikonizmą (amerikiečių ir prancūzų) ir šviečiamąjį absoliutizmą (Austrijoje, 
Prūsijoje, Rusijoje). Tų dviejų krypčių rungtis greitai palietė Lenkiją ir Lietuvą - 
respublikinę monarchiją. 

Po Didžiojo šiaurės karo rusai nebeatitraukė savo karinių jėgų iš Lenkijos 
bei Lietuvos ir ėmė diktuoti savo valią. Tuo tarpu lenkų ir Lietuvos bajorija, siek- 
dama išsivaduoti iš rusų, svėrėsi į prancūzų revoliucijos radikalizmą. Rusai gynė 
disidentų ir disunitų teises Lenkijos ir Lietuvos valstybėje, atakuodami ir restau- 
ruotos katalikybės pozicijas. Paskui užėmę šiuos kraštus, uždėjo savo absoliuti- 
nės kontrolės varžtus. Tuo tarpu savieji politikai, veikiami prancūzų, svaidė ko- 
vos ir revoliucijos šūkius prieš despotus, o kartu ir prieš Bažnyčią kaip despotų 

„ramstį“. Patekusi ton kryžminėn ugnin, aukštoji Lietuvos ponija pirmoji iškrito 
iš restauracijos vyksmo. Liko tik liaudis ir smulkioji bajorija, į kurią galėjo atsi- 
remti minėti du restauracijos tęsėjai, žemaičių vyskupai. Po jų Lietuvos hierar- 
chijos kryptis keičiasi. Vilniaus vyskupas Ignas Masalskis jau aiškiai švietėjimo 
srovės atstovas, o Žemaičių vyskupas Steponas Giedraitis pusiau. 

Iš Šiluvos vadovų restauracijos kryptį dar tęsia Tadas Bukota, remiamas vysk. 
Lopacinskio. Pojo pusšimtį metų išbuvęs Šiluvos klebonu-infulatu Simonas Gied- 
raitis neberodė nei restauracinių, nei švietėjimo užmojų. Kiti (Gintila ir Rupeika) 
atsiduria rusų absoliutizmo tinkle, kaip kandidatai į Žemaičių vyskupus, kol jų 
vieton atsitiktinai vyskupu tampa Motiejus Valančius, restauratorius ir švietė- 
jas. Jis pradeda naują religinį, kultūrinį, iš dalies politinį savo ganomųjų išbudi- 
nimą, tačiau, rusų suparalyžiuotas, nebeatstato Šiluvos pozicijų. Šioje antroje 
dalyje Šiluvos istorija galėtų būti pavaizduota tokia kreive: kilimas, sustojimas 
vietoj, svyravimas, kritimas ligi visiško užgniaužimo, atsigavimas šio šimtmečio 
pradžioje ir kilimas, ypač nepriklausomybės laikais, o sovietų okupacijos metu 
vėl užgniaužimas. 

Vyskupų rūpestis 
iškelti Šiluvą 
ZŽemaičiuose 


o Didžiojo šiaurės karo Lietuvos gyvenime vyko vidinis persilaužimas, Religi- 
niai reikalai, audrinę kraštą ir akstinę vidinį jo brendimą per XVI-XVII šimtme- 
čius, dabar, XVIII a. antrame ketvirtyje, prarado savo svorį. Tai buvo būdinga ne 
tik Lietuvoje. Visoje Europoje baigėsi reformacijos įtampos. Vietoj jų iškilo nau- 
jos stiprios politinės srovės. Nors politika nebuvo atsieta nuo reformacijos bei 
restauracijos sąjūdžių, bet dabar ji pasidarė pirmaujanti ir gniaužianti bei para- 
lyžiuojanti religinį pasireiškimą 

Tos naujos jėgos pasiskirstė į despotinį ir liberalinį frontus. Kai kurių valstybių 
bei valdovų despotizmas gniaužė viską, neišskiriant religijos ir Bažnyčios. Libera- 
lizmas svaidė kovos ir revoliucijos šūkius prieš despotus ir kartu prieš Bažnyčią, 
kaip tariamą despotų ramstį. Religinis gyvenimas atsidūrė kryžminėje ugnyje - tarp 
piktnaudojimo ir pavergimo, suniekinimo ir paneigimo. Ton kryžminėn ugnin pa- 
teko ir Lietuva, kai rusai po Didžiojo šiaurės karo nebeatitraukė savo karinių dali- 
nių ir ėmė diktuoti savo valią, o lenkai ir sava bajorija, siekdami nusikratyti rusais, 
istorinį savo liberalizmą „stiprino“ prancūzų revoliuciniu radikalizmu. 

Naujų bręstančių konfliktų akivaizdoje randame kai ką būdinga Žemaičių 
gyvenime. Žemaičių vyskupai susirūpino išlaikyti gyvą žmonių tikėjimą, o kon- 
krečiai - paversti Šiluvą pirmaeile šventove savo vyskupijoje. Šios vyskupų pa- 
stangos sudaro naują Šiluvos istorijos lapą, kuriame bandysime įrėminti plates- 
nius to meto įvykius. Jų pastangos buvo pradėtos XVIII a. ir užtruko per 30 metų. 
Šiluva per tą laiką buvo naujai perkurta, išpuošta ir pažymėta ypatingu Romos 
įvertinimu. Vyskupų motyvai dėl Šiluvos iš dalies atsekami iš pranešimų Ro- 
mai, kiti atspėjami iš laiko sąlygų bei padėties. Pirmasis vyskupų rūpestis buvo 
duoti tinkamą išorinį šventovės charakterį. Tai buvo sąlyginis reikalas, bet dėl 

neramių laikų užtrukęs ir uždelsęs pagrindinį rūpestį - vainikuoti šventovę Ro- 
mos privilegijomis. 


VYSK. ANTANAS TIŠKEVIČIUS. | 
RENGIASI STATYTI MŪRO BAŽNYČIĄ 


Po Juozo Puzino mirties (1752) Šiluva negavo naujo prepozito, bet jos reika- 
lais ėmė rūpintis pats Žemaičių vyskupas Antanas Tiškevičius. Tais pačiais me- 
tais (1752) jis Šiluvą padarė naujo dekanato centru ir jam priskyrė šias parapijas: 
Kelmės, Tytuvėnų, Lyduvėnų, Betygalos, Girkalnio, Viduklės, Pašaltuonio, Liolių 
ir Raseinių; be to, šiam dekanatui teko 7 kapelionijos. Kitas vyskupo nurodymas 
parapijoms - į Šilinių atlaidus organizuoti procesijas pagal jo paties nustatytą 
keliavimo tvarką. Pagaliau vyskupas ryžosi statyti Šiluvoj naują didelę mūro baž- 
nyčią ir apie tai 1755 m. pranešė Romai: 

„Pasiryžau pastatyti mūro bažnyčią Šiluvoje, kur stebuklingas Dievo Motinos 
paveikslas labai gausiai teikia malonių. Dėl šios priežasties Marijos aplankymo ir gi- 
mimo švenčių proga susirenka gausi žmonių minia net iš Vilniaus ir kitų artimų 
vyskupijų. Daug klebonų prisideda prie procesijų iškilmingumo. Jau išleidau 1.000 
muštinių [toks piniginis vienetas - red. past.]šios statybos reikalingoms medžiagoms“. 

Vyskupo pasiryžimas atliepia Vilnių, kur visai neseniai (1750) Romos šv. Petro 
kapitulos vainiku buvo vainikuotas stebuklingasis Marijos paveikslas, kurį kita- 
dos dovanojo ir savo rankomis iškilmingoj procesijoje atnešė Lietuvos kancleris, 
uolus konvertitas Leonas Sapiega; jo lėšomis buvo pastatyta ir pati bažnyčia sese- 
rims benediktinėms“. Kitas Marijos paveikslas, Vytauto dovanotas jo statytai Tra- 
kų bažnyčiai, buvo vainikuotas Romos vainiku tuoj po didžiojo maro, 1718 m. 
Taigi Vilniaus vyskupija dabar turėjo jau dvi ypatingas šventovės, tuo tarpu Že- 
maičiai - dar nė vienos. 

Šis reikalas, matyt, pasidarė gyvas ir jautrus Žemaičių vyskupui Tiškevičiui. 
Jis galvojo apie Šiluvą, nes kitos žymesnės Marijos šventovės su tokiu garsiu ste- 
buklinguoju paveikslu Žemaičiuose nebuvo. Bet Šiluva buvo neparengta išoriš- 
kai. Ji neturėjo tinkamos, erdvios ir puošnios bažnyčios. Štai kodėl pirmiausia 
vyskupas rūpinosi statybomis. 


* Iš tikrųjų vienuolynas buvo skirtas bernardinams. 

Pranešęs Romai apie pasirengimą statybai, vyskupas nenumatė įvykių, kurie 
po metų nelauktai palietė visą Žemaitiją. Po Didžiojo šiaurės karo žemaičiai atsidū- 
rė lyg replėse. Iš šiaurės priartėjo rusai, pasilaikę pagrobtą Livoniją ir Estiją. Iš va- 
karų, kitoje pašonėje, atsirado nauja valstybė - Prūsija, valdoma Brandenburgo 
kunigaikščių, kurie nuo 1701 m. pasiskelbė karaliais. Naujoji Prūsija augo taip spar- 
čiai ir kariškai taip sustiprėjo, kad darėsi pavojinga savo kaimynams. Ji pradėjo 
karus su austrais ir grasino saksams, dėl to šie sutarė aplaužyti prūsams ragus ir į 
talką pasikvietė prancūzus ir rusus. Taip 1756 m. prasidėjo sudėtinis karas prieš 
Prūsus, užtrukęs septynerius metus. Rusijai buvo patogiau siųsti savo kariuomenę 
trumpiausiu keliu per Žemaičius ir ji tai darė nesiklaususi Lietuvos vyriausybės. 

Apie naują padėtį vysk. Tiškevičius vėl pranešė Romai 1761 m. Rusų pagalbi- 
nės kariuomenės esą žygiuojančios per Žemaitiją ir trikdančios visą gyvenimą. 
Žmonės rusų verčiami taisyti kelius, statyti tiltus, atitraukiami nuo savo ūkio 
darbų ir arkliai taip pervarginami, kad nebetinka ūkio darbams. Svetimi kariai 
nieko nepaiso ir žygiuodami sutrypia pasėlius. Kai Prūsuose jau viskas buvo su- 
naikinta, rusų kariuomenė pasiliko stovėti ir maitintis Žemaičiuose, Tai dar la- 
biau padidino vargą, nes viskas pabrango ir grėsė badas. Viso maisto trečdalis 
kariuomenės suvartojamas arba sunaikintas. Dėl to atsirado įvairios ligos ir pra- 
sidėjo gausios mirtys. Po keleto mėnesių, ačiū Dievui, mirtys sumažėjo“. 

Tad nebuvo galima nė galvoti apie bet kokias statybas. Tačiau vyskupas ne- 
metė vilties, jog karas baigsis ir šį darbą bus galima pradėti. Kurį laiką jis dar 
neskyrė naujo prepozito ir pats tebesirūpino Šiluva, padedamas viceprepozito 
kun. Ugianskio. Bet kai šis mirė, vyskupas buvo priverstas ieškoti tinkamo kan- 
didato ir juo parinko Vilniaus prelatą grafą Dominyką Lopacinskį“, žinomą baž- 
nyčių statytoją, be to, savo giminaitį, gerai pažįstamą ir patikimą vyskupo valios 
vykdytoją. Tuo pačiu laiku vyskupas jam davė pagalbininką, vadinamą vikarą, 
kun. Pačiuipį, turbūt Petrą Pačiuipį, kuris Nemakščiuose buvo pastatęs medinę 
bažnyčią, padidinęs jos turtą ir įsteigęs naują altariją. Valančius pastebi, jog jis 
buvęs garsus savo dievobaimingumu.. 

Naujasis prepozitas kartu su kun. Pačiuipiu 1760 m. pradėjo kasti mūro baž- 
nyčios pamatus ir juos kasė aplink senąją medinę bažnyčią, šios nesugriaudami, 
nes buvo reikalinga pamaldoms. Toji kazakevičinė bažnyčia dar liko ilgesniam 


* Jonas Dominykas Lopacinskis (1708-1778) - Vilniaus katedros kanauninkas, Šiluvos 
klebonas, nuo 1762 m. — Žemaičių vyskupas. Palaidotas Varnių katedroje. 

laikui augančių mūrų viduryje. Statybai jau buvo paruoštų medžiagų, be to, pradėta 
toliau degti plytas ir kalkes. Statybos pradžia vis dėlto buvo nelengva, nes karas 
tarp prūsų ir rusų tebevyko. Karo pabaigos nebesulaukė ir statybos pradininkas 
vysk, Tiškevičius. Jis mirė 1762 m. sausio paskutinę dieną. Tais pačiais metais mirė 
irjauniausias jo sufraganas Jonas Ignas Šemeta, buvusio Šiluvos reformatoriaus pro- 
vaikaitis. Liko dar antras sufraganas Aleksandras Gorainis, anksčiau gyvenusio Že- 
maičių vyskupo brolvaikis. Jis kalbėjo lietuviškai, kaip ir jo dėdė, be to, uoliai mokė- 
si žemaičių kalbos“. Dabar jis buvo senyvo amžiaus ir rengėsi pasitraukti iš savo 
pareigų. Dėl to Žemaičių kapitulai buvo rūpesčio ką parinkti kandidatu į ganytojus; 
parinko velionio Tiškevičiaus giminaitį, Šiluvos prepozitą Joną Dominyką Lopacinskį. 


BAŽNYČIOS STATYTOJAS LOPACINSKIS 
TAMPA VYSKUPU 


Lopacinskis nebuvo žemaitis, o pavardė rodo - lyg ir nelietuvis. Jo pavardė 
atsirado atsitiktinai, o pati giminė buvo sena. Šios giminės protėvis Vilius kovėsi 
Vytauto daliniuose ir žuvo ties Žalgiriu. Šio sūnus Boleslovas buvo didžiojo kuni- 
gaikščio vietininkas Mstislavo vaivadijoje, kuri mums daugiau žinoma kaip Mo- 
giliavo sritis. Šioje srityje penktos kartos palikuonis Teodoras paveldėjo Lopaci- 
nės dvarą ir ėmė vadintis Lopacinskiu, Šio sūnus Vladislovas buvo Lietuvos insti- 
gatorius ir pasiuntinys Maskvoje valdant Jonui Žiauriajam. 

Šiluvos prepozitas buvo devintos kartos grafų Lopacinskių - Leono ir Reginos 
Svenciskaitės - vyriausias sūnus. Jis gimė per didįjį badą 1708 m. gegužės 9 d. ir 
buvo pakrikštytas Maletiškių dominikonų, valdžiusių šią parapiją. Jie bus pridėję 
šiam vaikui, šalia Jono, ir antrąjį Dominyko vardą. Tarp krikšto tėvų, be kita ko, 
buvo ir Tomas Poniatovskis - iš tos ar artimos giminės, kuri vėliau davė Lietuvai 
didįjį kunigaikštį ir Lenkijai karalių. Iš keturių Šiluvos prepozito brolių (tiek pat ir 
seserų) labiausiai buvo iškilęs Mikalojus - Lietuvos sekretorius, seimų atstovas, vy- 
riausiojo Vilniaus tribunolo narys ir Brastos vaivada. Kitas brolis Ignas, pijoro Do- 
gelio mokinys Vilniuje, su Sapiegomis keliavo po Europą ir tas keliones įdomiai 
aprašė, Šioje giminėje buvo daugiau raštingų žmonių, kaip Kristupas Lopacinskis, 
Raseinių bajorų mokyklos rektorius, ilgus metus rinkęs medžiagą lietuvių kalbos 
žodynui ir jį išleidęs vysk. Tiškevičiaus lėšomis pranciškonų spaustuvėje Vilniuje 
XVIII a. viduryje. Kitas giminaitis Jurgis Lopacinskis buvo Žemaičių prelatas, ve- 

dęs bylą su Jonušu Radvilu dėl Saločių bažnyčios ir po sufragano Kazakevičiaus 
mirties tapęs Žemaičių vyskupu pagalbininku (11649)“. Jonas Dominykas Lopa- 
cinskis, trečias žinomas dvasiškis iš savo giminės, mokėsi Vilniuje ir čia baigė filo- 
sofiją bei pirmuosius teologijos metus. Paskui persikėlė į Varšuvos kunigų semi- 
nariją ir, ją baigęs, 1732 m. gegužės 8 d. buvo įšventintas kunigu. Grįžęs Vilniun, 
buvo paskirtas kanauninku ir Varnių koplyčios rektoriumi prie katedros. Kapitu- 
la jį siuntinėjo savo reikalais į vietinius seimelius, į Varšuvos seimą, 0 1742 m. ir į 
pačią Romą. Vilniuje, be kita ko, jis buvo namų kapelionas pas kunigaikštį Mykolą 
Masalskį, vedusį Oginskaitę, ir mokė jų gabųjį sūnų Igną, būsimą Vilniaus vysku- 
pą. Kitus mokydamas, Lopacinskis pats tęsė abiejų teisių studijas Vilniaus akade- 
mijoj ir 1756 m. jas vainikavo daktaro laipsniu. 

Šių studijų metu buvo miręs Vilniaus prelatas skolastikas ir į jo vietą bandė 
prasiveržti lenkas. Dėl to užvirė kova, kuri baigėsi tuo, kad Lopacinskiui, kaip 
lietuviui, teko ši prelatūra. Energingas prelatas ir juristas buvo paskirtas didžiuoju 
Lietuvos sekretoriumi, 0 1755 m. tapo Lucko vyskupu. Tais pačiais metais jis dar 
buvo išrinktas vyr. tribunolo nariu mišrioms byloms vesti. Parapinį darbą jam 
teko dirbti tik per savo vikarus - iš pradžių Kražiuose, o paskui Anykščiuose, kur 
buvo pastatęs naują bažnyčią. Kapitulos pavestas, rūpinosi jos dvaru Kaplanuose 
ir čia vėl pastatė bažnyčią vietos unitams. 

Lopacinskis pasižymėjo ne tik administraciniais, bet ir kitais gabumais. Jis 
mokėjo kalbų, domėjosi raštu, pats kai ką bandė versti ir kitų raštus finansavo. 
Ligi paskyrimo Šiluvon, per 52 savo amžiaus metus, jis visas savo jėgas buvo ati- 
davęs Vilniaus vyskupijai ir čia spėjęs susidaryti šviesų vardą. Dabar jis galutinai 
pritapo prie Žemaičių. Jo asmenyje, pasak Valančiaus, Žemaičiai gavo žmonišką, 
mokytą, išmintingą, nesididžiuojantį ir gana dosnų vyskupą. Vyskupu jis buvo 
konsekruotas 1762 m. birželio 10 d. Vilniaus katedroje. Tų metų liepos 27 d. sos- 
tinės vyskupu buvo konsekruotas ir jo mokinys Ignotas Masalskis. 

Vyskupas Lopacinskis neatsisakė Šiluvos, kaip ir prieš jį buvę trys šios vietos 
klebonai, tapę vyskupais. Tik Šiluvos reikalai kuriam laikui buvo palikti vienam kun. 
Pačiuipiui, nes vyskupas panorėjo įsirengti rezidenciją arčiau Varnių, Viržuvėnų 
dvare, kurį pavadino Janapolės vardu. Be to, jis statė bažnyčią Luokėje, kurią tiesio- 
giai globojo vyskupai. Atlikęs šiuos darbus, jis vėl grįžo prie Šiluvos ir paspartino jos 
statybą. Apie tai jis 1767 m. rašė į Romą: „Šalia naujos bažnyčios, kurią šiuo laiku 
pastačiau savo vyskupiškajame miestelyje Luokėje, kitą tvirto mūro bažnyčią jau 
prieš dvejus metus pradėjau statyti Šiluvos miestelyje, šios vietos prepozitūroje, 

kurią Šv. Sosto leidimu pats administruoju per savo vikarą. Visas pajamas, išsky- 
rus išlaikymą vikarui ir mansionarijams, skiriu šios bažnyčios statybai. 

Naujoji (Šiluvos) bažnyčia, - rašo toliau vyskupas, - yra didelės struktūros, 
kad galėtų talpinti gausias minias, dažnai suplaukiančias prie stebuklingojo Pa- 
laimintosios paveikslo. Bažnyčios sienos jau pastatytos ligi stogo. Dėl kitų gany- 
tojavimo pareigų ketinu šią prepozitūrą perleisti kitam šios vyskupijos kunigui, 
žinomam mokslumu ir gerais papročiais, kad galėtų užbaigti mano pradėtą šios 


prepozitinės bažnyčios statybą“. 


VYSK. LOPACINSKIS GINA ŠILUVĄ NUO VIENUOLIŲ 


Ketindamas Šiluvą perleisti kitam kunigui, vyskupas turėjo skųstis Romai 
dėl vienuolių. Anksčiau vienuoliai nesidomėjo Šiluva. Dabar išimtinu būdu jie 
atsirado Šiluvos pašonėje ir pradėjo kurti savo židinį. Jis nebuvo didelis ir nesu- 
vaidino žymesnio vaidmens, tačiau sukėlė didelio rūpesčio Šiluvos prepozitui 
bei Žemaičių vyskupui Lopacinskiui. 

Lopacinskis dar buvo negimęs, kai Šiluvos parapijietis, Žalginio dvarelio sa- 
vininkas, Dirvėnų tijūnas Laurynas Nagurskis, 1684 m. Žaiginyje pastatė medinę 
koplyčią ir prie jos išlaikė vieną kunigą. Nagurskis buvo vedęs Uršulę Bilevičiūtę, 
bet vaikų neturėjo, tat šią vietą ketino atiduoti vienuoliams. Kol gyveno, nesi- 
skubino savo ketinimo vykdyti, tik prieš mirtį pasišaukė savo brolį Jokūbą, Gin- 
tėliškės seniūną, ir perdavė jam paskutinę savo valią: Žaiginio dvare pastatyti 
vienuolyną pranciškonams. 

Tuoj po brolio mirties Jokūbas nuvyko į Vilnių pas Lietuvos pranciškonų 
konventualų provincijolą Feliksą Taujanskį ir ten padarė fundacijos dokumen- 
tus. Pagal fundaciją pranciškonams buvo paskirta 6 margai žemės, pavestas Le- 
gečių kaimas ir paaukota 170 auksinų bei 5615 timpų. Prie to viso velionio žmo- 
na Bilevičiūtė dar pridėjo Nagių kaimą. 

Visa ta fundacija buvo įrašyta Lietuvos vyr. tribunolo knygose 1762 m. bir- 
želio 20 d. Vilniuje. Čia pat, Vilniuje, prieš 10 dienų buvo konsekruotas naujasis 
Žemaičių vyskupas, Šiluvos prepozitas Lopacinskis. Dėl to reikalo jis nebuvo nei 
paklaustas, nei painformuotas. Pranciškonų provincijolas tuoj pasiuntė į Žaginį 
keletą savo vienuolių, šie pradėjo laikyti pamaldas esamoje koplyčioje. Po kiek 
laiko jie apsižiūrėjo, kad visa tai padaryta be vietos vyskupo žinios ir jo leidimo. 

Nors ir pavėluotai, jie pradėjo vyskupą maldauti, kad toks leidimas jiems būtų 
suteiktas, bet vyskupas manė priešingai“. 

Vyskupas jau turėjo pranciškonus Tytuvėnuose, netoli Šiluvos, tat antras jų 
vienuolynas čia pat, už mylios, atrodė visai nereikalingas“. Vyskupas baiminosi, 
kad vienuoliai atitrauks žmones nuo Šiluvos ir dėl to kils nesusipratimai tarp jų 
ir būsimų Šiluvos prepozitų. Apie tai minėtame savo pranešime 1767 m. vysku- 
pas rašė ir Apaštalų Sostui: 

„Pranciškonai konventualai įsikūrė Žaiginyje ne tik prieš dekretą patiems 
pasirinkti patroną, bet ir prieš naują valstybės įstatymą, draudžiantį vienuoliams 
kurti savo bažnyčias arčiau nei viena mylia nuo parapinių bažnyčių. Dėl to tarp 
manęs ir šv. Pranciškaus konventualų iškilo didelė kova. Jie netoli parapinės Ši- 
pastatyti bažnyčią ir vienuolyną. Į pastatytąją koplyčią jau daug kartų jie ati- 
traukė žmones nuo motiniškosios bažnyčios. 

Jeigu leisiu šią fundaciją, - rašė toliau vyskupas, - tai atsiras ir daugiau bajorų, 
net iš aukščiausiojo autoriteto kilmingųjų, kurie vargins mane nenaudingais pra- 
šymais. Dėl to maldauju šv. Koncilijos kongregaciją“ malonės, kad jiems nebūtų 
leista šio pobūdžio fundacija, kurios vos trims vienuoliams teužtenka; be to, dis- 
kriminuotų teisę prepozitinės Šiluvos bažnyčios, kuri iš seno žinoma Palaiminto- 
sios stebuklinguoju paveikslu, lankomu per jos šventes daugybės žmonių“. 

Koncilijos kongregacija berods nepadarė jokio sprendimo, o pranciškonai, 
kurie jau 1764 m. buvo pasistatę savo vienuolyną, toliau veikė per įvairius di- 
džiūnus, kad užtartų juos vyskupo akyse. Pagaliau 1766 m. vyskupu tapo jų pro- 
vincijolas Feliksas Taujanskis, mokslintas Paduvoje ir Romoje, dėl to vysk. Ma- 
salskio aukštai vertintas. Dabar šį vilnietį, kilusį iš Videniškių, Masalskis pasirin- 
ko savo sufraganu gudų reikalams “. 

Taujanskis palaikė gerus ryšius su Roma ir nuncijumi Varšuvoj, o dabar jo žodis 
galėjo dar daugiau reikšti. Dėl to vysk. Lopacinskis nematė prasmės toliau tęsti kovą 
su Žaiginio konventualais ir davė jiems leidimą pasilikti. Konventualai, gavę leidimą, 


*Yla yra ne visai tikslus. Tytuvėnuose nuo 1617 m. buvo įsikūrę pranciškonai observantai, 
Lietuvoje ir Lenkijoje vadinti bernardinais. Žaiginyje buvo įkurdinta kita pranciškonų atšaka — 
konventualai. Ši atšaka Lietuvoje turėjo mažiau vienuolynų negu bernardinai. 

** Koncilijos kongregacija, tiksliau, Bažnyčios susirinkimo kongregacija, popiežiaus Pijaus V 
įsteigta 1564 m., rūpinosi Katalikų Bažnyčios administravimo ir disciplinos klausimais, atliko Baž- 
nyčios administracinio teismo funkcijas. 

1770 m. šalia vienuolyno pastatė medinę bažnyčią, o 1790 m. dar įkūrė koplyčią Le- 
gečių kaime. Prie koplyčios gyveno vienas jų tėvas, laikė mišias ir prižiūrėjo tenykštį 
jų turtą. Pačiame Žaiginyje gyveno 6 vienuoliai, kurie, pasak Valančiaus, „tiek tedir- 
bo, kiek Dievą garbino“. Čia jie turėjo dar savo knygyną (156 knygas). 


KOVA SU LENKAIS DĖL LIETUVOS ARKIVYSKUPO 


Lopacinskis buvo tik ką pradėjęs ganyti žemaičius, o Masalskis vilniečius, kai 
mirė (1763) antrasis saksų giminės karalius Augustas III. Šiam valdovui valdant vėl 
atsigavo Lietuvos didikai ir pradėjo politines lenktynes. Šalia Radvilų, kurie turėjo 
didelius turtus ir kai kurias pozicijas, išaugo gediminaičių kilmės didžiūnai Čarto- 
riskiai, pralobę dėl vedybų ir saksų valdovo palankumo. Vienas jų Fridrikas nuo 
1752 m. buvo Lietuvos kancleris, antras Augustas - Lenkijos vaivada. Dvarų ir gimi- 
nių jie turėjo per abu kraštus, tat galėjo sukurti visoj valstybėj stiprią savo giminės 
parapiją. Antrai partijai atstovavo Radvilai, remiarni Pacų, Sapiegų, Katkevičių. Vysk. 
Masalskis iš pradžių buvo aiškus Radvilų priešas ir Čartoriskių šalininkas, tuo tarpu 
vysk. Lopacinskis palaikė artimesnius ryšius su Radvilais ir labiau rėmė jų pusę. 
Čartoriskiai siekė paimti sostą į savo rankas, o paskui centralizuoti valstybę. Šiam 
jų planui pritarė ir Rusija. Bet šito nenorėjo kiti Lietuvos didikai, dėl to rėmė saksus 
ir ketino rinkti karaliumi jų atstovą kunigaikštį Karolį. Čartoriskių kandidatai į 
sostą buvo Adomas Čartoriskis, Augusto sūnus, arba jų svainis Mykolas Kazimieras 
Oginskis. Panašiai buvo pasidaliję ir lenkai: vieni rėmė Čartoriskius, kiti saksus. 

Visų dėmesys buvo nukreiptas į karaliaus rinkimus, kurie turėjo įvykti 1764 m. 
seime Varšuvoje. Bet kai seimas susirinko, nelauktai iškilo naujas dalykas, kuris 
partijų interesus laikinai nustūmė į šalį. Gegužės 10 d. išėjo tribūnon Vilniaus at- 
stovas kunigaikštis Steponas Giedraitis, tuometinis Masalskio sufraganas, ir iškėlė 
reikalavimą, kad Lietuvai būtų pripažinta teisė turėti savo metropolitą - arkivys- 
kupą Vilniuje. Birželio 6 d. reikalavimą pakartojo Brastos atstovas Sasnauskas ir jį 
parėmė Gardino atstovas Antanas Tyzenhauzas. Pastarasis pateikė ir motyvus. Esą, 
pagal unijos aktą, Lietuva esanti lygi abiem lenkų provincijoms - didžiajai ir maža- 
jai Lenkijai, kurios turinčios po arkivyskupą. Teisybė reikalaujanti įkurti arkivys- 
kupiją Lietuvoje, Vilniuje, ir jos arkivyskupui duoti tinkamą vietą senate. 

Šio klausimo autorius buvo Ignas Masalskis, sostinės vyskupas, pirmasis Lie- 
tuvos senatorius. Nors gana jaunas, vos 35 metų, bet nepaprastai gabus, Romoje 

mokslintas, abiejų teisių daktaras, be to, kunigaikštis, jis negalėjo pasitenkinti, kad 
valstybės senate jam tenka antrinis vaidmuo šalia lenkų hierarchijos pirmūnų. Lie- 
tuvos vyskupai ir taip jau ilgą laiką buvo antraeiliai, nes priklausė lenkų Gniezno 
arkivyskupijai ir buvo jos sufraganai. Masalskis ryžosi šią padėtį keisti. Jis pasikvietė 
atstovus, išrinktus vaivadijų seimeliuose, ir juos instruktavo prieš vykstant į Varšu- 
vos seimą. Brastos atstovams jis buvo rašęs: „Mūsų atstovai seime turi švenčiausiai 
rūpintis, kad Respublika dėl Vilniaus vyskupijos paaukštinimo kreiptųsi į Šv. Tėvą“. 

Lenkams visa tai buvo nelaukta, ir jie sukilo protestuoti. Kai lietuviai bandė 
skaityti įstatymo projektą dėl Vilniaus arkivyskupo, lenkai užsispyrė neleisti, 
sukėlė didelį triukšmą, ir seimo posėdis dėl to buvo nutrauktas. Kitą dieną lietu- 
viai neleido lenkams skaityti jokio kito įstatymo, kol nebus priimtas jų pasiūly- 
tasis. Lietuviai net du kartus bandė savo projektą skaityti, bet lenkai vėl audrin- 
gai protestavo. Tada pakilo vysk. Masalskis, apgailestavo, kad lenkai neleidžia 
Lietuvai rūpintis savais reikalais, bet dėl bendro labo prašė lietuvius leisti len- 
kams svarstyti jų reikalus, 

Lietuvių projektas buvo vėl iškeltas birželio 9 d. Tada Smolensko vaivadijos 
atstovas pilininkas Bučinskis priminė seimo nariams, jog lietuvių reikalavimas 
nėra naujas, nes jau karalius Aleksandras buvo pakėlęs arkivyskupu tuometinį 
Vilniaus vyskupą Albertą Taborą (+ 1507), tik tada trūko popiežiaus sutikimo. 
Lietuvai esą reikia metropolito, nes jai reikia antros instancijos bažnytinių teis- 
mų, kurių dabar Lietuva neturi ir dėl to susidaro didelių nepatogumų. Lenkai šį 
kartą ne tiek protestavo, kiek bandė nukreipti lietuvių dėmesį į kitus svarbius 
klausimus. Tokį svarbų ir skubų reikalą dėl etmonų valdžios ribų“ iškėlė Varšu- 
vos atstovas Stanislovas Augustas Poniatovskis, Čartoriskių giminaitis. 

Lietuvos etmonų valdžią Čartoriskiai bandė siaurinti dar prieš šį seimą, ir 
tai lietė vysk. Masalskio tėvą Mykolą, kuris nuo 1744 m. buvo lauko etmonas, o 
nuo 1762 m. tapo didžiuoju Lietuvos etmonu. Jis ir sūnus vyskupas tada atkakliai 
gynė savo ir Lietuvos poziciją bei, atrodo, apgynė. Dabar lenkai šį klausimą pano- 
ro vėl atnaujinti ir tai sukliudė tolimesnę lietuvių kovą dėl Lietuvos arkivyskupi- 
jos. Lenkai, pastebėję, kad etmonų klausimas lietuviams šiuo metu aktualesnis, 


* Didžiojo etmono pareigybės Lietuvoje egzistavo nuo XV a. pabaigos, lauko etmono - 
nuo XVI a. antros pusės. Tai buvo karinės pareigybės. Didieji etmonai netruko tapti faktiniais 
ministrais, Jų įtaka buvo labai didelė. Nuo XVIII a. pradžios Rusija stengėsi riboti didžiųjų etmo- 
nų valdžią kariuomenėje bei įtaką valstybėje. 1764-1765 m. buvo sukurta karo komisija, turė- 
jusi prižiūrėti etmonų veiklą. 1775 m. etmonai neteko tiesioginės valdžios kariuomenėje, kurią 
dabar valdė Nuolatinės tarybos karo departamentas. 

nebesispyrė dėl pirmojo projekto - leido jį perskaityti ir atidavė konstitucinei 
komisijai. Vilniaus arkivyskupijos reikalas galutinai turėjo būti sprendžiamas po 
karaliaus vainikavimo seime, bet ir tada jis buvo nuvilkintas ir neišspręstas". 

Dėl tų dviejų dalykų, kurie lietė jį patį ir jo tėvą, vyskupas Masalskis jautėsi 
įskaudintas lenkų ir Čartoriskių partijos, dėl to nuo jų nusigręžė ir, esant reika- 
lui, greičiau dėjosi su kita partija, arba ieškojo paramos rusų pusėje, nors nepasi- 
darė ir šių draugas. 

Rusai pirmiausia buvo suinteresuoti karaliaus rinkimais. Jie žaidė tarp dvie- 
jų partijų ir planavo prastumti sau palankesnį kandidatą, Jie buvo numatę Vaka- 
ruose auklėtą elegantišką vyrą, buvusį Čartoriskių pasiuntinį prie rusų sosto ir 
įsiteikusį būsimai carienei Kotrynai II, kuri dabar valdė Rusiją. Artėjant rinkimų 
momentui, carienė atsiuntė savo kariuomenę, apsupo Varšuvą ir beveik jėga pri- 
vertė seimą išrinkti karaliumi Stanislovą Augustą Poniatovskį. Jis buvo Čartoris- 
kių sesers sūnus, tat ši giminė ir jos partija jautėsi laimėjusi. Praktiškai ji ir tvar- 
kė kraštą, o kad būtų lengviau tvarkytis - išvijo savo priešus į užsienį ir jų dvarus 
nusavino. Tarp tų, kurie viską prarado, buvo ir antrosios partijos vadas - Vil- 
niaus vaivada Karolis Radvilas. 


RUSAI AŠTRINA RELIGINĖS LAISVĖS GINKLĄ 


Čartoriskiai ir Lietuvai panaikino etmonų poziciją“ bei sudavė smūgį Ma- 
salskiams. Panaikino ir iždininkus. Vietoj jų sudarė gynybos ir iždo komisijas- 
ministerijas, kurių valdytojai turėjo būti renkami seime. Seimo darbams pagrei- 
tinti buvo numatyta atsisakyti liberum veto. Tas bajorų veto buvo tolygus rusų 
niet, ir juo buvo galima sulaikyti bet kokį daugumos sprendimą. Rusams atrodė 
naudinga veto palikti, ir šito pareikalavo jų ambasadorius Varšuvoje M. Repni- 
nas. Čartoriskiai šį kartą nusilenkė rusiškajam niet. Netrukus ambasadorius Rep- 
ninas perteikė Čartoriskiams Kotrynos II reikalavimą, kad būtų sudaryta su ru- 
sais bendra gynybos bei puolimo sutartis, nukreipta prieš Austriją ir Prūsus. Čar- 
toriskiai ilgai delsė ir pagaliau pareiškė savo veto. Tada rusai pasitelkė Prūsus ir 
prieš 1766 m. seimą iškėlė kitą reikalavimą - duoti kitatikiams religinę laisvę“. 


* Etmonų pozicija iš tikrųjų nebuvo panaikinta, tik labai apribota jų įtaka ir faktinė valdžia 
kariuomenėje - žr. ankstesnę išnašą. 

Prūsų valstybė dar nebuvo gimusi, kai Maskva ėmėsi globoti pravoslavus 
Lietuvoje ir Lenkijoje. Ši globa jiems buvo pripažinta prieš šimtmetį, Andrusavo 
sutartimi 1667 m. Dėl to rusai juo toliau, juo labiau kišosi į krašto vidaus reikalus, 
tačiau ligi šiol vis pavykdavo tą kišimąsi sustabdyti. Valstybė iš seniau turėjo 
įstatymų bei dekretų, varžančių disidentų teises ir juos visus turėdavo patvirtin- 
ti kiekvienas naujas valdovas. Šitai padarė ir Poniatovskis. Rusai dėl to tylėjo, kol 
kitu būdu tikėjosi turėti įtakos šiai valstybei. Dabar, kai Čartoriskiai atmetė gy- 
nybos bei puolimo sutartį, Maskva atgręžė senąjį religinės kovos ginklą ir, kad jis 
būtų stipresnis, pasitelkė Prūsus, o gruodžio mėnesį Petrapilyje išleido leidinį 
„Disidentų teisių išdėstymas, kiek tai liečia suinteresuotas valstybes jų paisyti“. 
Šiuo leidiniu ir pačiu klausimu buvo susidomėjęs popiežius nuncijus Varšuvo- 
j e“, bet nėra žinių, ar jis kišosi į šį reikalą, ar darė kokių žygių, Tuo tarpu Čarto- 
riskiai turėjo savų motyvų spirtis rusams, Jie bijojo padidinti prieš save bajorų 
opoziciją, kuri ir taip jau buvo stipri, Dėl to jie ir šiam rusų reikalavimui atsakė 
veto. Tada rusai ėmėsi kitų priemonių. Jie iš tremties grąžino Karolį Radvilą, Čar- 
toriskių priešą ir opozicijos vadą. Jis Vilniuje sušaukė opozicinį bajorų suvažiavi- 
mą, kuriam pritarė ir Vilniaus vysk. Masalskis. 

Vilniškis bajorų suvažiavimas buvo parengiamasis kitam opozicionierių su- 
važiavimui Radome, kur pirmininkavo pats Radvilas. Tai buvo bendras lietuvių ir 
lenkų suvažiavimas, o jame dalyvavo net Krokuvos vysk. Soltykas. Suvažiavimą 
apsupo rusų kariuomenė, tariamai dėl apsaugos nuo Čartoriskių, bet jų tikslas pa- 
aiškėjo, kai ėmė diktuoti sąlygas, o tarp jų - pripažinti teisių lygybę disidentams. 
Dalyviai buvo priversti nutarti, ką rusai norėjo. Tada rusai įsakė karaliui sušaukti 
seimą Varšuvoje ir čia vėl padiktavo sąlygą: patvirtinti Radomo „nutarimus“. 

Rusai nelaukė veto iš Čartoriskių, nes šie buvo pasirengę nusileisti. Bet netikė- 
tai prieš rusus pasisakė Radomo suvažiavimo dalyvis Krokuvos vysk. Soltykas, o 
prie jo prisidėjo Kijevo vysk. Zaluskis, lenkų lauko etmonas Rzewuskis ir Vilniaus 
vysk. Masalskis. Rusai griebėsi jėgos - du lenkų vyskupus ir etmoną čia pat suėmė 
ir ištrėmė, grasindami tai padaryti su visais, kurie priešinsis, o į vysk. Masalskio 
dvarus pasiuntė savo kariuomenę. Rusų kariuomenės garnizonai ir taip jau buvo 
krašte, padalinti svarbesnėse vietose, o dabar jų skaičius buvo dar padidintas. 

Taip rusai nustūmė Čartoriskius į šalį ir nebepaisė jų pačių pastatyto kara- 
liaus. Rusai toliau savavaliavo, o jų ambasadorius Repninas, saugomas stiprios 
įgulos Varšuvoje, viską diktavo ir veikė grasindamas. Visa tai sukėlė bajorus ant 
kojų ir parengė atvirą sukilimą prieš rusus. 

ŠILUVA GAUNA JAUNĄ PREPOZITĄ 
TADĄ JUOZĄ BUKOTĄ 


Dar prieš šiuos įvykius vysk. Lopacinskis paskubino savo sprendimą užleisti 
Šiluvą naujam kunigui. Jis buvo minėjęs Romai, kad ieškos pakaito tarp savo vys- 
kupijos kunigų, bet taip atsitiko, jog jį gavo iš Vilniaus vyskupijos. Gal buvo svar- 
besnės kitos sąlygos, nes vyskupas norėjo mokyto ir gerų papročių kunigo, lietu- 
viškai nusiteikusio ir galinčio prisitaikyti Žemaičiuose. Tie dalykai vyskupui bu- 
vo svarbūs, kaip matyti iš jo prasitarimo Romai: „Žemaičių šneka yra skirtinga 
nuo lenkų ir lietuvių, tat vyskupai parenka beneficijoms kunigus, mokančius kalbą 
ir tinkamų papročių“. 

Tokį vyskupas rado Tadą Juozą Bukotą, Benedikto ir Sofijos Volbekaitės sū- 
nų, ką tik baigusį studijas Vilniuje. Tėvai buvo įsikūrę Aukštaičiuose, Nomariškių 
dvare prie Antalieptės, kur 1740 m. rugpjūčio 5 d. buvo gimęs šis sūnus, vienas iš 
7 brolių ir berods vienos sesers Sofijos, Krikštytas Antalieptės filijinėje bažnyčio- 
je, kurią valdė basieji karmelitai, jis paaugęs buvo atiduotas mokytis pas jėzuitus 
Vilniuje, kur baigė jų akademiją teologijos daktaro laipsniu. 

Bukotų ryšys su jėzuitais buvo žinomas iš seniau, nes jau senelio brolis Ignas 
buvo jėzuitas, Vilniaus popiežinės seminarijos vicerektorius, tragiškai miręs di- 
džiojo maro metu 1710 m. rugsėjo 17 d.“ Šią seminariją baigė ir vyriausias Tado 
brolis Antanas, vėliau tapęs prelatu kancleriu pas Vilniaus vysk. Igną Masalskį ir 
turėjęs šiam nemažos įtakos“. Kitas brolis Kazimieras pats tapo jėzuitu, o trečias 
Anupras pasirinko pijorus. Taigi Tadas buvo ketvirtas kunigas iš tos pačios šei- 
mos. Iš kitų brolių vienas berods liko ūkyje, Ignas buvo karys - rotmistras Ašme- 
noje, o jauniausias Pranas tapo diplomatu, 

Skiriamas į Šiluvą Tadas Bukota buvo palyginti dar jaunas vyras, vos 27 m. 
amžiaus, o paskyrimą gavo 1767 m. gegužės 10 d. Tais metais buvo miręs bažny- 
čios statytojas kun. Pačiuipis, tat Šiluvai reikėjo vadovo, kuris būtų vietoj ir pats 
viskuo rūpintųsi. Bukota buvo laisvas kurtis Šiluvoje, nes ligšiol neturėjo jokios 
pozicijos. Jis neturėjo ir jokio bažnytinio titulo, o vyskupas jam negalėjo duoti, 
nes visos vietos Žemaičių kapituloje buvo užimtos. Tik po metų jam buvo išrū- 
pintas Smolensko vyskupijos kanauninko titulas. 

Su Smolensku Bukota, atrodo, neturėjo ryšio, tik ten yra buvęs teisėju jo mo- 
tinos tėvas. Smolensko vyskupija nuo XVII a. antros pusės atiteko rusams ir, kas 
iš jos liko prie Lietuvos, buvo tik vyskupijos simbolis. Dėl to šis kanauninkatas 

Bukotai neteikė nei pareigų, nei pajamų - buvo tik garbės dalykas. Tačiau ir tai 
buvo svarbu, nes Šiluva iš seno buvo kanauninkų parapija. 

Šioje parapijoje Bukota liko visą gyvenimą, kaip kitados Kazakevičius ir Svie- 
kauskas. Jis pasidarė nebeatskiriamas nuo tos mūro bažnyčios, kurią dabar jam teko 
toliau statyti, baigti ir išpuošti. Jis greitai apsižvalgė, kad pati viena Šiluva šio darbo 
neįveiks,tat vyskupui pritarus, jis ėmė telkti lėšas visoje Žemaičių vyskupijoje. Gavęs 
gerų vikarų, jis leidosi per Žemaičių parapijas sakydamas pamokslus ir rinkdamas 
aukas. Pamokslai buvo jo palinkimas, kaip ir kito Šiluvos prepozito Juozo Puzino. 
Bukota mėgęs liaudžiai skelbti Dievo žodį, vesti misijas, be to, jam rūpėjusi Žemaičių 
moralė ir apšvieta. Šis pomėgis buvo būdingas ir kitiems jo broliams, ypač Antanui ir 
Kazimierui, kurie garsėjo savo pamokslais ir kai kuriuos paskelbė spaudoje“. 

Atliekamu laiku Bukota dar tęsė abiejų teisių studijas Vilniuje, jas baigė nauju 
doktoratu ir po to buvo paskirtas Žemaičių kurijos auditoriumi, arba advokatu. 
Reikalui esant jis važinėjo į Varnius ir ten tvarkė teisinius dalykus, o šiaip visą 
laiką skyrė Šiluvai, skubėdamas užbaigti statybas. Vidaus dekoravimui jis surado 
specialistą Gardine. Tai buvo jėzuitų ordino narys Mykolas Podgaiskis“, studija- 
vęs menus Italijoje. Bažnyčios statyba buvo baigta apie 1772 m. 

Vidaus dekoravimas ir įrengimas užtruko dar keliolika metų. Centrinis alto- 
rius, skirtas stebuklingajam paveikslui, ir keletas kitų, antrinių su kolonomis, 
gipsatūromis bei paveikslais, visos stovylos, bareljefai, freskos, puošni sakykla ir 
vargonų galerija - viskas buvo sukurta Podgaiskiui vadovaujant ir pačiam dir- 
bant; jis dirbo ligi savo mirties ir čia atgulė amžinam poilsiui bažnyčios rūsyje“. 

Bukota buvo gabus organizatorius, mokėjęs pasirinkti žmones ir juos įkvėp- 
ti. Tik jo planai Šiluvoje kuriam laikui buvo sustabdyti, nes prasidėjo bajorų suki- 
limas, paraližiavęs visą gyvenimą. 


RASEINIŲ BAJORAI IR ŽEMAIČIŲ VYSKUPAS 
BARO SUKILIME 


Žemaičiai sujudo rengtis kovai prieš rusus gana anksti ir atkreipė paties ka- 
raliaus Poniatovskio bei Čartoriskių dėmesį, nes Žemaičiai jau iš anksto buvo 


* Tomas Podgaiskis (Podhaiskis, 1741-po 1786) - jėzuitas brolis dirbo Šv. Jono bažnyčioje 
Vilniuje, Tytuvėnuose. Apie jo mokslą Italijoje Lietuvos ir Lenkijos dailės istorikams nežinoma. 

jiems nepalankūs. Tokie buvo Šiluvos ir kitų dvarų savininkai Puttkameriai, saksų 
šalininkai, kurių trys - Jackus, Juozas ir Jurgis - dabar vadovavo šiam sąjūdžiui. Kiti 
šio judėjimo vadai - Bilevičiai buvo auklėti Raseiniuose, Karaliaučiuje ir Nesvyžiuje, 
daugiau palankūs vokiečiams nei rusams, aiškūs Radvilų ir saksų rėmėjai. Iš keturių 
brolių Bilevičių pranašiausi buvo Tadas ir Teodoras, sudarę su Jackumi Puttkame- 
riu pirmąją judėjimo vadų trijulę. Jie palaikė ryšį su Žemaičių seniūnu Jonu Mykolu 
Katkevičiumi ir vysk. Lopacinskiu. Seniūnas, žinomas karys - generolas, dalyvavęs 
7 metų kare prancūzų pusėje, šiam judėjimui nerodė entuziazmo ir pats laikėsi at- 
sargiai. Vyskupo galva buvusi taip pat pilna abejonių ir rūpesčio, kad sukilimas ne- 
prasidėtų per anksti, nepasirengus ir nesudarius tinkamos vadovybės . 

Tas judėjimas, pasak Konopczynskio, „padvelkė iš pamaldžios Žemaitijos į ki- 
tas kaimynines lietuvių apskritis“, pirmiausia - Upytės, Ukmergės ir Kauno. Uk- 
mergės apskrityje savo nuosavybę (Pelinos dvarą, Laičių seniūnijoje turėjo Teodo- 
ras Bilevičius; be to, čia aktyviai ir karštai reiškėsi Simonas Kasakauskas“, vedęs 
žemaitę Juzę Gorskutę, kurios motina buvo iš Bilevičių šeimos. 1768 m. rugpjūčio 
23 d. Ukmergėje įvyko pirmasis bajorų suvažiavimas, kuriame Kasakauskas skelbė, 
jog greitai grįšianti saksų dinastija, nes ją palaikanti Viena, Versalis ir Berlynas. 
Kitas suvažiavimas Upytėje turėjo įvykti rugsėjo 11 d., bet vysk. Lopacinskis per 
savo giminaičius įspėjo to nedaryti ir suvažiavimas buvo sulaikytas. Tačiau įvyko 
antras suvažiavimas Ukmergėje ir čia didžiausias sukilimo ugnies kurstytojas pasi- 
rodė vėl Simonas Kasakauskas. Įkaitinti bajorai šūkavo prieš užsienio jėgas ir prieš 
disidentus, dėl to pastarieji paskundė bajorus rusams ir šie atvyko bajorų gaudyti 
bei areštuoti. Bajorai traukėsi į miškus ir pradėjo ginkluotis. Į miškus Kasakauskis 
vedė Jonavos, o Medekša - Kauno srities baj orus“, 

Rusai, pajutę pavojų, iš Kauno ir Vilniaus pasiuntė dvi kariuomenės voras blo- 
kuoti vietovių ties Ramygala bei Naujamiesčiu ir tarp Kauno bei Žemaičių. Žemaiti- 
jon buvo pasiųstas atskiras dalinys, vadovaujamas kunigaikščio Golicyno, kuris rug- 
sėjo 22 d. areštavo nemažai įtartinų Raseinių apskrities bajorų. Tarp jų buvo areštuoti 
broliai Jurgis ir Matas Bilevičiai; pastarasis buvo vedęs vysk. Lopacinskio brolio 
Mikalojaus dukrą. Šių bajorų sąrašą Golicynas persiuntė generolui Dolgorukiui ir 
ambasadoriui Repninui. Ambasadorius buvo įsakęs visus areštuotus bajorus išsiųsti į 
Smolenską, bet pasitenkinta grasinimu bei parašais, kad nesipriešins, ir paleista. 


* Simonas Kasakauskas (1742-1794) -— Didysis Lietuvos etmonas. Jo nuostata Rusijos 
atžvilgiu buvo permaininga. 1794 m. Kasakauskas sukilėlių Vilniuje buvo apkaltintas bendra- 
darbiavimu su Rusija ir pakartas. 

Kasakausko į miškus išvesti bajorai netrukus pradėjo partizaninį puolimą 
prieš rusų įgulą Kaune. Šios kovos, deja, nebuvo parengtos, dėl to nebuvo sėk- 
mingos. Artėjant žiemai, jos buvo pertrauktos, o sukilėliai permesti į Žemaitiją. 
Kasakauskas su štabu atsidūrė Prūsuose ir čia gavo paramos bei ginklų. Pavasarį, 
padedamas Žemaičių, jis sutelkė 2500 vyrų, juos perkėlė per Nemuną ir planavo 
vykti į Vilnių. Tačiau rusai pastojo jiems kelią, privertė trauktis Paprūsėn ir pa- 
galiau pereiti Prūsų sieną. Rusai prašė internuoti Kasakauską ir jiems perduoti, 
bet prūsai leido Kasakauskui pasiekti Lenkiją, iš kur, Radvilų pavestas, išvyko 
pas saksus ir turkus ieškoti pagalbos. Prūsai pasirodė suinteresuoti sukilimu, ypač 
Žemaičiuose, jie toliau siuntė ir bandė paveikti vysk. Lopacinskį, kad šis sukilimą 
aktyviai remtų ir net jam vadovautų. Maldavo ir sukilėliai, kad jis per kunigus 
išvestų kovon kaimiečius, Tuo reikalu 1770 m. rugsėjo 10 d. pas vyskupą atvyko 
sukilėlių atstovas iš Balstogės. Bajorai žinojo, pasak Konopczynskio, kad kaimie- 
čiai jais nepasitiki; jie tiki tik savo kunigais, ypač žemaičiai. Bet vysk. Lopacins- 
kis nesidavė įtikinamas, ir kaimiečių nevėlė į šį sąmyšį. 

Po pirmųjų nesėkmių, kurios ištiko rytinėje Lietuvoje Radvilo kariuomenę, 
pagaliau 1770 m. buvo sudaryta vyriausioji sukilėlių vadovybė, Lenkai norėjo, 
kad ji būtų bendra, bet lietuviai nesutiko. Lenkais nepasitikėjęs ypač Mykolas 
Jonas Pacas, karys ir buvęs diplomatas Drezdene bei Berlyne. Jis buvo išrinktas 
vyriausiuoju Lietuvos sukilėlių maršalka ir prie jo buvo sudaryta sukilėlių tary- 
ba “.Į šią tarybą pateko ir Žemaičių sukilėlių maršalka Jackus Puttkameris, pasi- 
daręs svarbiausiu Paco patikėtiniu bei ryšininku su užsieniu, su lenkų sukilėlių 
vadovybe ir su prancūzų generolu Dumuorier, atsiųstu lenkams į pagalbą“. Ka- 
rolis Radvilas tuo metu (nuo 1769) buvo pasitraukęs į užsienį. 

Užsienio valstybės iš pradžių pritarė sukilimui, nes niekas nenorėjo, kad ru- 
sai įsigalėtų Lietuvoje ir Lenkijoje. Bet lenkų sukilėliai padarė klaidą, paskelbda- 
mi viešą manifestą, jog iš sosto šalina savo karalių. Tai pakirto kitų kraštų pasiti- 
kėjimą, o karalius Poniatovskis, kuris jau buvo beremiąs sukilimą, dabar parėmė 
rusus ir paprašė jų pagalbos. Rusai apsupo Varšuvą, kurią sukilėliai norėjo išva- 
duoti ir šaukėsi lietuvių pagalbos. Tuo reikalu gen. Dumuorier buvo parengęs 
planą ir per Jackų Puttkamerį perteikęs instrukciją Lietuvai. Bet lietuviai, gel- 
bėję Varšuvą, apsisprendė vaduoti savo kraštą. 

Kai lenkų sukilimas buvo gerokai paralyžiuotas, lietuviai, naujai persiorgani- 
zavę, 1771 m. vasarą pradėjo kovas plačiu baru - Žemaičiuose, vidurio ir rytinėje 
Lietuvoj. Žemaičiai, vadovaujami Tado ir Teodoro Bilevičių bei Juozo Puttkamerio, 

pasirodė pavojingiausi rusams. Nors jie turėjo tik 1000 karių, bet visa sritis buvo 
labiausiai suagituota ir gerai organizuota. Kasakauskas, gavęs paramos iš Drezdeno, 
veikė rytinėje Lietuvoje; jo štabe šį kartą dirbo Jackus Puttkameris, vadovavęs arti- 
lerijai. Kasakausko daliniai gana sėkmingai prasiveržė ligi Strešino prie Dniepro. 

Į šią kovą apsisprendė jungtis ir Lietuvos etmonas Mykolas Oginskis su savo 
atskirai organizuojama kariuomene. Rugsėjo 7 d. jis iškilmingai paskelbė savo 
manifestą, kuriuo kaltino rusus sutrypus respublikos teises bei religijos laisvę, 
įkalinus tautos vadus, vykdžius tautos naikinimą karinėmis priemonėmis . Po 
šio manifesto jis pradėjo kovas rytinėje Lietuvoje ir gana sėkmingai kovėsi be- 
veik mėnesį. Bet pats nebuvo karys iš profesijos, dėl to vieną dieną, užkluptas 
rusų generolo Suvorovo, buvo sumuštas. Oginskio kariuomenė buvo beveik visa 
išžudyta, o jis pats pabėgo į Prūsus, paskui pasiekė Paryžių ir Londoną, kur jį 
globojo pasiuntinybės sekretorius, Šiluvos prepozito brolis Pranas Bukota. 

Oginskio pralaimėjimas pakirto Lietuvos sukilėlių atsparą“, bet kovos buvo 
tęsiamos ligi 1771 m. galo ir kitų metų pradžioje, Dėl to kraštas daug kentėjo. 
Sukilėliai ir rusai vykdė sekvestracijas bei rekvizicijas. Vieni turtą nusavino, kiti 
jį plėšė ir degino. Žmonės buvo šnipinėjami, sekami, tardomi, plakami, o šnipai 
baudžiami mirtimi. Niekas tuo metu nebuvo saugus, net pats vyskupas. 

Vysk, Lopacinskis kurį laiką buvo priverstas pasitraukti iš vyskupijos ir apie 
tai vėliau rašė Romai: „Dėl didelių neramumų ir sukilimų mano Žemaičių vyskupi- 
joje, dėl rusų kariuomenės persekiojimų bei siaubo, 1771 m. saugumo dėlei buvau 
priverstas pasitraukti į Prūsų karalystės pasienį. Buvau netoli savo vyskupijos (toji 
vieta buvo už pusės mylios) ir čia beveik visus metus turėjau pasilikti, Budėjau ir 
rūpinausi visais vyskupijos reikalais, bet negalėjau jos lankyti nei pats, nei per kitą, 
nes vis tęsėsi tas nelaimingas judėjimas visoje karalystėje ir šioje srityj S) 

Jis grįžo iš Prūsų pasienio turbūt prieš 1772 m. sausio 1 d., nes per Naujus Metus 
pas jį atvyko Jackus Puttkameris, siunčiamas Lietuvos sukilėlių vadovybės. Ta pro- 
ga vyskupas dalyvavęs pasitarimuose ir „naujuose pasirengimuose““. Tačiau padė- 
tis staiga pasikeitė, nes vasario 2 d. Petrapilyje buvo pasirašyta slapta rusų ir prūsų 
sutartis pasidalyti Respubliką. Prie sutarties netrukus prisidėjo ir austrai. 

Apie šią klastą sukilėliai sužinojo tik balandžio mėnesį, kada iš trijų pusių 
pajudėjo nauja okupacinė kariuomenė. Rusija atplėšė nuo Lietuvos valdytą Let- 
galą, Polocko ir Minsko vaivadijas ir dalį Vitebsko bei Mstislavo vaivadijų. Aust- 
rija okupavo Mažąją Lenkiją ir Galiciją. Prūsai užgrobė Pavyslį ir Varmijos vys- 
kupiją, bet paliko viduryje laisvą Dancigo miestą. 

Taip nelaimingai baigėsi sukilimas, užtrukęs ketvertą metų. Po to eiliniai 
bajorai galėjo grįžti į savo dvarus, o vadovaujantieji traukėsi į užsienį arba buvo 
išvežti į Sibirą. Kas norėjo grįžti ir atgauti savo turtus, turėjo nusilenkti rusams 
ir prisitaikyti prie jų paskirtų valdininkų. Greičiausiai prisitaikė Mykolas Ogins- 
kis, grįžęs 1773 m. Ilgiau klajojo po užsienį Karolis Radvilas, bet ir jis 1778 m. 
grįžo kartu su Tadu Bilevičiumi. Pagaliau prisitaikė ir Simonas Kasakauskas“. 
Tarp tų, kurie neskubėjo grįžti ir ieškojo pagalbos Lietuvai, buvo Pacas ir Puttka- 
meris. Pastarasis 1773 m. dar lankėsi Stambule ir Venecijoje, įtikinėdamas, kad 
kova prieš rusus nėra baigta“. Kovos šūkiai žiebėsi per visą Europą prieš despo- 
tiškus valdovus. Juos laidė prancūzų revoliucijos rengėjai. Juos palaikė ir tarp- 
tautinis masonų sąjūdis. Lietuvos didikų žvilgsnis savaime krypo į Prancūziją. 
Kartu augo jų susidomėjimas galima pagalba iš tarptautinių sąjūdžių. 


REFORMATAI IR JĖZUITAI PASITRAUKIA 
IS VIESUMOS 


Reformatų jėgos laipsniškai mažėjo Lietuvoje, bet pastarieji įvykiai juos dar 
labiau sugniuždė. Rusų ir prūsų įsiterpimas, ginant jų teises, pasitarnavo neigia- 
mai. Tik dėl to bajorų sukilime buvo kartojami šūkiai ne tik „prieš užsienio jė- 
gas“, bet ir „prieš (savus) disidentus“. Tikrųjų disidentų - kalvinų ir liuteronų - 
mažai kas bebuvo likę, ypač Žemaičiuose. Visiškai veikiančios jų bažnyčios, kaip 
Romai pranešė vysk. Lopacinskis, 1767 m. buvo tik Kėdainiuose, Kelmėje, Skuode 
ir Žeimelyje. Kitos, pasak vyskupo, nukentėjusios per įvairias krašto nelaimes, vos 
berodė gyvybės ženklų. Vyskupas nepateikė tikinčiųjų skaičiaus, bet galima spė- 
ti, jog Žemaičiuose buvo apie trečdalis to, kiek buvo Vilniaus srityje, Čia 1773 m. 
buvo 3810 kalvinų ir 3686 liuteronai. Vilniaus vyskupijoje - 624 593 katalikai, o 
Žemaičiuose šio skaičiaus (katalikų) tebuvo trečdalis - 242 781.“ 

Disidentai, kaip ir žydai, sukilimui prasidėjus, pasiliko nuošalėje ir jo nerė- 
mė, Pastarieji daugiau rėmė rusus, nors iš jų atsirado daug sukilėlių vadų ir pa- 
ties vysk. Lopacinskio ryšininkų. Žydų Žemaičiuose buvo daug daugiau. Jų pa- 
daugėjo nuo 632 asmenų, kurie buvo 1662 m., ligi 36 566 - 1792 m. Vien Raseinių 
apskrityje buvo 10 206 žydai . | 

Disidentų pasitraukimas iš sukilimo Žemaitijoj vis dėlto pažadino kitų bajo- 
rų kerštą. Tai rodo raseiniškių bajorų elgesys su vietine kalvinų bažnyčia, statyta 

1589 m. Vnučkienės sesers Daratos ir pavesta globoti seserėnui Vaitiekui Bilevi- 
čiui. Dabar tos pačios Bilevičių giminės atstovas, vardu taip pat Vaitiekus, vado- 
vavo būriui sukilėlių, kurie kalvinų bažnyčią sugriovė“. 

Panašių keršto reiškinių Lietuvoje daugiau nežinoma. Visa kova prieš disi- 
dentus buvo daugiau lenkų reikalas. Jie šią kovą vedė nuo seno, o dabar buvo 
naujai pakurstyti rusų ir prūsų įsiterpimo. Jis pasirodė nenuoširdus, nes, užgro- 
bę Lietuvos bei Lenkijos žemes ir pasidarę padėties viešpačiais, rusai su prūsais 
disidentų daugiau nebegynė. Priešingai, pataikaudami bajorams, kad tik šie grei- 
čiau pripažintų užimtas žemes, leido naujam seime 1773 m. dar labiau suvaržyti 
disidentus. Disidentams buvo atimtos vietos senate ir ministerijose, o seime su- 
mažintos ligi 3 atstovų: dviejų iš Lenkijos ir vieno iš Lietuvos; naujoms bažny- 
čioms karališkose valdose nebeleista kabinti varpų ir rengti procesijų“. 

Prieš šį seimą vėl buvo iškilęs Vilniaus arkivyskupijos klausimas. Rusai norėjo 
užsitikrinti, ar Lietuva pritartų šio seimo nutarimams, dėl to ambasadorius Stacel- 
bergas, pakeitęs Repniną, iškvietė vysk. Masalskį, buvusį tuo metu užsienyje. Pasi- 
tarime su vyskupu ambasadorius pažadėjo paramą, kad Vilniaus vyskupija būtų 
pakelta metropolija primato teise ir kad primato kompetencija su Lietuvos antspau- 
dais būtų pripažinta įstatymu. Nors vysk. Masalskis prieš seimą ir jo metu vaidino 
aktyvų vaidmenį, tačiau rusai, matyt, nenorėdami erzinti lenkų, vis dėlto neparodė 
pažadėtos paramos šiam planui „Vysk. Masalskis turėjo dar kartą nusivilti. 

Disidentai buvo sugniuždyti tais pačiais 1773 m., kai buvo uždarytas ir Jėzui- 
tų ordinas. Jėzuitus uždarė popiežius, spiriamas valdovų, o šie - masonų. Jėzuitai 
šalia reformatų ilgą laiką sudarė antrąją jėgą Lietuvos gyvenime. Per 200 metų jie 
buvo suformavę 2 provincijas su 1114 narių ir 60 židinių. Jie įkūrė ir vadovavo 
Vilniaus Akademiją, keletą kolegijų, spaustuvių ir bibliotekų. Žemaičiuose jie tu- 
rėjo 2 garsias kolegijas, iš kurių kražiškė dar aptarnavo Karaliaučiaus ir Varnių 
misijas, o pašiaušiškė - Šeduvos“. Mokyklų reikalams jis turėjo dvarą Viduklėje, 
kur buvo ir mesijinė jų koplyčia. Trumpiau ar ilgiau jie buvo veikę Telšiuose, Židi- 
kuose, Lyduvėnuose, Vadaktuose, Joniškyje, Pabiržėje, Linkuvoje ir nuo XVIII a. 
pradžios Kėdainiuose. Čia jų misija rūpinosi Kauno kolegijos tėvai. 

Kražių ir Pašiaušės mokyklų turtas dabar atiteko privatiems žmonėms, o 
bažnyčias savo žinion perėmė vysk. Lopacinskis. Kai kurie jėzuitai dar liko dirbti 
tose pačiose mokyklose, o kiti gavo parapijas, kaip Bukotos brolis Kazimieras — 
Šiauliuose. Lietuvos jėzuitai ilgą laiką buvo kapelionai-teologai karaliaus dvare 
Varšuvoje. Dabar šią misiją perėmė Lietuvos pijorai, ir karaliaus Poniatovskio 

dvaro teologu tapo antrasis Šiluvos prepozito brolis pijoras Anupras. Vysk, Lo- 
pacinskis buvo labai susirūpinęs dėl jėzuitų uždarymo. 1773 m. jis rašė Romai, 
klausdamas, ką turi daryti vyskupai, netekę paramos iš tokio Ordino, kurio vie- 
nintelis tikslas buvo tarnyba tikintiesiems, šventųjų misijų vedimas ir kiti įsipa- 
reigojimai Kristaus krauju atpirktoms sieloms. Šį dvasinį nuostolį vyskupas laiko 
juo didesniu, kada ir pati Respublika yra atsidūrusi netikrumo būklėje“. 


ATEINA TREČIOJI JĖGA - MASONAI 


Netikrumas buvo viena iš priežasčių, skatinusių Lietuvos bajorus domėtis tarp- 
tautiniu masonų sąjūdžiu. Tapti masonu reiškė rasti naujų draugų užsienyje, vai- 
dinti didesnį vaidmenį ir galbūt lemti naujus įvykius. Anksčiau masonai buvo labai 
ribota grupė, kontroliuojama monarchų ir tarnaujanti jų absoliutinės valdžios tiks- 
lams. Tokie jie buvo Augusto II ir III laikais. Dabar masonai bent kai kur išslydo iš 
valdovų kontrolės ir jais galėjo tapti eiliniai kilmingieji bei pranašesni miestiečiai. 
Masonų sąjūdis nebuvo vieningas. Seniausia kryptis buvo rožiakryžininkai, išpažinę 
okultizmą, astrologiją, kabalą. Jie veikė Saksuose, Austrijoje, Prūsuose, Lenkijoje, 
Skandinavijoje, Anglijoje, o vėliau persimetė į Ameriką. Nuo 1717 m. iškilo nauja 
masonija Anglijoje su deistinėmis pažiūromis ir Prancūzijoje - su ateistinėmis. Slavų 
kraštuose rungėsi vokiškoji (rožiakryžininkų) ir prancūziškoji linkmės. Tarp tų pa- 
grindinių linkmių buvo ir smulkių srovių bei atšakų, iš viso apie 25“, Lietuvos ma- 
soniją kurį laiką kontroliavo saksai ir lenkai, paskui saksus bandė pakeisti rusai. 
1770m.jie įsteigė naujųjų masonų ložes Polocke, paskui ir Mogiliove. Lenkai 1776 m. 
įkūrė Vilniuje varšuvinės prancūzų ložės filialą ir po 2 metų ją pakrikštijo „Gerojo 
Ganytojo“ (Bon Pasteur) vardu. Šią ložę įkūrė Matas Zynievas ir subūrė 74 narius, iš 
kurių pusė buvo rusai, lenkai, kuršiai, lietuviai kariškiai, be to, keletas mokytojų 
arba tarnautojų prancūzų, italų, vokiečių. Iš Žemaičių šioje ložėje randame pelinin- 
ką, vėliau seniūną Antaną Gedgaudą ir jo sūnų Mykolą, o tarp ložės tarnautojų - 
Žemaičių iždininką Kazimierą Sziemeszą (turbūt Šemetą - Aut. pastaba)“, 

Rungtynės tarp srovių suskaldė šią vilniškę ložę. 1780 m. šalia prancūziškos 
„Gerojo Ganytojo“ ložės atsirado vokiška „Išminties šventykla“ ir lietuviška bei len- 
kiška „Uoliojo lietuvio“ ložės. Kiek anksčiau vokiška ir prancūziška linkmės išsisky- 
rė Rusijoje ir Lenkijoje, dėl to buvo sukurta jungtinė „Didžiųjų Rytų“ (Le Grand Ori- 
ent) ložė. Jau šis vardas rodė, kad iniciatyvą turėjo prancūzai, nes „Didieji Rytai“ 

buvo Prancūzijos masonų centrinis junginys. Lenkų „Didieji Rytai“ savo didžiuoju 
magistru išsirinko Igną Potockį, gabų ir energingą politiką, turėjusį giminių ir 
valdų Lietuvoje“. Jo rūpesčiu 1781 m. gruodžio 27 d. buvo sujungtos ir trys išsi- 
skyrusios Vilniaus ložės. Tam junginiui buvo duotas vardas „Tobuloji Lietuvos 
Vienybė“ (Union Parfaite de Lithuanie). Didžiuoju „Vienybės“ magistru buvo iš- 
rinktas Čartoriskių svainis Mykolas Oginskis, o jo vietininku prie lenkų „Didžių- 
jų Rytų“ Adomas Čartoriskis. 

Naujuosius masonus kiek anksčiau (1769) tarp politinių Lietuvos pabėgėlių Veng- 
rijoje buvo pradėjęs organizuoti Čartoriskių priešas Karolis Radvilas. Kai jis po 9 me- 
tų grįžo į Lietuvą, Čartoriskių masonai jo neįsileido arba jis pats nenorėjo prie jų 
dėtis. Bet šalia patockinės čartoriskinės „Tobulos Vienybės“ tais pačiais metais Vil- 
niuje buvo įkurta moterų „Tobuloji Ištikimybė“ (Fidelitė Parfaite) ir jai vadovavo trys 
Radvilaitės: Fersonienė, Przezdzeckienė ir Soltanienė. Tarp eilinių narių čia dar buvo 
ketvirtoji Radvilaitė-Moravskienė su dukra ir Jeronimo Radvilo žmona. Tai rodo, kad 
saksų įtaka, kurią masonija išpopuliarino tarp moterų, dar buvo gyva ir gaji. 

Bet moteriškoji „Ištikimybė“ didesnės sėkmės ir ilgiau neišsilaikė. O vyriš- 
koji „Vienybė“ sudarė uniją su lenkais. Čia vėl savo vaidmenį atliko Potockis. Jis 
1783 m. pasistengė Lietuvoje gauti (dvaro) maršalkos pareigybę ir po metų suve- 
dė unijon lietuvius ir lenkus ir jiems pateikė bendrą konstituciją, kuri buvo pasi- 
rašyta 8 Lenkijos ir 5 Lietuvos ložių“. 

Susijungę masonai galėjo pasidaryti nauja respublikos jėga, kaip to tikėjosi Po- 
tockis. Jie plėtė savo veiklą, kūrė politinį reformistų sąjūdį - rengėsi centralizuoti 
valstybę. Tos reformos, kaip matysime, turėjo tarnauti pirmiausia Lenkijai. 

Reformistų nestigo pačioj Lietuvoj ir jie reiškėsi socialinėje, ekonominėje, 
kultūrinėje srityje. Tokie buvo Antanas Tyzenhauzas, kan. Paulius Bžostovskis ir 
iš dalies vysk. Masalskis. Šie vyrai buvo europinio masto, pažinę naująsias pran- 
cūzų idėjas, o vysk. Masalskis net susibičiuliavęs su pačiu Jeanu-Jacgues'u Rous- 
seau. Bet masonai jais nesidomėjo arba jų nenorėjo. Toks buvo ypač Joakimas 
Chreptavičius - valstybininkas, kancleris, šviesiausias to meto asmuo Lietuvoje, 
švarus morališkai, išsimokslinęs ir nepaprastai darbštus. Jis ilgą laiką rūpinosi 
Lietuvos švietimu ir jo nuopelnai organizuojant mokyklas laikomi didžiausi. Be 
kitko, jis vienas pirmųjų panaikino savo dvaruose baudžiavą “. Šiais Lietuvos vy- 
rais masonai nesidomėjo arba jų nenorėjo. 

Chreptavičius mums įdomus tuo, kad išaugo Vyšniavo dvare, Ašmenos ap- 
skrityje, kur gyveno Šiluvos steigėjo tėvai ir kur tas pats steigėjas įkūrė pirmąją 

bažnyčią. Chreptavičiaus protėviai, kaip ir Gedgaudai, buvo artimi Vytauto bendra- 
darbiai. Jie iš Gedgaudų paveldėjo ir šį dvarą bei bažnyčios globą. Po reformacijos, 
kuri čia truko apie 40 metų, Jurgis Litvaras Chreptavičius 1624 m. perstatė gedgaudi- 
nę bažnyčią į naują mūrinę. Šioje bažnyčioje, kaip ir Šiluvoje, nuo XVII a. ėmė garsėti 
ir ligi pastarųjų laikų buvo plačiau žinomas stebuklingas Marijos paveikslas“. 


KONVERTIČIŲ GLOBOS ŽIDINYS IŠ KRAŽIŲ Į ŠILUVĄ 


Apgailestavęs dėl Jėzuitų ordino uždarymo, vysk. Lopacinskis pranešė Romai 
apie naują vienuolišką židinį jo vyskupijoje. Esą iš Vilniaus atvykusios pamaldžios 
moterys, susibūrusios Marijos Vardu, bendrai bei pavyzdingai gyvenančios Kražių 
špitolėje. Jos rūpinasi rinkti, globoti ir auklėti mergaites bei moteris žydes, pri- 
ėmusias krikščioniškąjį tikėjimą, arba grįžusias į Bažnyčią iš eretiškų sektų. Šių 
moterų kilnios pastangos ligi šiol neturėjusios jokios fundacijos, dėl to vyskupas 
surinkęs iš kunigų didesnę sumą, iš viso 1200 romėniškų skudų, ir paskyręs špito- 
lės pradinei fundacijai. Šią špitolę jis nutarę perkelti prie prepozitinės Šiluvos 
bažnyčios, kur vietos prepozito rūpesčiu statoma mūrinė špitolė šio moterų sam- 
būrio darbui. Tokio židinio reikalą vyskupas grindžia tuo, jog jo vyskupija esanti 
iš visų pusių apsupta nekatalikų. O kad šis pamaldžių moterų darbas neštų Dievui 
daugiau garbės, vyskupas ketina jų gyvenimui parengti tam tikrą regulą“. 

Anksčiau minėjome vilniškes vienuoles marijavites (Mariae Vitae), kurios dir- 
bo panašų darbą su konvertitėmis žydėmis ir kuriam laikui buvo įsikūrusios Kra- 
žiuose. Jos turėjo savo regulą, patvirtintą vyskupų bei popiežiaus, ir buvo tikros 
vienuolės. Tuo tarpu šių moterų vysk. Lopacinskis nevadina vienuolėmis, tik „pa- 
maldžiomis ir bendrai bei pavyzdingai gyvenančiomis“. Šis moterų branduolys ne- 
abejotinai buvo naujas. Naujas buvo ir vyskupo bei Šiluvos prepozito užmojis jas 
tvirčiau įkurdinti Šiluvoje ir aprūpinti atitinkama fundacija. Šis užmojis pranoko 
paprastų špitolių tikslus, dėl to jį savo aukomis rėmė visi vyskupijos kunigai. 

Pranešdamas apie šį židinį, vysk. Lopacinskis džiaugėsi Romai savo kuni- 
gais, kad jie „vaisingai moko tikinčiuosius tikėjimo dalykų“ ir „aiškina vaikams 
tikėjimo pradmenis gimtąja jų kalba“. Bet vyskupo širdis esanti „pripildyta tikro 
skausmo, kad didžioji dalis kilmingųjų retai tebūna per katekezes ir šventuosius 
pamokslus, įprastai sakomus žmonėms vietine žemaičių kalba“. Kilmingieji tai 
daro „iš kažkokio jiems jau priprasto šios kalbos niekinimo, nebesekdami savo 

tėvų pamaldumo, užmesdami gerus paspirčius, baimindamiesi dieviškos tarnybos 
ir labiau geisdami žemiškųjų nei dangaus dalykų“, Šiai negerovei pašalinti vysku- 
pas ketina pradėti misijas atskiruose dekanatuose ir tą darbą pavesti parinktiems 
kunigams“. Kad būtų sakomi geri pamokslai vyskupas buvo susirūpinęs visą laiką. 

Katekezės, arba katechetiniai pamokslai, buvo sakomi religijos tiesoms pagi- 
linti. To siekė ir „Krikščioniškojo mokslo brolija“, kuri Žemaičių vyskupijoje buvo 
įkurta 1630 m. Ne visose parapijose ji veikė ir ne visur sėkmingai. Tik Šiluvoje nuo 
minėtų metų ši brolija nuolat gyvavo ir buvo palaikoma kiekvieno naujo klebono. 
Dabar Šiluvos prepozitas Bukota, pritariant vyskupui, šią broliją norėjo labiau „su- 
gyvinti“ visoj Žemaitijoje. Matyt, galvota ja sudominti ir kilminguosius, nes Bukota 
ėmėsi rengti šios brolijos vadovėlį ne tik lietuvių, bet ir lenkų kalba. Vadovėlis buvo 
išleistas didokas, 304 puslapių apimties, o pirmoji lenkiškoji laida buvo atspausta 
1772 m. Vilniuje. Po metų ten pat buvo atspausta ir „Knigiale apraszanti Broctwa 
Pamoksla Krikscioniszka“ bei 60 puslapių giesmių, keletas visai naujų, parašytų kun. 
G. Činkaus-Činkevičiaus. Abiejų leidinių leidimą apmokėjo vysk. Lopacinskis, 

Religinės literatūros trūkumas, ypač kilmingiesiems, paskatino Bukotą tar- 
tis su Varnių katedros pamokslininku, buvusiu jėzuitu Valiušiu-Valiuševičiumi, 
kad iš prancūzų kalbos išverstų Petro J. Henry veikalą, skirtą dogminiams ir mo- 
raliniams pamokymams. Stambus keturių tomų darbas per keletą metų buvo iš- 
verstas į lenkų kalbą ir išleistas Vilniuje 1777 m. Bukotos rūpesčiu ir lėšomis“. 

Bukota tuo pačiu metu statė bažnyčią ir špitolę, be to, važinėjo su pamokslais 
liaudžiai, atlikinėjo pareigas kurijoje bei parapijoje. Užtai vysk. Lopacinskis jį įverti- 
no, jo planus rėmė ir kartu džiaugėsi jo laimėjimais. 1773 m. vyskupas perdavė Ro- 
mai tokias žinias: „Prepozitinė Šiluvos bažnyčia, nuo seno žinoma palaimintosios 
Mergelės Marijos stebuklais ir garsi žmonių lankymu, mano pradėta statyti, jau yra 
baigta dabartinio prepozito, kuris yra ir mano kurijos auditorius. Ji yra didingos kon- 
strukcijos““. Tais metais vyskupas pakėlė Bukotą savo kapitulos kanauninku. 

Šalia džiugių žinių, vyskupui buvo ir liūdnesnių, primenančių jo amžiaus ribą 
ir reikalą paskubinti kai kuriuos būtinus darbus. 1773 m. mirė jo amžininkas Flo- 
rentas Šostakas - vilnietis iš Lydos, vienuolis karmelitas, kuris buvo pasiųstas mi- 
sijoms į Indiją. 1748 m. jis tapo tituliniu Areopolio vyskupu bei apaštalinio vikaro 
sufraganu, o 1750 m. pakeltas Verapolio arkivyskupu ir apaštaliniu vikaru. Tais 
pačiais metais, kai pasiekė žinia apie ark. Šostako mirtį, vysk. Lopacinskis pasiuntė 
gruodžio mėnesį savo brolio Mikalojaus sūnų Juozą, savo kapitulos prelatą skolas- 
tiką, į Romą atlikti skubių vyskupijos reikalų, tarp kitko, liečiančių ir Šiluvą. 

ANTRAS SKYRIUS 


Šiluva — pirmoji 
Žemaičių infulatūra 


N uo 1651 m. Šiluva gavo reikšmingą, bet ne pirmaeilį prepozitinės parapijos 

titulą. Šį poaukštį galėjo suteikti vietos vyskupas. Bet reikėjo nutarimo iš Romos, 
norint gauti infulatūros titulą. Lotyniškas žodis infula reiškė galvos raištį, senovėje 
teikiamą asmenims, pažymint jų šventumą bei neliečiamybę. Panašią prasmę se- 
niau turėjo ir mitra - vyskupų ženklas. Juo vėliau pradėta ženklinti ir žymesnes 
šventoves. Tokių šventovių valdovai - kunigai, vadinami infulatais, galėjo naudoti 
vyskupišką mitrą bei kitus ženklus, laikydami pamaldas. 

Lietuvoj infulatinių bažnyčių buvo tik Vilniaus vyskupijoje: iš jų pirmoji šią 
privilegiją gavo Vytauto statytoji Trakų bažnyčia. Tuo tarpu Žemaičių vyskupija 
dar neturėjo nė vienos tokios bažnyčios. Tuo susirūpinęs vysk. Lopacinskis 1774 m. 
spalio 31d. Apaštalų Sostui nusiuntė raštą, prašydamas infulos Šiluvai. 


VYSK. LOPACINSKIO MOTYVAI PRAŠANT 
ŠILUVAI INFULOS 


Savo rašte vyskupas pastebi, kad „mūsų Žemaičių vyskupijos prepozitinė pa- 
rapinė Šiluvos bažnyčia garsinga Švč. Mergelės Marijos paveikslu, malonėmis ir 
stebuklais. Trokšdami ją padaryti dar garsesne, kad iš kitų mūsų vyskupijos baž- 
nyčių ji ypač išskirtų bei švytėtų kitokiu pranašumu, nutarėme, kiek begalėdami, 
labai stengtis, kad Šiluvos bažnyčios prepozitūra būtų Apaštalų Sosto malone bei 
palankumu pakelta į infulatinę prepozitūrą“. Toliau vyskupas rašo: „Tikimės, kad 
ir Kristaus ištikimųjų sielose tai įžiebs didesnę pagarbą bei pamaldumą Švč. Dievo 
Gimdytojai, toje vietoje garsingai stebuklais, o Šiluvos bažnyčiai ir visai mūsų 

vyskupijai, esančiai klaidatikių pasienyje ir neturinčiai infulatinės prepozitūros, 
teiks pagražinimo bei papuošimo“. 

Vyskupas savo rašte pateikia keletą istorinių Šiluvos bažnyčios faktų, pra- 
dėdamas nuo jos įsteigimo. „Pagaliau 1622 m. ypatinga Dievo malone bei nuosta- 
bia Dievo Gimdytojos pagalba, aiškiam stebuklui tarpininkaujant, ji (bažnyčia) 
buvo atgauta iš žemės iškastais dokumentais sykiu su kitais bažnytiniais daik- 
tais... Tada vėl buvo atstatyta medinė bažnyčia, o kai ta ilgainiui sugriuvo, buvo 
pastatyta kita daili medinė bažnyčia. Prieš keletą metų buvo pastatyta graži, šviesi, 
puošni ir dailios išvaizdos tvirto mūro bažnyčia. Ji žymi tuo, kad nuo senų laikų 
įją vis plūsta daugybė žmonių net iš tolimų kraštų pagarbinti joje esantį stebuk- 
lingą Švenčiausios Mergelės Marijos paveikslą“. 

Ta proga vyskupas rašo ir apie Šiluvos kunigus. „Prie tos bažnyčios yra šeši 
kunigai. Iš jų keturi pagal steigėjų valią kasdieną gieda Mažąsias Valandas prie 
Švč. Mergelės Marijos. Pagal seną fundaciją jie yra įpareigoti nuolat prie jos gy- 
venti. Prie jos dar yra kiti kunigai bei dvasininkai, kuriuos vietos prepozitas mū- 
sų sutikimu priima bažnytinėms pareigoms ailikti. Tie kunigai tvarkingi, pavyz- 
dingai ir sėkmingai keldami žmonių dvasinę nuotaiką, laiko šv. Mišias, skelbia 
Dievo žodį, katekizuoja ir atlieka kitus dvasinius darbus“. 

Priminęs Šiluvos prepozitūros piniginę bei turto padėtį, vyskupas toliau prašo 
Apaštalų Sostą „išklausyti mūsų čia išdėstytą prašymą, kitaip sakant - maloniai 
teiktis tą Šiluvos prepozitūrą paaukštinti ir pakelti infulatine prepozitūra, palie- 
kant mums ir visiems Žemaičių vyskupams nuo senovės į tą prepozitūrą priklau- 
somą laisvo skyrimo teisę. Tos teisės ir dabar laikydamiesi, nuolankiai meldžia- 
me, kad dabartinis Šiluvos prepozitas, Jo Prakilnybė Didžiai Gerbiamas Ponas 
Tadas Juozas Bukota, abiejų teisių daktaras, mūsų Žemaičių katedros kanaunin- 
kas, kilmingo gimimo vyras, įžymus pasaulinių ir dvasinių mokslų žinojimu, tau- 
rios dorovės ir mūsų vyskupijai daug nusipelnęs, pakėlus tą prepozitūrą infulati- 
ne prepozitūra, jei Švento Apaštalų Sosto malone tai įvyks, toje prepozitūroje 
būtų paliktas ir kad būtų jam ir jo teisėtiems įpėdiniams suteikta malonė vartoti 
infulą bei kitas insignijas ir naudotis priklausomomis pirmenybėmis“. 

Į šį raštą vysk. Lopacinskis po metų - 1775 m. rugsėjo 15 d. - gavo atsakymą, 
vadinamą bulę, pasirašytą naujai išrinkto popiežiaus Pijaus VI. Ji pakartoja Že- 
maičių vyskupo motyvus bei faktus ir keletą kartų mini stebuklingąjį paveikslą 
bei žmonių pamaldumą Šiluvoje. Pagrindinė bulės vieta, teikianti prašomąją pri- 
vilegiją', yra ši: 

„Mes, norėdami vyskupui Jonui suteikti ypatingą malonę [...], pritardami mi- 
nėtojo vyskupo Jono prašymui, apaštališkuoju savo autoritetu visam laikui sutei- 
kiame, leidžiame ir duodame laisvą bei visišką galią minėtąją parapinę bažnyčią, 
vadinamą, kaip jis praneša, prepozitūrą nuo šiol visiems būsimiems laikams, jo vys- 
kupijos papuošimui, vadinti infulatine prepozitūra ir turėti galią laisvai bei teisėtai 
leisti minėtam Tadui Juozui, kol jis gyvens ir kol valdys prepozitinę bažnyčią, ir jo 
laikinai būsimiems toje parapinėje bažnyčioje įpėdiniams paminėtoje parapinėje ir 
kitose jiems pavestose bei jai priklausomose bažnyčiose, laikant mišias, naudotis ir 
nešioti mitrą, pastoralinę lazdą [pastoralą] ir žiedą, sandalijas, roketą“ ir kitas vys- 
kupiškas insignijas; iškilmingai su išvardytomis insignijomis po iškilmingų mišių, 
mišparų, aušrinių ir kitų pamaldų joje esantiems žmonėms duoti palaiminimą, iš- 
skyrus tuos atvejus, kai toje bažnyčioje būtų kurie nors vyskupai arba Apaštalų Sos- 
to legatas ar nuncijus, nes tokiu atveju turi būti gaunamas jų sutikimas“. 

Taip Šiluva nuo 1775 m. tapo pirmąja infulatine bažnyčia Žemaičiuose, nors 
Valančius buvo teigęs, jog pirmuoju infulatu jau 1724 m. buvęs pakeltas Skuodo 
klebonas“. Skuodas, kaip rodo parapijos procesų knygos, 1758 m. dar neturėjo in- 
fulatūros. Šią privilegiją jis gavo tik 1780 m., o ją parūpino Lopacinskio įpėdinis 
vysk. Steponas Giedraitis“. Skuodas buvo gavęs prepozitūros titulą anksčiau už Ši- 
luvą, o dabar įvyko priešingai. Įdomu, kad abi vietovės kitados priklausė dviems 
Vytauto bendradarbiams broliams - Skuodas Manvydui, o Šiluva Gedgaudui. 


ROMOS VAINIKAS ŠILUVOS MARIJOS PAVEIKSLUI 


Kai Bukota parengė Romai naują prašymą, kurį savo rekomendaciniu laišku 
parėmė vysk. Lopacinskis, dar nebuvo gautas atsakymas dėl infulatūros. Abu raštai 
buvo nusiųsti Lietuvos bei Lenkijos nuncijui Varšuvoje. Nunciatūra Bukotos raš- 
tą sutrumpino, perrašė italų kalba ir kartu su vysk, Lopacinskio laišku pasiuntė 
Šv. Petro bazilikos kapitulai Romoje. Bukotos raštas glaustai pristatytas taip: 
„Tadas Bukota, Žemaičių katedros kanauninkas ir parapinės Šiluvos bažnyčios 
prepozitas, nuolankiausias Jūsų Šviesybių prašytojas, pagarbiai praneša, kad mi- 
nėtoje jo prepozitūroje ir parapijoje, tinkamai papuoštame didžiajame altoriuje 


* Roketas - baltas lininis rūbas siauromis rankovėmis, nešiojamas vyskupų ir kitų Bažny- 
čios hierarchų. 

yra garbinamas Švenčiausios Mergelės ir jos dieviškojo Sūnaus, laikomo ant ran- 
kos, paveikslas [...]. Prašytojas, trokšdamas labiau paskleisti to stebuklingojo pa- 
veikslo garbinimą, nusprendė vainikuoti tiek aną Garbingąją Mergelę, tiek Kūdi- 
kėlį, laikomą rankose, dviem aukso vainikais, kuriuos garbintojai ir prašytojas 
yra pasirengę padaryti. Taigi nuolankiai maldauja Garbingąją Kapitulą ir Jus, Švie- 
siausius Ponus, teiktis, nepateikiant minėtųjų vainikų, deleguoti bei suteikti Že- 
maičių vyskupui visas būtinas ir reikalingas galias bei malonę, kad jis pagal įpras- 
tas formas galėtų vykdyti anksčiau minėtąjį vainikavimą“. 

Vysk. Lopacinskis savo laiške rašo, jog Bukota jam išdėstęs motyvus vani- 
kuoti „dangaus ir žemės Karalienės paveikslą, kuris puošia jo prepozitinę Šilu- 
vos bažnyčią ir visą mūsų vyskupiją“. Bukota maldavęs, kad jo troškimus vysku- 
pas paliudytų, ir jis tai darąs pats „trokšdamas, jog jie kuo greičiau išsipildytų““. 
„Taigi dabartiniame laiške, - toliau rašo vyskupas, - savo asmenišku ir tikru ži- 
nojimu liudijame, kad minėtoji prepozitinė Šiluvos parapijos bažnyčia mūsų vys- 
kupijoje turi naujas mūrinės sienas, yra pasižymėjusi ir iš visų išsiskiria savo 
orumu, 0 po atstatymo nuolat vis labiau puošiama, išleidžiant tam reikalui ne- 
mažas sumas. O minėtasis Švenčiausios Mergelės paveikslas, jau nuo seno įreng- 
tas didžiajame altoriuje, papuoštas sidabriniu bei paauksuotu brangiu rūbu, nuo 
senų laikų pasižymėjęs ypatingomis malonėmis ir stebuklais; kaip toks jis yra 
laikomas ir tikinčiųjų bei jų dažnu bei gausiu susibūrimu praeityje ir dabar tebė- 
ra garbinamas. Šiuos dalykus liudijame šiuo laišku, pasirašytu mūsų ranka ir pa- 
tvirtintu mūsų antspaudu Janapolėje 1774 m. spalio 22 d.“ 

Šv. Petro bazilikos kapitula, gavusi šiuos prašymus, atsiliepė palyginti grei- 
tai. Kapitulos archyvuose yra išlikęs jos teigiamas sprendimas: „Garbingieji Po- 
nai, susirinkę kapituloje, maloniai pritarė suteikti malonę pagal prašymo formą 
šią 1775 m. sausio 15 d. - Aleksandras Matas Lorenzini““. Per dešimt dienų buvo 
parengti įgaliojimai vysk. Lopacinskiui ir išsiųsti per tą pačią nunciatūrą Varšu- 
voje. Be to, buvo pridėtas ir lydimasis raštas nuncijui. Jo nuorašas, likęs kapitulo- 
je, yra toks: 

„1775 sausio 25 d. Jums pasiųsti deleguojamieji laiškai, duoti mūsų Gerbiamos 
Kapitulos ir skirti monsinjorui Šviesiausiam ir Gerbiamiausiam Ponui Dominykui 
Lopacino Lopacinskiui, dabartiniam Žemaičių vyskupui, vainikuoti Švč. Mergelės 
Marijos su jos Švč. Kūdikiu ant rankų paveikslą, esantį prepozitinėje bei parapi- 
nėje Šiluvos bažnyčioje Žemaičiuose, tiksliai tariant, tos prepozitinės bei parapi- 
nės bažnyčios didžiajame altoriuje, ir padaryti tokius vainikus, uždėtinus ant 

šventų minėtos Švč. Mergelės ir jos Švč. Kūdikio galvų, o išlaidas padengti pa- 
čiam Žemaičių katedros kanauninkui Tadui Bukotai ir kitiems minėtos Švč. Mer- 
gelės garbintojams, be jokios vilties bet kuriuo laiku ateityje tai pakartoti iš mū- 
sų Gerbiamosios Kapitulos ar kurios kitos, kaip tiksliau rodo anksčiau minėti pa- 
siųsti deleguojami raštai ir 1775 m. sausio 15 d. pasiųstas minėtosios Gerbiamos 
Kapitulos kanclerio Lorenzinio aktas“. 

Per nuncijų gavęs teigiamą atsakymą vysk. Lopacinskis vis dėlto neskubėjo 
paveikslą vainikuoti. Nebuvo prasmės jį vainikuoti senoje bažnyčioje, o naujoji 
dar buvo neparengta. Ji buvo „puošiama, išleidžiant tam reikalui nemažas su- 
mas“. Puošimas ir užbaigimas iš tikrųjų užtruko dar apie 10 metų. Tai galėjo būti 
numatyta, tat kodėl pasiskubinta daryti žygius Romoje? 

Vienas šios skubos motyvas galėjo būti - baimė, kad rusai įsigalės ir nutrauks 
ryšius su Roma. Apie tai buvo įspėtas asmeninis pasiuntinys ir šv. Petro kapitula. 
Kitaip ji vargiai būtų taip greitai reagavusi į prašymą. Roma paprastai neskuba, o 
dėl šventųjų paveikslų dar reikalauja papildomų žinių bei protokoliško stebuklų 
tyrinėjimo. Viso to Šiluvos atveju nebereikalauta. 

Kitas motyvas galėjo būti vysk. Lopacinskio sveikata. Jis pats rašė Romai: 
„Mano jėgos palaužtos (viribus fractus existam)“. Vyskupas nežinojo, kas po jo 
ateis ganyti Žemaičių ir kaip į tą reikalą pažiūrės, Dėl to skubėjo, kol gyvas, gauti 
Romos sutikimą ir užtikrinti Bukotai galimybę vainikuoti paveikslą bet kuriuo 
tinkamu laiku. Iš tikro vysk, Lopacinskis neilgai gyveno. Po trejų metų (1778) tas 
pats Bukota Varnių katedroje sakė pamokslą, atsisveikindamas su šiuo šviesiu, 
veikliu, visai vyskupijai ir Šiluvai daug nusipelniusiu ganytoju.. 


ANTROJI MITRA ŠILUVOS INFULATUI BUKOTAI 


Naujasis ganytojas kunigaikštis Steponas Giedraitis, atkeltas iš Livonijos, iš 
pradžių lyg ir nerodė dėmesio Šiluvos rūpesčiams. Bet, artėjant naujos bažny- 
čios konsekravimo ir paveikslo vainikavimo iškilmėms, pats įsijungė į talką. Jis 
paskyrė komisiją ištirti paveikslo stebuklingumą ir, pats tuo įsitikinęs, parašė porą 
ganytojiškų laiškų tikintiesiems. Vainikavimo iškilmės buvo numatytos 1786 m. 
per Šilinių atlaidus, ir vyskupas kvietė visus šiose iškilmėse dalyvauti. 

Kai kas be reikalo teigia, kad vysk. Giedraitis dar kartą turėjęs kreiptis į Ro- 
mą dėl paveikslo vainikavimo“. Šito jam nebereikėjo, nes leidimas kartą buvo 

duotas ir nebekariojamas. Be to, šv. Petro kapitulos archyvuose nėra tuo reikalu 
jokio vysk. Giedraičio rašto“. 

Vysk. Giedraitis, pabuvęs Žemaičiuose septynetą metų, turėjo progos geriau 
pažinti Šiluvos atkūrėją Bukotą. Vyskupas planavo, be infulato (mitros), dar jam 
išrūpinti antrąją - sufragano. Bet jau buvo trys sufraganai - Juozas Lopacinskis, 
Adomas Koscia ir Antanas Malinauskas . Tiek jų Žemaičių vyskupija kurį laiką ga- 
lėjo teisėtai turėti. Tiesa, Lopacinskis buvo išsikėlęs gyventi Vilniun ir praktiškai 
Žemaičiuose nebuvo. Bet jis buvo gyvas, jo vieton lyg ir netiko skirti ką kitą. Dėl šio 
reikalo vysk. Giedraitis, nuvykęs Varšuvon, matyt, tarėsi su nuncijumi Saluzzio ir 
gavo teigiamą atsakymą. 1785 m. birželio 22 d.jis pranešė savo kapitulai iš Varšuvos 
nominavęs naują sufraganą Tadą Bukotą, o kapitula liepos 7 d. jam pritarė. 

Kitų metų kovo 24 d. nuncijus Saluzzio iškvietė Varšuvon du liudininkus - 
Kupiškio prepozitą Igną Kontrimą ir Livonijos prelatą Joną de Wichertą. Pirmasis, 
pasirodo, buvęs Bukotos mokslo draugas ir gerai pažinęs jo šeimą, nes kilęs iš tos 
pačios Ukmergės apskrities, be to, dirbęs kurį laiką Žemaičių kurijoje „Ištos pačios 
provincijos“, sakosi, buvęs ir antrasis liudininkas, pažinęs Bukotą apie 15 m. 

Iš liudininkų paaiškėjo, kad naujas kandidatas į sufraganus turi reikalingą 
patirtį, tvarkant vyskupijos reikalus. Jis nuo 1775 m. buvęs generalinis vikaras 
dvasiniams ir generalinis oficiolas moterysčių byloms. Vysk. Lopacinskiui mi- 
rus, jis kartu su velionio brolvaikiu sufraganu Juozu administravęs Žemaičių vys- 
kupiją. Kapitula jį buvo delegavusi savo nariu prie Vilniaus vyr. tribunolo miš- 
rioms byloms spręsti. Šiaip Bukota gyvenąs ir dirbąs kartu su vikarais Šiluvoje ir 
iš parapijos gaunas metams apie 8000 lenkiškų auksinų, arba 800 romėniškų sku- 
dų. Iš kapitulos, kaip kanauninkas, dar gaunąs apie 6000 lenkiškų auksinų, arba 
700 skudų. Šiluva reikalaujanti darbo, dėl to galėtų būti jam palikta. 

Liudininkai pabrėžė Bukotos gabumus, pasireiškusius jau mokykloje. Tai 
raštu patvirtino ir Vilniaus universiteto rektorius Martynas Počobutas, liudyda- 
mas, kad Bukota parodęs ypatingus gebėjimus bei erudiciją abiejų teisių mokslų 
srityje ir gavęs doktoratą minėtame universitete. 

Visi tyrinėjimai buvo baigti gegužės ar birželio mėnesį, ir Bukota buvo no- 
minuotas Tespijos vyskupu in partibus infidelium“. Jo konsekracija įvyko turbūt 
rugpjūčio mėnesį. Per Šilinių atlaidus jis jau buvo vyskupas ir jam teko pačiam 
konsekruoti naująją Šiluvos bažnyčią. Tą pačią rugsėjo 10 d., po pietų, buvo vai- 
nikuotas ir stebuklingasis Marijos paveikslas. Šioms iškilmėms vadovavo vysk. 
Steponas Giedraitis, apsuptas trijų savo sufraganų, aukštųjų svečių bei senato- 

rių, tarp kurių buvo ir Antanas Gedgaudas, tolimas ainis tų Gedgaudų, kurie bu- 
vo liudininkai 1457 m. steigiant Šiluvos bažnyčią. Tuo metu Gedgaudas buvo Že- 
maičių seniūnas, paskutinis nepriklausomoje Lietuvoje. Iškilmėse dalyvavo per 
30 000 maldininkų, suplaukusių iš visur, net iš Prūsų ir Lenkijos“. 

Šiluvos paveikslo vainikavimas buvo pirmas ir ligi šiol vienintelis Žemai- 
čiuose“. Apie šį įvykį vysk. Steponas Giedraitis pranešė Romai ir ta proga pateikė 
žinių apie vyskupijos tikinčiuosius „Asmenų, kurie eina šv. Komunijos pagal naują 
ir tikslų skaičiavimą, yra 225 000; vaikų, šalia daug žydų ir išsisklaidžiusių neka- 
talikų, yra 37 000“ “. Paveikslo vainikavimo progai infulatas vysk. Bukota buvo 
atspaudęs graviūrinį šiluvinės Marijos paveikslą su vainikais ir lotynišku įrašu: 
Vera effigies Augustissimae Virginis Mairae in Ecclelsiae] Praepositurae Szydloviensis... 
Lenkų ir lietuvių kalbom buvo sukurta ir speciali 18 posmų šiluvinė giesmė, lyg 
kokia poetinė Šiluvos bažnyčios istorija “. Ta proga iš seno rankraščio buvo per- 
spausdinta ir Šiluvos bažnyčios istorija, surašyta apie 1651 m. Taip baigėsi vys- 
kupų pastangos iškelti Šiluvą Žemaičių vyskupijoje. Jų dėka per daugiau kaip 30 
metų Šiluva sulaukė naujos bažnyčios, kuri buvo ketvirtoji iš eilės. Ji buvo puoš- 
ni ir didinga, lenkė kitas vyskupijos bažnyčias, net pačią Varnių katedrą. Nuo 
1651 m. buvusi prepozitinė, 1775 m. ji tapo pirmąja infulatine bažnyčia. Joje esąs 
Marijos paveikslas, garsėjęs stebuklingumu nuo 1622 m. “, sulaukė 1775 m. Ro- 
mos pripažinimo ir buvo vainikuotas 1786 m. Šie laimėjimai buvo pasiekti trijų 
Žemaičių vyskupų dėka. Iš jų labiausiai išskirtinas buvęs Šiluvos klebonas vysk. 
Lopacinskis ir klebonas Bukota, tapęs vyskupu sufraganu. 


INFULATO BUKOTOS KELIONĖ ANGLIJON 


Po savo konsekracijos Bukota liko Šiluvoje ir toliau ėjo klebono pareigas. Jo 
gyvenimo stilius nesikeitė - buvo prieinamas visiems, ypač pavargėliams. Taip jį 
vaizduoja ir Valančius. Naujų infulato rūmų jis nestatė, nors kai kas jam tai pri- 
skiria. Tiesa, mūro namus jis buvo pastatęs, bet ne infulatams, o konvertitams. 
Infulatai į juos persikėlė gyventi jau po Bukotos“. 

Tapęs sufraganu, jis įkūrė trečią altariją, kurios fundatoriai buvo du šilutiš- 
kiai - Sipavičius ir Šidlauskis. 1789 m. jie užrašė altarijai 2 margus žemės ir 14 000 


* 1993 m. popiežius Jonas Paulius II, lankydamasis Šiluvoje, vainikavo Apsireiškimo koply- 
čioje saugomą Dievo Motinos statulą. 

auksinų. Prieš tai Bukota prisiprašė Vancevičių, kuris paskyrė 6 margus žemės ir 
15 000 auksinų seniausiai altarijai, įsteigtai Kazakevičiaus ir neturėjusiai pasto- 
vios fundacijos. „Skaraitinę“ altariją išlaikė patronai, Skaraitiškės dvaro savinin- 
kai tuo metu buvo Sirutavičiai, todėl Bukotai dėl to nereikėjo rūpintis“. Jam rūpė- 
jo sena, paskutinį kartą vysk. Aleksandro Sapiegos 1663 m. perstatyta koplyčia. 
Vysk. Lopacinskis buvo palikęs koplyčiai fundaciją, iš kurios turėjo būti užsakyta 
marmurinė Marijos statula, ir Bukota pats ją užsakė Londone. Jis iškeliavo ten 
kitais metais po konsekracijos ar 1788 m. pavasarį. Tada jam buvo paskirtas pagal- 
bininkas kunigaikštis Simonas Giedraitis, neseniai įšventintas kunigu ir čia išbu- 
vęs pusantrų metų. Bukotos kelionė buvusi diplomatinė ir susijusi su naujais poli- 
tiniais įvykiais. Kai rusai 1787 m. pradėjo kariauti su turkais ir švedais, lietuviai su 
lenkais skubėjo susitvarkyti viduje. Dėl to 1788 m. Varšuvoje buvo sušauktas „re- 
formų seimas“, kurio tikslas buvo pertvarkyti valstybės aparatą, sustiprinti kara- 
liaus valdžią, organizuoti kariuomenę. Šiems planams reikėjo užsienio palanku- 
mo bei paramos, dėl to buvo siunčiami įtakingesni asmenys į įvairius kraštus, 

Vysk. Bukotai teko vykti į Angliją, nes čia, pasiuntinybėje, dirbo jo brolis ir 
pusbrolis. Brolis Pranas, iš pradžių buvęs pasiuntinybės sekretorius, nuo 1772 m. 
pavadavo patį pasiuntinį. Jis buvo susidaręs neblogą vardą tarp kitų kraštų pa- 
siuntinių, ypač katalikų, nes jiems organizavo pamaldas, įrengė net koplyčią ir 
už tai 1782 m. gavo popiežiaus Pijaus VI specialią padėkos bulę. Jis buvęs aukštos 
kultūros žmogus, labai vertintas karaliaus Poniatovskio, bet nežinia kodėl nuo 
1786 m. pabaigos buvo atšauktas į Varšuvą ir jį tuo metu pavadavo pusbrolis 
Tomas Bukota, Mykolo sūnus. 

Apie vysk. Tado žygius Londone neturime tikslesnių žinių. Tik po jo vizito 
ar vizito metu, 1789 m. vasario 21 d., grįžo į Londoną brolis Pranas jau kaip pilna- 
teisis pasiuntinys. Vos grįžęs, jis ėmėsi žygių įtikinti anglus, kad statytų Švento- 
sios uostą prie Palangos ir tuo reikalu įteikė savo planą Piltowui. Anglai tuo me- 
turengė koaliciją su Prūsais, nukreiptą prieš Rusiją. Prie koalicijos norėjo dėtis ir 
Lenkija su Lietuva, bet Prūsai kėlė sąlygą, kad jiems būtų perleistas Dancigo uos- 
tas. Respublika negalėjo likti be jokio uosto, tat skubėta rūpintis naujo uosto 
statyba laisvajame Lietuvos pajūryje. 

Vysk. Bukota grįžo iš kelionės su viltimi, jog trijų sąjunga prieš Rusiją išgel- 
bės kraštą. Asmeniškai jis galėjo džiaugtis, kad jauniausias brolis tapo pilnateisiu 
ir ekstraordinariniu valstybės pasiuntiniu. Kiti broliai buvo pažengę į priekį kiek 
anksčiau. Kazimieras, buvęs jėzuitas, dabar Šiaulių klebonas, žinomas savo inte- 

ligencija ir išgarsėjęs pamokslais, 1782 m. tapo prel. Mykolo Chominskio pagal- 
bininku. [Tokius] pagalbininkus vysk. Steponas Giedraitis skyrė ne tik prelatams, 
bet ir kanauninkams, padidindamas pirmųjų ligi 11, o antrųjų ligi 14. Brolis An- 
tanas, vyskupijos kancleris Vilniuje, nuo 1785 m. buvo paskirtas Minsko oficiolu 
bei Radaškovičių klebonu. Ketvirtasis - pijoras Anupras dar laikėsi teologo pozi- 
cijoje karaliaus Poniatovskio dvare Varšuvoje. Visus šiuos penkis brolius kartu 
su vysk. Tadu randame įrašytus marmuro lentoje Šiluvos bažnyčioje, kairėje pres- 
biterijos pusėje, kur jie reiškia pagarbą a. a. motinai Sofijai Volbekaitei, kuri, su- 
laukusi 80 metų, mirė 1790 m. balandžio 13 d. 

Kai vysk, Bukota grįžo iš kelionės, įvyko prancūzų revoliucija, gerokai sujaudi- 
nusi visą Europą. Gandų paveiktas, Žemaičių atstovas grafas Tiškevičius įspėjo Var- 
šuvos seimą, kad neramumai bręsta ir Žemaitijoje. Jis prašė seimo įpareigoti Kuršo 
hercogą, kad šis atsiųstų į Raseinius 500 karių. Hercogas, berods gegužės pabaigoj, 
atsiuntė 200 karių, bet jų nereikėjo. Jokių sukilimų prieš ponus kaimiečiai dar nesi- 
rengė daryti. Tik patys ponai, veikiami prancūzų revoliucijos, ėmė kelti sąmyšį. 


SĄMYŠIS DĖL GEGUŽĖS 3-0SIOS KONSTITUCIJOS 


Vysk. Bukota buvo teisininkas, abiejų teisių daktaras, vyriausiojo tribunolo 
narys bažnytinėms byloms nagrinėti ir ilgametis Žemaičių vyskupijos advokatas. 
Jį galėjo dominti naujos konstitucijos rengimas. Lietuva ir be jo turėjo teisininkų, 
kuriuos buvo parengęs sapieginis (Sapiegų įsteigtas) fakultetas Vilniuje. Turėjo tei- 
sininkų ir Žemaičiai, kuriuos Bukota gerai pažino. Iš pastarųjų buvo iškilęs grafas 
Mykolas Zaleskis, vyriausiojo tribunolo narys, turėjęs Šiluvos parapijoje brolvaikį 
Leonardą, taip pat teisininką. Nei Zaleskis, nei kuris kitas Lietuvos juristas ar atsa- 
kingas politikas nedalyvavo rengiant šį svarbų valstybinį dokumentą. Konstituciją 
ėmė rengti slaptas „septynių komitetas“, kurį 1790 m. pabaigoje sudarė 4 lenkai ir 
3 Livonijos atstovai - masonai, vadovaujami Jano Potockio. 

Pradėjus rengti konstituciją, buvo įkurta „Konstitucijos bičiulių draugija“ (Zgro- 
madzenia przyjaciol konstitucji), tikra kopija Sociatė des amis de la Constitution, įsteigta 
kraštutinių revoliucininkų jakobinų Paryžiuje. Draugijos organizatorius Varšuvo- 
je buvo septynių komiteto narys Hugas Kolontajus (KoHataj). Jis sutelkė draugijon 
80 narių (senatorių, pasiuntinių, kariškių), kurių pusė buvo masonai. Iš tų narių 
buvo sudarytas politinis klubas, kasdien slapta posėdžiavęs ir sutartus projektus 

pateikęs seimui. Draugijos ir klubo tikslas buvo paskubinti reformas, parengti 
viešąją opiniją konstitucijai priimti ir ją greičiau patvirtinti. 

Toks slaptas pasirengimas rodė, kad konstitucijoje bus nepalankių dalykų 
Lietuvai, kurios atstovų bijota įsileisti į komisiją, Bijota ir bajorų opozicijos, dėl 
to iš anksto planuota, kaip iškelti paviršiun miestiečius ir juos patraukti į savo 
pusę. Juk miestiečiams padedant buvo įvykdyta revoliucija Prancūzijoje. 

Miestų įstatymas buvo patvirtintas 1791 m. balandžio 18 d.; juo miestams bei 
miesteliams buvo grąžintos magdeburginės teisės, kurias buvo atėmęs 1776 m. sei- 
mas. Pagal naująjį įstatymą miestiečiai galėjo būti karininkais, teisėjais, valdininkais; 
kai kuriuos jų buvo numatyta pakelti į bajorus. Pirmieji miestiečiai buvo pakelti į 
bajorus pačioje Varšuvoje. Ta proga bajorai skatinti įsirašyti į miestiečius. Visa tai 
buvo padaryta balandžio 29 d. su didelėmis iškilmėmis, kuriose dalyvavo ir lietuviai. 
Išjųį Varšuvos miestiečius įsirašė Vilniaus atstovas T. Korsakas, Kėdainių - Dominykas 
Geištaras, Žemaičių - St. A. Gorskis, Užvenčio seniūnas. Šių iškilmių tikslas buvo stip- 
rinti bendrą miestiečių ir bajorų frontą prieš galimą opoziciją konstitucijai. 

Pati konstitucija dar vis buvo laikoma paslaptyje. Tik gegužės 2 d. ji buvo 
perskaityta uždarame rinktinių asmenų posėdyje. Kas gi joje buvo nauja ir nepa- 
prasta? Luominiai santykiai palikti tie patys - su bajorų pirmenybe. Miestiečiams 
duota privilegijų, bet ne pilnateisė pilietybė, išskyrus tuos, kurie bus pakelti į 
bajorus. Valstiečiai paimti valstybės globon, bet nekeičiant jų padėties. Didesni 
pakeitimai padaryti vykdomosios valdžios srityje. Įvestos komisijos bei ministe- 
rijos karo, finansų ir švietimo reikalams. Karaliaus valdžia sustiprinta ir sostas 
skelbiamas paveldimu. Seimuose panaikinta liberum veto ir priimtas balsų dau- 
gumos sprendimas. Svarbiausias dalykas buvo tas, kad respublika skelbiama vie- 
nalyčiu politiniu vienetu - nebe „abiejų tautų respublika“, kaip buvo seniau. Ant- 
roji tauta - Lietuva visiškai išbraukta; liko tik „lenkų tauta“, „Lenkijos kraštai“. 

Kitą dieną, gegužės 3-ąją, konstitucija turėjo būti pateikta seimui. Iš pat ryto 
buvo pasiųsta kariuomenė į gatves galimiems neramumams sulaikyti. Kolontajaus 
paraginti miestiečiai užplūdo karaliaus pilies kiemą ir užpildė žiūrovams skirtas 
vietas seimo salėję. Daugelis seimo atstovų vis dar nesusivokė, ką visa tai reiškia, 
Išgirdę skaitomą konstituciją, jie laukė, kada ji bus svarstoma įprasta tvarka, ta- 
čiau tuoj pasigirdo šūksniai: „pritariam, priimam“ ir „prašom karalių prisiekti!“ 

Karalius buvo „parengtas“, nes pats dalyvavo „7 komiteto“ posėdžiuose, Po 
keleto atstovų kalbų jis vėl buvo prašomas prisiekti, ir tai padarė. Po to seimo 
atstovai buvo kviečiami į bažnyčią taip pat prisiekti konstitucijai. Vieni ėjo ir 

eidami abejojo. Kiti, kaip Lietuvos atstovas Kazimieras Nestoras Sapiega ir vysk. 
Kasakauskas, pakeliui apsisprendė prisiekti. Tik dalis atstovų liko salėje, tarp jų 
Lietuvos kancleris Aleksandras Mykolas Sapiega ir etmonas Mykolas Oginskis. 
Bet po priesaikos vysk. Kasakauskas atsisakė konstituciją pasirašyti. Nepasirašė 
nė vienas Lietuvos senatorius, nė vienas didikas. Savo parašus dėjo tik žemesnie- 
ji bajorai, tarp jų Žemaičių atstovai - J. Pšeciševskis, St. A. Girskis, M. P. Karpis, 
St. Olenskis. 

Konstitucijos autoriai matė, kad opozicija vis tiek bus neišvengiama, dėl to 
paskutiniame posėdyje, gegužės 5 d., paskelbė grasinimą: kas organizuos pasi- 
priešinimą ar pasisakys prieš konstituciją, bus laikomas krašto išdaviku ir bus 
teisiamas seimo teisme, kuris veiksiąs visą laiką. Opozicija dar vis nesireiškė, bent 
Lietuvoj, o „konstitucijos draugai“ plėtė savo klubus, ruošė konstitucijos dienas 
bei iškilmingus pagerbimus. Visa tai darė Varšuvos patikėtiniai, iš kurių uoliau- 
sias buvo pulkininkas Jokūbas Jasinskis. 

Prieš konstituciją buvo pasišovęs veikti grafas M. Zaleskis, minėtas teisinin- 
kas žemaitis. Jis buvo įtakingas ir gabus kalbėtojas seimuose, žymus demokratas 
ir bajoriškų laisvių gynėjas. Konstituciją jis laikė neteisėtai priimta, be to, nieko 
nedavusia piliečiams. Pirmo įkarščio metu jis ketino pats organizuoti pasiprieši- 
nimą, bet paskui jo atsisakė ir protestuodamas visiškai pasitraukė iš politinės 
veiklos. „Šviesiausias Lietuvos protas“ tuometinis vicekancleris Joakimas Chrep- 
tavičius, buvo taip pat nustebintas ir pasipiktinęs. Vilniaus atstovui Korsakui jis 
rašė, kad Konstitucija buvusi parengta neišmanėlių, skambiais šūkiais besišvais- 
tančių, nesubrendusių politikų*, 

Ši konstitucija praktiškai nebuvo patvirtinta, nes kraštas greitai prarado lais- 
vę.Ji neteko valstybinės reikšmės ir liko tik siekiamos „vienalytės Lenkijos“ sim- 
bolis. Bet ji ir toliau buvo populiarinama, netgi kuriamas jos kultas. Šiai akcijai 
vadovavo Kolontajus, gabus publicistas, politikas ir kunigas, lenkų revoliucinio 
patriotizmo kvėpėjas. Istorijoje jis dar žinomas kaip lenkų jakobinizmo tėvas, 
kartais vadinamas lenkiškuoju Robespjeru. 

Jakobinų vardas iškilo vėliau, bet jų metodai ėmė ryškėti jau antraisiais „re- 


formų seimo“ metais. 


* Šiuolaikiniai Lietuvos istorijos tyrinėtojai linkę daug teigiamiau vertinti Gegužės 3-o0sios 
konstituciją. Atsisakoma teiginio, kad ji buvusi nepalanki Lietuvai, pabrėžiamas jos modernumas. 

JAKOBINAI LENKUOSE, 
KARTUVIŲ GRĖSMĖ LIETUVOJE 


„Reformų seime“ turėjo dalyvauti visi Lietuvos vyskupai, išskyrus sufraga- 
nus. Bet Žemaičių vysk. Steponas Giedraitis dėl nesveikatos visai nedalyvavo. 
Aktyvūs seimo dalyviai buvo tik vyskupai: Vilniaus - Masalskis ir Livonijos - 
Juozas Kasakauskas. Jiedu pasirodė priešingi lenkų planams, siekiantiems varžyti 
Lietuvos teises. Pabūgę šių vyskupų įtakos, lenkai pradėjo juos pulti pačiame sei- 
me. Lietuvos atstovai savus vyskupus gynė ar bent teisino, ypač dėl jiems prikiša- 
mų „nusikaltimų“ valstybės gerovei. Šios atakos turėjo ir kitą tikslą - parengti dir- 
vą įstatymui prieš visus vyskupus. Toks įstatymas buvo patvirtintas 1789 m. liepos 
24 d. ir juo remiantis nusavintos vyskupų žemės kariuomenės išlaikymo fondui. 
Vyskupams buvo paskirtos algos ir jų padėtis prilyginta valdininkams. Tai buvo 
padaryta sekant prancūzų revoliucijos pavyzdžiu, nors ir švelnesne forma. Dėl šio 
įstatymo vysk. Masalskis apleido seimą ir netrukus išvyko užsienin, 

„Priėmus“ konstituciją, paaiškėjo ir Lietuvos kunigų nusistatymas. Vilniaus 
miesto prezidentas A. Tyzenhauzas apie tai rašė karaliui Poniatovskiui. Esą dvasiš- 
kiai sulaiką visus per juos siunčiamus įsakymus bei pranešimus. „Čionykštė visuo- 
menė jau įsitikino, kad dvasininkija, sekdama savo vyriausybe, yra priešinga kon- 
stitucijai. Net kunigai patriotai nedrįsta apšviesti liaudies. Jau ne vienas jų yra gavęs 
iš vyresniųjų pastabą, kad kunigų pareiga skelbti Evangeliją, o ne konstituciją“. 

Nesirašė į miestiečius ir Lietuvos bajorai, kaip to norėjo „konstitucijos drau- 
gai“. Tai buvo ženklas, kad jie nepalankūs konstitucijai. Dėl tokios bajorų laiky- 
senos karalius Poniatovskis skundėsi Rietavo kunigaikščiui Oginskiui. Pastarasis 
nebuvo konstitucijos šalininkas, bet, norėdamas karaliui įsiteikti, surado 50 vil- 
niškių bajorų ir su jais įsirašė į Vilniaus miestiečius. Ta proga buvo suruoštos 
iškilmės ir iškelta puota. Jos metu miestiečiai ėmė šūkauti: „konstitucija arba 
kartuvės!“, minėdami vyskupo Kasakausko vardą, ir tai pagadino visą reikalą. 

Žemaičiai, išskyrus kai kurias bajorų šeimas, laikėsi labai pasyviai, o Žemaičių 
seniūnas Antanas Gedgaudas netgi įtartinai. Jis atrodė šaltas kaip sfinksas, ir tai 
kėlė rūpesčio konstitucijos šalininkams. Jie laukė apskričių seimelių, kurie buvo 
atidėti 9 mėnesiams po konstitucijos priėmimo, Seimelių metu turėjo galutinai pa- 
aiškėti, kurioj pusėj atsistos bajorų dauguma, Per tą laiką „konstitucijos draugai“ 
rinko informaciją, ir J. Jasinskis gavo tokių žinių iš Kazimiero Nestoro Sapiegos. 
Žemaičiais „Nagurskiais, Gedgaudais (jaunaisiais) ir Pšeciševskiais galima pasiti- 

kėti, ypač jaunimu. Tik apie senąjį Gedgaudą reikia surinkti daugiau informacijos. 
Visiškai patikimi yra Viekšnių seniūnas Gorskis ir Mažųjų Dirvėnų Bilevičius (Juo- 
zas), kurio sūnus (Vincas) tarnauja artilerijoje“, atseit - pas patį Sapiegą. 

Seimeliui susirinkus Raseiniuose, tarp kitų bajorų į miestiečius įsirašė ir Dio- 
nizas Poška, tautinio Žemaičių sąjūdžio atstovas. Jis buvo priklausomas nuo įta- 
kingų savo giminių - Gadonų, Gorskių, Lopacinskių bei Nagurskių, kurie buvo 
konstitucijos šalininkai. Šie ir kiti įtakingesnieji ponai bandė organizuoti iškil- 
mingą priesaiką konstitucijai, bet dauguma bajorų, sukviesti bažnyčion, demonst- 
ratyviai iš jos išėjo. Jie tai padarė tariamai dėl protesto, kam seimelyje buvo pra- 
silenkta su įprastina tvarka, siūlant ne keletą, o vieną kandidatą į apskrities sek- 
retorius. Konstitucijos šalininkai nepasiekę savo tikslo Raseiniuose, apkaltino 
kai kuriuos saviškius kitame Varšuvos seime, Čia Žemaičių atstovai taip susikir- 
to, kad buvę sunku juos numalšinti. Seniūnas Gedgaudas buvo įžeistas krašto 
konstitucijos gynėjo Nagurskio, dėl to šį iškvietė net į dvikovą. 

Padėtis pasidarė kaitri ypač Vilniuje, kur veikė Jasinskio jakobinų klubas ir 
konstitucijos draugų celės. Vilniaus nuotaikų nebegalėjo atpažinti vysk. Masalskis, 
grįžęs 1792 m. kovo 5 d. iš užsienio. Gegužės pabaigoje miestiečiai buvo išvesti į 
gatves demonstruoti prieš konstitucijos priešus, kartu ir prieš grįžusį vyskupą. Mies- 
tiečiai šūkavo: „konstitucija arba kartuvės!“ Vysk. Masalskis pasijuto nesaugiai ir 
nutarė palikti Vilnių, bet minia pastojo kelią Kalvarijose ir neleido išvykti. Vysku- 
pas buvo tol laikomas ant kelio, kol policijos komisaras pristatė jam pasą. Vyskupas 
išskubėjo per Prūsus į Varšuvą ir čia netrukus užmezgė ryšius su lenkų opozicija. 

Opozicijai vadovavo trys lenkų didikai - du etmonai: Rzewuskis, Branickis ir 
vienas iš Potockių. Tuo laiku prūsų ir anglų sąjunga prieš rusus jau buvo iširusi. 
Rusai buvo baigę savo karus, ir anglai persimetė jų pusėn. Rusai pasijuto galį veikti 
ir pasiūlė lenkų opozicijai savo pagalbą. Opozicijos vadai, susitarę su rusais, sušau- 
kė lenkų bajorų suvažiavimą Targovicoje ir paskelbė kovą konstitucijai. Panašų 
suvažiavimą Vilniuje sukvietė broliai Kasakauskai. Opozicija, sulaukusi rusų pa- 
galbos, greit įveikė reformistus, nepasiruošusius ginklo kovai. Lietuvą perėmė val- 
dyti gen. Simonas Kasakauskas, tapęs didžiuoju etmonu. Jis atstatė senąją tvarką ir 
pabrėžė Lietuvos atskirumą nuo Lenkijos. Ponų padėtis dėl to nepasikeitė, išsky- 
rus tų, kurie buvo aktyvūs konstitucijos bei reformų šalininkai. Šie skubėjo išsigin- 
ti savo priesaikų bei įsirašymo į miestiečius. 

Miestiečiai, praradę buvusias teises, jautėsi labiausiai nepatenkinti. Juos ir 
ėmė ruošti sukilimui Jasinskis. Netrukus Vilniuje buvo įkurtas kovos centras, 

kuriam vadovavo Stanislovas Soltanas ir advokatas Gubovskis. Centras užmezgė 
ryšį su reformistų vadais Potockiu ir Kolontajumi, pasitraukusiais į Drezdeną. 
Tarp jų ir kovos centro Vilniuje ryšininku buvo žemaitis Karolis Prozoras. Šio 
centro patikėtiniais Žemaičiuose buvo Antanas Prozoras ir Raseinių paseniūnis 
Mykolas Klevinskis, o Kaune - trys broliai Zavišos - Ignas, Kazimieras ir Petras iš 
Juodųjų Zavišų. 


KOSCIUŠKOS SUKILIMAS IR 
LIETUVOS VYSKUPŲ ŽUDYMAS 


Reformistų veikla gyvėjo ir aštrėjo ypač Lenkijoje. Naują akstiną jiems davė 
jakobinų laimėjimas Prancūzijoje. Jakobinizmas ėmė darytis populiarus ir kituo- 
se kraštuose, ypač Austrijoje ir Prūsuose. Lenkų jakobinai leido brošiūras, kurio- 
se buvo puolamas ypač kleras, vienuoliai, bažnytinė hierarchija ir Romos kurija, 
kaip despotizmo ir feodalizmo ramsčiai. Kai kurie leidiniai, kaip Te Deum lauda- 
mus parodija, buvo kupini burnojimo ir pasityčiojimo. Dalis tų leidinių pasiekė ir 
Lietuvą bei Žemaičius. 

Anglai apsisprendė pradėti kovą prieš jakobinų diktatūrą Prancūzijoje, Prū- 
sai ir rusai sekė įvykius Lenkijoje ir buvo pasirengę veikti, tik laukė ženklo. Pran- 
cūzų jakobinai 1793 m. sausio 21 d. nukirto galvą karaliui Liudvikui XVI, o po 
trijų dienų rusai ir prūsai įvykdė antrąjį Lietuvos bei Lenkijos padalijimą. Lietuva 
neteko Minsko ir Brastos vaivadijų ir dalies Naugarduko bei Vilniaus sričių. Jas ir 
lenkiškąją Ukrainą perėmė rusai, o kašubus su Dancigo uostu prisijungė Prūsai. 

Kitais metais, kovo 4 d., lenkai sukilimą prieš rusus ir prūsus pradėjo anks- 
čiau, negu buvo sutarta su generolu Tadu Kosciuška, kuriam buvo pavesta vado- 
vauti sukilimui. Amerikos laisvės kovų didvyris Kosciuška, kilęs iš rytų Lietuvos, 
kitados norėjęs likti Lietuvos karo tarnyboje, buvo pakviestas vadovauti dėl di- 
delio autoriteto ir gabumų. Sukilimą praktiškai rengė reformistai (Potockis) ir 
lenkė savo pusėn jakobinai (Kolontajus). Lietuvoje sukilimą paskelbė kovo 16- 
ąją Šiauliuose gen. Giedraitis su kauniškiu Petru Zaviša, raseiniškiu Prozoru ir 
vysk. Masalskio svainiu Niesielovskiu. Giedraitis kovėsi su Simono Kasakausko 
pulku ties Šatėmis, bandė su savo divizija paimti Vilnių, bet nepavyko, puolė 
Liepoją, bet rusai privertė jį pasitraukti. Majoras Ig. Zaviša, Petro brolis, vadova- 
vo kovoms Žemaičiuose ir mūšyje ties Salantais buvo sunkiai sužeistas. 

Šitaip pradėtos kovos pasirodė nesėkmingos. Daug geriau sekėsi lenkams, 
kurie miestiečių padedami pirmiausia išvadavo Krokuvą, o paskui Varšuvą. Ši 
taktika buvo panaudota Vilniuje, vadovaujant pulk. Jasinskiui. Jo suorganizuoti 
miestiečiai metėsi į kovą ir per vieną naktį - iš balandžio 23 į 24 d. - įveikė trigu- 
bai didesnes rusų jėgas. Po šio laimėjimo Kosciuška paskyrė Jasinskį viso sukili- 
mo Lietuvoje vadu. 

Paimant Vilnių, į nelaisvę pateko Kasakauskas. Kitą dieną, balandžio 25, Ja- 
sinskio sprendimu jis buvo pakartas Vilniaus aikštėje. Tą pačią dieną buvo suda- 
ryta Vyriausioji Tautinė Lietuvos Taryba ir įkurta „Piliečių draugija liaudies ta- 
ryboms remti“. Visa buvo daroma prancūzų revoliucijos pavyzdžiu. Visi luomai 
kviesti kovon ir valstiečiams žadėta laisvė. Į sukilimą buvo bandyta įtraukti ir 
kunigus. Vyriausion Tarybon buvo pakviestas Vilniaus universiteto profesorius 
bei liaudies mokyklų organizatorius kun. Mykolas Karpavičius. Į liaudies tvarkos 
tarybas buvo įrašyti - buvęs jėzuitas Tadas Jurevičius Gardine, buvęs jėzuitas 
Dominykas Mogėnas Kaune, infulatas bei vysk. Bukota Raseiniuose. 

Sukilėliams pavyko pašalinti rusus iš daugelio miestų. Bet jų pačių frontas 
ėmė skilti pirmiausia Lietuvoje, o paskui ir Lenkijoje. Lietuvos bajorai kaltino 
Jasinskį jakobizmu ir skundė Kosciuškai. Jasinskis siekė viską centralizuoti savo 
rankose ir lenkė sukilimą į lenkų pusę. Dėl to buvo panaikinta Vyriausioji Lietu- 
vos Taryba ir sudaryta bendroji taryba Lenkijoje. Dėl to lietuviai buvo suerzinti, 
o Kosciuška buvo priverstas Jasinskį atšaukti į Lenkiją. Jo vieton buvo paskirtas 
gen. Wielhorskis, nors lietuviai turėjo savų generolų. Pagaliau lietuvius pasiekė 
žinia, kad Varšuvoje birželio mėnesį lenkų jakobinai pakorė du Lietuvos vysku- 
pus - grafą Juozapą Kasakauską ir kunigaikštį Igną Masalskį. Šiedu vyskupai bu- 
vo iškviesti Varšuvon dalyvauti atgaivintoje Respublikos Taryboje, Ten buvo su- 
kilėlių areštuoti ir įkalinti. Apie tai patyręs, nuncijus Litta bandė juos gelbėti, bet 
vysk, Kasakauską jakobinai pakorė Varšuvos aikštėje, o vysk. Masalskį, pagrobę 
naktį, nužudė slapta. Kosciuška teisė žudikus ir juos nubaudė, bet jakobinai ėmė 
paraližiuoti jo paties veiklą. Kolontajaus vadovaujami, jie Kosciušką bandė paša- 
linti iš sukilimo vadovybės ir ją perimti į savo rankas. 

Tuo tarpu rusai ir prūsai suderintomis jėgomis toliau gniaužė sukilimą. Ja- 
sinskis, grįžęs Lenkijon ir pakeltas generolu, žuvo viename mūšyje prie Varšu- 
vos. Kosciuškos pagrindines jėgas rusai įveikė spalio 10 d. ir jį patį sužeistą paė- 
mė į nelaisvę. Sukilimas buvo palaužtas ir kraštas trečią kartą padalytas. Rusai šį 
kartą pasigrobė visą Lietuvą, išskyrus Užnemunę su Suvalkų trikampiu, kurie 

teko prūsams. Šie dar gavo Mozūrus ir didžiąją Lenkiją, o austrai išlaikė visą ma- 
žąją Lenkiją - Galiciją. Taip buvo įvykdytas sakso Augusto II kitados planuotas 
Respublikos padalijimas. Tik saksai šiose dalybose jau nedalyvavo. 


DAR DVI BUKOTOS KELIONĖS IR STAIGI MIRTIS 


Ligi Petro I Maskva buvo nereikšminga ir Europoje mažai žinoma kunigaikš- 
tystė. Dabar ji išaugo ir garsėjo carų despotizmu, neturinčio pavyzdžio europi- 
nėse monarchijose. Kitą Europos polį sudarė revoliucinė Prancūzija. Šitaip po 
Lietuvos pavergimo vertino Europos padėtį nežinomas autorius, įteikęs platų 
raštą popiežiaus nuncijui Varšuvoje. Carų despotizmas, pasak jo, „sukėlęs kruvi- 
nas scenas, kurios šiurpina Europą“, ir kas keisčiausia, kad „tokius nereliginius 
despotus (despotes irreligieux) garbina bet kurio kulto ir karališko autoriteto 
priešai“ - prancūzų revoliucionieriai. Prancūzų jakobinai siekią išardyti kaimy- 
nines valstybes „panašiu būdu, kaip šiaurės barbarai rusai“. 

Rusų elgsena Lietuvoje, po trečiojo padalijimo, tikrai buvo barbariška. Mi- 
nėtame rašte pastebima, kad „patriotai slapta žudomi“, kiti gaudomi, įkalinami 
ir tremiami. Daug nekaltų žmonių buvę žiauriai nubausti ir išrauti iš savo žemės. 
Kiti, tarp jų ir Šiluvos infulatas Bukota, buvo priversti pareikšti ištikimybę ru- 
sams. Žudymus tęsė ir lenkų jakobinai, bausdami tuos, kurie, jų akimis, išduoda- 
vo Lenkijos interesus. Taip du poliai - rusiškasis ir lenkiškai prancūziškasis susi- 
tiko Lietuvoje ir tęsė tarpusavio lenktynes. 

Rusams išblaškius politinius vadus, o lenkams nužudžius du įtakingus vys- 
kupus, nebuvo kam rūpintis prispaustais Lietuvos žmonėmis. Dėl to ėmėsi žygių 
vienintelis likęs vyskupas Steponas Giedraitis. Jis sudarė Žemaičių delegaciją ir 
pasiuntė į Petrapilį prašyti, kad būtų paleisti kaliniai žemaičiai. Delegacijos va- 
dovais buvo parinkti Šiluvos infulatinis sufraganas Tadas Bukota, Žemaičių ko- 
adjutorius Juozapas Arnulfas Giedraitis ir „Telšių apskrities atstovas“ kan. My- 
kolas Dluskis. Pastarojo įterpimas į šią delegaciją kelia kai kurių neaiškumų. Kilęs 
iš Palenkės, prie Lomžos, Dluskis Vilniuje tapo kunigu, įsijungė į masonus ir buvo 
prisidėjęs prie Jasinskio jakobinų klubo. Dėl jo ryšių su lenkų „patriotais“, kara- 
lius Poniatovskis pasiūlė jį į Vilniaus kapitulą, kur jis gavo kanauninko - pagalbi- 
ninko vietą. Ši vieta, kaip ir pats jo asmuo, nebuvo reikšmingi Vilniuje, juo labiau 
jie nebuvo svarbūs Žemaičiams. Su Žemaičiais jis tiek turėjo bendra, kad jo gimi- 

nės Venslauskiai gyveno Telšių apskrityje. Į Žemaičių delegaciją jis buvo patekęs dėl 
savo ryšių su Ig. Houvaltu, kuris buvo Žemaičių prelatas skolastikas, kartu ir Vil- 
niaus kanauninkas bei vilniškių masonų vadovybės narys. Turėdamas nemažai įta- 
kos vysk. S. Giedraičiui, Houvaltas ir bus pasitarnavęs savo ložės „broliui“. Vėliau šie 
„broliai“ išsiskyrė, siekdami tos pačios Vilniaus prelato arkidiakono ir Trakų infula- 
tinio sufragano vietos, nes tuo metu turėjo būti koks nors bendras abiejų tikslas. 

Delegacija, 1795 m. kovo mėnesį pasiekusi Petrapilį, mezgė ryšius su įtakingais 
rusų valdžios asmenimis ir buvo priimta carės Kotrynos II. Jucevičius (O uczionych 
Žmudzinach) teigia, kad po to žemaičiai buvo paleisti iš nelaisvės. Bet greičiausiai tai 
įvyko tik po metų, kai mirė Kotryna II ir caru tapo Povilas I, paskelbęs amnestiją. 

Rusai panaikino Žemaičių seniūniją, bet paliko tris apskritis ir jas prijungė 
prie Vilniaus gubernijos. Šiluva buvo padaryta valsčiumi su 5 seniūnijomis ir 148 
vietovėmis. Be to, Šiluvoj įkurtas policijos rajonas, vienas iš 56 rajonų Raseinių 
apskrityje, ir jam priskirti aštuoni valsčiai. Iš Žemaičių vyskupijos buvo atskirta 
Užnemunė. Iš jos ir Suvalkų trikampio, kuris teko prūsams iš Vilniaus vyskupijos, 
buvo įsteigta (1793) nauja Vygrių (vėliau Seinų) vyskupija ir jos ganytoju paskirtas 
Vilniaus universiteto profesorius Karpavičius. Lietuvos vyskupijos neteko ryšio su 
metropolija Gniezne, Mogiliovo arkivyskupija dar neturėjo teisių į naujai prisi- 
jungtas Rusijai vyskupijas. Tat vėl iškilo Vilniaus metropolijos kūrimo klausimas, 
ir tuo ėmė rūpintis vysk. S. Giedraitis, kitados kėlęs šį reikalą Varšuvos seime. Grei- 
čiausiai dėl to į Gudiją buvo pasiųstas Šiluvos infulatas bei vyskupijos juristas Ta- 
das Bukota. Nėra tikslių žinių, kur jis vyko - pas arkivysk. Sestrencevičių, ar pas 
jėzuitus. Pirmasis turėjo daugiau įtakos Petrapilyje, Kotrynos II aplinkoje, o jėzui- 
tai - tarp Povilo I šalininkų, Sestrencevičius* jėzuitams nebuvo palankus, bet juos 
mėgo caras Povilas I ir pažadėjo jiems leisti grįžti į Vilnių, kad perimtų kitados 
valdytą universitetą. Jėzuitai galėjo paremti vysk. Giedraičio planą, tuo tarpu ma- 
žiau palankumo buvo galima tikėtis iš arkivyskupo Sestrencevičiaus. 


* Stanislovas Sestrencevičius-Bogušas (1731-1862) gimė evangelikų reformatų šeimoje. 
Išsilavinimą gavo Kėdainių gimnazijoje ir Berlyne, tarnavo Radviloms. Kataliku tapo apie 1753 m. 
Buvo globojamas Vilniaus vyskupo Ignoto Masalskio, kuris jį paskatino tapti kunigu. 1773 m. 
paskirtas Vilniaus vyskupijos sufraganu Gudijai ir įšventintas vyskupu. Pelnė Kotrynos II palanku- 
mą ir gavo iš jos pavedimą rūpintis visais Rusijos imperijos katalikais bei po pirmojo Respublikos 
padalijimo tapo Kotrynos įsteigtos naujos Mogiliavo vyskupijos vyskupu. Mogiliavo vyskupiją pa- 
kėlus arkivyskupija, tapo arkivyskupu. Prisidėjo prie Katalikų Bažnyčios administracinio sutvarky- 
mo Rusijos imperijoje. Kaltintas didesne ištikimybe Rusijos valdovams nei Popiežiui. 

Bukota išsiruošė kelionėn 1795 m. gruodžio pradžioje ir, nepasiekęs Mins- 
ko, gruodžio 12 d. staiga mirė Chmarų dvare, prie Siemkovo. Jo mirtį skaudžiai 
atjautė vysk. Giedraitis, kaip matyti iš jo cirkuliarinio rašto vyskupijos kunigams. 
Ganytojas apgailestavo netekęs didelių dorybių sufragano, prispaustųjų globėjo 
ir vargšų tėvo. 

Ar ši mirtis buvo natūrali, ar paspęsta priešų, sunku pasakyti. Bukota buvo 
dar vos 55 metų, ir atrodė geros sveikatos. Jis galėjo iškilti kaip tik šiuo metu, 
kada reikėjo naujų tvirtų asmenybių tarp Bažnyčios hierarchų. Bet tokių asme- 
nybių negeidė rusai ir vargu ar norėjo lenkų patriotai. Kaip tik tuo metu vieni ir 
antri griebdavosi žudymų, o pastarieji šias priemones taikė įtakingiausiems dva- 
riškiams. Neaiškumo kelia ir tas faktas, kad Bukotos palaikai nebuvo grąžinti 
Šiluvai, kur jis save įamžino. Jį gana tyliai palaidojo brolis prel. Antanas parapi- 
nėje Radaškovičių bažnyčioje, kurią kitados įkūrė Šiluvos steigėjas Petras Ged- 
gaudas. Po Gedgaudo ir Kazakevičiaus Šiluva neturėjo kito, tiek nusipelniusio ir 
tiek gera padariusio kaip Bukota. 

Siluva vyskupų 
Giedraičių 
valdymo metu 


iedraičių giminė, žinoma ryškesniu lietuviškumu bei katalikiškumu, įsi- 
pynė žemaičių ir Šiluvos istorijon jau anais reformacijos ir restauracijos laikais. 
Dabar vėl, kada iškilo rusifikacijos ir pravoslavinimo pavojus, Giedraičiai - trys iš 
eilės - vadovavo Žemaičių dvasinei kovai. Vieną jų gavo ir Šiluva gana ilgam, net 
50-čiai metų, iš pradžių kaip infulatą pagalbininką, paskui infulatą, pagaliau infu- 
latą sufraganą. Apie šį trečiąjį ano meto Giedraitį mūsų istorija mažiau ką nors 
žino. Anie du - Steponas ir Juozapas Arnulfas buvo Žemaičių ordinarai, o šis - 
Simonas, infulatas sufraganas, liko lyg ir anų šešėlyje. Vis dėlto jo vaidmuo anuo 
Lietuvos pavergimo pradiniu laikotarpiu buvo neeilinis, juoba kad jis pranoko 
pačios Šiluvos reikalus. 


ANTRASIS INFULATAS SIMONAS GIEDRAITIS 


Simonas Giedraitis, nors iš tos pačios ukmergiškių Giedraičių giminės, gimė 
1764 m. spalio 30 d., Vilkijoje, Jagminiškių dvare. Tėvas Kazimieras tuo metu bu- 
vo Ukmergės apskrities karinis referatas. Motina Ona buvo iš žinomos kunigaikš- 
čių Mirskių giminės. Naujagimiui buvo duota trys vardai - Simonas, Tado ir My- 
kolo, iš kurių jis vartojo tik pirmąjį. Jį krikštijo ir krikšto tėvu buvo Vilkijos kle- 
bonas kan. Antanas Berkas. 

Jaunasis kunigaikštis iš pradžių mokėsi namie, paskui apskrities mokykloje 
Kaune. Čia, Šv. Petro ir Povilo bažnyčioje (dabartinėje arkikatedroje bazilikoje), 
jis, keturiolikmetis, 1778 m. buvo sutvirtintas Livonijos vysk. Juozapo Kasakaus- 
ko. Sulaukęs 18 m. jis apsisprendė tapti kunigu ir 1782 m. atvyko į Varnių kunigų 

seminariją, kur kitais metais vasario 2 d. gavo mažuosius šventimus. Varniuose 
mokėsi ligi 1785 m. vasaros ir gavo subdiakono šventimus. Nuo tada jį pradėjo 
globoti Žemaičių ganytojas Steponas Giedraitis, laikomas jo ir kitų tada Žemai- 
čiuose buvusių Giedraičių dėde. Vysk. Steponas paėmė Simoną iš Varnių ir perkėlė 
į Varšuvos seminariją, kur jis mokėsi tik vienerius baigiamuosius metus . Antrus 
metus jis liko Varšuvoje, dirbdamas nunciatūros raštinėje. Čia, Varšuvoj, 1787 m. 
spalio 21 d. jį įšventino į kunigus atvykęs Žemaičių sufraganas Antanas Malinaus- 
kis. Po to kun. Simonas laikė specialius egzaminus ir tų metų gruodžio 9 d. iš Vil- 
niaus akademijos gavo diplomą ir teologijos daktaro laipsnį. Kitų metų pradžioje 
vysk. Steponas paskyrė jį infulato pagalbininku Šiluvoje. Po pusantrų metų jis išsi- 
kėlė į Vilnių, nes karalius Poniatovskis jį paskyrė Lietuvos tribunolo teisėju. 

Tuo metu buvo rengiama konstitucija Varšuvoje ir organizuojami konstituci- 
jos draugai Vilniuje. Į šią srovę turbūt norėta įtraukti ir Simoną Giedraitį, nes jam 
buvo suteiktas šv. Stanislovo ordinas. Tokius ordinus ieškodamas šalininkų gau- 
siai dalijo karalius Poniatovskis. Bet nėra žinių, ar Simonas Giedraitis būtų pasida- 
ręs konstitucijos draugu. Greičiausiai jis vengė savo globėjo vysk. Stepono, kuris 
buvo priešingas šiai srovei. Dar būdamas Vilniuje, vysk. Steponas jam pridėjo dvi 
naujas beneficijas: Vilkijos klebono ir prelato prepozito pagalbininko. 

Kai rusai pavergė Lietuvą, Giedraitis iš Vilniaus grįžo į Žemaičius. Bukota tuo 
metu su delegacija vyko į Petrapilį. Vėliau pastarasis išvyko į Gudiją ir iš ten nebe- 
grįžo, palikęs Simonui Giedraičiui laisvą infulato ir sufragano vietą. Tada Giedrai- 
tis galutinai persikėlė į Šiluvą, tapdamas pilnuinfulatu, o už pusmečio - 1796 m. 
gegužės 12 d. - buvo nominuotas sufraganu į Bukotos vietą. Šiai nominacijai pagal 
naują rusų tvarką reikėjo gauti caro sutikimą, bet jis nebuvo gautas. 

Tais pačiais metais (1796) Šiluva gavo naują vikarą, žemaitį iš Lenkimų pa- 
rapijos (Skuodo valsčiaus), naujai vysk. Stepono Giedraičio įšventintą Jurgį Pa- 
brėžą, buvusį Medicinos studentą Vilniaus Aukštojoje mokykloje, Kosciuškos su- 
kilimo dalyvį, vėliau išgarsėjusį pamokslininką, botaniką ir pirmąjį Lietuvos flo- 
ros tyrinėtoją. Jis čia buvo neilgai (vos vienerius metus), bet tais pirmaisiais ku- 
nigystės metais Šiluvoje išaiškėjo, kokio tipo kunigu jis ketino būti. Tai rodo jo 
pasižymėti ketinimai: 1. Visas savo pareigas, net mažiausias atlikti be apsileidi- 
mo; 2. atlikti jas iš Dievo meilės, aukojant jo garbei; 3. atlikti su didžiausiu noru, 
nes dėl Dievo daroma; 4. visuomet turėti Akivaizdoje Viešpatį Dievą; 5. Dievo 
Motiną laikyti savo motina, globėja ir saugotoja; 6. viską taip daryti tarsi turėtų 
tuoj mirti, 


248 


RUSIJOS KONKORDATAS 
IR KANDIDATAI Į NAUJUS VYSKUPUS 


Po vysk. Masalskio nužudymo vysk. Steponas Giedraitis laikė save vieninte- 
liu kandidatu į sostinės ganytojus. Jis rūpinosi jau anksčiau, jog Vilniaus vysku- 
pija būtų padaryta metropolitine arkivyskupija. Dėl persikėlimo iš Žemaičių į 
Vilnių jis buvo gavęs ir caro Povilo I užtikrinimą“. Dar liko laukti nuncijaus, kad 
jis sutvarkytų šį reikalą su Šv. Sostu. 

Nuncijus Litta atsirado Petrapilyje 1797 m., atsivežęs plačius įgaliojimus steig- 
ti naujas vyskupijas bei pertvarkyti senąsias. Mogiliavo arkivysk. Sestrencevi- 
čius, matyt, žinojo apie vysk. Stepono Giedraičio planus, todėl skubėjo užbėgti 
įvykiams už akių. Mogiliovą valdyti jis paliko savo oficiolui kan. A. Berentui, o 
pats persikėlė į Petrapilį. Kai nuncijus rengė naują konkordatą su rusų valdžia, 
Sestrencevičius gavo valdžios sutikimą išskirti katalikų reikalus iš bendro religi- 
jų departamento ir sudaryti atskirą įstaigą, vėliau pavadintą Dvasine katalikų ko- 
legija. Sestrencevičius pasidarė šios įstaigos pirmininku ir kartu oficialiu ryši- 
ninku tarp nuncijaus ir rusų valdžios, rengiant konkordatą“. Nuncijus norėjo grei- 
tai viską spręsti, bet negalėjo užmegzti ryšio su Roma. Popiežius tuo metu buvo 
Napoleono nelaisvėje, o kardinolai išblaškyti bei ištremti. 

Konkordatas pagaliau buvo pasirašytas 1798 m. ir vyskupijų reikalas taip su- 
tvarkytas: nedidelė Mogiliavo vyskupija, turinti 225 936 katalikus (neskaitant vai- 
kų), buvo padaryta metropolija ir jos arkivyskupu paskirtas Sestrencevičius. Didžiau- 
sia Vilniaus vyskupija, turinti 279 632 katalikus, priskirta Mogiliavo arkivyskupijai. 
Livonijos vyskupija padalyta tarp Mogiliavo ir Vilniaus. Dar įsteigta nauja Minsko 
vyskupija, apimanti 112 214 katalikų, ir jos ganytoju paskirtas Olykos infulatas Jo- 
kūbas Dederka, kilęs iš Ukmergės apskrities. Prie Mogiliavo arkivyskupijos prijung- 
tos ir anksčiau buvusios vyskupijos - Lucko Podolėje ir Kameneco Voluinėje. Met- 
ropolijos sostinės klausimu nuncijus Litta buvo kitos nuomonės: siūlė Vilnių, bet 
naujasis caras Povilas I per savo kanclerį šį pasiūlymą atmetė“. Vilniaus ganytoju 
buvo paskirtas buvęs Livonijos vyskupas Jonas Kasakauskas, nužudytojo vyskupo 
Juozo brolvaikis. Caro pažadas dėl Vilniaus metropolijos liko netesėtas. Tai buvo 
smūgis vysk. S. Giedraičiui. Bet caras pastarajam pranešė, jog jo giminaitis Simonas 
Giedraitis, Šiluvos infulatas, nominuojamas Žemaičių sufraganu ir skiriamas į ko- 
misiją rinkti sufraganus kitoms vyskupijoms. Deja, ir šį kartą Simonas Giedraitis 
netapo vyskupu, nes nuncijus Litta greitai buvo išprašytas iš Rusijos. 

Arkiv. Sestrencevičius, pasijutęs laimėtoju, pradėjo kovą prieš jo nemėgia- 
mus jėzuitus. Caras stojo jų ginti, liepė Sestrencevičių pašalinti iš Petrapilio ir 
atėmė teisę jam valdyti metropoliją“. Nežinia, kaip toliau būtų vystęsi visi reika- 
lai, jei būtų nenužudytas caras Povilas I. Naujas caras Aleksandras I 1801 m. leido 
Sestrencevičiui grįžti Petrapilin ir toliau tvarkyti metropolijos reikalus Netru- 
kus Sestrencevičius gavo progą pašalinti iš pareigų senąjį Žemaičių ordinarą Ste- 
poną Giedraitį ir 1801 m. liepos 11 d. jo vieton paskirti koadjutorių Juozapą Ar- 
nulfą Giedraitį. Nauju koadjutoriumi Žemaičiams Juozapas Arnulfas rugpjūčio 
30 d. pristatė Šiluvos infulatą Simoną Giedraitį. Į tai Roma atsiliepė po metų ir 
Vilniaus vysk. Kasakauskui pavedė atlikti Simono Giedraičio procesą . 

Bet tuo metu ėmė veikti Sestrencevičius, kartu su caro paskirtąja komisija, 
rinkdamas kandidatus į sufraganus bei koadjutorius kitoms vyskupijoms. Be Si- 
mono Giedraičio, nominuoto koadjutoriumi, Žemaičių sufraganu buvo numaty- 
tas Ignas Giedraitis, dar gana jaunas, „svietiškai“ nusiteikęs, eilę metų trynęsis 
Petrapilio rusų diduomenėje. Mogiliavui buvo parinktas sufraganu Sestrencevi- 
čiaus patikėtinis prel. A. Berentas, o Luckui koadjutoriumi Vilniaus universiteto 
profesorius, kun. Jeronimas Stroinovskis. Į Vilniaus sufraganus bei Trakų infula- 
tus buvo daugiau kandidatų: pirmiausia Minsko vysk. Dederkos pasiūlytasis kan. 
Antanas Bukota, buvusio Šiluvos infulato-sufragano brolis ir anksčiau nužudy- 
tojo vysk. Masalskio kancleris. Po Trakų infulato-sufragano Petro Palubinsko mir- 
ties į šią vietą brovėsi du Vilniaus kapituliavai [kapitulos nariai], masonų broliai 
- Mykolas Dluskis ir Ignas Houvaltas. Galutinį žodį dėl kandidatų turėjo tarti 
naujasis Vilniaus vyskupas Jonas Kasakauskas, ir jis, „atsižvelgdamas į esamą VIil- 
niaus vyskupijos apdėtį, pasisakė už prel. Houvalto kandidatūrą“. 

Sestrencevičius nelaukė, kol atvyks naujasis nuncijus. Be Romos pavedimo 
jis pats ėmėsi organizuoti šių parinktų bei caro patvirtintų kandidatų apklausi- 
nėjimo procesą. Kai nuncijus Arezzo atvyko į Petrapilį, procesai jau buvo baigti 
ir caro kanceliarijos viršininkas Voroncovas prašė patvirtinti iškeltus kandida- 
tus. Nuncijus negalėjo to padaryti, nes procesai buvo atlikti nekanoniškai. Dėl to 
užvirė diplomatinė kova tarp rusų valdžios ir Romos. Ji baigėsi tuo, kad trys kan- 
didatai - Ignas Giedraitis, A. Berentas ir Ignas Houvaltas visiškai atkrito, o Jero- 
nimas Stroinovskis, daug vėliau buvo konsekruotas Lucko koadjutoriumi “. Ka- 
dangi prie tos grupės buvo prijungtas ir Šiluvos infulato Giedraičio procesas, tai 
Roma ir jį atidėjo į šalį. 

RUSAI GAUDO REKRUTUS 
PER SILINIŲ ATLAIDUS 


Netapęs sufraganu, Simonas Giedraitis ėmė labiau rūpintis Šiluvos reikalais 
bei pastatais. Pataisė bažnyčios stogą ir naujai perstatė koplyčią ant akmens, nes 
esamoji buvo sena ir per maža. Statė ją medinę kokios buvo ir pirmosios dvi - 
kazakevičinė ir sapieginė. Ši trečioji buvo padidinta ligi 8 sieksnių ilgio ir 5 plo- 
čio. Koplyčios viduje ant akmens buvo įrengtas altorius su 4 kolonomis, tarp ku- 
rių pastatyta marmurinė Marijos statula, Bukotos pargabenta iš Anglijos. Virš 
statulos buvo įrašytas kreipinys: Swejkata Ligonių, melskis už mus!" 1804 m. darbas 
buvo baigtas ir koplyčia pašventinta per Šilinių atlaidus. 

Tais metais Napoleonas pradėjo su prūsais karą, kuriuo visi žemaičiai gyvai 
domėjosi. Karas užtruko 3 metus, o kai jis baigėsi, Šilinių atlaidai virto kruvinu 
maldininkų susirėmimu su rusais dėl rekrutų gaudymo. Rekrutai buvo rusų caro 
Petro I išradimas, nežinomas kituose kraštuose. Caras gaudė jaunuolius iš baudžiau- 
ninkų ir juos darė amžinais kareiviais. Daug žemaičių jaunuolių rusai buvo sugau- 
dęjau per septynerių metų karą (1756-1763) ir nežinia kur jie paguldė savo galvas 
už rusų imperijos reikalus. Nuo pat okupacijos pradžios rusai vėl ėmė rekrutus iš 
pradžių po vieną vyrą nuo 500 gyventojų, paskui po du ir tris, 1796 m. po penkis; 
po to vėl mažino skaičių. Rekrutus iš savo baudžiauninkų turėjo pristatyti patys 
ponai; už nepristatytą rekrutą reikėjo valdžiai mokėti 500 rublių sidabru. Niekas 
nenorėjo būti išvežtas visam amžiui iš savo krašto, dėl to vyrai bėgo iš namų į 
Užnemunę ir Prūsiją arba slapstėsi. Ponai su ginkluotais sargais juos gaudė ir prie- 
varta pristatinėjo kaip vergus rusams ', Vienerius metus (1806) rusai rekrutų ne- 
ėmė. (Tokiu atveju valstiečiai turėjo mokėti rekrutų mokestį 500 sidabro rublių 
nuo 500 gyventojų). Tada rusai kariavo Prūsų pusėje prieš Napoleoną ir savo ka- 
riuomenę gabeno per Žemaičius. Žygiuodami visais keliais, nusiaubė pakeles, dėl 
to labai nukentėjo ir Šiluvos apylinkės. Gyventojai turėjo rusų įguloms vežti mais- 
tąir pašarą prie Nemuno. Žemaitija pasidarė tikras karo užfrontis. Karių ir žmonių 
judėjimas sumaišė gyvenimo tvarką, kėlė nerimą, netikrumą ir nesaugumą. Kai 
kur dėl maisto stokos, ypač 1807 m. žiemą, ėmė reikštis badas. 

Rusai nebenorėjo erzinti gyventojų, kurie ir taip jau laukė Napoleono, dėl to 
nebeėmė rekrutų. Bet Napoleonas, įveikęs prūsus ir atstūmęs rusus, nėjo toliau per 
Nemuną. Priešingai, liepos 19 d. Tilžėje jis pasirašė sutartį su caru Aleksandru I. Po 
torusai nutraukė visus Žemaičių ryšius su Užnemune ir Kuršu. Anksčiau žmonės ir 

ponai veždavo savo produktus į Klaipėdą ar Liepoją, o iš ten gaudavo reikalingų 
prekių. Dabar nieko negalėjo nei išvežti, nei gauti. Labiausiai skundėsi ponai, nes 
nebuvo iš ko gauti pinigų ir mokėti mokesčių. Rietavo kunigaikštis M. K. Oginskis 
rašė carui, prašydamas lengvinti padėtį. Žemaitija, jo žodžiais, buvusi turtingiau- 
sia Lietuvos sritis, dabar atsidūrusi apverktinoje padėtyje". Bet caro administraci- 
ja tik atnaujino rekrutų ėmimą. Dėl rekrutų 1807 m. įvyko nelauktas kaimiečių 
pasipriešinimas Šiluvoje, Karas buvo ką tik pasibaigęs ir į Šilinių atlaidus vėl su- 
plaukė didesni būriai maldininkų. Jauni vyrai taip pat išdrįso atvykti. Tai pastebė- 
jusi vietos rusų policija pasitelkė kariuomenę, apsupo miestelį ir ėmė vyrus ran- 
kioti. Tarp žmonių kilo sąmyšis ir pyktis dėl įsibrovėlių grubaus elgesio. Vyrai ban- 
dė slėptis, kiti priešinosi, pavartodami net ginklus. Vyrų susirėmimas su rusais 
įsiūbavo minias, kurios puolė juos. Matyt, šių nebuvo tiek daug, kad jie buvo pri- 
versti pasitraukti. Šį įvykį savo rankraščių II tome užrašė Antanas Klementas, pa- 
stebėdamas, jog panašių atsitikimų pasikartoję ir vėliau. Jauni vyrai paskui būriais 
bėgę į Prūsus, kiti ėję į miškus ir, vargo verčiami, apiplėšdavę praeivius“. 

Per kitus dvejus metus rusai vėl padidino rekrutų skaičių ligi penkių vyrų 
nuo 500 gyventojų. Tai vėl suerzino ponus, nes šie nebenorėjo turėti naujų ne- 
malonumų su baudžiauninkais. Valstiečiai laukė prancūzų ir atvirai kalbėjo, jog 
tada pasibaigs baudžiava bei rekrutų grėsmė. Ponų pyktis, kaip rašė Klementas, 
nukrypo ypač prieš prancūzus. Esą prancūzai 1794 m. sukurstę lenkus ir lietu- 
vius sukilti bei paskubinę galutinę Lietuvos okupaciją. Tą sukilimą prancūzai iš- 
naudoję tik savo tikslams siekti; Napoleonas vien lenkams nepriklausomybę su- 
teikęs, o Lietuvą palikęs rusams". 

Žemaičių didžiūnai, nors ir spaudžiami rusų, išlaikė atsparumą ir bandė užim- 
ti administracines pozicijas. Visų apskričių seimelius bei gubernijos bajorų seimus 
rusai įsakė (nuo 1801) sušaukti Vilniuje. Žemaičiai turėjo daugiausia bajorų, tad į 
Vilniaus seimus jų suvažiuodavo tūkstantis. Tokiu balsų skaičiumi jie galėdavo iš- 
sirinkti savus žmones į gubernijos valdininkus. Keletą metų žemaičiai sėdėjo mar- 
šalkos prezidento ir aštuonių teisėjų kėdėse pačiame Vilniuje. Tuo buvo nepaten- 
kinti kiti Lietuvos bajorai ir 1808 m. rusams įteikė skundą. Esą nebegalima pakęsti 
tokios įžeidžiančios neteisybės, kad 3 Žemaičių apskritys nulemia kitų 8 apskričių 
likimą. Dėl šio skundo rusai pakeitė seimelių bei seimų tvarką *. 

Tais metais (1808) Šiluvos infulatas Simonas Giedraitis išvyko į Petrapilį atsto- 
vauti Žemaičių vyskupijai Dvasinėje kolegijoje. Petrapilyje jis pagaliau sulaukė ir 
Romos sprendimo. Bulė, skirianti jį Adriamitos tituliniu vyskupu ir Žemaičių sufra- 

ganu (nebe koadjutoriumi), jį pasiekė tais metais, kai Napoleonas pradėjo savo žygį 
į Rusiją. Infulatas nebegrįžo į Žemaičius ir buvo konsekruotas rusų sostinėje. 


BAJORŲ TALKA, D 
KUNIGŲ OPOZICIJA PRANCŪZMEČIU 


1812 m. Joninių dieną Napoleonas peržengė Nemuną ir, lydimas trijų Lietu- 
vos generolų, žygiavo tiesiai į Vilnių. Netrukus čia atsirado pats užsienių reikalų 
ministeris Maretas, o paskui jį sekė keletas užsienio atstovų. Iš Vilniaus turėjo 
būti vykdomas visas Rusijos užkariavimas ir politikos planavimas. Napoleonas 
liepos 1 d. atkūrė Lietuvos kunigaikštystę su keturiomis gubernijomis - Vilniaus, 
Minsko, Gardino, Brastos - ir paskyrė laikinąją penkių narių vyriausybę. Tą pačią 
dieną, kai Napoleonas peržengė Nemuną ties Tilže, maršalas Macdonaldas su de- 
šimtąja divizija patraukė tiesiai į Žemaičių centrą Raseinius. Čia birželio 30 d. jis 
priėmė vietos bajorus, o liepos 3 d. pranešė į Vilnių Maretui: „Gyventojų dvasia 
mums labai palanki“. Jis užtruko dar keletą dienų Raseiniuose, o jo divizija liepos 
4d. išsiruošė trim kryptim - Telšių, Šiaulių ir Panevėžio. Prancūzų kolonas lydėjo 
bajoraičiai, rodydami kelius. Antroji kolona, vykdama į Šiaulius, praėjo Šiluvą, 
stabteldama dvaruose ir juos apgrobdama, kaip tai buvo daroma ir kitur“, 

Napoleono žygis buvo staigus, su milžiniška pusės milijono armija. Rusai 
bijojo stoti į kautynes ir traukėsi. Prancūzų administracija tuoj pradėjo veikti, 
siekdama tiesioginių karo tikslų. Bajorai buvo priversti taikytis. Žemaičiai pa- 
siuntė savo delegaciją į Vilnių, kur liepos 11 d. Napoleonas ją priėmė, Delegatai 
buvo: Raseinių maršalka J. Bilevičius, ariogališkis J. Bialozaras, raseiniškis Jelenskis 
ir vienas iš Gedgaudų. Napoleonas buvo prašomas nekeisti socialinės santvarkos 
(nenaikinti baudžiavos); jis tai pažadėjo su sąlyga, jei bajorai rems jo karo žygį 
maistu, javais, arkliais ir pinigais. 

Valstiečiai, pasak Klemento, buvo tikri, kad Napoleonui atėjus baudžiava 
jau panaikinta, juoba taip skelbę praeidami kareiviai . Taip galvojo ir kunigai, 
nieko nežinodami apie ponų susitarimą su Napoleonu. Dėl to kilo nesusiprati- 
mas tarp kunigų ir vysk. J. A. Giedraičio, kurį Napoleonas paskyrė laikinosios 
vyriausybės nariu Žemaičiuose. Vyskupas liepos 14 ir 16 dienomis išsiuntinėjo 
kunigams laiškus, džiaugdamasis, kad „jau šalis mūsų laisva nuo persekiotojų, 
kurie grumzdžiavo [grūmojo] mūsų gyvenimui ir mūsų namams“. Jis priminė ir 

artojus, kurie dabar „tikisi vaisingos naudos“. Ragino dėkoti viešpačiui, kuris 
“paskubino mums tas laisves, kurių su nerimastim laukėme““. 

Gavę šį laišką, kunigai pravėrė burnas iš sakyklų apie artojų laisvę, nes dėl 
jos daugiausiai būta „nerimasties“. Argi ne dėl to Vilniaus vysk. Jonas Kasakaus- 
kas 1800 m. rašė ponams, kad rodytų valstiečiams daugiau žmoniškumo, nes jie 
yra „mūsų artimi ir broliai, žmonės vienos prigimties ir vieno tikėjimo su mu- 
mis“? Šį raginimą ponai tada praleido negirdomis. Jie nepaisė ir caro 1803 m. 
išleisto „laisvųjų artojų“ įstatymo. Kai kurie ponai, tiesa, žadėjo po savo mirties 
paleisti baudžiauninkus, bet netrukus grąžino į baudžiavą net tuos, kurie buvo 
anksčiau paleisti. Dabar Napoleonui atėjus, šis reikalas atrodė galutinai išspręs- 
tas ir vyskupas Giedraitis, nors bendrais žodžiais, tą pačią mintį norėjo pasakyti. 

Bet kai valstiečiai, pasiklausę kunigų pamokslų, metė darbus dvaruose ir po- 
nų nebeklausė, šie puolėsi pas vyskupą, kaltindami kunigus valstiečių kurstymu. 
Vyskupas po 10 dienų išleido antrąjį laišką, pastebėjęs, kad pas jį „atėjo skundai dėl 
tokių pamokslų“. Ganytojas supeikė kunigus, kurie „nori stotis visuotinėj minioj 
prieš valdytojus“. Vyskupas ragino žmones nieko patiems nedaryti „be prisakymų 
vyresnybės“. O kunigams liepė šį žodį perskaityti tris sekmadienius iš eilės, pa- 
tiems „nieko nepridedant“. Vyskupas patarė kunigams „neturėti kreivo išmany- 
mo“ dėl Napoleono“ . Kunigų išmanymas pasirodė ne toks jau „kreivas“. „Lietuviš- 
koji dvasininkija, kaip teigia J. Iwaszkiewiczius, nesižavėjo Napoleonu dėl jo kovos 
prieš Bažnyčią. Ji per visą Napoleono karą nerodė jokio palankumo krašto vyriau- 
sybei, nepaisant kai kurių išimčių (Druskio Vilniuje, Dederkos Minske). Lietuviš- 
kiems sielų ganytojams, spėja Iwaszkiewiczius, stigo gilesnio patriotizmo bei pilie- 
tinio uolumo ir tai buvo labiausiai demoralizuojančios Juozo Kasakausko ir Ma- 
salskio ilgametės įtakos pasekmė“. 

Keista, kad lietuviškos dvasininkijos nusistatymas prieš „krašto vyriausy- 
bę“, suerzino ne prancūzus, o lenkus. Napoleonas tą vyriausybę sudarė, nepa- 
žindamas žmonių, išskyrus jį lydėjusį kunigaikštį Aleksandrą Sapiegą. Kitus vy- 
riausybės narius pasiūlė lenkai - tris iš jiems palankių lietuvių ir vieną saviškį iš 
Varšuvos. Po savaitės jie paprašė vyriausybėn paskirti dar du lenkus, ir Napole- 
onas tai padarė. Dėl lenkų intrigos vyriausybės pirmininku buvo paskirtas ne 
Sapiega kaip norėjo Napoleonas, o Soltanas“, tuo metu net nebuvęs Vilniuje. Vietoj 
Soltano ėmėsi pirmininkauti lenkas J. Sierakowskis ir liepos 14 d. paskelbė Lietu- 
vos prisijungimą prie Lenkijos. Šiam žygiui griežtai priešinosi Sapiega. Po mėne- 
sio Sapiega parvyko į savo dvarą ir netrukus buvo pranešta Napoleonui, kad jis 

žuvęs „kažkokio nelaimingo atsitikimo“ metu“. Atsiradęs Vilniuje Soltanas, po 
mėnesio pasitraukė iš vyriausybės". Kitas lietuvis Prozoras, sukliudytas Guduo- 
se, nepasirodė vyriausybėje 4 mėnesius. Valdyti kraštą liko beveik vieni lenkai. 
Šis lenkų „prisimetimas“ Lietuvai ir šeimininkavimas jos vyriausybėje buvo nau- 
jaokupacija okupacijoje. Lenkai siekė neišleisti Lietuvos iš savo rankų ir tai darė 
iš „giliai pajausto patriotizmo bei politinio uolumo“. Bet tokio „patriotizmo“ sti- 
go lietuviškajai dvasininkijai, ir tai erzino lenkus. 

Pajutę dvasininkijos opoziciją, lenkai nutarė ją pažaboti, o ta pareiga teko 
vyriausybės nariui švietimo bei kulto reikalams Janui Sniadeckiui. Šis lenkų pa- 
triotas, Kolontajaus globotinis bei škotų masonas, pirmiausia bandė uždaryti jė- 
zuitų mokyklas Gudijoje ir nusavinti visą jų turtą; šie gynėsi, šaukdamiesi net 
prancūzų pagalbos. Kitas jo žygis buvo kontroliuoti Lietuvos bažnyčių fondus, 
kunigų skyrimą, vienuolynų bei parapijų mokyklas ir bažnytinius teismus. Tuo 
reikalu Sniadeckis rugsėjo 17 d. įsakė vyskupams ir vyskupijų valdytojams per 6 
savaites pristatyti visas reikiamas žinias. 

Lygiai po 6 savaičių Žemaičių vyskupas J. A. Giedraitis atsakė Sniadeckiui, 
kad tokį vyriausybės įsakymą laikąs neprivalomu, nes vyriausybė neturinti tei- 
sės tvarkyti vyskupui patikėtų reikalų. Sniadeckis lapkričio 14 d. griežtai įspėjo 
vyskupą laikytis įsakymo, o lapkričio 20 d. rašė tuo reikalu net kunigams. Žemai- 
čių vyskupo „užsikirtimas“ ir buvo ženklas, kad „demoralizuojanti J. Kasakaus- 
ko ir Masalskio įtaka“ dar tebėra gyva . 

Nežinia, kaip toli Sniadeckis būtų ėjęs, jei Napoleono žygis nebūtų greitai pa- 
sibaigęs. Gruodžio 9 d. su prancūzų armija turėjo pasitraukti ir „krašto vyriausy- 
bė“. Ji atsidūrė Drezdene, išsivežusi Lietuvos iždą ir jį pasidalijusi savo reikalams. 
Sniadeckis liko Vilniuje ir, užtariamas rietaviškio kunigaikščio Oginskio, išvengė 
grįžusių rusų bausmės. jos išvengė ir vysk. J. A. Giedraitis, nors rusų armijos vadas 
Palucci jį kaltino neištikimybe tėvynei ir tikybai. Vyskupas jam atkirto: „,Pravos- 
lavija ne mano tikyba ir Rusija ne mano tėvynė“. Tai patiko vokiečių kilmės rusų 
generolui ir jis jo nenubaudė,. 


* Stanislovas Soltanas (1758-1836) - LDK dvaro maršalka. Priklausė Vilniaus masonų 
ložėms „Tobuloji vienybė“ ir „Uolusis lietuvis“. Targovicos konfederacijos priešininkas, Kosciuš- 
kos sukilimo dalyvis. Sukilimui pralaimėjus buvo emigravęs, Lietuvon sugrįžo po amnestijos. 
Prancūzijos Garbės legiono riteris. Napoleono kariuomenei traukiantis, kartu su kitais Lietuvos 
laikinosios vyriausybės nariais išvyko iš šalies. 


** Tai buvo laikinas pasitraukimas. 

Napoleono žygis truko vos pusę metų, bet padarė daug nuostolių Lietuvai. 
Per kraštą žygiavo daug karių. Iš jų bent 50 000 buvo likę Lietuvoje plėšikauti. 
Vien duoklėmis Lietuva turėjo sudėti apie 40 milijonų aukso rublių. Už 87 milijo- 
nus sidabro rublių padarė žalos praėję ir pabėgę kariai '. Napoleonas labiausiai 
ištuštino ponų kišenes ir dvarus, vis grasindamas naikinsiąs baudžiavą ir ponai, 
šito bijodami, buvo priversti nertis iš kailio, 

Napoleono okupacija dar kartą parodė, ko siekia lenkų patriotai Lietuvoje. Ir 
lenkams turbūt paaiškėjo, kad dvasininkų „demoralizacija“ Lietuvoje yra gilesnė 
negu jie manė, Bent Sniadeckis neužmiršo gautos pamokos iš Žemaičių. Po trejų 
metų, klausiamas Lietuvos švietimo globėjo A. Čartoriskio, ką manąs apie vysk. 
J. A. Giedraitį, jis trumpai atsakė: „Apie šį vyskupą nieko gera negaliu pasakyti“. 


TAUTINIS ŽEMAIČIŲ SĄJŪDIS 
IR JO ATGARSIAI ŠILUVOJE 


Vysk. J. A. Giedraitis mūsų istorijoje laikomas tautinio Žemaičių sąjūdžio 
vadu. Pats sąjūdis nebuvo naujas. Jis reiškėsi Žemaičiuose nuo Merkelio Giedrai- 
čio ir Daukšos laikų, tik buvo pertrauktas didžiojo maro XVIII a. pradžioje. Vėl 
atsigavęs, sąjūdis tolydžio brendo ir plėtėsi, išugdydamas - ligi J. A. Giedraičio - 
apie 60 kunigų ir 20 bajorų, pasireiškusių lietuviškais raštais, 

Juozas Arnulfas Giedraitis buvo gimęs 1754 m. Giedraičiuose, Ukmergės ap- 
skrityje, bet save laikė žemaičiu, turbūt dėl motinos Konstancijos Petravičiūtės, 
grafaitės iš pajūrio, iš Kvėdarnos parapijos. Ši žemaitė jam bus įkvėpusi ir savo 
kalbos meilę, nes dar jaunystėje, kaip liudija B. Smigelskis, jis pradėjęs versti eilė- 
raščius iš italų į žemaičių kalbą. Jis mokėsi Vilniuje, Varniuose, Varšuvoj, o tapęs 
kunigu keliavo po Europą, išmoko svetimų kalbų, susipažino su kultūriniu bei 
politiniu kitų kraštų gyvenimu. Žemaičių koadjutoriumi buvo paskirtas 1791 m., 
o ganytoju - 1801 m. Ganytojaudamas laikėsi principo „viskas liaudžiai, bet ne 
per liaudį“. Vadinasi, buvo liaudininkas ir kartu aristokratas. Labai uoliai lankė 
parapijas, bent ligi 1815 m. Tenkinosi paprastu valgiu, klebonijose nelikdavo il- 
giau kaip vieną dieną, kviečiamas į dvarus - dažniausiai atsisakydavo. Jo kurijoje 
dirbo lietuviškojo rašto puoselėtojai kunigai kartu su generalvikaru Bonaventū- 
ru Gailevičiumi. Seminarijon paskyrė buvusį jėzuitą, taip pat rašto žmogų kan. 
Dominyką Mogėną. Jo vyskupijos valdymas buvęs ramus ir našus. 

Turėdamas gerų bendradarbių administracijoje, pats galėjo pasišvęsti raštui. 
Kartu su kitais vertė Šv. Raštą ir išleido N. Testamentą. Tęsė S. Testamento vertimą, 
bet šis liko rankraštyje. Be to, vertė Torkvato Tasso „Kupidoną“ ir Kristijono Mil- 
kaus „Lietuvių kalbos gramatiką“. Vyskupo rezidencija Alsėdžiuose pasidarė lyg cen- 
tras, kur lankėsi Žemaičių bajorai ir kunigai; čia skambėjusi žemaičių kalba“. 

Tautinis sąjūdis turėjo savo atgarsių Žemaičių vidurinėse mokyklose bei gim- 
nazijose, kurias vedė vienuoliai. Vyriausioji apygardos mokykla buvo Kražiuose 
ir nuojos priklausė kitos Žemaičių mokyklos - Raseiniuose, Padubysyje, Žemaičių 
Kalvarijoje, Kretingoje, vėliau Telšiuose, Kolainiuose; be to, Kauno, Ukmergės ir 
Panevėžio mokyklos. Kražių mokykla buvo 6 klasių su 7 metų kursu, kitos iš pra- 
džių 3 klasių su 6 metų kursu, vėliau ir kitos mokyklos pamažu darėsi 6 klasių. 
Prieš valstybės panaikinimą Kražių mokykloje (1791) mokėsi 300 mokinių, Rasei- 
nių (1788) 173, Kretingos (1794) 242. Kretingos mokykloje bajorų vaikai sudarė 
mažumą; panašiai buvo Raseinių mokykloje. Nuo XIX a. pradžios mokinių skai- 
čius pašoko; ypač po Napoleono įsiveržimo mokyklos pasidarė perpildytos - po 
500 mokinių ir apie pusė jų buvo valstiečių vaikai. Baigę šias mokyklas, kaip liudi- 
ja T. Dobševičius (71881), valstiečių vaikai pripildydavę vienuolynų noviciatus ir 
kunigų seminarijas net tolimose vyskupijose už Lietuvos ribų, nes kitos profesijos 
jiems buvo neprieinamos“. 

Jaunimas minėtose mokyklose kalbėjo tarp savęs žemaitiškai, domėjosi lie- 
tuvių kilme iš romėnų, laikė savo protėviu Palemoną, o Vytautą - žemaičiu, tur- 
būt dėl jo motinos Birutės. Lietuvių kalba buvo lyginama su lotynų, bandoma 
rašyti žemaitiškai ar versti iš svetimų kalbų. Šias nuotaikas bei pastangas palaikė 
mokyklų vadovai, pavyzdžiui, Kristupas Lopacinskis Raseiniuose, pats lietuvių 
kalbos tyrinėtojas ir žodyno rengėjas. Mokiniai buvo skatinami rinkti ir užraši- 
nėti retus liaudies žodžius, taip pat dainas, patarles, legendas. Šio darbo vaisiai 
pasirodė rinkiniu „Prižodey surinkti metuose Pona 1813“. Lietuvių kalba ir rašy- 
ba pradėta gryninti, valyti nuo svetimybių, netgi imta perspausdinti „apvalytas“ 
maldaknyges, giesmynus, elementorius. 

Sava istorija, archeologija, netgi sava flora bei fauna domėjosi ir bajorai. Dėl 
to rankioti seni dokumentai, iškasenos, įvairios senienos, seni rakandai, drabu- 
žiai, daryta įvairios kolekcijos, aprašinėta gyvūnija ir augmenija. 

Tautinis ir kultūrinis sąjūdis pasidarė ypač gyvas XIX a. pradžioje“. Jis išju- 
dino didelę bajorų dalį. Labiausiai bajoriška Raseinių apskritis davė tokius lietu- 
viško rašto ir kultūros puoselėtojus bajorus, kaip Pošką, Uvainį, Stanevičių. Tarp 


257 


raseiniškių kurį laiką dirbo Klementas ir maišėsi Valiūnas. Visa tai darė įtakos ir 
Šiluvos bajorams. Šiluvos parapijoje gyveno 24 ponų šeimos, valdžiusios 38 dva- 
rus. Tik 7 šeimos turėjo po 3 dvarus ir viena 2 dvarus. Visos kitos valdė po 1 
dvarą arba dvarelį. Tai rodo, kad Šiluvoje vyravo arčiau liaudies buvusi ponų 
klasė. Iš liaudiškųjų bajorų Šiluvoje buvo tik 4 kaimai, o valstiečių - 70 kaimų. 

Ponų šeimos Šiluvoje, kaip rodo pavardės, buvo žemaitiškos: Būdavai, Bur- 
bos, Godvaišos, Goštautai, Kantrimai, Kareivos, Kupsčiai, Narbutai, Rekščiai, Ši- 
lingai. Kiti, kaip Bilėnai, Bušiai-Bušinčiai, Butkai, Jukniai, Martušiai, Poškos, Pri- 
elgai, Ulėnai buv pridėję prie savo pavardžių slaviškas galūnes. Savo pavardę 
visiškai pakeitė Tautvydai, pasivadinę Bartkevičiais, Mantvydai - Aleknavičiais 
ir Bialozarais“ . Šiluviškiai, kaip ir kiti Žemaičių bajorai, vartojo savąją ir lenkų 
kalbą; ponų dvikalbiškumas jau buvo prigijęs nuo XVI a. 

Šilutiškių bajorų vaikai mokėsi Žemaičių mokyklose, ypač Raseinių. Į Vilnių 
siuntė savo vaikus tik turtingesnieji: Bilevičiai, Burbos, Bušinskiai, Kareivos, Kups- 
čiai, Pšeciševskiai. Iš šių šeimų vėliau buvo teisėjai Raseiniuose, Telšiuose, Šiauliuo- 
se, Kaune. Ig, Budinčius-Bučynskis tapo Žemaičių etnografu ir istoriku. Kazimieras 
Kontrimas bibliotekininku ir publicistu Vilniuje. Trys Prielgai-Prielgauskiai tapo 
kunigais ir visi buvo veiklūs lietuviškos raštijos darbuotojai. Jonas Katerla buvo jė- 
zuitas, mokytojavo Ilūkštoje ir sakė pamokslus lietuvių kalba. Kareivos žmona mu- 
zikė, be kita ko, sukūrė muziką Silvestro Valiūno baladei „Birutė“. 

Atskiro dėmesio verti Zaleskiai, kurie Šiluvoje atsirado po Puttkamerių. Jurgis 
Puttkameris, Telšių apskrities karūna, buvo Telšių apskrities teisėjo Leonardo Za- 
leskio dėdė, tat jam ir perleido Pašakarnio dvarą. Zaleckiai, kaip ir Lopacinskiai, 
buvo Liubičių herbo grafai, iš kurių kilo mūsų rašytojas Oskaras Milašius. Nežinia, 
ar Zaleskiai su jais giminiavosi, bet jie buvo vysk. Giedraičio giminaičiai: Leonardo 
Zaleskio senelė buvo tikra vyskupo motinos sesuo. 

Pirmasis iš Zaleskių giminės, atsiradęs Žemaičiuose, buvo kun. Mykolas. Jis 
mokėsi popiežinėje Vilniaus seminarijoje kartu su Šiluvos viceprepozitu Ivanaus- 
kiu ir Šiluvos vikaru Žvaginskiu. Stodamas į seminariją 1695 m., Mykolas Zales- 
kis įsirašė Lituanus, mokąs lietuvių kalbą. Jis buvo įšventintas kunigu Žemaičiuo- 
se ir Čia pasiliko dirbti. Žemaičiuose XVIII a. pradžioje atsirado ir Andrius: vedė 
Teresę Petravičiūtę bei gavo tris dvarus Kvėdarnos parapijoje. Nuo Andriaus ir 
išplito žemaitiškųjų Zaleskių giminė“. 

Zaleskių giminės atstovas Vladislovas, gimęs Veliuonoje, tapo Indijos apašta- 
liniu vizitatoriumi - arkivyskupu bei tituliniu Antiochijos patriarchu. Jaunystėje 

jis rašė patriotinės poemas lenkų kalba apie karalių Mindaugą, Žalgirį ir kitus 
herojinius Lietuvos istorijos įvykius. Save laikė žemaičiu ir kalbėjo lietuviškai. 
Keliaudamas per pasaulį, išmokęs įvairių kitų kalbų, neužmiršo ir savosios. Ją 
vartojo ligi mirties (1925), nors, grįžęs iš Indijos Romon, nebepalaikė ryšio su 
Lietuva; nebeturėjo čionai nieko iš savo artimųjų“. 

Su Zaleskiais taip pat bendradarbiavo Kazimieras Kontrimas, kilęs iš viduti- 
nių Šiluvos bajorų *. 


ŠILUVIŠKIO KAZIMIERO KONTRIMO 
VAIDMUO VILNIUJE 


Kontrimas atsirado Vilniuje po Kosciuškos sukilimo: buvo eilinis kareivis pul- 
kininko Vinco Bilevičiaus artilerijos dalinyje. Čia mokėsi ir jau 1803 m. gavo buhal- 
terio vietą universitete. Po poros metų jis buvo paskirtas universiteto bibliotekos 
vedėju, jam suteiktas adjunkto titulas. Tikrasis vedėjas buvo Gottfriedas Ernestas 
Grodka, kitų vadinamas Groddeku, kilęs iš Dancigo, klasikinių kalbų profesorius. 
Be to, dar redagavo žurnalą „Gazeta Literacka Wilenska“, dėl to bibliotekos peror- 
ganizavimą pavedė Kontrimui. Šis padidino biblioteką penkeriopai ir sutelkė daug 
naujų veikalų, ypač prancūzų enciklopedistų bei švietėjų knygų. Po to biblioteka 
buvo atidaryta plačiajai Vilniaus visuomenei. Prof. Grodka vertino šį žemaitį ir 
pakvietė (1806) jį bendradarbiauti jo redaguojamame žurnale, 

1808 m. Kontrimas gavo naujas, labai atsakingas, universiteto sekretoriaus 
pareigas ir dirbo juo ligi 1825 m. Jam teko tvarkyti ne tik universiteto raštinę, 
bet ir profesūros senato raštus bei reikalus. Ši pareiga suvedė jį į artimus ryšius 
su profesoriais, ypač su garsiuoju istoriku Joakimu Leleveliu. 

Atėjus Napoleonui, Kontrimas buvo pakviestas į dvi laikinosios vyriausybės 
komisijas - iždo ir policijos. Pirmoje jam teko atsakinga sekretoriaus pareiga ir 
čia jis dirbo kartu su žinomu Žemaičių teisininku, jau mūsų minėtu M. Zaleskiu, 
vysk, J. A. Giedraičio pusbroliu. Antroje komisijoje jis dirbo kartu su dviem že- 
maičiais - Vincu Zaleskiu ir Pšeciševskiu. Grįžus rusams, jį užtarė universiteto 
globėjas caro draugas A. Čartoriskis, dėl to galėjo vėl dirbti universiteto sekreto- 
riumi ir bibliotekininku. 1816 m. jis pradėjo redaguoti du mėnesinius Vilniaus 
žurnalus, o netrukus ir trečią „Gatvės žinias“, kurias ėmėsi leisti naujai įsikūrusi 
„Nenaudėlių draugija“. Ši draugija gimė po naujos Kontrimo pažinties su dviem 

žemaičiais - dr. Jokūbu Šimkevičiumi ir Ignu Šidlauskiu. Draugijos vadas buvo Šim- 
kevičius, pasivadinęs Perkūno slapyvardžiu. Kiti slėpėsi Vaižganto, Satvaro, Ašla- 
vio, Gulbio vardais. Slėptis reikėjo dėl nepopuliarios kovos, kurios ėmėsi ši trijulė, 
talkinama kitų žemaičių - prof. Zakaro Niemcevičiaus, rašytojo Valiūno ir tokių 
žinomų vilniečių, kaip Jono Chodzkos, Mykolo Balinskio, Adomo Rogalskio, 

Nenaudėliai pradėjo plakti visuomenės negeroves - putlumą, tinginiavimą, 
lėbavimą, mokslo nemėgimą, bylinėjimąsi, kaimiečių išnaudojimą, gobšumą, sen- 
timentalumą, prancūziškų manierų vaikymąsi. Norėta praskaidrinti bajorų ir 
miestiečių pažiūras, nuotaikas, elgsenos formas, kurias Kontrimas pavaizdavo 
savo poemoje Mixtum Chaos („Maišytas jaukinys“). Draugijos nariai buvo litera- 
tai bei publicistai, tat visa jų veikla reiškėsi Kontrimo redaguojamose „Gatvės 
žiniose“, 

Kontrimas buvęs gyvoji spyruoklė, judinusi įvairius Vilniaus gyvenimo ra- 
tukus. Daręs įtakos universiteto profesoriams, miesto planuotojams, literatams 
bei patriotams, suvažiavusiems seimų bajorams, bet ypač studentams. Šiems jis 
įsteigė Šalpos draugiją, o su Juozapu Zavadzkiu įkūrė Spaudos draugiją pigioms 
knygoms leisti. Jis skatino jaunimą siekti akademinių viršūnių, rinktis naujas, 
kitų mažai liečiamas sritis. Jo paveiktas vilnietis J. Senkauskas pasirinko senąsias 
rytų kalbas ir vėliau tapo profesoriumi Petrapilyje. Tomas Zanas, mokęs jo sūnų 
ir gyvenęs kurį laiką Kontrimo namuose, buvo įtikintas organizuoti studentus, ir 
šis įkūrė Filaretų bei Filomatų draugijas“. 

Literatūros kurso pas prof. Grodką su Tomu Zanu ir Adomu Mickevičiumi 
tada klausė ir Simonas Daukantas. Jis buvo su šiais net viename kurse, bet į jų 
organizuojamus filaretus ir filomatus nesidėjo. Daukantas priklausė Žemaičių stu- 
dentų sambūriui, kartu su Simonu Stanevičiumi, Kajetonu Nezabitauskiu-Zabi- 
čiu, kun. Juozapu Čiulda ir kitais. Kontrimas su šiuo sambūriu berods neturėjo 
ryšio, nors bendradarbiavo su vyresniais tautinio Žemaičių sąjūdžio atstovais - 
Valiūnu ir Uvainiu. Jis laikėsi vidurio tarp žemaitiško romantizmo ir prancūziš- 
ko pozityvizmo, 

Kontrimas sutapo su Vilniumi ir čia pasiliko dar ilgą laiką. Tuo tarpu jaunes- 
nis užjį šiluviškis Juozapas Oleškevičius, pasimokęs dailės Vilniuje, išklydo į Drez- 
deną, Paryžių, o paskui apsisprendė persikelti į Petrapilį. Juo pasekė ir Simonas 
Daukantas, baigęs studijas vėliau ir jas dar gilinęs Karaliaučiuje. Žemaičių kelia- 
vimas į Petrapilį pasidarė naujas dalykas, kaip anksčiau kelionės į Varšuvą. 

INFULATAS SIMONAS GIEDRAITIS 
12 METŲ PETRAPILYJE 


Anksčiau už Oleškevičių ir Daukantą Petrapilyje buvo atsiradęs Šiluvos infu- 
latas Simonas Giedraitis. Jis atvyko čia laikinai, kaip Žemaičių vyskupijos atsto- 
vas, bet užsibuvo ilgiau ir mezgė ryšius su įtakingais Petrapilio žmonėmis. Tuo 
metu visų diplomatų ir paties nuncijaus Arezzo dėmesys buvo nukreiptas į Goli- 
cynus, „pirmąją šeimą rusų imperijoj e“ Šitai gerai žinojo ir Giedraitis. Golicynai 
kildino save iš Žemaičių ir Naugardo kunigaikščio Narimanto, Gedimino sūnaus. 
Nebe reikalo jų herbe buvo Lietuvos vytis ir Žemaičių bei Naugardo ženklai. Gied- 
raičiai turėjo progos susitikti Golicynus anksčiau, kai šie, vadovaudami rusų ka- 
riuomenės daliniams, maišėsi Žemaičiuose net trim atvejais: 7 metų kare, malšin- 
dami 1772-1766 m. sukilimą ir užimdami Žemaičius 1794 m. 

Dabar Petrapilyje buvo keletas Golicynų. Iš jų Dmitrijus buvo vedęs seserį ku- 
nigaikščio Vasilčikovo, kuris turėjo dvarų Jurbarke, Tauragėje, Vainute ir Žvin- 
giuose. Dmitrijus Golicynas turėjo asmeniškai pažinoti Giedraičius, nes prel. Igno- 
tą rekomendavo skirti vyskupu“. Aleksandras Golicynas, ypatingas caro draugas, 
buvo stačiatikių šv. sinodo pirmininkas, imperijos vicekancleris ir užsienio reikalų 
pirmasis patarėjas, Su juo Šiluvos infulatui bus tekę turėti bent tarnybinių reikalų. 

Ryšys su Golicynais buvo svarbus, siekiant laimėti caro palankumą Lietuvai, 
kurio ieškojo ypač Rietavo kunigaikštis Oginskis. Susidraugavęs su caru, Ogins- 
kis pakartotinai prašė atkurti Lietuvos kunigaikštiją. Tai buvo daroma dar prieš 
Napoleono žygį į Rusiją, bet šis reikalas nebuvo palaidotas ir po to. Jį reikėjo 
paremti pačiame Petrapilyje, palaikant asmeniškus ryšius. Kraštas tikrai laukė, 
kad caras, davęs Lenkijai karalystės ir Suomijai kunigaikštijos statusą, atkurs ir 
Lietuvos kunigaikštiją. Apie tai daug kalbėta ir, atrodė, kad pirmieji žingsniai jau 
daromi. 1817 m. caras leido sudaryti Lietuvos korpusą iš 40 000 karių bei Lietu- 
vos bajorams įsteigė karininkų mokyklą Daugpilyje. 

Kitas dalykas buvo dar reikšmingesnis. Mirus Vilniaus vyskupijos administrato- 
riui, perkeltam iš Lucko, Stroinovskiui, 1815 m. pradėti žygiai Vilnių padaryti arki- 
vyskupija ir Lietuvai gauti primo titulą. Rusų ambasadoriui gen. Tuyll buvo pavesta 
tuo reikalu sužinoti Romos nusistatymą, bet Roma pasirodė neprieštaraujanti. Ji tik 
abejojo dėl Lietuvos primo privilegijos. Be to, Romai rūpėjo išsiaiškinti, kokie būtų 
naujos Vilniaus arkivyskupijos santykiai su Mogiliavo metropolija. Iš rusų ambasa- 
doriaus pateiktų pageidavimų nebuvo aišku, ar norima Rusijoje dviejų bažnytinių 

provincijų, ar vienos su dviem arkivyskupais. Roma per kardinolą Consalvi 1816 m. 
pasiūlė paprastesnį sprendimą: metropolito sostą perkelti į Vilnių, o Mogiliavą pa- 
likti paprasta vyskupija. Šį Romos pasiūlymą rusų ambasadorius persiuntė į Petrapi- 
lį ir pats asmeniškai jam pritarė“. Tai buvo sumanymas arkiv. Sestrencevičiaus, ku- 
ris anksčiau priešinosi planams Vilnių daryti arkivyskupija. Dėl to kyla klausimas, 
kas jį paveikė bei įtikino? Be S. Giedraičio kito įtakingesnio asmens Dvasinėje kolegi- 
joje tuo metu nebuvo, o Giedraičiams Vilniaus arkivyskupijos klausimas, kaip matė- 
me, rūpėjo jau nuo seno. Paminėtina dar tai, kad šį reikalą rusų valdžios vardu Ro- 
mai buvo perdavęs Aleksandras Golicynas, kurį kas nors turėjo taip pat įtikinti bei 
palenkti. Golicynai buvo palankūs Lietuvai ir nepriešiški katalikams. Viena jų sesuo, 
ištekėjusi už prancūzų grafo Coumont la Force, buvo tapusi katalike. Dmitrijaus Go- 
licyno, buvusio pasiuntinio Paryžiuje, sūnus Dmitrijus 1795 m. buvo įšventintas ka- 
talikų kunigu Amerikoje“. Palankus katalikybei buvęs ir caras Aleksandras I; dėl to 
ėjo gandai, kad jis tapęs net slaptu kataliku. Tie gandai neturėjo realaus pagrindo, 
bet caras tuo metu buvo pakrypęs į misticizmą ir labai domėjosi Šv. Raštu. 

Žemaičių ganytoją J. A. Giedraitį tai padrąsino dedikuoti carui lietuviškąjį N. 
Testamentą, kurį jis 1816 m. rengėsi išleisti kaip puošnų leidinį Vilniuje. Dedi- 
kuotas leidinys buvo įteiktas carui turbūt per A. Golicyną. „Ministras Golicynas, 
pasak Valančiaus, paprašęs vysk. J. A. Giedraitį surinkti žinias apie žemaitišką 
liežuvį“ ir vyskupas prie to darbo buvo rimtai prisidėjęs. 

Tarp caro bendradarbių maišėsi ir minėtas Šiluvos bajoras Oleškevičius. Jis 
už vieną paveikslą, vaizduojantį carienės labdaringumą, laimėjo dailininko aka- 
demiko titulą. Jo paveikslais, be kita ko, labai domėjosi Aleksandro brolis Nikola- 
jus Golicynas 

Giedraičių ir kitų lietuvių ryšiai su Golicynais, kaip ir kunigaikščio Oginskio 
draugystė su caru, aišku, negalėjo daug ką lemti. Rusų politika buvo suvaržyta, ypač 
dėl lenkų baimės: nenorėta jų erzinti, kad nepradėtų naujos revoliucijos. Lenkai 
savo ruožtu bijojo, jog Lietuva netaptų savarankiška kunigaikštija, o į savarankiš- 
kumą vedė ir tie žygiai Vilniui gauti arkivyskupą primą. Ar lenkai darė kokių nors 
pastangų šį reikalą sukliudyti, nėra aišku. Bet reikšminga, kad caras pakeitė savo 
sprendimą tuoj po to, kai lankėsi Varšuvoje 1816 m. rugsėjo 25 d. Kada jis nelauktai 
atšaukė ambasadorių Tuyll iš Romos ir naujai paskirtam Italinskiui pavedė pranešti 
Šv. Sostui, kad cariškoji didybė pageidauja palikti arkivysk. Sestrencevičių Mogilia- 
ve irjam leisti laikinai valdyti Vilniaus vyskupiją kaip Rusijos primui. Tokios teisės 
valdyti kitą vyskupiją neturėjo joks primas, juoba Sestrencevičius buvo tik „garbės 

primas“. Šv. Sostas nepatenkino šio caro pageidavimo, bet tai jam nebuvo svarbu. 
Šiuo pageidavimu caras iš tikro norėjęs palaidoti pirmąjį planą dėl Vilniaus“. 

Simonas Giedraitis grįžo į Žemaičius bei Šiluvą beveik tuo metu, kai caras 
išsiuntė savo gvardijos diviziją į Vilnių. Tai vėl sukėlė kalbų, kad ši ji būsianti 
reikalinga kažkokiam iškilmingam aktui, kurį caras atvyksiąs skelbti Vilniuje. Jis 
atvyko 1822 m. pavasarį, o su juo atsirado ir trys jo broliai. Caras praleido Lietu- 
vos sostinėje beveik mėnesį ir dalyvavo divizijos manevruose bei paraduose, bet 
išvyko suerzintas. Caro gvardija, kuri čia buvo atsiųsta „išsigydyti“ revoliucines 
nuotaikas, tik sustiprino jas pačiame Vilniuje. Carui atvykus, Vilnius nerodė sve- 
tingumo, o studentai demonstravo prieš jį. 

Šiuo tarpsniu, maždaug per 35 metus, didikai galutinai pasitraukė iš viešojo 
gyvenimo ir užleido savo pozicijas grafams bei baronams. Pastarieji buvo nepa- 
jėgūs spirtis lenkų įtakoms ir nemokėjo žaisti politinio žaidimo su galingesniu 
priešu - Rusija. Jie svėrėsi „vienalytiškos Lenkijos“ pusėn ir savinosi politinio 
lenkų patriotizmo planus. Tik žemaičiai, pradedant nuo vidutinių bajorų ligi liau- 
dies, laikėsi savito tautiškumo, kuris buvo romantinis, dar neperkeltas į politi- 
nės kovos plotmę. Žemaičių prieauglis Lietuvos dvasininkijoje didino jos tautinį 
atsparumą. Tarp romantinio-kultūrinio žemaičių patriotizmo ir politinio-lenkiš- 
kojo prado dar vyko grumtynės. Bet jas sprendė, kaip matysim, naujas veiksnys - 
slaptos organizacijos, skirtos kovai prieš rusus. 


ŽEMAIČIŲ PADĖTIS SIMONUI GIEDRAIČIUI 
GRĮŽUS Į ŠILUVĄ 


S. Giedraitis grįžo į Šiluvą 1819 m. pabaigoje ar 1820 m. pradžioje. Jo pareigos 
dabar buvo dvigubos - Šiluvos infulato ir vyskupijos sufragano. Vyskupija buvo 
nelankyta nuo 1815 m., kai ganytojas Juozapas Arnulfas pradėjo negaluoti ir pasi- 
nėrė į Šv. Rašto vertimą. Tad S. Giedraičiui teko keliauti per Žemaitiją, klausytis 
klebonų pranešimų, valstiečių skundų, bajorų bei ponų nesutarimų. Suprasti že- 
maičius ir pažinti jų reikalus nebuvo taip lengva. Žemaičių visuomenė buvo įvai- 
resnė, negu kur kitur Lietuvoje. Čia neužteko skirti bajorą nuo valstiečio, nes patys 
bajorai buvo labai skirtingi. Šalia didikų, kurių nedaug bebuvo likę, stipriau reiškė- 
si didbajoriai - daugiausia grafai. Kiti, vadinamieji [didžiadvariai], valdė po 2-3 
didelius dvarus, o šalia jų buvo mažadvariai - „folvarkų“ savininkai. Daugiausia 

buvo smulkiųjų bajorų, kurių dalis gyveno viensėdžiuose ir turėjo savos žemės, 
kita dalis būrėsi kaimuose. Pastarieji buvo vadinami plikbajoriais, nes gyveno ant 
dvarų žemės, mokėjo jiems nuomą ir vertėsi gana vargingai. 

Iš valstiečių geriausiai gyveno laisvieji ūkininkai - žemės savininkai, ir jų Že- 
maičiuose buvo nemažai, Kiti, kaip ir plikbajoriai, naudojosi dvarų žeme, mokėjo 
nuomą, vadinamą čyžę; tokių čyžininkų trijose Žemaičių apskrityse buvo 35 635. Jie 
neprivalėjo eiti lažą - baudžiavą dvaruose. Tikrų baudžiauninkų-lažininkų buvo 32 
156,bet irjų padėtis buvo nevienoda“ .Lengvesnį lažą su aiškiomis prievolėmis turė- 
jo valstybinių ir bažnytinių dvarų valstiečiai. Sunkesnė baudžiava buvo privačiuose 
dvaruose, nes Čia prievolės nebuvo aiškiai surašytos, dėl to dažnai keičiamos ir didi- 
namos pagal ponų ir pievaizdų nuožiūrą. Pats sunkiausias lažas, tikra vergija, buvo 
tuose dvaruose, kurie teko rusų pensininkams ar aukštiems valdininkams. Pastarųjų 
dvarų valstiečiai buvo labiausiai prislėgti. Jie negalėjo niekam skųstis ar priešintis, 
kaip tai darė kitų dvarų valstiečiai. Rusai tuoj pašaukdavo policiją ar kariuomenės 
būrį ir prasidėdavo „sukilėlių“ malšinimas. Didbajoriai taip pat negailėdavo krauti 
darbo dienų, varyti „gvoltų“ - skubių vasaros darbų, siuntinėti su javų vežimais į 
Rygą ar Vilnių, be to, reikalauti įvairių mokesčių. Kiek geresnės sąlygos buvo mažiau 
turtingų dvarininkų dvaruose, kurie Žemaičiuose nebuvo suponėję ir išprusę. Jie ne- 
žiūrėjo į valstietį iš aukšto, kalbėjo su juo žemaitiškai ir elgėsi žmoniškai “. 

Nepaisant vienų geresnės, kitų blogesnės padėties, visi valstiečiai norėjo atsi- 
kratyti baudžiavos ir rekrutų. Baudžiava buvo panaikinta kaimyniniuose kraštuo- 
se: Prūsuose 1808 m., Estijoj 1816 m., Kurše ir Vidžemėj 1817 m. Tai dar labiau kėlė 
akivaizdų valstiečių nepasitenkinimą. Jie nerangiai dirbo, buvo sąžiningi, labiau 
priešginiavo. Ponai svarstė, ar nebus geriau, jei valstiečiai bus samdomi laisvu noru 
ar duoklę atidirbs dvaruose. Šis klausimas iškilo 1817 m. apskričių seimeliuose ir tą 
mintį dar sugyvino gen. Kosciuškos elgesys. Kaip tik tais metais jis atleido visus 
valstiečius nuo lažo savo dvare Lietuvoj, Slanimo apskrityje. Kosciuškinių kovų ve- 
teranas Ignas Simonas Zaviša, žinomas auksaburnis ir valstiečių laisvės šalininkas, 
ragino ponus, susirinkusius į Vilnių, šį reikalą spręsti nebelaukiant. Ponai 1817 m. 
gruodžio mėnesį sprendė, ginčijosi, pešėsi ir išsiskirstė nieko nenutarę“.. 

Baudžiavinė sistema slėgė ne tik valstiečius. Ji darėsi nepakeliama ir [smul- 
kiems] bajorams, neturintiems savo žemės, Jie priklausė nuo didponių ir gyveno 
iš jų malonės. Bajorų seimeliuose jie negalėjo nei dalyvauti, nei balsuoti ar kitu 
būdu spręsti savo reikalų. Bajorišką balsą gaudavo tik tie, kurie pajėgė išlaikyti 
bent 8 baudžiauninkų šeimas. Tokių dvarų su baudžiauninkais trijose Žemaičių 

apskrityse buvo 1397 m.““. Tad beteisių arba „becenzių“ bajorų Žemaičiuose bu- 
vo daug daugiau. Apie 1821 m. jie pradėjo varginti seimelius savo prašymais, kad 
ir jiems būtų suteikta rinkimų ir balso teisė. Šiuos prašymus rėmė kai kurie pa- 
žangesni didžiūnai, kaip rodo Lydos, Braslavos, Vilniaus, Trakų seimeliuose vykę 
ginčai. Teisių praplėtimo motyvai buvo pateikiami šie: esą neteisinga ir nedora 
apriboti bajoriškas teises tik dėl to, kad žmonės neturi baudžiauninkų, be to, 
nenaudinga kraštui, nes iš tų „becenzių“ bajorų esą kyla daug gabių žmonių, tu- 
rinčių atsakingas valdininkų tarnybas. Kai šį klausimą diskutavo patys ponai, 
rusai ruošėsi iš viso panaikinti „becenzių“ bajorų, ypač smulkesniųjų, klasę ir tai 
pradėjo daryti pirmiausia pačioje Rusijoje. 

Žemaičiuose visada vyko trintis tarp klasių, dėl to santykiai šlifavosi, darėsi 
demokratiškesni. Niekas nedrįso per daug engti kitų. Ateiviai taikėsi prie vietinių, 
mokėsi jų kalbos. Prievaizdai rizikavo prarasti galvą, jei per daug savavaliaudavo ar 
nežmoniškai elgdavosi su valstiečiais. Visa tai kūrė sveikesnę visuomeninę pusiau- 
svyrą. Bet buvo ir nesveikų reiškinių. Anksčiau gėralų pramonę galėjo turėti tik 
didponiai. Įstatymai neleido to daryti mažesniems ponams, Bet prasidėjus ūkinei 
krizei, šio įstatymo daug kas nebepaisė. Dėl to vyko peštynės seimeliuose tarp did- 
ponių ir mažesniųjų ponų. Šiems pešantis, bravorėlius ir smukles slapta steigė ne- 
turtingesni ponai. Tas „biznis“ buvo pavedamas žydams, kurie pagamintus gėrimus 
nelegaliai pardavinėjo pigesnėmis kainomis. Tai mažino didponių pajamas, be to, 
gadino valstiečius. Kai kurie iš didponių buvo nustatę savo valstiečiams metines 
normas, kiek jie turi suvartoti gėralų, o dabar šito nebuvo galima reikalauti. Didpo- 
niai siuntė kontrolierius į dvarus, kad ieškotų ir registruotų nelegalius bravorėlius 
bei smukles, bet šie savo uždavinio negalėjo atlikti. Bandyta grasinti žydams už ne- 
legalią prekybą, bet ir tai nieko nepadėjo . Žemaitija ėmė skęsti alkoholio pertek- 
liuje. Palemono palikuonys, kaip save laikė žemaičių ponai, darėsi bravorininkai ir 
smuklininkai. Už tai juos plakė rašytojas Valiūnas satyrinėje poemoje „Palemono 
kontubernija“. Labiausiai dėl to buvo smukdomi valstiečiai. Įpratę gerti, jie išnešda- 
vo žydams į smukles paskutinius javus, būtinus duonai ir pasėliui. Tai matydami, 
rusai lyg tyčia išleido įstatymą, kad ponai maitintų nuskurdusius valstiečius ir duo- 
tų pasėlio, jei savo nebeturi, Šis įstatymas 1818 m. buvo paskelbtas beveik kartu su 
įsakymu pradėti taisyti visus kelius, kurių Raseinių apskrityje ir Šiluvos valsčiuje 
buvo daugiausia, Visa tai kėlė ir taip jau buvusį nepasitenkinimą rusais, 

Mokesčiai ir skolos vargino ypač didponius, įpratusius plačiau gyventi ir 
nesistengiančius tiksliau ūkininkauti. Taip prasidėjo dvarų varžytinės, įkeitimai, 

net pardavimai. Dėl to ir Šiluvoje įvyko keletas pasikeitimų. J. Pšeciševskis turėjo 
parduoti panevėžiškiams Komarams Žaiginio miestelį ir dvarą. Kitus du dvarus - 
Leošynų ir Kafemaniškių atpirko Leonardas Zaleskis, vėliau juos perleidęs brolio 
Vinco sūnui Zenonui. Tuo metu (1817) Vainorių kaimo užrubežyje, vieno valstie- 
čio sklype, buvo įrengtas ir naujas dvarelis, berods Lauciškės, kurį vėliau valdė 
Bobianskiai '. Šios ūkinės krizės metu labiau nukentėjo didponių Pšeciševskių, Bi- 
levičių ir ypač Šemetų dvarai. Už tai prakuto vokiečių baronai, pavyzdžiui, Volme- 
ris, ir rusų kunigaikščiai, pavyzdžiui, Golicynų svainis Vasilčikovas. 

Ekonominiai sunkumai pažadino ponų lūkestį kaip nors nusikratyti rusų prie- 
spaudą. Be to, ponai kūrė planus, kaip pakelti prekybą ir gauti naujų kapitalų 
paskoloms. Dėl to kilo reikalas keisti prekymečius bei „jomarkus“. 


ŠILUVOS „JOMARKĄ“ KEIČIANT 
ŠIAULIŲ PREKYMECIU 


Metinis Žemaičių „jomarkas“ nuo senų laikų buvo Šiluvoje, per Šilinių atlai- 
dus. „Jomarkai“ bei turgūs kitur trukdavo dvi dienas, o Šiluvoje visą savaitę. Nuo 
1786 m., kai Šiluvos atlaidai ėmė trukti 8 dienas, „jomarkas“ tęsdavosi dar dvi 
dienas. Šį „jomarką“ Jucevičius vadina tiesiog „Žemaičių jomarku““ 

Rusai nekeitė „jomarkų“ tvarkos, nes ji buvo sena ir jų politikai nekenks- 
minga. Bet sugalvojo keisti patys ponai, o šios iniciatyvos ėmėsi raseiniškiai. Jie 
1821 m. savo seimelyje nutarė steigti savaitinį prekymetį visiems žemaičiams 
Šiauliuose. Panašų nutarimą priėmė ir Telšių seimelis, pabrėždamas, kad suma- 
nymas atėjęs iš Raseinių. Turbūt raseiniškių prašomi taip nutarė dar Upytės, Šiau- 
lių ir Kauno apskričių seimeliai. 

Šiaulių prekymetis buvo numatytas paskutiniu šioje jomarkų eilėje. Minske 
jie prasidėdavo kovo 7 d., Naugarduke per šv. Juozapą, kovo 19 d., Vilniuje per šv. 
Jurgį, balandžio 23 d., Šiauliuose per šv. Stanislovą, gegužės 8 d. Jei kas nebūdavo 
baigęs reikalų per šiuos jomarkus, galėdavo pasinaudoti šv. Jono prekymečiu Ry- 
goje ir Mintaujoje. 

Naujasis jomarkų planas pabrėžė ne tiek prekymetį, kiek kontraktinį momen- 
tą. Jo metu buvo numatytas dvarų įsigijimas, įkeitimas, nuoma ir paskolų gavimas. 
Šiam reikalui Šiauliai tiko, nes čia buvo teismo įstaigų. Be to, Šiauliai buvo arčiau 
Kuršo, kurį norėta sudominti. Tai buvo pabrėžiama ir seimeliuose. Esą iš turtingo- 

jo Kuršo ateis pinigai paskoloms, o turint pinigų bus galima pavyzdingai pastatyti 
ūkį ir gauti naujų kreditų. Visa tai esą užkirs kelią pražūtingam dvarų išvaržymui. 
Šiame projekte buvo vienas dėmesio vertas pakeitimas. Seniau turtiniai kontrak- 
tai - sutartys buvo daromi rudenį, šv. Lamberto dieną arba artimąjį sekmadienį - 
rugsėjo pirmosiomis dienomis, o dabar juos suplanuota daryti pavasarį. 

Tą projektą pasirašė bajorų pirmininkai: Raseinių vardu Vincas Zaleskis, Šiau- 
lių - Antanas Burba, Telšių - A. Roenne, Kauno - J. Zabiela ir E. K. Karpis Upytės. 
Visi jie buvo didponiai, patys suinteresuoti savo dvarų likimu. Projektą jie įteikė 
gubernijos bajorų pirmininkui Mykolui Rėmeriui, kuris jį perdavė rusų admi- 
nistracijai, kad ši paruoštų atitinkamą įstatymą“. Gavę šį projektą, rusai nesku- 
bėjo įstatymą išleisti. Teko jo laukti net penketą metų ir per tą laiką, kaip maty- 
sime, daug kas pasikeitė. 

Šiluvos „jomarkas“ vyko toliau ir jo prekybinis judėjimas nemažėjo „Gerą sa- 
vaitę prieš jomarką visi keliai būdavo pilni pirklių keliauninkų, kurie čionai trauk- 
davo su prekėmis net iš tolimų sričių“. Ligi 1823 m. jie atvykdavo iš Vilniaus, Kauno, 
Mintaujos, Rygos, Daugpilio, nekalbant apie vietinius - iš Raseinių bei Šiaulių. Vė- 
liau „gana erdvią aikštę paprastai užimdavo pirkliai iš Rygos, Maskvos, Kijevo, o kai 
kada net iš Odesos“. Pirkliai atgabendavo „brangių kailių, indų, kolonijinių“ prekių 
ir tuos dalykus apylinkės dvarininkai supirkdavo visiems metams“. Buvę ir stiklo, 
porceliano, geležies dirbinių, be to, įvairių kitų ūkininkams būtinų dalykų. Ūkinin- 
kai, žvejai ir amatininkai parduodavo savo gaminius - vežimus džiovinto tabako bei 
džiovintos žuvies, skardos dirbinių, molinių puodų ir kitokių indų, ratelių ir visokių 
ūkio padargų - skrynių, dėžių, kubilų, stalų, stalelių, krėslų, krepšių, kraitelių“. 

Vilniaus leidėjai pristatydavo knygų, daugiausia lenkiškų, skirtų ponams, 
pavyzdžiui, „Visto filosofija ir pagrindai“ arba „Patarėjas medžiotojams“, be to, 
įvairių romanų. Būta ir lietuviškų leidinių - Daukanto „Lietuvos istorija vaikams“, 
„Darbai senųjų lietuvių ir žemaičių“ (1822), Simono Stanevičiaus „Apie darymą 
valgių“ (1823) ir „Dainos žemaičių“ (1824), Kajetono Nezabitauskio-Zabičio ele- 
mentorius „Naujas mokslas skaitymo dėl mažų vaikų Žemaičių ir Lietuvos“ (1824). 
Daugiausia buvę maldaknygių, įrištų žibančiais ir paauksuotais apdarais. 

Naujasis „jomarkų“ įstatymas buvo paskelbtas 1825 m. spalio 26 d.,tat Šiauliuo- 
sejis galėjo įvykti tik kitais metais. Kaip rodo Telšių seimelio nusiskundimas, pirmai- 
siais metais jis nebuvo sėkmingas“. Prieš tai prasidėjo rusų tardymai, teismai, 


* Kolonijinės prekės - arbata, prieskoniai ir pan. 

deportacijos - visa tai paveikė naujo prekymečio organizavimą. Vis dėlto Šiaulių 
„jomarkas“ netapo garsus; apie jį beveik nėra likę atsiminimų bei atsiliepimų. Tuo 
tarpu Šiluvos „jomarką“ yra vaizdavę Jucevičius, Rainoldas Tyzenhauzas-K. Mikne- 
vičius, Aleksandras Fromas-Gužutis, Žemaitė, nekalbant XIX a. pabaigos ir XX a. 
pradžios atsiminimus. Šiluvos parapijai ir šventovei „jomarkas“ nebuvo svarbus; 
priešingai, jis netgi kliudė atlaidams. Dėl to vyskupai ir kunigai reikalavo šventi- 
nius turgus rengti kitomis dienomis. Šiluvos savaitiniai turgūs jau buvo perkelti iš 
sekmadienio į pirmadienį. Daugiau rūpesčio Giedraičiams ir kunigams kėlė kiti 
dalykai, 


**xX 


Dar prieš Giedraičiui grįžtant į Žemaičius, pradėta persekioti lietuvių kalba 
Kražių ir kitose gimnazijose. Mokiniams drausta ją vartoti ir, kas drįso, buvo bau- 
džiamas, netgi išjuokiamas. Ši akcija Kražiuose pastebėta nuo 1817 m., kada kar- 
melitai buvo pakeisti naujais iš visur surinktais mokytojais. 

Kražių mokykla buvo laikoma vyriausiąja ir ją nuo seno tiesiogiai globojo Vil- 
niaus universitetas. Kitos Žemaičių, taip pat Kauno, Kėdainių, Panevėžio ir Uk- 
mergės gimnazijos anksčiau buvo palenktos Kražių mokyklai, bet nuo 1803 m. ir 
jas tiesiogiai ėmė globoti universitetas. Žinant šią priklausomybę, buvo aišku, kad 
nauja lenkinimo kryptis eina ne iš kur kitur, o iš Vilniaus universiteto. 

Kol universiteto rektorius buvo Počobutas, lenkai negalėjo įterpti savo kalbos 
į dėstomus dalykus. Nebuvo ši kalba numatyta dėstyti ir naujame universiteto sta- 
tute, kurį parengė kitas rektorius Jeronimas Stroinovskis (11806). Tada ir gimnazi- 
jos buvo raginamos domėtis lituanistika bei rinkti tautosaką. Padėtis pasikeitė, kai 
rektoriumi tapo jau minėtas lenkas Jonas Sniadeckis, o švietimo globėju Čartoris- 
kis. Jie ėmė telkti daugiau profesorių iš Lenkijos ir 1811 m. įvedė lenkų literatūros, 
01812 m. lenkų kalbos dėstymą. Pagaliau nuo 1816 m. buvo pakeista oficiali lotynų 
kalba dėstomąja lenkų kalba. Lotynų ir prancūzų kalbomis buvo leista dėstyti tik 
teisę ir mediciną. Taip Vilniaus universitetas pasidarė kultūrinė lenkų tvirtovė, 
duodanti toną beveik visos Lietuvos kultūriniam gyvenimui. Jis varė griežtą lenki- 
nimo politiką visose Lietuvos mokyklose, kurios buvo pavestos jo priežiūrai. Nie- 
kad Lietuvoje dar nebuvo buvę tokios lenkinimo akcijos, kaip šiuo laikotarpiu. Kas 
tik pakliūdavo į mokyklas, turėjo virsti lenku“. Ši akcija tiesiogiai ar netiesiogiai 
buvo nukreipta ir prieš tautinį Žemaičių sąjūdį. 

Žemaičių rungtis 
su lenkiškojo 
patriotizmo srove 


"m Žemaičių sąjūdis įsibėgėjo XIX a. pradžioje, o patriotinė lenkų akcija 
ėmė stiprėti po nesėkmingo Napoleono žygio. Tos akcijos tikslas Lietuvoje buvo 
įskiepyti Gegužės 3-osios konstitucijos paskelbtą „vienalytiškos Lenkijos“ idėją ir 
parengti lietuvius kovai prieš rusus. Pastarasis tikslas - kovoti prieš rusus atrodė 
bendras, dėl to svėrėsi į lenkų pusę ne vienas žemaitis bajoras, ypač iš jaunesniųjų 
kartos. Žemaičių sąjūdžio vadai, ypač vysk. J. A. Giedraitis, pajuto, kad per mokyk- 
las gniaužiama žemaičių kalba ir skiepijamas nepalankumas dvasinei Lietuvos vy- 
resnybei, netgi religijai, Jis neturėjo galios keisti aukštesniųjų mokyklų kryptį, 
bet ėmė stiprinti pradinį mokslą. 1819 m. vyskupas įsakė klebonams steigti dau- 
giau parapinių mokyklų, kelti jų lygį ir rūpintis jose žemaičių kalba. 

Ši Žemaičių ordinaro akcija sutapo su Šiluvos infulato bei sufragano S. Gied- 
raičio grįžimu iš Petrapilio bei įsijungimu į vyskupijos reikalus. Jam buvo paves- 
ta lankyti parapijas ir akstinti kunigus rūpintis mokyklomis. Kaip rodo pavyz- 
džiai, kunigai atsiliepė gana gyvai. Vienas tipiškas pavyzdys buvo Šeduva. Čia 
klebonas Juozapas Rupeika įsteigė dvi parapines mokyklas ir joms pasamdė at- 
skirą lietuvių kalbos mokytoją. Šias mokyklas jis pakėlė į dviklasių vidurinių mo- 
kyklų lygį, be to, pritaikė savitarpio mokymo metodą, mažai dar žinomą Lietu- 
vos švietimo praktikoje. Rupeikos pavyzdžiu pasekė dar keletas parapijų. 


VILNIAUS POLITINIŲ BĖGLIŲ VEIKLA RASEINIUOSE 


Lenkų akcija nesiribojo tik mokyklomis. Ji siekė plačiau ir brovėsi giliau; Žemai- 
čių gyvenimą. Pastebėta, kad į dvarus siuntinėjama slapta, rankraštinė literatūra, 

persunkta lenkų politiniu patriotizmu, kartais triviali ir laisvamaniška. Iš pra- 
džių nesusivokta, iš kur ji ateina, kol vėliau paaiškėjo, jog tai darbas „vilniečių“ 
bėglių, atsiradusių Raseiniuose. 

Pirmasis buvo Jonas Pivnickis, prie Dancigo gimęs lenkas, studijavęs Vilniu- 
je, o prancūzmečiu pasireiškęs savo veikla. Grįžus rusams, jis 1813 m. iš Vilniaus 
turėjo pasitraukti. Jo draugas Juozapas Zavadskis įkliuvo rusams su Vincu Ščas- 
tokovskiu, išmestu iš kariuomenės leitenantu, ir abu 1818 m. slapta atsirado Ra- 
seiniuose pas Pivnickį. Šiuos atsekė Kasparas Koverskis, kaip ir pirmieji, „patrio- 
tinių“ organizacijų narys, Zavadskis buvo teisių mokslo kandidatas, dėl to gavo 
advokato darbą Raseinių teisme. Kiti buvo globojami ir aprūpinti Antanas 
Pšeciševskio ir šio giminaičio Jono Kalinausko, kurio sūnus studentas priklausė 
toms pačioms slaptoms organizacijoms. 

Šie politiniai bėgliai pradėjo „patriotinę“ veiklą. Siuntinėjo ponams atsišauki- 
mus, „laiškus“, politinius eilėraščius arba lenkų prancūzmečiu išleistus patrioti- 
nius leidinius. Dalis rankraštinės spaudos buvo gaunama iš Vilniaus per pasiuntinį 
Plunksnį, tarpininkaujant Raseinių pašto tarnautojui Viskantai. Kita dalis buvo ku- 
riama Raseiniuose. Visą šį darbą - pergabenimą, perrašinėjimą organizavo Zavad- 
skis ir Koverskis. Pastarasis rašinėjo satyras bei paskvilius prieš vietinius dvarinin- 
kus, plakė jų žemaitiškąjį romantizmą, nesidomėjimą lenkiškuoju „patriotizmu“, 
prisitaikėliškumą. Kai kurie tų „kūrinių“ lietė atskirus žinomus asmenis, dėl to šie 
jautėsi įžeidinėjami. Susekę, kas ta kūryba užsiima, jie paprašė vietinės policijos 
kaltininkus ištremti iš Raseinių. Zavadskiui pavyko išsiteisinti, o Koverskis buvo 
ištremtas, Paskui jį priglaudė Pšeciševskis savo dvare Gruzdiškiuose. 

Policija pradėjo sekti Vilniaus bėglius. „Parinkę daugiau žinių ir pamatę, jog 
tie žmonės negirtino elgesio, rusai padarė kratą, paėmė pas juos esamus raštus, 
juos pačius areštavo. Pas Kowerskį rado rankraštinės literatūros - vietos satyrą, 
Upytės apskrities bajorų pajuokimą, trivialaus turinio eilėraščių, politinių ir pa- 
triotinių atsišaukimų, „Husaromaniją“ (rusų karininkijos pajuokimą) ir daug 
spausdintų raštų iš Napoleono laikų. Pas Zavadskį užtikta tokio pat turinio daly- 
kų, be to, dar masonų ženklas ir masonams pasakytoji jo kalba... Pas Viskantą 
atrasta nemaža eilėraščių ir rašinių prieš rusų valdininkus bei kariuomenę. Pas 
Plukenį rasta daugiau patriotiškų, paskviliškų ir laisvamaniškų eilėraščių“. Tar- 
dymai parodė, kad ši veikla susijusi su masonais - vietiniais (Raseinių lože) ir 
vilniškiais. 

ŽEMAIČIAI TARP ATSIKŪRUSIŲ VILNIAUS MASONŲ 


Pirmieji Vilniaus masonai pabiro 1789 m. Tada daugelis lietuvių, tarp jų ir 
Žemaičių seniūnas Antanas Gedgaudas, nepritarė lenkų masonijos posūkiui pran- 
cūzų revoliucijos kryptimi. Tik dalis vilniškių „brolių“ dėjosi prie jakobinų ir tal- 
kino lenkų konstitucinei akcijai. Bet 1794 m. baigėsi ir jų veikla. Tik Napoleonui 
atėjus ir lenkų politikams atsidūrus Vilniuje, vėl buvo atkurta tradicinė „Uoliojo 
Lietuvio“ ložė - iš viso 24 nariai. Tarp šių buvo ir du žemaičiai: „Pranas Pšecišev- 
skis, provincijos valdininkas (Raseinių teisėjas) gimęs Paryžiuje, apsigyvenęs kai- 
me“ ir Jokūbas Šimkevičius, gimęs 1775 m., priimtas į masonus 1809 m. Paryžiuje, 
medicinos daktaras“. Šiedu žemaičiai atstovavo skirtingoms bajorų klasėms - vie- 
nas didponiams, antras vidutinių Nemakščių ar Liolių dvarininkams. Pirmasis bu- 
vo lenkiškai vokiškų masonų atstovas, antrasis - prancūziškųjų. Juodviejų vaid- 
muo pačioje ložėje buvo skirtingas. 

„Uoliojo Lietuvio“ ložė po Napoleono žygio apsisprendė dėtis prie rusų maso- 
nijos ir tuo reikalu 1813 m. balandžio 24 d. pasiuntė raštą į Petrapilį. Rašte buvo 
įsidėmėtini du dalykai. Vienas, kad „lenkų Didieji Rytai mums pasidarė svetimi“ ir 
antras, kad vilniškė ložė laikosi ne prancūzų masonų ritmo, o škotų, nes turi ne 33 
laipsnius, o 7. Atsiribojimas nuo lenkų galėjo būti suprantamas naujomis aplinky- 
bėmis, bet Petrapilis nieko neatsakė. Ložės vadovybė 1814 m. sausio 8 d. vėl pasiun- 
tėį Petrapilį raštą, į kurį buvo gautas trumpas, bet nieko konkrečiai nesakąs atsilie- 
pimas. Trečiame rašte į Petrapilį vilniškės ložės sekretorius M. Dluskis jau apgailes- 
tauja, kad ložė „prarado aukščiausio laipsnio brolį, kuris nenorėjo su mumis prisi- 
dėti prie Rusijos Didžiųjų Rytų ir pasiprašė geriau atleidžiamas“. Šis brolis ir buvo 
žemaitis Pšeciševskis. Jo pasipriešinimas sumaišė kitų ložės narių apsisprendimą, ir 
Dluskis pagaliau liko vienas. Jis pasidarė nepatikimas patiems rusams ir dar tais 
pačiais 1814 m. buvo ištremtas į Sibirą už buvusį bendradarbiavimą su prancūzais. 

Ložė praktiškai nustojo veikusi ir vėl atsigavo tik po poros metų, kai buvo 
užmegztas ryšys su Varšuva. Tada ėmė kurtis naujos ložės Vilniuje, Minske, Nau- 
garduke, Gardine, Ukmergėje, Raseiniuose, o joms sujungti buvo vėl atgaivinta „To- 
buloji Lietuvos vienybė“. „Vienybės“ garbės nariu, tarp kitų, buvo paskelbtas ir 
Pšeciševskis. „Vienybė“ greitai atkūrė anksčiau buvusią uniją su lenkų masonija ir 
„lenkai nuo 1816 m. perėmė savo žinion visą lietuviškąją masoniją““. 

Lietuvos masonija toli gražu nebuvo lietuviška. Pačiame Vilniuje įsikūrė vo- 
kiečių Zum Guten Hirten ir dvi rusų ložės - Sozidanje Solomonovo ir Slovianskij Oriol. 

Vokiečių ložėje dalyvavo ir nevokiečiai, pavyzdžiui, Zavadskis ir Kontrimas, bet 
vartojo vokiečių kalbą. Rusų ložės taip pat laikėsi savo kalbos, tik „Uolusis Lietu- 
vis“ vengė lietuviško liežuvio. Jos skyrėsi ne tik kalba, bet ir masine linkme. Dėl 
to Vilniuje pradėjo veikti dvi masonų „kapitulos“ - škotų ir vokiškųjų rožiakry- 
žininkų. Vokiškoji kryptis persvėrė ypač naujai kuriamose, pusiau masoniškose 
draugijose, pavyzdžiui, Iliuminatų, Magnetistų, Filomatų, Filaretų, Juodųjų Brolių. Vo- 
kiška įtaka pasiekdavo ne tiesiai iš Vokietijos, bet per lenkus. 

Vokiškoji masonija tuo skyrėsi nuo kitų, kad buvo perkrauta simboliais ir 
ceremonijomis, laikėsi keistos mistikos ir nuolat pabrėžė žydišką savo kilmę. Tai 
erzino tokius Vilniaus „brolius“, kaip Šimkevičių, kurie buvo priimti į masonus 
Paryžiuje ar Londone. Dėl vokiškos mistikos 1817 m. Vilniuje pasirodė Lisabonos 
rabino laiškas Brastos rabinui, verstas iš rabiniško-talmudiško dialekto. Taria- 
masis rabinas įrodinėjo, kad masonai - sena religinė organizacija, kilusi Palesti- 
noje ir jai priklausęs pats Kristus, 

Leidinio autorius buvo kan. Dluskis, vėl grįžęs po amnestijos į Vilnių ir pasidaręs 
„Uoliojo Lietuvio“ ložės magistru bei rožiakryžininkų „kapitulos“ pirmininku. Jis 
rašė šią brošiūrą, norėdamas išsklaidyti abejones, kurios iškilo tarp pačių masonų ir 
Vilniaus visuomenėje, Tuo metu buvo paskelbtas popiežiaus Pijaus VII masonų pa- 
smerkimo laiškas ir apie tai iš sakyklų pravėrė burnas Vilniaus dominikonai. Reakci- 
jos dar labiau pagyvėjo brošiūrai pasirodžius. Blogiausia, kad ši menkavertė brošiūra 
buvoišleista universiteto leidykloje, kurią tuo metu tvarkė „brolis“ Zavadskis“. Uni- 
versitetas pasijuto įveltas į nerimtą reikalą. Visa tai išjudino veikti Vilniaus universi- 
teto garbės narį žemaitį Šimkevičių. Kitais metais, kovo 16 d., „Uoliojo Lietuvio“ lo- 
žei jis įteikė ilgą, motyvuotą raštą, siūlydamas mesti masonijos mistifikaciją ir taip 
sulaikyti kilusius įtarimus. Visuomenė, jo žodžiais, masonus laiko žalingais, o filoso- 
fai nenaudingais. Kitaip pažiūrėtų visuomenė ir mokslo žmonės, jei masonai atsisa- 
kytų slaptumo, simbolių bei apeigų, nereikalingų laipsnių ir perdėtų piniginių įsipa- 
reigojimų, daugiau dirbtų naudingą viešą darbą ir labiau paisytų išminties bei doros. 
Šimkevičius siūlė „broliams“ pasisakyti, ar reformuoti pačią ložę, ar kurti visai atski- 
rą reformuotą. Prieš reformą pirmasis pasisakė magistras Dluskis, bet ją gynė kiti 
ložės vadovai ir nariai, ypač universiteto profesoriai, tarp jų ir matematikos-fizikos 
fakulteto dekanas žemaitis Zakaras Niemcevičius. Po trumpos kovos ložė suskilo ir 
kovo 26 d. atsirado antroji vadinamoji reformuotoji ložė. Reformistai kūrė planus, 
kaip išplėsti Lietuvoje amatus, gaivinti pramonę, kelti kultūrą. Jie taip tikėjo savo 
reformos tikslingumu, kad parengė brošiūrą vokiečių bei portugalų kalbomis ir 

išvežė spausdinti į užsienį. Ketino išversti į svetimas kalbas ir visą motyvuotą Šim- 
kevičiaus raštą. Tai buvo kažkas nelaukta iš Lietuvos masonų, nes pasak Malachow- 
skio-Lempickio, anksčiau jie tik sekę užsienio organizacijas, o dabar patys panoro 
jiems daryti įtaką. Reformos planas buvęs naujas ir originalus“. 

Šio plano autoriumi viešai laikomas Šimkevičius, kuris buvo paskelbtas ir 
reformuotos ložės fundatoriumi. Tačiau jis nedalyvavo nei pirmame šios ložės 
posėdyje, nei tolesnėje veikloje. Jis greitai dingo iš Vilniaus, o rudeniop mirė 
Taukelių dvare, Ukmergės apskrityje. Šimkevičius, atrodo, prisiėmė atsakomybę 
už reformą, o planą, pasak Chodzkos, parengęs Kontrimas“. Pastarasis anksčiau 
nepriklausė „Uoliojo Lietuvio“ ložei, bet po reformos tuoj atsirado pas atskilė- 
lius, pateko į jų ložės vadovybę ir su kitais dviem ėmė rengti minėtą reformos 
brošiūrą, Tai rodytų, kad Chodzkos teigimas yra pagrįstas. 


LENKŲ PLANAI LIETUVOJE IR ŽEMAIČIŲ 
„UŽSISPYRIMAS“ 


Masonų reforma išaugo iš žemaičių bei „Niekadėjų“ sąjūdžio, kurį sudarė vi- 
dutiniai „becenziniai“ bajorai, karštesni savo krašto patriotai, labiau susirūpinę 
vietine kultūra bei apšvieta. Bet šiai reformai kaip ir „Niekadėjų“ veiklai nepritarė 
didieji ponai, ryškūs politikai, labiau susiję su lenkais. Tokie buvo ir Žemaičių di- 
džiūnai kaip J. Bialozaras, J. Bilevičius, J. Gedgaudas, St. Pilsudskis, J. Strumila ir 
kiti. Jie buvo įsirašę į „Uoliojo Lietuvio“ ložę, o trys broliai žemaičiai Gorskiai įstojo 
į „Sokrato mokyklą“. Šie didponiai iš pradžių nesidomėjo saviške, vietine lože Ra- 
seiniuose, kurią sudarė gana romantiškai nusiteikę taip pat vidutiniokai dvarinin- 
kai“. Ši žemaičių ložė buvo vienintelė „Lietuvos vienybėje“ pasivadinusi lietuvišku 
Palemono vardu bei kaip ir „Niekadėjai“ pasirašinėjo lietuviškais slapyvardžiais. 

Masonų reforma rodė, kad Lietuvoje, ypač Žemaičiuose, iškyla naujai nusiteiku- 
si bajorų karta, nebijanti išsiskirti iš didponių. Dėl to pastarieji nebuvo patenkinti. 
Dar tais pačiais reformų metais (1818) jie pakeitė „Uoliojo Lietuvio“ ložės magistrą 
Dluskį pajėgesniu Mykolu Rėmeriu, kuris netrukus tapo ir didžiuoju magistru. Rėmeris 
turėjo sustiprinti politinę masonijos linkmę ir sulaikyti prasidėjusį reformizmą. 

Lietuvių reformizmo pabūgo ypač lenkų Didieji Rytai. 1819 m. sausio mėne- 
sį jie išleido instrukciją, kurią tiktų pavadinti dekretu. Instrukcijos autoriai ap- 
gailestavo, kad „Lietuvoje pasireiškia skirtumai ir vyksta reformos, siekiančios 

suprastinti dvasią, Kad tie dalykai būtų sulaikyti, instrukcija skelbia atimanti bu- 
vusias teises „Lietuvos didžiajai ložei“, atseit - „Lietuvos vienybei “. Ji liekanti tik 
„provincinė“, kaip ir Voluinės jungtinė ložė. Lietuvos „Vienybė“ nuo šiol palen- 
kiama visiškai „tautinės“ (atseit lenkų) didžiosios ložės valdžiai Varšuvoje, Lie- 
tuvos „provincinei“ ložei įsakoma kas pusmetį daryti pranešimus, pristatyti tvir- 
tinti biudžetą, priimti teisminius Varšuvos sprendimus ir vykdyti visa, kas bus 
įsakyta. Su šia instrukcija buvo panaikintas „unijinis“ dviejų kraštų masonijos 
susitarimas ir įvesta Varšuvos diktatūra. Tai padaryta pagal konstitucinį lenkų 
galvojimą: tėra viena Lenkų tauta, tat viena tegali būti ir „tautinė“ masonija. 

Užuot sustiprinę „tautinę“ valstybę, lenkai sukėlė naują skilimą, kuris buvo 
daug pavojingesnis jų planams. „Tarp lietuviškųjų masonų 1820 m. iškilo projektas 
steigti Lietuvos Didžiuosius Rytus. Brolis Narcizas Olizaras pranešė esąs pasiruošęs 
skirti 15 000 rublių, kad būtų nupirkti nauji namai masonų (Lietuvos Didžiųjų Ry- 
tų) darbui. Pinigai buvo gauti, o namai, kitados priklausę Kazakauskams Bernardi- 
nų gatvėje, buvo nupirkti. Vėliau tie namai perėjo Zavadskiams“. 

Matydami, kad lietuviškoji masonija darosi nepatikima, lenkai ėmė stipriau 
veikti per Patriotinę Draugiją (Towarzystwo Patriotyczne), kurios centras buvo 
Varšuvoje, o „provinciniai“ skyriai Lietuvoj ir Voluinėje. Dabar „provincijoms“ buvo 
pavesta priimti tik ištikimus Varšuvos linijai asmenis. „Patriotų“ pareiga buvo pa- 
laikyti „tautinę“ dvasią ložėse ir kituose slaptuose, ypač jaunimo sambūriuose. Nuo 
tada (1819) žemaičių Palemoną perėmė vadovauti didponis „patriotas“ Bilevičius 
ir savo „patriotinį“ veiklumą ėmė rodyti Vilniaus bėgliai Raseiniuose. 

Lenkų rungtis su lietuviais „separatistais“ neabejotinai buvo žinoma rusams. 
Vienas žinių šaltinis buvo dvi rusiškos ložės pačiame Vilniuje. Antras - šnipai, iš 
kurių uoliausias buvo lenkas St. Mickanievskis, kuris mojosi „vienas kovoti prieš 
350 Lietuvos masonų“. Jis, patekęs į „Uoliojo Lietuvio“ ložę, viską pranešinėjo 
rusams ir juos ragino greičiau uždaryti Lietuvos masonus“. Rusai to nedarė, tur- 
būt tikėdamiesi, kad lietuviai patys atsikabins nuo lenkų ir nebus pavojingi rusų 
politikai. Jie pirmiau (1820) uždarė Lenkų masonus ir tais pačiais metais iš Vil- 
niaus universiteto pareigų pašalino Janą Sniadeckį, škotų rito masoną ir varšuvi- 
nės politikos vykdytoją Lietuvoje. Paliko tik pagrindinį Varšuvos žmogų A. Čar- 
toriskį, Lietuvos švietimo globėją, apsimetusį caro draugu, 

Sniadeckį pašalinus, žemaičiai ir kiti Lietuvos patriotai skubėjo vykdyti sa- 
vo planus. Taip Lietuvos mokyklų inspektoriumi buvo paskirtas vilnietis rašyto- 
jas „nenaudėlis“ Chodzka. Jis skubėjo susipažinti su universitetui patikėtomis 

Lietuvos mokyklomis ir atkreipė dėmesį į Šeduvos dviklases. Nustatęs jose gerą 
mokslo lygį, mokyklų kūrėją bei globėją kan. Juozapą Rupeiką Chodzka pristatė 
paaukštinti. Universitetas suteikė šiam mokyklų garbės inspektoriaus titulą Šiau- 
lių apskrityje. Atsilygindamas Chodzkai, Rupeika pasirūpino išversti į lietuvių 
kalbą jo apysaką „Jonas iš Svisločės“ ir savo lėšomis 1823 m. ją išleido Vilniuje. 
Šis pirmas stambus beletristinis veikalas lietuvių kalba susilaukė pasisekimo. Jis 
buvo bematant išplatintas mokyklose, todėl reikėjo leisti antrą jo laidą. Taip bu- 
vo padrąsinti lietuviškai rašantieji ir kartu parodyta, kad lietuviškoji literatūra 
yra laukiama bei skaitoma“. 

Kitas „nenaudėlis“ universiteto sekretorius žemaitis Kontrimas, 1822 m. A. Čar- 
toriskiui įteikė memorandumą, prašydamas įsteigti lietuvių kalbos katedrą uni- 
versitete. Tokia katedra, rašė Kontrimas, jau keli šimtmečiai esanti Karaliaučiaus 
universitete, o Tartu universitete veikią latvių ir estų kalbų kursai, Prūsuose lie- 
tuvių kalbos turį mokytis būsimieji klebonai, teisėjai ir kiti valdininkai, kuriems 
tenka aptarnauti lietuviškai kalbančią liaudį. Tokia liaudis esanti ir Lietuvoje bei 
Užnemunėje, dėl to visuomenė seniai pageidaujanti šios kalbos katedros Vilniuje. 
Katedros vedėju Kontrimas siūlė raseiniškį Leoną Uvainį, senųjų ir naujųjų kalbų 
žinovą, žemaičių rašytoją ir lietuvių kalbos etimologijos žodyno rengėją . 

Memorandumo motyvai buvo ne tik praktiniai, bet ir moksliniai. Esą „to- 
kios seniau galingos tautos kalba esanti būtinai reikalinga paaiškinti daugeliui 
dalykų iš senosios lietuvių, lenkų, rusų ir totorių istorijos“. Šiuos motyvus patei- 
kė žymusis istorikas Lelevelis savo paskaitose bei raštuose. Tuo jis grindė taip 
pat savo „Žvilgsnį į lietuvių giminių senovę ir jų ryšį su Heruliais“, kuriuos Poška 
vadino Geruliais. 

Memorandumas A. Čartoriskiui buvo įteiktas 1822 m., kada Lelevelis grįžo į 
Vilniaus universitetą; anksčiau (1818) jis buvo Sniadeckio išmestas už palanku- 
mą lietuviams ir lenkų istorikų kritiką. Tai rodytų, kad Kontrimo žygis turėjo 
užnugarį net pačioje universiteto profesūroje. 

Čartoriskis, pats kilęs iš tos „seniau galingos (lietuvių) tautos“, vis dėlto buvo 
įtikintas. Jo atsakymas Kontrimui buvo toks: vietoj lietuvių kalbos jis leido uni- 
versitete pradėti dėstyti arabų kalbos kursą ir tai padarė dar tais pačiais 1822 m.“ 

RUSAI BAUDŽIA BAJORUS TREMDAMI JŲ VAIKUS 


Čartoriskis buvo suinteresuotas nuteikti Lietuvos jaunimą sukilti prieš ru- 
sus. Tai liudija pas jį vykęs profesorių pasikalbėjimas 1820 m., tuoj po Neapolio 
revoliucijos, kurią rengė slaptas masoniškas karbonarų sąjūdis, tuo metu paplitęs 
Europoje ir įsibrovęs į rusų karininkiją. Karininkijos atstovai, caro gvardiečiai, 
buvo atsiųsti į Vilnių pasitaisyti, bet jie „karbonizmu“ užkrėtė Vilniaus studen- 
tus, ypač kai kuriuos filaretus, nors šiems buvo artimesnis lenkų „patriotų“ nusi- 
teikimas prieš rusus. Dėl to carui ir jo broliams 1822 m. atvykus į Vilnių, studentai 
nebegalėjo nuslėpti pakilusių revoliucinių nuotaikų“. Tai pastebėjo caro broliai 
ir padarė išvadą, jog visa tai yra masonų ir kitų slaptų organizacijų darbas. 

Po keleto mėnesių, dar tais pačiais metais, rusai uždarė Lietuvos ložes, o ki- 
tais metais pradėjo ieškoti slaptų organizacijų tarp studentų. Susekę filaretų, filo- 
matų ir kitas organizacijas, jie areštavo apie 100 studentų, tarpjų ir organizatorių 
Tomą Zaną bei jo draugą Adomą Mickevičių, tuo laiku mokytojavusį Kaune. Kiti 
filaretai bei filomatai, tarp jų žemaičiai - D. Kalinauskas, Silv. Stanevičius, P. Šemeta, 
pasitraukė iš Vilniaus ir slapstėsi. Rusai, toliau besiknisdami, atsekė „Juoduosius 
brolius“ Kauno, Kėdainių, Panevėžio ir Kražių gimnazijose. Ši slapta moksleivių 
organizacija, pasirodo, turėjo ryšį ne tik su „lenkiškąja“ Užnemune, bet ir su Vil- 
niaus filaretais, iš kurių ne vienas buvo baigęs Kražių gimnaziją. 

„Juodųjų brolių“ veikla nesiskyrė nuo Raseinių „vilniečių“ ar Vilniaus stu- 
dentų veiklos. Gimnazistai perrašinėjo panašius patriotinius, politinius atsišau- 
kimus, eilėraščius, „laiškus“, vartojo patriotinius šūkius, Iš kai kurių dvarų jie 
gavo ir tarp savęs dalijosi tokią lenkų literatūrą, kaip Kolontajaus raštai, „Paro- 
dytoji Lenkijos dalybų paslaptis“, „Piliečio balsas į lenkų tautą“, „Persekiojimai 
Lenkijai dėl darbininkų lenkų santykių“, „Gegužės konstitucija“, „Lenkas konfe- 
deratas, maskolių išvežtas į Sibirą“ ir kiti“, 

„Juodieji broliai“ toli gražu nebuvo tokie juodi kaip karbonarai, bet pats jų 
vardas, matyt, rusams priminė itališkuosius „anglininkus“. Dėl to rusai suėmė 
108 gimnazistus ir pradėjo juos teisti kaip „sukilimo vadus“. Tarp tokių „vadų“ 
atsidūrė ir du 12-13 metų Vilniaus gimnazistai - Plateris ir Koscialkovskis. Jų 
kaltė buvo ta, kad klasėje ant lentos užrašė šūkį: „Tegyvuoja gegužės 3 dienos 
konstitucija!“ Už tai šiedu vaikinai buvo pasmerkti visą gyvenimą būti kareiviais 
rusų armijoje. Kiti 15-16 metų amžiaus vilniečiai, tarp jų ir vieno priešrusiško 
eilėraščio autorius Masalskis, tą pačią bausmę gavo Sibire“. 

Kražių gimnazijos du vyresni mokiniai - Jančiauskis ir Zalenkevičius buvo kal- 
tinami perrašinėję atsišaukimus ir siuntinėję „laiškus“. Už tai gavo po 10 metų 
sunkiųjų darbų tvirtovės, o po to visą gyvenimą būti kareiviai Orenburgo linijose. 
Dar kiti, tarp jų ir Šiluvos Bartkevičių sūnus, buvo paleisti. Po teismo Vilniuje pa- 
smerktieji kražiškiai 1824 m. kovo 8 ir 9 dienomis, dviem atskiromis grupėmis bu- 
vo išgabenti per miestą, kad visi matytų. Surakintus jaunuolius lydėjo minia žmo- 
nių ligi Aušros Vartų. Vyrai buvo tylūs, paniurę, moterys ašarojo. Tarp stebėtojų 
buvo ir vyriausio „nusikaltėlio“ Jančiauskio tėvas, Betygalos ponas, Raseinių ap- 
skrities sienų teismo pirmininkas. Panašiai buvo nuteisti ir išgabenti Kauno bei 
Panevėžio gimnazistai. Kėdainiškiai mokiniai buvo kaltinami neįtikėtinu pasikėsi- 
nimu nužudyti caro vietininką Lenkijoje kunigaikštį Konstantiną, dėl to ir Kėdai- 
nių gimnazija po bylos buvo visai uždaryta. 

Visa ši rusų elgsena buvo sunkiai suprantama. Jie baudė vaikus už tėvų ir kitų 
vyresniųjų neištikimybę. Kitus „nusikaltėlius“ - Raseinių „vilniečius“ ir Vilniaus 
studentus jie palaikė vietiniuose kalėjimuose ir greitai paleido, išskyrus keletą, ku- 
riuos ištrėmė į Sibirą. Tuo tarpu šiuos jaunuolius pasmerkė žiauriausiam likimui. 
Jų dramą Mickevičius pavaizdavo „Vėlinių“ III dalyje ir prisiminė „Piligrimų lita- 
nijoje“ tokiu posmu: „Per kančią Lietuvos jaunuolių, užmuštų lazdomis, mirusių 
kasyklose ir ištrėmime, išgelbėk mus, Viešpatie!“ “ Akcijai prieš studentus ir gim- 
nazistus vadovavo Nikolajus Novosilcevas. Kai jis baigė šį darbą, 1824 m. caras jį 
paskyrė Lietuvos švietimo vadovu vietoj atleisto Čartoriskio. Novosilcevas prane- 
šė carui apie padėtį ir, be kita ko, pabrėžė, kad Čartoriskis suvėlinęs Lietuvos rusi- 
fikaciją visu šimtu metų“. Lietuviai galėjo pasakyti tiksliau: Čartoriskis suvėlino 
tautinį Lietuvos atgimimą ir parengė kelią rusifikacijai. Čartoriskis buvo Konrado 
Valenrodo prototipas - tik ne lietuviškoje tarnyboje, kaip jį vaizdavo Mickevičius. 

Perėmęs Čartoriskio įstaigą, Novosilcevas turėjo rasti Kontrimo memorandumą 
dėl lietuvių kalbos katedros Vilniaus universitete. Užuot šią katedrą įsteigęs ir pa- 
tenkinęs lietuvių prašymą, 1826 m. jis įkūrė persų kalbos katedrą. Prieš tai iš kance- 
liarijos pašalino lenkų ir įvedė rusų kalbą. 1825 m. iš universiteto sekretoriaus parei- 
gų jis atleido ir Kontrimą, o karinis gubernatorius Korsakovas įsakė jam išvykti iš 
Vilniaus. Kontrimas pasitraukė iš Vilniaus ir po kiek laiko atsirado Šiluvos Aukštad- 
varyje. Čia jam esant, gruodžio 14 d., įvyko caro gvardijos ir kitų karininkų ruoštas 
sukilimas Rusijoje. Tiriant šį įvykį, pasirodė, jog rusų sukilimo vadai „palaikė ryšius 
su politine draugija, veikusia Lietuvoje tautinės masonijos vardu, susidariusia iš da- 
lies iš reformuotų masonų ložių, į kurias buvo prilindę daugelis nenaudėlių“. 


279 


Kontrimas priklausė reformuotai ložei, kuri nesiėmė politinės bei revoliuci- 
nės veiklos. Bet šios veiklos, matyt, neatsisakė naujai įsikūrę „Lietuvos didieji 
Rytai“. Su jais užmezgė ryšį vienas iš rusų sukilėlių vadų A. Bestuževas-Riuminas 
ir 1823 m. buvo pats atvykęs tartis į Vilnių. Šį ryšį atsekė rusų žandarai ir pradėjo 
gaudyti įtakingesnius masonus. Buvo areštuoti Romeris, Karolis Prozoras, Ig. Za- 
viša, J. Strumila ir kiti. Juos tardė, teisė, vežiojo po kalėjimus, pagaliau uždarė 
Petropavlovsko tvirtovėje Petrapilyje. 

Kontrimas išliko neliestas ir buvo Šiluvoje dar maždaug ketverius metus. Ką 
jis čia veikė, nėra žinių. Buvo ketinęs rašyti Vilniaus universiteto istoriją, bet, netu- 
rėdamas po ranka šaltinių, negalėjo šio darbo pradėti. Vilniuje jis reiškėsi literatū- 
rinėje srityje, bet vargiai ką bus kūręs Šiluvoje, Ar domėjosi kitų žemaičių kūryba, 
taip pat nežinome. Poška tuo metu rašė savo žymiausį darbą, pavadintą „Kaimiečio 
artojo mąstymai apie lietuvių ir žemaičių tautos istoriją ir jos kalbą“ “Šiame rašinyje 
yravienavieta, primenanti Kontrimo memorandumą Čartoriskiui. Poška kreipėsi į 
Lietuvos švietimo globėją ir prašė rūpintis vadovėliais bei studijomis iš lietuvių 
istorijos bei kalbos. Poškos rašinys D. P. Žemaičio vardu buvo atspausdintas Dzien- 
nik Warszawski trijuose numeriuose ir atskira knygele išleistas tais metais, kai Kon- 
trimas, palikęs Šiluvą, persikėlė į Varšuvą. Poška berods neturėjo artimesnių ryšių 
su varšuviškiais, tat jo darbą bus išvežęs ir paleidęs į spaudą Kontrimas. 


ŠILUVIŠKIAI SKIRSTOSI TARP VARŠUVOS 
IR PETRAPILIO 


Kontrimas išvyko į Varšuvą, nors jo niekas ten nelaukė, išskyrus pažįsta- 
mą žemaitį Liudviką Jelskį, kuris dirbo prekybos banke ir jam parūpino darbą. 
Šiluvą jis paliko greičiausiai dėl nesaugumo, nes rusai buvo pradėję ieškoti dva- 
ruose užsislėpusių masonų. Pirma tokia paieška buvo 1827 m. Trakų apskrity- 
je. Trakų teismas, rusų įsakytas, į Paparčių vienuolyną sukvietė smulkiuosius 
bajorus, dvarų ekonomus, raštvedžius, deputatus klausinėjo apie slaptoms drau- 
gijoms priklausančius narius. Pagaliau reikalavo pasirašyti, kad patys nepri- 
klausė ir ateityje nepriklausysią masonams. Panašūs tardymai buvo ruošiami 
kitose apskrityse, tad Kontrimui bent kuriam laikui buvo geriau pasitraukti iš 
akių. Varšuvoje jis buvo neilgai. Bankas, kur dirbo, su E. Ročinskiu pasiuntė jį į 
Palenkę (Suvalkų trikampį) rinkti etnografinės medžiagos ir šio darbo jis ėmė- 

si labai uoliai. jo surinkta vertinga medžiaga su atitinkamomis litografijomis 
buvo išleista vėliau“. 

Tais metais, kai Kontrimas išvyko iš Šiluvos, infulatas S. Giedraitis - vėl į Pet- 
rapilį, nes po arkiv. Sestrencevičiaus mirties jis buvo paskirtas Dvasinės Kolegijos 
pirmininku, Pati Kolegija jau buvo nebe ta. Anksčiau joje lygiomis teisėmis buvo 
svarstomi unitų ir lotynų katalikų reikalai. Dabar naujasis caras Nikolajus I plana- 
vo unitus versti stačiatikiais, tat pirmiausia juos atskyrė nuo lotynų apeigų katali- 
kų. Giedraitis rado unitų reikalus jau atribotus, jų vedėju paskirtą Josifą Simaško, 
kilusį nuo Kijevo, o Vilniuje baigusį kunigų seminariją ir lankiusį universitetą. Prieš 
Giedraičiui atvykstant į Petrapilį jis jau buvo nominuotas unitų vyskupu ir 1829 m. 
rugsėjo 8 d. konsekruotas Šv. Kotrynos katalikų bažnyčioje, nes unitai savos bažny- 
čios Petrapilyje neturėjo. Giedraičiui teko būti vienu iš jo konsekratorių *. 

Petrapilyje Giedraitis rado savo garso viršūnę pasiekusį šilutiškį dailininką 
Juozą Oleškevičių. Jo portretai ir religiniai bei istoriniai paveikslai buvo muzie- 
juose, bažnyčiose ir didikų rūmuose. Jis nemažiau garsėjo ir savo asmenybe; bu- 
vo visų mėgiamas ir daugelio gerbiamas dėl savo nepaprasto tiesumo, švelnaus 
būdo, labdaringumo, Kitus jis stebino savo religingumu ir asketišku gyvenimu, 
įkvėptu Šv. Rašto, kurį kasdien apmąstė ir pagal kurį stengėsi gyventi . Apie jį 
Petrapilyje buvo plačiai kalbama, tad ir Giedraitį bus pasiekusios tokios žinios. 
Ar jiedu susitiko, ar užmezgė ryšį, neturime duomenų. 


ŠILUVOS VARPŲ ISTORIJA. 
ŠILUVOS VARPAS PETRAPILYJE 


Šiluvos vizitacijų 1821 ir 1826 m. knygose rašoma, jog Sviekausko 1671 m. 
įrengtas 3000 svarų varpas kažkaip buvo patekęs į Petrapilį ir buvęs Dvasinėje 
Kolegijoje. Galimas daiktas, kad rusai tą varpą išvežė bėgdami nuo Napoleono 
1812 m. Išvežimo motyvas galėjo būti karinis - kad prancūzai tos medžiagos ne- 
panaudotų armotoms gaminti. Tuo laiku, kada Šiluvos varpas atsidūrė Petrapi- 
lyje, Dvasinėje Kolegijoje dirbo Šiluvos infulatas. Tad jis galėjo paimti jį šios įstai- 
gos globon (žr. Buczynski I., Košcl. Szydt., p. 53, išn. 25; plg. t. p. 23-24 psl.). 

Po filaretų bylos Mickevičius buvo ištremtas į Petrapilį. Čia būdamas ir pas- 
kui keliaudamas po Rusiją jis rašė savo lietuviškos tematikos veikalus - „Gražiną“, 
„Tris Budrius“, „Konradą Valenrodą“ ir kitus. Vėl grįžęs į Petrapilį jis sužinojo 

apie Oleškevičių bei jo gyvenimo būdą ir nutarė jį aplankyti (Oleškevičius piešė 
Mickevičiaus portretą). Šis apsilankymas turėjęs „reikšmingos įtakos tolesniame 
Mickevičiaus gyvenimui“. Mickevičius mini, kad, jam atėjus, Oleškevičius užraki- 
nęs duris ir paprašęs paklausyti jo sukurtų eilėraščių. Apie tai, kad jis rašytų poezi- 
ją, lig šiol niekas nebuvo žinojęs. Mickevičius taip pat nelaukęs ko nors ypatingo. 
Bet kai Oleškevičius paskaitęs kelioliką eilėraščių apie Dievą, persunktų gilios mis- 
tikos, Mickevičius buvęs taip paveiktas talentingumo ir religinio įkvėpimo, kad 
vėliau negalėjęs sau atleisti, kad jų nenusirašė, Po šio apsilankymo Mickevičius 
netrukus išvyko į Vokietiją ir 1829 m. spalio 18 d. pasiekė Romą. Šis žemaitis misti- 
kas yra brolio Petro prototipas Mickevičiaus „Didžiojoje Improvizacijoj et“, 

Prieš jam išvykstant iš Petrapilio iš Petropavlovsko tvirtovės buvo paleisti 
1825 m. suimtieji lietuviai. Iš jų Mickevičius norėjo pamatyti Ig. Zavišą, kuris jį 
buvo globojęs Kaune mokytojaujant ir juo rūpinęsis Vilniaus kalėjime. Zaviša 
žavėjęs Mickevičių savo iškalba, dideliu patriotizmu ir socialinės lygybės idėjo- 
mis. Zavišos motina buvo žemaitė Teresė Bužinskaitė iš Skaudvilės, o jo žmona 
Teklė Zavišaitė iš Kęsgailių, Jono duktė, buvusių šiluvinių Zavišų šakos. Mickevi- 
čius surengė pietus Zavišai ir jiedu atsisveikino visam laikui. 

Po metų spalio 5 d. Oleškevičius mirė Petrapilyje. Kas ir kaip jį palaidojo smo- 
lenskinėse kapinėse, neturime žinių, nors čia pat buvo jo gimtinės parapijos infu- 
latas. Taip pat nežinia, kodėl kai kurie biografai teigia, jog Oleškevičius priklausęs 
net trims masonų ložėms - Vilniaus, Gardino ir Petrapilio. Lietuvos masonai buvo 
dar neatsikūrę, kai Oleškevičius mokėsi Vilniuje (1800-1803), o tarp atsikūrusiųjų, 
jo pavardės nėra. Sunku tikėti, kad jis masonų ryšio būtų ieškojęs Petrapilyje, nes 
čia atvyko jau paveiktas prancūzų filosofo bei mistiko St. Martino. 

Prieš Oleškevičiaus mirtį, 1830 m. liepos mėnesį, prancūzai iš karaliaus sosto 
pašalino Burbonus, o belgai pradėjo karą prieš Flandus. Šių įvykių paskatinti, len- 
kai lapkričio 29 d. sukilo Varšuvoje, sukilėlių vyriausybei ėmė vadovauti A. Čarto- 
riskis. Šis pradėjo derybas su rusais, ir vienas iš jo reikalavimų buvo prijungti 
Lenkijai šias „lenkiškas“ provincijas - Lietuvą su Žemaičiais ir Voluinę bei Podo- 
lę. Gruodžio 13 d. lenkų sukilėlių vyriausybė įsakė rinkti rekrutus lietuviškoje 
Užnemunėje, bet užnemuniečiai sukilo prieš lenkus, 

ŽEMAIČIAI PRADEDA 1831 M. SUKILIMĄ 


Dėl rekrutų sukilo ir žemaičiai. Pirmieji tai padarė vasario mėnesį Gorskių 
valstiečiai Gintališkėje ir Salantuose. Prie jų dėjosi Šateikių ir Mosėdžio kaimie- 
čiai. Susidarė 300 ginkluotų vyrų būrys, kitų žiniomis siekęs ligi 500 narių; jiems 
vadovavo du valstiečiai Juozas Giedrimas iš Gintališkės ir Salantų parapinės mo- 
kyklos mokytojas Simas Borisevičius. Greičiausiai juos rėmė kai kurie ponai, nes 
slaptas jų komitetas Telšių apskrityje buvo sudarytas jau sausio mėnesį. Pirmieji 
bandymai priešintis baigėsi labai nesėkmingai. Sukilėliai, žandarų persekiojami, 
turėjo pasitraukti į Prūsus ir iš čia buvo grąžinti per sieną rusams“. 

Rusai toliau gaudė rekrutus ir skubiai rinko ginklus iš gyventojų. Žemaičiai 
mažesniais būriais toliau užpuldinėjo žandarus ir laisvino pagautuosius saviš- 
kius. Tas rekrutų laisvinimas plėtėsi tarp kitų valsčių kaimiečių, ir ponams iškilo 
problema - palikti valstiečius šioje kovoje vienus ar skelbti visuotinį sukilimą. 
Jie susirinko pasitarti pas Pšeciševskius Tytuvėnuose ir nutarė skelbti sukilimą 
kovo 26 d. Apie tai jie pranešė Vilniuje įsikūrusiam, bet nieko neveikiančiam 
centriniam komitetui ir kitų apskričių bajorams. 

Kai Raseinių bajorai posėdžiavo pas Pšeciševskius, tą pačią dieną Ukmergės 
rusų įgulos viršininkas Bezobrazovas pranešė Vilniaus generalgubernatoriui: „Dva- 
rininkai visoje (Raseinių) apskrityje ginkluoja valstiečius, kurstydami juos neduoti 
rekrutų ir panašiai. O šių (valstiečių) dėl gyventojų gausumo toje apskrityje gali 
susidaryti keletas tūkstančių. Be to, tikriausiai panašus sąmyšis turės įvykti ir kai- 
myninėse Telšių ir Šiaulių apskrityse... O kadangi tomis aplinkybėmis maištininkų 
skaičius gali pasiekti ir keleto dešimčių tūkstančių, aš nė kiek nelaiduoju ir už Uk- 
mergės apskritį, kad jos gyventojai nepaseks Raseinių apskrities pavyzdžiu“ 

Sutartą kovo 26 d. raseiniškiai užėmė Kelmę bei Raseinius ir paskelbė revo- 
liucinę apskrities vyriausybę, Jos galva tapo lyduvėniškis Ezekielis Stanevičius, 
o karinis vadas D. Kalinauskas; jie abu kitados buvę Vilniaus studentai, priklausė 
filaretams. Po poros dienų sukilėliai užėmė Telšius ir ten sudarė vyriausybę su 
V. Gadonu priekyje bei kariniu vadu A. Jucevičiumi. Šiauliuose civilinė valdžia 
teko Kaunackiui, o karinė - P. Šemetai ir K. Gerubavičiui. 

Trijų apskričių veikla buvo suderinta, ir Žemaičiai perėmė iniciatyvą visam 
sukilimui. Pšeciševskis ir pulk. Vincas Bilevičius vadovavo sukilėliams išlaisvi- 
nant Panevėžį, paskui be kovos jie užėmė Ukmergę, nes Bezobrazovas su savo 
įgula pasitraukė. Jis vyko į Vilnių, o jį sekė Pšeciševskis su Bilevičiumi, bandydami 

užkirsti kelią. Bet jie neturėjo pakankamai jėgų Bezobrazovą sulaikyti. Minėti že- 
maičių vadai ėmė veikti Vilniaus srityje, o kiti telkė naujas jėgas. Norėta sudaryti 
30 000 kareivių armiją, kad būtų galima užimti Vilnių ir Palangą, iš kur buvo lau- 
kiama užsienio ginklų. Žemaičiai rimtai ruošėsi ilgesnei kovai - Varniuose liejo 
patrankas, Rietave gamino paraką, skelbė atsišaukmus, organizavo komitetus. Ba- 
landžio 15 ar 15 d. jie sudarė Laikinąją sukilėlių vyriausybę: R. Pšeciševskis - poli- 
cijos, L. Volmeris - tiekimo, K. Jančiauskis - iždo ir šilutiškis Kontrimas, atsiradęs 
iš Palenkės, karo reikalams. Vyriausybės darbą, pasak J. Straševičiaus, diktatoriš- 
kai vykdęs jos pirmininkas Ezekielis Stanevičius, padedamas Kontrimo “. 

Diktatoriškų priemonių reikėjo dėl to, kad ne visi ponai sukilimui pritarė ir ne 
visi jį rėmė, Kunigai laikėsi neutraliai, dėl to buvo kreiptasi į vysk. J. A. Giedraitį ir 
balandžio 21 d. buvo parašytas laiškas, raginąs kunigus remti sukilimą. Tuo tarpu 
balandžio 24 d. rusai išleido priešingą „ganytojišką“ laišką, rašytą Petrapilyje su Šilu- 
vos infulato S. Giedraičio parašu, nors jis buvęs rašytas unitų vyskupo Siemaszkos. 
Trečias laiškas, parengtas lenkų, pasirodė „į brolius žemaičius ir lietuvininkus“. Šie 
po rusų išvarymo žadėjo „priimti Lietuvą ir Žemaičius, kaip savo tikrus brolius“ ir 
juos padaryti lenkais. „Kai jau nė vieno maskolio nepaliks Žemaičiuose, pasiliksit tuo 
kartu tikrais lenkais, laisvais: turėsit teises teisingas lenkiškas“. Lenkiškame laiško 
priede dar pastebėta: „Senas politinis saitas teikia mums neginčijamos teisės į jūsų 
širdis... Lenkų tauta gali pareikalauti jūsų drąsos ir turi vilties neapsiriksianti“. 

Kai lietuviai parodė drąsos, užimdami beveik visas vietoves, išskyrus Vilnių, 
Vydžius ir Palangą, ypač kai sudarė atskirą laikinąją savo vyriausybę, lenkai susi- 
rūpino. Jie iškvietė aktyvius sukilimo vadus į savo seimą Varšuvoje ir gegužės 2 d. 
nustatė, kad Lietuva toliau dalyvausianti sukilime tomis pačiomis sąlygomis, kaip 
ir kitos Lenkijos provincijos. Seimas gegužės 19 d. nusprendė, ką Lietuva gaus po 
sukilimo: ji liks Lenkų karalijoje kaip viena iš jos vaivadijų, tik galės išlaikyti savąjį 
Statutą. Dėl to Lietuvos sukilėlių atstovai, tarp jų ir žemaitis Pšeciševskis, nepro- 
testavo, tik prašė karinės pagalbos sukilimui tęsti. Pagalba buvo pažadėta gegužės 
20 d. ir žygio vadu numatytas žemaitis gen. Antanas Gedgaudas, kuris po 1812 m. 
buvo pasitraukęs į Lenkiją ir įsijungęs į vietinę karo tarnybą. Jo ekspedicijai į Lietu- 
vą buvo paskirti trys korpusai su trim lenkų generolais. Kol šie korpusai išsiruošė 
ir pasiekė Lietuvą, padėtis pablogėjo. Labiausiai pakenkė sukilimo vadų iškvieti- 
mas trims savaitėms į Lenkiją. Per tą laiką sukilėliai prarado daug svarbių vietovių, 
išskyrus Panevėžį. Padėčiai pablogėjus, iš apskričių komitetų ėmė trauktis įtakin- 
gesnieji ponai. Kiti buvo rusų priversti pasirašyti ištikimybės pažadą. 

GIEDRAIČIAI IR GEDGAUDAI SUKILIMO SCENOJE 


Šiuo trijų savaičių laikotarpiu rusai, atgavę 30 000 savo kariuomenės, užėmė 
pagrindines pozicijas ir ėmė persekioti sukilėlius, Šie vis dar veikė didesniais 
padaliniais, kuriuos rusams buvo lengviau apsupti ir sunaikinti. Tai pajutę, Karolio 
Zaluskio vadovaujamas sukilėlių korpusas, iš viso 5000 vyrų, traukėsi Žemaitijon 
ir gegužės 5 d. persikėlęs per Dubysą, sustojo per mylią nuo Raseinių. Nuvykęs į 
Raseinius Zaluskis tarėsi su Ezekieliu Stankevičiumi ir sutarė paleisti sukilėlių 
korpusą, grąžinti vyrus į savo apskritis, padalinti juos į mažesnius būrius ir tęsti 
kovą partizaniškai. Tai buvo padaryta dar dėl to, kad tokiam skaičiui sukilėlių 
ėmė trūkti maisto, apavo ir ginklų; buvo sunku išlaikyti alb as ir sanitarinę 
priežiūrą (pradėjo plisti cholera), o valstiečiai patys bėgo į namus“. 

Raseinių apskrities sukilėliai pasiskirstė mažesniais padaliniais, rusų spau- 
džiami, kilnojosi iš vienos vietovės į kitą. Dažnas prieglobstis jiems buvo Tytuvė- 
nų girios“. Apskričių komitetai neteko ryšio su sukilėlių vienetais, o Laikinoji 
vyriausybė nebegalėjo gauti tikslesnių žinių iš apskričių komitetų. Tada ir įvyko 
minėtas kai kurių ponų susvyravimas, ar verta sukilimą tęsti. Tuo metu ir vysk. J. 
A. Giedraitis, jau nebesvyruodamas, gegužės 20 d. paskelbė ganytojišką laišką, 
ragindamas sukilėlius grįžti namo. Dėl šio laiško kai kas kaltina Šiluvos infulatą 
S. Giedraitį, kad jis būtų paveikęs ganytoją. Girdi ganytojas buvęs palankus suki- 
limui ir jį rėmęs pirmuoju savo ganytojišku laišku. Bet ar tas pirmasis laiškas 
buvo rašytas paties ganytojo, nėra visai aišku. Šiame laiške, gegužės 20 d., jis 
aiškiai pasisako prieš sukilimus, nurodydamas šį motyvą: „Kur įsigali laisvama- 
nybė, ten iškyla žalingi sukrėtimai ir rokošai“. Dėl to lenkų sukilimą pasmerkė ir 
popiežius Grigalius XVI savo raštu Cum primum, skirtu Lenkijos vyskupams“. Ro- 
ma buvo įbauginta karbonarų ir.masonų veiklos, kuri Europoje įbangavo sukili- 
mus ir revoliucijas. Tai rodytų, kad vysk. J. A. Giedraitis žinojo Romos nusistaty- 
mą ir minėtu laišku jį išreiškė. Lenkijos vadų laisvamanybė ir jų inspiracija reng- 
ti šį sukilimą taip pat nebuvo naujiena šiam vyskupui. Pagaliau lenkų pažadai po 
sukilimo lietuvius padaryti lenkais ir jiems duoti savo karalystėje tik vaivadijos 
teisę pakankamai rodė, jog nėra prasmės sukilimą remti. Aišku, vyskupą turėjo 
veikti ir rusai per gen. Pahleną ar per atsiųstą Šiluvos infulatą. Jau balandžio 
mėnesio pradžioje infulatas S. Giedraitis paties caro buvo iškviestas ir jam įsaky- 
ta skubiai vykti iš Petrapilio į Žemaičius. Jam buvo nurodytas konkretus uždavi- 
nys - saikdinti kunigus, kad nedalyvautų sukilime ir jo neremtų. Jam išvykstant 

iš Petrapilio į rankas buvo įduotas formuliaras, kaip kunigus prisaikdinti. Infula- 
tą turėjo lydėti kan. Gintila“ pagal ministro Bludovo įsakymą““. 

Infulatas su palydovu atsirado Žemaičiuose balandžio vidury ir pradėjo ke- 
liauti po klebonijas. Rinkdamas priesaikas iš kunigų, jis bandė kai kuriuos įkliu- 
vusius gelbėti bei užtarti. Tai rodė vienas jam rašytas ministro Bludovo raštas. S. 
Giedraitis stengėsi atsikratyti kunigų prisaikdinėjimo, ir tai jam pavyko tik po 
poros mėnesių. Pranešęs rusams, kad sukilėliai kėsinasi į jo gyvybę ir kad jaučiąs 
reikalą taisyti sveikatą, birželio viduryje jis buvo išleistas vykti į Baldonės kuror- 
tą Latvijoj e“, 

Lenkų karinė pagalba atvyko Lietuvon gerokai pavėlavusi, birželio pradžioje. 
Entuziazmo ji nebesukėlė, juoba kad lenkų kariai pradėjo savavaliauti, plėšti gyven- 
tojus ir ypač skriausti žydus. Lenkų ekspedicija, pasak pačių lenkų pulk. M. Jackow- 
skio, nesilaikė jai duotų instrukcijų ir Lietuvoje elgėsi kaip okupantų kariuomenė“. 
Okupacinę politiką pagal Varšuvos instrukciją vykdė ir pats gen. Gedgaudas. Jis ig- 
noravo jau veikiančią Laikinąją sukilėlių vyriausybę ir birželio 10 d. sudarė savo 
vyriausybę. Jos pirmininku pasirinko dėdę lenkų kariuomenės generolą T. Tiške- 
vičių, policijos reikalams brolį Joną, karo žinybai - Trakų apskrities sukilėlių vadą 
G. Oginskį, administracijai-intendantūrai - M. Zaluskį, iždo reikalams - Kontrimą - 
vienintelį atstovą iš žemaičių vyriausybės. Naujoji vyriausybė buvo pavadinta įsi- 
dėmėtino tikslumo vardu - Laikinoji lenkų centrinė vyriausybė Lietuvos ir Žemaitijos 
provincijose. Tai rodė, kad Lenkija savo „provincijose“ nori šeimininkauti, visai ne- 
paisydama vietinių reikalų, padėties ir žmonių. 

Žemaičių vadai buvo nustumti į šalį, sukilėliai atskirti nuo vadų ir jungiami į 
reguliarią karinę lenkų vadovybę. Tai pakirto pačių didžiausių sukilimo entuziastų 
nuotaikas. Pulk. J. Šimanskis, Gedgaudo skirtas žemaičių ginkluotosioms jėgoms, 
nebežinojo, ką toliau daryti. Birželio 21 d. jis sukvietė į Tytuvėnus pasitarti žymiuo- 
sius sukilėlius ir šie sutarė atstatyti padėtį. Tą pačią dieną buvo paskelbta „Žemaiti- 
jos centrinė vyriausybė“, kurią sudarė Fzekielis Stanevičius, Pranas Šemeta, Gado- 
nas ir Š. Pšeciševskis. Vyriausybė tuoj pat pradėjo veikti, bet po savaitės turėjo savo 
darbą nutraukti, nes tam pasipriešino „centrinė lenkų vyriausybė“. 


* Jonas Krizostomas Gintila (1788-1857) 1812 m. įšventintas kunigu. Nuo 1822 m. Že- 
maičių kapitulos kanauninkas, 1828-1835 Kartenos klebonas. Nuo 1838 m. Šiluvos infulatas. 
Labai išsilavinęs, turėjo 20 000 tomų biblioteką. 


** Dmitrijus Bludovas (1785-1864) -— Rusijos valstybinis veikėjas, nuo 1861 m. - Rusijos 
ministras pirmininkas, nuo 1855 m. Rusijos Mokslų akademijos pirmininkas. 

KODĖL SUŽLUGO SUKILIMAS? 


Žemaičių bajorai buvo panašūs į jų valstiečius, kurie norėjo kovoti už savo 
laisvę ir kraštą, o ne už svetimus interesus. Telšių sukilėlių karinis vadas A. Juce- 
vičius apie valstiečius rašė: „Mačiau, kaip kaimo žmonės iš pradžių užsidegę ver- 
žėsi į tėvynės gynėjų eiles ir kaip ėmė atvėsti vėliau... Beveik kiekvienas žemai- 
čių valstietis, eidamas į kariuomenę, pareikšdavo einąs savo paties noru, o ne už 
ponus. Kiek pažįstu mūsų liaudies būdą, galiu tvirtinti, jog, gindama savo laisvę 
ir žemę, ji yra pasiryžusi kovoti ligi paskutiniosios plikomis rankomis ir aukoti 
savo gyvybę, bet reikia, kad ji turėtų tą laisvę ir žemę“. 

Šios padėties nesuvokė Gedgaudas, nors pats buvo žemaitis. Jis neskubėjo 
veikti - žygiavo iš vietos į vietą, pagaliau Gelgaudiškio dvare sugalvojo atšvęsti 
antanines su gausiais svečiais ir karinėmis raketomis naktį, Kai jis pagaliau išsi- 
rengė imti Vilnių, rusai jau buvo taip įsitvirtinę, kad nebuvo įmanoma paimti. Po 
to bandė siekti Palangos, bet ir čia rusai buvo stipresni. Dar ėmėsi atkovoti Šiau- 
lius, tačiau neįstengė. Matydamas, kad žygis pralaimėtas, Gedgaudas apsispren- 
dė su lenkų generolais grįžti atgal per Prūsus. 

Apie tai sužinojo Telšių sukilėlių vadas Jucevičius ir kreipėsi į gen. Gedgau- 
dą, siūlydamas jam tokį planą. Užuot atidavus Prūsams gausias karines jėgas ir 
amuniciją, ar ne geriau palikti jas Lietuvoje, išskaidytas į mažesnes grupes. Pa- 
skirstyti tas grupes po visą Žemaitiją bei Lietuvą, o joms vadovauti skirti vieti- 
nius sukilimo vadus, kurie gerai pažįsta savo kraštą; jie visada sugebės aplenkti 
gausesnį priešą. Tos grupės, sudarytos iš karių, karininkų ir vietinių sukilėlių, 
turėdamos pakankamai ginklų, galėtų ilgai tęsti partizaninį karą. Jei tas karas 
nebeteiktų jokių vilčių, vadai visada rastų kelius išvesti kariautojus į Prūsus. Kas 
nenorėtų likti ir tęsti kovos, tegu dabar, palikęs ginklus, keliasi į Prūsus. 

Šiuo planu gen. Gedgaudas buvęs patenkintas. Gyvai vaikščiodamas bei ran- 
kas trindamas, jis patetiškai taręs: “Tai geras planas, tik reikia pagalvoti apie jo 
vykdymą. Kas liečia mus, esame pasiryžę kiekvienas, todėl savimi rūpintis netu- 
rime. Esame pasirengę eiti visur, kur tėvynės interesai reikalauja“. 

Palikęs Gedgaudą svarstyti plano, Jucevičius nuėjo pas gen. Deziderijų Chla- 
powskį",bet šis, matyt, skubiai ruošėsi kelionėn ir jo nebejsileido: jis jau paskubom 


* Deziderijus Chlapowkis (1788-1879) - lenkų generolas, kovojęs Napoleono armijoje, su 
juo pasitraukęs, 1831 m. grįžo į Lenkiją ir įsijungė į sukilimą. Pasiųstas į Lietuvą paremti sukilimo. 

žygiavo į Medingėnus... Taip tatai, rašo Jucevičius, nuėjo niekais planas, kuris 
Žemaičiuose ir Lietuvoje galėjo atgaivinti sukilimą ir ilgam laikui atremti dideles 
priešų jėgas. 

O apie Gedgaudą Jucevičius daro tokias išvadas: turėjęs gerų norų ir nebu- 
vęs išdavikas. Tačiau, kiek tekę jį pažinti, neturėjęs talento ir vadui reikalingo 
charakterio. Labiausiai jam trūko apsisprendimo ir kieto pasiryžimo“. 

Lenkų kariuomenė (18 000 karių) buvo paskirstyta į tris voras. Lenkų genę- 
rolai, bijodami, kad neužkluptų rusai, su dviem voromis skubiai žygiavo į Prūsų 
pasienį. Kareiviai, supratę kur juos veda, jaudinosi ir murmėjo. Pirmasis liepos 
13 d. su savo vora prūsų sieną ties Gudava perėjo gen. Chlapowskis. Po poros 
dienų, liepos 15 d., ties Dugučiais į Prūsus persikėlė gen. Rohland'as. Gedgaudo 
vora kėlėsi per sieną Klaipėdos apskrityje, netoli Kisinų kaimo. Tuo metu prie jo 
prisiartino septinto pėstininkų pulko karininkas Kazimieras Skulskis ir vienu re- 
volverio šūviu nukovė generolą, laikydamas jį vyriausiu šios gėdos kaltininku. 
Paskutinio Žemaičių seniūno vaikaitis ir tolimas Šiluvos kūrėjo giminaitis liko 
Kisinų kaimo kapinaitėse nebyliam nesėkmės liudijimui “. 

Žemaičiuose liko toliau kovoti Stanevičius ir kiti vadai su savo būriais. Dalis 
sukilėlių, internuotų Prūsuose, grįžo į Lietuvą ir jungėsi prie tebekovojančių že- 
maičių, Kovos vyko ligi lapkričio mėnesio; tik Varšuvai kritus Stanevičius pasi- 
traukė į Prūsus ir, kurį laiką užtrukęs Prancūzijoje, atsidūrė Anglijoje. 

Į užsienį pasitraukė sukilėlių vyriausybės nariai, išskyrus Kontrimą ir pane- 
vėžietį M. Zaluskį. Gen. Gedgaudo brolis Jonas su žmona Kunigunda Šemetaite ir 
trimis sūnumis išvykęs įsikūrė Anglijoje ir paliko ligi šių dienų žinomą Gelgaudų 
giminę. Emilija Pliaterytė, lydima pusbrolio Cezario, ieškojo kelių patekti į Len- 
kiją, bet susirgo ir gruodžio 23 d. mirė Kapčiamiestyje“. Lenkai ją „nusavino“ 
kaip savo tautos didvyrę ir pradėjo garsinti pasaulyje antrosios Orleano Merge- 
lės vardu. 


RUSŲ PASTANGOS IŠVALYTI KRAŠTĄ 


Vadams pasitraukus į užsienį, liko dar nemažai sukilėlių, kuriuos rusai pa- 
skelbė „plėšikų ir grobikų gaujomis“ ir be atodairos naikino toliau. Kai 1931 m. 
pabaigoje rusai paskelbė rekrutų ėmimą, dar padaugėjo sukilėlių ir besislapstan- 
čių valstiečių būrių, ypač Žemaičiuose. Jie priešinosi kariuomenei, puldinėjo dva- 

rus ir miestelius, išlaisvindami paimtus valstiečius, baudė mirties bausme dvari- 
ninkus ir visus, kurie rėmė valdžios užmojus, ypač rekrutų gaudymą. 

Rusai pabūgo, kad žemaičių valstiečių pasipriešinimas, remiamas išlikusių 
sukilėlių, gali persimesti į kitas Lietuvos sritis. Dėl to buvo išleistas (1832 01 14) 
specialus atsišaukimas Žemaitijos gyventojams, pasirašytas Vilniaus generalgu- 
bernatoriaus N. Dolgorukovo, kuriame buvo grasinama bausti karo teismu ne tik, 
„bastūnų gaujas“ bei jų vadus, bet ir visus, kurie kurstys valstiečius. Dvarininkai 
buvo raginami vykdyti rekrutų prievolę ir užkirsti kelią valstiečių bėgimui. Žemai- 
tijos srities laikinasis viršininkas F. Širmanas siūlė Dolgorukovui visus, kurie akty- 
viai dalyvavo sukilime, ištremti kartu su šeimomis be teisės grįžti į Lietuvą jų pali- 
kuoniams ligi trečiosios kartos. Tik tuomet būsią galima atkurti krašte ramybę“. 

Rusai kiekvienoje parapijoje stiprino policiją, valdininkai ir kariai, talkina- 
mi dvarininkų, rinko rekrutus, o valstiečiai-sukilėliai juos atiminėjo toliau, gana 
aktyviai bent ligi 1832 m. pavasario. 1833 m. liepos 25 d. caras išleido papildomą 
įsakymą gaudyti užsislėpusius sukilėlius bei jų talkininkus. Į pastarųjų kategori- 
ją buvo įtraukti tie, kurie priglaudė ar slėpė, apie juos ką nors žinojo ir neprane- 
šė rusams, netgi tie, kurie net nežinodami, kuo nors buvo padėję sukilėliams. 
Visi jie, neišskiriant moterų ir vaikų, turėjo būti nubausti. 

Pirmiausia buvo išvežta į Sibirą 12 500 sukilėlių, kuriuos Prūsai, perėjusius 
jų pusėn, atidavė rusams. Papildomai ištremti ir vėliau sugaudyti sukilėliai, o jų 
visų turtas konfiskuotas ir jų vaikai - paaugliai sūnūs išsiųsti į rusų kariuomenę, 
Valstiečiai, turėję ginklą rankose, atiduoti į rekrutus, o jų sūnūs taip pat išsiųsti 
kariuomenėn. Civilių gyventojų, įskaitant ir lenkus, išgabenta 45 000, daugeliui 
kitų pritaikytos mažesnės bausmės. Moterų baudimą įsakyta švelninti“. Į ištrem- 
tųjų sodybas gabenti rusų kolonistai. Iš konfiskuotų dvarų duota po truputį že- 
mės už mažą nuomą ir vietiniams valstiečiams. 

Tarp nusikaltėlių pateko ir kunigai bei vienuoliai. Iš pasaulinių kunigų Že- 
maičiuose nukentėjo tik 17. Daugiau buvo paliesti vienuolynai. Pagal 1832 m. 
vasario mėnesio įsakymą vien Mogiliovo arkivyskupijoje buvo uždaryti 202 vie- 
nuolių namai iš 291; netrukus uždaryta dar daugiau. Etnografinėje Lietuvoje tuo 
įsakymu panaikinti šie vienuolynai: Baltųjų augustijonų Vydžiuose, Kurkliuose, 
Skiemonyse, Panemunėje, Vilniuje ir Varniuose; Bernardinų bei pranciškonų Nor- 
viliškiuose, Kaltinėnuose, Kaune, Telšiuose, Troškūnuose ir Šiluvos parapijoje - 
Žaiginyje; Karmelitų Antalieptėje, Kėdainiuose, Kolainiuose, Linkuvoje, Lydoje, 
Pumpėnuose, Raseiniuose, Vilniuje; Trinitorių Jonavoje ir Kamaldulių Pažaislyje; 

Pijorų Panevėžyje, Raseiniuose, Ukmergėje“. Pastarosios trys pijorų bažnyčios ir 
jėzuitų bažnyčia Kaune buvo paverstos cerkvėmis. Zarasuose, Kėdainiuose, Jur- 
barke buvo pastatytos naujos cerkvės. Pažaislio vienuolynas atiduotas rusų vie- 
nuoliams ir čia apgyvendintas pravoslavų vyskupas. Žaiginio konventualų vienuo- 
lynas su koplyčia liko kurį laiką tuščias - kol vėliau atsirado pasaulietinis kunigas. 

Dėl vysk. J. A. Giedraičio „kaltės“ tardymo komisija, palenkta pinigais, rado 
tokį sprendimą: esąs pasenęs ir suvaikėjęs, tad nežinojęs, kokius raštus pasirašęs. 
Už vyskupą į Mogiliovo guberniją buvo ištremtas jo sekretorius prel. J. Križanaus- 
kas. Vyskupui buvo uždrausta bet ką viešai skelbti be sufragano S. Giedraičio pa- 
rašo. Bet sufraganas išvyko toliau pirmininkauti Dvasinei Kolegijai ir ganytojas 
kurį laiką dar valdė vyskupiją, kol caras 1833 m. įsakė jį pašalinti. 

Sukilime dalyvavo daug bajorų, ypač smulkesniųjų, todėl rusai pagreitino jų 
bajorystės naikinimą. Jau 1831 m. pabaigoje buvo parengtas įstatymas patikrinti 
bajorystės įrodymus. Neįrodžiusieji buvo nurašomi į kaimiečius arba miestie- 
čius. Pastarieji galėjo išsipirkti iš rekrutų prievolės, o pirmieji jau buvo imami į 
kariuomenę. Rekrutuose vis dar reikėjo būti 25 metai. (Tik nuo 1850 m. sumažin- 
ta ligi 15 m.). Tokių nurašytų bajorų ligi 1845 m. Lietuvoje susidarė 4500. Tai 
buvo nedaug, dėl to rusai planavo kitu būdu bajorus išsiųsti iš Lietuvos. Norėta 
juos kraustyti prievarta į Kaukazo sritis, Saratovo ir Orenburgo gubernijas, bet 
apsispręsta kaip kolonistus kurdinti Ukrainoje, Jekaterinoslavo gubernijoje. 

Skubėta naikinti ir Lietuvos švietimą. Vien Žemaičiuose uždarytos Raseinių, 
Padubysio, Kolainių gimnazijos, o Kražių mokykla vėliau perkelta į Kauną. Vietoj 
šių steigtos rusiškos mokyklos, bet iš pradžių neturėta mokinių. Vilniaus univer- 
sitetas uždarytas jau 1832 m., nes rusų žiniomis apie 400 studentų dalyvavę suki- 
lime. Paliktas tik medicinos fakultetas ir dvasinė akademija“. 


EMIGRANTAI UŽSIENYJE IR | 
NEEMIGRAVĘS KONTRIMAS ŠILUVOJE 


Emigracijon pasitraukė apie 9000 žmonių. Iš jų vieni kūrėsi Austrijoje bei Sak- 
sonijoje, kiti Belgijoje ir Anglijoje, o daugiausia Prancūzijoje. Tik maža dalis persikė- 
lėį Šiaurės ir Pietų Ameriką. Iš pradžių lietuviai maišėsi su lenkais, bet, pastebėję šių 
pūtimąsi ir nenorą nieko girdėti apie Lietuvos sukilėlių žygius bei aukas, ėmė nuojų 
skirtis, Jau 1831 m. gruodžio 10 d. žemaičio Prano Šemetos iniciatyva buvo įkurta 

Lietuvių draugija, kuri vėliau buvo praplėsta ir tapo Lietuvos rytų (ir Voluinės) išei- 
vių draugija. Lietuviai sutarė kasmet minėti savo sukilimo sukaktį ir tai darė ne tik 
Prancūzijoje, bet ir Anglijoje. Į lietuvių draugiją įsirašė ir Adomas Mickevičius, atsi- 
radęs iš Romos. Jisai 1832 m. lapkričio mėnesį draugijoje skaitė paskaitą „Kur tautos 
dvasia ir kur jos ieškoti?“. Lietuvos karininkai, šalia bendros organizacijos, dar su- 
kūrė atskirą savo komitetą ir jam vadovavo P. Šemeta ir Pšeciševskis. 

Lietuvių susiorganizavimas pažadino lenkų baimę. Jie pasipiktinę kalbėjo, 
kad lietuvių draugija Paryžiuje siekianti atskirti Lietuvą nuo Lenkijos, kai ši bū- 
sianti išlaisvinta. Dėl to lenkų spaudoje teko aiškinti draugijos tikslus“ . Pagrin- 
diniai Lietuvos emigrantų tikslai buvę du: rinkti istorinę bei atsiminimų medžia- 
gą apie sukilimą bei savo kraštą ir laisvajam pasauliui parodyti rusų žiaurumą 
malšinant sukilimą, tremiant žmones, persekiojant bažnyčias ir kunigus, poloni- 
zuojant kraštą. Abu uždavinius kurį laiką neblogai sekėsi vykdyti. Bet lenkų ata- 
kos dėl „separatizmo“ padarė savo įtaką. Lietuvių draugija prarado veiksmingu- 
mą, o surinktoji medžiaga atsidūrė „vienalytiškos Lenkijos“ sukilimo vežime. Tai 
rodo du Lietuvos sukilėlių rašyti veikalai. Ukmergiškis Mykolas Petkevičius“ Bel- 
gijoje (1832) paskelbė veikalą La Lithuanie et sa derničre Insurection („Lietuva ir jos 
paskutinis sukilimas“), o tais pačiais metais panevėžietis Juozas Straševičius“ (g. 
1801 m. Raguvoje) išleido dviejų tomų Les polonais et les polonaises de la rėvolution du 
29 november 1830 („Lenkai ir lenkės 1830 m. lapkričio revoliucijoje“). Petkevičius 
atskyrė įvykius ir asmenis, apsiribojęs Lietuva, o Straševičius suplakė su lenkų su- 
kilimu. Visi sukilimo vadai su biografijomis ir nuotraukomis (graviūromis), iš viso 
124 (apie pusė jų lietuvių) paversti lenkais. Daugiau rašydami, be to, išvertę Straše- 
vičiaus veikalą į italų (1833-1834) ir vokiečių (Štutgartas, 1837) kalbas, lenkai su- 
kūrė Europoje įspūdį, kad buvęs vienas „tautinis“ Lenkijos sukilimas. 

Kas atsitiko su Kontrimu, buvusiu dviejose sukilėlių vyriausybėse - Žemai- 
čių ir gen. Gedgaudo bei pasilikusiu Lietuvoje? Kurį laiką jis nesirodė viešumoj, o 
paskui prisiglaudė pas pusbrolį Leoną Šiluvos parapijoje, berods Skoraitiškiuose. 


* Mykolas Petkevičius (1797-1834) - Ukmergės bajoras, 1831 m. sukilimo dalyvis. Ylos 
minimą veikalą jis išleido kartu su Lietuvos istorijos apžvalga Coup d'oei! sur V'histoire de la 
Lithuanie depuis son grigine, 1832. 


** Juozas Straševičius (1801-1838) - istorikas, buvo baigęs Vilniaus universitetą, kur stu- 
dijavo literatūrą. 1831 m. sukilimo dalyvis. Be Ylos minimos knygos Les Polonais et les Polonai- 
ses de la rėvolution du 29 november 7830 ou 100 portraits et biographies de personnes gui 
ont figurė dans la derniėre guerre, 2v. 1832-1837, jis dar išleido knygas apie Emiliją Pliaterytę 
(1835) ir apie Lenkijos kariuomenės uniformas (1835). 

Išvengęs rusų persekiojimo, laikėsi tyliai, kol juo susidomėjo Šiluvos infulatas 
kng. Simonas Giedraitis. Tai buvo 1833 m., kai infulatas grįžo iš Petrapilio, kur 
(po „pasigydymo“ Latvijos kurorte) tęsė savo pareigas Romos katalikų kolegijo- 
je. Caras tais metais nušalino Žemaičių ganytoją Juozą Arnulfą Giedraitį iš gany- 
tojo pareigų ir vyskupijos administravimą įsakė perimti Šiluvos infulatui vysk. 
Simonui. Šis tada pasikvietė Kontrimą patarėju be oficialaus bei formalaus titulo 
ir talkininkų raštams svetimomis kalbomis. Likęs toliau gyventi Šiluvoje, vysk. 
Simonas važinėjo į Varnius kartu su Kontrimu tvarkė kurijos reikalus. Iš Varnių 
užsukdavo į Alsėdžius pas nušalintąjį ganytoją Juozą Arnulfą ir čia užtrukdavo. 
Ganytojo sekretorius kan. T. Dobkevičius prisimena šiuos svečius Alsėdžiuose. 

Vysk. Simonas dažnai viešėdavęs Alsėdžiuose, o su juo būdavęs ir Kontrimas - 
sulinkęs senelis, stambus, mažo ūgio, trumpai kirptais plaukais, kukliai apsiren- 
gęs.Jis nieko neturėjęs, tik pailgą odinį maišą, kurį beveik visada nešiojęsis su savi- 
mi. Jo veidą dengusi kažkokia gili ir liūdna paslaptis. Mėgęs pokalbius ir jų ieškojęs, 
tačiau nė vienu žodžiu neprisimindavęs savo praeities. 

Ta bendrystė su kunigaikščiais vyskupais, kurių senasis vis dar buvo akty- 
vus lietuvių raštijos dalykuose, Kontrimui galėjo priminti jo ketinimus rašyti, 
ypač apie Vilniaus universitetą. Tačiau jis prieiti prie medžiagos negalėjo, asme- 
ninė biblioteka buvo išskirstyta po atskiras vietoves Vilniaus apylinkėse. Vaikai- 
tis Boleslovas rašo, kad senelis Kazimieras paskutiniuosius metus daug kentėjęs, 
ypač moraliai - jautęsis išmestas ant seklumos, tačiau likęs sau ištikimas bent 
tiek, kad buvęs žmogus tikintis. O dėl darbo Giedraičio kurijoje, gal vaikaitis ir 
perdeda, kad „valdęs visą vyskupiją“ ir tai buvęs „gražiausias valdymas“. Patal- 
kinęs Žemaičių vyskupijai trejetą metų, jis mirė 1836 m. Šiluvoje. 

Vysk, S. Giedraitis dar neskubėjo keltis į Varnius. Tik po ganytojo Juozo Ar- 
nulfo mirties (1838) ėmė žvalgytis, ką skirti Šiluvai infulatu vietoj savęs. Sulaukė 
Šilinių atlaidų ir tada atsisveikino su parapija, kurioje išbuvo 50 metų. 

Per tuos atlaidus buvo gyvos dvi naujienos. Viena lietė žydus, nes tais metais rusai 
pradėjo juos raginti vykti iš Žemaičių į Rusiją; žadėjo duoti žemės, pastatyti trobas, viskuo 
aprūpinti ir per 10 metų nereikalauti mokesčių. Žemaičiuose, neišskiriant Šiluvos, buvo 
nemažai žydų šeimų, ypač vargingų, kurias ir kunigai ne kartą šelpdavo“ „Susigrūdę ankš- 
tose patalpose, jie greičiau buvo pažeidžiami epidemijų, 0 1831 m. juos nusiaubė cholera. 
Kita tema buvo valstiečių neramumai, vėl prasidėję Viešvėnų seniūnijoje. Rusai buvo įsakę 
ponams aiškiai nustatyti baudžiavines prievoles irjas sulyginti visuose dvaruose. Tačiau šie 
nesilaikė nuostatų ir valstiečiai ėmė jiems priešintis. Rusai baiminosi, kad valstiečius kas 


292 


nors kursto ir, kad iš to gali išsivystyti naujas platesnis bruzdėj imas“. Į Šilinių atlaidus at- 
siuntė daugiau policijos, kuri budria akimi sekė maldininkus. 

Valstiečiai Žemaičiuose kėlė riaušes prieš ponų piktnaudžiavimą, bet lygiai 
kėlė ir galvas - švietėsi. „Biednesniųjų luomo vaikai, pasak Benedikto Šmigels- 
kio, pripildo (Žemaičių) seminariją“ ir „iš to luomo daug didžių vyrų yra sulau- 
kusi Bažnyčia“. Pastebėjęs, kad „dabartinės mūsų visuomenės du luomai (bajorų 
ir valstiečių) yra atskirti vienas nuo antro baisia bedugne“, prelatas Šmigelskis 
guodžiasi, kad „tos bedugnės peržengimą berods palengvina tik vienas laiptas - 
dvasininkija“, 

Dvasininkija prižiūrėjo liaudies švietimą, „Devynioliktojo amžiaus pradžio- 
je, bent Žemaičiuose, kiekvienas miestelis, kiekviena parapija, o kartais ir dides- 
nis sodžius turėjo savo mokyklą... Vyskupai ir klebonai rūpinosi, kad mokyklos 
būtų visur ir kad tėvai į jas leistų savo vaikus, arba namie mokytų... Kai kur tos 
mokyklos buvo dviklasės, kaip Varniuose prie katedros, bernardinų Kretingoje 
ir Tytuvėnuose, Šeduvoje, Joniškyje ir kitur... Dėl tokio mokyklų gausumo mokė- 
jimas skaityti (liaudyje) buvo labai paplitęs; bažnyčioje daugumas meldėsi iš kny- 
gy“. Tad buvo ko žemaičiams kelti galvas prieš savo ponus, ypač eilinius bajo- 
rus. Neglostomi kilmingųjų, valstiečiai jautė turį už savo pečių vis gausėjančią iš 
jų klusnią kunigiją. 

Po 1831 m. sukilimo rusai staiga uždraudė liaudies mokyklas, parapijų išlai- 
komas, ir ėmė steigti savąsias valsčiuose. Vienas iš jų tikslų buvo pakirsti dvasi- 
ninkijos įtaką liaudyje. Dvasininkija pasidarė labai rafinuotos rusų taktikos tai- 
kinys ir kitais atvejais. Tačiau rusai susilaukė ir neįprastos atoveikos. Bet tai 
atskiras istorijos lapas, kurį bandysime praskleisti toliau. Šiluva vėl iškilo, kaip 
vienas rusų politinio žaidimo objektų. 

PENKTAS SKYRIUS 


Šiluvos infulatai 
rusų politikos 
Žaidime 


imonas Giedraitis rengėsi skirti Šiluvai vieną iš dviejų kandidatų - Joną Krizos- 
tomą Gintilą arba Juozapą Rupeiką. Abu rodėsi bus priimtini rusams. Be infulato, dar 
reikėjo naujo sufragano vyskupijai, nes senasis sufraganas Mirskis jau buvo visiškas 
ligonis. Jo vieton Giedraitis apsisprendė siūlyti Gintilą, o Šiluvos infulatu 1838 m. 
rugsėjo 30 d. rusų valdžiai pristatė tvirtinti kan. Rupeiką. Apie pastarojo pristatymą 
informavo ir Gintilą, tuo metu buvusį Dvasinės kolegijos nariu Petrapilyje. 

Gintila pasijuto aplenkiamas ir pasiskundė Dvasinės kolegijos pirmininkui 
vysk. Ignacijui Pavlovskiui. Šis, nepaisydamas Giedraičio valios, kandidatu į Šilu- 
vos infulatus vidaus reikalų ministrui pristatė kan. Gintilą. Dmitrijus Bludovas, 
katalikų reikalų viršininkas, pateikė Pavlovskio raštą carui, ir šis tų metų spalio 
25 d. „įsakė“ Gintilai būti Šiluvos infulatu“. 

Tai buvo ženklas, kad Žemaičių vyskupijos reikalai nuo šiol bus tvarkomi 
rusų kilmės Kameneco sufragano Pavlovskio, nuo 1833 m. pakeitusio Giedraitį 
Dvasinės kolegijos pirmininko kėdėje. Kartu tai buvo įrodymas, kad caras nebe- 
paiso Žemaičių vyskupijos valdytojo nuomonės. Giedraitis nenujautė, kokį naują 
žaidimą rusai planuoja ir kiek svarbus pasirodys Šiluvos infulatų postas. 


GINTILA - TRETYSIS ŠILUVOS INFULATAS 


Caras ypatingą malonę teikė Varšuvos arkivyskupui Stanislovui Kostkai Choro- 
manskiui (1767-1838), pernelyg ištikimam ir nuolaidžiam rusams - gal dėl to, kad 
jaubuvo senyvo amžiaus. Kai jis mirė 1838 m., caras nutarė nebeskirti lenkams naujo 
arkivyskupo, o padaryti vieną metropolitą visos Rusijos katalikams ir juo numatė 

Pavlovskį. Metropolito sostas turėjo būti viduryje, tarp Lenkijos ir Gudijos, būtent - 
Vilniuje. Visa tai buvo suplanuota dar tais pačiais 1838 m. ir pasiūlyta Romai. Ši ne- 
skubėjo atsiliepti, tad caras 1839 m. arkivyskupu paskyrė Pavlovskį, tik nedrįso be 
Romos leidimo jo kelti į Vilnių - laikinai paliko Mogiliave“. Apie šį planą Pavlovskis iš 
anksto žinojo, dėl to savo būsimai metropolijai rinkosi naujus kandidatus į vyskupus, 
tarp jų ir Gintilą, Infulato postas turėjo būti pakopa į Žemaičių vyskupo sostą. 

Gintila neparvyko į Šiluvą perimti parapijos, toliau liko Petrapilio Dvasinės 
kolegijos nariu, o Šiluvos reikalus tvarkė per vicekleboną. Jo santykiai su Giedrai- 
čiu, anksčiau buvę geri, po šio įvykio pablogėjo. Valančius taip apibūdina Gintilą: 
„Žmogus buvo vidutinio ūgio, plikas, turėjo vieną akį žvairą. Tabaką gėrė ir cigarą 
rūkė. Kalbėjo labai daug, nieko kito neprileisdamas kalbėti“. Bet „buvo nepapras- 
tai darbštus literatas. Kraustė ir tvarkė savo knygas. [...] Daug talmudiškų knygų 
pirkosi iš žydų ir gana gerai žinojo žydų literatūrą. Laikė žydelį, kuris jam padėda- 
vo rašyti hebrajiškas knygas; prirašė jų gana daug, bet mažai atspausdino“. 

Jis gimė 1788 m. lapkričio 25 d. Sedos parapijoje, Rubikalių kaime neturtingų, 
bet ambicingų bajorų - Tado ir Onos Riaukaitės Gintilų šeimoje. Krikštytas buvo 
„kunigaikštiškai“ - su keturiomis krikšto tėvų poromis ir trimis vardais - Krizos- 
tomo, Petro ir Dominyko. Telšiuose baigė 5 klases, toliau mokėsi Mogiliavo kunigų 
seminarijoje, kurią baigė 1808 m. Dar tęsė studijas Vilniaus centrinėje seminarijoje 
ir 1812 m. buvo įšventintas kunigu. 1815 m. gavo teologijos magistro laipsnį, o 
1821 m. ir daktaratą. Buvo gabus kalboms, - jų išmoko keletą - graikų, hebrajų, 
prancūzų, vokiečių, nekalbant apie rusų, lenkų bei savą žemaitiškąją. 

Kaip kunigas dirbo trijose vyskupijose - Mogiliavo, Vilniaus ir Žemaičių. Pir- 
moje mokytojavo gimnazijoje, antroje - profesoriavo kunigų seminarijoje, o į tre- 
čią persikėlęs tapo jaunu kanauninku, dėl to buvo vadinamas „kanauninkėliu“. 
Žemaičiuose jis neturėjo ką veikti, todėl 1828 m. buvo pasiųstas į Petrapilį atsto- 
vauti vyskupijai Dvasinėje kolegijoje. Radęs ten rėmėjų bei užtarėjų, po 7 metų 
nebenorėjo grįžti atgal. Tada prieš vyskupo valią pasiliko nuolatiniu valdžios at- 
stovu Kolegijoje. Į jo vietą Žemaičių vyskupija pasiuntė kan. Benediktą Šmigelskį. 

S. Giedraitis, 1829 m. nuvykęs pirmininkauti Dvasinei kolegijai, buvo jau tre- 
čias žemaitis šioje įstaigoje. Būdami trys, jie galėjo daug ką lemti, jei būtų veikę 
sutartinai. Bet Gintila ne per daug pasitikėjo naujuoju savo viršininku. Šis žemų- 
jų bajorų bruožas priešginiauti didikams pasirodė ir dabar, prasiveržiant į Šilu- 
vos infulatus prieš Giedraičio valią. Trečias panašus atvejis buvo jau tvarkant 
Šiluvos reikalus. Tada Gintila, pasak Valančiaus, pareikalavęs iš „kunigaikščio 

Simo Giedraičio 5000 rublių neva tai jo padarytiems apsileidimams pataisyti... 
Tais pinigais jis pastatė Šiluvoj karčiamą ir nieko daugiau“. 

Iš tikrųjų Gintila gavo iš Giedraičio mažesnę sumą (4000) ir už tuos pinigus, 
kaip rodo Šiluvos inventorių knygos, padarė šiuos darbus: 1840 m. pastatė 4 sieks- 
nių ilgio kūtes ir ledaunę; 1841 m. iš pagrindų remontavo kleboniją, įdėjo naujas 
grindis bei langus, perdengė stogą ir aptinkavo sienas; 1842 m. klebonijos ūkyje 
Vitkiškėse pastatė jaują ir arklides su pastoge vežimams. Be to, klebonijos sena- 
jame darže iškasė gilų griovį, o prie kito daržo pripirko sklypą ir jį apsodino vais- 
medžiais. Inventoriaus knygos visiškai nemini karčiamos. Gintila turėjo Šiluvo- 
je, prie klebonijos, ir savo namus, kuriuos 1841 m. pardavė klebonijos statybos 
komitetui, ir čia buvo įrengti gyvenamieji kambariai vikarams“. 

Statybos ir remonto darbus praktiškai vykdė kunigas administratorius, bet 
apie jį neturime žinių. Žinomi tik du to meto Šiluvos altaristai. Vienas jų buvo 
Steponas Staškauskas, gimęs 1802 m., kunigu įšventintas 1827 m. ir Šiluvon at- 
keltas 1833 m. Antrasis - Jurgis Skrydaila, gimęs 1803 m., kunigu tapęs 1828 m., 
Šiluvoje atsiradęs 1835m., o paskui - po 1844 m. tapęs klebonu Stulgiuose ir čia 
miręs 1848 m. balandžio 6 d.“ Šiluvoje tuo metu dirbo penki kunigai. 

Statyboms tebevykstant, 1841 m. gruodžio 25 d. rusai išleido įstatymą, pagal 
kurį buvo nusavinti Lietuvos bažnyčių ir vienuolynų turtai bei žemės ir perduoti į 
valstybės iždą. Šiluvos žemės buvo išaugusios ligi 140 valakų ir 25 margų. Pagrindi- 
nis ūkis buvo Vitkiškėse, netoli Skaraitiškės dvaro, prie pat Dubysos. Šiluva neteko 
šio ūkio su visomis trobomis, išskyrus koplyčią, kurią parapijos kunigai dar lankė 
keletą kartų per metus, laikydami pamaldas. Vėliau ta koplyčia tapo antrąja Šilu- 
vos filija; pirmoji buvo Žaiginyje. Buvo nusavintas ir parapijos kapitalas depozite - 
iš viso 8951 sidabro rublis. Vietoj atimto turto buvo paskirta kunigų išlaikymui 
„menka pensija pagal atitinkamus etatus“, kurių visiems dvasininkams buvo nu- 
matyti trys. Šiluvos parapijoje tuo laiku buvo 4687 tikintieji, o miestelis turėjo 80 
medinių namų, apgyventų daugiausia žydų . Pastarųjų skaičius nuo 1840 m. turėjo 
būti kiek sumažėjęs, nes 60 000 žydų, daugiausia iš Žemaičių, išvyko Rusijon“. 


1840 M. ĮVYKIAI, PALIETĘ ŠILUVĄ 


Tais metais, kai žydai išsirengė nežinomon kelionėn, Kražiuose birželio 18 d. 
ant Elijo Grinbergo klėties buvo rastas užrašas, įžeidęs gimnazijos direktorių, 

Mai 


prižiūrėtoją Tamulevičių ir carą. Už tai žandarai čiupo patį žydą, keletą kražiš- 
kių ir gimnazistus - iš viso 39 asmenis, tarp jų tris mokinius šiluviškius: Antaną 
Ostrauskį, Juozą Sipavičių ir Marcijoną Šidlauskį. Tardymas užtruko porą savai- 
čių ir byla ėmė keliauti tarp Raseinių ir Vilniaus bei atgal. Pagaliau kriminalinis 
teismas Vilniuje 1841 m. lapkričio 24 d. priėmė sprendimą, kurį pasiuntė tvirtin- 
ti senatui į Petrapilį. Buvo apkaltinti du mokiniai: Pranas Mikalčeviskis, kuris 
taip užrašė, ir šiluviškis Ostrauskis, kuris apie tai žinojo ir nepranešė. Pirmasis 
buvo ištremtas į Rusiją, o antrajam, kuris pasirodė esąs šiaip gero elgesio, baus- 
mė buvo dovanota. Bet kol negrįžo atsakymas iš Petrapilio, jaunuoliai sėdėjo ka- 
lėjime. Ostrauskio tėvas Dominykas bandė sūnų išlaisvinti už užstatą, bet nega- 
vo leidimo. Po trejų metų jaunuoliai vis dar buvo kalinami, nes nesulaukta atsa- 
kymo iš Petrapilio“. 

Dėl šių įvykių Kražių gimnazija jau 1840 m. buvo perkelta į Kauną. Jos kape- 
lionas Motiejus Valančius, išbuvęs čia 6 metus, tais metais persikėlė į Vilniaus 
Dvasinę akademiją profesoriauti. Vilniuje tą metą rusai uždarė tris pirmuosius 
Medicinos akademijos kursus ir pirmąjį veterinarijos kursą. Šios akademijos stu- 
dentai buvo įvelti į sąmokslą, kurį rengė iš užsienio grįžęs sukilėlis, Suvalkijos 
bajoras S. Konarskis. Užsienyje jis įsijungė į karbonarų sąjūdį ir grįžęs pradėjo spar- 
čiai telkti žmones naujam sukilimui. Rusai jį sugavo ir 1839 m. sušaudė, o grupę 
studentų ir keletą profesorių areštavo, tardė ir žiauriai kankino. (Dėl to rusai taip 
reagavo ir dėl nereikšmingo Kražių įvykio). Medicinos akademija 1842 m. rugpjū- 
čio 13 d. buvo galutinai uždaryta ir jos turtas su kai kuriais profesoriais perkeltas 
į naujai įkurtą Medicinos fakultetą Kijeve. Tą patį mėnesį į Petrapilį buvo perkel- 
ta ir vilniškė Dvasinė akademija su profesoriais, studentais ir biblioteka. Taip 
buvo galutinai sunaikinta ilgametė Lietuvos aukštoji mokykla. 

1840 m. rusai panaikino Lietuvos Statutą ir visiškai ištrynė Lietuvos vardą iš 
savo administracinės sistemos. Anksčiau dar buvo vadinamos „Lietuvos guber- 
nijos“ arba „Lietuvos - Vilniaus gubernija“, o po to liko tik gubernijų miestų 
vardai. Dingo ir „Lietuvos vyskupijos“, o buvo paliktos Vilniaus ir Žemaičių. Lie- 
tuvos vardą taip pat naikino lenkų emigrantų literatūra. Apkarpius smulkiuo- 
sius bajorus, stambesnius ištrėmus ir daliai inteligentiškųjų bajorų pasitraukus į 
užsienį, kilmingųjų persvara Lietuvoje ir Žemaičiuose buvo palaužta. Tai rodo, 
kad ir Raseinių apskrities valdančiųjų bajorų mažėjimas. 1817 m. seimelyje galė- 
jo dalyvauti 331 bajoras, 0 1831 ir 1840 m. tik 70; praktiškai pastaruose dviejuose 
seimeliuose tedalyvavo tik 42-48 atstovai |. 

1840 m. pasirodė Vilniuje išleista Šiluvos dekanato kunigo - vaiguviškio L. A. 
Jucevičiaus knyga „Lietuvių liaudies priežodžiai“ (Przyslowia ludu litewskiego). Čia 
pirmą kartą buvo paskelbta minėtoji rankraštinė Šiluvos istorija, nurašyta iš Šilu- 
vos parapijos archyvų. Skelbdamas šią istoriją, Jucevičius pastebi turįs viltį, kad tai 
pravers būsimajam Lietuvos bažnyčios darbų rašytojui, jei toks atsiras. Tais metais 
Valančius pradėjo rinkti medžiagą istoriniam veikalui „Žemaičių vyskupystė“ ir jį 
išleido 1848 m. Vilniuje. Šiame veikale Valančius panaudojo ir Jucevičiaus paskelb- 
tąją V istoriją. Kol Valančius baigė savo veikalą, Jucevičius 1842 m. paskelbė naują 
knygą „Žemaičių žemės prisiminimai“ (Wspomnienia Žmudzi), Šiluvai ir ypač jos 
„jomarkams“ skirdamas trečiąjį knygos skyrių: 

infulatas J. Rupeika Žemaičiuose; 

infulatas Dabrowskis iš Olekos; 

infulatas Ostapowiczius iš Kameneco (Podolės); 

infulatas Rawa iš Minsko. 

Dar vienas 1840 m. įvykis palietė Šiluvą: jos infulatą Gintilą caras Nikolajus I 
nominavo Žemaičių sufraganu. Šiluvai, turėjusiai jau du infulatus sufraganus (Bu- 
kotą ir S. Giedraitį), toks dalykas greičiausiai nebūtų buvęs didelė staigmena. Bet 
po dvejų metų nesulaukęs Romos patvirtinimo, caras atleido Gintilą iš Šiluvos 
infulatų, o kartu atsisakė ir jo kaip kandidato į sufraganus. Jo vieton Šiluvos infu- 
latu caras paskyrė kan. Rupeiką . Tai buvo ne tik staigmena, bet ir mįslė, Viena 
buvo aišku, kad Šiluvos infulatų reikalai sprendžiami nebe Alsėdžiuose ar Var- 
niuose, bet Petrapilyje. Kita mįslė buvo ta, jog Rupeika, valdžios paskirtas Šilu- 
vai, neskubėjo keltis iš Šeduvos - vis kažko laukė, kol pagaliau sulaukė vysk. S. 
Giedraičio mirties ir tada atvyko į Šiluvą. 


RUPEIKA - KETVIRTASIS ŠILUVOS INFULATAS 


Rupeika jau buvo pažįstamas šilutiškiams nuo 1815-1817 m., kada prepozito 
titulu administravo šią parapiją vietoj S. Giedraičio, šiam išvykus Petrapilin pirmi- 
ninkauti Dvasinei kolegijai. Tada jis buvo jaunas, uolus ir sumanus kunigas, pada- 
ręs gerą įspūdį net dvarininkams, nors pats buvo kilęs iš smulkiųjų bajorų. Jo gimi- 
nė buvo kilusi iš Rupeikių kaimo Girkalnio parapijoje, persikėlusi į Rušlių kaimą 
Kaltinėnų parapijoje, kur 1786 m. jis ir gimė. Tą kaimo pavadinimą mėgo pridėti 
prie savo pavardės, pasirašydamas Josephus de Ruszla Rupeyko . Jis mokėsi Telšių 

bernardinų mokykloje 1800-1807 m. ir ją baigė būdamas jau subrendęs. Kai kas 
sako, kad jam stigę gabumų patekti į Varnių seminariją; jon nepateko ne dėl gabu- 
mų stokos, bet dėl to, jog nebuvo vietos. Teko pasirinkti svetimą Mogiliavo kunigų 
seminariją. Joje išbuvęs dvejus metus, toliau mokėsi Polocko vyskupijos „aukštes- 
niosiose mokyklose“, greičiausiai - jėzuitų kolegijoje ar akademijoje. 1810 m. buvo 
įšventintas kunigu savajai Žemaičių vyskupijai. Pirmąjį paskyrimą gavo ne Žemai- 
čiuose, o Vilniaus krašte, bet priklausiusiai (nuo 1540) Žemaičių vyskupams pre- 
pozitinėje parapijoje Geranainiuose. Ją valdė vienas iš žemaičių prelatų per savo 
administratorių, dėl to ją administruoti kaip tik ir buvo paskirtas vyresnio am- 
žiaus Rupeika, nors ir negavo prepozito titulo, kaip kiti paskirti administratoriai. 
Būdamas Geranainiuose, jis gavo Polocko vyskupijos garbės kanauninko titulą, o 
prepozitu tapo 1815 m., kai iš Geranainių buvo perkeltas administruoti Šiluvos. 

Šių dviejų paskyrimų Rupeika, paprastas bajoras, nebūtų gavęs be tuometinio 
Žemaičių ordinaro J. A. Giedraičio ir jo generalvikaro Gailevičiaus rūpesčio. Šie že- 
maičių patriotai kėlė ir stūmė priekin aiškius žemaičius, vartojusius savą kalbą ir 
raštą. Rupeika savo raštingumu pasireiškė vėliau, bet jis iš motinos pusės buvo gi- 
minaitis rašytojo Stanevičiaus, su kuriuo artimiau bendravo Žemaičių vyskupas. 
Rupeika pabuvo Šiluvoje vos pora metų ir gavo klebono vietą Šeduvoje, kitados pre- 
latų parapijoje. Čia jis, kaip minėta, įsteigė dvi svarbias mokyklas. Vilniaus universi- 
tete gavo teologijos magistro laipsnį, lietuvių kalbon išvertė Chodzkos beletristinį 
veikalą „Jonas iš Svisločės“. Kaip švietėją jį įvertino Vilniaus universitetas 1821 m. 
paskirdamas Šiaulių apskrities mokyklų garbės inspektoriumi, o vysk. J. A. Giedrai- 
tis - kapitulos prokuratoriumi ir savo bažnytinių dvarų prižiūrėtoju. 

Šeduvoje jis įsigijo neblogą vardą tarp valdančiųjų bajorų. Šie jį išrinko Pa- 
nevėžio (Upytės) apskrities nuolatiniu teismo įstaigų įgaliotiniu ir susiekimo ko- 
miteto nariu. Jis išmanė teismų darbą, nes pats sprendė bylas su Šeduvos mieste- 
lėnais ir padėdavo jas spręsti valstiečiams. Jis turėjo praktinių, organizacinių ga- 
bumų, mokėjo bendrauti su įtakingais žmonėmis ir pasinaudoti palankiomis są- 
lygomis. Bet kai sąlygos staiga pasikeitė, pakito ir jo elgsena. 

Iš pradžių jis rėmė sukilimą, kaip ir kiti bajorai. Bet pamatęs, kad kova bus 
pralaimėta, greitai pakeitė nusistatymą. Rusai išrinko jį į komisiją, kuri tardė kuni- 
gus, dalyvavusius sukilime. Už parodytą palankumą rusai daug kam dalijo ordinus, 
tadjį gavo ir Rupeika. Reikšmingesnis dalykas buvo tai, kad vysk. Giedraičiui rusai 
pasiūlė pakelti jį į Žemaičių kanauninkus. Vyskupas buvo priverstas tai padaryti. 
Nuo 1835 m. Rupeika tapo Žemaičių kapitulos pirmininku ir dvasinio Žemaičių 

teismo nariu, Kapitulos pirmininku jis buvo ligi vysk. J. A. Giedraičio mirties (1838), 
dėl to pats vadovavo ir vyskupo laidotuvėms. Kai pastarasis mirė, Rupeika buvo 
pasiūlytas į Šiluvos infulatus, bet caras jo nepatvirtino. Dabar, po ketverių metų, 
niekam nesiūlant ir neprašant, caras staiga jį prisiminė ir paskyrė infulatu, nu- 
stumdamas į šalį Gintilą. Tai turėjo reikšti ką nors daugiau. 


RUSAI PLANUOJA RUPEIKĄ PASKIRTI VYSKUPU 


Visoje carinėje rusų imperijoje buvo likęs tik vienas katalikų vyskupas ordi- 
naras ir keturi sufraganai. Naujų vyskupų skyrimas buvo gyvas reikalas Romai, 
bet ji nebeturėjo pasitikėjimo siūlomais kandidatais. Rusai, nusavinę bažnytines 
žemes, uždarę vienuolynus, persekiodami unitus, pagaliau savavališkai perkel- 
dami dvasinę akademiją iš Vilniaus į Petrapilį, buvo užsitraukę nemažą Romos 
rūstybę. Popiežius nepripažino caro nominacijų. Pirmasis šio nepripažinimo žen- 
klas buvo dviejų caro nominuotų vyskupų - Pauliaus Rawos ir Jono Gintilos - 
pirmojo Minskui, antrojo Žemaičiams - nepatvirtinimas. Abu šiuos kandidatus 
Romai pristatė ambasadorius Potiomkinas. Kai Roma šiam nieko neatsakė, tada 
caras pavedė ambasadoriui Nesselrodei Vienoje kreiptis tuo pačiu reikalu į Ro- 
mą per Austrijos nuncijų Atieri. Roma ir šį kartą nieko neatsakė“, 

Kodėl Romoj užkliuvo Šiluvos infulato kandidatūra? Apie tai pačiam Gintilai 
vėliau rašė Petrapilo dvasinės akademijos rektorius Holowinskis, sužinojęs iš rusų 
valdininko Bludovo, kuris vedė derybas su Roma dėl konkordato. Holowinskio tei- 
gimu, buvę du dalykai: vienas, kad Gintila, rašydamas Romai, pasirašęs „vyskupu 
nominatu“, o ši nominacija buvo tik carinė; antra, prieš Gintilą Romoje buvę skun- 
dų. Atsakydamas Holowinskiui Gintila rašė žinąs, kas ir kodėl jį skundęs. Neminė- 
damas pavardės, jis kalbėjo apie buvusį Šiluvos infulatą (S. Giedraitį), kuris labai 
apleidęs bažnyčią ir „fundušinius“ pastatus; jiems pataisyti jis (Gintila) buvęs pri- 
verstas (iš Giedraičio) išreikalauti stambesnę pinigų sumą “. Ar Giedraitis iš tikro jį 
skundė ir būtent dėl tos priežasties, sunku patikrinti. 

Kai rusams paaiškėjo, jog Gintilos jie neprastums į vyskupus,jie pasirinko naują 
kandidatą kan. Rupeiką ir jį paskyrė Šiluvos infulatu. Tačiau caras neskubėjo jo 
nominuoti sufraganu, nes buvo pasimokęs iš vienos savo klaidos. Jis nominavo tris 
lenkus ir jų pavardes paskelbė valdžios dienraštyje Dziennik Urzędowy Varšuvoje. 
Roma tuoj pasinaudojo šia žinia, surinko apie minėtus asmens duomenis ir vieną 

jų - Antaną Katowskį, Varšuvai nominuotą sufraganą, atmetė. Dėl šio kandidato 
rusų ambasadorius Romoje vargo visą mėnesį, bet jo neapgynė “. Dabar rusai bu- 
vo atsargesni ir naujų nominacijų viešai nebeskelbė. 

Kaip tik tais metais, kai Gintila caro buvo pakeistas Rupeika Šiluvai, būtent - 
1842 m., popiežius Grigalius XVI kardinolų kolegijoje pasakė garsiąją savo kalbą 
Allocutio ir ją atspausdino kartu su dokumentais apie Bažnyčios persekiojimą Ru- 
sijoje, pavadintais Esposizione corredata di documenti. Tai buvo Romos kaltinama- 
sis aktas Rusijai, paremtas konkrečia medžiaga. Allocutio prisiminė ir Šiluvą pa- 
minėdamas, kad jos infulatūra turėjusi 390 žemės ir pinigų 147 838 (nežinia, ko- 
kiais vienetais skaičiuojant) ir kad tas turtas buvęs nusavintas, o metinės algos 
etatas infulatams numatyti 574 rubliai “. Tuo pačiu laiku, kai popiežius pasakė 
savo viešąją kalbą, Paryžiuje pasirodė leidinys, parengtas vieno buvusio rusų vals- 
tybės patarėjo, pavadintas „Katalikų Bažnyčios persekiojimai ir kančios Rusijo- 
je“". Tie du leidiniai davė medžiagos Vakarų spaudai plačiau pasisakyti. Spauda 
rusų carą Nikolajų I ėmė vadinti „Europos žandaru“, 

Šie įvykiai paskatino carą rengtis deryboms su Roma dėl naujo konkordato. 
Jis pakeitė buvusį savo ambasadorių Romoje Potiomkiną nauju Butnevu ir 1843 m. 
jam pavedė pranešti, jog caras norįs spręsti visus nesusipratimus su Šv. Sostu; 
esąs pasiruošęs užpildyti vakuojančias sufraganijas ir pristatysiąs naujus joms 
kandidatus. Kandidatų sąrašą iš 7 ar 8 asmenų parengė vidaus reikalų ministeri- 
jos katalikų reikalų viršininkas Skripicinas. Tarp tų kandidatų iš lietuvių buvo 
du: Vilniaus prel. Žilinskis ir Šiluvos infulatas kan. Rupeika “. 


PO GIEDRAIČIO VYSKUPIJĄ PERIMA VALDYTI 
GINTILA 


S. Giedraitis mirė 1844 m., rugpjūčio 7 d., sulaukęs 80 metų ir valdęs vyskupiją 
11 metų. Jis buvo paskutinis iš trijų kunigaikščių Giedraičių, kurie nuo 1778 m. 
vienas po kito ramiai, autoritetingai valdė Žemaičių vyskupiją. Trumpiausiai val- 
dęs S. Giedraitis nespėjo gauti net ordinaro teisių; jų negalėjo gauti ligi 1838 m., kol 
buvo gyvas nušalintasis ordinaras Juozapas Arnulfas, o po to sutriko Romos ir 
Rusijos santykiai. Tačiau ir tas palyginti trumpas valdymo tarpsnis išryškino ir 
vainikavo šio ganytojo asmenybę. „Kaip prieš saulei nusileidžiant, rašė Valan- 
čius, taip šio vyskupo gyvenimas prieš mirštant apsigaubė skaistybe. Visuomet 

jis buvo persiėmęs aukštu savo pašaukimu... Visur paliko nedylamus paminklus 
savo rūpinimosi dvasiškija ir jam pavesta avija“ “. Be kita ko, su šiuo paskuti- 
niuoju hierarchu didiku turėjo reikalų ir jį gerai pažino ne tik Valančius, bet ir 
Daukantas. Pastarasis dirbo trejus metus (1831-1833) kaip asesorius toje pačioje 
Dvasinėje kolegijoje, kurios pirmininku buvo vysk. S. Giedraitis. Prieš vyskupo 
mirtį (1843) Daukantas rašė laišką, prašydamas aprobuoti vieną lietuvišką mal- 
daknygę ir ta proga pastebėjo „žinąs Šviesiausio Kunigaikščio Ganytojo pavyz- 
dingą uolumą padidinti šia [lietuvių - S. Y.] kalba Dievo garbę“. 

Po Giedraičio mirties Žemaičių kapitula vyskupijos valdytoju ir generalvikaru 
išrinko ne Rupeiką, o Gintilą (tada ir Rupeika iš Šeduvos persikėlė į Šiluvą). Prie 
Gintilos rusai pertvarkė Žemaičių kunigų seminariją pagal caro išleistą visoms se- 
minarijoms reguliaminą. 1845 rugsėjo 3 d. paskelbtas reguliaminas nustatė, kokie 
dalykai turi būt dėstomi, kaip skiriami bei keičiami profesoriai ir rektorius. Už visą 
seminarijos tvarką buvo atsakingas ne vyskupas ar valdytojas, bet rektorius ir jis, 
kartu su profesoriais, turėjo duoti ištikimybės priesaiką carui. Žemaičiuose semi- 
narijos rektoriumi buvo paskirtas Valančius, o iš senųjų profesorių paliktas tik 
Tadas Juzumas-Juzumavičius. Valančius skundėsi, kad „šiais (rusų) įstatymais rek- 
torius su visa seminarija buvo atskirtas nuo vyskupo ir kitų dvasiškių“ . Šiam 
atskyrimui ir primestai tvarkai kai kurie vyskupijų valdytojai priešinosi, bent ne- 
skubėjo jo vykdyti. Tuo tarpu Gintila pasistengė viską laiku įvykdyti, Tuo buvo 
patenkintas vidaus reikalų ministerijos atstovas Skripicinas, spalio mėnesio pra- 
džioje specialiai atvykęs patikrinti, kaip Žemaičiuose laikomasi naujosios tvarkos. 

Naujoje seminarijų programoje Valančiui užkliuvo vienas dalykas, būtent - 
lenkų kalbos įvedimas pamokslų pratybose vietoj ligi šiol buvusios žemaičių kal- 
bos. Jis atkreipė į tą pakeitimą Gintilos dėmesį, ir šis įsakė klierikus mokyti pa- 
mokslų ne lenkų, o žemaičių kalba; jis įpareigojo parūpinti klierikams pamokslų 
pavyzdžių iš gerųjų senų žemaičių pamokslininkų. Apie šį žemaičių kalbos grąžini- 
mą Gintila liepė Valančiui oficialiai pranešti Dvasinės akademijos rektoriui Holo- 
winskiui, kuris, rusų pavestas, buvo nustatęs naująją mokslų programą. Holowins- 
kis po to pasiaiškino, kad programą ruošęs daugumai ir nemanęs žemaičių kalbos 
atmesti, kur ji buvo vartojama  . Nors caras rengėsi deryboms su Roma dėl naujojo 
konkordato ir ketino aiškintis visus nesusipratimus, tačiau skubėjo prieš tai taip 
susitvarkyti, kad Roma neturėtų jokios įtakos naujų kunigų rengimui. Jis taip pat 
apribojo ir vyskupų įtaką, turėdamas turbūt galvoje, kad vis dėlto jam nepavyks 
pralaužti „Romos užsispyrimo“ ir prastumti į vyskupus sau palankius kandidatus. 

Santykiai su Roma buvo tokie sutrikę, kad caras apsisprendė pats vykti pas 
popiežių. Bet su popiežiumi bandė susitikti ir Lietuvos bei Lenkijos emigrantai. 
Jie nerimo, budino Europos sąžinę, kėlė caro žiaurumus. Asmeniniu vizitu caras 
tikėjosi prasklaidyti Romoje ir šias nepalankias nuotaikas. 


CARAS VYKSTA PAS POPIEŽIŲ SKŲSTI KUNIGŲ 


Caro Nikolajaus I kelionė buvo parengta slaptai. Jis atvyko Romon 1845 m. 
gruodžio 13 d. incognito kaip generolas Romanovas ir vos atvykęs pasiprašė au- 
diencijos pas popiežių Grigalių XVI. Popiežius tuo metu buvo 80 m. amžiaus, bet 
dar pakankamai pajėgus. Prieš tapdamas popiežiumi, jis nuo 1815 m. dirbo Propa- 
gandos kongregacijoje“ patarėju, o paskui ir vadovu- prefektu. Šiai kongregacijai 
priklausė ir Rusijos katalikų reikalai, tat popiežius buvo su jais susipažinęs. Caras 
prisistatė popiežiui kaip labai nuolankus, tikėdamasis sudaryti geravalio valdovo 
įspūdį. Popiežiaus laikyseną caro atžvilgiu kai kas pristato kaip labai griežtą, ta- 
čiau iš tikrųjų ji buvo diplomatiška“. Popiežius iš pradžių gana švelniai priminė 
carui, kad valdovai savo nuožiūra negali tvarkyti tų dalykų, kurie įsakyti Dievo ar 
Bažnyčios. Tada caras ėmė skysti katalikų dvasininkiją, kuri esanti viso blogio prie- 
žastis. O gal dvasininkija, pastebėjo popiežius, vykdo tik savo teisėtų vyresniųjų 
valią? Caras suprato, jog popiežius kreipia dėmesį į vyskupus, ir ėmė girti mirusį 
arkiv. Sestrencevičių, su kuriuo valdžia neturėjo sunkumų. Caras tvirtino, kad jam 
nebuvę ir nesą sunkumų su Rusijos katalikais, nes jie esą paklusnūs valdžiai. Tuo 
tarpu sunku sutarti su Lietuvos katalikais, kurie turį vietinius savus kunigus, ir su 
Rusijai prijungtomis sritimis, kaip Voluinė ir Podolė, kur kunigai yra lenkai. Blo- 
giausia esą su Lenkijos kunigais, nes jie „pačią religiją naudoja sukilimams pri- 
dengti“. Popiežius priminė carui Šiaurės Amerikos pavyzdį, kur religijai palikta 
visiška laisvė. Čia valstybė neremia Bažnyčios, bet jai ir nekliudo. Tuo popiežius 
norėjęs priminti, kad caro rūpestis remti ir globoti religiją, yra tapęs jos pavergi- 
mu ir engimu, Kai caras pakartotinai grįžo prie pirmojo Rusijos arkivyskupo Siest- 
rencevičiaus, keldamas jį hierarchijos laikysenos pavyzdžiu, popiežius ėmė kalbėti 
apie pirmąjį Amerikos vyskupą ir Baltimorės pirmąjį arkivyskupą Johną Carollą, 


* Propaganda Fide - tikėjimo platinimo kongregacija, popiežiaus Pijaus V sumanyta 1568 m., 
Grigaliaus XV įsteigta 1622 m. 

kuris be valdžios paramos bei globos darąs didelius darbus. Tuo popiežius norėjęs 
priminti carui, jog Sestrencevičius nesąs pavyzdys, nes jis buvo valdžios globotas 
įvairiomis privilegijomis, pensijomis, ordinais ir kartu valdžios pavergtas. 

Kitas audiencijos klausimas buvo dėl kandidatų į vyskupus. Caras skundėsi ne- 
turįs tinkamo pasirinkimo; prisiminė Austrijos imperatorių Pranciškų, kuris jam 
kartą pasakęs, esą sunkiausia jam rasti vyskupų Galicijai. Betgi Pranciškus, kalbėjo 
toliau caras, galįs rinktis kandidatų iš čekų ir vengrų, o man lieka tik lenkai. Caras 
gerai žinojo, kad jo pasiūlytieji kandidatai ir popiežiaus atmestieji, buvo netinka- 
mi, tat jis dėl jų parinkimo atsiprašė popiežių. Pastarasis priminė carui, jog tokių 
nepriimtinų kandidatų tenka atsisakyti ir iš katalikiškų valstybių, kaip Austrija, 
Portugalija, Toskanija“. Popiežius atkreipė caro dėmesį, jog ir kiti valdovai ieško 
priimtinų valdžiai kandidatų, kad Bažnyčią galėtų palenkti valstybei, 

Trečias klausimas buvo dėl kunigų seminarijų. Popiežius pastebėjo, jog caro 
vyriausybėje vyskupai negali laisvi tvarkyti šių institucijų; jis priminė valdžios pri- 
metamus mokytojus ir kontrolierius. Caras prašoko šį priekaištą lyg negirdėjęs, ir 
ėmė kalbėti apie Dvasinę akademiją, neseniai perkeltą iš Vilniaus į Petrapilį. Jis 
dedąs daug vilčių į šią mokyklą, kurioje dabar esą 40 jaunų žmonių ir čia jie galėsią 
puikiai pasirengti ir tapti kunigais. Caras prisiminė šiai Akademijai jau anksčiau 
prašęs popiežiaus palaiminimo bei portreto ir dabar jis pabučiavo popiežiui ranką, 
pakartotinai prašydamas to paties. Į tai popiežius atsakė: savo rankose turįs regu- 
liaminą; ir caras suprato, jog jis skirtas Akademijai. Popiežius turėjo galvoje regu- 
liaminą seminarijoms. Caras dar kartą prašė palaiminimo ir portreto Akademijai, 
bet popiežius atsakęs, kad Akademija nesanti popiežinė; ji naujai atidaryta vietoj 
uždarytosios Vilniuje be dvasinės vyresnybės žinios arba tik pusiau jai pritarus. 
Popiežius pakartojo, jog Akademija nėra kanoniškai įsteigta ir tam reikėtų bulės, 
kuri pateisintų jos perkėlimą iš Vilniaus ir įkūrimą Petrapilyje. 

- To aš ir noriu, - tarė caras. - Kokiomis sąlygomis, Jūsų Šventenybe, galite 
tai padaryti? 

- Pažiūrėsim, pažiūrėsim! - atsakė popiežius. 

Po to caras kalbėjo apie Lietuvos ir Lenkijos emigrantus Prancūzijoje, kurie 
esą rengiasi naujai revoliucijai; jų įgaliotinis esąs čia, Romoje. Popiežius atsakė, 
jog sukilėlių atstovas nebuvęs priimtas audiencijoje. Caras pastebėjo, jog tai jam 
buvę žinoma. 


* Toskana - tuo metu dar atskira Italijos kunigaikštystė. 

Po šios audiencijos, dar tą patį vakarą, caras susitiko su popiežiaus valstybės 
sekretoriumi kardinolu Lambruschiniu"“. Vėl buvo prisiminti kunigų seminarijų rei- 
kalai; caras aiškino, jog esanti pačių vyskupų kaltė, kad jie nenorį seminarijų tvar- 
kyti. Kardinolas pasitikrino, ar caras tikrai norįs, kad vyskupai laisvai tvarkytų se- 
minarijas pagal Tridento Bažnyčios Susirinkimo nurodymus. Kardinolas prašė carą 
tai pakartoti raštu. Caras pažadėjo tai padaryti, bet čia pat pridūrė nenorįs, kad 
vyskupai būtų varginami atskiru popiežiaus reguliavimu seminarijoms. Tada kardi- 
nolas nelaimingi prasitarė, jog tokiu atveju popiežius gal pasitenkins laišku vysku- 
pams, seminarijų reikalu primindamas Tridento nuostatus. Šito caras kaip tik ir 
norėjo. Jam netiko popiežiaus reguliaminas, kuris būtų grąžinęs senąją tvarką ar 
dar ką nors nauja įvedęs. Carui buvo priimtinesni Tridento nuostatai, nes jų vykdy- 
mas galėjo būti visaip aiškinamas bei pritaikomas netgi pagal caro reguliaminą. 


EMIGRANTAI PROTESTUOJA 
PRIEŠ CARO ŽYGIUS ROMOJE 


Caras Nikolajus I buvo suvaržęs vyskupų ir kunigų ryšį su Vakarais bei Šv. 
Sostu. Kard. Lambruschiniui jis pareiškė, jog tas ryšys ir toliau galėsiąs būti tik 
oficialus - per rusų ambasadorių Romoje. Caras negalėjo kontroliuoti kunigų 
emigrantų ryšio, dėl to šiuos kunigus ėmė skysti kardinolui Lambruschiniui. Esą 
jie skelbią Vakaruose visokias neteisingas žinias ir ne kas kitas, o jie sukūrę intri- 
gą apie Minsko vienuolę. Kas gi buvo toji „intriga“? 

Kai caras rengėsi vykti Romon, 1845 m. rugsėjo mėnesį iš Lietuvos į Vakarus 
atvyko Makrina Miečislovaitė, save vadinusi Bazilijonių uničių viršininke Minske. 
Unitus verčiant stačiatikiais, nuo 1837 m. jinai su kitomis seselėmis buvusi išga- 
benta iš Minsko ir atiduota prižiūrėti stačiatikių vienuoliams. Šie jas septynerius 
metus žiauriausiai kankinę. Kartą jiems nusigėrus, jinai su trim draugėmis pabėgu- 
si ir atsiradusi Poznanėje. Čiajas priglaudusios Gailestingumo seserys ir jinai davu- 
si pirmąjį savo parodymą kun. Albinui Thinelai. Po to ji atvykusi į Paryžių *, kur jos 
liudijimai buvo paskelbti spaudoje. Tai sukėlė pasipiktinimų audrą prieš carą ne 
tik Prancūzijoje, bet ir Anglijoje. Visuomenė buvo taip sujaudinta, kad parlamente 


* Luigi Lambruschini (1776-1854) - kun. barnabitas, Genujos arkivyskupas, tarnavęs po- 
piežiaus nuncijumi Paryžiuje, 1831 m. Grigaliaus XVI pakeltas kardinolu, nuo 1836 m. - Valsty- 
bės sekretorius. Prūsijos ir Rusijos politikos katalikų atžvilgiu kritikas. 

anglų ministro Georgo Hamiltono-Gordono Aberdeeno buvo prašyta įsiveržti į Ru- 
siją. Rezurekcionistas“ kun. A. Jelowickis šią vienuolę iš Paryžiaus pergabeno į Ro- 
mą. Pakeliui ji buvo pristatoma Prancūzijos vyskupams kaip kankinė. Romoje ja 
susidomėjo kardinolai. Rusų ambasadorius Butnevas bandė netiesiogiai patikrinti 
jos asmenį. Popiežius norėjo tikslesnių žinių ir pavedė jos parodymus ištirti bei 
surašyti jėzuitui Maksimilijonui Rylai, kun. A. Jelowickiui ir Aloyzui Leihneriui. 
Pirmasis iš jų tada buvo Propagandos kolegijos rektorius. Jis kažkam prasitarė, kad 
ištirti šią vienuolę jam pavedęs pats popiežius. Šis prasitarimas pasiekė popiežiaus 
ausis ir, kai komisija atėjo įteikti surašyto liudijimo, popiežius Rylą išbarė bei atsi- 
sakė liudijimą priimti. Ryla tą raštą įteikė popiežiaus valstybės sekretoriui kard. 
Lambruschiniui. Kai kas tvirtina, kad caro vizito metu popiežius šį raštą turėjęs ant 
stalo ir parodęs carui. Tačiau Makrinos klausimas caro ir popiežiaus pasikalbėjime 
nebuvo iškilęs. Jis buvo prisimintas tik caro ir valstybės sekretoriaus susitikime. 
Bet kardinolas pasiteisino nieko negalįs pasakyti apie „Minsko vienuolės intrigą“. 
Šiai vienuolei esanti suteikta tik apsauga, kad galėtų laisvai gyventi. 

Carui išvykus iš Romos, 1846 m. sausio 25 d. tyrimo raštas buvo paskelbtas 
prancūzų laikraštyje Correspondant su pastaba, kad „surašyta pagal popiežiaus 
Grigaliaus XVI nurodymą“. Dėl šios pastabos Šv. Sostas paprašė laikraštį įdėti 
paaiškinimą, jog popiežius, girdėdamas šios vienuolės kančias, prašęs trumpo 
pranešimo neoficialia forma. Šį pareiškimą atspaudęs Correspondant pridėjo, kad 
paskelbtoji reliacija vis dėlto turinti oficialų stilių“. 

Romos atsargumas pasirodė turįs pagrindą. Pirmieji Makrinos parodymai 
spaudai buvo pernelyg neįtikėtini ir, nesant liudininkų, sunkiai patikrinami. Iš 
rusų raštinių paaiškėjo, kad Minsko uničių vienuolynas uždarytas ne 1837 m., 
kaip Makrina skelbė, o 1834 m. - kartu su kitais Lietuvos vienuolynais. Rusai 
skelbė ir daugiau žinių, bandančių ištaisyti Makrinos parodymus, tačiau pasau- 
lio opinijos nepajėgė pakeisti. Vis dėlto su unitais buvo elgiamasi taip žiauriai, 
kad pasaulio spauda ir toliau buvo įtikinta dėl neleistinų rusų veiksmų. Caro vi- 
zitas šia prasme padėties nepakeitė, Ir Makrina toliau liko Romoje, įkūrė Bazili- 
jonų židinį, buvo supama įvairių didikų ir kardinolų globos bei lankoma įvairių 
žmonių, tarp jų ir Adomo Mickevičiaus. Jos kančiomis iki savo mirties tikėjo ir 
žemaitis jėzuitas Ryla“. 

* Rezurekcionistai - lot. Congregatio a Resurectione Domini Nostri Jesu Christi - 1836 m. 


Paryžiuje Bogdano Janskio, Jeronimo Kaisevičiaus ir Petro Semenenkos įkurta vienuolija. Pradi- 
nis vienuolijos tikslas buvo puoselėti lenkų ir lietuvių išeivių Europoje katalikybę. 

Makrina buvo tik vienas, nelabai laimingas atvejis, rodęs kunigų emigrantų 
pastangas parengti Vatikaną, laukiantį caro vizito. Reikšmingesnės buvo kitos 
pastangos - surinkti Romos kurijai informaciją apie Bažnyčios padėtį Lietuvoje 
ir Lenkijoje. Šios informacijos dėka popiežius ir jo valstybės sekretorius galėjo 
geriau suvokti klastingo, labai nuolankaus, perdėtai mandagaus caro manevrus 
šio vizito metu. Tą informacijos darbą didele dalimi atliko du lietuviai - rezurek- 
cionistas Kaisevičius ir jėzuitas Ryla. 


ŽEMAITIS JĖZUITAS MAKSIMILIJONAS RYLA 
IR JO VAIDMUO ROMOJE 


Popiežius Grigalius XVI vienoje audiencijoj (1844) prasitarė apie Maksimili- 
joną Rylą: „Prisimenu, kaip jis anksčiau keistai atrodė, prisistatęs man kaip ara- 
bas. Dabar barzdos nebenešioja, po visą pasaulį nebelaksto, bet visą pasaulį turi 
po savim“. Popiežius norėjo pasakyti, kad dabar visų kraštų būsimuosius misi- 
ninkus pavesti auklėti Propagandos (misijų) kolegijai. Kaip tik tais 1844 m. jis 
buvo paskirtas šios kolegijos rektoriumi . 

Ligi to laiko jis keliavo kaip misininkas, pradėjęs savo žygį nuo Libano, kurį 
tada valdė turkai. Keliavo po Mesopotamiją ir Siriją, susidūrė su kurdais ir chal- 
dėjais. Rengėsi steigti kolegiją misininkams Gazire ir tuo reikalu buvo atvykęs 
pas popiežių. 1839 m. Ryla išvyko į Maltą, paskui į Konstantinopolį, o 1840 m. 
buvo Palestinoje. Čia jį sutiko Petrapilio akademijoj rektorius Holowinskis. Pas- 
tarajam jis atrodęs kaip beduinas su turbanu ir didele barzda, jodinėjęs arkliu. 
Buvęs draugiškas, linksmas, greitai prisitaikydavo prie bet kokių aplinkybių . 
Tais metais Ryla buvo paskirtas jėzuitų misijos viršininku Sirijoje, kurią valdė 
prancūzai. Šie jo veiklai trukdė, dėl to jis buvo priverstas palikti Siriją. Ryla per- 
sikėlė į Libaną ir Beirute įsteigė pirmąją kolegiją Rytuose, iš kurios paskui išaugo 
Šv. Juozapo universitetas, tebeveikias ligi šių dienų. 1841-1843 m. jis dirbo Mal- 
toje, išmoko vietos kalbą ir pagarsėjo kaip pamokslininkas. Persikėlęs į Siciliją, 
keletą mėnesių keliaudamas, pasakė 500 pamokslų. 1844 m. jėzuitų „tėvas gene- 
rolas jį atšaukė į Romą ir paskyrė rektoriumi didžiosios kolegijos - Collegium Ur- 
banum de Propaganda Fide. Šioms pareigoms nebuvo galima rasti tinkamesnio žmo- 
gaus, kaip Ryla, kuris tikėjimui plėsti buvo apkeliavęs didžiąją dalį Europos, Azi- 

Pradėjęs rektoriauti, jis nemetė ir sakyklos. Jo klausytis ėjo ne tik italai, bet ir 
turistai. Žinoma rašytoja, istorinių romanų kūrėja Klementina Tanoka-Hoffmanienė 
klausėsi Rylos pamokslų gavėnios metu ir turėjo progos su juo asmeniškai ben- 
drauti. Po to ji rašė: „Ką tik pas mus buvo garsus pamokslininkas tėvas Ryla, dabar 
Propagandos viršininkas. Kaip gaila, kadjis negalėjo pasišvęsti savo kraštui... Atro- 
do daugiau nei vidutinis, veidas pailgas, išraiškingas, akys nepaprastai gilios, mė- 
lynos. Linksmas, natūralus, paprastai kalba, neišdidus, bet kartu rimtas ir patrauk- 
lus. Jis - žemaitis, nepamiršęs gimtosios kalbos, papročių, prietarų, dainų. Žemaiti- 
ja jam giliai širdy ir atminty. Plaukus nešioja ilgus, tik barzdą turėjo nusiskusti. 
Pradėjo savo pamokslus praėjusį trečiadienį ir sakys kasdien, išskyrus šeštadie- 
nius. Jėzuitai nerado vertingesnio pamokslininko gavėniai, kaip jį. Kai jis kalba, 
kartais visai ką kita pasako, negu ketino. Niekad savo pamokslų nerašo, tik laiko 
mišias, išgeria kavos ir po to užsidaro pusę valandos pagalvoti. Jam nebūdinga ita- 
lų gražbylystė, bet jo žodis ir mintis lengvai plaukia, dėl to visuomet labai rimtai 
klausomas. Vartoja arabų, maltiečių, italų, lotynų, anglų, lenkų kalbas ir kiekviena 
išjų gali sakyti pamokslus. Vienų pamokslus italai vadina akademija, kitų pasivaikš- 
čiojimas, trečių pasninkas, o apie Rylą sakoma - misija. Šį epitetą Ryla sakėsi išgirdęs 
iš paties popiežiaus lūpų“. 

Apie Rylos kilmę geriausiai žinojo Kaisevičius“, gimęs kitoje Nemuno pusėje, 
Gelgaudiškyje, kur tėvas tvarkė buvusį Gedgaudų dvarą. Kaisevičius buvo baigęs 
Propagandos kolegiją ir, kai steigė lenkams rezurekcionistų vienuoliją, Ryla jam 
padėjo. Rašydamas iš Romos laišką Jankiui, Kasinskis 1838 m. spalio 6 d. Rylą vadi- 
no žemaičiu. Kaip „garsų jėzuitą žemaitį“ 1848 m. sausio 20 d. aprašė ir Kurjer Wi- 
lenski, o tas žinias savo „Pastabose“ panaudojo Valančius“. Klausimas, kurioje Že- 
maitijos vietoje jis buvo gimęs? Jėzuitas P. Galletti (1929) rašė, kad „Tėvas Maksi- 
milijonas Ryla yra kilmingo kraujo, gimęs 1802 m. gruodžio 31 d. viename Lietuvos 
miestelyje, priklausančiame jo šeimai, nuo kurio jis gavo ir pavardę“. Tokio mies- 
telio Rylos vardu Žemaičiuose nebuvo, bet buvo kaimelis Ryliai (tarmiškai Ryle) 
Šiluvos parapijoje“. Čia turėjo būti gimęs ir jo garsusis dėdė vyskupas Maksimi- 
lijonas Ryla, lankęs bazilijonų-unitų mokyklą Padubysyje, tapęs jų vienuoliu, bai- 
gęs mokslus Romoje, įšventintas kunigu, o vėliau tapęs ir unitų vyskupu. Biogra- 
fai teigia, kad jėzuitas per krikštą, be Stasio, gavęs antrąjį Maksimilijono vardą 


* Jeronimas Kaisevičius (1812-1873) - Žemaitijos bajoras, 1831 m. sukilimo dalyvis, emig- 
ravęs į Prancūziją. Vienas iš Rezurekcionistų vienuolijos įkūrėjų, vėliau - jos vadovas. Paliko 
religinių ir grožinių raštų. 

tik dėl savo garsaus dėdės. Bet painiavą dėl Rylų kilmės sukėlė jėzuitas lenkas 
Czerminskis, parašęs šio jėzuito biografiją, Kadangi jaunojo Rylos tėvai išsikėlė iš 
Žemaičių tarnauti pas Lietuvos Didžiosios Kunigaikštystės raikytoją Juozapą By- 
chovcą į Podorosko dvarą Volkovysko apskrityje, Gardino srityje, tai biografas jį 
pristatė kaip čia gimusį lenką“. Ryla su Bychovco vaikais lankė Lychovo apskri- 
ties mokyklą, paskui pateko į Polocko jėzuitų akademiją ir ją baigė 1817 m. Po to, 
kaip teigia Kaisevičius, jis pradėjo Vilniuje studijuoti mediciną, bet, jėzuitus išva- 
rant iš Rusijos, buvo prisijungęs prie jų ir 1820 m. atsidūręs Romoje. Čia įstojęs į 
Jėzuitų ordiną, baigė mokslą ir pasirinko misininko pašaukimą. Jo motina Bychovcų 
dvare buvo virėja, pagarsėjusi savo menu. Ji dar buvo gyva, kai sūnus pradėjo 
misininko kelionę po Artimuosius Rytus, ir rašinėjo jai laiškus iš šventųjų vietų. 

Kodėl Ryla nepabuvo ilgiau Romoje, nedirbo rektoriumi, lieka dar neatsaky- 
tas klausimas. Atrodo, kad jis per daug įsivėlė į akciją prieš rusų carą ir dėl to buvo 
nebepageidaujamas Romai, siekiančiai su Rusija sudaryti konkordatą. Jau 1846 m. 
jis buvo paskirtas apaštaliniu provikaru Artimuosiuose Rytuose ir netrukus išvyko 
kelionėn. Stabtelėjęs Maltoje, paskui pabuvęs Sirijoje, jis 1847 m. kartu su būriu 
kitų jėzuitų per Egiptą išvyko Vidurinėn Afrikon steigti naujos misijos. Pasiekęs 
Sudaną ir būdamas netoli Abisinijos, jis Chartume susirgo ir 1848 m. birželio 18 d. 
mirė. Jo palaikai 1900 m. buvo perkelti į bendras jėzuitų kapines Matatieh prie 
Kairo, Egipte. Tais metais, kai Ryla mirė, caras ratifikavo konkordatą su Šv. Sostu, o 
derybos dėl šio konkordato buvo pradėtos jam išvykstant iš Romos. 


KONKORDATAS SU RUSIJA 
IR ZEMAICIŲ VYSKUPIJA 


Po vizito pas popiežių caras rengėsi išlyginti santykius su Roma nauju kon- 
kordatu. 1846 m. jis Romon pasiuntė derėtis savo atstovą Bludovą, buvusį religinių 
reikalų viršininką prie vidaus reikalų ministerijos. Popiežius Grigalius XVI buvo 
miręs birželio mėnesį, o Bludovas atsirado Romoje rugsėjo mėnesį. Rusai apgailes- 
tavo dėl šio popiežiaus mirties, nes jį laikė labiau „sukalbamu“. Naujasis popiežius 
Pijus IX, atvykus Bludovui, iš rusų ambasadoriaus gavo pranešimą, kad rusų val- 
džia norinti sutvarkyti katalikų reikalus pagal kanonų teisės reikalus. 

Bludovas pradėjo pasitarimus 1846 m. lapkričio 19 ir be pertraukos tęsė juos 
ligi kitų metų kovo 1 d. Po to pasitarimai buvo pertraukti ir vėl tęsiami nuo birželio 

15 d.“? Naujasis popiežius jau buvo paskyręs kitą sekretorių - kard. Gizzį, bet dery- 
bas vedė senasis sekretorius kard. Lamburschini. Šio kardinolo patarėjai buvo A. 
Čartoriskio agentas Romoje Liudvikas Orpiszewskis, ir vokiečių oratorijos vienuolis 
Augustinas Theineris“, autorius veikalo apie Katalikų Bažnyčios ydas (vicissitudines) 
Rusijoje. Be kita ko, Theineris buvo įspėjęs velionį popiežių saugotis užburiančių 
caro manierų; dabar jis buvo pakviestas į pasitarimus dar dėl to, kad atstovautų 
didelės vokiečių katalikų kolonijos reikalams Rusijoje, nes vokiečiams norėta duoti 
atskirą vyskupiją. Kodėl nerasta reikalo į šią komisiją įtraukti lietuvį, ar todėl, kad 
Ryla jau buvo išvykęs į misiją ir svarbiausia - praradęs malonę Vatikane? 

Rusai pirmiausia reikalavo dviejų dalykų: vienos metropolijos visiems katali- 
kams rusų imperijoje ir vyskupijų ribas bei apimtį derinti pagal administracinius 
vienetus - gubernijas. Lietuva jau nuo 1840 m. buvo padalyta į tris gubernijas - 
Vilniaus, Gardino ir Kauno, Iškilus klausimui dėl Lietuvos vyskupijų, rusai pasiūlė 
Žemaičių vyskupijai priskirti Kauno ir Kuršių gubernijas, o Vilniaus vyskupijai Vil- 
niaus ir Gardino gubernijas, Kitoms Rusijos sritims Bludovas norėjo septynių naujų 
vyskupijų, bet kai pradėta svarstyti, kur ir kokių, pasirodė, kad vyskupų reikia ir 
armėnams katalikams, ir vokiečiams, ir unitams. Dėl unitų Bludovas nesileido to- 
liau kalbėti. Jiems esą užtenka tų pačių katalikų bažnyčių, o jose norint galima pa- 
statyti atskirus altorius. Bludovo teigimu, pagal septynių naujų vyskupijų planą te- 
galėjo būti kalbama tik apie sritims ar teritorijoms skiriamus vyskupus. 

Sprendžiant vyskupų valdžios klausimą, Bludovas vėl buvo kategoriškas, rei- 
kalaudamas, kad ne atskiriems vyskupams, bet vienai institucijai būtų pavesta 
spręsti kunigų skundus, moterysčių bylas, vienuolių įžadus, bažnytines bausmes, 
finansų reikalus. Toji institucija jau buvo rusų įsteigta Dvasinės kolegijos, arba 
konsistorijos vardu, kontroliuojama vidaus reikalų ministerijos. 

Po ilgų ir kietų derybų konkordatas buvo parengtas, bet nepilnas. Jį sudarė 
31 punktas su nebaigtų spręsti klausimų priedu, susidedančių iš 12 punktų. Kon- 
kordatas buvo pasirašytas 1847 m. liepos 22 d., pagal naująjį kalendorių rugpjū- 
čio 3 d. Ji pasirašė kard. A. Lambruschinis ir D, Bludovas bei ambasadorius A. But- 
nevas. Konkordato ratifikavimas užtruko ligi 1848 m. Caras neskubėjo duoti ga- 
lutinį pritarimą. Popiežius Pijus IX viešoje savo kalboje kardinolų kolegijoje pri- 
minė didelius religinius katalikų sunkumus Rusijoje. 


* Theineris Augustinas (1804-1874) - kunigas oratorijonas, garsus Bažnyčios istorikas, 
Vatikano archyvo prefektas. 

Konkordato dokumente rusai įvykdė savo planą - niekur neminėti Lietuvos, 
tarsi jos nė nebūtų buvusios. Tuo tarpu minima Lenkija, Suomijos Didžioji Kuni- 
gaikštija, net Kaukazas. Lietuvos vardą jie buvo panaikinę vietos administracijo- 
je, palikdami tik atskirus gubernijas miestų pavadinimus“. 

Ratifikavus konkordatą, 1849 m. pradėtas vykdyti vyskupijų padalinimas ir 
užbaigtas 1850 m. Žemaičių vyskupija apėmė visą Kauno guberniją; jai pridėti ir 
Kuršo gubernijos katalikai. Žemaičių vyskupija iš Vilniaus gavo naujus dekanatus: 
Kauno, Panevėžio, Ukmergės, Utenos, Obelių ir Zarasų ir du iš Kuršo ir Žemgalių - 
iš viso 93 parapijas. Iš Vilniaus vyskupijos Žemaičiams teko 300 000 tikinčiųjų, iš 
Latvijos apie 50 000 katalikų. Anksčiau Žemaičių vyskupijoje buvo 113 parapijų, 
apie 480 000 tikinčiųjų ir 440 pasaulinių (ne vienuolių) kunigų“ . Dabar iš viso šioje 
vyskupijoje buvo 708 kunigai, 206 parapijos, 101 filija ir 135 koplyčios“. 

Žemaičiuose kunigų buvo daugiau, tat jais buvo išlygintas kunigų trūkumas 
kitose vietose. Šie kunigai lėmė ne tik ryškesnį tautinį bet ir dvasinį nusiteikimą, 
kur kitose Lietuvos vietos jo trūko. „Žemaičiuose religinis gyvenimas, kaip liudi- 
jo Holowinskis, 1851 m. rašęs popiežiui Pijui IX, buvęs pakilesnis: Žemaičiuose ir 
pietinėse Rusijos (vokiečių) kolonijose, be to, nedaugelyje kitų vietų galima rasti 
tikrą žmonių tikėjimą, tuo tarpu kitose carijos srityse bet kokį religinį pajautimą 
žlugdo abuojumas, tikėjimo stoka, demagogija“““. 


KODĖL ŠILUVOS INFULATAS NETAPO VYSKUPU? 


Nors konkordatas buvo ratifikuotas ir vyskupijos pertvarkytos, tačiau vys- 
kupų paskyrimas vis dar buvo nebaigtas spręsti. Vyskupo neturėjo ir Žemaičių 
vyskupija kaip tik dėl to, kad Roma blokavo rusų pateiktus kandidatus. Iš Bludo- 
vo 1847 m. balandžio 11 d. pateiktų šešių kandidatų Romai buvo priimtini tik du. 
„Nuo 1847 m. ligi 1851 m. caro valdžia pristatė Romai nemažiau 13 kandidatų į 
vyskupus, iš kurių tik 3 buvo be priekaištų“. 

Romai jau buvo žinoma, jog rusai „siekia demoralizuoti episkopatą, kad būtų 
sunaikinta Lotynų Bažnyčia Rusijoje“ . Panašiai jie kėsinosi sunaikinti Unitų Baž- 
nyčią, parinkę arkivyskupu Siemaszko. Šis 1843 m. konsekravo 3 naujus unitų vys- 
kupus - Lužinskį, Zubką ir Žarskį, reikalaudamas iš jų pažado ir parašų, kad, reikalui 
esant, jie pereis į stačiatikybę. Šį metodą rusai bandė pritaikyti ir lotynų apeigų 
kandidatams į vyskupus. Apie tai Romai pranešė Holowinskis, kuris turėjo didelį 

caro pasitikėjimą ir caro valdininkai su juo dažnai tarėsi bažnytiniais reikalais. Bū- 
damas ištikimas popiežiui, jis pranešė, kad šeši rusų parinkti kandidatai 1843 m. 
buvę verčiami pasirašyti, jog bus paklusnūs valdžiai bet kuriuo atveju, net jei reikė- 
tų ateityje konsekruoti vyskupus į laisvas vietas, nelaukiant kol caro nominaciją 
patvirtins Šv. Sostas, Kad rusai tikrai to siekė, atrodė įtikėtina, nes jų atstovai nepa- 
prastai uoliai kėlė savo kandidatus. Tie kandidatai, atrodo, bus „paskutinieji“, ku- 
riuos rusai norėjo „prastumti“ ir padaryti vyskupais be Romos sutikimo“. 

Pirmąjį „paketinį“ šešių kandidatų sąrašą Romai pavyko suskaldyti. Ji rado 
pagrįstų priekaištų trims infulatams - Ostapowicziui (Kameneco), Rawai (Mins- 
ko) ir Gintilai (Šiluvos). Dėl jų caras buvo priverstas atsiprašyti popiežių savo 
vizito metu:jis neapsižiūrėjęs, ir tai buvusi jo klaida. Kiti trys kandidatai - Žilins- 
kis“ (Vilniaus), Laskis (Mogiliavo) ir Dągmbowskis (Olykos) Romos nebuvo atmes- 
ti, tik atidėtas jų paskyrimas. Tat derybose Bludovas vėl pristatė juos, pridėda- 
mas naujų, įskaitant ir Rupeiką vietoj Gintilos. Šį kartą iš lietuvių buvo susitarta 
dėl Žilinskio, bet atmestas Rupeika. Rusai toliau kovojo dėl savo pasiūlytų kandi- 
datų. Konkordato pasirašymo laiku dėl Rupeikos Skripicinas kalbėjo Holowins- 
kiui, kad jis būtinai turįs tapti Žemaičių vyskupu. Holowinskis įtikinėjo Skripici- 
ną, jog kovodamas už kandidatą, turintį žmonėse menką šlovę, tik sugadinsiąs 
santykius su Roma“, 

Po to Holowinskiui buvo patarta surasti Žemaičiams kitą kandidatą, ir jis pa- 
siūlė Varnių seminarijos rektorių Valančių. Holowinskis pažino Valančių dar iš 
Vilniaus laikų, kai pradėjo studijas akademinėje seminarijoje, o Valančius čia buvo 
paskutiniuosius savo metus. Trejus metus Valančius profesoriavo iš Vilniaus į Pet- 
rapilį perkeltoje teologinėje akademijoje, kurios rektorius buvo Holowinskis. Jiedu 
čia ypač susibičiuliavo, kaip veiklos ir rašto žmonės, be to, abu labai susirūpinę 
Bažnyčios padėtimi tais kritiškais laikais. Valančius mokėsi iš Holowinskio diplo- 
matinės taktikos su rusais. Turėdamas didelę įtaką carui, Holowinskis padėjoVa- 
lančiui tapti Varnių seminarijos rektoriumi. O kai 1844 m. pats Skripicinas vizitavo 
Žemaičių seminariją, Valančius ir jam padarė gerą įspūdį. Rusai pagaliau apsisprendė 
Valančių pristatyti Romai ir popiežius Pijus IX 1849 m. rugsėjo 28 d. jį paskyrė 
Žemaičių vyskupu. Valančius buvo konsekruotas kitais metais vasario 25 d. Petra- 
pilyje, o vienas jo konsekratorių buvo Žilinskis, kiek anksčiau paskirtas Vilniaus 
vyskupu. Gintilą atmetė pati Roma, o Rupeiką tik sulaikė ir laukė, kol rusai jo atsi- 
sakys. Atsisakę šio kandidato, rusai toliau juo nesidomėjo ir didesnio palankumo 
neberodė. Priešingai, kaip visus kunigus, taip ir jį sekė bei bandė netgi pažeminti. 

LENKŲ PASTANGOS VĖL SUKILDINTI ŽEMAIČIUS 


Tais metais, kai buvo sprendžiamas Valančiaus parinkimas vietoj Rupeikos, 
rusai vykdė naujus areštus, norėdami užbėgti už akių eventualiam sukilimui. Po 
1830-1831 m. revoliucijų Prancūzijoje, Belgijoje, Lietuvoje bei Lenkijoje Europa 
dar buvo nenurimusi. Įvairių kraštų revoliucionieriai, tarp jų ir emigrantai, nuo- 
lat posėdžiavo, susitikinėjo Paryžiuje, Briuselyje ir itališkoje Šveicarijoje. Iš ten į 
kitus kraštus buvo siunčiama revoliucinė spauda, verbuojami tos spaudos ryši- 
ninkai ir siuntinėjami emigrantai. Jau 1833 m. Lietuvon buvo atvykę slapti atsto- 
vai rengti naujo sukilimo, Neradę dirvos, jie grįžo, o 1835 m. vėl atsirado. Tada 
didesnį judėjimą buvo užsukęs Konarskis““, bet jį rusams pavyko greitai likvi- 
duoti ir ta proga galutinai uždaryti aukštąsias Lietuvos mokyklas Vilniuje. 1843 
m. Vilniuje atsirado žemaitis emigrantas Ksaveras Olenskis, Liolių parapijos Vieš- 
viliškių dvarininko sūnus. Susitikęs su užsieninės revoliucinės spaudos ryšinin- 
ku vilniškiu vaistininku A. Ranieru, jis vėl grįžo į užsienį. Olenskis buvo atsiųstas 
Poznanės demokratinio centro. 1845 m. šis centras atsiuntė kitą revoliucionie- 
rių į Kauną. Vienam ir antram nieko nepadarius, 1846 m. poznaniškis centras 
atsiuntė du studentus - berlyniškį Joną Roehrą ir karaliaučiškį Mykolą Slomc- 
zewskį. Kai jie atsirado Vilniuje ir susirado Br. Zaleskį, šis patarė jiems tuoj išnykti 
iš Lietuvos ir geriau rengti sukilimus pačioje Poznanėje, Galicijoje ar Lenkų kara- 
lystėje. Lietuvoje esą „niekas iš rimtesnių žmonių nepridėsiąs rankos prie šio 
lengvapėdiškai organizuojamo reikalo“. 

Vis dėlto Roehras ir jo draugas neišnyko. Jie bandė megzti ryšius Minske, 
Gardine, Kaune, Raseiniuose. Nors sunkiausiai buvo rasti pritariančiųjų Kauno 
gubernijoje, tačiau Žemaičiuose jiems pavyko užverbuoti miškų tarnautoją Urbo- 
navičių, gyd. Grossą ir tris šiaulėniškius Šemetas, Daktariškių dvarininkaičius - 
Antaną, Stasį ir Liudviką. Iš to paties dvaro buvo ir Pranas Šemeta, vienas 1831 m. 
sukilimo vadų, atsidūręs užsienyje. Tarp naujo slaptojo plano rėmėjų buvo ir Pluš- 
čių dvaro savininkas raseiniškis Jonas Pšeciševskis. 

Pasirodo, lenkai vėl davėsi pagaunami kitų kraštų revoliucinių planuotojų. 
Italai rengėsi sukilti prieš popiežiaus valstybę, ieškojo draugų kituose kraštuose, 
ir jų rado tarp lenkų emigrantų. Italai per karbonarų sąjūdį mezgė ryšius su pran- 
cūzais, kurie rengėsi versti savo karalių Liudviką Pilypą. Šie vėl kalbino ir kurstė 
lenkus dėtis, žadėdami paramą. Lenkai kaip paprastai traukė iš paskos lietuvius. 
Bet šie jau buvo pasimokę atsargiau žiūrėti į visokius lenkų projektus bei planus. 

Kai 1846 m. lenkai pradėjo sukilimą Galicijoje, Lietuva nerodė jokio noro pajudė- 
ti. Tačiau rusai griebėsi atsargumo priemonių ir tada jie sugaudė minėtus emisa- 
rus bei jų ryšininkus, iš viso 31 asmenį. Tarp jų buvo areštuoti ir 5 kunigai, Čia 
daugiausia buvo dvarininkaičių, 11 smulkių bajorų ir nė vieno valstiečio. Karinis 
rusų teismas 1848 m. kovo 1 d. paskelbė sprendimą daugelį jų išsiųsti į Sibirą“. 

Kai šis Lietuvos „sukilimas“ buvo užgniaužtas, 1848 m. prasidėjo italų revoliu- 
cija. Prancūzai pašalino savo karalių ir paskelbė respubliką. Vokiečiai ėmė reika- 
lauti konstitucijos. Rusai vėl ėmėsi priemonių ir tų metų gegužės mėnesį įsakė sku- 
biai surinkti ginklus iš gyventojų. Dešimtys tūkstančių jų buvo išvežta į Daugpilį. 

Nors revoliucinės bangos Lietuvos neišjudino, tačiau ją palietė dvi 1848 m. 
epidemijos - šiltinė ir cholera. Pirmoji prasidėjo ankstyvą pavasarį, antroji bir- 
želyje ir truko ligi spalio. Nuo šiltinės labiausiai mirė kaimiečiai, o cholera dau- 
giau palietė miestelėnus, ypač žydus. Iš 21 miestelio, kuriuos mini Valančius, 
žydų mirė 3184, žemaičių 12, rusų kareivių bei valdininkų 162“. Kitais metais 
rusų kareiviai, grįždami iš Vengrijos ir Galicijos, sustoję žiemai Šiauliuose ir Ra- 
seiniuose, vėl atnešė choleros ligą. Bet šį kartą aukų buvo mažiau, 


RUPEIKOS MIRTIS IR PALIKIMAS ŠILUVAI 


Skiriamas į Šiluva Rupeika buvo 56 metų, dar gana tvirtas ir energingas. Bet 
laikėsi atsargiai ir pasyviai, kol paaiškėjo, jog jis vyskupu nebus. Dvarininkų pa- 
lankumą jis buvo seniai praradęs. Rusų palankumas buvo nepatikimas ir anks- 
čiau. Šnipų tais laikais buvo visur, tat ir jis jautėsi jų sekamas. Niekada Lietuva 
nebuvo taip šnipinėjama, kaip po 1831 m. sukilimo ir po 1848 m. neramumų. 
Šnipai buvo dvaruose, mokyklose ir aplink klebonijas“. 

Ką Rupeika veikė Šiluvoje per tuos metus? Bučynskis pastebi, kad „po Ginti- 
los kiti infulatai nieko nepridėjo Šiluvos bažnyčiai, tik už surinktus iš parapijie- 
čių pinigus pataisė bažnyčios stogą ir įrengė parką aplink bažnyčią“. Tai para- 
šyta praėjus ketveriems metams po Rupeikos mirties, tat greičiausiai bent šiuos 
darbus jis bus atlikęs. 

Po to, kai paaiškėjo, jog vyskupu nebus, jis grįžo prie dviejų pirmykščių savo 
palinkimų - vesti bylas ir rūpintis lietuvišku raštu: „ne kartą, pasak Valančiaus, 
jis gynė beturčių bylas, jei jie mokėdavo prieš jį nusižeminti ir pasiduoti jo glo- 
bai“. Tos bylos, matyt, buvo nemalonios dvarininkams, ir jie pasiskundė rusams. 

Šiluvos rajono žandarų viršininkas pateikė karo komendantui Bibikovui nubausti 
Rupeiką kaip „neramų bylinėtoją“. Šis norėjo Rupeiką ištremti iš Šiluvos, bet 
vysk, Valančius apgynė, „nenorėdamas, kad fioletai ir infula būtų paniekinti““, 

Rupeikos pastangos platinti lietuviškus raštus nekelia abejonių. Jo rūpesčiu 
buvo išversta ir išleista pati pirmoji beletristinė didaktinė knyga vaikams ir liau- 
džiai lietuvių kalba Chodzkos „Jonas isz Swisloczes, iszguldytas J. Rupeikos kas- 
ztu ir storony“ ir išleistas 1823 m. Vilniuje. Po 37 metų Vilniuje vėl pasirodė 
lietuviška knyga „Jonas Iszmisloczius. Kronikas arba Kermoszius Szydlavoje“. Ant- 
rame knygos lape pažymėta, jog tai kan. Rupeikos versto „Jono iš Svisločės“ ant- 
ras leidimas, „isz naujo perweizdetas ir spaustuven paduotas per Jurą Warnelį“. 

Kas tą Rytų Lietuvos pasakorių Joną iš Svisločės pakeitė sūduviu iš Marijam- 
polės Jonu Gudročiumi (Išmisločiumi) ir visą jo pasakojimą perkėlė į Šiluvos „ker- 
mošių“ - prekymetį bei atlaidus? Spėliota, kad tai bus padaręs marijampoliškis 
Mikalojus Akelaitis, buvojęs ne kartą Žemaičiuose, palaikęs ryšius su bajorais. 
Bet koks būtų buvęs jo reikalas padėti Šiluvai? 

Vaclovas Biržiška tvirtina, kad šią antrąją laidą parengęs Rokiškio savininkas 
Rainoldas Tyzenhauzas lenkų kalba, o į lietuvių kalbą išvertęs jo gydytojas K. Mik- 
nevičius, Tyzenhauzas panaudojęs Chodzkos veikalą, bet rašęs naujai. Jis norėjęs 
parodyti valstiečiams jų pareigas ir šias mintis plačiau paskleisti . Tačiau ir šios 
žinios neišsprendžia klausimo. Koks gi buvo reikalas tolimam didponiui Tyzen- 
hauzui ir jo gydytojui valstiečiui anykštėnui Joną Išmisločių daryti sūduviu ir jo 
pasakojimus perkelti į žemaičių Šiluvą? Jeigu minėti du vyrai bandė savo darbą 
atlikti savarankiškai, tik pasinaudoję Chodzkos pavyzdžiu, tai kaip leidinyje galė- 
jo atsirasti pirmojo vertėjo (ar leidėjo) J. Rupeikos vardas, o svarbiausia - kad tai 
antrasis „Jono iš Svisločės“ knygos leidimas? Šios knygos ryšys su Šiluvos „ker- 
mošiumi“ ir su Šiluvos infulato pirmuoju leidiniu vis dėlto verčia manyti, jog Ru- 
peika kaip nors bus prisidėjęs prie šios knygos atsiradimo. Kaip ir dėl pirmosios 
laidos vėl tektų spėlioti, kas jam talkino šią antrąją laidą parengti. Rašydamas 
apie Rupeikos talkininkus pirmajam vertimui, Jurgis Lebedys, šalia kitų, prisime- 
na ir mūsų infulato bendravardį, galbūt giminaitį P. Rupeiką, kuris mokėsi Vilniu- 
je ir turėjo ryšių su lietuviais rašytojais. Lebedys randa jo pėdsakus Vilniuje ne tik 
1822 m., bet ir 1858 m., t.y. tuo laiku, kai pasirodė ir antrasis knygos leidimas“. 

Abejonės dėl Rupeikos sugebėjimo rašyti ir jo minėtų knygų vertimo bei per- 
redagavimo nebėra naujos“. Jas naujai kedena Juozas Lebionka ir iškelia keletą 
naujų dalykų. Knygos dedikacijoje A. Čartoriskiui ir Žemaičių sufraganui S. Gied- 

raičiui Rupeika prisistato kaip Chodzkos veikalo vertėjas. Tai liudija ir keturi Ru- 
peikos amžininkai: Kontrimas, J. Rogalskis, Kaj. Nezabitauskis ir Jucevičius“. To- 
liau Lebionka analizuoja ryšį tarp Chodzkos veikalo vertimo ir „Giesmės mužikė- 
lio“, kuri pridėta knygos gale. Buvo manyta, kad ši giesmė esanti Dionizo Poškos. 
Bet pasirodė, jog tai vilniečio poeto F. Sokolo-Šalino lenkiškojo eilėraščio „Vals- 
tietis“ laisvas vertimas, savitai perkurtas paties Rupeikos. Lebionka spėja, kad ši 
giesmė, galėjusi būti ir liaudies sukurta, o Rupeikos tik užrašyta ir paskelbta. Šios 
tyrinėtojo pastabos išsklaido abejones dėl Rupeikos neraštingumo“. 

Antrojo knygos leidimo Rupeika nebesulaukė. Mirė labai nelauktai, per di- 
džiuosius Šilinių atlaidus 1854 m. Valančius rašo, kad tuos atlaidus jis visada labai 
iškilmingai švęsdavęs. Tais metais jis laikė pagrindines pamaldas ir baigiamuo- 
sius mišparus. Po visų iškilmių, apsuptas svečių kunigų, grįžo klebonijon, staiga 
pasijuto blogai ir netrukus mirė. Buvo palaidotas Šiluvos kapinėse prie koplyčios, 
kurią infulatas S. Giedraitis buvo perstatęs šimtmečio pradžioje“. 

Mirdamas Rupeika paliko dvi laisvas pozicijas - kanauninko kapituloje ir infu- 
lato Šiluvoje. Šios vietos buvo neužimtos, kol Valančius tapo vyskupu. Pirmąją vie- 
tą jis greitai perleido Varnių seminarijos profesoriui Aloyzui Šuškevičiui, o ant- 
rajai ieškojo tokio kandidato, kuris būtų jam artimas ir rusams priimtinas. 


"PENKTASIS ŠILUVOS INFULATAS FIJALKOVSKIS 


Šiluvos infulatu Valančius parinko Tadą Dobševičių - žemaitį, kilusį (g. 1807) 
iš Tryškių parapijos, ne bajorą kaip buvo ligi tol, o liaudies sūnų. Dobševičius 
turėjo būtiną išsilavinimą šioms pareigoms užimti. Jis buvo Vilniaus akademinės 
seminarijos magistras, kapelionavęs vysk. S. Giedraičiui, profesoriavęs Varnių 
kunigų seminarijoje, pagaliau pakeitęs Holowinskį Kijevo universitete - dėstęs 
Bažnyčios istoriją ir kanonų teisę. Buvo ir rašto žmogus - lenkų spaudoje paskel- 
bė keletą straipsnių iš Žemaičių bažnyčios istorijos, pasirašydamas Etvido slapy- 
vardžių; rašė ir lietuviškai. Kaip matyti iš jo atsiminimų apie žemaičius, išleistų 
jau po mirties, buvo taiklus gyvenimo stebėtojas“. 

Bet su šiuo Valančiaus parinktu asmeniu įvyko panaši istorija, kaip su S. 
Giedraičio pristatytu vienu kandidatu, o gautu kitu paskyrimu. Caras pranešė 
Valančiui, kad Šiluvai paskyręs infulatu ne Dobkevičių, o Vilniaus katedros pre- 
latą Antaną Fijalkovskį - ne tik nežemaitį, bet nelietuvį. Kilęs iš unitų šeimos, 

auklėtas jėzuitų Polocke, baigęs Minsko kunigų seminariją, jis persikėlė į Vilnių 
ir čia baigė akademinę seminariją. Kai Valančius buvo pakviestas dėstytoju į Vil- 
nių, Fijalkovskis jau buvo akademinės seminarijos rektorius. Keliant vilniškę aka- 
deminę seminariją į Petrapilį, Fijalkovskis perėmė (nuo 1854 m.) administruoti 
Vilniaus vyskupiją. Rengiant konkordatą su Šv. Sostu, rusai jo nebuvo parinkę 
kandidatu į vyskupus. Bet Gintila, sužinojęs, jog Roma jį atmetė, savo vieton Že- 
maičių vyskupu siūlė Fijalkovskį . Rusai tada buvo pasirinkę Rupeiką, tat Fijal- 
kovskis jiems buvo nereikalingas. Kodėl dabar jis pasirodė tinkamas užimti to- 
kias pareigas, kurios vestų į vyskupus? 

Reikalas greitai paaiškėjo. 1855 m. mirė arkiv. Holowinskis, vos ketvertą me- 
tų tevaldęs Mogiliavo metropoliją. Rusai, tik ką spėję Fijalkovskį iškelti į infula- 
tus, dabar jam pavedė valdyti ir šią arkivyskupiją. Šiedu paskyrimai buvo vienas 
po kito, tad Fijalkovskis nebesiteikė pats atvykti į Žemaičius ir perimti savo infu- 
latūros Šiluvoje. Tik atsiuntė Mogiliavo kanauninką Jurgį Ivaškevičių prisistatyti 
vysk, Valančiui, parodyti jam skiriamuosius infulato raštus ir paties Fijalkovskio 
surašytus įgaliojimus perimti Šiluvos valdymą. Ivaškevičius tai padarė 1855 m. 
liepos 12 d. Valančius turėjo priimti tylomis caro potvarkį, o nūnai ir Fijalkovskio 
prasiveržimą į šią poziciją. Dienoraštinėse savo pastabose jis tik įrašė tokį sakinį: 
„Tokie mūsų laikai. Patys dvasiškiai drąsiai laužo šv. motinos Bažnyčios teises“. 

Fijalkovskis turbūt tikėjosi greitai tapti Mogiliavo arkivyskupu, bet Roma 
1856 m. arkivyskupu metropolitu paskyrė Vilniaus vysk. Vaclovą Žilinskį“. Šis 
nesikėlė iš Vilniaus ir valdė arkivyskupiją per tą patį administratorių Fijalkovskį. 
Keistai susiklostė Vilniaus ir Mogiliavo vaidmenys: anksčiau arkiv. Sestrencevi- 
čius ilgokai valdė Vilniaus vyskupiją iš Mogiliavo, o dabar Žilinskis iš Vilniaus 
Mogiliavą. Valdymas per vietininkus pasidarė nebe retas atvejis pagal naują rusų 
sukurtą tvarką. Vietininkas buvo ir Šiluvoje, tik neaišku, ar tas pats kan. Ivaškevi- 
čius. Jis buvo žemaitis, kilęs (1819) iš Kražių ir baigęs vietinę gimnaziją. Po Varnių 
seminarijos tęsė studijas Vilniaus akademijoje ir ją baigė jau Petrapilyje. Čia liko 
profesoriauti, dėstė dogminę teologiją, gavo Mogiliavo kanauninko vardą“. 

Šiluvoje tuo metu buvo trys altaristai, bet iš jų teturime žinias apie du. Vie- 
nas iš jų buvo Rapolas Užumeckis, gimęs 1798 ar 1799 m., kunigu įšventintas 
1830 m. ir Šiluvon paskirtas 1856 m. Mirė 1873 m. rugsėjo 16 d. jau Žarėnuose, 


* Žilinskis Vaclovas Kazimieras (1803-1963) - Vilniaus vyskupas 1348-1858 m., Mogilia- 
vo arkivyskupas 1856-1863 m. 

tenykštėje altarijoje. Antrasis altaristas buvo Kazys Vizgirda, gimęs 1788 m., ku- 
nigu įšventintas 1812 m., Šiluvon paskirtas 1847 m. Jis mokėsi su Gintila ir Sil- 
vestru Valiūnu Vilniaus akademinėje seminarijoje, gavo teologijos magistro laips- 
nį, rašė lietuviškai ir išleido keletą knygų, bet vėliau, pradėjęs vartoti alkoholį, 
prarado klebonystę ir atsidūrė Šiluvoj. Čia išbuvo ligi 1859 m. ir gyvenimą baigė 
1861 m. sausio 7 d. pas bernardinus Vilniuje“. 

Naujasis rusų caras Aleksandras II susidomėjo Šiluvos infulatu Fijalkovskiu 
ir 1858 m. jį nominavo Kamienevo sufraganu, vėliau ir ordinaru, o 1872 m. Mogi- 
liavo arkivyskupu. Gavęs pirmąją - sufraganinę mitrą, Fijalkovskis atsisakė Šilu- 
vos infulatūros, palikdamas laisvas rankas vysk. Valančiui parinkti ir pristatyti 
naują kandidatą. 

Šiluva buvo ne vienintelė infulatūra, kurią rusai naudojo savo kandidatams 
parinkti, o paskui juos pristatyti Romai kaip būsimus vyskupus. Su caro nominuo- 
tu Šiluvos infulatu Rupeika į vyskupus buvo pasiūlyti Romai kiti trys rusų paskirti 
infulatai: Olykai, Kamienecui ir Minskui. Anksčiau infulatais buvo parenkami aukštų 
savybių dvasininkai - tokia buvo bendra bažnytinė tvarka, dėl to iš jų buvo paren- 
kami ir sufraganai. Tai žinodami, rusai bandė Romą suklaidinti, kad skirtų vysku- 
pais jų parinktuosius. Kai Roma įsitikino, ko jie siekia ir nebekreipė dėmesio į infu- 
latinius kandidatus, rusai, matysime, nebesidomėjo jų skyrimu. 

Paskutinis 
infulatinis 
Siluvos tarpsnis 


Ku kurį rusai pasirašė su Vatikanu 1848 m., gerokai pakeitė Že- 
maičių vyskupijos padėtį. Iš Vilniaus vyskupijos jai buvo priskirta didžioji Aukš- 
taitijos dalis ir buvusios Livonijos vyskupijos Latgala ir Kuršas - iš viso 7 dekana- 
tai su 94 parapijomis . Nė vienas Žemaičių vyskupas nuo pat šios vyskupijos įkū- 
rimo neturėjo tokios didelės teritorijos, kaip Valančius, 1850 m. paskirtas šių 
sričių ordinaru. 

Jo svoris bei įtaka didėjo ir dėl to, kad jis galėjo remtis savais kunigais, kurių 
absoliuti dauguma buvo kilusi jau iš liaudies ir jį, liaudies vyskupą, geriausiai su- 
prato, kaip ir jis juos. Valančius „praslydo“ į vyskupus rusų nepageidautas, tačiau 
jiems neužkliuvęs dėl savo ypatingų sugebėjimų žaisti dvigubą žaidimą klastin- 
gos rusų taktikos akivaizdoje. Tą taktiką suvokti jis mokėsi iš savo kolegos, Petra- 
pilio Dvasinės akademijos rektoriaus, vėliau arkivyskupo Holowinskio. 

Valančiui teko rūpintis, kad būtų išlaikytas infulatinis Šiluvos rangas. Deja, 
šios privilegijos, gautos iš Romos, tęstinumas rusų buvo paralyžiuotas antroje 
Valančiaus vyskupavimo pusėje. 


LIAUDIES ŠVIETIMO IR BLAIVINIMO AKCIJA 


Pirmoji jo (Valančiaus) vyskupavimo pusė buvo laimingesnė, nes jis galėjo 
išvystyti parapinį švietimą. Valančius pasinaudojo vysk. S. Giedraičio gauta Že- 
maičiams išimtimi (1840) vėl atkurti parapines mokyklas. Dalį jų atkūrė pats 
S. Giedraitis, kitą kan. Gintila. Valančiui teko išplėsti jų tinklą, padidinti mokinių 
skaičių ir sustiprinti religinį bei lietuviškąjį mokymą. Jau 1853 m. jo vyskupijoje 

buvo 197 mokyklos ir 5910 mokinių, neskaitant kai kur veikiančių mokyklų. 
Šiluvos dekanatas, kaip ir pati Šiluvos parapija, nebuvo tarp pirmaujančiųjų. Vi- 
same dekanate pateikti duomenys tik iš 5 parapijų; mokinių teturėta 96, 0 Šilu- 
voje - 16. Mokyklos buvo aprūpintos lietuviškais vadovėliais, kurių dalį paren- 
gė pats Valančius, kitą - kiti kunigai. Kai kurie elementoriai, katekizmas, Šv. Raštas 
buvo pakartoti ne vieną kartą. Per 10 metų kai kuriose mokyklose mokinių skai- 
čius padvigubėjo. 

Valančius siekė išplėsti liaudies švietimą tarp suaugusiųjų, ypač tarp bręs- 
tančio jaunimo. Jo įsakymu kunigai darė pranešimus ir iš jų matyti, kad kai kur, 
kaip Rietavo dekanate, suaugusių raštingų žmonių 1853 m. buvę 11 296, 1863 m. 
pakilo ligi 24 330. „Žemaitija anais laikais buvo pralenkusi ne tik kitas Lietuvos, 
Lenkijos, juo labiau beraštės Rusijos sritis, bet galėjo drąsiai lygintis ir su dauge- 
liu Vakarų Europos kraštų““. 

Matydamas, kad dėl ponų bravorų ir rusų kuriamų alkoholinių gėrimų mo- 
nopolio žmonės prageria turtą ir naikina save morališkai bei fiziškai, Valančius 
ėmėsi blaivinimo akcijos. Ji buvo pradėta Suvalkijos kunigų jau 1846 m. Valan- 
čius tai pritaikė savo vyskupijai 1858 m. lapkričio 1 d. išleisdamas oficialų raštą, 
potorinkdamas parašus iš kunigų, kapitulos narių, seminarijos profesorių ir net 
klierikų, kad jie prisidėtų prie blaivybės skelbimo. Klierikus ragino stoti į blaivy- 
bės organizacijas, kad savo laiku pradėtų naują kunigų kartą, naują doros pakili- 
mo epochą sau ir savo tautai. 

Kitais, 1859 m. kovo 1 d., vyskupas atskiru raštu kreipėsi į dvarininkus: „Ti- 
kėjimo ir žmoniškumo vardu, dabartinės ir būsiančios kartos vardu išreiškiame 
jums padėką už gerus jūsų norus ir pastangas, kviečiame jus padėti tame darbe 
dvasiškiams...Visiškai panaikinkite degtinės ir romo vartojimą valsčiuose ir jūsų 
namuose, panaikinkite stipriųjų gėrimų pardavinėjimą... Užkietėjusieji gėrovai 
išmirs, išaugs nauja karta, sveiki ir stiprūs žmonės atgims“. 

Valančius kreipėsi į rusų vidaus reikalų ministrą, dėl blaivinimo akcijos pra- 
šydamas leisti spausdinti periodinį lietuvišką laikraštį „Pakelewingas“. Savo rašte 
1859 m. vasario 21 d., Nr. 496 ministrui Lanskojui jis rašo: „Jūsų Ekscelencijai yra 
jau žinoma, kad Kauno gubernijos valstiečiai atsisakė svaigiųjų gėrimų. Liaudžiai, 
išsilaisvinusiai iš žemiausio geidulio, yra reikalinga dorinė įtaka, kuri galėtų ją 
palaikyti, einančią santūrumo keliu ir suteiktų jai... kilnesnį patenkinimą, gaivi- 
nantį protą ir širdį. Rusų tauta ir latviai turi savo laikraščius..., bet žemaičiai ir 
lietuviai... iki šiol neturi tokio organo, kuriuo galėtų naudotis atitinkamai savo 

padėčiai švietimo vaisiais... Laikraštėlio vienintelė paskirtis, kaip iš prijungia- 
mos programos malonėsite matyti, būtų skleisti naudingas dorines ir liečiančias 
ūkiškąjį valstiečių būvį žinias“. To paties turinio raštą 1859 m. kovo 7 d. Nr. 661 
Valančius nusiuntė ir generalgubernatoriui Nazimovui", prašydamas paremti lie- 
tuviško laikraščio leidimą. Šalia religinių, dorinių ir ūkinių dalykų, šiame laik- 
raštyje Valančius ketino dėti daug istorijos bei geografijos, dainų, pasakų, patar- 
lių, mįslių". 

Valančiaus žygiai dėl laikraščio greitai pasiekė Daukantą ir švietimo minis- 
terijoje dirbusį N(apoleoną) Praniauską““. Jie džiaugėsi ir davė patarimų, kaip 
toliau veikti. Deja, Valančiaus raštai įstaigoje atgarsio nerado - buvo užkišti stal- 
čiuose. Caras Aleksandras II, vykdamas per Lietuvą, Valančių buvo pasveikinęs 
už blaivybės įvedimą, bet jo ministrai ir gubernatoriai šioje blaivinimo veikloje 
įžiūrėjo kitus Valančiaus tikslus. Labiausiai pavojų pajuto rusų iždas, kurio ži- 
nioje 1844 m. vien Vilniaus gubernijoje buvo 1332 smuklės. Šį skaičių per 12 me- 
tų jie buvo gerokai padidinę. Dabar staiga visa apyvarta ėmė kristi, ypač Kauno 
gubernijoje, bet palietė ir Vilniaus bei Gardino sritis. 

Rusai bene labiausiai pabūgo pačios blaivinimo mobilizacijos, kuri buvo žai- 
biškai greita ir veiksminga. Blaivybė buvo įvesta visoje Žemaičių vyskupijoje per 
nepilnus metus. Toks dalykas rusams atrodė ne atsitiktinis, o gerai organizuotas 
ir suplanuotas iš anksto. Jiems paaiškėjo, jog blaivybės brolijos įstatai nustatyti 
popiežius Pijaus IX, dėl to ėmė baimintis, ar Vatikanas nesiekia kokių tolesnių 
tikslų. Įstatai buvo atspausti lietuviškai ir pradėti platinti. Tada generalguberna- 
torius paprašė Valančių paaiškinti, kuo remdamasis jis leido juos atspausti ir steig- 
ti draugiją. Cenzūra savu ruožtu atspaustus įstatų egzempliorius reikalavo pri- 
statyti jai. Apie įstatų atspausdinimą žinių iš vyskupo paprašė ir vidaus reikalų 
ministro. Pagrindinis rusų rūpestis - kuo remiantis įstatai buvo išversti lietuvių 
kalbon, kur spausdintas originalas, iš kur vertėjai jį gavo. Valančius paaiškino, 
kad tai ne draugija, o bažnytinė brolija. 

Netrukus po visų klausinėjimų, karinis rusų gubernatorius su Petrapilio ži- 
nia sustabdė įstatų platinimą, Apie tai Valančiui iš Petrapilio pranešė jo giminai- 
tis kun. Aleksandras Beresnevičius: „Reikia spėti, jog žydų smuklių laikytojų 


* Nazimovas Vladimiras (1802-1874) - Vilniaus generalgubernatorius nuo 1855 m. Buvo 
laikomas liberaliu, leido grafui Eustachijui Tiškevičiui steigti Vilniaus senienų muziejų. Iš Lietuvos 
atšauktas 1863 m. 


** Kun. Otono Praniausko ir poetės Karolinos Praniauskaitės brolis. 

pastangos laimėjo pas karališkąjį gubernatorių... Tos brolijos gynimas - tai tau- 
tos gyvybės gynimas“, 

Policijai buvo įsakyta neleisti daugiau brolijų steigti, o kur įsteigtos, uždary- 
ti ir brolijų sąrašus pristatyti gubernatoriui. Valančius nenusileido. Prašė gene- 
ralgubernatorių, kad įsakytų policijai netrukdyti blaivybės platinimo ir prižiū- 
rėtų, kad dvarininkai neverstų valstiečių vartoti svaigiųjų gėrimų - paliktų jiems 
laisvę. Kai paaiškėjo, jog rusai daugiau palaiko žydų - smuklininkų interesus, 
Valančius pradėjo veikti per dvarininkus ir apskričių bajorų maršalkas. Šie vie- 
nas po kito atsiliepė, pritardami naikinti bravorus ir uždarinėti smukles kaimuo- 
se. Pradėjus tai vykdyti, vėl įsikišo rusų akcizo įstaigos ir pati finansų ministeri- 
ja, įspėdama, jog bravorų ir smuklių uždarinėjimas esą prieštarauja vyriausybės 
tikslams. Iš tikro po vienerių metų nuo blaivybės paskelbimo rusų iždo pajamos 
iš akcizo už parduodamą degtinę Kauno gubernijoj nukrito 67 96, o Vilniaus 38 96. 
Iš apskričių surinktomis pačių rusų žiniomis, blaivybės esą laikosi nuo 59 96 ligi 
97 96 katalikų. Iš vyskupų gautomis gubernatūros žiniomis, 1860 m. Kauno gu- 
bernijoje blaivininkų buvę 83 4, Vilniaus 51,9 4 ir Gardino 59 4, 


BUVĘS TREMTINYS IMASI ISTORINIO 
ŠILUVOS APRAŠYMO 


Kai Valančius 1858 m. pradėjo blaivybės akciją, caras Aleksandras II paskel- 
bė amnestiją Sibiro tremtiniams. Pirmoji jo amnestija buvo 1856 m. politiniams 
emigrantams. Pastarųjų iš daugiau kaip 9000 grįžo tik apie 300. Tarp jų buvo ir 
šiluviškis dvarininkas Ignas Bučynskis, kuris ir ėmėsi istorinio darbo apie Šiluvą, 
nes apie ją nebuvo išsamesnio istorinio leidinio. XVII a. parašyta rankraštinė 
istorija buvo paskelbta 1840 m. XVII a. antrosios pusės rašiniai (Johanneso Drew- 
so“ ir Vredės) lietė tik Marijos kultą Šiluvoje ir mažai kam buvo žinomi. Daugiau 
Šiluvą išgarsino Jucevičius „Žemaičių žemės prisiminimuose“ (1842) ir Valan- 
čius „Žemaičių vyskupystėje“ (1848), jų raštais naudojosi lenkai, rašydami apie 
Marijos šventoves, taigi ir apie Šiluvą. Lenkai kartojo minėtų autorių netikslu- 
mus ir net akivaizdžias klaidas. Tai ir paskatino šiluviškį bajorą Bučynskį rengti 


* Čia minima jėzuito Johanneso Drewso (1645-1710) knyga Metodus peregrinationis menst- 
ruae Marianae ad imagines Dei parae per Poloniam at Litvaniam miraculis celebres, 1684. 

spaudai išsamesnį leidinį apie Šiluvą. Be to, jis buvęs prašomas „kasmet Šiluvą 
lankančiųjų“, kad aprašytų Šiluvos bažnyčią. Taip gimė „istorinis Šiluvos bažny- 
čios aprašymas“, išleistas 1859 m. pradžioje Vilniuje“. 

Bučynskis buvo artimas Šiluvos kaimynas, valdęs tris dvarus - Pogumerčių, 
Baltųjų Šaukotų ir aukštųjų Šaukotų. Viename iš tų dvarų jis buvo gimęs (1806), 
o mokėsi Kražių gimnazijoje ir Vilniaus universitete. Jis teigė kilęs iš Timotiejaus 
Procilos, kuris buvęs Vytauto karys ir už nuopelnus gavės Bušių ir Bušinčių kai- 
mus Braclavo vaivadijoje. Nuo šių kaimų Procilos palikuonys ėmę vadintis Bu- 
čynskiais. Steponas Batoras 1581 m. Simui Bučynskiui patvirtinęs minėtus kai- 
mus kaip jo nuosavybę. Simo palikuonys Bušių kaimą pardavę Čartoriskiams, o 
Bučynskių Sviekauskams (Šveikauskiams). Kada jo protėviai atsikėlė į Žemaičius 
ir įsikūrė Šiluvoje, tikslesnių žinių nėra. Baltuosius Šaukotus prieš 1500 m. valdė 
Vaclovas Daugirdavičius, o paskui perleido savo žentui Kristupui Stanevičiui- 
Bilevičiui. Pastarasis ir jo vaikai valdė ir antrąjį Šaukotų dvarą, kuris XVIII a. 
teko Gerubavičiams. Iš minėtų trijų dvarų po 1831 m. sukilimo Bučynskiai prara- 
do Aukštuosius Šaukotus, nes rusai, bausdami sukilėlį Igną, ši dvarą nusavino. 
Ignas Bučynskis buvo ištremtas į Sibirą, paskui amnestuotas be teisės grįžti į 
savo žemę. Gavęs tarnybą vidaus reikalų ministerijoje, jis kurį laiką gyveno Pet- 
rapilyje ir ten pradėjo rinkti medžiagą savo darbams iš Žemaičių istorijos bei 
buities“. Paskui jam buvo leista apsigyventi Mintaujoje, kur jis savo studijas tęsė 
toliau. Istorinis jo pasirengimas nėra žinomas. Gal istoriją buvo studijavęs Vil- 
niaus universitete, o gal būdamas Petrapilyje susidomėjo šia sritimi. Anksčiau 
Bučynskis nebuvo žinomas kaip tautinio žemaičių sąjūdžio atstovas. Greičiau- 
siai tremtis sustiprino jo patriotizmą, atsispindintį jo raštuose. Čia jis rodo dė- 
mesį Žemaičių mitologijai, kraštotyrai, netgi kalbai. Žemaitiškai jis neabejotinai 
mokėjo, tačiau rašė lenkiškai. Parašė keletą knygų - apie Nevėžio ir Dubysos upes, 
apie Kražius, Raseinių apskritį ir Žemaičių seniūniją. Visi jo raštai pagrįsti šalti- 
niais bei statistikos duomenimis. Taip pat ir leidinys apie Šiluvą paremtas „vieti- 
niais autentiškais dokumentais su statistiniu priedu apie parapiją“. 

Rašydamas apie Šiluvą jis naudojosi Šiluvos parapijos archyvu ir Raseinių že- 
mės teismo bylomis. Tarp pastarųjų jis rado ir Gedgaudo bažnyčios steigimo akto 
nuorašą, bažnyčios turto perdavimo aktą katalikams (1623) ir kalvinų bendruo- 
menės turto inventorių (1628). Be dokumentų, jis rėmėsi ir autoriais: M. Balinskiu, 
T. Narbutu, J. Lukoševičiumi, St. Rostovskiu, L. A. Jucevičiumi, M. Valančiumi. Ne 
vienoje vietoje jis šiuos autorius tikslino, bet kai ką ir pats iš jų nekritiškai perėmė, 

sakysim, Narbuto sukurtą legendą apie deivės Budės kultą. Dėl infulatų privile- 
gijos jis teigia, kad ji buvusi Romos duota ne Šiluvos parapijai, o jos klebonams 
asmeniškai, dėl to kiekvienas jų turėjęs gauti atskirą bulę. Čia autorių suklaidino 
vienas atvejis, kai S. Giedraitį panorėta padaryti infulatu - pagalbininku su infu- 
lato privilegijomis, ir šios privilegijos jam buvo asmeniškai išrūpintos atskira po- 
piežiaus bule, Pati infulatūra buvo duota parapijai - šventovei ir jos perteikimas 
klebonams buvo patikėtas Žemaičių vyskupui. 

Bučynskio istorinis Šiluvos bažnyčios aprašymas tapo nepakeičiamu šalti- 
niu lenkams, vėliau enciklopedijose ir leidiniuose rašiusiems apie Šiluvą. Bučyns- 
kiu sekė ir mūsiškiai kunigai, šiluvinių knygelių autoriai: J. Čerkeliauskas (Mai- 
nionis), A. Podkava (M. Jurgaitis), P. Daujotas, Gandrimas, P. Katelė, A. Blažys. 
Kiti, kaip J. Budzeika, J. Jutkevičius, L. Jankus, naudojosi jau minėtų kunigų kny- 
gelėmis. Bučynskio „aprašymo“ įtakos neišvengė ir apie Šiluvos „stebuklus“ ra- 
šę sovietiniai autoriai, pavyzdžiui, Jonas Ragauskas ir J. Vedeikis“, 

Bibliografija apie Šiluvą per 100 metų vienu ar kitu būdu tapo priklausoma 
nuo šio 64 puslapių Bučynskio veikalėlio. Pusė to darbo buvo skirta tiesioginei 
Šiluvos istorijai, o kitkas - įžangai, išnašoms, dvarų aprašymui ir šiluvinei gies- 
mei lenkų bei lietuvių kalba. Nors ir trumpa, ši studijėlė pažadino rimtą dėmesį 
Šiluvos praeičiai ir, kas svarbiau, parodė istorinį kelią jai pažinti. Po Bučynskio 
pirmasis savarankiškai po archyvinę medžiagą ėmė raustis kun. Petras Veblai- 
tis“ ir naujesnių žinių apie Šiluvą paskelbė leidinyje „Šiluvos bažnyčia ir jos infu- 
latai“ (1940). 


EMIGRANTŲ PASTANGOS IŠBUDINTI 
TAUTOS DVASIĄ 


Domėtis praeitimi buvo vienas būdingiausių XIX a. reiškinių. Ja buvo pagrįs- 
tas netik istorinis, bet ir literatūrinis romantizmas bei patriotizmas. Šių ieškojimų 
tikslas vedė giliau - apčiuopti tautinės dvasios apraiškas. Istorinis ir literatūrinis 
kelias pasirodė ne vienintelis, Naujų kelių imta ieškoti kaip tik tremtyje. 

Jau minėjome Mickevičiaus paskaitą lietuvių draugijos susirinkime Prancūzi- 
joje: „Kas yra tautos dvasia ir kur jos ieškoti?“ Šis klausimas Mickevičiui pasidarė 


* Petras Veblaitis (1895-1972) - kunigas, istorikas. 

gyvas po jo religinės konversijos. Kitas tautos dvasios ieškotojas buvo Jeronimas 
Kaisevičius. Jo manymu, tautai reikia ne naujo sukilimo, o religinio prisikėlimo. 
Šalia šių dviejų buvo ir tretysis - Andrius Taujenskis“, kuriam tautos pažanga ir 
išsilaisvinimas atrodė priklausą nuo dorinio jos pakilimo. Ši Lietuvos emigrantų 
trijulė metė naują prošvaistę į ligi tol buvusį vienalytišką ir kartu vienpusišką 
politinį patriotizmą bei militarizmą, dominavusį tarp lenkų ir užgožusį lietu- 
vius, Minėtoji trijulė kūrė naują dvasinę srovę, iš pradžių beveik vieningai, pas- 
kui skilo ir virto nauju emigracinės dvasios kraštutinumu. 

Mickevičiaus religinė konversija buvo staigi ir liko neužbaigta. Jis suplakė 
religinę mistiką su patriotine; mąstė Kristaus kančią, mirtį, prisikėlimą, galvoda- 
mas apie savo tautą, kuri kenčia, miršta ir, jam atrodė, ji turėtų keltis, nes ken- 
čia, kaip Kristus, nekaltai - už kitų tautų žiaurumus. Taip Mickevičius formulavo 
tautinį tikėjimą: Lenkija (kartu su Lietuva) yra tautų Kristus. Jis savo kančiomis 
atpirks visas tautas ir pati kelsis iš vergijos. Šį savo tikėjimą Mickevičius išdėstė 
darbe Ksiegi narodu i prielgrzymstwa polskiego. Mickevičiaus tezės daugeliui buvo 
labai paglostančios, netgi įkvepiančios. Jos atrodė įprasmina kančią, vergiją, per- 
sekiojimus, kurie vis tiek baigsis prisikėlimu, Šis tikėjimas daugeliui lenkų tapo 
patriotizmo religija. Lietuvoje jis rado mažiau atgarsių. 

Vilniaus krašto (Antašvenčio) ūkininkaitis Taujenskis laikėsi lenkiško patrio- 
tizmo nuošalėje. Vilniaus universitete jis nesidėjo nei į filaretų, nei kitų patriotų 
sąjūdžius. Sukilime (1831) sąmoningai nedalyvavo, netgi kitus nuo jo atkalbinėjo. 
Jo pažiūros formavosi šia kryptimi: tauta dėl savo bajorų kaltės prarado laisvę, dėl 
to pati turi savo kaltes atgailėti, atsiversti, pasitaisyti. Po sukilimo jis išvyko į 
Vakarus, pas emigrantus ir bandė juos ta prasme nuteikti. Bet po 5 metų, tėvui 
mirus, grįžo Lietuvon, ėmėsi ūkininkauti ir kaimiečiams skelbti gilesnį dvasinį 
gyvenimą . Kai jo pažiūros labiau subrendo, jis parašė veikalą „Biesiada“ ir su 
juo 1840 m. vėl išvyko į Prancūziją. (Šiuo veikalu susidomėjo vienuoliai rezurek- 
cionistai ir be autoriaus žinios jį išvertė į prancūzų bei lotynų kalbas). Veikalas 
miglotas, bet pagrindinės jo mintys buvo šios: žmogaus tobulėjimo idealas yra 
išlaisvinti dvasią iš kūno varžtų ir laisvai priimti Dievo malonę. Religija turi būti 
gyvenama ir ji realizuojama kiekvienu atveju. Žmogaus dvasia nesanti vieniša, 
nes dvasios supančios žemę ir tobulieji gali su jomis bendrauti bei iš jų gauti 
įkvėpimo. Per dvasias pasiekiama Dievo malonė, jeigu tik mūsų dvasia, suvokusi 


* Towianskis Andrzejus (1799-1878) - lenkų filosofas, religinio mesianizmo skelbėjas, 
charizminis sektos vadovas. 

blogio gelmę, ima „dejuoti“ ir atsiveria gėriui. Taujenskis dorine prasme reikala- 
vo heroizmo ir artimo meilės. Sudaręs savo sekėjų būrį (44 asmenis), jis apsigy- 
veno nuošaliame name ir su jais gyveno vienuoliškai. Dėl tokio jo gyvenimo bū- 
do kilo dar didesnis dėmesys jo veikale išdėstytoms pažiūroms. Sekdamas Tau- 
jenskiu, savo sekėjų būrį sudarė ir Mickevičius. Net savo pažiūras jis papildė tau- 
jenskinėmis, dėl to Taujenskis jį vadino savo vietininku, vėliau pranašu, o save 
laikė mokytoju, naujos religinės eros pradininku, tartum Kristaus misijos tęsėju. 

Mickevičius gavo profesoriaus vietą College de France ir ten ėmė skelbti savo 
mokytojo Taujenskio pažiūras. Emigrantai dėl to kaito ir skilo. Mickevičius ir 
Taujenskis buvo paskųsti prancūzams, kurie pirmąjį atleido iš profesoriaus pa- 
reigų, o antrąjį vėliau (1848) ištrėmė iš Paryžiaus. Po to mokytojo ir pranašo veik- 
los metodai ėmė skirtis, bet pažiūros ir toliau buvo panašios. 

Tretysis šios srovės atstovas buvo Kaisevičius, gimęs 1812 m. Gelgaudiškyje“, 
prie Nemuno, kur jo tėvas Dominykas ir motina Ona Paulauskiutė administravo 
Gedgaudų dvarą. Vysk. Pranciškaus Būčio žiniomis, tėvas kurį laiką buvęs Slavikų 
parapinės mokyklos mokytojas tuo metu, kai čia viskas buvę mokoma dar lietu- 
viškai “. Jeronimas, baigęs Seinų gimnaziją, 1829 m. išvyko studijuoti teisės į Var- 
šuvą, tačiau domėjosi ir literatūra, netgi rašinėjo odes, poemas, komedijas ir tra- 
gedijas. Prasidėjus sukilimui, jis metėsi į kovos lauką, buvo sužeistas ir patekęs 
rusams į rankas. Išlaisvintas su kitais sukilėliais pasitraukė į Prancūziją ir 1863 m. 
įsijungė į karbonarų sąjūdį. Čia vėl daugiau laiko skyrė kūrybai, parengė savo so- 
netų knygą ir ją rodė Mickevičiui. Buvo ketinęs vesti prancūzę, bet, atlikęs vienas 
rekolekcijas pas benediktinus, poezijos rankraštį sudegino, vedybų atsisakė ir, su- 
radęs draugų būrį bei atskirą namuką, nuo 1836 m. su jais pradėjo gyventi vienuo- 
liškai. Jo tikslas buvo „morališkai atpirkti“ emigraciją. Pagaliau apsisprendęs siekti 
kunigystės įstojo į Paryžiaus kunigų seminariją, 1837 m. išvyko Romon ir toliau 
mokėsi Propagandos kolegijoje. Čia vėl grįžo prie sonetų, kuriuos dedikavo tada 
Romoje buvusiam Nikolajui Gogoliui. Kunigu buvo įšventintas 1842 m. ir netru- 
kus su kitais trimis lenkais kunigais įsteigė rezurekcionistų vienuoliją“. 

Grįžęs į Paryžių Kaisevičius ėmė garsėti savo pamokslais. Kai kas jį netgi 
ėmė vadinti antruoju Skarga. Jis kalbėjo tartum Taujenskio lūpomis: kraštas kenčia 
už savo kaltes, kurių dalyviai yra ir emigrantai. Visiems reikia daryti atgailą ir 


* Teigiama, kad Kairevičius gimęs Gotlybiškiuose, Šakių raj., žr. Lietuvių literatūros encik- 
lopedija, Vilnius, 2001, p. 214. 

uoliai tarnauti Dievui. Su panašiais pamokslais jis keliavo pas emigrantus į Briu- 
selį ir Londoną, Apsižiūrėjęs, kad Taujenskio ir Mickevičiaus pažiūros yra „per- 
temptos“, jis gana atsargiai ėmė jas kritikuoti savo pamoksluose. Bet, pasirodė, 
kad jų negalima kritikuoti, nes dalis klausytojų tuoj pakildavo ir demonstraty- 
viai išeidavo iš bažnyčios. Tačiau didžiausias priekaištas „pranašui“ ir jo moky- 
tojui buvo šis: jie veda kitus į Dievą, o patys neina išpažinties ir komunijos. Dalis 
patriotų ėmė jų šalintis. 

Taujenskis apsisprendė vykti į Romą, susitikti su popiežiumi Grigaliumi XVI 
ir jam išdėstyti „Dievo reikalą“. Taip jis vadino savo mokslą. Bet popiežius, įspė- 
tas rezurekcionistų, jo nepriėmė. Netrukus į Romą atvyko ir Mickevičius. Čia jį 
rezurekcionistai bandė įtikinti, kad išsiskirtų su Taujenskiu ir atliktų išpažintį. 
Išpažintį jis atliko 1848 m., bet Taujenskio nepaliko. 

Kitais metais Kaisevičius, iš Romos grįžęs Paryžiun, pasakė savo garsųjį pa- 
mokslą apie „tautinę dvasią ir revoliucinę dvasią“. Čia jis papeikė sureligintą 
patriotizmą ir tikėjimą sukilimais. Už tai jis buvo palaikytas parsidavėliu ru- 
sams. Kaisevičiui nepavyko išskirti religinės, tautinės ir revoliucinės dvasių. Jos 
susiplakė į vieną, ir akivaizdžiai pasireiškė naujame sukilime. Sukilimui ruošėsi 
ne tik emigrantai, bet ir krašto ponai tiek Lenkijoje, tiek Lietuvoje. 


ANTRASIS SUKILIMAS IR JO ATGARSIAI ŠILUVOJE 


1861-1863 m. sukilimas prasidėjo „bažnytine uvertiūra“. Būsimi sukilėliai 
brovėsi į bažnytines procesijas, laidotuvių iškilmes, vyskupų vizitacijas bei gau- 
sesnius atlaidus ir tikinčiųjų mases bandė nukreipti į politines demonstracijas. 
Tai buvo panašu į emigrantų subrandintą religinį misticizmą, perkeltą į patrio- 
tizmą ir palenktą revoliucijai. Šį reiškinį matome tiek Lenkijoje, tiek Lietuvoje. 
Šiuo atžvilgiu Šiluva taip pat neišsiskyrė. 

Kai vysk. Valančius vizitavo Šiluvą 1861 m. rugpjūčio 10 d., vizitacijos pabai- 
goje gausiai susirinkę ponai bažnyčioje ėmė giedoti revoliucinį himną. Valančius 
dėl to buvo nepatenkintas. Dėl šio ir panašių kitų įvykių vyskupas buvo priverstas 
aiškintis rusų valdžiai, esą kunigai, būdami prie altoriaus, negalį sulaikyti žmonių 
giedojimo. Bet dekanams jis išleido aplinkraštį, įspėdamas, kad rusų administra- 
cija pasiryžusi smarkiai bausti manifestantus ir įsakė neduoti demonstrantams 
bažnytinių vėliavų, žibintų, altorėlių ir kitų procesijų priemonių “. 

Artėjant tų metų Šilinių atlaidams bei „jomarkui“ rusų saugumą pasiekė ži- 
nia, kad Šiluvoje rengiama didelio masto politinė manifestacija. Apie tai pulk. 
Skvorcovas 1861 rugsėjo 5 d. pranešė Dolgorukovui. Kauno gubernatorius „tvar- 
kai palaikyti“ Šiluvoje, jomarko metu, kur „susirenka 15 000 žmonių“, pasiuntė 
du eskadronus kavalerijos“ '. Tačiau apie tas demonstracijas nėra žinių; turbūt 
dėl atsiųstos kariuomenės rengtos demonstracijos neįvyko. 

Manifestacinis sąjūdis buvo gaivališkas, veikiant atostogų parvykusiems stu- 
dentams ir gimnazistams. Sukilimo organizacija kūrėsi tik kitais (1862) metais. Len- 
kų centrinis komitetas organizavo radikalų bei karbonarų sąjūdį, paskui pakeistą 
Laikinąja Tautos Vyriausybe. Tais metais Vilniuje įsikūrė Lietuvos sukilimo komi- 
tetas ir norėjo veikti savarankiškai - be lenkų. Vienas iš ryškesnių separatistų bu- 
voinžinerijos studentas Otonas Zaviša, kauniškis, labai nemėgęs lenkų, kitas iš jų - 
vyr. leitenantas VI. Malachovskis. Šiai linkmei pritarė ir įtakingiausias komiteto 
narys Konstantinas Kalinauskas; Lietuvos komiteto jis nelaikė priklausomu nuo 
Varšuvos komiteto. Lenkai tam priešinosi - siekė, kaip ir anksčiau, vadovauti Lie- 
tuvai kaip savo provincijai. Be kita ko, Lietuvių komitetas Vilniuje buvo pasidaręs 
savo ženklą tik su Vyčiu, o O. Zaviša buvo sukūręs ir atskirą lietuvių himną“. 

Sukilimas galutinai pajudėjo 1863 m. pradžioje. Prieš tai lenkai išsikvietė 
Varšuvon sau patikimų Lietuvos ponų grupę ir šie reikalaujami sutiko Lietuvos 
sukilėlių komitetą palenkti varšuviniam. Lietuviškajam šio komiteto sektoriui 
ėmėsi vadovauti kėdainiškis Jokūbas Geištaras. 

Pirmoji Lietuvos sukilimo auka buvo šiluviškių kareivių giminaitis Kletas Karei- 
va iš Panevėžiuko, Baigęs miškininkystės institutą Petrapily, buvo pasiųstas girinin- 
ku į Rusijos gilumą. Sukilimui prasidedant jis paliko tarnybą, grįžo Lietuvon, Trakų 
srityje sutelkė būrį sukilėlių ir su jais patraukė į Kauną, Jo slapyvardis buvo Skirman- 
tas. Pakeliui jis pateko rusams į rankas ir kovo 21 d. Kaune buvo sušaudytas. Jo kišenėje 
buvo rastas M. Akelaičio laikrodis, kurį tėvas Anupras laimėjo loterijoje ir padovano- 
jo sūnui. Akelaitis buvo bajorų vaikų mokytojas, palaikęs jų lietuviškas nuotaikas “. 
Turbūt dėl to rusai suėmė ir ištrėmė taip pat Panevėžio vikarą kun. Kareivą. 

Ligi balandžio mėnesio sukilimas Lietuvoj jau buvo palietęs visas apskritis. 
Žemaičiai šį kartą jau nevadovavo. Jie neturėjo nei tinkamos organizacijos, nei 
žymesnių vadų. Raseinių apskrityje veikė tik buvęs rusų kariuomenės karinin- 
kas Z. Citavičius. Jo negausų būrį balandžio 8 d. rusai sunaikino ir jis pats žuvo. 
Jam talkinęs valstietis K. Puidokas prisijungė prie Kušleikos sukilėlių. Čia jis rado 
kitą valstietį Bitę, kuris mokėjo paskaityti tik maldaknygę ir katekizmą, bet pasi- 

žymėjo didele drąsa ir organizaciniais gabumais. Jis buvo vieno valstiečių būrio 
vadas, dažnai minimas rusų pranešimuose, nes jų tiekimui padaręs nemažų nuos- 
tolių. Keršydami rusai sunaikino jo brolio ūkį ir visus gimines išsiuntė į Sibirą. 
Pats sukilėlis Bitė vėliau atsidūrė Prancūzijoje. 

Sukilime, šalia valstiečių, dalyvavo daug studentų, grįžusių iš Kijevo, Mask- 
vos, Petrapilio, ir moksleivių. Žymesni ponai būti nuošalėje. Sukilėliai buvo su- 
skirstyti į 47 būrius ir tesudarė apie 10 tūkstančių karių. Rusai buvo pervertinę 
sukilėlių jėgas ir jiems malšinti vien Vilniaus apygardoje sutelkė 70 000 kareivių, 
paskui papildomai iš Rusijos atsiuntė dar 30 000. Su tokiomis jėgomis rusai suki- 
limą gana greitai palaužė, Sukilimas greičiau buvo palaužtas Lietuvos rytuose, 
nes iš čia savo sukilėlius atitraukė Zigmantas Sierakauskas, planavęs sutelkti jė- 
gas ir užimti Palangą, kad gautų ginklų iš Švedijos. Suorganizavęs 9 batalionus, 
jis pasiekė Biržus, bet vienose kautynėse buvo sužeistas ir priverstas pasitraukti 
prie Kuršių marių. Paskutinės didžiosios kautynės vyko prie Biržų, kur Siera- 
kauskas ir Kolyša buvo paimti į nelaisvę, nugabenti į Vilnių ir ten sušaudyti. Dar 
laikėsi Druskio-Jablonovskio būrys prie Papilės ir K. Lukošiūno būrys prie Anykš- 
čių, bet ir jie netrukus buvo sunaikinti. Ilgiausiai išsilaikė kun. Antano Mackevi- 
čiaus dalgininkai, bet ir jis rudeniop nutarė pasitraukti užsienin. Vokiečio kolo- 
nisto prie Vilkijos jis buvo išduotas ir 1863 m. gruodžio 26 d. Kaune pakartas. 

Bausdami už sukilimą rusai vien Kauno gubernijoje konfiskavo 40 dvarų ir 
laikinai paėmė savo žinion 48 dvarus. Vilniaus gubernijoje nukentėjo per 90 dva- 
rų. Dalis tų dvarų buvo atiduota arba išdalyta rusams. Buvo konfiskuota ir 18,738 
dešimtinės kaimo žemių; jos padalytos 1206 rusų kolonistų šeimoms. Mirties baus- 
mė įvykdyta 182 asmenims Lietuvoj ir 50 Užnemunėje, tarp jų ir keletui kunigų. 
Karo teismo buvo nubausti, 9361, iš jų išsiųsta į Rusijos kasyklas 972, įkurdinta 
Sibire 1437, atiduota rekrutais į kariuomenę 345, į drausmės batalionus 864, o 
ištremta į Rusijos gilumą 6129 asmenys. 

Visoje Lietuvoje uždaryta 110 parapinių bažnyčių, 34 filijos ir 126 koplyčios - 
iš viso 270. Be to, 179 maldos namai jau paversti stačiatikių šventyklomis. Uždaryti 
28 vienuolynai, kurių po 1831 m. sukilimo liko 48 neuždaryti (Žemaičių vyskupijo- 
je: Dotnuvos, Tytuvėnų, Kolainių, Palėvenio). Vilniaus vyskupijoje buvo nubausta 
90 kunigų, Užnemunės (Suvalkijoje) 41, o Žemaičiuose 106, t. y. šeštoji visų vysku- 
pijos kunigų dalis. Žemaičiuose dar liko 540 kunigų, 92 vienuoliai ir 75 vienuolės 

Tarp nubaustųjų buvo ir du Šiluvos kunigai: Simas Jonikavičius ir Adomas Mac- 
kevičius. Pirmasis - altaristas bei vikaras - klebono liepiamas 1863 m. kovo 19d., 

iš sakyklos perskaitė sukilėlių atsišaukimo ištraukas. Teisme jis aiškinosi negalė- 
jęs neskaityti, nes sukilėliai, buvę Šiluvoj, vertę tai daryti. Teisiamas buvo karo 
lauko teismo Kaune ir pripažintas kaltu. Sprendimas, pasirašytas gegužės 1 d., 
buvo toks: atimti visas kunigo teises, išsiųsti 8 metams į sunkiuosius darbus fab- 
rikuose, o turtą konfiskuoti. Po dvejų metų, remiantis Kauno karo ligoninės gy- 
dytojų liudijimu, kad nubaustasis, turįs 62 m., sunkaus darbo negalėsiąs dirbti, 
sprendimas buvo pakeistas (1865 m. kovo 26 d.): atėmus kunigo teises, ištremti į 
tolimąsias Sibiro sritis, Iš 1865 m. kratos pas vysk. Valančių rasto sąrašo matyti, 
kad kun. Jonikavičius ilgėliau buvo kalintas Raseiniuose ir išsiųstas į Irkutsko 
guberniją, mirė Tunkoje 1866 m.“ 

Šiluvos klebonas Mackevičius, būdamas 39 m., tuoj po kun. Jonikavičiaus 
arešto buvo perkeltas į Ariogalą, tačiau rusai ir jį 1864 m. balandžio 7 d., suėmė ir 
uždarė į Raseinių kalėjimą. Tardomas aiškinosi: „1863 m. kovo 17 d. sekmadienį 
dar prieš aušrą prisistatė pas mane keletas ginkluotų sukilėlių, kurių aš visiškai 
nepažinau. Įteikė man lenkišką spausdintą proklamaciją ir įsakė ją perskaityti 
žmonėms bažnyčioje, grasindami, kad jei to nepadarysiu, tai atimsią man gyvy- 
bę. Tą dieną proklamacijos neperskaičiau nei aš, nei vikaras. Tada gresiančios 
mirties akivaizdoje, nesulaukdamas atvykstančios rusų kariuomenės, pasibaigus 
sumai ir pamokslui, kuriuos atlaikė mano tuometinis vikaras Simas Jonikavičius, 
padaviau jam tą proklamaciją ir liepiau perskaityti, ką jis ir padarė“. 

Po tokio prisipažinimo kun. Mackevičius raštu davė pasižadėjimą niekur iš 
savo gyvenamos vietos neišvykti. Kai jo byla perėjo per aukštesnes instancijas, iš 
ten atėjo įsakymas jį suimti ir uždaryti iki teismo kalėjiman. Jis buvo suimtas 
1864 m. kovo 17 d., o teismo sprendimas padarytas 1864 m. spalio 28 d.: priskirti 
antrajai politinių nusikaltėlių kategorijai, atimti kunigo teises ir metams išsiųsti 
į sunkiuosius fabrikų darbus, o turtą konfiskuoti. Kauno karo ligoninės gydyto- 
jas, ištyręs konstatavo, kad kun. Mackevičius turįs nedidelių sutrikimų, todėl ga- 
li atlikti tik lengvesnius darbus areštantų kuopose. Dėl to bausmė buvo pakeista 
į tolimąsias Sibiro sritis. 

Jau sukilimą numalšinus, rusai nesiliovė ir toliau ieškoję besislapstančių sukilė- 
lių ir baudė tuos, kurie juos slėpė ar ką nors apie juos žinojo. Tai liudija pranešimas iš 
Šiluvos apylinkės generalgubernatoriui Kaufmanui Vilniuje 1885 m. birželio 7 d.: 

„Raseinių apskrities žandarų viršininkas pranešė vietos karo viršininkui, kad 
Šiluvos parapijoje, netoli Žaiginio miestelio, tarp Rekečių, Kregų, Švelnių ir Jon- 
kaičių bajorkaimių, slapstosi šeši ginkluoti žmonės - valkatos ir jų aprūpinimu 

įtariami tų okolicų gyventojai. Be to, antrosios nuovados pristavas (Šiluvoje) pra- 
nešė, jog pagal gandus tie žmonės kreipėsi į kaimiečius reikalaudami surinkti 
atitinkamą pinigų sumą jiems pabėgti į užsienį. 

Gavęs šiuos pranešimus ir turėdamas galvoj, kad Šiaulių apskrityje buvo per- 
sekiojama valkatų gauja, susidariusi iš keleto žmonių (kai kurie iš jų nebuvo pa- 
gauti), karinis viršininkas įsakė dabar persekioti šiuos valkatas. Dėl to, jis prane- 
šė, kad pagal žinias, pateiktas vietinių šimtininkų ir žandarų paskarininkų, iš 
tikrųjų Žaiginio apylinkėse yra aštuoni ginkluoti vyrai. Jų buvimo vietą labai sunku 
nustatyti dėl vietos sąlygų ir dėl to, kad apylinkių bajorai jiems pritaria, Todėl 
kariuomenės būrio paieškos liko be vaisių. Tarp kita ko, dėl aiškaus įtarimo sle- 
piant šiuos valkatas buvo areštuotas vienas eigulys. Pranešdamas apie tai jūsų 
prakilnybei, turiu garbę dar pareikšti, kad nepriklausomai nuo tęsiamos paieškos, 
aš dar nurodžiau vietinei valdžiai imtis atitinkamų priemonių sugauti valkatas ir 
išnaikinti kaltininkus, kurie slepia. Suradus kaltininkus, bus padarytas sprendi- 
mas juos nubausti. - Gen. Majoras Muravjovas““, 

Padėtis nebuvo nurimusi nei 1866 m. Rusai iš baimės visur matė naujus prie- 
šinimosi reiškinius ir naujas progas persekioti žmones, kartu reikalavo, kad dva- 
sininkai žmones ramintų ir jiems diegtų ištikimybę rusams. Tokios prievartos 
vaisius buvo ir vysk Valančiaus pamokslas, pasakytas Kauno katedroje 1866 m. 
gegužės 8 d.“ Ne vieną kartą prieš tai Valančius buvo pasisakęs prieš lenkus, įvė- 
lusius Lietuvą į šį sukilimą. Dabar jis vėl įspėja žmones: „Mums reikia pirm visko 
vieną kartą išsižadėti, kad niekuomet nesektume mūsų kaimynais lenkais - klai- 
džiuose jų dūmojimuose. Tegu jie veikia savo darbus, kaip jiems tinka, bet mes 
nebūsime jų pėdsekiai“. Dėl lenkų ir jų sukilimo, kuriam Valančius nepritarė, 
turėjo būti sugriautas ir jo blaivybės darbas. Sukilimas atnešė griuvėsius jo para- 
pinėms mokykloms, išrovė šeštąją dalį kunigų. Sukilimo metu 1863 m. rugpjūčio 
21 d. jis skundėsi carui Aleksandrui II: „Daug bažnyčių paliko tuščių, žmonės staiga 
liko be jokios dvasiškos pagalbos, daugelis turi mirti be išpažinties ir šventų sak- 
ramentų, sekmadieniais ir švenčių dienomis yra netekę pamaldų ir doro pa- 
mokinimo. Dėl to ne vienas pasiduoda visokioms nedorybėms ir paklydimams, 
kurių pasekmė yra galutinis visuomenės tvarkos iširimas ir įsitikinimas apie nuo- 
latinį religijos persekiojimą... Tų nelaimių priežastis, rašė toliau Valančius, yra 
šventenybių išniekinimas, beprasmiai kariuomenės atstovų grasinimai visuoti- 
niu išnaikinimu viso, kas yra katalikiška, kasdieniai kunigų areštavimai, nežmo- 
niškas ir nepakenčiamas su jais elgimasis... Pranešdamas apie tai Jūsų Cariškai 

Didybei, drįstu maldauti palengvinimo katalikų gyventojų nepakenčiamo likimo 
pavestoje man vyskupijoj 8. 


ŠEŠTASIS ŠILUVOS INFULATAS 
ANDRIUS DOBŠEVIČIUS 


Fijalkovskiui atsisakius Šiluvos infulato pareigų, vysk. Valančius paskyrė ir 
rusų valdžiai pristatė tvirtinti Andrių Dobševičių, mūsų jau minėto nepaskirto 
infulato Tomo Dobševičiaus pusbrolį. Andrius Dobševičius buvo Valančiaus moks- 
lo draugas Žemaičių Kalvarijos dominikonų gimnazijoje, tik pora metų už jį vy- 
resnis. Jis buvo baigęs Vilniaus akademinę seminariją magistro laipsniu, vikara- 
vęs prie vyskupo Giedraičio Alsėdžių bažnyčioje, paskui - Batakių klebonas ir 
dekanas. Dar Giedraitis 1836 m. jį pakėlė Žemaičių kanauninku ir nuo 1838 m. 
paskyrė kurijos konsistorijos nariu. Rimtas ir darbštus, jis niekur neužkliuvo ru- 
sąms. Dėl to Gintila 1849 m. jį galėjo pasiųsti į Petrapilį, kad atstovautų Žemaičių 
vyskupijai Dvasinėje kolegijoje. Čia jis išbuvo ligi paskyrimo Šiluvos infulatu. Bū- 
damas Petrapilyje jis daug pasitarnavo vysk. Valančiui, informuodamas apie ru- 
sų kėslus. Valančius juo taip pasitikėjo ir taip jį vertino, kad jau 1853 m. buvo pri- 
statęs rusų valdžiai jį nominuoti Žemaičių sufraganu, bet ši nedavė sutikimo. Ta- 
čiau rusai nesipriešino Valančiaus pristatymui į infulatus ir jį patvirtino 1858 m. 
gruodžio 5 d. 

Grįžęs iš Petrapilio ir perėmęs valdyti Šiluvą, nuo 1862 m. Dobševičius dar 
turėjo talkinti kurijos konsistorijoje. Rusams iš Varnių į Kauną keliant Žemaičių 
kuriją bei vyskupą Valančių, tenai persikėlė ir infulatas Dobševičius. Tuo metu jis 
buvo ir kapitulos prelatas. Nuo 1863 m. Šiluvos parapiją už jį praktiškai valdė nau- 
jai paskirtas vikaras administratorius kun. Kazimieras Tenavičius, gimęs 1841 m. 
ir kunigu įšventintas 1864 m. 

Dobševičius, kaip infulatas, gaudavo per metus 576 rb. algos, kaip kanaunin- 
kas - 180, kaip Šiluvos klebonas - 600, kaip konsistorijos narys 200 ir dar caro 
aktu nuo 1842 m. už stropų pareigų ėjimą 100 rb. subsidijos ligi gyvos galvos. Jo 
kaip ir kitų buvusių infulatų pareiga buvo: kasmet laikyti po 8 infulatines giedo- 
tas mišias, po 64 skaitytines ir gedulingas, sekmadieniais ir šventadieniais laikyti 
mišias už parapijiečius, dvejas mišias už geradarius kunigus bei pasauliečius ir 
po 1 mišias už mirusius kunigus“. 

Dobkevičiui dirbant Šiluvą valdžia ėmė labai varžyti. Vieni suvaržymai buvo 
bendri visoms bažnyčioms, kiti skirti specialiai Žemaičių sričiai ir Šiluvai. Buvo 
uždrausta rengti procesijas net šventoriuose, nekalbant apie procesijas iš parapijų 
į Šiluvą. Tas draudimas buvo praneštas vysk. Valančiui 1866 m. Valančius jo ne- 
vykdė, nepranešė apie tai net kunigams, priešingai - toliau rašinėjo gubernatoriui, 
kad toks draudimas yra priešingas katalikų liturginei tvarkai. Tada per policijos 
viršininkus tų metų birželio 18 d. rusai pranešė kunigams, kad paskui galėtų juos 
bausti. Taip prasidėjo baudos už numirėlių laidojimą su procesija, Kalvarijų kelią. 

Kitas suvaržymas kunigams - niekur neišvažiuoti iš savo klebonijos be polici- 
jos leidimo bei vadinamojo bilieto, kuris buvo išduodamas tik trims mėnesiams. Be 
to bilieto kunigas negalėjo net savo parapijoje žmonių lankyti ir juos aprūpinti 
sakramentais. Vykstant į kitą parapiją jau reikėjo karinio viršininko leidimo. Tai 
buvo lyg naminis kunigų areštas. Tas pats buvo taikoma vyskupui Valančiui: „jis 
ligi mirties negalėjo išvažiuoti į savo vyskupiją“ *. Tačiau kunigams, kurie gaudavo 
bilietą vykti į kitą parapiją, nebuvo leista svetimose bažnyčiose laikyti pamaldų ir 
eiti kitų kunigo pareigų. Tie draudimai buvo pridengti karo padėties reikalavimais. 
Bet mažai jie pasikeitė ir 1871 m., kai karo padėtis buvo atšaukta. Bet ji nebuvo 
atšaukta Telšių ir Raseinių apskrityse, tat lietė ir Šiluvą. 

Šiluvos atlaidai nuo 1863 m. visiškai sumažėjo jau vien dėl to, kad niekas iš 
svetimų kunigų negalėjo atvykti, nebuvo kam klausyti išpažinčių ir iškilmingiau 
laikyti pamaldas. Tad žmonės negalėjo vykti iš kitur grupėmis, juoba eiti proce- 
sijų. Tačiau Šiluvos „jomarkas“ dar vyko ir, šalia kitų pirklių, pradėjo vis daugiau 
jų atsirasti iš rusų. Jie užimdavo geriausias vietas. 

Dėl procesijų draudimo, didelio kunigų skaičiaus išvežimo, draudimo jiems 
judėti ir dažno teroro Dobševičiaus infulatavimo metu net Šilinių atlaidai nebe- 
teko savo iškilmingumo. Valančiaus žodžiais, rašytais Šiluvos dekanato kunigams, 
„lyg potvynis nelaimių ir baisių vargų patvino. Kas iš mūsų nepriverkė ir nepri- 
sidėjo, veizėdamas į visuotinį ištrėmimą mūsų šalies ir kasdienės savo brolių ir 
genčių ašaras“. 

Dirbant infulatui Dobševičiui dar spėjo pasikeisti altaristai. Nuo 1865 m. buvo 
Karolis Vaitkevičius, gimęs 1793 m., kunigu įšventintas 1817 m. Kitas altaristas nuo 
1856 m. buvo Rapolas Užumeckis, vėliau perkeltas į Žarėnus ir ten miręs 1873 m.; 
vietoj jo nuo 1866 m. buvo paskirtas Tadas Liutkevičius, berods iš raseiniškių bajo- 
rų, gimęs 1800 m., kunigu tapęs 1835 m.. Ketvirtasis altaristas buvo Gasparas Kaspe- 
ravičius, gimęs 1800 m., kunigu įšventintas 1835 m., Šiluvon paskirtas 1869 m. 

ĮKALINTAS, BET NEPALAUŽTAS ŽEMAIČIŲ VADAS 


Rusai galvojo, kad „karo padėties metu pritaikytos dvasininkams griežtos 
baudžiamosios priemonės pakirto 1863 m. jų priešišką veiklą“. Paskui įsitikino, 
jog atskiros baudos kunigams „tik suerzina ir supykina dvasininkų korporaciją 
ir sukelia tarp žmonių religinį fanatizmą, nes dvasininkija stengiasi įtikinti ti- 
kinčiuosius, kad ji yra baudžiama už tai, jog gina nuo persekiojimų jų engiamą 
religiją“. Pagaliau prieita prie išvados, jog „žemesnio dvasininkijos sluoksnio per- 
sekiojimas ir baudimas padėties nepataiso, nes pašalintas kunigas pakeičiamas 
kitu, tiek pat priešišku ir kenksmingu, todėl administracinių audrų smūgį būtina 
nukreipti į pačius vyskupus“. 

Iš visų vyskupijų didžiausio rūpesčio rusams kėlė ta, kuri apėmė Kauno gu- 
berniją. „Dominuojančiu vaidmeniu ir didžiausiu priešiškumu išsiskiria Kauno 
gubernijos Romos katalikų dvasininkų organizacija, kuri yra pasienio zonoje ir 
apgyvendinta vien lietuviais, kurie beveik visi yra katalikai. Iš 1 047 394 Kauno 
gubernijos abiejų lyčių gyventojų, 343 136 abiejų lyčių gyventojai yra katalikai, 
kuriems vadovauja du vyskupai, keturi prelatai, keturi kanauninkai ir 540 kuni- 
gų, neskaitant 108 vienuolių ir 75 vienuolių moterų... Todėl Kauno gubernija kartu 
su Kurliandija sudaro atskirą Telšių (Žemaičių) vyskupiją““. Šioje vyskupijoje, 
kartu ir Kauno gubernijoje buvo specialiai pratęsta karo padėtis. 

Pavojingiausias rusų akimis buvo tos „Telšių“ (Žemaičių) vyskupijos vadovas. 
Planuota jį pašalinti iš pareigų ir ištremti į Rusijos gilumą kartu su sufraganu Beres- 
nevičiumi, o jo vieton atkelti Minsko vysk. Vaitkevičių. Šio plano neatsisakyta nei 
tada, kai vyskupijos centras perkeltas į Kauną. Čia Valančius buvo sekamas lyg kalė- 
jime, jam draudžiama bet kur išvykti, Tačiau jis nenuleido rankų: rašė ministrams, 
generalgubernatoriui į Vilnių ir Kauno gubernatoriui: reikalavo atšaukti numerus 
clausus“ kandidatams į kunigų seminarijas, leisti šventinti į kunigus ir skirti juos į 
vietas be specialių rusų valdžios leidimų, nekliudyti kunigams vykti į kitas parapijas 
klausyti išpažinčių, palikti baustinus kunigus tvarkyti pačiam vyskupui, atšaukti drau- 
dimus daryti procesijas ir laidoti mirusius procesiniu būdu, nekliudyti statyti naujas 
bažnyčias ir senąsias remontuoti, atšaukti draudimą statyti kryžius laukuose bei 
sodybose, Iš visų tų prašymų bei reikalavimų, sprendžiant iš Kauno gubernatoriaus 


* Numerus clausus - apribotas skaičius; priemonė, ribojanti mokinių, studentų, kandidatų 
skaičių. 

Obolenskio raporto Vilniaus generalgubernatoriui Potapovui, rašyto 1868 m. rug- 
pjūčio 13 d., nebuvo patenkintas nė vienas. Valančius buvo prašęs leisti priimti į 
seminariją 49 auklėtinius, bet buvo leista priimti tik 15, o šventinti tik 12. 

Valančius ir toliau slapta organizavo lietuvišką švietimą (daraktorių darbą), 
pats rašė lietuviškas knygeles ir kitus ragino rašyti, organizavo jų spausdinimą ir 
gabenimą iš Prūsų į Lietuvą. Kaip rodo grafo Baranovo raštas 1868 m. Vilniaus ge- 
neralgubernatoriui, rusai negalėjo šios jo veiklos nejausti: „Kai vyskupo Valan- 
čiaus rezidencija buvo perkelta iš Varnių į Kauną jo veiklos pobūdis nepasikeitė. 
Būdamas Kaune jis gana sumaniai išvystė priešišką veiklą prieš rusų liaudies mo- 
kyklas. 1865 m. Kaune, prisidengęs sutvirtinimo sakramentu, jis surinko kaimo 
gyventojų mases ne tik iš Kauno, bet ir iš buvusių Augustavo, Kuršių, Vilniaus ir 
net Gardino gubernijų ir organizavo masinę liaudies demonstraciją, siekdamas pa- 
veikti administraciją, kad pastaroji leistų jam lankyti vyskupiją“ *. Kaip tvirtina 
Kauno gubernatorius Bazilevskis 1874 m. pranešime carui, pagaliau rusams atro- 
dė, kad Valančių jie įveikė: „vyskupas Valančius dabar, regis, gali būti laikomas 
nekenksmingu““. Tuo metu Valančius jau buvo ligonis ir po metų (1875 m. gegu- 
žės 17 d.) mirė, vyskupu išbuvęs 25 metus. Bet liko „kenksmingi“ jo veiklos vaisiai, 
ką pripažino patys rusai. „Vyskupas Valančius beveik iš pagrindų pertvarkė Telšių 
(Žemaičių) vyskupiją... Jis atnaujino daugelį apleistų bažnyčių ir, priešingai įstaty- 
mui, be jokio leidimo pastatė daug naujų bažnyčių ir koplyčių. Dėl šių maldos namų 
atsirado daugiau dvasininkų, o kartu buvo sustiprinta vyskupo valdžia ir jo įtaka 
liaudžiai... Visa Telšių vyskupijos organizacija tapo jo minčių vaisiumi ir jo valios 
produktu. Tokia įtakinga vyskupijos reikšmė nepaprastai greitai suvaidino savo 
vaidmenį ir jo rezidencijoje. Dėl ilgalaikio vyskupo Valančiaus valdymo paprastas 
Žemaitijos miestelis tapo antrąja Roma. Vyskupas Valančius šia kryptimi vedė Tel- 
šių (Žemaičių) vyskupiją, negailėdamas nei laiko, nei lėšų, nei jėgų ir net žmonių“. 

„Reikia pripažinti vyskupui Valančiui teisybę, rašo Vilniaus generalguberna- 
torius Baranovas: savo veikla, energija ir atkaklumu jis nusipelnė ypatingą žmonių 
pagarbą, kurią ne vien savo darbais užsitarnavo. Prie to prisidėjo ir jam pavaldi 
dvasininkija, kiekviena proga keldama jo autoritetą. Ilgalaikis vyskupo Valančiaus 
valdymas pasižymėjo charakterio tvirtumu ir puikia taktika, Jis ne tik padidino, 
bet ir pakeitė visą kunigų asmeninę sudėtį. Parenkant dvasininkus įvairioms pa- 
reigoms, jis nušalindavo dvarininkiškąjį elementą ir papildydavo dvasininkijos 
sudėtį iš valstiečių tarpo, kad per giminystes ir simpatijas su liaudimi sustiprintų 
kaimo dvasininkų įtaką valstiečiams“. 

Kokia buvo rusų išvada apie Valančiaus laikų Lietuvą? Nė viena mūsų vyriau- 
sybės globojama religija šiame krašte, 1866 m. sausio 24 d. rašė generalguberna- 
torius Kaufmanas, nepasireiškė tokia atkaklia veikla, kaip Romos katalikų religi- 
ja“. O Kauno gubernatorius Obolenskis savo raporte Vilniaus generalgubernato- 
riui Potapovui 1868 m. liepos 22 teigė: „Kauno gubernijoje gyventojų charakteris 
visai skirtingas. Jie yra dievobaimingi ir linkę į religinį fanatizmą, Visi gyventojai 
yra lietuviai ir nėra jokios vilties tikėtis, kad net tolimoje ateityje galima būtų 
laukti gyventojų suartėjimo su viešpataujančia Rusijoje nacija arba cerkve“ 

Tokio tikėjimo, kaip Žemaičių vyskupijoje, rusų valdininkai negalėjo rasti 
savo tautoje. Tai patvirtina Holowinskis. Tapęs visos rusų imperijos metropoli- 
tu, jis 1851 m. popiežiui Pijui IX jis rašė: tik „Žemaičiuose ir pietinėse Rusijos 
(Volgos vokiečių) kolonijose, be to, nedaugelyje kitų vietų galima rasti tikrą žmo- 
nių tikėjimą. Tuo tarpu kitose carijos srityse bet kokį religinį pajautimą žlugdo 
abuojumas, tikėjimo stoka, demagogija“““ 


ADOMAS DAUGĖLA - PASKUTINIS KANDIDATAS Į 
ŠILUVOS INFULATUS 


Andrius Dobševičius mirė 1869 m. rugpjūčio 11 d., išgyvenęs 73 metus, o 
Šiluvos infulatu išbuvęs 11 metų. Po jo Valančius žvalgėsi naujo kandidato ir 
buvo numatęs rusams pristatyti tvirtinti infulatu kanauninką Otoną Praniauską, 
bajorą, gimusį Padubysyje, baigusį Petrapilio akademiją, buvusį Varnių kunigų 
seminarijos profesorių, poetą ir talentingos poetės Karolinos Praniauskaitės brolį. 
Jis parašė ir išleido keletą lietuviškų religinių knygų. Turėjo nemažai senų lietu- 
viškų leidinių. Valančius jį vertino ir kurį laiką buvo paskyręs jį kancleriu. Pa- 
skirtas klebonu į Uteną, jis užstojo valstiečius, dėl to ponai jį paskundė rusams. 
Vienas iš jų - Koscialkovskis - pragėrė savo turtus ir mirė smuklėje, dėl to Pra- 
niauskas per laidotuves vėl pabadė ponams akis. Kai šie toliau jį skundė rusams, 
Valančius jį paskyrė į Petrapilį, prie Dvasinės kolegijos, atstovauti Žemaičių vys- 
kupijai“, o vietoj jo į Uteną paskyrė buvusį Šiluvos administratorių Kazį Tenavi- 
čių, kur šis ir mirė 1877 m. balandžio 2 d. 

Valančius pranešė Praniauskui apie savo ketinimą skirti jį Šiluvos infulatu. 
Bet pastarasis nesitikėjo gauti rusų leidimą, dėl to pats atsisakė šios malonės. 
Tada Valančius paskyrė į Šiluvą Adomą Daugėlą, tikėdamasis jį „prastumti“ ir į 


342 


infulatus. Apie šį naują, iš eilės aštuntąjį kandidatą, neturime daugiau žinių. Grei- 
čiausiai jis buvo jaunesnis brolis kanauninko Adolfo Daugėlos, gimusio 1813 m. 
Telšiuose, nuo 1866 m. Baisiogaloje klebonavusio ir ten mirusio 1893 m.“ 

Daugėla buvo gimęs 1822 m., kunigu įšventintas 1847 m., o Šiluvos klebonu 
paskirtas 1870 m., nors kunigų elenche“ 1872 m. dar minimas Šiluvos administ- 
ratorius kun. Juozas Ardas. Daugėla turbūt kurį laiką buvo neatsikėlęs į Šiluvą. 
Šalia administratoriaus Ardo Šiluvoje buvo tie patys minėti altaristai, tik vietoj 
mirusio (1871) Karolio Vaitkevičiaus buvo atkeltas naujas - Antanas Viskantas, 
gimęs 1809 m., kunigu įšventintas 1843 m. Po trejų metų kunigų elenche Ardas 
jau rašomas Šiluvos vikaru. Vadinasi, Daugėla prieš tai bus persikėlęs į Šiluvą ir 
perėmęs klebono pareigas. 

Valančius pristatė Daugėlą rusams tvirtinti Šiluvos infulatu, bet šie jo ne- 
tvirtino, kaltindami kažkokiais nelojaliais veiksmais valdžiai . Šį kandidatą at- 
metus, Valančius įsitikino, kad rusų valdžia šiuo reikalu darosi nebesukalbama. 
Anksčiau infulatai juos domino, kaip galimybė „prastumti“ sau palankesnį kan- 
didatą į sufraganus ar vyskupus. Dabar ir tai jų nebedomino, o infulatinės-ponti- 
fikalinės mišios Šiluvoje, kada Žemaičiuose jau nebebuvo nė paties vyskupo (jį 
iškėlė į Kauną) jiems darėsi net nepakenčiamos. Taip nutrūko 95 metus gyvavusi 
Šiluvos infulatų grandis. 

Andrius Dobševičius buvo paskutinis infulatas. Rusai, nusavinę Šiluvos tur- 
tus, sunaikino ir fundaciją, kitados skirtą trims mansionarijams. Su šia fundaci- 
ja Šiluvai buvo gauta prepozitų privilegija, tat dabar ir ji buvo sunaikinta. Nuo 
1869 m. Šiluva vėl gavo pradinį paprastos parapijos rangą, nors ji vis dar buvo 
laikoma pirmos klasės parapija. 

Daugėlai nedaug kas padėjo, nes 1878 m. jis teturėjo tik vieną vikarą - Ardą ir 
altaristą Viskantą. Kiti altaristai mirė vienas po kito: Tadas Liutkevičius 1875 m. 
kovo 31 d., po jo atėjęs Alfonsas Gobonskis - 1877 m. gegužės 24 d. ir Gasparas 
Kasparavičius 1878 m. Naujus altaristus, matyt, buvo uždrausta į Šiluvą skirti. 
Vikaras kun. Ardas 1879 m. buvo pakeistas nauju - Aleksandru Miliauskiu, kuris 
1881 m. nežinia už ką buvo rusų ištremtas į Sibirą ir 1889 m. gegužės 5 d. ten mirė 
41 metų“. Jo vieton buvo paskirti du nauji vikarai - Jonas Daunoras (Daunoravi- 
čius) ir Aleksandras Vrubliauskis. Pirmasis buvo gimęs 1839 m., kunigu įšventin- 
tas 1861 m., o antrasis gimęs 1853 m. ir kunigu įšventintas 1881 m. Du vikarai jau 


* Elenchus (lot.) - sąrašas. 

ilgokai nebuvo buvę Šiluvoje. Turint daugiau altaristų, jų ir nereikėjo. Bet šį kar- 
tą ir altaristas buvo likęs tas pats vienas - Viskantas. Po poros metų, 1883 m., 
atsirado kitas altaristas - Liudas Pacevičius, gimęs 1823 m., kunigu įšventintas 
1860 m. Parapijos darbo našta gulė ant dviejų vikarų, nes altaristai ir klebonas 
buvo senyvi žmonės“. 

Paskutinysis kandidatas į infulatus, rusų atmestas, garbės kanauninkas Ado- 
mas Daugėla, mirė 1884 m., išbuvęs klebonu Šiluvoje 14 metų. Tais metais Prū- 
suose pasirodė „Aušra“. Naujos Aušros prošvaisčių pasirodė ir Šiluvos gyvenime. 
O Žemaičiams po Valančiaus toliau vadovavo aukštaitis vysk. Mečislovas Paliu- 
lionis. Rusai vėl neapsižiūrėjo, priimdami jo kandidatūrą. Ramiai daug metų pro- 
fesoriavęs Žemaičių seminarijoje, Paliulionis pasirodė nemažiau kietas ir kovin- 
gas, kaip ir jo pirmtakas. 

SEPTINTAS SKYRIUS 


Siluva nuo 
Aušros ligi 
spaudos atgavimo 


N aujasis vyskupas Mečislovas Paliulionis, konsekruotas praėjus 8 metams 
po Valančiaus mirties (1883), netrukus turėjo pasirūpinti, kas vadovaus Šiluvos 
parapijai. Klebonui Daugėlai mirus, jis pavedė parapiją administruoti vikarui Jo- 
nui Daunorai. Kandidatu į infulatus, atrodo, nebesirūpino. Rusams atrodė, jog ir 
prelatai bei kanauninkai jau yra dvasinės vyresnybės atstovai, tam tikri hierar- 
chijos laipsniai, kuriuos reikia sumažinti, kad būtų lengviau susidoroti su „nepa- 
klusnia“ dvasininkija. Vysk. Paliulionis suprato: jis nepaskyrė į Šiluvą nė kanau- 
ninko - paliko parapiją tvarkyti jaunam, be jokių titulų kunigui. 

Šis potvarkis galėjo atrodyti tartum degradavimas, nes ji juk buvo pirmaeilė 
vyskupijos parapija. Rusų akivaizdoje gal buvo šitaip geriau: jie galėjo mažiau kreipti 
įją dėmesio. Tačiau tikroji vysk. Paliulionio mintis nežinoma. Tolesni faktai rodo, 
kad vis dėl to jam Šiluva buvo brangi (ir didelio dėmesio verta) šventovė. 


TYLUS PASIRENGIMAS ŠIMTMEČIO JUBILIEJUI 


Paskyręs (vieną vikarą) Daunorą administratoriumi, antrąjį vikarą Vrubliaus- 
kį iškėlęs iš Šiluvos, vyskupas vietoj jo paskyrė kitus du vikarus: judrų, sumanų ir 
raštingą kunigą Juozą Čerkeliūną (Čerkeliauską) ir naujai įšventintą 26 m. kunigą 
Dominyką Vainauską. Altarista Liudas Pacevičius buvo miręs 1884 m., tad vietoj jo 
paskyrė naują altaristą - Juozą Gedminą, berods iš raseiniškių bajorų, jau pagyve- 
nusį, 68 m. ir 42 m. esantį kunigu. Šie penki kunigai rengėsi Šilinių atlaidams. Tais 
metais, matyt, būta didesnio judėjimo bei gyvybės, nes ir „Aušra“ teikėsi aprašyti 
atlaidus „su garsingu Dievo Motinos paveikslu bažnyčioje“ ir medine koplyčia „su 

akmenimis viduje“, ir „ant matyto (Marijos) pasirodymo padarytu paveikslu“ 
(statula). Tuos atlaidus „Aušra“ susiejo su „buvusiu šioj vietoj išminties deivės 
Budtės kultu“, be to, prisiminė, kad per šiuos atlaidus kažkas bažnyčioje išmetė 
„Sztukaunas dainas M. Jankaus“ ir kad „atsitikimai, paminėti anose dainose, bū- 
dami visiems žinomi, žmonėms daug džiaugsmo sudarė“. 

Poatlaidų vikaras Čerkeliūnas ėmė rengti leidinėlį maldininkams ir jį atspau- 
dė Prūsuose jau kitų metų (1885) atlaidams. Leidinys „Balsas Skurdas sūnų ir dukte- 
rų Marijos, Szidlavos bažnyčioje stebuklais garbinamos“ išėjo „Aušros“ formato ir 
storio su istorine šventovės apžvalga, naujomis šiluvinėmis maldomis, specialia 
šiluvine novena ir nauja ilgoka giesme. Rusams suklaidinti parašyta, kad knygelė 
spausta Juozapo Zavadskio spaustuvėje 1845 m., dvasinę cenzūrą atliko vyskupas 
nominatas Jonas Gintila, parašyta Alsėdžiuose 1845 m. birželio 30 d.; civilinė cen- 
zūra - profesoriaus Jono Vaškevičiaus Vilniuje 1845 m. Knygelė išleista 5000 eg- 
zempliorių tiražu ir bematant išplatinta. Leidinyje prisimintas ir Marijos paveikslo 
vainikavimo šimtmetis. Girdi, „taip jau yra priimta katalikų Bažnyčioje, kad pra- 
slinkus šimto metų laikui švenčiamas vadinamasis isz lotynų kalbos biliuszas (jubi- 
leum). Tai yra būdas užbaigti tą šimtmetį su ypatingu žmonių sukrutėjimu“. 

Knygelės autorius žmonių „sukrutėjimą“ (sujudimą) trečioje laidoje (1895) ap- 
rašė taip: „Kai naminiai (vietiniai) kunigai pradėjo rūpintis šimtmetiniu jubiliejumi, 
išėjo garsas į tolimus tolimiausius kraštus. Nebuvo apie tai pranešta laikraščiams, 
nebuvo garsinamos jokios kitos žinios... Daugiausiai apie tai šnekėjo svetimtikiai pas 
mumis ir už rubežiaus ir apgarsino, kad būsiąs net patsai Popiežius ir 13 kardinolų ir 
daug vyskupų bei kunigų. Per kiaurą (visą) metą apie tai buvo girdima kalba Kaune ir 
Vilniuje, Petrapile ir Rygoje, Varniuose ir Krokuvoj, Paryžiuje ir Berlyne“. Tą „garsą“ 
autorius bus padidinęs. Bet nesant savos spaudos, žmonės buvo įsiūbuojami neįtiki- 
momis kalbomis. Per Prūsus tos kalbos galėjo pasiekti ir Lietuvos emigrantus, juoba 
kelti rūpesčio rusams. Autorius pastebi, kad „ir pasaulinė valdžia pradėjo tiektis (steng- 
tis) su didesne jėga, kas bus tame žmonių susibėgime“. 


VYSK. MEČISLOVAS PALIULIONIS ATVYKSTA 
Į ŠILUVĄ ŠVĘSTI JUBILIEJAUS 


„Taip visiems belaukiant, rašo toliau autorius, atėjo ta garbingoji šventė - 
rugsėjo 8 diena. Žmonės pradėjo rinktis prieš visa savaitę. Rugsėjo 7 d. iš Kauno 


348 


atvyko jo Ekscelencija Žemaičių vyskupas Mečislovas Leonardas Paliulionis su 
savo kapelionu Antanu Karosu. Ligi Radviliškio jis atvyko traukiniu, o iš ten jį į 
Tytuvėnus arkliais vežė ponas Romeris. Jau vyskupui važiuojant iš Radviliškio 
kelyje reikėjo dažnai sustoti, kol žmonės prasiskirs. Žmonės su giesmėmis ir grau- 
džiomis ašaromis sveikino pro šalį važiuojantį vyskupą, o vyskupas suklaupu- 
sius laimino. Tytuvėnų miestelis ir bažnyčia buvo pritvinus žmonių kaip van- 
dens. Juos palaiminęs, vyskupas ilsėjosi pas Šiluvos dekaną bei Tytuvėnų klebo- 
ną Leonardą Tarvydą ligi šeštos valandos po pietų. Valandėlei jis buvo užsukęs ir 
į dvarą pas poną Rėmerį. Tytuvėnuose vyskupą pasitiko Šiluvos administrato- 
rius Jonas Daunoras; atvyko ir daugiau kunigų. Šiluvoj vyskupas ketino pasilikti 
aštuonias dienas ir teikti sutvirtinimo sakramentą. Šį vyskupo nutarimą Šiluvos 
bažnyčioje nesuskaitomai miniai paskelbė vikaras kun. Juozas Čerkeliūnas. Jis 
pasakė įžanginį pamokslą, pritaikytą tai dienai Šv. Rašto žodžiais: „Šaukia tyruo- 
se balsas - taisykite Viešpačiui kelią“. 

Septintą valandą Šiluvon atvyko vyskupas ir 40 kunigų, vienas diakonas ir 
vienas klierikas. Žmonių, kai kurių nuomone, galėjo būti 40 000 (kitose laidose 
rašoma 60 000), o gal ir daugiau. Jo Ekscelencija laikė mišparus ir pasakė pamokslą: 
„Mano vaikeliai! Jus čia sušaukė Dievo Motina; atvykau ir aš kartu su jumis šioje 
šventoje ir garbingoje vietoje pasimelsti. Nuo pat Šiaulių važiuodamas radau pil- 
nus kelius mano vaikelių. Kaip brangi šiandien yra diena man ir jums ir t. t. 

Rugsėjo 8 dieną buvo vainikuota koplyčioje Dievo Motinos statula. Vainiką 
uždėjo kunigai, klūpojant ir besimeldžiant vyskupui prie altoriaus. Vainikas ne- 
buvo iš anksto garsinama ir nerenkami pinigai brangesniam vainikui... Vysku- 
pas tepabuvo dvi dienas, nes taip pasitaikė, jog turėjo išvažiuoti“. 

Kun. Čerkeliūnas žadėjo „ketvirtame (knygelės) spaudime“ visas iškilmes „pil- 
niau surašyti“, bet to nepadarė nei penktoje, nei septintoje laidoje. Taip ir lieka 
mįslė, kodėl vyskupas, užuot likęs Šiluvoje per visus atlaidus, „turėjo“ išvykti po 
poros dienų. Motyvas pasilikti dėl sutvirtinimo buvo labai svarbus. Rusai daug me- 
tų nebuvo vyskupui leidę to daryti parapijoje. Tad čia tenka įžiūrėti rusų ranką, 
kuri bus privertusi vyskupą nutraukti savo planą. (Taip jie buvo privertę nutraukti 
garsiąją vysk. Valančiaus vizitaciją Kurše). Pagaliau jubiliejus darėsi per didelė de- 
monstracija, pirmą kartą prasiveržusi spontaniškai. Jos nebuvo galima kitaip su- 
mažinti, tik atvirai sulaikyti. Vyskupo išvykimas pas žmones buvo bene pirmasis 
nuo to laiko, kai Valančius buvo išgabentas iš Varnių ir uždarytas Kaune. 

Visas tas jubiliejus nepraėjo veltui, ypač Šiluvos kunigams. Vyskupas kitais 
metais turėjo iškelti administratorių Daunorą ir vikarą Čerkeliūną. Kur jie buvo 
„padėti“, žinių neturime. Daunoras mirė 1916 m. vasario 22 d. Pajieslyje, o Čer- 
keliūnas minimas 1905 m. buvęs Girdiškių klebonu. (1919 m. atkilęs vėl Šiluvon 
altaristu, čia dar išleidęs VII ar VIII savo knygelės laidas ir miręs 1926 m. balan- 
džio 21 d.). Du altaristai - Antanas Viskantas ir Juozas Gedminas, taip pat antra- 
sis vikaras Dominykas Vainauskas buvo palikti Šiluvoje. 

Jubiliejus atkreipė didesnį dėmesį į koplyčią ir į su ja susijusius įvykius. Dėl 
specialių motyvų, kaip minima šiam jubiliejui atminti parašytame akte, prie šios 
koplyčios buvo įkurta Jėzaus Širdies brolija. Jėzaus Širdies kultas buvo labai pa- 
brėžtas ir kun. Čerkeliūno knygelėse dar prieš švenčiant jubiliejų. Tas specialus 
motyvas, dėl kurio buvo rengtas pats jubiliejus - vainikuojama Apsireiškusiosios 
statula ir įkurta brolija, bus buvęs katalikybės tragiškoji padėtis rusų persekiojimo 
metu, menanti anuos XVI a. laikus, kada savų jėgų manyta esant per maža. 

Naujuoju Šiluvos klebonu 1887 m. buvo paskirtas kan. Pranas Jestrembskis, 
gimęs 1826 m., kunigu įšventintas 1850 m. (Šiluvos klebonujis dar minimas 1901 m., 
nors jau 1900 m. jis įrašytas ir Raseinių misionieriumi). Jam dirbant čia, Šiluvoje 
įvyko pora stambių nelaimių, kurias toliau paminėsime, 


GEDGAUDO LAIKŲ VARPAS SUTIRPSTA UGNYJE 


Nors daug kas keitėsi pačioje Šiluvoje, tačiau dar vis tebeskambėjo Gedgaudo 
laikų varpas. Tai buvo seniausia, vis dar gyvai bylojusi istorinė relikvija. Ant jo 
buvo užrašyta O florens Rosa, Mater Dei Speciosa - „O žydinti Rože, Dievo Motina 
skaisčioji“. Šį varpą kalvinai XVI a. buvo paėmę ir naudoję savo bažnyčioje Zba- 
ruose. Po bylų 1623 m. jis vėl buvo grąžintas katalikams. Jis kabojo ir skambino 
medinėje varpinėje, statytoje Kazakevičiaus, o nuo 1786 m. kartu su kitais buvo 
įkeltas į vieną iš dviejų mūro bažnyčios bokštų. Antrasis istorinis varpas buvo nu- 
lietas kan. Sviekausko 1671 m. užbaigtoms byloms su kalvinais dėl kryžiaus peršo- 
vimo atminti. Gedgaudinis varpas svėrė 2000 svarų, o antrasis - 3000. Pirmasis, 
kun. Čerkeliūno žodžiais, „buvo numylėtas dėl savo gražaus gaudimo, senovinis ir 
didžiai paminklinis“. Apie antrąjį tvirtinama, kad jis buvęs girdimas per keletą my- 
lių. Kaip rašoma Šiluvos vizitacijos knygoje 1821 ir 1826 m., antrąjį rusai buvo išve- 
žę. Greičiausiai tai bus jie padarę, bėgdami nuo Napoleono 1812 m. Išvežimo moty- 

vas galėjo būti karinis, kad prancūzai to didelio varpo nepanaudotų „armotoms 
lieti“. Pagaliau varpas atsidūrė Petrapilyje, Dvasinėje kolegijoje, kurios narys tuo 
metu buvo ir Šiluvos infulatas S. Giedraitis. Turbūt jis tą varpą paėmė iš rusų į 
Kolegiją. Bet jis berods nebuvo grąžintas nė prieš 1831 m. ir nežinia, ar iš viso kada 
nors buvo pargabentas iš Petrapilio. Jį tikriausiai bus tematęs Bučynskis, dirbęs 
kurį laiką Petrapilyje ir radęs reikalą tą faktą įrašyti savo knygoje 1859 m. 

Tretysis istorinis varpas buvo funduotas Gabrielio Skaraičio, to paties šilu- 
viškio antrosios altarijos fundatoriaus apie 1642 m. Kaip rašo Čerkeliūnas, 1893 m., 
per pačias Devintines, Šiluvą ištiko gaisras. Vakare, septintą valandą, iš mieste- 
lio „atpuolusi“ gaisro ugnis uždegė kleboniją, o nuo jos liepsna pasiekė bažny- 
čios bokštą. Ten „gavusi jėgos“, sudegino ne tik bokštą, bet stogą ir didžiulius 
vysk. Lopacinskio funduotus vargonus. Tuo metu kunigų nebuvo namie, o žmo- 
nės, užuot gesinę ugnį, „nugulė visą aikštę (...) ir šaukėsi Marijos pagalbos... Gai- 
lu buvo viso, bet labiausiai varpų, kaip seno paminklo. Kol toji karta neišmirs, 
nesiliaus ilgėtis anų varpų“. 

„Iš visų trijų sutirpusių (varpų) likučių“ dar tais pačiais metais „buvo nulietas 
vienas, sveriąs 210 lietuviškų pundelių (suktinių) arba 105 pūdus“, Naują varpą 
padėjo įsigyti Šiluvos altaristas kun. Kajetonas Jankevičius, paaukojęs 400 rublių; 
aukojo ir kiti parapijiečiai bei neparapijiečiai. Ant naujojo varpo buvo užrašyta: 
Cineres Campanarum, fundatorum a familia Gabrieli Scoroic, ligue factorum A. D. 1893 et 
liberalias fidelium vitam et vocem mihi deterunt. 

Kun. Jankevičius buvo atkeltas Šiluvon 1891 m. ir gavo trečiąją, vadinamąją 
bukotinę altariją prie koplyčios, vietoj tais metais mirusio altaristo, žemaičių 
bajoro Juozo Gedmino. Jankevičius buvo gimęs 1824 m. ir 1852 m. Valančiaus 
įšventintas kunigu; mirė Šiluvoje 1911 m. balandžio 30 d. 

Antrasis varpas buvo nulietas 1859 m. už kun. Petro Senkevičiaus paaukotus 
1200 rublių. Nežinia, kuris iš tų naujųjų varpų buvo didesnis, bet Pirmojo pasauli- 
nio karo metu vokiečiai didžiausią išlupo iš bokšto ir iš jo nuliejo patrankas. 

Dirbant klebonui Jestrembskiui, įvyko ir kita nelaimė, gerokai sukrėtusi šilu- 
viškius, Vieną naktį vagys įsibrovė į koplyčią ir nuo Marijos statulos pavogė vaini- 
ką, kuriuo ji buvo vainikuota 1886 m. Apie tai buvo pranešta rusų policijai, bet ji 
nei vagių, nei vainiko nesurado. Tik po kiek laiko vainikas pačių žmonių buvo ras- 
tas Šiluvos laukuose, tarp rugių, sulankstytas ir aprūdijęs. Jei vagys galvojo, kad 
vainikas tikro aukso, o ne paauksuotas, tai jie turėjo būti ne žemaičiai, nes šie iš 
kun. Čerkeliūno plačiai paskleistų knygelių žinojo, jog „karūna nėr brangi“. Dėl 

to buvo įtariami vagys rusai kolonistai, juoba kad rusų policija jų „nesurado“, 
kaip tai paprastai darydavo su saviškiais. Jei ši šventvagystė buvo daroma ne dėl 
materialinės naudos, tai galėjo būti ir savų „jonvaikių“ darbas - išniekinti koply- 
čią ir „nuvainikuoti“ Mariją. Po Jono Šliūpo Prūsuose išleisto (1885) „manifesto“ 
šventenybių niekinimas darėsi taip pat žinomas. 

Trečioji nelaimė buvo ta, kad kan. Jestrembskis, pats neišmanydamas ir pa- 
sitikėdamas kažkokiu prūsu atstatant sudegusį stogą, jį padarė žemesnį net tri- 
mis sieksniais ir pačius bokštus atstatė trumpesnius. Visa tai labai pakeitė išori- 
nę bažnyčios išvaizdą; ji neteko savo iškilumo. Žemesnis stogas pasirodė labiau 
bažnyčioje laikęs drėgmę. Už tai parapijiečiai savo klebonui negalėjo atleisti - 
vis „dūsavo ir dejavo“. Tas sugadintas vaizdas liko ligi dabartinių dienų. „Bokštų 
stogai netinka prie tos bažnyčios, buvo rašoma 1907, nes nėra užbaigti“. Buvusį 
bažnyčios didingumą galima pajusti iš graviūros, atspaustos 1859 (607) „Kurjer 
Wilenski“ prie Bučynskio straipsnio apie Šiluvą. 


KNYGNEŠIŲ IR ŽANDARŲ RUNGTYNĖS 
ŠILINIŲ ATLAIDUOSE 


Po šimtmečio jubiliejaus rusų žandarai pradėjo budriau sekti Šilinių atlai- 
dus, ypač šnipinėti „škaplierininkus“, daryti kratas. Svarbiausias reikalas buvo 
ieškoti, ar neplatinama lietuviškoji spauda. Tos dvi Čerkeliūno šiluvinės knyge- 
lės per dviejų Šilinių atlaidus staiga paplito po kraštą. Jų buvo atspausta po 5000 
ir visa tai bematant išplatino „škaplierininkai“. 

„Škaplierininkai“ buvo smulkūs prekiautojai, vadinami pauperais (vargingai- 
siais) ar bagamazininkais (iš rusų Boga mazit), devocionalijų pardavėjai. Lietuviai juos 
kažkodėl vadino „škaplierininkais“, nors jie parduodavo, kaip matysime, ne tik škap- 
lierius. Šitie smulkūs devocionalijų prekiautojai Šiluvos šventoriuje, gatvelėse, net 
priemiesčio pakelėse pristatydavo audeklinių krautuvėlių. Kas rytas jie atsirasda- 
vo, dažniausiai su rankiniais vežimėliais, per keliolika minučių pastatydavo palapi- 
nę ir ant aukšto stalo išdėstydavo prekes. Tos prekės buvo smulkios ir įvairios: 
variniai, žalvariniai, alaviniai su įspaustais šventaisiais medalikėliai; metaliniai ir 
mediniai kryžiai kryželiai; paveikslai ir paveikslėliai, tarp kurių buvo ir šiluvinis, 
vaizduojąs Marijos apsireiškimą ir skrynios atradimą, spaustas keliomis spalvomis. 
Virš stalo, ant ištiestos virvės kabojo virtinės įvairių rožinių ir škaplierių. Be to, 

dar buvo įvairaus dydžio statulėlės, maldaknygės pigiais ir paauksuotais viršeliais 
bei kraštais, kantičkos (giesmynai) ir įvairios knygelės bei knygos, kaip Valančiaus 
du tomų „Žyvatai šventųjų“ ir du tomeliai „Žyvatų“ Jėzaus ir Marijos. 

Tą prekybą kuriam laikui rusai buvo uždraudę visoje Lietuvoje, bet paskui 
leido Kauno gubernijoje, kaip grynai katalikiškoje. Vilniaus gubernijoje nebuvo 
leista, dėl to ne vienas šių prekybininkų kėlėsi į Kauną ir čia jų skaičius dar labiau 
padidėjo. „Škaplierininkai“ buvo negausi sava prekybininkų klasė, išaugusi per il- 
gą laikotarpį. Lietuva garsėjo atlaidais, į kuriuos suplaukdavo tūkstančiai žmonių. 
„Škaplierininkai“ visada turėjo darbo didesniuose miesteliuose bei miestuose. Tas 
jų amatas dažniausiai buvo paveldimas iš kartos į kartą, įsigyjant vis daugiau patir- 
ties. Jaunesni arba apsukresni „škaplierininkai“ važiuodavo į tolesnes ir garsesnes 
vietas, taip pat į Šiluvą. Čia užmegzdavo ryšius su kitais šio amato draugais, sužino- 
davo, kas iš kur pigiau gaunama, užsakoma ir kaip pristatoma. Ši mažųjų prekiau- 
tojų saviškių klasė pasidarė labai naudinga uždraudus lietuvišką spaudą ir paskui 
kuriam laikui leidus išplatinti, kas anksčiau buvo atspausta. Tokį leidimą 1870 m. iš 
vidaus reikalų ministro Timaševo buvo gavęs Vilniaus leidėjas Adomas Zavadskis, 
turėjęs daug lotyniškomis raidėmis išspausdintų lietuviškų knygų, dar prieš jas 
uždraudžiant. Šios knygos bematant ištirpo „škaplierininkų“ rankose, nes žmonės 
jas gaudyte gaudė. Ši Zavadskio firma kurį laiką padėjo slapta platinti religinę spau- 
dą. Prūsuose Zavadskio vardu ir su Valančiaus ar kitų ankstesnių vyskupijos val- 
dytojų leidimais pradėta perspausdinti tas pačias maldaknyges ir knygeles. Rusų 
žandarai kurį laiką nesusigaudė. Bet paskui ėmė skirti, kur sena knyga, o kur nau- 
jai spausta, ypač naujai įrišta. Taip prasidėjo ir „škaplierininkų“ persekiojimas. 

Kauno „škaplierininko“ sūnus medicinos daktaras A. Račkus (t 1965 m. Či- 
kagoje), keliavęs su tėvu į Šilines, rašo, kad „Šiluva buvo lyg kokia širdis, centras, 
iš kurio tūkstančiai lietuviškų knygų, įvairiausio turinio, patekdavo į tolimiau- 
sius Lietuvos užkampius. Jas platino škaplierninkai - kurių kartais suvažiuodavo 
apie du šimtus. Jie varė savo darbą organizuotai, gražioje vienybėje ir labai vik- 
riai, Retai pasitaikydavo, kad rusų policija sučiupdavo kokį knygų pardavėją, nors 
į Šiluvą suvažiuodavo daugiau kaip 300 dešimtininkų, šimtininkų, uriadninkų, 
žandarų, akcizininkų, pristovų“. 

Apie rusų žandarų lietuviškos spaudos Šiluvoje „paieškojimus“ rašė „Žemai- 
čių ir Lietuvos Apžvalga“. 1890 m. vienas žandaras, vaikščiodamas po šventorių, 
žiūrinėjo, kas turi naujų knygų, o pamatęs du vyriškius, per pamaldas skaitan- 
čius naujas knygas, nelaukdamas jų pabaigos, ištraukė iš jų tas knygas ir pačius 

nusivedė į policiją. Ten nuvaręs vertė pasakyti, iš ko jas pirko, o išklausinėjęs su- 
rašė aktą“. „Škaplierininkų“ kratos buvo daromos beveik kasmet, bet šie turėjo 
savo sutartinius ženklus, įspėjančius apie pavojų ir greitai paslėpdavo po stalu ar 
dėžėse laikomas „uždraustas“ prekes. 1393 ir 1894 m., kaip rašo minėtas savait- 
raštis, buvusios didesnio masto kratos. „Per šiemetinius Šiluvos atlaidus policija, 
nuo pernai meto papratinta, taipogi darė kratymus, ieškojimus pas miestelio gy- 
ventojus, tartum išalkę vilkai, bene ras kame Dievo garbės platintojus. Gaudė kny- 
gininkus, kad nepaduotų žmonėms per laukus, girias, kalnus ir pakalnės vargin- 
gai parneštų šventų knygų“. Tas kratas laikraštis pasmerkė kaip pragarišką rusų 
užmojį: „Lietuvos gente, melsk Dievo, kad išvaduotų rusų paklydusią gentę iš pra- 
žuvimo, nes aiškiai matome, kad rusai yra pragaro pasiuntiniai... Atsibuskite lie- 
tuviai, ir numanykite, kas jums stato žabangas, kame stato ir kaip stato“. 


ŽEMAIČIŲ UBAGAI ŠILUVOS ATLAIDUOSE 


Ubagai buvo antroji „profesionalų“ klasė, aprašyta Šiluvos atlaiduose Juce- 
vičiaus, Tyzenhauzo-Minkevičiaus, Fromo-Gužučio, Žemaitės. Anais laikais jie 
buvo vienas spalvingas tipiškas Lietuvos gyvenimo elementas. Jis darėsi dar spal- 
vingesnis Šiluvoje, nes suplaukdavo iš visos Lietuvos, ypač iš visos Žemaitijos. 
Tarp ubagų buvo tikrų invalidų - aklų, kurčių, nebylių, luošų, žaizdotų, bet dar 
daugiau tokiais apsimetusių. Būti ubagu darėsi profesinis menas, taip pat pavel- 
dimas iš kartos į kartą, kaip ir „škaplierininkų“ amatas. 

Jau savaitė prieš šventę, rašo Jucevičius, visi keliai būdavo pilni pakeleivių 
ir elgetų, skubančių į stebuklingą vietą. Vienus ten traukė pamaldumas arba „jo- 
marko“ interesai, kitus - gausi išmalda. Iškilmių dieną po kelis šimtus elgetų 
susėda ilga eile priešais bažnyčią ir giesmėmis arba prašymais stengiasi sukelti 
sau pagailą. Ten tai jau galime prisižiūrėti visokiausių luošybių, net sukčiavimo 
bei vaidybos; ten galima prisiklausyti daug pataikavimo, keistų epitetų ir dar 
keistesnių retorinių figūrų, kokių nė sapnuoti nesapnavo Aristotelis. Duok tiems 
dykaduoniams, jeigu gali, o jeigu negali, tai eik tyliai, nesakyk jiems nieko, nes 
išplūs tave paskutiniais žodžiais ir purvais apmėtys. 

Žemaičių elgeta - tai ypatinga žmonių padermės atmaina: visada staman- 
trus, raudonas, liūdnas, kai prašo išmaldos, linksmas, kai su draugais šnekas vari- 
nėja. Jo barzda ilga, nukarusi ant nuogos krūtinės, o plaukai pasišiaušę ir visaip 

susivėlę. Jo apdaras sudurstytas iš begalės lopinių (kad labiau sugraudintų žmo- 
nes), ant pečių daugybė didelių ilgų terbų, prikrautų duonos, kurią dažniausiai 
pas žydą į degtinę ar pinigus išmaino. Rankoj turi didelę lazdą, apkaustytą gele- 
žim, kelių sieksnių ilgumo virvę, kurios gale pritaisytas geležies ritulys ar akmuo. 
Ta virvė paprastai būna suvyniota, ir išvyniojama tik tada, kai jos šeimininkui 
reikia apsiginti nuo šunų antpuolio. Kiekvienas gali suprasti, koks baisus prietai- 
sas, vadinamas ubago botagas, stipraus elgetos rankoje. Kai tik jis pasirodo kaime, 
šunys vien pamatę cypdami kaukdami lekia kuo greičiau slėptis į saugią vietą. 
Taip atsirado ir priežodis: pasileido kaip ubago botagas. 

Visiems yra žinomas elgetų, ypač profesionalų, godumas. Jie niekada nepa- 
sitenkina tuo, ką jiems duoda gailestinga geradario ranka. Jie skundžiasi savo 
dalia, vis erza, vis verkia, vis prašo daugiau ir daugiau. Tarpe jų yra daug net 
tokių, kurie iš išmaldų susikrovė kapitalus ir galėtų padoriai be elgetavimo gy- 
venti, bet vis tiek nemeta savo amato. Užtat teisingai lietuvių liaudis godžius 
žmones lygina su „neprikemšama ubago terba“. 

Tos ubagų terbos kartais pasitarnaudavo knygnešybai arba rankraščiams per- 
vežti į Prūsuose spausdinamus laikraščius bei knygas. Ubage apsimetusi Aniutė Jan- 
kūnaitė iš Skapiškio buvo viena uoliausių vysk. Valančiaus „paštininkių“, nešiojusi 
rankraščius per sieną ir atspausdintus pristatinėjusi vyskupui (Aleksandrynas, II, 94). 


NAUJAS KLEBONO PRANO VERCINSKIO 
RŪPESTIS ŠILUVOS ARCHYVU 


Antrasis iš paprastųjų Šiluvos klebonų kan. Jestrembskis dėl amžiaus pats 
pasitraukė iš pareigų ir gavo prisiglausti Raseiniuose kaip mansionarijus. Čia jis 
randamas įrašytas jau 1900 m., 0 1901 m. dar minimas kaip Šiluvos klebonas; jis 
mirė Raseiniuose 1905 m. rugsėjo 22 d., sulaukęs 80 m. amžiaus ir 56 m. kunigys- 
tės. Šiluvoje jis, kaip ir Daugėla, išbuvo apie 14 metų. Per tuos metus keitėsi jo 
vikarai ir altaristai. Vietoj Čerkeliūno 1891 m. antruoju vikaru buvo paskirtas naujai 
įšventintas kunigas Vladas Slabokas (24 metų). Tais metais, rugpjūčio 31 d., mirė 
altaristas Juozas Gedminas ir vietoj jo buvo paskirtas 64 m. Kajetonas Jankevi- 
čius. Trečiuoju altaristu po metų (1892) atsikėlė Gasparas Peleckas (47 metų). 
Ilgametis altaristas Viskantas mirė 1897 m. gegužės 9 d., sulaukęs 88 m. amžiaus 
ir 64 m. kunigystės. Po poros metų atsirado buvęs Šiluvos vikaras Aleksandras 

Vrubliauskis. Jis buvo silpnos sveikatos, tat jaunu altaristu tepabuvo dvejus me- 
tus ir mirė 1899 m. gruodžio 1 d., turėdamas 47 m. amžiaus ir 20 m. kunigystės. 
Taigi Šiluvoje kurį laiką vėl dirbo 5 kunigai. 

Kan. Jestremskiui pasitraukus, nauju klebonu 1901 m. buvo paskirtas Pranas 
Vercinskas, gimęs 1849 m., kaip ir altaristas Paleckis kunigu įšventintas 1874 m. 
Ta proga vikaras Slabokas buvo pakeistas naujai įšventintu kunigu Pauliumi Pai- 
kiuku. Slabokas sulaukė Lietuvos nepriklausomybės ir mirė 1934 m. birželio 20 d., 
būdamas Grinkiškio klebonas. 

Naujasis vikaras Paikiukas, vėliau ilgametis Lyduokių klebonas, po to Žemait- 
kiemio klebonas bei Ukmergės dekanas, pakeltas garbės kanauninku, Šiluvoje bu- 
votik dvejus metus. Naujasis klebonas Vercinskis turėjo įsišventinti su vienu vika- 
ruir dviem altaristais. Jis pats - klebonas taip pat pabuvo neilgai, vos trejus metus. 
Ką jis padarė per tokį trumpą laiką, nėra žinių, bet žinoma, kad ėmėsi tvarkyti ir 
apsaugoti Šiluvos archyvą, kuris, pasak seno archyvisto Veblaičio, yra „vietos pra- 
eities šaltinis, bylojąs ne vien apie tos (Šiluvos) bažnyčios praeitį, bet ir apie parti- 
kuliarinį veiksnį, kuriuo jos praeitis įeina į bendrąją Lietuvos Bažnyčios ir mūsų 
Tėvynės istoriją. Deja, mūsų bažnyčių klebonai toli gražu ne visada rūpinosi baž- 
nyčių archyvus taip išlaikyti, kad jie nesunyktų ar nebūtų sunaikinti“. 

Klebonas Vercinskas, kaip rašoma 1903 m. bažnyčios inventoriuje, 1901 m. ra- 
dęs Šiluvos archyvą „nerūpestingai užmestą bažnyčios požemyje tokioj liūdnoj būk- 
lėj, kad dauguma raštų, juos bedžiovinant ir bevėdinant, subyrėjo į pilkai rusvus 
pelenus. Palyginti menkos jo (archyvo) liekanos, pora metų jas klebonijoj džiovi- 
nus, buvo perneštos į sandėlį, apšviečiamą dviejų didelių iš pietų pusės langų, vasa- 
rą atidaromų. Išlikę dokumentai buvo apvynioti kartoniniais apdarais ir perrišti; 
rankraštinės knygos - libri processuum, protokolų teisininkų bylų ir kitokios - bu- 
vo naujai sutvarkytos. Visa tai kainavo per 20 rublių. Dabar reikėtų ir būtų pagei- 
daujama išgelbėtus raštus tinkamai surūšiuoti, sunumeruoti ir padaryti sąrašą“. 

Kokią medžiagą išgelbėjo klebonas Vercinskas, galima spręsti iš Šiluvos baž- 
nyčios 1930 m. inventoriaus: tai dviejų lapų pergamentas, kuriame surašyta baž- 
nyčios steigimo, praradimo ir grąžinimo istorija (žr. dokumentų priedą), įvairūs 
XVIII a. rankraštiniai foliantai - procesų bei įvairių teisminių bylų knygos; atski- 
ri dokumentų ryšulėliai iš XVIII ir XIX a; Šiluvos bažnyčios metrikų knygos - 
gimimo ir jungtuvių nuo 1622 m., o mirimo nuo 1748 m. 

Dalis Šiluvos archyvo yra Kauno kurijos archyve, perimtame iš Žemaičių vys- 
kupijos bažnyčių dokumentų. Tų dokumentų sąrašų knygoje, sudarytoje XVIII a. 

(knygos Nr. 73), 250-276 lapuose surašyta 216 atskirų Šiluvos bažnyčios doku- 
mentu, kurie laikomi surišti į 20 ryšulėlių. Dokumentų datos prasideda 1591 ir 
baigiasi 1760 m. 

Nežinia kur bus patekęs ir ar išlikęs stebuklingojo Marijos paveikslo vaini- 
kavimo archyvas su „įdomiais aktais“. Šie aktai, Mykolo Galinskio teigimu, neži- 
nia kodėl buvę namų archyve Pašakarnio dvare, priklausančiame Puttkameriams, 
vėliau Zaleckiams. 

Iš muziejinio bažnyčios inventoriaus paminėtinos šios senienos: geležinė 
skrynia, iškasta su bažnytiniais daiktais pačioje XVII a. pradžioje, laikoma Šilu- 
vos koplyčioje; skrynioje rastas auksu siuvinėtas arnotas ir stula iš pirminės baž- 
nyčios; vysk. A. Sapiegos funduotas kryžius su pieštu Nukryžiuotuoju, kitados 
peršautas kalvinų ir katalikų kovų metų; infulatų insignijos, Bukotos Anglijoje 
užsakyta marmurinė statula su originaliu altoriumi iš S. Giedraičio statytos kop- 
lyčios; įvairios mišių taurės, monstrancijos iš Sviekausko bei Skirmanto laikų. 
Visi šie dalykai, išskyrus skrynią, laikomi specialioje uždaroje, vadinamoje „skar- 
bu“ koplyčioje pačioje bažnyčioje. 

Minėta archyvinė medžiaga Šiluvoje ir Kauno kurijos archyve, pasak archy- 
varo Veblaičio, „yra labai svarbus šaltinis lituanistiniams mokslams: pavardžių, 
vietovardžių, kalbos, istorijos ir kitiems“. Ta medžiaga tik maža dalimi naudojosi 
rašydami apie Šiluvą Jucevičius, Valančius, Bučynskis, Čerkeliūnas, Jurgaitis ir kiek 
daugiau Veblaitis, Klebono Vercinskio pastangos, išsaugant bent dalį Šiluvos ar- 
chyvo, buvo tikrai reikšmingos, Apie jį patį, gaila, nieko daugiau negalime pasaky- 
ti. 1903 m. jį pakeitė naujas klebonas Marcijonas Jurgaitis, gimęs 1855 m., kunigu 
įšventintas 1881 m. Jurgaitis atnešė naują dvasią ir pradėjo vykdyti naujus planus. 


PAVĖLUOTAS KAZOKŲ ŽYGIS MALŠINTI ŠILUVĄ 


Marijonas Jurgaitis atvyko iš Kauno, kur daug metų buvo kunigų seminarijos 
dvasios tėvu. Jis buvo dvasingas ir šviesus kunigas, mėgiamas vysk. Mečislovo Pa- 
liulionio ir vertinamas jo įpėdinio vysk. Kasparo Felicijono Cirtauto. Jurgaitis buvo 
veiklus sąmoningas žemaitis, vienas iš „Žemaičių ir Lietuvos Apžvalgos“ (1890-1896) 
bendradarbių, atpažįstamas iš slapyvardžių bei inicialų: Z, J, M-s, P-s, M. P-is, Dėdė 
(?), Jūrininkas, Maksas, Palangiškis, Pipiras. Atvykęs Šiluvon, jis rado naują vikarą 
Juozą Balčiūną, gimusį 1867 m. ir kunigu įšventintą 1890 m., taip pat susipratusį ir 

veiklų lietuvį. Buvo ir trys altaristai: jau minėti G. Paleckis bei K. Jankevičius ir 
trečias, 1902 m. atsiųstas kartu su vikaru, Adomas Gerasimavičius, gimęs 1874 m. 
ir kunigu tapęs 1899 m. Su šiais keturiais kunigais jis atšventė pirmąsias Šilines, 
apie kurias B. Liausas rašo: „Per aštuonias dienas Šiluvoje, Marijos Gimimo atlai- 
duose, 1903 metais išdalyta per 50 000 komunikantų. Apie 30 kunigų kasdien klausė 
išpažinčių ir didelėm pastangom vos pajėgė patenkinti žmonių reikalus“. 

Kitų metų atlaidai virto maldininkų muštynėmis su rusais, o jas sukėlė vienas 
įvykis, Aikštėje prieš bažnyčią visada buvo didelis triukšmas, kurį keldavo iš svetur 
atvykę, daugiausia rusai - cirkininkai, karuselininkai, kortų lošėjai ir būrėjai, „fa- 
kyrai“. Dėl to buvo trukdomos pamaldos bažnyčioje, pamokslai bei išpažintys šven- 
toriuje, Su tais „fakyrais“ ir įvyko šiurpus nesusipratimas. Jie pasistatė būdą ir jos 
viduje rodė žmonėms neįtikėtinus „stebuklus“. Ties ta būda vis stoviniavo būriai 
žmonių, nes vieni, išėję, pasakodavo ką matė, kiti laukdavo eilės įeiti. Įėjimas buvo 
brangus - pusė rublio, tat kai kurie smalsuoliai bandė žiūrėti veltui - per plyšius. 
Taip vienas vyrukas (kitų žiniomis berniukas), radęs lentoje šakos skylutę, prikišęs 
akį, žiūrėjo, kas darosi būdos viduje. Fokusininkai tai pastebėjo ir aštriu smaigaliu 
dūrė į akį. Jaunuolis suriko nesavu balsu, Akis buvo sužalota ir žmonės, tai pamatę, 
įsiuto. „Vyrai, ar tai šitaip tie, rupūžės, akis mums badys! Duokim jiems!“ - kažkas 
riktelėjo. Būda bematant buvo sudaužyta - neliko nė pamatų. Fokusininkai mėgi- 
no pasprukti, bet veltui - buvo parblokšti ant žemės. Kilusio triukšmo atskubėjo 
malšinti policija, vadovaujama Raseinių pristavo (policijos viršininko). Bet įsiutę 
vyrai nesidavė sustabdomi. Minioje pasigirdo šūksnis: „Mušti policiją!“ ir vyrai sa- 
vo turimus šaltus ginklus atgręžė prieš naują „priešą“. Policija ėmė trauktis, bėgio- 
ti, o vyrai gaudyti. Policininkai išsislapstė daržuose, o storulis Raseinių pristavas 
bandė pasislėpti netoli esančiame dviejų aukštų name, kur gyveno Šiluvos polici- 
jos viršininkas ir buvo jo raštinė. Vis dėlto kai kuriems policininkams pavyko pa- 
sprukti iš miestelio ir pranešti Raseinių ispravnikui (apskrities viršininkui), o šis 
tuoj perdavė žinią Kauno gubernatoriui, kuris telegrafu iškvietė kazokus, stovėju- 
sius Varniuose. Kazokai, pasiėmę savo ietis, per Žemaitijos laukus ir miškus pasi- 
leido Šiluvos link. Žmonės pakeliais stebėjosi, nežinodami, ką tai reiškia: ar prasi- 
dėjo karas, ar rusai jau bėga iš Lietuvos. Tais metais iš tikro buvo prasidėjęs rusų 
karas su japonais, tat vieni laukė kokių nors netikėtumų, kiti rengėsi socialistinei 
revoliucijai. Kaip vienas toks revoliucionierius Šiluvoje minimas valstietis Karabi- 
nas. Kazokai netrukus atvyko į Šiluvą, bet „revoliucionierių“ neberado. Pasklidus 
gandui apie kazokų iškvietimą, žmonės tuoj išsivažinėjo kas sau. Bet tuo reikalas 

nesibaigė. Rusai tardė žmones ir kunigus. Klebonas gavo žinių, kad rusai planuoja 
nusavinti šią aikštę ir pastatyti čia savo cerkvelę. Klebonas Jurgaitis skubėjo veikti. 
Kadangi aikštė priklausė privačiam asmeniui, jis tuoj ją nupirko ir aptvėrė tvorą; 
pradėjo sodinti medelius ir, iš Petrapilio parsivežęs „špižinę“ Dievo Motinos statu- 
lą, ją pastatė aikštės centre. Vietinė rusų policija surašė kaltinimą, kad klebonas, 
viešoje aikštėje pastatęs stebuklingąją Dievo Motiną. Jis turėjo aiškintis Raseinių 
pristavui, kad pastatęs statulą ne viešoje aikštėje, o savo sodelyje ir ne „stebuklin- 
gąją“, o paprastą statulą, užsakytą Novicko liejykloje Petrapilyje. Rusai buvo pri- 
versti nusiraminti, juoba kad 1904 m. aštrinti santykius darėsi neatsargu. 

Šiuo žygiu klebonas pašalino ne tik rusų įsibrovimo pavojų, bet ir „visą tą 
muginį triukšmą čia pat, prie bažnyčios, labai nepritikusį ir nesiderinusį su var- 
gonų grojimu ir šventų giesmių balsu“. Komediantai su žvėrimis bei muzika ir 
šūkaujantys vertelgos kitąmet turėjo persikelti į turgavietę bei miestelio pakraš- 
čius. Tačiau ir kitais metais per atlaidus neišvengta nesusipratimų su rusais. 


KAIP JURGAITIS PAŠALINO URIADNIKĄ 
RUMIANCEVĄ 


Nupirkęs aikštę prieš bažnyčią klebonas Jurgaitis viename pakraštyje iškasė 
šulinį, kad maldininkai turėtų iš kur atsigerti. Šiluvos miestelyje visada trūkdavo 
vandens, ypač maldininkams. Šulinys pasirodė labai geras, o suvažiavę maldinin- 
kai puolė juo naudotis. Tai pastebėjęs Šiluvos policijos viršininkas Rumiancevas, 
sugalvojo parodyti savo valdžią. Jis buvo naujai atkeltas iš Tytuvėnų, kur savo uo- 
lumu buvo gerokai įsipykęs žmonėms. Tytuvėnai buvo tik Šiluvos seniūnija, tad 
Rumiancevas jautėsi savo vyresnybės įvertintas bei paaukštintas, už tai juo labiau 
stengėsi rodyti savo uolumą naujoje vietoje. Tą šulinį savo policininkams jis liepė 
uždaryti ir net užrakinti. Prie šulinio buvo eilės laukiančiųjų atsigerti, bet jiems 
buvo paaiškinta, kad šulinys uždaromas dėl atsargos, jei kiltų gaisras, kad būtų kuo 
gesinti. Apie šį policijos žygį tuoj buvo pranešta klebonui. Šis policijos savavaliavi- 
mą palaikė sąmoningu noru kliudyti maldininkams, dėl to gerokai pyktelėjo, bet 
liepė pranešti žmonėms, kad jie nusiramintų ir nekeltų triukšmo. Šulinys, girdi, 
būsiąs greitai vėl atidarytas. Atvykusieji nelabai norėjo tikėti klebono pažadu. Tuo 
tarpu klebonas Jurgaitis nuėjo į savo darbo kambarį ir parašė rusų kalba tokią te- 
legramą: „Skubu. Jo Ekscelencijai ponui Gubernatoriui. Kaunas. Šiluvos uriadnikas 

Rumiancevas uždarė parapijai priklausantį šulinį, esantį darželyje su Dievo Moti- 
nos statula, palikdamas susirinkusius į dabar vykstančias aštuonių dienų Dievo 
Gimdytojos gimimo atlaidus dideles žmonių minias be geriamo vandens, Šulinio 
paskirtis aprūpinti kaip tik maldininkus geriamuoju vandeniu. Pasipiktinę uriad- 
niko elgesiu, žmonės labai jaudinasi. Norėdamas išvengti galimų komplikacijų ir 
negeistinų pasekmių, prašau Jūsų Ekscelenciją skubiai atstatyti uriadniko pažeistą 
tvarką. - Šiluvos klebonas kun. Jurgaitis“. 

Pašaukęs tarną, klebonas įdavė jam voką su prirašytu lapu, įspėdamas, kad 
tai labai svarbi ir skubi telegrama. Davęs pinigų, liepė paimti arklį ir kiek galima 
greičiau pristatyti telegramą į Raseinių pašto bei telegrafo įstaigą. Netrukus kita 
telegrama iš Kauno buvo perduota Raseinių apskrities viršininkui: 

„Skubu. Ispravnikui. Nuorašas Šiluvos klebonui Jurgaičiui. Raseiniai. Tuo- 
jau pašalinti Šiluvos uriadniką Rumiancevą ir atstatyti jo pažeistą tvarką Šiluvo- 
je. Apie pasekmes man pranešti kuo skubiau, Pagrindas - Šiluvos klebono teleg- 
rama, Gubernatoriaus vardu vicegubernatorius Kozlovas“. 

Šiluvos policijos viršininkui buvo perskaityta gubernatoriaus telegrama ir 
čia pat paskelbtas jo pažeminimas, paskyrimas dirbti paprastu policininku ir per- 
kėlimas į Raseinių nuovadą. Raseiniškiai „viršininkai“ abu aplankė kleboną, atsi- 
prašė dėl įvykusio nesusipratimo, padėkojo, kad ėmėsi tokių „skubių priemo- 
nių“ miniai nuraminti ir pranešė, kad šulinys vėl atidarytas, o Rumiancevas jau 
nebe viršininkas Šiluvoje. Be kita ko, klebonui buvo leista suprasti, kad Rumian- 
cevo išsišokimą buvę galima sutvarkyti ir per Raseinių viršininkus. Klebonas bu- 
vo diplomatas, dėl to sąmoningai kreipėsi ne į Raseinius, o tiesiai į Kauną, Dėl šio 
„žygio“ klebonas tapo tikru dienos herojumi. Žmonės nuolat kalbėjo apie tai, 
kaip klebonas sudorojo uriadniką. Sako, net žydai atsiuntė delegaciją padėkoti 
klebonui, kad jis sutvarkė „tą bjaurybę“, kuri ir jiems nedavė ramybės. 


PROTESTANTIZMAS ATSIGAUNA XIX A. 


Žemaičiuose ir kitose Lietuvos vietose protestantų bendruomenės ėmė atsi- 
gauti. Tai rodo, kaip matysime, naujų bažnyčių statybos. Minėtini du veiksniai, 
padvelkę palankumu protestantams. Vienas, ekonominės krizės metu Žemaičiuo- 
se nemažai dvarų supirko Kuršo vokiečiai liuteronai. Apie tai jau 1840 m. buvo 
rašoma: „Ir šiandien ponai Kuršo vokiečiai išperka dvarus Lietuvoje; Kuršo ponai į 


360 


išpirktus dvarus siuntė savo tikėjimo prižiūrėtojus ir daugiau globojo rastuosius 
apylinkėse protestantus lietuvius. Antras veiksnys buvo pačių rusų padidėjęs per- 
sekiojimas katalikų ir globojimas vis kitų. Rusų administracijoje buvo nemažai Kuršo 
vokiečių, o katalikai jokios atsakingesnės vietos negalėjo gauti. 


Protestantų pastatytos bažnyčios: 

1821 m.- Skuode; 1831 m. - Kretingoje (dabartinė pastatyta 1899 m.); 1841 m. - 
Marijampolėje; 1844 m. - Tauragėje; 1845 - Naumiestyje; 1847 m. - Prienuose; 
1851 m. - Šiauliuose; 1864 m. - Vištytyje; 1867 m. - Švėkšnoje; 1868 m. - Vilkaviškyje; 
1870 m. - Garliavoje; 1875 m. - Raseiniuose; 1877 m. - Šakiuose; 1878 m. - Virbalyje; 
1885 m. - Batakiuose; 1892 m. - Jurbarke; 1914 m. - Sudervėje; 1926 m. - Pilviškiuose, 

PRIEDAI. Dokumentų vertimai 


ŠILUVOS BAŽNYČIOS STEIGIMO AKTAS 


Petro Simono Gedgaudo, 1457 m. 


Akto Litterae Fundationis Ecclesiae Szydloviensis Miraculosae Beatissimae Virginis Mariae nuo- 
rašas yra iš: Babinovskio kodeksas, Varniai, 1619, fol. 178r, 178v, 179r; vertė kun. P. Veblaitis, 
vertimas lygintas su to paties kodekso nuorašu 1774 m., buvusiu prel. Kazimiero Šaulio žinio- 
je, žr. Veblaitis P., „Šiluvos bažnyčia ir jos infulatai“, Draugija, Kaunas, 1940, p. 4-6. Veblaičio 
vertimas lygintas su Bučynskio nurašytu fundacijos akto tekstu iš Žemaičių žemės XVII a. 
teismo knygų, žr. Historyczne opisanie košciola Szydlowskiego na Žmudžzi, 1859, p. 45-47. 


Viešpaties vardan. Amen. Visų įvykių atminimas dingsta ir nepasiekia žmo- 
giškosios amžinybės, jei nėra pasirūpinta sutvirtinti raštais ir antspaudais. Todėl 
aš, PETRAS GEDGAUDAS, Geišių tėvinis, norėdamas, kol dar esu gyvas, padaryti 
gerų darbų, kad kartais pamotė mirtis staigiu smūgiu manęs nepakirstų, ir trokš- 
damas savo ir savo teisėtos žmonos sielų išganymui padėti, [be to] norėdamas, 
kol esu gyvas, mano pirmtakų [paliktų] gėrybių pagalba palengvinti sielą nuo to, 
kas ją slegia, būdamas sveikas, pajėgaus proto, nepriverstas, neįtaigotas, nei kie- 
no nors pikto vyliaus apgautas, o tik savo geros valios laisvu apsisprendimu ir 
mano bičiulių sutikimu, steigiu Šile, arba Būdoje, bažnyčią Švč. Marijos Gimimo, 
šv. Petro, šv. Baltramiejaus ir šventųjų patronų garbei. Kad tos bažnyčios katali- 
kas rektorius, kuris jai tarnaus ir ją valdys, būtų aprūpintas pragyvenimu ir dra- 
bužiu, užrašau ir užrašydamas amžinai perleidžiu bei dovanoju tam, kuris pir- 
mas, antras, trečias ir t. t. ten gyvens, pirmiausia - dirvą prie bažnyčios ir kitą 
žemę nuo kelio ligi kūdros, dar kitą žemę - visą ligi upės, kiek tik jos yra su van- 
denimis, krūmais, kalneliais pagal jų ribas; be to, perleidžiu dešimtį kaimiečių, 
kurie vadinasi Mingalas, Brolutis, Apeika, Piktošius, Kivinas, Marelis, Studiviltas, 
Petrošius, Šudintas (Šedaitis) ir Vaizgintas su jų įpėdiniais, kilnojamu ir nekilno- 
jamu turtu ir teisėtai jiems priklausančiomis žemėmis. Perleidžiu ir dovanoju 
tris dešimtines iš mano dvarų - vieną iš Šilo, arba Būdos, antrą iš Girios ir trečią 
iš Pašakarnio, neišskiriant jokio javo grūdo, tik išskiriant avižas, be to, kasmet 


363 


paprasto audimo audeklo septynias uolektis milinėms, kasmet amžinai avių kai- 
linius arba šiūbą žiemai; druskai pirkti skiriu amžinai dvi kapas grašių kasmet. 

Kai jau aš ir mano teisėta žmona būsime mirę, tai tas, kuris bus Šilo, arba 
Būdos, paveldėtų turtų įpėdinis, visada nepasileidusiai atlikinės bažnyčiai prie- 
voles įpareigotas sąžinės, nedarydamas kliūčių, bet atiduodamas tos bažnyčios 
rektorius pilnai visas čia nurodytas pajamas, kad pagal kitų katalikų paprotį baž- 
nyčios rektorius visa tai valdytų, turėtų ir savo reikalams naudotų, kaip jam at- 
rodys reikalinga. 

Visam tam, kas čia pasakyta patvirtinti dalyvavo liudininkai: gerbiamas Rasei- 
nių klebonas ponas Jokūbas, Siesiškių klebonas ponas Mikalojus, Betygalos klebonas 
Paulius ir didikai - Žemaičių seniūno maršalka Minelga, koliatorius Gedgaudo brolis 
Minelga, kitas brolis Mykolas, Mykolo sūnus Kybartas ir daug kitų patikimųjų. 

Aktas sudarytas ir rašytas Būdoje, arba Šile, 1457 metais, sekmadienį po šv. 
Lemberto. Prie viso to prikabinu savo antspaudą. 


ŠILUVOS TURTO PERDAVIMAS KALVINAMS 


Sofijos Vnučkienės užrašų aktai, 1592 m. 


1. Pagrindinis užrašas surašytas atskirai lenkų ir gudų kalbomis 1592 m. sausio 4 d. ir 
pristatytas Žemaičių žemės teismui sausio 9 d. Gudiškame tekste mažiau motyvuojamas 
prieškatalikiškasis Šiluvos atpirkimo tekstas, taip pat neminimi šeši parinktieji globėjai - 
prižiūrėtojai, plg. ODVA, III, 1904, Nr. 11 ir 16. Čia pateikiamas vertimas iš lenkiškojo 
teksto: MRefPL, ser. I, sąs. I, Wilno, 1925, p. 138-146. 


2. Papildomas užrašas parengtas 1592 m. sausio 7 d., pristatytas Žemaičių žemės teismui 
sausio 9 d., plg. ODVA, III, Nr. 12. Šis tekstas lenkų kalba išspausdintas: MRefPL, p. 147- 
149, Verčiant abu tekstus talkino kun. dr. K. Reklaitis. 


1. PAGRINDINIS UŽRAŠAS MOKYKLAI IR PRIEGLAUDAI 


Aš Sofija Šimanaitė Mitkevičiūtė-Pašušvinskaitė, jo karališkosios malony- 
bės maršalkos, Rietavo tijūno Morkaus Vnučkos |...] likusi žmona visiems ir kiek- 
vienam atskirai, kuriems tai svarbu žinoti, skelbiu ir pareiškiu šiuo savo laisva- 
noriu raštu, užrašu bei fundacija, kad būdama fiziškai ir protiškai visai sveika 
[...], tikėdama Dievą Tėvą, Sūnų ir Šv. Dvasią, Dievą Trejybėje vieną, ir tą tikėji- 
mą išpažindama [...], buvau pažadinta nuolatos trokšti, kad jo garbė vis augtų Jo 

bažnyčioje, dėl to labai atsidėjusi rūpinausi, kad šią vietą (kuri prieš keletą de- 
šimčių metų buvo išvalyta nuo romėniškosios stabmeldybės ir papuošta) galė- 
čiau nupirkti (užbėgdama už akių, kad ji negrįžtų į pirmykštę padėtį, kuo ypač 
rūpinosi Dievo priešai) ir galėčiau atiduoti Dievo garbei bei reikalams tų krikš- 
čionių, kurie išpažįsta tikrąjį tikėjimą [...]. 

Taigi atiduodu, dovanoju, perleidžiu nuosavybėn, funduotu ir amžiams užra- 
šau savo turtą, esantį Žemaičių žemėje, Raseinių valsčiuje, vadinamą Šiluva, su dva- 
ru, miestu ir Pašakarnio polivarku, priklausančiu Šiluvos nuosavybei, su bažnyčia ir 
bažnytiniais pastatais, su visa žeme ir pavaldiniais - (žodžiu, visa), kas skirta auklėti 
Dievo žodžio tarnams. Tą turtą aš pirkau iš didžiai gerbiamo pono Merkelio Zavišos, 
Andriaus sūnaus, ir jo žmonos ponios Daratos Samboreckos už tam tikrą pinigų 
sumą, už 9000 lenkiškų auksinų [...]. (Be to) prijungiu prie Šiluvos Pašakarnio pali- 
varko turtus pavaldinio Jašos Narušaičio, gyvenančio tame pačiame Raseinių vals- 
čiuje, prie Žydrės upelio, kuriuos nupirkau iš pono Stasio ir pono Jeronimo Stanke- 
vičiaus Bilevičių už tam tikrą pinigų sumą, už 100 kapų skaitant lietuviškais pinigais 
|...]. Visą tą turtą vardan Jo švento vardo šitaip paskirstau. Pirmiausia bažnyčią, 
arba maldos namus, su visu aprūpinimu skiriu gyventi ir auklėti Dievo žodžio tar- 
nams, nes iš seniau taip buvo paskirta tos vietos savininkų. Dabar toji valdžia pasto- 
via teise iš jų teko man ir aš jos atsisakau, bet neperleidžiu pastoviam laikui niekam 
iš savo artimųjų bei giminių, o atiduodu tik mano Viešpačiui Dievui, kad jis globotų, 
tvarkytų, rūpintųsi L..] ir siųstų, kaip visam pasauliui, taip ir šiai vietai vertus savo 
šventojo žodžio mokytojus, kad jie ieškotų ne savo naudos, o šventos garbės ir šlo- 
vės, dirbtų jo vynuogyne pagarbiai, tyliai, nieko nepridėdami ir neatimdami iš to, 
kas yra šventas Jo žodyje, paliktame mums pranašų ir apaštalų. 

Tam tikslui šis Šiluvos „zboras“ jau iš seno buvo įkurtas, ir aš šiuo raštu to 
paties siekiu, kad jis (zboras) ilgiems laikams tvirtai ir nepajudinamai laikytųsi ir 
nenukryptų nei į dešinę, nei į kairę nuo to tikėjimo, kuris išreikštas šioje mano 
fundacijoje [-..]. Taip pat nustatau ir patvarkau būsimiems laikams, kad prie to evan- 
gelikų „zboro“ Šiluvoje būtų mokykla, kurioje turi būti bakalauras arba mokyto- 
jas, žmogus geras, dievobaimingas, gerai išsilavinęs ir išmanantis laisvus mokslus. 
Kiekvienais metais jam turi būti mokama po 100 lenkiškų auksinų ir duodamas 
čiam, kuris mokytų rusiško rašto, tai yra Dijokui, 30 auksinų ir tinkamas išlaikymas. 
Be to, prie bakalaurų turi būti priimti neturtingų šlėktų luomo vaikeliai, kurių tė- 
vai savo lėšomis neįstengtų leisti į mokslą, tik būtų iš (evangelikų) tikybos namų 

arba ir iš pamokslininkų vaikų. Tų vaikelių turi būti ketvertas; tiek drabužius, tiek 
ir valgį arba išlaikymą jiems turi duoti valdininkas, padorų ir atitinkamą jų luomui, 
iš Činšų, iš klojimų ir iš daržininko. O bakalaurai, kaip sau pasirinks: arba valgį 
dvare, arba imti grūdais ir kitais maisto reikmenimis - tai palieka jų valiai. 

O šitie vaikeliai, kadangi bus Bažnyčios auklėjami arba bus jos auklėtiniai, 
todėl kai užaugs, turės būti arba pamokslininkai, arba mokyklų mokytojai, arba 
taip pat kuo nors patarnauti Dievo susirinkimui (Bažnyčiai) ir Šiluvoje, arba taip 
pat kur ir kam Viešpats Dievas juos teiksis paskirti. O bakalaurai, būdami mo- 
kykloje prie tos Šiluvos bažnyčios, turi ir privalės visus vaikelius, kiek tik jų Vieš- 
pats Dievas parūpins, mokyti dovanai, neimdami iš nieko jokio mokesčio, nes 
mano užmokestis yra jiems anksčiau paskirtas, juo turės tenkintis. 

Jie turi būti tikri evangelikai ir geri krikščionys, neturi skelbti skirtingų tiky- 
bų arba nukrypimų, sektų, atskalų ir ginčų arba daryti ką papiktinama; taigi, jeigu 
kuris iš jų pasirodytų toks, - saugok to Viešpatie Dieve, - neturi būti pakenčiamas, 
bet tuojau, kaip parkuota avis, turi būti atskirtas nuo sveikųjų ir išmestas šalin, nes 
patys mokytojai tiek suaugusiems bažnyčioje, tiek jaunuoliams ir vaikams mokyk- 
loje - visiems klausantiesiems turi būti visokio dievobaimingumo ir pamaldumo 
geras pavyzdys. O vaikeliai turi būti priimami į mokyklą mokytis, nors jų tėvai ir 
nebūtų evangelikai, kad tik nešmeižtų Viešpaties Dievo, Ir tie bakalaurai privalės 
šventomis dienomis su visais vaikais eiti į bažnyčią, garsiai garbinti Viešpatį Dievą, 
garsinti jo šventą vardą; neturi to pamiršti ir šiokiomis dienomis |... 

Prie to Viešpaties Kristaus „zboro“ noriu turėti ir nustatau išmaldą špitolei 
(prieglaudai) keturiems žmonėms, tai yra dviem vyrams ir dviems baltagalvėms. 
Jiems kasmet turi būti duodama drabužiams po 1 kapą lietuviškų pinigų ir kiek- 
vienam atskirai valgiui po dvi statines rugių, po vieną statinę degtinės (miežių 
salyklos) ir po pusę papjautos kiaulės mėsos. 

Šiluvos dvaro valdininkui (prievaizdui) Jonui Vilkickiui turi būti mokama kas- 
met po 40 auksinų ligi gyvos galvos, jeigu neatsisakys to tikėjimo, kurį išreiškiau 
šioje fundacijoje, ir ištikimai atliks šias pareigas. Jei tų abiejų dalykų neįvykdys, 
tada bus galima jo neapkęsti ir jam nemokėti, bet atlyginti paskyrus jo vietoj kitą 
pagal atskirą sutartį ar net tą, kurią Čia aprašau. Nes nei pamokslininkas, nei baka- 
lauras, nei prievaizdas negali būti kitokio tikėjimo, kaip tik krikščioniško evange- 
liško, kuris 1570 m. viešai paskelbtas (atspausdintas) Sandomiro išpažinime |... 

Kad šie mano potvarkiai galiotų ir kad visi žmonės žinotų, kieno priežiūroj šie 
turtai turi būti, nustatau, pavedu, duodu galią ir prieš Visagalį Viešpatį Dievą įparei- 

goju šiuos žmones, išbandytus krikščioniškame evangeliškame tikėjime, (būtent): 
jo malonybę poną Žemaičių seniūno sūnų Vaitiekų Bilevičių, karališkąjį maršalką 
bei Šiluvos tijūną; poną Sebastijoną Kęstartą, Sebastijono sūnų, karališkąjį Arioga- 
los tijūną bei Žemaičių žemės karvedį; poną Vaitiekų Radziminskį, Žemaičių žemės 
pakamarį; poną Stasį Pukštą Klausgielovičių, Volkovisko vėliavininką bei Žemaičių 
paseniūnį; poną Mikalojų Burbą, Žemaičių žemės teismų raštininką; poną Mikalojų 
Kęstartą, Sebastijono sūnų, Žemaičių miesto teisėją. Jeigu kurį iš šių šešių Viešpats 
Dievas pašauks į savo garbę, tada kiti susirinkę mieste turi išrinkti (dar) vieną, kad 
visuomet būtų šeši prižiūrėtojai - to švento reikalo ir mano patvarkymo globėjai. Jų 
įpėdiniai dėl to, kad jie giminės, tvarkant šį reikalą jokios teisės neturi, tik tas, kas 
bus išrinktas [...]. O jeigu šie tvarkytojai, mano paskirti ir aprašyti neatsižvelgdami į 
Dievą ir savo sąžinę, apsileistų ir nevykdytų, kas mano funduota, tada prašau, mal- 
dauju, galią ir sąžinę įpareigoju bet kokios padėties žmogaus, kad tik jis būtų to 
paties krikščioniško evangeliško tikėjimo, kuri aprašiau ir išpažinau. Tegu jis bet 
kuriuo būdu ir teise perima vykdymą, net jeigu neturėdamas šios fundacijos origi- 
nalo, o naudodamas tik nuorašą, viską gerai tvarko, kaip mano nustatyta [...]. 

Dėl to Dievo vardu prašau ir raginu rūpestingai žiūrėti, kad toje vietoje, kurią 
aš atidaviau Dievo garbei, nebūtų skelbiama stabmeldybė, blasfemija (Dievo įžeidi- 
mas žodžiu), bet koks nepadorumas, kyląs iš godumo. Nes kaip Viešpats Kristus, 
kaip Bažnyčia su stabais, tikintysis su netikinčiuoju neturi nieko bendra, taip ir šis 
tikrasis krikščioniškasis tikėjimas, kuriuo Viešpats Dievas teikėsi mane apšviesti, 
nieko bendra negali turėti su žmonių išgalvotomis taisyklėmis. Taigi, kad visa Ro- 
mos sektos dvasininkija, taip pat to pamaldumo pasauliečiai, prisidengę dvasiškąja 
valdžia, nesisavintų (čia) sau galios ir viršenybės; tokiems aš jokios valdžios, galios, 
priežiūros ir globos šiame potvarkiu neduodu ir neleidžiu niekada [turėti] bet ko- 
kio įėjimo į šį Šiluvos dvarą. Panašiai arijonams, ebonitams, samosatiečiams ir ki- 
tiems bei visiems netikėliams Dievu ir visiems išsiginantiems dievybės, Dievo Sū- 
naus prieš amžius esančio, ir kitoms visokioms bei įvairioms netikinčiųjų sektoms, 
net ir saksų pamaldumo sekėjams, - jiems neleidžiu turėti jokios teisės. Šis viršinin- 
kavimas (priklauso) tikriems krikščionims evangelikams (pagal Sandomiro išpaži- 
nimą arba šveicarišką „zborų“ santarą). Tik jiems palikau valdymą, galią, priežiū- 
rą, globą ir gynybą ir amžiams atidaviau iš savo valdžios ir savo galios nuo šio 
užrašo datos su viskuo, kaip anksčiau paminėti Šiluvos nuosavybėje. 

Kad realizuotų viešąją teisę, šį fundacijos laišką, mano padarytą ir nustatytą 
jame tvarką, užspaudžiau savuoju antspaudu. Be to, prašiau, kad būtų pridėti 

antspaudai maloningųjų ponų Aleksandro Radziminskio, pono Adomo Blinstru- 
bo, pono Vaitiekaus ir pono Jono Adasevičių Biralų, pono Jono Cieškovskio, pono 
Augustino Ginbuto, Stasio sūnaus, pono Valentino Hryvoynos, Mykolo sūnaus, 
pono Razmaus Survilos. Jie visi sutiko tai padaryti, pridėjo savo antspaudus ir 
savo ranka pasirašė. 

Rašyta Šiluvoje metais nuo Dievo Sūnaus gimimo - tūkstantis penki šimtai 
devynios dešimtys antrais, sausio ketvirtą dieną. 


2. PAPILDOMASIS UŽRAŠAS MŪRO BAŽNYČIAI STATYTI 


Aš, Sofija Šimanaitė Mitkevičiutė Pošušvinskaitė Morkienė Vnučkienė, jo 
karališkosios malonybės maršalkienė, Rietavo tijūnienė, šiuo savo laisvanorišku 
laišku bei fundacija išpažįstu ir pareiškiu kiekvienam, kam priklauso žinoti, šio 
ir būsimo laiko žmonėms, jog (...) norėdama dar labiau pagal didžiausią mano 
galimumą pagražinti šventąją Dievo garbę ir ką iš viešpaties Dievo gavau noria 
širdimi ir savu laiku Jam ir atiduoti iš turto ir talento, iš aukščiausiojo Karalių 
Karaliaus ir mano Viešpaties man nusidėjėlei ir nevertai patikėto ir suteikto Jo 
garbei apversti, kad tame pačiame mano Šiluvos dvare galėtų būti pastatyta mū- 
ro bažnyčia. Taigi dabar nuo šio mano rašto datos skiriu ir užrašau Šiluvos „zbo- 
ro“ mūrijimui penkis šimtus kapų grašių pinigų už parduotus ponui Jeronimui 
Stankevičiui-Bilevičiui du kaimus, esančius Žemaičių žemėje, už sumą penkių 
šimtų kapų lietuviškųjų grašių, o tie vadinamieji laukai Lavikainiuose - penki 
valakai ir Daužnagiuose - penkiolika ir pusė valako. 

Metai, kuriais paminėtinas Jeroša man turi atiduoti pinigus už tuos kaimus, 
yra kiti 1593 m., šv. Martyno diena pagal Romos kalendorių. Jeigu tais metais po- 
nas Jeroša Stankevičius neatiduotų bei neatidėtų tų penkių šimtų kapų lietuviškų 
grašių, tada ankščiau paminėti kaimai (laukai) Lavikainiuose ir Daužnagiuose turi 
likti man amžinai. Tuo reikalu jis man yra davęs raštą ir patvirtinęs savo pareiški- 
mą prieš Žemaičių žemės žinybą. Kai jis įvykdys savo pareigą (...), skiriu ir atiduodu 
išmūrijimui „zboro“ (bažnyčios) tame Šiluvos dvare, kuris buvo atiduotas specia- 
liajai mokyklai. Tam reikalui, t. y. mūro bažnyčiai pastatyti, parenku prižiūrėtojus, 
kurie tame Šiluvos dvare (rūpintųsi) tiek man esant gyvai ar mirus, būtent: jo ma- 
lonybę poną Vaclovą Šemetą, Polocko kaštelioną, Skirsnemunės ir Raseinių val- 
dytoją, jo malonybę poną Merkelį Vaitiekaitį Šemetą, karališkąjį maršalką, Dirvė- 
nų tijūną, kuris mano vyro paliktas man globėju, ir jo malonybę poną Sebastijoną 

Sebastijonaitį Kęstartą, Žemaičių vojskį, Ariogalos tijūną, mano seserėną. Papra- 
šiusi šiuos ponus, jiems pavedžiau ir patikėjau ne tiktai išmūryti Dievo garbei baž- 
nyčią už paminėtus kaimus arba už penkių šimtų kapų grašių sumą, bet ir prižiūrė- 
ti visokią tvarką pagal mano fundaciją bei ginti Šiluvos Dievo bažnyčią ir speciali- 
ąją mokyklą nuo visų kitų žmonių ir tinkamai įspėti ponus superintendentus.., 

Šis fundacijos raštas parašytas vienas lenkų kalba, o antras rusiškai žodis į 
žodį (to paties turinio). Šis raštas turi būti patvirtintas ir sustiprintas prieš Že- 
maičių žemės ir miesto žinybą mano aiškiu pareiškimu. Prie šio rašto pridėjau 
savo antspaudą ir žodžiu paprašiau pridėti didžiai gerbiamų ponų Vaitiekaus Jur- 
gaičio-Bilevičiaus, karališkojo maršalkos, Šauduvos tijūno, mano seserėno, pono 
Petro Koltovskio ir pono Jono Pšeciševskio, karališkojo žemvaldžio Žemaičiuose, 
antspaudus. 

Rašyta Šiluvoje Dievo gimimo metais 1592 m. sausio 7 d. 


IŠ VYSKUPO STANISLOVO KIŠKOS RAŠTŲ 
APAŠTALIŠKAJAM SOSTUI 


Apie Žemaitiją ir Šiluvą, 1625 m. 


Pirmasis raštas (I) - ištrauka vysk. Stanislovo Kiškos reliacijos, įteiktos Romoje per įgaliotinį 
(prokuratorių). Reliacija pažymėta 1625 m. sausio 6 d. data. 


Archiv. S. Congreg. Concilii, Relat. Dioeces. Samogitien, 1625, fol. 147v- 148r. 


Antrasis raštas (I!) yra vysk. Kiškos prašymas, be datos; notarinis prierašas apie principinį 
popiežiaus sutikimą datuotas 1625 m. kovo 25 d. 


Archiv. Vatic. Fondo Secr. Brev., vol. 702, fol. 515r. 
Trečiasis raštas (II!) - popiežiaus Urbono VIII atsakymas; data 1625 m. birželio 18 d. 


Archiv. Vatic. Fondo Secr. Brev., vol. 702, fol. 514r ir 514v. Verčiant talkino kun. A. Nockiū- 
nas MIC. 


I. Žemaitijoje per trisdešimt metų esant karo padėčiai, atrodo, visi gyvena ka- 
reivišką gyvenimą. Tai reiškia, kad kai pas nuncijų ar į Šv. Sostą pasiunti žmones, 
kurie, nepaisydami savo nuosavybės, svajoja apie kareivių stovyklas ir jas seka, bet 
pabūgę kelionės sunkumų, kurie iškyla ieškant dispensacijos, tampa eretikais, O 
tapę eretikais, jei neturi didesnio turto, įstoja į kariuomenę, užpuldinėja kunigus ir 
klebonijas; dėl to kilmingieji verčia bažnyčias kitatikių šventyklomis, pamindami 

po kojų sakramentus ir išvaikydami kunigus. Po to jie verčia savo pavaldinius, 
gyvenančius jų valdomose srityse, išpažinti tą pačią bjaurią klaidatikystę. Tikin- 
tieji bei Dievui ištikimieji į vyskupą tiesia rankas, prašančias pagalbos, bet nėra 
kaip ją suteikti. Mat kiekvienas bajoras turi laisvę savo valdomoje srityje tikėti 
kas jam patinka ir to versti savo pavaldinius, grasindamas sunkiomis bausmėmis, 
Šie, vargšeliai, negali pabėgti, palikdami savo namus, nes jų ponai, priskirdami 
sau teisę į jų asmenį, gali juos užmušti, nebijodami jokios bausmės. Ar nebūtų tad 
geriau, bent dėl vargšų pavaldinių, kurie gyvena jų valdomose srityse, tokius, be 
atodairos besinaudojančius savo laisve, žmones per dispensaciją priversti laikytis 
šv. Romos tikėjimo išpažinimo. O kad tai būtų tinkamai išaiškinta Šv. Tėvui, jog 
Šv. Sostas būtų dosnesnis, suteikdamas tokias malones! 

Taip pat dėl tokios ilgos karo padėties Žemaitijoje labai trūksta kunigų; dėl 
nedrausmingų kareivių reikalavimų ir plėšimų beveik visoje vyskupijoje klebonijos 
taip pat ištuštintos. Dėl to prašau, kad galėčiau, kur matysiu reikalą aprūpinti dvi 
bažnyčias, skirti jas vienam kunigui, kas ypač būtina ginčijamoms bažnyčioms. 

Yra nemažai parapinių bažnyčių, užimtų eretikų, kurias, teisių žinovų nuo- 
mone, galima atsiimti, bet tam reikėtų didelių išlaidų. Tai neseniai patyriau, atsi- 
imdamas Šiluvos bažnyčią, kurią eretikai buvo užėmę prieš šimtą metų (ir) ten 
įsteigę savo seminariją. Be išleistų 16 000 florinų (auksinų), už ją dar teko kovoti 
ginklais, Iš kur imti tokias sumas? Vyskupas neturi iš ko. Tokioje vargingoje vys- 
kupijoje, jau turinčioje nemažų skolų, be asmeniško paveldėjimo, kuris buvo už- 
rašytas bažnyčiai, nėra iš kur imti lėšų. Tikriausiai šis rūpestis krinta vyskupų 
Vyskupui. Turėdamas patirties, manyčiau, kad reikėtų kreiptis į klebonus, jog 
šie savo pastoviųjų bažnyčių pajamas panaudotų atgauti ginčijamoms, o atgavę 
ginčijamąją, galėtų abidvi valdyti iki mirties. 

Dar daugiau, dėl karo padėties trūksta kunigų. Kiekvieno amžiaus jaunuo- 
liai, metę mokyklą, stoja į kariuomenę. Todėl prašau leisti, kad galėčiau dispen- 
suoti dėl šventimų ir užimsimų pareigų neteisėtuosius - ne tik slaptus ir eretikų 
vaikus, bet ir kitus tuo atveju, kada aiškiai tai daryti skatins Bažnyčios labas. 


II. Žemaitijoje yra daug ginčijamų parapinių bažnyčių, kurias dideliam ti- 
kinčiųjų pavojui ir papiktinimui, užėmė eretikai ir pavertė savo bjaurios klaida- 
tikybės šventyklomis. Teisės žinovų nuomone, tas bažnyčias galima atsiimti, bet 
tik didelėmis pastangomis ir surinkus daug išlaidų, kaip neseniai buvo patirta 
atsiimant Šiluvos parapijinę bažnyčią, kurią eretikai, valdydami per 100 metų, 

pavertė savos sektos seminarija. Be 16 000 florinų, išleistų bylinėjantis už ją, dar 
teko kovoti ginklais. Kadangi Žemaičių vyskupas Stanislovas, užrašęs savo pa- 
veldėjimą bažnyčiai ir dar užtraukęs didžiąsias paskolas, neturi išteklių pana- 
šiems reikalams, prašo Jūsų Šventenybės, kaip Ganytojų Ganytojo pagalbos. Kaip 
vietos ordinaras jis mano, kad reikėtų prašyti klebonų, kad jie savo pastovių baž- 
nyčių pajamas panaudotų atgauti ginčijamoms, o atgavę ginčijamą, galėtų abidvi 
valdyti iki mirties. Iš tikrųjų tokiose bylose mirtis greitai ateina iš eretikų pusės. 
Kunigai, vedantys bylas dėl Dievo Bažnyčios, dažnai būna užmušami net savo na- 
muose, nekalbant apie tykojimą kelionėse. Taigi šiuo reikalu minėtasis tarnas mel- 
džia Jūsų šventenybės sprendimo gyvu žodžiu. Tegu geriausiasis, aukščiausiasis 
Dievas Jus laimina ir t. t. 


POPIEŽIAUS URBONO VIII ATSAKYMAS 


Gerbiamasis etc., kaip mums neseniai rašei, tavo Medininkų vyskupijoje yra 
daug ginčijamų ir eretikų užimtų parapinių bažnyčių, kurios gali būti iš jų rankų 
atgaunamos tik išleidus daug lėšų. Kadangi tu neturi iš kur imti lėšų šioms baž- 
nyčioms atgauti, o labai trokšti, kad mes iš aukščiau pasirūpintume toliau išdės- 
tyta tvarka, paveikti tavo prašymų, norime patenkinti, kiek Viešpatyje galima, 
išreikštus tavo troškimus ir apdovanoti tave dvasiškomis malonėmis. Taigi Mū- 
sų apaštališkuoju autoritetu tau suteikiame pilną teisę leisti, kad tavo vyskupijo- 
je klebonai, kurie savo bažnyčių pajamomis atgaus kurią nors iš minėtų ginčija- 
mų bažnyčių, galėtų ją valdyti, kol gyvas, kartu su kita parapijos bažnyčia, jau 
pirmiau gauta, ir laisvai bei leistinai naudotis jų pajamomis. Tačiau negalima 
valdyti daugiau, kaip dvi bažnyčias. 

Šiam leidimui negali priešintis nei apaštališkosios, nei visuotinės, nei provin- 
ciškos santarybos [provincijų sinodai|, jų išleisti bendri ar ypatingi nuostatai bei 
potvarkiai ar kas nors kita, Tačiau turi būti pasirūpinta, kad tokioms parapinėms 
bažnyčioms nestigtų būtino aptarnavimo ir nebūtų apleista jų sielovada; turi būti 
tinkamai atliekamos įprastos pareigos. Kas pagal šį leidimą valdys minėtas parapi- 
nes bažnyčias, turės pareigą asmeniškai gyventi didesnėje, o kitoje pagal tavo spren- 
dimą prideramai išlaikyti tinkamą, tavo pripažintą vikarą. Parašyta Romoje prie 
šv, Petro ir t. t. 1625 m. birželio 18 d., antraisiais (pontifikato) metais. 

RANKRAŠTINĖ ŠILUVOS ISTORIJA 


Parengė (?) kanauninkas Mikalojus Sviekauskas apie 1651 m. 


Šios istorijos tekstas, rašytas 1651-1655 m., buvo perspausdintas pergamente 1786 m. 
Jis buvo laikomas Šiluvos bažnyčios archyvuose, iš kur jį nurašė spaudai ir paskelbė kun. L. 
A. Jucevičius knygoje Przyslowie ludu litewskiego, Wilno, 1840, p. 91-106. Originalas 
pateiktas lenkų kalba, antraštė (užrašyta autoriaus ar perrašinėtojų) Historya fundowa- 
nia, zagubienia i przywrėcenia košciota N. P. cudowney szydlowskiej, godna wiadomosci 
i niešmiertelnej pamięci. Perrašant šią istoriją į pergamentą padarytos kelios paleografi- 
nės klaidos, kurias paliko ir Jucevičius: bažnyčios steigimo data vietoj 1457 m. pakeista 
1451 m., laimėta byla - vietoj 1622 m. pakeista 1644 m., o turto perėmimas iš kalvinų - 
vietoj 1623 m. pakeista 1643 m. 


Senasis tekstas, matyt, vietomis buvo išblukęs arba neįskaitomas, dėl to perrašytoje istori- 
joje kai kur lieka neaiškūs sakiniai: kai minimas „kun. Jonas Holubka tuometinis Šiluvos 
klebonas“ ir toliau: „karaliaus Žygimanto Augusto laikais“. Spėjama, kad teksto autorius - 
Šiluvos klebonas kan. Sviekauskas. Versta iš Jucevičiaus paskelbto nuorašo, talkinant E. 
Turauskui ir K. Reklaičiui MIC, ištaisius minėtas datų klaidas. 


Raseinių apskrityje, Žemaičių Kunigaikštijoje, viešpataujant Kazimierui Jogai- 
laičiui, Geišių tėvainis Petras Gedgaudas savame dvare, tada vadinamame Šilu arba 
Būda, 1457 m. šv. Petro, šv. Povilo ir šventųjų patronų garbei pastatė Švč. Mergelės, 
Dievo Gimdytojos, gimimo katalikų bažnyčią ir pats fundavo kleboniją. Paskui 1532 
m. kun. Jonas Holubka, tuometinis Šiluvos klebonas [...], karaliaus Žygimanto Au- 
gusto laikais, kai Liuterio ir Kalvino erezija buvo atnešta iš Vokietijos į Karalystę ir 
Lietuvos Didžiąją Kunigaikštystę, pradėjo plėstis po visas vaivadijas, kunigaikštystes 
ir žemes; ponai ir bajorai šventąjį tikėjimą, gautą iš protėvių, Lietuvos kunigaikščių 
Jogailos ir Vytauto, įskiepytą pametę, pradėjo veržtis prie eretiškų naujovių; seną- 
sias bažnyčias paversdami sektantiškais „zborais“ (bendruomenėmis), o brangius 
bažnyčių reikmenis panaudodami savo reikalams, bažnyčių turtą slėpdami arba nai- 
kindami, bažnytinę nuosavybę ir žemes dalimis patys pasisavindami, dalimis ati- 
duodami „borams“. Taip nupuolęs visoje Žemaičių Kunigaikštijoje tada buvo šven- 
tasis katalikiškasis tikėjimas, kad pats vyskupas Jurgis Petkevičius (kaip rašoma Pia- 
seckio istorijoje) buvo prisidėjęs prie eretikų, o jo įpėdinis, nepaprasto šventumo 
vyskupas kunigaikštis Merkelis Giedraitis, perimdamas šią vyskupiją, visoje savo 
vyskupijoje rado tiktai septynis katalikų kunigus. Taip sumišus dalykams, žiūrint 
religijos, Šiluvos klebonija su bažnyčia, visais reikmenimis ir žeme, patekusi į ereti- 
kų rankas, buvo taip pat prarasta ir per 80 metų užmiršta - taip ilgai, kol pati Švč. 
Mergelė Marija davė progą jos ieškoti, jai vėl priklausyti ir (viską) atgauti. 

Artimo kaimo piemenėliai, ganydami bandą bažnytinėse žemėse, ant vieno 
didelio akmens pamatė Mergaitę, išskleistais (sušukuotais) plaukais, laikančią ant 
rankų vaikelį ir graudžiai verkiančią. Kai jie pamatė šį vaizdą, vienas iš jų nubėgo 
pas Šiluvos kalvinų katechetą ir pranešė, ką matę. Pasikvietęs bakalaurą Saliamo- 
ną, jis prisiartino prie akmens ir taip pat pamatė verkiančią Mergelę, kaip buvo 
matę piemenėliai. Įsidrąsinęs, jis kreipėsi į ją: „Mergaite, ko verki?“ Mergaitė at- 
sakė: „Verkiu dėl to, kad prieš tai šioje vietoje buvo garbinamas mano sūnus, o 
dabar ariama ir sėjama“. Tatai tarusi, ji pranyko. Katechetas su bakalauru, kaip 
klaidatikiai, paniekino tą regėjimą, palaikydami jį piktos dvasios padaru. 

Piemenėliai grįžę su banda į namus, tą dalyką ėmė skleisti tarp savųjų. Vie- 
nas senas ūkininkas, turintis per šimtą metų, iš senatvės beveik apakęs, tarė sa- 
vo kaimynams: „Mieli kaimynai, sakykit ką norit, bet aš jus tikinu, kad ant to 
akmens buvo ne koks gundymas, bet pasirodė toji Mergelė su savo sūneliu, kurio 
garbei anoje vietoje stovėjo senovinė katalikų bažnyčia. Kiek aš atsimenu, prieš 
80 metų mūsų ponai sugriovė ją ir sunaikino“. 

Kada tas pasakojimas pradėjo plisti ir sklisti tarp valstiečių (kaimiečių) įvairių 
miestelių turguose, pasiekė taip pat Žemaičių vyskupijos oficiozą. Jis tuo metu bu- 
vo Jo Prakilnybė kun. Kazakevičius Smalka, kanauninkas, o vėliau tos pačios vys- 
kupijos pavyskupis. Jis susirūpinęs Dievo garbės plitimu, nuvyko į Šiluvos valsčių 
ir rūpestingai apklausė visus, kurie buvo matę tą vaizdą. Po to jis atidžiai peržiūrė- 
jo Žemaičių kunigaikštijos žemių rejestrą, ieškodamas jame tos fundacijos aktų. 
Ilgai ieškojęs ir neradęs, negreitai pastebėjo dvi nežymiai suklijuotas korteles, ku- 
rias labai rūpestingai bei sunkiai išskyręs, negalėjo įskaityti paties rašto, tiktai šiuos 
aiškiai išlikusius žodžius: „O aš, Morkienė Vnučkienė... maršalkienė, ir šias stab- 
meldžių žemes visam laikui prijungiu prie Šiluvos zboro...“ 

Išėmęs iš rejestro tą raštą, vėl nuvyko į Šiluvos valsčių ir primygtinai prašė 
to seno ūkininko, kad parodytų vietą, kurioje, kaip jis prisimena, stovėjusi kata- 
likų bažnyčia. Senukas leidosi prikalbinamas ir liepė jį vesti į tą dirvą, kuri tais 
metais buvo apsėta rugiais. Jis tikino, kad ir aklas, bet apčiuopomis parodysiąs ir 
senosios bažnyčios, ir užkasto lobio vietą. Vos atvestas į tą vietą, staiga praregė- 
jo. Padėkojęs Viešpačiui Dievui už stebuklingą regėjimo sugrąžinimą, jis nurodė 
vietą, kur reikėjo kasti. Taip buvo atrasta skrynia su Šiluvos bažnyčios lobiu. 

Paakintas tokios laimingos dalykų eigos ir tokių aiškų Dievo pagalbos ženklų, 
viltingai nuteiktas kun. Kazakevičius ėmėsi teisiniu keliu atgauti Šiluvos bažny- 
čiai žemę, kuri jai priklausė pagal fundaciją. Ta byla užtruko per penkiolika metų, 

pareikalavo išjo didelių išlaidų, darbo ir buvo susijusi su pavojumi pačiai jo sveikatai, 
nes priešingoji pusė atkakliai spyrėsi. Bet jis, kaip uolus Dievo garbės ir Švenčiausio- 
sios Mergelės kulto mylėtojas, pradėtą bylą vedė toliau - ligi trokštamo sprendimo. 

Pirmiausiai 1622 m. liepos mėnesį Vilniuje iš Vyriausiojo tribunolo teismo 
gavo dekretą, kuriuo jam pripažinta (priteista) Šiluvos bažnyčia ir klebonija su 
žmonėmis, žemėmis ir viskuo, kas jai priklauso. Tuo laiku tas akmuo, ant kurio 
buvo matyti Švč. Mergelė, savaime skilo pusiau; dėl to paprasti kaimiečiai guo- 
dėsi, kad kaip viena dalis akmens atskilo nuo antros, taip ir bažnytinės žemės 
turėjo būti atskirtos nuo zborinių žemių. 

Po tribunolo dekreto kun. Kazakevičius patyrė daug sunkumų, kol gavo tin- 
kamą vykdymą (egzekuciją), nes priešinga pusė, turėdama galingus gynėjus, viso- 
kiais būdais trukdė. Kol galų gale dėl ypatingo rūpesčio ir nemažų išlaidų (nes rei- 
kėjo važiuoti į Šiluvą), pas Jo Malonybę Kišką, Žemaičių vyskupą, Mikalojų Kišką, 
Dorpato vaivadą, Jeronimą Valavičių, Žemaičių seniūną, Kristupą Naruševičių, LDK 
paiždininkį ir kitas Malonybes, visa ta byla buvo laimingai užbaigta. Už tą savo 
uolumą kaip iš Viešpaties Dievo yra jau gavę užmokestį, taip ir žemėje būsimoms 
kartoms verti yra atminimo, nemirštamos garbės ir mūsų dėkingumo. 

Tada kun. Kazakevičius oficialiu Žemaitijos žemės teisėjo Jono Mlečkos raštu 
1623 m. birželio 6 d. atėmė žemes, kuriose buvo prieš tai bažnyčia ir klebonija, bet ne 
viską pagal dekretą, Visi bažnytiniai ornamentai - auksiniai, sidabriniai, šilkiniai - 
liko Šiluvos „zbore“. O apie Švč. Mergelės senąjį paveikslą, pagal senovės pasakoji- 
mą, atrastą Šiluvos miške, kuris buvo senoje bažnyčioje, yra tokia žinia, kad kalvinai, 
paėmę bažnyčią ir paveikslą, jį sudegino. Iš visų bažnytinių reikmenų tik vienas var- 
pas atrastas „zbore“ ir atimtas su tokiu įrašu: „O florens Rosa, Mater Dei speciosa“, o 
visi kiti bažnytiniai daiktai, kaip minėjome anksčiau, liko paslėpti „zbore“. 

Perėmęs savo žinion Šiluvos kleboniją, kun. Kazakevičius - kadangi buvo arti 
klaidatikių - nesitikėjo didelės katalikų sueigos, dėl to iš karto pastatė mažą bažny- 
tėlę toje pačioje vietoje, kur buvo senoji bažnyčia. Bet kai patyrė, kaip gausiai, bū- 
riais, pradėjo žmonės sueiti (subėgti) į Švč. Mergelės šventę, per vieną šventę išda- 
lyta 11 000 komunikantų, buvo priverstas padidinti vietą. Laikui bėgant išaugo gra- 
ži bažnyčia, kurią 1651 m. sausio 8 d. su visomis iškilmėmis pašventino Jo Malonybė 
Žemaičių vyskupas Petras Parčevskis. Taip pat atsirado reikmenys Dievo garbei, ir 
dabar jų daugėja ir daugės. Taip pat didėja Dievo gerumas ir Jam ištikimų žmonių 
pamaldumas ypatingomis ir stebuklingomis malonėmis, kurias teikia visokiais rei- 
kalais kreipiantis į Švč. Mergelę, kaip liudija įvairūs ir garsūs pakabinti votai. 

ŠILUVOS DVARO PARDUODAMASIS APRAŠAS 
[PARDAVIMO INVENTORIUS| 


Iš Lietuvos Vyriausiojo Tribunolo Aktų, 1672 m. 


Šio dokumento originalas: Lietuvos Vyriausiojo Tribunolo Vilniuje aktų knyga, Nr. 12 (1672), 
I. 794. Išspausdintas rinkinyje: Akty Vilenskoj Archeografičeskoj Kommissiji, t. XII, Vilna, 
1883, p. 458-462. Parduodamasis aktas parašytas lenkų k., o Vyriausiojo Tribunolo prie- 
rašai - gudų k. Verčiant talkino Juozas Macevičius. 


Tūkstantis šeši šimtai septyniasdešimt antraisiais nuo Dievo Sūnaus gimimo 
metais, liepos mėnesio šeštąją dieną. Prieš mus, Lietuvos Didžiosios Kunigaikštys- 
tės Tribunolo vyriausiuosius teisėjus, išrinktus nuo vaivadijų, sričių ir apskričių 
(pavietų) dabartiniams tūkstantis šeši šimtai septyniasdešimt antriesiems metams, 
prisistačius asmeniškai teisme Mozyriaus taurininkui jo malonybei ponui Jonui 
Rimvydui, Lietuvos Didžiosios Kunigaikštystės bendruomeninių reikalų vedėjui, 
teisme buvo (jo) išdėstytas žodžiu ir pateiktas raštu visalaikis (visiems laikams) 
parduodamasis aprašas, išduotas jo ir bendruomenių vardu žemiau atpasakotu rei- 
kalu bei skirtas jo malonei ponui Jonui Merkeliui Bilevičiui, Kauno taurininkui, 
kartu prašant teismą, kad šisai raštas būtų įtrauktas į Tribunolo baudžiamųjų visą- 
laikių bylų knygas. Nurašant žodis žodin į knygas, šis raštas yra toks: 

Aš, Jonas Božimovskis - Vilniaus ir Žemaitijos bendruomenių superinten- 
dentas, Jonas Rimvydas - Mozyriaus taurininkas, Lietuvos Didžiosios Kunigaikš- 
tystės ir Žemaičių kunigaikštystės laikinis bendruomeninių bylų vedėjas teisme 
(ir) mes žemiau pasirašiusieji Šiluvos bendruomenės globėjai, išvardyti žemiau 
padėtuose sąrašuose, šiuo mūsų laisvalaikiu raštu - visalaikiu aprašu pareiškia- 
me visiems bendrai ir kiekvienam atskirai, pranešdami dabartinio ir po jo būsi- 
mojo amžiaus žmonių žiniai, kas seka: 

Šiluvos žemė ir viskas, kas prie jos priklauso, buvo jos malonybės ponios 
Sofijos Mitkevičiūtės-Pašušvinskienės, jo malonybės karaliaus maršalkos Vnuč- 
kos žmonos, pirkta iš jo malonybės pono Merkelio Zavišos, Vitebsko kašteliono, 
ir iš ponios jo malonybės žmonos už tam tikrą pinigų sumą amžiaus, ir paskui 
jinai tą visalaikinę Šiluvos nuosavybę užrašė amžiniems laikams evangelikų ben- 
druomenei ir atidavė ją valdyti, laikyti ir laisvai naudotis Lietuvos Didžiosios 
Kunigaikštystės bendruomenėms ir bendruomenių vyresniesiems, taip pat glo- 
bėjams, senjorams, pati jos asmeniškai išsižadėdama amžiniems laikams. 

Nuo seno ir tikrai turėdami tad šią nuosavybę (posesiją), bendruomenių vy- 
resnieji ir ponai globėjai, atlikę pasitarimą iš pradžių Kėdainių susirinkime, o 
paskui pereitais tūkstantis šeši šimtai septyniasdešimt pirmais metais Vilniaus 
suvažiavime, (apsvarstė) susidariusią sunkią teisminę padėtį byloje su jo šviesy- 
be didžiai gerbiamuoju Dievuje kunigu jo malonybe Kazimieru Pacu, žemaičių 
vyskupu, ir su tos pačios Žemaičių kunigaikštystės didžiai gerbiamąja kapitula 
dėl tariamojo šaudymo į krucifiksą, ir negalėdami kitokiu būdu numaldyti minė- 
tų įskundėjų bei savęs išgelbėti nuo tų pretenzijų, stengdamiesi, kad pamaldos ir 
Dievo garbinimas Šiluvos bendruomenėje tolesniais laikais pagal mūsų evange- 
liškąjį išpažinimą neužgestų ir kad pati bendruomenė galutinai nesužlugtų, nes 
jo karališkos malonybės seimo dekretas, paskelbtas Krokuvoje tūkstantis šeši šim- 
tai šešiasdešimt devintųjų metų lapkričio penktą dieną, patvirtino sunkią ištar- 
mę, kuri lietė pačią Šiluvos bendruomenę, kai kuriuos pamokslininkus ir globė- 
jus, kaip tatai plačiau pačiame dekrete yra pasakyta. 

Išleidus šį dekretą ir pagal pasmerkimą priartėjus Šiluvos žemių atėmimo 
vykdymui, Lietuvos Didžiosios Kunigaikštystės bendruomenių vyresnieji, taip pat 
pamokslininkai ir globėjai, visiems vienodai sutinkant, meldė jo malonybės po- 
no Jono Merkelio Bilevičiaus, Kauno taurininko, kad jis, neleisdamas tolesnės 
teisminės eigos, tą bylą draugišku susitaikymu apramintų. 

Šitaip patenkindamas ponų bendruomenių vyresniųjų prašymą, ponas Bile- 
vičius didelėmis pastangomis, eikvodamas savo sveikatą ir turtą, sustabdė bylą 
susitaikymu ir įmokėjo bei atskaitė gyvais pinigais mūsų akivaizdoje, Šiluvoj, dvy- 
likos tūkstančių auksinų sumą į rankas jo šviesybės kunigo vyskupo, ir didžiai 
gerbiamosios kapitulos bendruomenę išgelbėjo nuo pasmerkimo ir antspaudų 
uždėjimo bei pamaldų uždraudimo, o Šiluvos žemes ir tris pamokslininkus bei 
pavaldinius, nuteistus mirties bausme, išlaisvino nuo pasmerkimo, kaip visa tai 
plačiau išdėstyta transakcijoje, raštuose, skriptuose ir kvituose. 

Po šio mes, ankščiau minėti asmenys, turėdami pagal bendruomenių nuta- 
rimą ir leidimą pilną galią parduoti tą Šiluvos nuosavybę, esamą Žemaičių žemė- 
je, Raseinių apskrityje, ir viską, kas prie jos priklauso, - su Pašakarnio dvaru, su 
folvarku, kur laikinai gyveno pamokslininkas, su bendruomenės miesčiuku, kai- 
mais ir pavaldiniais baudžiauninkais, gyvenančiais šiuo laiku tose žemėse arba iš 
jų išbėgusiais, su jų prievolėmis, su akmeniniu dvaro pastatu, su dvaro ganykla, 
miškais, šilais, giriomis, pelkėmis ir krūmais, kūdromis, skiaurėmis, kaip visa tai 
šios nuosavybės žemės turėjo iš senų laikų savo pažymėtose ribose ir dar tebetu- 

ri. Prie to viso dar Nanišų kaimas, dovanotas zborui jo malonybės pono Trakų 
pastolio Samuelio Bilevičiaus, ir dar sklypas, vadinamas Rugieniškiai, kurį užrašė 
a. a. ponas Kristupas Gnybis, neišskiriant ir nedarant išimties dėl bajoriško skly- 
po, ant kurio vien iš malonės gyvena ponai Mikalojus ir Balceris Reksčiai ir jų 
pavaldiniai, kurie kartu su jų žemėmis priklauso zboro Šiluvos dvarui. 

Visa tai ponui Jonui Merkeliui Bilevičiui esame perdavę už minėtą dvylikos 
tūkstančių auksinų sumą; taip pat nuo šio mūsų rašto datos esame jį įvedę nuo- 
savybės valdyman ir generalinės intromisijos keliu, amžinam nekliudomam nau- 
dojimui perleidę, būtent: pastatą prie Pašakarnių dvaro - priešais vartų didelį 
namą su kitais dviem trobesiais be kambarių ir be kaminų, du svirnus, kepyklą, 
tvartą ir klojimą; Šiluvos miesčiuką, kuriame gyvena pavaldiniai baudžiaunin- 
kai: Petras Kazulaitis - seniūnas su sūnumi Kristupu; Adomas Žalrentis; Simas 
Dondaitis; Petras Jurevičius - kalvis su sūnumi Kazimieru; Baltrus Bartlutaitis su 
sūnumi Juozu; Matys Marmalas; Jonas Kaziutaitis - seniūno sūnus; Baltrus Klu- 
šas su trimis sūnumis - Jonu, Mikalojumi ir Petru; Jonas Raudonaitis su trimis 
sūnumis - Adomu, Stasiu ir Steponu; Baltrus Stolažentis; Jonas Daugėla su dviem 
sūnumis Jurgiu ir Jonu; Jurgis Raudonaitis su trimis sūnumis: Baltrumi, Kristupu 
ir Kazimieru; Vaitiekus Raudonaitis su dviem sūnumis: Adomu ir Kazimieru; Jo- 
nas Avižis su dviem sūnumis: Pranu ir Steponu; Jonas Petryla; Samuelis Kozeme- 
kaitis su sūnumi Stasiu; Kristupas Rudaitis; Danielius Žemaitis su sūnumi Jonu; 
Jurgis Čapas Adomaitis su sūnumi Jonu. Pabėgę iš miestelio: Jokūbas Rudzentis 
Rykitaitis ir Samuelis Kriaučius su dviem sūnumis Gabrieliu ir Kazimieru. 

Kontraičių kaimas: Laurynas Gabžentis su keturiais sūnumis: Adomu, Stasiu, 
Simu ir Jurgiu; Jurgis Morkus Preisis su sūnumi Samueliu; Jonas Josuitis su dviem 
posūniais, likusiais po Motiejaus Misiulaičio, Pranas Vilkaitis su sūnum Jonų; Lu- 
kas Giesys su trimis sūnumis: Ambraziejumi, Matu ir Baltrumi; Mykolas Ambra- 
ziejaitis su sūnumi Eliju; Povilas Cizius; Stasys Būdaitis su dviem sūnumis; Bal- 
trus Mekešis su trimis sūnumis: Mikalojumi, Jurgiu, Petru; Jarašius Rimšelis su 
sūnumi Dovydu; Petras Andriejaitis. Iš šio kaimo pabėgę pavaldiniai baudžiau- 
ninkai: Jasiulis Kalvelis su sūnumi; Motiejus Diokis su dviem sūnumis: Jokūbu ir 
Steponu; Stasys Grigutuitis su dviem sūnumis: Adomu ir Pranu; Jonas Brydaitis 
su trimis sūnumis: Mykolu, Adomu ir Morkumi. 

Civonaičių kaimas: Petras Narevičius ir Kristupas Narevičius su keturiais sū- 
numis: Juozu, Steponu, Kazimieru, Jonu; Motiejus Pteika ir jo sesers vaikas An- 
driušis. Pabėgęs Jonas Adomaitis, kuris turi sūnų Steponą. 

Kalpokų kaimas: Augustinas Kalpokas su trimis sūnumis: Jonu, Elijumi ir Gab- 
rieliumi: Jonas Juzaitis su dviem sūnumis: Adomu ir Danyla; Čapas Povitaitis, tu- 
rįs tris sūnus: Gabrielių, Danielių ir Simą; Stasys Kiausis. Iš to kaimo pabėgę pa- 
valdiniai baudžiauninkai: Lukas Jarutaitis, Kryžius, Jūraitis su dviem sūnumis: 
Vaciu ir Matu; Mikalojus ir Lukas Kuštenavičiai. 

Kuštenių kaimas: Stasys Kuštenis su dviem sūnumis: Juozu ir Gabrieliumi. Mi- 
kalojus Kuštenis yra pabėgęs; taip pat pabėgęs Jonas Kuštenis, abu pavaldiniai. 

Vizgių kaimas: Jokūbas Josvila - Viršaitis su dviem sūnumis: Mikalojumi ir 
Baltrumi; Petras Jurgelis ir Elijas Baizentaitis su trimis broliais; Mikalojus Meke- 
šis su keturiais sūnumis: Samueliu, Jonu, Jurgiu ir Kazimieru; Juozas Andriejaitis 
su sūnum Jonu; Adomas Nizgas ir Kristupas Virpentis. 

Milinaičių kaimas: Petras Virkšitaitis su dviem broliais: Andriu ir Jeroša; Si- 
mas Dondaitis; Mikalojus Lukšonis su dviem sūnumis Mykolu ir Steponu; Zakari- 
jas Delnikaitis ir Matas Girnius su dviem sūnumis. 

Mulariškių kaimas: Lukas Josuitis su keturiais sūnumis: Baltrumi, Samueliu, Mi- 
kalojumi ir Andriumi. Baudžiauninkai su dirbamais sau ūkeliais: Povilas Šalnis su 
dviem sūnumis: Petru ir Jokūbu; Andrius Gudaitis su žentu Jurgiu Andriejaičiu, 
kuris turi du sūnu: Kazį ir Adomą; Andrius Bikūnaitis su dviem sūnumis: Mykolu ir 
Juzeliu; Motiejaus Rykūnaičio našlė su penkiais sūnumis: Baltrumi, Stasiu, Jurgiu, 
Matu (penktas vardas dokumente nepažymėtas); Povilas Čepas su sūnumi Jonu. 

Narušių kaimas: Jonas Povilaitis, turįs du sūnus: Andrių ir Kazimierą; tame 
pačiame name du Pavilaičių vaikai: Juozas ir Madius; Adomas Simonaitis su dviem 
sūnumis: Simonu ir Aleksiu; Pilypas Kozemiakas; Baltrus Bernotas. Iš dvariškių 
(dirbančių ponui visą dieną): Kristupas Purelis. 

Našlaičių kaimas: Jonas Gilgutis ir Lukas Judurgaitis. 

Žnižgava: Dovydas Lučkus Visgailis - siuvėjas, Kristupas Auzaitis ir Antanas 
Pikšentaitis. Miknaičiuose: Juozas Grigaitis. 

Šias tad Šiluvos žemes su Pašakarnių dvaru, su folvarku, kuriame pirmiau laiki- 
nai gyveno kunigas pamokslininkas, su Narušių kaimu ir su Rugieniškių sklypu, su 
miesteliu, bajorais, pavaldiniais baudžiauninkais, su ariamais ir neariamais plotais 
ir su anuo sklypu, kur buvo ponai Reksčiai, įsikūrę su savo pavaldiniais, - atiduoda- 
me nuosavybėn jo malonybei ponui Jonui Merkeliui Bilevičiui, Kauno taurininkui, 
ir suteikiame jam pilnutinę galią tiek jo malonybei pačiam, tiek jo palikuoniams bei 
įpėdiniams visa tai nuo mažybės iki daugybės amžinai valdyti, disponuoti, duoti, 
parduoti ar dovanoti ir savo geriausiai naudai paversti, visokį pelną gauti pačiamjo 


378 


malonybei ponui Bilevičiui ir jo malonybės įpėdiniams, tik kad jie būtų evangelikų 
tikybos, o pabėgusius pavaldinius, paminėtus ar nepaminėtus inventoriuje, kurie 
tačiau šiose žemėse prieš tai gyveno ar prie jų priklauso, - ieškoti. 

Mes užtikriname jo malonybei, kad nei mes patys, nei mūsų įpėdiniai, nei per 
bet kurį kitą asmenį neprivalome ir negalėsime daryti bet kokios mažiausios kliū- 
ties, nei bet kuriuo būdu kištis į jo malonybės valdymą bei šios nuosavybės naudoji- 
mą, išskyrus kleboniją, zboro kapines, aplink bažnyčią ir mokyklą aptvertą žemės 
plotą, klebonijos ir pavaldinių ganyklas. Šioms išimtims yra atskiras raštas, duotas 
Dievo zborui jo malonybės pono Bilevičiaus. Už tai neprivalome įsipareigoti jo ma- 
lonybei jokiame dalyke nei mes, nei bendruomenės (zboro) vyresnieji, nei ponai 
(zboro) globėjai, o malonybė ponas Bilevičius, kuriam viską esame atidavę ir sau 
nieko nepasilikę, kaip reikalauja visalaikės bylos nuostatai, turi anas (išimtinas vie- 
tas) pats nuo bet ko ginti, neversdamas duoti kaucijų [garantijų] nei mūsų, nei ben- 
druomenės vyresniųjų. Tuo atveju neprivalome daryti jokios kliūties jo malonybei 
ponui Bilevičiui nei jo įpėdiniams valdant ir naudojant, o jeigu mes patys arba kas 
kitas į tai kištųsi, prisiimame dvylikos tūkstančių auksinų laidą, kuris gali būti išieš- 
komas bet kurios teisės teismuose - žemės teisme, pilies, vyriausiojo tribunolo arba 
net karališkame. Tuo atveju mes, neišsisukinėdami nei įgaliotiniui imti, nei nuora- 
šui, nei teisės įrodymams, nei reikalaudami bylos atidėjimo, - privalome patys stoti 
teisman ir priimti išplaukiančią ištarmę. Po teismo ar kurio kito valdžios sprendi- 
mo, jei buvo stota teisman ar nestojus, neprivalome ir negalėsime varginti nei val- 
džios dėl nepalankaus sprendimo, nei kitos pusės dėl jos teisės nepagrįstumo, taip 
pat nekliudysime ir nesipriešinsime valdžiai vykdyti teismo sprendimų, laiduoda- 
mi tai ankščiau minėtąja kaucija, o ją sumokėjus net pakartotinai, šis mūsų laisvu 
noru sudarytas raštas - aprašas lieka visiškai galioti visiems laikams. 

Šį raštą esame davę savais parašais, patvirtintais antspaudo, taip pat pasira- 
šius savo ranka jų malonybės ponams antspaudininkams, žodžiu ir viešai pa- 
prašytiems. Raštas surašytas Šiluvoje tūkstantis šeši šimtai septyniasdešimt ant- 
raisiais Viešpaties metais, kovo mėnesio šešioliktą dieną. 

Šiame rašte jų malonybių ponų antspaudininkų parašai sava ranka yra tokie: 
Jan Borzymowski - Vilniaus ir Žemaitijos evangelikų bendruomenių superintenden- 
tas, visos evangelikų bendruomenės prie šio amžino aprašo vardu. Globėjas prie šio 
visalaikio aprašo - Christo Skinder, Mozyriaus srities komendantas. Viso Vilniaus 
susirinkimo paskirtas tam visalaikiam kontraktui sudaryti - Jan Rymwid, Mozyriaus 
taurininkas, zborų bylų vedėjas teisme. Šiame rašte suminėtiems asmenims žodžiu 

ir viešai prašant, savo ranka pasirašiau - Jan Maliszewski, antspaudininkas m. p., 
(santrumpa lot. - savo ranka) išvardytų šiame rašte asmenų žodžiu prašytas - Piotr 
Bohdanowicz Rynkszelewski, antspaudininkas. Išvardytų asmenų žodžiu prašomas 
pasirašiau - Aleksander Szukowicz, antspaudininkas. Prašomas pasirašiau - Kazimierz 
Jachowski, jo karališkos malonybės dvariškis, antspaudininkas, 

Šis amžinasis aprašas su ankščiau minėto asmens žinia yra įrašytas Tribu- 
nolo baudžiamųjų amžinųjų bylų knygosna. 


IŠ VYSK. ANTANO TIŠKEVIČIAUS RAŠTŲ 
APAŠTALIŠKAJAM SOSTUI 


Apie Šiluvą ir Šiluvos dekanatą 1748, 1755 m. 


Pirmoji ištrauka apie Šiluvos bažnyčią - iš vysk. A. Tiškevičiaus rašto popiežiui Benediktui 
XIV, rašyto 1748 m. vasario - kovo mėnesį apie Žemaičių vyskupijos padėtį. 


Antroji - iš rašto tam pačiam popiežiui Benediktui XIV, rašyto 1755 m. vasario 10 d., 
pavadinto Ratio muneris pastoralis. Abu raštai - iš: Arch. S. Congr Concilii, Relat. Dioeces. 
Samogitiensis: pirmasis - 1748, fol. 3v, antrasis - 1755, fol. 13r-14r. Iš lotynų k. vertė 
kun. A. Nockiūnas MIC, Romoje. 


1. ŠILUVOS BAŽNYČIA 


Vienuolikta parapinė bei prepozitinė bažnyčia, medinė, yra Šiluvos miestely- 
je, skirta Švč. Marijos Mergelės Gimimo garbei ir turi maloningąjį (gratiosa) jos pa- 
veikslą. Į ją plaukia žmonės iš visos Žemaičių vyskupijos ir kitų vietovių. Kai Že- 
maitijoje siautė erezija ir užiminėjo bažnyčias, šis paveikslas kartu su bažnytiniais 
dokumentais buvo paslėptas žemėje po dideliu akmeniu. Bažnyčia buvo eretikų 
sugriauta ir jos turtas pagrobtas. Po daugelio metų, dar tebesant stipriai erezijai, 
buvo iškelta byla dėl bažnyčios turtų. Kai trūkstant dokumentų, nebuvo vilties 
bylą laimėti, Dievas parūpino šimtametį aklą senelį, kuris, girdėdamas kalbant apie 
neaiškią bylos eigą, tarė: žinau, kur yra šios bažnyčios dokumentai, tik veskite ma- 
ne į tą vietą. Pagal jo nurodymus nuvestas į miškingą vietą, kur buvo priversta 
akmenų, nurodė didelį akmenį, liepė jį išjudinti ir po juo ieškoti dokumentų. Tai 
atlikus, buvo surastas Švč. Mergelės Marijos, laikančios rankose Kūdikį Jėzų, malo- 
ningasis paveikslas, pieštas drobėje, ir dokumentai. Šis radinys buvo su dideliu 
džiaugsmu iškastas, byla uoliai vedama ir, Dievui padedant, laimėta, bažnyčios vieta 

ir turtai atsiimti. Senoje vietoje buvo pastatyta nauja medinė bažnyčia ant akme- 
ninių pamatų. Švč. Mergelės Marijos atrastasis paveikslas buvo patalpintas didžia- 
biamas iš visur susirinkusių gausių maldininkų, ypač per jos šventes. 

Ši bažnyčia yra prideramai laikoma, turi šventuosius indus, rūbus, tinkamai 
papuoštus altorius, gerai įrengtą krikštyklą, vargonus, varpinę, varpus ir kita. 

Šios garsiosios bažnyčios prepozitas yra garbingasis Juozapas Puzyna, Livoni- 
jos vyskupas. Viceprepozitu yra kun. Jonas Ugianskis. Kunigai - Tomas Neverdaus- 
kas, Antanas Tekūnas, Andrius Vidmantas pagal fundatorių valią įpareigoti kas- 
dien kalbėti Švč. Mergelės Mažąsias Valandas. Prie šios bažnyčios yra dvi altarijos: 
Smolokinė ir Skoraitinė, Smolokinė priklauso garbingajam kun. Leonui Pranckevi- 
čiui, Žemaičių katedros prelatui, o Skoraitinė - kun. Jonui Stašauskui. Prepozitinę 
rezidenciją (kleboniją) reikia gerokai pataisyti arba perstatyti. Prie tos pačios baž- 
nyčios veikia Krikščioniškojo Mokslo brolija, pasivedusi šv. Juozapo globai. 


2. ŠILUVOS DEKANATAS 


Trečiasis Šiluvos dekanatas vadovauja vienai prepozitinei bažnyčiai, devy- 
nioms parapinėms, septynioms kapelionijoms, iš viso 15 350 tikinčiųjų. Už įvai- 
rius padidinimus ir pristatymus per ketverius metus išleisti 4203 romėniški muš- 
tiniai. Kadangi šis dekanatas užima vyskupijos vidurį, atskirtas toli nuo klaidati- 
kių sričių ir mažai jame tesibasto sektantų, nedaug tesugrįžo į šv. motinos Baž- 
nyčios prieglobstį: 50 liuteronų, 5 schizmatikai, 1 kalvinas, 3 žydai. Tačiau šis 
dekanatas pralenkia kitus ne atsivertimų skaičiumi, bet jų svarbumu. Atsivertė 
visa Likėnų šeima: senas tėvas, sūnus ir trys dukterys, kurios buvo suviliotos 
Liuterio tarškalų bei šmeižtų. Kadangi motina rėmė sveiką katalikų mokslą, ši 
šeima taip herojiškai atsivertė, kad pardavė didžiausius plotus Kuršių kunigaikš- 
tystėje, eretikų centre, mielai atsisakė užtarnautos garbės ir iš ten išėjo, kaip 
teisusis Lotas su saviškiais iš Sodomos ir Gomoros. Pilnai priėmę krikščioniškąjį 
mokslą, taip giliai įleido šaknis Šiluvos dekanate, kad jokie giminių grasinimai, 
jokie pažadai neįstengė jų nei iš vietos, nei iš įsitikinimų išjudinti, 

Yra ir dvi naujai pastatytos bažnyčios: Kelmėje ir Girkalnyję. Pirmoji pastaty- 
ta klebono rūpesčiu ir pamaldžių tikinčiųjų parama, antroji mano pinigais. Taip 
pat pasiryžau pastatyti mūrinę bažnyčią Šiluvoje, kur Stebuklingasis Dievo Moti- 
nos paveikslas labai gausiai teikia malonių. Dėl šios priežasties Marijos Aplankymo 

ir Gimimo švenčių proga susirenka gausi žmonių minia net iš Vilniaus ir kitų arti- 
mų vyskupijų. Daug klebonų prisideda prie procesijų iškilmingumo. Jau išleidau 
1000 muštinių šiai statybai reikalingoms medžiagoms, 

Priešingoje pusėje (Šiluvoje) stovi kalvinų šventykla, ginama daugelio vals- 
tybės įstatymų. Švelniai ir tvirtai elgiuosi su sektantais ir tikiuosi, kad netrukus 
juos laimėsiu. Netoli nuo čia stovi Lyduvėnų parapinės bažnyčios sienos, kurios 
būdamos be stogo daug nukentėjo. Mat fundatorius pradėjo statyti ir negalėjo 
užbaigti. Pasiremdamas jo valia, priverčiau jo turto paveldėtoją, kuris bandė iš- 
sisukinėti, kad tęstų pradėtą darbą. Besiruošdamas tęsti statybą, jis jau paskyrė 
klebonui išlaikyti Palašių ūkį su turtu ir gyventojais. 


VYSK. LOPACINSKIO RAŠTAS 
APAŠTALIŠKAJAM SOSTUI 


Prašant suteikti Šiluvai infulatūrą 1774 m. 


Šio rašto nuorašas yra Kauno kurijos archyve: Liber Processuum, nr. 19. Iš lotynų k. vertė 
Kauno kurijos archyvaras kun. P. Veblaitis; paskelbta jo darbe „Šiluvos bažnyčia ir jos 
infulatai“, Draugija, 1940, nr. 2, p. 79-80. 


Jonas Dominykas iš Lopacino Lopacinskis, Dievo ir Apaštalų Sosto malone 
Žemaičių vyskupas, baltojo erelio Lenkų karalystėje ženklininkas. 

Šventajam Apaštalų Sostui nuoširdžiausias atsidavimas ir pagarba. Gerai su- 
prantame,jog ant Mūsų pečių Dievo uždėtoji pareiga reikalauja rūpestingai steng- 
tis daryti ir įvykdyti tai, kas numatoma būsiant tinkama bei naudinga Dievo gar- 
bei pakelti arba visai Mūsų vyskupijai ar kuriai nors Mūsų bažnyčiai pagražinti 
bei papuošti. Todėl matydami, kad Mūsų Žemaičių vyskupijos prepozitinė para- 
pinė Šiluvos bažnyčia garsinga Švč. Mergelės Marijos paveikslu, malonėmis ir 
stebuklais ir kad ji tokia visada aiškiai pripažįstama Kristaus ištikimųjų, trokšda- 
miją padaryti dar garsingesnę, kad ji būtų ypač iš kitų Mūsų vyskupijos bažnyčių 
išskirta bei švytėtų kitokiu pranašumu, nutarėme, kiek begalėdami, visu rūpes- 
tingumu daryti pastangas, jog Šiluvos bažnyčios prepozitūra būtų Šventojo Apaš- 
talų Sosto malone bei palankumu pakelta infulatine prepozitūra. Tikimės, kad ir 
Kristaus ištikimųjų sielose tai įžiebs didesnę pagarbą bei pamaldumą prie Švč. 
Dievo Gimdytojos, garsingos toje vietoje stebuklais, o Šiluvos bažnyčiai ir visai 

Mūsų vyskupijai, esančiai klaidatikių pasienyje ir neturinčiai savo ribose infula- 
tinės prepozitūros, teiks pagražinimo bei papuošimo. 

Šiluvos bažnyčia įsteigta labai seniai - 1457 m., tai yra pačioje pradžioje šven- 
to katalikų tikėjimo Žemaičių kunigaikštystėje, vėliau, 1532 m., ji buvo siautusių 
klaidatikių prievarta atimta, padaryta nebelankoma ir paskui visai nugriauta. 
Pagaliau, 1622 m., ypatinga Dievo malone bei nuostabia Dievo Gimdytojos pagal- 
ba ji buvo, aiškiam stebuklui tarpininkaujant (mediante evidenti miraculo), atgau- 
ta iš žemės iškastais dokumentais sykiu su kitais bažnytiniais daiktais. Tuo labai 
džiaugėsi visa dvasininkija ir žmonės. Teismo nutarimu ji buvo grąžinta, o nu- 
baudžiant už užgrobimus buvo priteista pridėti jai žemės ir turto, Tada buvo vėl 
atstatyta medinė bažnyčia, o kai ta ilgainiui sugriuvo, buvo pastatyta kita daili 
medinė bažnyčia. Pastaruoju laiku, prieš keletą metų, buvo pastatyta graži, šviesi, 
puošni bei dailios išvaizdos tvirto mūro bažnyčia. Ji įžymi tuo, kad nuo senų laikų 
įją vis plūsta daugybė žmonių, net iš tolimų kraštų, pagarbinti joje esantį stebuk- 
lingą Švč. M. Marijos paveikslą. Prie tos bažnyčios yra šeši kunigai (iš kurių keturi, 
pildydami steigėjų valią, kasdieną joje gieda Oficium Parvum prie Švč. M. Marijos), 
kurie pagal seną fundaciją yra įpareigoti vis prie jos reziduoti. Prie jos dar yra ir 
kiti kunigai bei dvasiškiai, kuriuos vietos prepozitas Mūsų sutikimu pasiima į 
pagalbą bažnytinėms pareigoms atlikti. Tie kunigai tvarkingai, pavyzdingai ir 
sėkmingai keldami žmonių dvasinę nuotaiką, laiko šv. Mišias, skelbia Dievo žodį, 
katekizuoja ir atlieka kitus dvasinius darbus. 

Kai dėl Šiluvos prepozitūros pajamų - tai yra žinoma, jog Šiluvos prepozitas 
kasmet gauna iš fundacinio dvaro po 1600 Romos monetos muštinių (scutorum Roma- 
nae monetae), būtent: iš paties Šiluvos miestelio dvaro - 450 muštinių, iš Bagušiškių 
dvaro - bent 300 muštinių, iš Juškaičių, Piktaičių, Norvydžių, Kepurninkų, Pašakar- 
nio, Toliušių, Budraičių ir Kalnujų kaimų, kurie tai prepozitūrai priklauso taip pat, 
kaip ir kitas turtas - 200 muštinių, iš fundacijos keturių kunigų mansionarijų, kurie 
gieda Švč. M. Marijos officium, su prievole juos išlaikyti - 500 muštinių, iš įvairių dva- 
sinių legacijų [palikimų] - 50 muštinių ir iš bažnyčios pajamų - 100 muštinių. 

Liudijame, jog visa tai, kas čia pasakyta, yra tikra ir paremta dokumentais bei 
mūsų pačių žinojimu. Visa tai apie Šiluvos prepozitūros ir bažnyčios būklę, pajamas 
bei įžymybes tiksliai išdėstę, ryžtamės Šventąjį Apaštalų Sostą nuolankiausiai mels- 
ti maloningai išklausyti Mūsų čia išdėstytą prašymą, kitaip sakant - maloniai teiktis 
tą Šiluvos prepozitūrą paaukštinti ir pakelti infulatine prepozitūra, paliekant Mums 
ir visiems Žemaičių vyskupams nuo senovės į tą prepozitūrą priklausomą laisvo 

skyrimo teisę (savo iure liberale collationis), kurios ir dabar laikydamiesi nuolankiau- 
siai meldžiame, kad dabartinis Šiluvos prepozitas Jo Kilnybė Didžiai Gerbiamas po- 
nas Tadas Bukota, abiejų teisių daktaras, Mūsų Žemaičių katedros bažnyčios kanau- 
ninkas, kilmingo gimimo vyras, įžymus pasaulinių ir dvasinių mokslų mokėjimu, 
taurios dorovės ir Mūsų vyskupijai daug nusipelnęs, pakėlus tą prepozitūrą infulati- 
ne prepozitūra, jei Šventojo Apaštalų Sosto malone tai įvyks, toje prepozitūroje būtų 
paliktas ir kad būtų jam ir jo teisėtiems įpėdiniams suteikta malonė vartoti infulatą 
bei kitas insignijas ir naudotis priklausomomis prerogatyvomis. Kad būtų tikima šio 
reikalo visuma ir jos paskiromis dalimis, šį raštą savo ranka pasirašę, sutvirtinome jį 
Mūsų antspaudu. Duota Joanapolė, 1774 Viešpaties metais spalio 31 dieną. 

JONAS, VYSKUPAS. 

(Antsp.) Jokūbas Juozapas Degutavičius, Notaras, savo ranka. 


IŠ RAŠTŲ ŠV. PETRO BAZILIKOS KAPITULAI ROMOJE 


Prašant vainikuoti stebuklingąjį paveikslą 1775 m. 


Santrauka iš: Arch. Cap. S. Petri, t. X, fol. 277r-277v. Ją turbūt atsiuntė Lenkijos ir Lietu- 
vos nuncijus, remdamasis jam pateiktu Tado Bukotos ilgesniu prašymu. Santrauka be 
parašo ir datos. Verčiant iš italų k. talkino S. Matulis MIC. 


Rašto originalas iš: Arch. Cap. S. Petri, t. X, fol. 280r. Verčiant iš lotynų k. talkino kun. A. 
Nockiūnas MIC. 


Sprendimas iš: Arch. Cap. S. Petri, t. X, Tol. 278v. Surašytas lotynų k. 


ŠILUVOS PREPOZITO KAN. BUKOTOS RAŠTO SANTRAUKA 


Tadas Bukota, Žemaičių katedros kanauninkas ir parapinės Šiluvos bažny- 
čios prepozitas, nuolankiausias Jūsų Šviesybių prašytojas pagarbiai praneša, kad 
minėtoje jo prepozitūroje ir parapijoje, tinkamai papuoštas didžiajame altoriuje, 
garbinamas Švenčiausiosios Mergelės ir jos dieviškojo Kūdikio, laikomo ant ran- 
kų, paveikslas. Iš šio paveikslo žmonės gauna nuolatines malones ir stebuklus, 
kaip viskas geriau matoma iš prijungto Žemaičių ordinaro liudijimo. Dėl to pra- 
šytojas, trokšdamas vis labiau paskleisti to stebuklingojo paveikslo garbinimą, 
nusprendė vainikuoti tiek aną Garbingąją Mergelę, tiek Kūdikį, laikomą rankose, 
dviem aukso vainikais, kuriuos garbintojai ir prašytojas yra pasiruošę padaryti. 

Taigi nuolankiai maldauja Gerbiamąją Kapitulą ir Jus, Šviesiausius Ponus, teiktis, 
nepateikiant sakytųjų vainikų, deleguoti bei suteikti Žemaičių vyskupui visas 
būtinas ir reikalingas galias bei malonę, kad jis pagal įprastas formas galėtų vyk- 
dyti minėtąjį vainikavimą. 


ŽEMAIČIŲ VYSK. JONO LOPACINSKIO RAŠTAS 


Jonas Dominikas iš Lopacino Lopacinskis, Dievo ir Apaštalų Sosto Žemaičių 
vyskupas, baltojo erelio ordino ženklininkas Lenkų karalystėje. 

Visiems ir atskiriems, turintiems galią į šiame rašte minimus dalykus, o ypač 
garbingiesiems Šv. Romos Bažnyčios kardinolams, tebūna derama pagarba ir pa- 
slaugumas. Šviesusis ir garbingasis Tadas Juozapas Bukota, abiejų teisių dakta- 
ras, mūsų katedros kanauninkas ir Šiluvos parapijos prepozitas, mums išdėstė, 
kad jis, skatinamas pamaldaus uolumo ir norėdamas padidinti tikinčiųjų širdyse 
pamaldumą į Švč. Mūsų Atpirkėjo Motiną, trokšta vainikuoti šios prakilniosios 
dangaus ir žemės Karalienės paveikslą, kuris puošia jo prepozitinę Šiluvos baž- 
nyčią ir visą mūsų vyskupiją. Jis ketina iškilmingomis apeigomis papuošti auksi- 
ne karūna ne tik Dievo Motinos, laikančios rankose Kūdikį Jėzų, bet ir paties 
Kūdikio Jėzaus atvaizdą, nupieštą tame pačiame paveiksle. Dėl to jis maldavo 
mus, kad jo troškimus paremtume savo liudijimais. Mes, tėviška meile priimda- 
mi pamaldžius ir girtinus minėto prašytojo pageidavimus, ir trokšdami, kad jie 
kuo greičiausiai išsipildytų, nutarėme suteikti prašomąjį paliudijimą. 

Taigi dabartiniu laišku iš savo asmeniško ir tikro žinojimo liudijame, kad 
minėtoji prepozitinė Šiluvos parapijos bažnyčia mūsų vyskupijoje turi naujas mū- 
rines sienas, yra pasižymėjusi ir iš kitų išsiskiria savo orumu ir po atstatymo 
nuolat vis labiau papuošiama, išleidžiant tam reikalui nemažas sumas. O minėta- 
sis Švč. Mergelės paveikslas, jau nuo seno įrengtas didžiajame altoriuje, papuoš- 
tas sidabriniu bei paauksuotu brangiu rūbu, nuo senų laikų pasižymėjęs ypatin- 
gomis malonėmis ir stebuklais; kaip toks jis yra laikomas ir tikinčiųjų ir jų dažnu 
bei gausiu susibūrimu buvo praeityje ir dabar tebėra gerbiamas. 

Šiuos dalykus liudijame šiuo laišku, pasirašytu mūsų ranka ir patvirtintu 
mūsų antspaudu Janapolėje 1774 m. spalio 22. 

Vyskupas Jonas. - (Antspaudas) - Jokūbas Degutavičius, Žemaičių vyskupo 
kurijos aktų notaras, sava ranka, 

ŠV. PETRO KAPITULOS SPRENDIMAS IR ATSAKYMAS 


Garbingieji Ponai, susirinkę kapituloje, maloniai pritarė suteikti malonę pa- 
gal prašymo formą šią sausio 25 d., 1775 m. - Aleksandras Matas Lorenzini. 

1775 sausio 25 dieną Jums pasiųsti deleguojamieji laiškai, duoti mūsų Gerbia- 
mosios Kapitulos ir skirti Monsinjorui Šviesiausiam ir Gerbiamiausiam Ponui Do- 
minykui Lopacino Lopacinskiui, dabartiniam Žemaičių vyskupu, vainikuoti Švč. 
Mergelės Marijos su Jos Švč. Kūdikiu ant rankų paveikslą, esantį prepozitinėje bei 
parapinėje Šiluvos bažnyčioje Žemaičiuose, tiksliai tariant, tos prepozitinės bei 
parapinės bažnyčios didžiajame altoriuje, ir padaryti tokius vainikus, uždėtinus 
ant šventų minėtos Švč. Mergelės ir jos Švč. Kūdikio galvų, padengiant išlaidas 
pačiam Žemaičių katedros kanauninkui Tadui Bukotai ir kitiems minėtosios Švč. 
Mergelės garbintojams, be jokios vilties bet kuriuo laiku ateityje tai pakartoti iš 
mūsų Gerbiamosios Kapitulos ar kurios kitos (reliatyvios), kaip tiksliau matyti iš 
anksčiau minėtų pasiųstųjų deleguojamųjų raštų ir respektyviai iš 1775 m. sausio 
25 d. pasiųsto - tos minėtosios Gerbiamos Kapitulos kanclerio Lorenzinio akto“. 


* Raštas nėra tiesioginis atsakymas kan. Bukotai bei vysk. Lopacinskiui, bet lydimasis raštas 
prie minėtų atsakymų nuncijui. Skelbiama iš: Arch. Cap. S. Petri, t. X, fol. 281r. Iš italų k. vertė 
kun. J. Navys MIC. 

POPIEŽIAUS PIJAUS VI BULĖ 


Šiluvos infulatūros steigimas 1775 m. 


Kauno arkivyskupijos kurijos archyve nerasta nei dokumento originalo, nei nuorašo. Šilu- 
vos klebono kun. P. Katelės teigimu, jo nesą ir Šiluvos bažnyčios archyve. Čia spausdina- 
mas bulės nuorašas nurašytas nuo buvusio Šiluvos klebono kun. M. Jurgaičio nuorašo, 
kurį kun. Katelė, radęs Šiluvos bažnyčios archyve, yra atsiuntęs Kauno arkivyskupijos kuri- 
jai. Kai kurie žodžius kun. Jurgaitis neperskaitė; juos bandė atstatyti kun. P. Veblaitis, 
lygindamas su Skuodo infulatūros steigiamąja bule, duota Pijaus VI 1780 m. liepos 16 d., 
kur kai kurios teksto dalys beveik atitinka Šiluvos infulatūros bulę. 


Šiluvos bulėje sakoma, kad stebuklingasis Dievo Motinos paveikslas buvo sykiu su kitais 
bažnytiniais daiktais iškastas iš žemės, t. y. rastas iškastoje skrynioje. Anksčiau pateiktame 
vysk. Lopacinskio rašte apie tai nėra teksto. Matyt, surašytojas bus tą vietą praleidęs. 


Lotyniškas kun. Jurgaičio atliktas bulės nuorašas buvo paskelbtas kun. Veblaičio darbe 
„Šiluvos bažnyčia ir jos infulatai“, Draugija, 1940, Nr. 2, p. 82-85 ir atsp. p. 18-23. Ver- 
čiant talkino kun. A. Nockiūnas MIC. 


PIJUS VYSKUPAS, DIEVO TARNŲ TARNAS, amžinam dalyko atminimui. Dėl 
Mums uždėtos Apaštališkosios Tarnybos Mums kartais tenka atidžiai rūpintis, 
kad priskirdami ypatingą garbę kai kurioms bažnyčioms, ypač parapinėms, ku- 
rias pati Dievo Motina Mergelė Marija nesiliauja garsinus nuolatiniais stebuklais 
per jose laikomus savo atvaizdus, joms ir jų valdytojams suteiktume tokius gar- 
bės ženklus, kurie padidintų Dievo ir Jo Šventosios Motinos garbę, o eretikams, 
kurie tuos stebuklus niekina, įdiegtų baimės ir sumišimo. Mes tai juo mieliau 
darome, juo labiau to reikalauja žmonių pamaldumas į Mergelę Mariją ir juo di- 
desnę iš to naudą Viešpatyje matome. Prie to prisideda ir prašymai bei pageida- 
vimai žmonių, pakeltų į vyskupišką aukštybę. Iš tikrųjų Mūsų Garbingojo Brolio 
Jono Lopacinskio, dabartinio Žemaičių vyskupo, prašyme sakoma, kad Šiluvoje, 
Žemaičių vyskupijoje, yra bažnyčia, vadinama prepozitūra, kuri buvo įkurta jau 
XIV a. pradžioje, t. y. tuo laiku, kai Žemaičių kunigaikštystėje pasirodė Katalikų 
Tikėjimo šviesa; vėliau ji buvo siaučiančių eretikų užimta ir sugriauta. Pagaliau 
buvo iš naujo kanoniškai atstatyta ir aprūpinta dar didesniais ištekliais. Tačiau, 
kadangi buvo statyta iš medžio, laikui bėgant, sugriuvo. Vėliausiai, atstatyta iš 
tvirto mūro ir elegantiška forma, pagarsėjo Švč. Mergelės Marijos stebuklingu 
paveikslu, kuris joje laikomas. Tarp kitų stebuklų minimas ir tas, kad šis paveiks- 
las tuo laiku, kai eretikai buvo užėmę parapijos bažnyčią, nuo jų neapykantos 
buvo paslėptas ir beveik po šimto metų su neapsakomu minėtosios vyskupijos 


387 


dvasininkų ir žmonių džiaugsmu buvo surastas dėl dokumentų, kurie buvo iš- 
kasti iš žemės kartu su šventais bažnytiniais reikmenimis. Dėl to į šią parapijos 
bažnyčią plaukia daugybė maldininkų, vedinų pamaldumo, net iš tolimų kraštų. 
Dar daugiau, šią bažnyčią aptarnauja šeši prie jos gyveną kunigai, kurių keturi 
pagal fundatorių valią kasdien gieda Švč. Mergelės Mažąsias Valandas. Šie ir daug 
kitų kunigų bei klierikų pagal savo šventimus tvarkingai skelbia Dievo žodį, aiš- 
kina katekizmą ir atlieka kitas bažnytines apeigas didesnei Dievo garbei ir žmo- 
nių naudai. Dėl to ši parapijos bažnyčia pranoksta kitas parapijas net ir pajamų 
gausumu (1600 Romos monetos muštinių kasmet). Dėl šių priežasčių vyskupas 
Jonas, kuris visuomet rūpinosi, kad padidėtų tikinčiųjų pagarba ir pamaldumas į 
šį Dievo Motinos paveikslą, šios parapijos bei vyskupijos garbė, taip pat eretikų 
sumišimas, trokšta, kad ši bažnyčia bei jos dabartinis valdytojas, vadinamas pre- 
pozitu, būtų papuošti ypatingais garbės ženklais, Taigi, jei pagal šį prašymą minėta 
parapijos bažnyčia, vadinama prepozitūra, būtų pavadinta infulatine prepozitūra, 
o mielam sūnui kunigui Tadui Juozapui Bukotai, kaip tvirtinama, kilmingam Že- 
maičių ar kito Lenkijos miesto ir vyskupijos bajorui, abiejų teisių daktarui, pagal 
apaštališkąjį potvarkį Žemaičių katedros kanauninkui bei dabartiniam minėtos 
bažnyčios prepozitui ir valdytojui bei jo įpėdiniams toje parapijos bažnyčioje 
būtų suteikta teisė vartoti mitrą, pastoralą bei kitas insignijas, dėl tokio didesnio 
iškilmingumo pamaldų laikyme padidėtų pagarba tam Švč. Mergelės Marijos pa- 
veikslui, taip pat eretikų baimė bei sumišimas. Todėl vyskupas Jonas Mus nuo- 
lankiai prašė, kad maloningai patenkintume jo minėtus pageidavimus. Mes, no- 
rėdami vyskupui Jonui suteikti ypatingą malonę, išrišame minėtąjį Tadą Juozapą 
iš visokių ekskomunikų, suspensijų, interdiktų ir kitokių bažnytinių cenzūrų bei 
bausmių, bet kokiu būdu ir bet kuria proga pelnytų, jei jam taip atsitiko, kad 
galėtų teisėtai priimti šią malonę; maloningai pritariame minėtojo vyskupo Jono 
prašymui ir Apaštališkuoju autoritetu visam laikui leidžiame ir suteikiame jam 
visišką laisvę bei galią laisvai ir teisėtai leisti, kad minėtoji parapijos bažnyčia, 
vadinama prepozitūra, nuo šiol visais laikais jo vyskupijos papuošimui būtų va- 
dinama infulatine prepozitūra, o minėtam Tadui Juozapui, kol gyvens ir valdys 
prepozitūrinę bažnyčią, ir jo įpėdiniams, kol valdys tą bažnyčią, naudoti ir ne- 
šioti minėtoje parapinėje ir kitose jiems pavestose ir nuo jų priklausančiose baž- 
nyčiose, laikant mišias ir kitas pamaldas, mitrą, pastoralinius lazdą ir žiedą, sanda- 
lijas, chirotekas ir kitas vyskupiškas insignijas, iškilmingai su mitra laikyti mišias 
ir kitas pamaldas, iškilmingai su išvardytomis insignijomis duoti po iškilmingą 

mišių, mišparų, aušrinių ir kitų pamaldų joje esantiems žmonėms palaiminimą, 
išskyrus atvejus, kai toje bažnyčioje būtų kurie nors vyskupai ar Apaštalų Sosto 
legatas ar nuncijus, nes tokiu atveju turėtų būti gaunamas jų sutikimas. Taip pat 
įsakome, kad Tado Juozapo ir jo minėtų įpėdinių niekas bet kokiu autoritetu, 
priedanga, apsimetimu ar gudravimu, proga ir dėl bet kokios priežasties netruk- 
dytų ir nedrumstų jų ramybės; kad niekas bet kokiu laiku ir dėl bet kokios prie- 
žasties, kad ir teisėtos, nesistengtų panaikinti šių teisių dėl nutylėjimo ar netei- 
singos informacijos, ar negaliojimo, ar per Mus, ar per Mūsų įpėdinius Romos 
Popiežius, ar per Apaštališkąjį Sostą, ar per kitus autoritetingus asmenis, šių ga- 
lių nemažintų, nekliudytų, nenaikintų, neatšauktų, nesulaikytų ir nesiaurintų, 
neribotų, nepaverstų vien tuščiomis teisėmis ar prieš jas prašytų pilnos restitu- 
cijos arba kokio nors kito teisės ar fakto, teisingumo ar malonės atlyginimo arba 
savu noru ir su tikru žinojimu suteiktų, arba jas kaip nors apkarpytų, arba kaip 
nors kitaip joms priešingai nurodytų. Taip pat įsakome, kad niekas jų nepriskir- 
tų prie kokių nors panašių ar nepanašių malonių atšaukimų, sulaikymų, apribo- 
jimų, derogacijų* ar kitų priešingų potvarkių, net Apaštališkosios Kanceliarijos 
taisyklių bei Apaštališkųjų Konstitucijų nuostatų, bet visuomet iš jų išskirtų. Jei 
tokie potvarkiai būtų, šios galios bus visada grąžintos į pirmykštį, visiškai galio- 
jantį padėtį, atstatytos, pilnai atgaivintos ir iš naujo taip pat bet kokia vėlesne 
data Tado Juozapo ar jo įpėdinių išrinksimiems būtų suteiktos ar suteiksimos ir 
savo visiškas bei galutines pasekmes gautų ir tam pačiam Tadui Juozapui bei jo 
minėtiems įpėdiniams visada ir visur visiškai galiotų. Taip ir ne kitaip turi būti 
nuspręsta bet kokių, ordinarinių ar deleguotų, turinčių bet kokį autoritetą teisė- 
jų, neišskiriant Apaštališkųjų Rūmų bylų auditorių ir šv. Romos Bažnyčios kardi- 
nolų, net popiežiškų legatų „de latere“, vicelegatų ir minėtojo Sosto pasiuntinių. 
Ojei kas nors, žinodamas ar nežinodamas kėsintųsi prieš šias malones, paskel- 
biame jo pastangas tuščiomis. Šiam nutarimui negali kliudyti nei sinodinės, nei 
provincinės, nei generalinės, nei visuotinės tarybos, nei išleistos ar išleisimos ypa- 
tingo ar bendro pobūdžio konstitucijos. Kokie bebūtų Apaštališkieji potvarkiai, pri- 
vilegijos, indultai“* ir Apaštališkieji laiškai, vyresnieji ir asmenys, bendrai ar 
ypatingai, kokie nors kiti priešingi leidimai, pripažinimai, patvirtinimai ir nauji 


* Derogacija - įstatymo dalies pakeitimas. 


** Indultas - kanonų teisėje dvasinės valdžios leidimas tam tikrais atvejais nevykdyti baž- 
nytinių reikalavimų. 

nutarimai. Nors šiems dalykams visiškai atšaukti, kiekvienam atskirai reikėtų 
turėti ypač įsakmų ir skirtingą paminėjimą, o ne bendrą tą patį reiškiantį posakį 
ar kokį nors kitą pasakymą, arba turėtų būti išlaikyta kita kokia nors ypatinga 
forma, dabar, nepaisant bet kokių priešingų potvarkių, ypač ir įsakmiai atšau- 
kiame taip tarytum pažodžiui niekas nebūtų praleista ir visa reikiama forma iš- 
laikyta ir laikant, kad šiais žodžiais pilnai ir pakankamai tai yra išreikšta ir kad jų 
reikšmė pasiliks pilnai ir visiškai galiojanti. Taigi jokiam žmogui nėra leista šio 
mūsų išrišimo, suteikimo, indulto, leidimo, įgaliojimo, įdavimo, nustatymo ir de- 
rogacijos lapo trukdyti ar įžūliai jam priešintis. Jei kas tai daryti išdrįstų, težino, 
kad užsitrauks Visagalio Dievo ir Jo šventųjų apaštalų Petro ir Povilo rūstybę. 

Duota Romoj, prie Švč. Mergelės Bazilikos, tūkstantis septyni šimtai septy- 
niasdešimt penktais metais nuo Viešpaties Įsikūnijimo, rugpjūčio aštuonioliktą 
dieną, pirmaisiais mūsų popiežystės metais. 


Vietoj antspaudo. 


IŠ VYSK. STEPONO GIEDRAIČIO CIRKULIARO 


Dėl Marijos paveikslo vainikavimo 1776 m. 


Cirkuliaro tekstas spausdinamas iš: Liber processum, Nr. 71, fol. 47-48, Kauno arkivysku- 
pijos kurijos archyvas; jo ištraukas iš lenkų k. vertė kun. P. Veblaitis, žr. Draugija, 1940, Nr. 
6, p. 290-291. 


Vysk. Steponas Giedraitis rašė, kad kai tik perėmė Žemaičių vyskupiją valdy- 
ti, tuoj atkreipė dėmesį į Šiluvos infulatinę bažnyčią, kaip į stebuklingojo Dievo 
Motinos paveikslo šventovę, tikėdamas, jog Žemaičių kunigaikštystėje Dievo ma- 
lonių pasireiškimo faktas rodo tai žemei Dangaus palankumą. „Visais mūsų val- 
dymo metais“, rašė vyskupas, „galvojome, kaip labiau pakelti to paveikslo garbę; 
apie jo vis naujus stebuklus bei malones mus nuolat pasiekdavo žinios, kurias 
gaudavome iš tos kunigaikštystės piliečių, taip pat iš prašalaičių bei tolimų vietų 
asmenų, kurie apie tai pranešdavo su dideliu džiaugsmu, dvasiniu širdies pasi- 
guodimu bei visišku įsitikinimu. Norėdami iš esmės tikrus stebuklus atskirti nuo 
neprotingų prietarų, įsakėme, kad kiekvieną kartą, kai tik pasklis kurio nors ste- 
buklo garsas, būtų padaryta griežčiausia ir rūpestingiausia, atsižvelgiant į visas 

aplinkybes, kvota. Tam tikslui deleguodavome komisijas, kokias ir seniau mūsų 
pirmtakai siuntinėdavo, atlikome tyrimą kruopščiai, pagal Bažnyčios nurody- 
mus bei nuostatus, nevienašališkai, ne imaginacijai tikėdami, bet pagal rimtų 
asmenybių pareiškimus bei mačiusiųjų liudijimus: teologų, daktarų ir visų tų, 
kuriuos teko tuo reikalu kvosti, pagaliau - remdamiesi mokytų bei išmintingų 
tarėjų nuomone pamažu įsitikinome, kad amžinai visagalis Dievas nuo 1622 m. 
aiškiai teikiamomis malonėmis norėjo būti iš tikrųjų stebuklingas tame Šiluvos 
kilniausios Mergelės Marijos paveiksle“. Toliau vyskupas sako, kad, tą išvadą pa- 
daręs, prašė Šv. Sostą, jog didesnei Dievo ir Marijos garbei bei žmonių tikėjimui 
jis leistų padidinti tą paveikslą, jau privilegijomis ir atlaidais apdovanotą, pa- 
gerbti iškilmingu Jėzaus ir Marijos galvų vainikavimu, kaip kad yra praktikuoja- 
ma kitur krikščionių pasaulyje; kaip kad Lenkija turi karūnuotą paveikslą Čens- 
takavoje, Lietuva - Trakuose, Vilniuje ir Žuravicuose, Gudija - Bialyničiuose, o 
Ukraina ir Podolė - Berdyčeve. Pagaliau vyskupas praneša, kad karūnavimo iš- 
kilmės paskirtos 1776 m. rugsėjo 8, Švč. Marijos Gimimo, dieną, kad per tris iškil- 
mių dienas bus galima pelnyti visuotinius atlaidus ir kad iškilmių išlaidas didele 
dalimi aukomis padengė Žemaičių kunigaikštystės didikai. Už tai jiems vyskupas 
reiškė padėką. 

Vyskupas baigė raštą tinkamu Šiluvos Dievo Motinos bažnyčiai šūkiu: Salu- 
tate Mariam, guae multum laboravit in vobis (Sveikinkite Mariją, kuri tiek daug yra 
jums padariusi). Šį cirkuliarą buvo įsakyta po keletą kartų paskelbti visose vys- 
kupijos bažnyčiose lenkų ir žemaičių kalbomis. 

Šiluvos Švč. M. Marijos Gimimo bazilika (1760-1786 m.) 


Šiluvos stebuklingasis paveikslas „Švč. Mergelė Marija su Kūdikiu“ (XVII a. I pusė) 


Šiluvos Švč. M. Marijos Gimimo bazilikos vidus (1760-1786 m., skulptorius Tomas Podgaiskis) 


Bazilikos koplytėlė, kurioje yra skrynia, atkasta po Marijos apsireiškimo, 
ir per kalvinų bei katalikų kivirčus peršautas kryžius 


14444j444A4 < 


£- "2; 


“ 


SILUVOS DVASININKŲ LITURGINIAI RUBAI 


L 


a 


NA 


Arnotas 


A2VA 


Til 


Mitros ir pirštinės 


v 
E 
22: 
a 
I) 
> 
+ 
2] 
o 
< 
5 
— 
2) 


Pastoralas 


ŽEMAIČIŲ VYSKUPAI 


Merkelis Giedraitis Mikalojus Pacas Stanislovas Kiška Jurgis Tiškevičius 
(1576-1609) (1610-1618) (1618-1626) (1633-1649) 


Petras Parčevskis Jonas Dominykas Steponas Jonas Juozapas Arnulfas 
(1649-1658/1659) Lopacinskis Giedraitis (1778-1802) Giedraitis (1802-1838) 
(1762-1778) 

Simonas Mykolas Motiejus Valančius Mečislovas Paliulionis Kasparas Felicijonas 
Giedraitis (1762-1778) (1849-1875) (1883-1908) Cirtautas (1910-1913) 


Lenkijos karaliaus ir Lietuvos didžiojo kunigaikščio Augusto III privilegija Šiluvos miesteliui, 
leidžianti sekmadieniais rengti turgus. 1738 m. 


+ Šiluvos bažnyčios įsteigimo, praradimo ir susigrąžinimo istorija. 
XVII a. vidurys (užrašyta ant pergamento) 


Šiluvos Švč. M. Marijos apsireiškimo koplyčia (archit. Antanas Vivulskis, 1912-1924 m.) 


Šiluvos Švč. M. Marijos 
apsireiškimo koplyčia 
(vidus) 


Į koplyčios altoriaus pama- 
tus įmontuotas akmuo, ant 
kurio, manoma, apsireiškė 
Švč. Mergelė Marija 

Vytautas Kazimieras Jonynas. Švč. Mergelės Marijos apsireiškimas Šiluvoje. 
Šiluvos Dievo Motinos koplyčios bareljefas (Maizeville, PA, JAV), 1967 m. 


Vytautas Kašuba. Šiluvos Dievo Motina. 
Reredas: Albino Elskaus mozaika. 
Šiluvos Dievo Motinos koplyčia, 
Nekaltojo Prasidėjimo katedra 
(Washington, DC, JAV), 1966 m. 


Vytautas Kašuba. Šiluvos Dievo Motina. Reredas: Aleksandros Kašubienės mozaika, 

„ Račkus Al. M., op. cit., p. 169; KKA, Šiluvos bažn. inventoriaus aprašymas, f. 168-170, 

Jablonskis K. ir Kulikauskas P. (red.), Lietuvos archeologijos bruožai, Vilnius, 1961, p. 163- 
164, 384, 530, 534, 536-537, 539, 542, 553, 555 (plg. priedą pagal minėtus vietovardžius). 
Bažnyčios steigimo aktą žr. Cod. Bab., I, t. 178r-179r. 

Cod. Bab. |, f. 96r. 

Gerullis J., „Nauji XVI a. dokumentai apie reformaciją Prūsų Lietuvoje“, Tauta ir Žodis, IV, 
Kaunas, 1926, p. 427. 

Apie tai plačiau kalbama knygos IV skyriuje. 

AVK, XII, p. 459. 

Jakubowski J., Mapa W. Ks. Litewskiego w polowie XVI wieku, Krakow, 1928. 

Sprogis, p. 332; ODVA, V, p. 47, 69. 

Sprogis, p. 332, 334. 

Žem. Vysk., I, p. 321; Buczyūski, „Košciėl w Szydlowie na Žmujdzi“, Tygod. Ilustrowany, 
1861 01 24; Herders Konversations-Lexikon, VII, 1907, p. 1162; EK, XXVIII, p. 115. 

Plg. Podkowa A., Šiluvos bažnyčia, Vilnius, 1907, p. 11-12; Jonas Išmisločius-Kermošius 
Šidlavoje, op. cit., p. 343; Jucewicz L. A., Wspomienia Žmudžzi, Wilno, 1842, p. 23-26 ir 
Raštai, Vilnius, 1959, p. 373 ss. 

Buczynski, Pow. RossA., p. 6; Krzywicki J., op. cit., p. 97. 

Plg. S4ow. Geogr. XII, p. 97; LE, t. XXVIII, p. 113. 

kų šeimos: Babinskiai, valdę Lauciškius, Bilevičiai - Akstynus, Skudžiūnus ir Skoraitiškius, 
Bortkevičiai — Rinkeliškius, Bušinskiai — Pogumerčius ir Baltuosius Saukotus, Godvaišai — 
Vainotiškius, Juknevičiai - Rinkeliškius II, panevėžiškiai Komarai — Jasnagurką ir Žaiginius, 

kiai - Burbiškius, Martusevičiai - Padubysius, Ostrauskai - Dautartus, Pasandravą ir Siručius, 
Prialgauskiai - Narušius, Rekščiai - Paobškalnę, Starvinskiai - Kaulakius, Šnabavičiai — Jur- 
gaičius ir Roglaičius, Trasauskiai - Pašakarnę, Ulinskiai - Paluknę II, Zaleskiai - Kaffemaniš- 

Šiuos ir kitus žymesnius šiluviškius minėsime vėliau. 

Buczynski, Košck Szyd+, p. 57, 20. 


Šia prasme Šiluvos kapines prisimena Gieysztor J., Pamiętniki, Wilno, 1913, p. 380-381. 
Apie autorių ir jo raštus žr. LE, VIII, Kaunas, 1940, p. 1171-1172. 


ARSI Lith., p. 7, 10, 13, 18, 19, 21-32; plg. FHL, III / II žr. pavardes su pastaba „samogita“. 
„Kaip manoma pagražinti Šiluvą“, Šiluva, 1938, p. 2-3. 
Vytauto Didžiojo Kultūros Metraštis, I, Kaunas, 1941, p. 337. 


II. VYTAUTO BENDRADARBIS STEIGIA BAŽNYČIĄ 


Plg. Wolff J., Rod Gedimina, 1886, p. 10-12 ir Kniaziowie, p. 665; Semkowicz, „Litew. 
bojar.“, Mies. Herald., VI, Nr. 11-12, p. 179-190. 

Apie Manvydo ir Gedgaudo herbus žr. Semkowicz W., Litew. bojar., ten pat, p. 180; 
Piekosinski, p. 65, 122; Kojalowicz, p. 260. 

Semkowicz W., „Przywileje Witolda dla Menivida“, Atn. Vil., I, Nr. 2, p. 253; Wolff, Knia- 
Ziowie, p. 160, 459; plg. Jonynas Ig., Vytauto šeima, Kaunas, 1933; Sruogienė V., „D. L. 
kunigaikštienė Ona Bytautienė“, Moteris, 1959, Nr. 4 ir 1960, Nr. 1. 

Plg. Vytauto raštus Žemaičių vyskupijai, Praeitis, II, p. 400-403; Dokumentai apie Vytauto 
veikimą Bažnyčios naudai, Tiesos Kelias, 1930, Nr. 2, p. 107-108; plg. Semkowicz W., 
„Pierwszę przywileje fundacyjne Witolda dla košciota na Žžmuazi“, Kw. Hist., XLIV / 1. 
Manvydo koplyčios steigimo Vilniaus katedroj raštą ir Vytauto patvirtinimą žr. Praeitis, II, 
403-405 ir CDV, I, Nr. 85, 86, 86“, 476. 

AV, Reg. Lateranen. Martini, V, t. 121, fol. 274. 

Plg. Janulaitis A., „Žemaičiai ir bažnytinis susirinkimas Konstancoje“, Praeitis, II, p. 291- 
349; Ivinskis Z., „Konstancos susirinkimas“, LE, XII, p.372-375; plg. Andziulytė-Ruginienė 
M., Zemaičių christianizacijos pradžia, Kaunas, 1937. 

Plg. CEV, 907; Semkowicz W., „Nieznanie nadania Witolda dla osėb prywatnych“, Atn. 
WMil., VII. 

Ten pat, 845; Semkowicz W., „Litew, bojar.“, Mies. Herald., VI, Nr. 11-12. p. 189. Šiuos 

19-20; Avižonis, Bajorai, p. 46; EK, t. XLII, 71. 

Wotschke, „Wittenberg u. die Unitarier Polens“, Arch. Ref., t. XV, p. 84. 

Žem. Vysk.,t. I, p. 114-115. 

bylose, tuo tarpu Gružewski (p. 2 ir 155 - išn. 2) pateikia 1601 m. datą be šaltinių. 

Ten pat, 98 ss. 

p. 426; Mažvydo laiškas, buvęs Karaliaučiaus valstybinio archyvo aktuose, paskelbtas 

obrazach, 1902, p. 654; EK, t. XXVIII, p. 111; EP, t. XXIV, p. 843. 


Plg. Niesiecki, t. IV, p. 363. 

„ AV, Proc. Cons., vol. 28, f. 192v. 
. Plg. Janulaitis A., Vyriausias Lietuvos tribunolas XVI-XVIII amž., Kaunas, 1927. Apie mišrius 

. Žychliūski, t. XII, p. 299; S. Josaphat Hieromartyr, Documenta romana beatificationis et 

Lenkiškai pavadinta „Obrona pewnošci duszego zbawienia przeciwko papieskiej wątpli- 
wošci“, Wilno, 1585 - plg. Estreicher, t. XIV, p. 226. 

Apie Šiluvos altarijas plg. vysk. A. Tiškevičiaus reliaciją iš 1748 m. dok. priede; Cod. Bab, t. I, 
f. 179r; Buczynski, Koscl. Szyd!., p. 20; Žem. Vysk., t. I, p. 320. Apie Skoraičius žr. ODVA, 
t. III, p. 17, Nr. 209 ir ten pat, t. II, p. 50, Nr. 190; Niesiecki, t. VIII, p. 385. Apie Klausgailas 

Cod. Bab., t. |, 179r. 

Ten pat, 1639, f. 331r; 1646, f. 793v. 

Buczynski, Koscl. Szydk., p. 37. 


Avižonis K., Bajorai, p. 402; Kurczewski J., Bisk. Wil., p. 14-15. 

V., „Dvi lietuvių literatūros XVII-XVIII a. problemos“, Tauta ir Žodis, t. IV, p. 302-306. 

nus: ŽychliAskis (t. XIII, 270 ss.) teigia, kad pirmasis iš jų kataliku tapo Jonas, Upytės 

B., Ksiega Pamietkowa Marianska (Dioc. Žmudzka) II, 2 d., 1905, p. 170-171. 


Apie Pacų giminę žr. Wolff J., Pacowie, 1885; plg. ASD, t. XXXIV, 1909, p. 526-527. 

liepimus - Relacye Nunc. Apostol. (1548-1690), t. II, 1864, p. 399 ir Buonvisi F., Nunzia- 

Przyalgowski, Bisk. Wil., t. III, p. 7. 
Gružewski, p. 193-194. 


Žem. Vysk., t. I, p. 175-176; MR, t. IV / 1, p. IV; Show. Biogr.,t. III, p. 269; Smigelskis, 

Plg. Kurczewski J., Bisk. Wil., p. 141-142. 
Avižonis K., Bajorai, p. 149, 205. 


„Elektrowie krėlėw“, Rocznik, t. I, p. 9 ir 227; apie Šemetas plg. Niesiecki, t. VIII, p. 619 
ir Studnicki H., Herb. Pol., t. III, Lwėw, 1862, p. 119. 


Plg. Estreicher, t. XXX, Cz. III, p. 266-267. 

Apie Bilėnų-Bilevičių giminę žr. Boniecki, Poczet Rodėw, p. 6; Show. Biog., t. II, p. 98-100; 
LE, t. II, p. 508-509 ir LE, t. III, p. 91; Cod. Bab., t. I, Nr. 126, f. 236; Konarski S., Szlachta 


kalviAska w Polsce, Warszawa, 1936, p. 249. Apie Bilevičienės-Puzinaitės brolio Mykolo 
išsišokimą prieš reformatus Vilniuje žr. Barycz H., op. cit., Ref. Pol., t. IV, p. 207-208. 


KKA - bažn. dokumentų sąrašų knyga Nr. 73, f. 252 - Veblaitis, p. 14. 


KKA, 1677 m. vizitacijos aktai, vol. 120, f. 56 - Veblaitis, p. 13. M. Sviekausko mirties 

Plg. Cod. Bab., t. II, f. 37-39v. 

APF, Sem. Pontif. Vilnense, 1677, vol. 378, f. 406v. 
Žem. Vysk., t. I, p. 179. 

D(ambrauskas) A., „Szydtow“, EK, t. XVIII, p. 112. 
Ten pat, p. 114. 


Juciewicz. L. A., Przyslowia Judu litewskiego, Wilno, 1840, p. 91-106; plg. dar jo Wspom- 
nienia Žmuidzi, Wilno, 1842, p. 15. 


Estreicher, XXIV, p. 230-234; Purickis, p. 161. 
Aple šiuos jėzuitus plg. A/leksandrynas, t. |, p. 262-263, 620-630. 


Anksčiau išleistas Trakų ir Alvito klebonų brošiūras mini X. S. J., „Obrazy Cudowne“, EK, 
t. XVI, p. 614. 


Gumpenberg G., Atlas Marianus, Monachii 1672; apie Lietuvos Marijos šventoves žr. ten 
pat, p. 277, 286, 302, 559, 1069. 

Laus B., „Diocezye Žmudska“, op. cit., p. 172. 

KKA, Šiluvos bažn., 1843 m. inventorius, f. 140 - cit. Veblaitis, 14. 

Plačiau žr. Jatulis P., „Popiežiaus seminarija Vilniuje“, LE, t. XXIII, p. 288-291. 

31; Przyalgowski, Bisk. Wil., t. II, p. 127; LE, t. XIII, p. 156. 

Lukaszewicz, Ref. Kirche, t. II, p. 155. 

. Plg. Buczynski, Koscl. Szyd/., p. 41; Siebmacher J., Wappenbuch, t. I, Nuernberg, 1898, 


p. 180; Kot St., Sžow. Biogr., t. II, p. 100; Lukaszewicz, Ref. Kirche, t. II, p. 56. 


. Vengerscius, op. cit., p. 221. 

mer ducis Curlandiae et Adami Schubert, 1669; Vengerscius, op. cit., p. 215; Estreicher, 
t. XXV, cz. III, p. 422. 

Apie Kristupą Henriką ir kitus Puttkamerius plačiau žr. Manteuffel G., „O starodawnej 
szlachcie Kryžacko - Rycerskiej na kresach infanckich“, Mies. Herald., t. I, Nr. 10-11, p. 157; 

Leipzig, 1867, p. 289-291; be to, plg. Balinski M., Star. Pol., t. III, p. 576 ir t. IV, p. 466; 
Buczynski, Košcl. Szyd+, p. 41; Niesiecki, t. VII, p. 344; Konarski S., Szlachta kalviAska w 

1932, p. 279-291; Žabko-Potopowicz, Praca najemna i najemnik w rolnictwie w W. Ks. 
Litewskim w wieku XVII, 1929; Šapoka A. (red.), Lietuvos istorija, p. 385-386; Ivinskis Z., 

Morawski K. M., „Bractwo wrogow wstrzemiežliwošci“, Kw. Hist., t. XLVIII / 3, p. 521-522. 

ACC, Posit. Sess., vol. 20, f. 14-17. 

Laisvės problema, Putnam, 1956, p. 50-53, 181-182. 

Morawski K. M., op. cit., p. 489-534; Friedberg J., „Masonerja a rozbiory Polski“, Ate- 
neum Kaplanskie, Wrochawek, 1936, t. 37, zasz. 1, p. 30-43, zasz. 2, p. 149-155. 


Matachowski, Wolnomularstwo, p. 6-7. 
ACC, Rel. Samogit., 1761, f. 2v-4v. 

auku 


ANTRA DALIS Tarp priespaudos ir išsilaisvinimo 


I. VYSKUPŲ RŪPESTIS IŠKELTI ŠILUVĄ ŽEMAIČIUOSE 


Arch. S. Congr. Conc., Relat. Dioec. Samogit. anno 1755, fol. 13 r; plg. fol. 24. 


. Sprendimas duoti vainiką, prašant benediktinių viršininkei, padarytas Romoj 1747 m.: 


Arch. Cap. S. Petri in Vat. Madonne Coronate, Index 402, fol. 261v., cap. 48, fasc. 330. 
Apie Trakų ir Vilniaus šv. Mykolo bažnyčių stebuklingus paveikslus ir jų vainikavimą Romos 
vainikais žr. Vaišnora J., Marijos garbinimas Lietuvoje, Roma, 1958, p. 255-260, 279-285, 
312-315. 


Arch. S. Congr. Conc., Relat. Dioec. Samogit. anno 1761, fol. 2. 

Žem. Vysk., t. l., p. 219; Buczyūski J., Košck Szydk., p. 25; Veblaitis P., op. cit., p. 15. 
Arch. Vat., Proc. Cons., vol. 117, fol. 280. 

Apie Lopacinskius žr. Žem. Vysk., t. I, p. 148, 160; Žychliūski, Zlota Ksiega, t. II, p. 174; Woltf 
J., Senat. i dygnit., p. 315; Boniecki A., Herb. Pol., t. XV, p. 381; Encykl. Powsz.,1864, t. XVII. 
Plg. „Cathalogus sacerdotum et clericorum gui commorati sunt in seminario Varsaviensi 
ad S. Crucem ab anno 1675“, Archivum Ks. Missionarzy w Krakowie, p. 14. Čia rašoma: 
Johannes Lopacinski Vilnensis venit 1730, 18 Septembris. Egressus 1731, 19 Mai. Pensio- 
narius (pats užmokėjęs už mokslą). 

Žem. Vysk., t. II, p. 134-135. 


Arch. S. Congr. Conc., Relat. Dioec. Samogit. anno 1767, vol. 12, fol. 8; plg. Arch. Nunz. 
di Varsavia, vol. 142, fol. 6v. 


. Apie vysk. F. Taujanskį (Towianskį) plačiau žr. Jatulis P., LE, t. XXXI, p. 351-352. 


Apie Čartoriskius žr. Šapoka A., „Atsakingieji Lietuvos politikos vadai reformų seimo me- 
tu“, Senovė, t. II, Kaunas, 1936, p. 151-152; Biržiška M., LE, t. IV, p. 145-146. 


Šapoka A., op. cit., p. 149-150. 


4. Plg. LubieAska M. C., Sprawa dyssydentska 1764-1766. 


Plg. Arch. Vat., Polonia, vol. 395, add. II: Exposition des droits des dissidents joints a ceux 
des Puissances interessėes a les maintenir - a St. Peterburg, Ie Dėcembre, 1766, p. 64. 


Arch. S. Congr. Conc., Relat. Dioec. Samogit. anno 1767, cap. I (Ius patronatus). 
Arch. Vat., Polonia, add. 13, f., ir prie Vilniaus popiežiškosios seminarijos (1711) katalogo. 
Arch. Vat., Pontif. Sem. Viln., Catalogus 1751, f. 162-163; Polski Stow. Biogr., t. III, p. 116. 


Apie T. Bukotą ir jo brolius žr. Skow. Biogr., 1973, t. III, p. 115-116 /su bibliografija/; Biržiška 
Vel., Aleksandrynas, Čikaga, 1963, t. II, p. 144-146 (su bibliografija); Žem. Vysk., t. I, p. 254, 
261; LE, t. III, p. 334, KKA, Šiluvos bažn. dokumentai, cit. Veblaitis P., op. cit., p. 23, išn. 1. 


„ Žem. Vysk., t. |, p. 219; Buczynski J., Košck Szyd/., p. 26. 
. Konopczynski, Konfederacja barska, t. I, Warszawa, 1936, p. 94, 168: plg. Jablonskis K., 


„Lietuvos valstiečių ir miestelėnų ginčai su dvarų valdytojais“, Dokumentų rinkinys, Vilnius, 
1961, t. II, p. 357-365, Nr. 108, 109; Siow. Biogr. (Billewicz), t. II, p. 100-101. 


„ Konopczynski, op. cit., t. I, p. 94-95. 
„ Ten pat, p. 92-93, 247; t. Il, p. 105, 167, 404. 
„ Konopczynski, „Tajemnica Michata Jana Paca, Marszalka Generalnošci Litewskiej podczas 


konfederacji barskiej", Ateneum Wilenskie, 1934, t. II, p. 350-404. 

25. 


26. 


27. 


28. 


29. 
30. 
31. 


32. 


33. 


34. 
35. 
36. 
37. 
38. 


39. 
40. 
41. 


42. 


43. 


44. 


45. 


46. 
47. 
48. 


49. 


Apie kitus sukilimo vadus — Radvilą, Sapiegą, Kasakauskį, Puttkamerį plg. „Tableau de la 
Confederation", Materia/y do dziejėw wojny konfederackiej 1768-1774, Krakow, p. 60-66. 


Plg. „Instruction du Sieur Puttkamer marėchal de Samogitie pour la Lithuanie Ie 25 Mars 
1771“, Materialy do dziejėw wojny konfederackiej 1768-1774, p. 106-110. 


Plg. „Manifeste du Grand Gėnėrai de Lithuanie Oginski, fait a Chomsk le 7 Septbr 1771", 
Arch. Vat., Polonia, vol. 395; atspausta Theiner A., Vetera Monumenta Pol. et Lit., t. IV, 
pars 2, p. 378-380, Nr. 123. 


Willaume J., „Schema po hetmanie W. Lit. Ogiūskim“, Ateneum Wilenskie, 1936, t. XI, 
p. 173-185. 


Arch. S. Congr. Conc., Relat. Dioec. Samogit. anno 1755, cap. II. 
Konopczynski, Konfed. barska, t. II, p. 220, 230. 


Apie S. Kasakauską ir jo žygius rėmusį brolį vysk. Juozą plačiau žr. Šapoka A., op. cit., p. 
164-171; plg., Krasauskas R., ir Trumpa V., LE, t. XI, p. 126-128. 

Puttkamerio užrašai apie sukilimą rasti Vilniuje 1925 m. ir išleisti: Konopczynski, Polityka 
i ustrėj Generalnošci konfederacji barskiej - Dwa nieznane przyczynyki, Krakow, 1928, 
p. 4-57. 

Arch. S. Congr. Conc., Relat. Dioec. Samogit. anno 1767, cap. I; plg. Ivinskis Z., „Maras“, 
LE, t. XVIII, p. 276. 

Konopczynski, op. cit., t. I, p. 94; t. II, p. 407-410; Buczynski J., Pow. Rossii, p. 20, išn. 13. 
Buczynski J., op. cit., p. 68; Kot St., Stow. Biogr., t. II, p. 100. 

Plg. Šapoka A., „Disidentai“, LE, t. V, p. 70. 

Plg. Konopczynski, Geneza Rady Narodowej, p. 163. 


Plačiau žr. A. Liuimos straipsnius: „Kražių kolegija“, LE, t. XIII, p. 34-38 ir „Pašiaušės 
kolegija“, LE, t. XXII, p. 130-131; Rabikauskas P., „Iš Pašiaušės jėzuitų kolegijos metraš- 
čių“, Tautos praeitis, Chicago, 1961, t. I, p. 345-391, Nr. 3. 


Arch. S. Congr. Conc., Relat. Dioec. Samogit. anno 1773, cap. IV ir VIII. 


Plg. A New Encyclopedia of Freemasonery, London, 1921, t. I, p. 149-152. 


Matachowski+-empicki St., Wolnomularstwo na ziemiach dawnego Wielkiego Ksiestwa 
Litewskiego 1776-1822, Wilno, 1930, p. 3, 6, 165. 

Apie Ig. Potockį žr. Šapoka A., Atsakingieji Lietuvos politikos vadai, ten pat, p. 163-164; 
Avižonis K., LE, t. XXIII, p. 354. 


Plačiau apie Lietuvos masoniją 1770-1822 m. tarpsniu žr. Matachowski-Lempicki St., op. 
cit.; Dobrianskij S. F., Očerki iz istorini masonstva v Litve, Vilnie, 1914 ir „Masonskije Ložy 
v Litve“, Zap. Sev. Zap. Otdela /mp. Russ. Geogr. Obšč., Vilnie, 1911, t. II. 


Apie J. Chreptavičių žr. Šapoka A., op. cit., p. 154-158. 


Plg. Vaišnora J., op. cit., p. 325-326; BaliAski M., Starožytna Polska, 1846, t. III, p. 229-230; 
Kurczewski J., Biskupstwo Wilenskie, Wilno, 1912, p. 199. 


Arch. S. Congr. Conc., Relat. Dioec. Samogit. anno 1773, cap. I. 
Ten pat, cap. VIII. 


Apie T. Bukotos parengtus vadovėlius ir išleistą vertimą plg. Biržiška Vel., op. cit., p. 145; 
Sžow. Biogr., t. III, p. 115. 


Arch. S. Congr. Conc., Relat. Dioec. Samogit. anno 1773, cap. I. 

II. ŠILUVA - PIRMOJI ŽEMAIČIŲ INFULATŪRA 


KKA. Liber processuum, Nr. 19 - cit. Veblaitis P., p. 16-17. 
Lotyniškąjį bulės tekstą žr. Veblaitis P., op. cit., p. 18-23, 
Žem. Vysk., t. I, p. 20. 


Arch. S. Congr. Conc., Relat. Dioec. Samogit. anno 1778, cap. I, p. 7; plg. Smigelskis B., 
op. cit., Draugija, 1911, Nr. 57, p. 20; Veblaitis P., op. cit., p. 18, išn. 3. 


Arch. Cap. S. Petri in Vat., Madonne Coronate, vol. X, 1764-1775, fol. 277rv. 
Ten pat, fol. 281r. 

Ten pat, fol. 278v. 

Ten pat, fol. 281r. 

Vysk. Jonas Lopacinskis savo turtingą biblioteką paliko Varnių seminarijai. 


. Ši prielaida netiksliai kartojama: Buczynski J., Košc. Szydk, p. 27; Žem. Vysk., t. I, p. 235; 


Veblaitis P., op. cit., p. 24; Katelė P., Šiluvos Marijos Šventovės istorija, Kretinga, 1937, p. 29. 
Šie ir kiti autoriai (Jucevičius, Balinskis) kartoja ir kitą netikslų dalyką, esą Bukotos padaryti 
aukso vainikai buvę pasiųsti į Romą, kad popiežius juos pašventintų. 


„ Arch. Cap. S. Petri., vol. XII, fol. 50. 
„ Apie šiuos tris sufraganus žr. Arch. Vat., Proc. Cons., 1776, vol. 17, fol. 240-257; 1780, 


vol. 179, fol. 141-150; 1781, vol. 182, fol. 104-118; plg. Krasauskas R., LE, t. XII, p. 470; 
t. XVII, p. 187; t. XVI, p. 436. 


. Arch. Vat., Proc. Cons. 1786, vol. 187, fol. 373-388; plg. KKA, Liber process. Eccl. Lukni- 


censis 1771-1791, fol. 10ir 12; ten pat, 1778 m. kapitulos aktai - cit. Veblaitis P., op. cit., 
p. 23, išn. 4, 5. 


4. Plačiau žr. Vaišnora J., op. cit., p. 260-264. 


Arch. S. Congr. Conc., Relat. Dioec. Samogit., anno 1788, cap. I, II. 


. Šiluvos ikonografija ir giesmės bus plačiau nagrinėjamos atskiroje knygoje apie Marijos 


kultą Šiluvoje [Tokios studijos autorius nebeparašė - red. past.) 
Apie rašytinę Šiluvos istoriją žr. plačiau šio veikalo VI skyriuje. 


. Ši data pabrėžiama vysk. Stepono Giedraičio oficialiame rašte vyskupijai, atlikus 1785 m. 


paveikslo stebuklingumo tyrinėjimus, plg. KKA, Liber Processuum, Nr. 71, fol. 47 - Veblai- 
tis P., op. cit., p. 25. 


III. ŠILUVA VYSKUPŲ GIEDRAIČIŲ VALDYMO METU 


Plg. „Cathalogus sacerdotum et clericorum gui commorati sunt in seminario Varsaviensi 
ad S. Crucem ab anno 16757": Archivum Ks. Missionarzy w Krakowie. Čia rašoma: RD 
Simon Gedroic diocesis Samogitiensis (Vornia factus Subdiaconus) studuit theologiam 
anno 2. Adventus 1785? die 1 Aug. In pensione. Discessit pro vacationibus. D 20 Julii 
1786 finivit seminarium. 


Vat. Arch., Proc. Cons. vol. 207 (1803), fol. 4-31; plg. Ritzier R., Sefrin P., Hierarchia 
Catholica, t. VII, Patavii, 1968, p. 58. 


Rouet de Journel M. J., Nonciatures de Russie, Rome, 1922, t. III, XLIV, XLIX, L; Smigelskis 
B., op. cit., Draugija, 1911, p. 25, 26, Nr. 57; Veblaitis P., op. cit., p. 28. 

13: 


14. 


15. 


16. 


17; 


18. 
19. 


20. 
21. 


22. 
23. 


24. 
25. 


Gidžiūnas V., Jurgis Ambraziejus Pabrėža, Brooklyn, 1975 (mašinraštis), p. 17 ir priedai 1-2. 
Biržiška Vc., LE, t. VII, p. 219. 

Brumanis A. A., Mgr. Stanislas Siestrzencewicz-Bohusz, premier erchėvegue - metropali- 
tain de Mohilev (1731-1829), Louvain, 1968, p. 180-193, 204-206. 

„Relatio finalis de Thomas d'Arezzo“, Nonciatures de Russie, t. IV, Nr. 369; plg. ten pat, t. II, 
p. 68, 180. 

Godlewski M., Kriksine W., Journal et correspondance de Stanislas Siestrzencewicz, St. 
Petersbourg, 1913, t. I, p. 66; Godlewski M., „Prymasostwo wileAskie“, Przegląd Katolic- 
ki, 1905, p. 666-668, 745-747; 1906, p. 129-131. 

Golewski M., „Dola i niedola Stanislawa Siestrzencewicza-Bohusza za rządėw cesarza 
Pawta I", Polonia Sacra, 1948, t. I, p. 145-175; 1949, t. II, p. 301-269. 


Nonciatures de Russie, t. III, p. 155; t. V, p. 220-221, 250. 


„ Ten pat, t. V, p. 288. 


Apie minėtus 4 kandidatus į vyskupus žr. Nonciatures de Russie, t. II (pagal pavardžių 
rodyklę); ten pat, t. IV, p. 440-442; Vat. Arch., Polonia, p. 344, add. III; Matachowski- 
Lempicki, op. cit., p. 4-5, 10, 156; p. 2, 10, 165. 

Plg. Šiluvos kleb. M. Jurgaičio pranešimą: Šaltinis, 1912, Nr. 28, p. 443; Laus B., Dyecezya 
Žmudzka: Ksiega pamiątkowa maryafhska, 1905, p. 151; Veblaitis P., op. cit., p. 28; Bus- 
zynski J., Košck Szyd+, p. 29-30. 

Apie rekrutus plg. Urbonas O. ir Ališauskas K.: „Rekrutai“, LE, t. XXV, p. 101-104; Janu- 
laitis A., Lietuvos bajorai ir jų seimeliai XIX a. (1795-1863), Kaunas, 1936, p. 116-199, 
184-189, 


Oginskio laišką Aleksandrui | plg. Dundulis B., Napoleon et Lithuanie en 1812, Paris, 
1940, p. 292-296. 


Biržiška M., Antanas Klementas, Vilnius, 1910, p. 13, ir Iš mūsų kultūros bei literatūros 
istorijos, t. II, Kaunas, 1938, p. 32. 


Apie to meto padėtį ir nuotaikas žr. Dundulis B., „Napoleonas ir Lietuva 1807“, Tautos 
Praeitis, 1941, p. 615-632. 


Plg. Janulaitis A., Lietuvos bajorai ir jų seimeliai XIX a. (1795-1863), p. 192-195. 


Apie dvarų plėšimą plg. Iwaszkiewicz J., Litwa w roku 1812, Krakow i Warszawa, 1912, 
p. 156; Zaleski M., Pamietniki, p. 342-357; Poška D., Raštai, Vilnius, 1959, p. 528-532. 
Biržiška M., Antanas Klementas, p. 14. 

Vysk. J. A. Giedraičio laiškus, rastus Kretingos vienuolyne, nurašė ir paskelbė A. Janulaitis 
Praeityje, t. I, Kaunas, 1930, p. 362-365. 

Iwaszkiewicz J., Litwa w roku 1812, p. 267. 

Apie laikinąją Lietuvos vyriausybę ir jos narius plg. Dundulis B., Napoleon et Lithuanie en 
1812, p. 121-138; Janulaitis A., Lietuvos bajorai ir jų seimeliai XIX amž. (1795-1863), 
p. 237-247,; apie Sniadeckį žr. LE, t. XXVIII, p. 205-206; apie Al. Sapiegą žr. LE, t. XXVI, 
p. 469 ir Sapiehowie, t. III, p. 422. 

Iwaszkiewicz J., op. cit., p. 264-267. 

Apie prancūzų kariuomenės aprūpinimą ir jos padarytą žalą Lietuvoj plačiau žr. L/Š, t. I, 
p. 396-406; Dundulis B., Napoleon et Lithuanie en 1812, p. 220-235; Schmittlein R., 
„Un district Lituanien (Panevėžys) sous I'occupation Francais 1812“, Senovė, Kaunas, 
1936, t. II, p. 215-272; Janulaitis A., op. cit., p. 248; Iwaszkiewicz J., op. cit., p. 81-82. 

26. 


27. 


28. 
29. 
30. 
31. 


32. 


33. 


34. 


36. 


37. 
38. 


Apie vysk. J. A. Giedraitį žr. Vat. Arch., Proc. Cons. vol. 193, fol. 323-340; Biržiška Vc., 
Aleksandrynas, t. II, p. 207-218 ir LE, t. VII, p. 212-213 (su bibliografija); Smigelskis B., 
Žycie J. A. Giedroycia (rankraštis) ir „Kritika vysk. Valančiaus „Žem. Vyskupystės“, Draugija, 
1911 p. 238-240, Nr. 63. „Kritikoje“ Smigelskis pastebi, kad lenkiškose enciklopedijose „yra 
pasakyta apie vyskupus (Giedraičius) daug netikrumų, klaidų ir neteisybės“, p. 238. Kai ką iš 
tų klaidų, atrodo, bus pakartojęs Aleksandryno autorius. 

Apie Žemaičių aukštąsias mokyklas pig. Gvildys J., „Edukacinės komisijos darbai Lietuvo- 
je“, Židinys, 1931, p. 484, Nr. 5-6; Dobszewicz T., Wspomnienia z czasėw, ktore przežylem, 
Krakow, 1883, p. 47, 73; Jucevičius L. A., Raštai, p. 538, išn. 8; Šidlauskas A., „Vidurinės 
mokyklos Lietuvoje XVIII a. pabaigoje“, Iš lietuvių kultūros istorijos, t. IV, Vilnius, 1964, 
p. 123-133, 


Plačiau žr. Maciūnas V., Lituanistinis sąjūdis, Kaunas, 1939. 
Buczynski J., Pow. RossA., p. 21, 225-227 ir Kosšck Szydt., p. 56-57. 
Biržiška Vc., Aleksandrynas, t. II, p. 135-136, 276, 435. 


Vat. Arch., Polonia, add. 13, fol. (be nr.): Lietuvos valstiečių ir miestelėnų ginčai su dvarų 
valdytojais, t. II, p. 484, 486, 495, 498, 500-501; Buczynski J., Košc/ Szydt., p. 41 ir Pow. 
RossA., p. 26; Žychlinski, Ksiega Zlota, t. IV, p. 140, 364; t. V, p. 433. 


Plačiau žr. Malej Witold, Ks. W. M. Zaleski, Rzym, 1965, ir Patriarch Ladislas Zaleski, 
Apostolic Delegate of the East Indies, Bombay, 1964. 


Kontrimai buvo kilę iš Kontrimaičių (vėliau Kontrimų) kaimo Telšių valsčiuje. Keturi to kaimo 
gyventojai - broliai prašė karalių Žygimantą Senąjį patvirtinti jų turimas žemes, ir karaliaus 
kanceliarija 1529 m. tai padarė. Iš Telšių Kontrimai skirstėsi į Palangą, Šates, Platelius ir 
Šiluvą, susigiminiuodami su sau lygiais bajorais Tarvydais, Liaugaudais, Tiškais. Tiškutės (ir 
Juozo) sūnus buvo ir Kazimieras Kontrimas (rašėsi Kontrym), gimęs 1775 m. (kitų duomeni- 
mis 1776). Iš šios giminės buvo du iškilesni vyrai: Jurgis Antanas, Žemaičių iždininkas XVIII a. 
pirmoje pusėje, ir Ignas, Vilniaus prelatas. Pirmasis turėjo 3 dvarus Telšių apskrityje, kuriuos 
atpirko Kazimiero senelis Jurgis Dominykas (Boniecki A., Herb. Polski, t. XI, p. 108-110. 
Šiluvoje Kontrimai valdė didįjį dvarą, vėliau pavadintą Aukštadvariu, anksčiau priklausiusį 
reformatui Merkeliui Šemetai, paskui šio žentui Vaitiekui Bilevičiui ir jo palikuonims. Dvaras 
buvo pakeliui iš Žaiginio į Šiluvą, apsuptas miškų, su pratekančiu Dubysos prieupiu Sandra- 
va. Dvarui priklausė ir Akmenės kaimas (Buszynski J., Kosck Szyd/., p. 42). J. Krzywickio 
teigimu (Szydlow, Slow. Geogr., 1892, t. XII, p. 98), Kazimieras Kontrimas buvo gimęs 
šiluviniame Aukštadvaryje, nors kiti jo gimimo vietą nurodo Bagdanavos dvarelį Vileikoje. 
Iš trijų Kazimiero brolių Ignas buvo vyriausias, jėzuitas, vėliau Vilniaus akademijos adjunk- 
tas, po jėzuitų panaikinimo - Livonijos kanauninkas ir Vilniaus prelatas; Jonas ir Ferdinan- 
das buvo susiję su grafais Kasakauskais - vyskupu Juozu ir Simonu; Ferdinandas įsivėlė į 
Targovicos konfederaciją ir ėjo įvairias pareigas (plg. Skwarczynski Z., Kazimierz Kontrym, 
L6dž, 1961, p. 10-13). 

Skwarczynski Z., „O dziatalnošci Kazimierza Kontryma w Wilnie. 1812-1822“, Przegląd 
nauk historycznych i spolecznych, 1953, t. IV., p. 99-105; apie Kaz. Kontrimo veiklą 
Vilniuje žr. Maciūnas V., „Kantrimas Kazimieras“, LE, t. X, p. 459; t. XX, p. 330-331 (su 
bibliografija); Raczynski E., Podrėž Kontryma, Poznan, 1839; R(ogalski) L,. Encikl. Powsz., 
t. XV, p. 403-405; Iwaszkiewicz J., op. cit. (pagal vardų rodyklę). Skwarczynski Z., „Kazi- 
mierz Kontrym“, Towarzystwo Szubrawcėw (Dwa Studia), t6dž, 1961. 


Maciūnas V., „Filomatai ir Filaretai“, LE, t. VI, p. 259—261 (su bibliografija); Zan T., Notatki 
Pamietnikarskie, Warszawa, 1924, p. 200-201. 


Plg. Nonciatures de Russie, t. III, p. 344. 
Vat. Arch., Proc. Cons. vol. 221, fol. 252. 

39. 
40. 


41. 


42. 
43. 
44, 


45. 


46. 


47. 
48. 


49. 
50. 


51. 
52. 


53. 
54, 

p. 151. 


6. Plačiau apie Kletą Kareivą žr. Pamiętniki J. Gieysztorą, t. |, p. 108-109, 227. 


Lescoeur R. P., La persecution de I'Eglise en Lithuanie et particulierment dans Ie Diocese 
de Vilna de 1863 a 1872 (traduction du polonais), Paris, 1873; Alekna A., Žemaičių 
vyskupas Motiejus Valančius, p. 156-163; Vaišnora J., „1863 m. sukilimas Suvalkijoje“, 
Tautos praeitis, 1965, t. II, kn. 2, p. 114-122; Vilniaus generalgubernatoriaus kanceliari- 
jos slaptojo skyriaus byla (1868), Nr. 10, fol. 77-80. 


Kubicki P., Bojownicy Kaptani, 1936, t. II, p. 2, 327-331; plg. Valančiaus parengtą nu- 
baustų kunigų sąrašą: Zinyčia, 1900, Nr. 1, p. 24. 

Kubicki P., ten pat, t. II, 1, p. 478 (?); Valančius M., Pastabos, p. 65. 

Sukilimas Lietuvoje ir Baltarusijoje 1863-1864, Maskva, 1965, p. 287, Nr. 144. 

Biržiška Vc., „Vyskupo Valančiaus bylos“, Mūsų Senovė, 1922, p. 377-382, Nr. 3. 
Biržiška Vc., ten pat, 1921, p. 44-45, Nr. 2. 


Plačiau apie A. Dobševičių žr. LE, t. VIII, p. 168; LE, t. V, p. 91; Veblaitis P., Šiluvos bažnyčia 
ir jos infulatai, p. 38-39. 


KKA, Šiluvos bažnyčios 1870 m. inventorius f. 20 ir Formuliariniai kunigų lapai - cit. 
Veblaitis P., p. 39. 


Alekna A., Žemaičių vyskupas Motiejus Valančius, p. 258. 

Alekna A., ten pat, p. 166. 

Iš Kauno gubernatoriaus kanceliarijos valdytojo bylos (1867), Nr. 42, tol. 55-67. 

Iš Vilniaus generalgubernatoriaus kanceliarijos slaptojo skyriaus bylų (1868), Nr. 10. 
Ten pat. 

30. 


31. 
32. 
33. 
34. 
35; 
36. 
37. 
38. 


39. 


Iš Kauno gubernatoriaus archyvų, plg. Alekna A., Žemaičių vyskupas Motiejus Valančius, 
p. 271. 


Iš Vilniaus generalgubernatoriaus Baranovo raštų, slaptojo skyriaus, 1868, byla. Nr. 10. 
Ten pat. 

Iš Kauno gubernatoriaus kanceliarijos valdytojo bylos (1867), Nr. 42, lapas 67. 

Boudou, Saint Siege et la Russie, t. I, lenk. vert., p. 39. 

Apie Otoną Praniauskį žr. LE, t. XXIII, p. 499. 

Plg. LE, t. IV, p. 350. 

Plg. KKA, Kanceliarijos raštai, vol. 71, fol. 572, 572 a, 573, 577 - cit. Veblaitis P., p. 39. 


Šiluvos vikaras Aleksandras Miliauskas, kunigų elenchų duomenimis, turėtų būti bent 
šešeriais metais jaunesnis už savo bendravardį, minimą LE, t. XVIII, p. 463; bet greičiausiai 
vienas ir antras yra tas pats asmuo. 


Žinios iš Žemaičių kunigų elenchaus, 1875-1883 m. 

Paaiškinimai 


Švč. Mergelės Marijos, visuotinio Bažnyčios pašaukimo pirmavaizdžio, Vieš- 
paties padėjėjos ir Kristaus atpirkimo bendrininkės, garbinimas Lietuvoje neat- 
skiriamas nuo mūsų šalies krikščionėjimo istorijos. Išganytojo Motinos kulto 
plitimas susijęs su Lietuvos katalikų bažnyčios raida. Marijos šventes ypač imta 
švęsti, kai prasidėjo reakcija prieš protestantizmą. Marijos garbinimas labiau 
paplinta, atsiranda naujos Marijos garbinimo vietos, išryškėja naujos garbini- 
mo formos. Garbinimą imta grįsti realiu įsitikinimu ir patirtimi, kad prie tam 
tikro paveikslo galima lengviau ir greičiau išprašyti malonių. Šiluva laikoma 
Lietuvos Lurdu. Vyskupas Vincentas Brizgys yra teisingai pastebėjęs, kad „Šilu- 
va yra šventesnė ne tik už visas kitas Lietuvos šventoves, bet ir už tūkstančius 
pasaulyje esančių vietų, į kurias kas metai keliauja maldininkų minios. Kad Šilu- 
va yra taip mažai žinoma pasaulyje, net ne visų lietuvių tinkamai suprasta, dėl 
to iš dalies kaltos mūsų krašto praeities politinės aplinkybės, bet gal daugiau 
kaltas lietuvio kuklumas, kartais pasiekiąs aiškų apsileidimą, kuris tampa ža- 
lingas ir jam pačiam, ir daugeliui kitų“. 

Kun. Stasys Yla šioje knygoje ne tik parodo, kaip keitėsi Šiluva istorinių įvy- 
kių tėkmėje, bet ir kaip jie atsispindėjo pačioje šventovėje, kaip formavosi Dievo 
Motinos garbinimo tradicijos, kokią vietą Šiluva užėmė konfesijų kovoje. Čia ma- 
tome, kaip istorinis naratyvas siejasi su grožinės literatūros pasakojimu ir peri- 
ma iš jo kai kuriuos elementus. Istorinis laukas tampa metaforiniu, vaizdingu: 
„arijonų proverža Lietuvoje“, „Žemaičių rungtis su lenkiškojo patriotizmo sro- 
ve“. Įvykiai ir asmenų veiksmai įasmeninami: miestelis „išbėgo į laukus ir apsu- 
po abi šventoves“, „į svetimus laukus išvestas kalvinizmas“, „Kontrimas buvo 
gyvoji spyruoklė, judinusi įvairius Vilniaus gyvenimo ratukus“, „taip 1717 m. 
savo šiurpų darbą baigė trys generolai - karas, badas ir maras“. Tarsi pagal klasi- 
kinės retorikos taisykles Yla užskliaudžia beveik kiekvieno skyriaus mintį taikliu 
apibūdinimu: „gyvenimas sau, pomėgiams, nesirūpinimas kraštu buvo ryškus žen- 
klas tos fatalinės pasaulėjautos, kuri per vokiečius siurbėsi Lietuvos ponijon“. Nors 
tekste knibžda vardai ir pavardės, tai nesunkina skaitymo, nes autorius savo pasa- 
kojimą įsiužetina, sukuria bent minimalią fabulos įtampą, atskleisdamas ne tik 

įvykius, bet ir savo požiūrį bei išvadas, pavyzdžiui, rusų ir švedų siautėjimo XVII a. 
viduryje aprašymas; arba literato, vėliau kunigo, žymaus pamokslininko Jeronimo 
Kaisevičiaus nuotykingo gyvenimo portretas. 

Ylos veikalo pirma dalis taisyta nedaug, stengtasi išlaikyti autoriui būdingą 
rašymo stilių; sunorminama rašyba ir skyryba, kai kurie stiliaus dalykai; beveik 
nekeičiama leksika bei morfologija, pavyzdžiui, Žemaičiai turėtų būti Žemaitija, 
Katkevičius=Chodkevičius, Radvilas=Radvila. Daugiau taisyta antra knygos dalis, nes 
autorius jos nebuvo parengęs spaudai, o paskutinis devintas skyrius (aštunto sky- 
riaus nėra; matyt, tai numeracijos klaida) apskritai neužbaigtas. Rankraštyje esanti 
„Užbaiga“ iš tikrųjų pakartoja pirmos dalies pirmą skyrių. Todėl paskutinio ran- 
kraščio skyriaus ir „Užbaigos“ knygoje iš viso atsisakyta, Kadangi užrašytos tik 
kai kurios septinto skyriaus išnašos, o jų numeracija neaiški, tai leidinyje jos ne- 
pateikiamos; šio skyriaus tekste paliekamos tik citatos. Visame leidinyje taisyta 
ir tikslinta asmenvardžių bei vietovardžių rašyba. Autoriaus pateikiamos išna- 
šos ir priedų kalba taisyti nedaug. Prieduose esančius pastabas užrašė kun. Yla. 
Pastabos ir paaiškinimai tekste - spec. redaktorės Irenos Vaišvilaitės. Spec. redak- 
torės ir rengėjo leidinio antroje dalyje įrašyti praleisti, bet numanomi žodžiai 
žymimi laužtiniais skliaustais [...]. 

Baigiant rengti leidinį spaudai dailininkė Silvija Knezekytė Šiluvos parapijos 
archyve rado keturis XVI-XVIII amžių dokumentus. Dviejų, susijusių su Šiluva 
(„Šiluvos bažnyčios istorija. XVII a. vidurys“, „Karaliaus Augusto III privilegija 
Šiluvos miesteliui. 1738 m.“), iliustracijas skelbiame šioje knygoje. 

Asmenvardžių rodyklė 


Aberdeen George Hamilton Gordon 309 
Abromavičius Jonas 92 

Adasevičius Biralas Jonas 368 
Adasevičius Biralas Vaitiekus 368 
Adomas 46, 82 

Agripa Vaclovas 85 

Akelaitis Anupras 334 

Akelaitis M. 334 

Akelevičius Jonas 153 

Albertas 48 


Albrechtas Brandenburgietis 56-59, 68, 86, 
92, 101, 158 


Alciata 67 

Alekna Antanas 156 

Aleksandras 48, 52, 211 
Aleksandras | 250, 251 
Aleksandras II 321, 327, 328, 337 
Algirdas 146 

Andrius 153 

Apeika 363 

Ardas Juozas 343 

Arezzo 250, 261 

Arijus Antanas 82 

Aristotelis 354 

Audzejevičius Jonas 126 
Audzejevičius Jonas (jaunesnysis) 185 


Augustas || 161, 174, 175, 177-179, 181-184, 
193, 194, 221, 242 


Augustas III 184, 210, 221 


Babinauskas 141 
Bagdonavičius Albrechtas 155 
Bagdonavičius Vaitiekus 155 
Balčiūnas Juozas 357 


Balieliūnas 25 

Balinskis Mykolas 260, 329 
Baltramiejus šv. 363 

Baptista Jordanas Mykolas 186 
Baranovas 341 

Barauskas Mykolas 111 
Bazilevskis 341 

Bekešas Kasparas 84 
Benediktas XIV 191, 380 
Bentley Richardas 192 
Berentas A. 249, 250 
Beresnevičius Aleksandras 327, 340 
Berkas Antanas 247 
Bestuževas-Riuminas A. 280 
Bezobrazovas 283, 284 
Bialozaras J. 253, 275 
Bialozaras 144 

Bialozaras Stasys 134 
Bibikovas 318 

Bidzinskaitė Barbora 79 
Bielinskis 194 

Bilevičius Albertas 80 
Bilevičius-Bilėnas Albrechtas (Bilevičius) 147, 158 


Bilevičius-Bilėnas Aleksandras (Bilevičius) 151, 
179 


Bilevičius Andrius 114 
Bilevičius Antanas 179 
Bilevičius J. 253, 275 


Bilevičius-Stankevičius Jeronimas 94, 96, 97, 
365, 368 


Bilevičius-Bilėnas Jonas 57, 92 
Bilevičius Jonas Albertas 100 
Bilevičius-Bilėnas Jonas Karolis 151 


Bilevičius-Bilėnas Jonas Merkelis 151, 155, 156, 
158, 159, 170, 171, 375, 376, 377, 378 

Bilevičius-Bilėnas Jonušas 158, 159 
Bilevičius Juozas 239 

Bilevičius-Bilėnas Jurgis 158, 92, 216 
Bilevičius-Bilėnas Konstantinas 158 
Bilevičius-Stanevičius Kristupas 329 
Bilevičius-Bilėnas Krizostomas 151 
Bilevičius-Bilėnas Kvalibogas 151, 158, 159 
Bilevičius Matas 216 

Bilevičius-Bilėnas Merkelis 120, 130, 158 
Bilevičius-Stankevičius Mikalojus 97 


Bilevičius Petras 179 

Bilevičius Pranas 31 

Bilevičius-Bilėnas Samuelis 156, 158, 377 
Bilevičius-Stankevičius Stasys 94, 97, 365 
Bilevičius-Bilėnas Steponas 147, 158, 179 
Bilevičius Tadas 179, 216, 217, 219 
Bilevičius-Bilėnas Teodoras 151, 158 


Bilevičius-Jurgaitis Vaitiekus 65, 67, 92, 94, 
99, 158, 220, 367, 369 


Bilevičius Viktoras 179 

Bilevičius Vincas 239, 259, 283 
Bilevičiūtė Uršulė 208 

Bitė 334 

Bitneris Martynas 126 

Bitneris Samuelis 126, 127, 183 
Bychovcas Juozapas 312 
Blandrata Jurgis 63, 67, 68, 69, 73 
Blažys A. 330 

Blinstrubas Adomas 368 
Bludenčius-Bludentius Povilas 82 
Bludovas Dmitrijus 286, 297, 303, 312-314 
Boguslovas 146 


Bokševičius Jonas 160 

Boleslovas 206 

Bona Sforca 61, 63, 83, 110 

Borisevičius Simas 283 

Božimovskis Jonas 125-127, 155, 156, 375, 379 
Branickis J. K. 194, 239 

Bretkūnas Jonas 127 

Brolutis 365 

Brūhlis 193 
Bučinskis 211 


Bučynskis Ignas (Budinčius, Buczynski) 27,31, 
102, 161, 258, 281, 328, 329, 330, 351, 
357, 363 


Būčys Pranciškus 332 


Budnas Simonas, 63, 68, 71, 72, 83, 84, 192, 
193 


Budzeika J. 330 

Bukota Antanas 214, 215, 235, 244, 250 
Bukota Anupras 214, 221, 235 

Bukota Benediktas 214 

Bukota Ignas 214 

Bukota Kazimieras 214, 215, 220, 234 
Bukota Mykolas 234 

Bukota Pranas 214, 218, 234 


Bukota Tadas Juozas 163, 200, 214, 215, 220, 
224, 228-235, 241-244, 248, 251,301, 
384, 385, 386, 388, 389 


Bukota Tomas 234 

Bullingeris 69, 839, 90 

Burba Antanas 267 

Burba Mikalojus 94, 99, 132, 367 
Burčakas 104 

Burnevičius Stasys 153 

Buška 46, 47 

Butnevas 304, 309, 313 
Butrimaitė Ona 46 

Butvilas 93 

Butvydas (Butivydas) 37 
Bužinskaitė-Zavišienė Teresė 282 
Bžostovskis 149 

Bžostovskis Paulius 222 


Bžostovskis Konstantinas Kazimieras 173-175, 
179 


Caligaris 79, 84, 85, 102 

Carollas Johnas 306 

Cezario 288 

Chelkauskas 150, 154, 159 

Chilinskis Samuelis Boguslovas 126, 127 


Chlapowskis Deziderijus 287, 288 
Chodzka Ignacas 276, 277, 302, 318, 319 
Chodzka Jonas 260, 275, 

Chominskis Mykolas 235 

Chreptavičius Joakimas 237 

Chreptavičius Jurgis Litvaras 223 
Chreptavičius Jurgis Liutauras 84 
Chrząstowskis Andrius 122, 130 
Cieškovskis Jonas 368 

Cirtautas Kasparas Felicijonas 357 
Citavičius Ž. 334 

Commendone Giovannis Francesco 72, 153 
Consalvi 262 

Coumont la Force 262 

Curio 70 

Czekowiczius Martynas 62, 63, 68, 69, 83 
Czerminskis 312 

Chrząstowskis Steponas 84 


Čartoriskis Adomas Jurgis 256, 259, 276-280, 
313, 318 


Čartoriskis Adomas 210, 222 

Čartoriskis Augustas 210 

Čartoriskis Fridrikas Mykolas 194, 210 

Čekanavičiūtė Marijona (Puzinienė) 187 

Čerkeliauskas-Čerkeliūnas Juozas 330, 347- 
352, 355, 357 

Činkus-Činkevičius G. 224 

Čiulda Juozapas 260 


Dambrauskas Aleksandras-Adomas Jakštas 
25, 161 


Dabrowskis 301, 315 

Daugėla Adolfas 343 

Daugėla Adomas 342-344, 347, 355 
Daugėla Merkelis 104, 112 

Daugirdavičius Vaclovas 329 

Daujotas P. 330 

Daukantas Simonas 22, 260, 261, 305, 327 


Daukša Mikalojus 92, 100-112, 115, 116, 
131, 256 


Daukša Povilas 132 


Daukšas 133, 150 


Daunoras (Daunoravičius) Jonas 343, 347, 
349, 350 


Dederka 254 

Dederka Jokūbas 249, 250 
Degutavičius Jokūbas Juozapas 384, 385 
Dergvilis Dovydas 98, 99 

Dergvilis Petras 98 

Dickertas 179 

Diotavellis 109 

Dirma Adomas 96, 120, 122 
Dirvanaitė-Šemetienė Margarita 66 
Dirvoniškis 104, 118 

Dirvoniškis Kristupas 115, 141 
Dluskis Mykolas 242, 250, 273-275 
Dobševičius Andrius 338, 339, 342, 343 
Dobševičius Tadas 257, 292, 319 
Dobševičius Tomas 338 

Doenhoffas H. G. von 183, 184, 193 
Dogelis 206 

Dolgorukis 181, 182, 216 
Dolgorukovas N. 289, 333 
Dorohostaiskis Jonas 107 

Drewsas Johannesas 139, 328 
Druskis 254 

Druskys-Jablonovskis 335 

Duftas 132 

Dumuorier 217 


Eisenmengeris Johannas Andreo 192 
Elzbieta (Konstantino Ostrogiškio dukra) 70 
Epplinas 86 

Erbušaitis Stasys 79 

Erixonas Sigurdas Emanuelis 23 

Eustachijus 87, 140 


Fabricijus Jokūbas 96 
Faidutti Aloyzas-Luiggi 23 
Falkonijus 62 

Feliksas 79, 82 

Fiera Mikalojus 99 

Fijalkovskis Antanas 319-321, 338 
Flemingas 184, 193, 194 
Fridrichas Jurgis 67 

Fūrstenbergas Jonas Vilhelmas 55 


Gadonas V. 283 

Gailevičius Bonaventūras 256, 302 
Galiginas 37 

Galinskis Mykolas 357 

Galletti P. 311 

Galminas Motiejus 82, 104, 112 
Gandrimas 330 

Gardiškis Juozas 104, 115 
Gedgaudas (gen.) 286, 287, 288 
Gedgaudas Antanas 221, 233, 238, 273, 284 
Gedgaudas J. 175 

Gedgaudas Jonas 58 

Gedgaudas Jurgis 26, 37-39 
Gedgaudas Kybartas 42, 364 
Gedgaudas Mykolas 221, 364 


Gedgaudas Petras Simonas (Senka) 25-27, 
39-43, 45, 46, 49, 52, 58, 84, 124, 161, 
179, 229, 239, 244, 350, 365, 364, 372 


Gedgaudienė Anastazija 41, 46 
Gediminas 109, 261 
Gedminas Juozas 347, 350, 351, 355 


Gelšas Merkelis 37, 104, 112, 115, 118, 129- 
131, 139, 140 


Geištaras Dominykas 236 
Gelštaras Jokūbas 334 
Gentilius 67 

Gerasimavičius Adomas 358 
Gerdvilis Karolis 126 
Gerubavičius K. 283 
Gerubavičius Simonas Petras 97 
Gerulis Jurgis 101 

Giedraitis (gen.) 240 
Giedraitis A. 256 

Giedraitis Ignas 250 

Giedraitis Juozapas Arnulfas 242, 247, 250, 
253, 255, 258, 259, 262, 263, 271, 284, 
285, 290, 292, 302-304, 338 


Giedraitis Kazimieras 247 


Giedraitis Merkelis 78, 31-83, 88, 92, 95, 102- 
104, 107, 110-117, 119, 121, 133-135, 
140, 141, 150, 162, 175, 256, 372 


Giedraitis Mykolas 109, 247 


Giedraitis Simonas 129, 200, 234, 247-252, 
254, 261-263, 271, 281, 284, 285, 290, 
292, 297-299, 301-305, 319, 325, 330, 
351, 3357 


Giedraitis Steponas 200, 210, 229, 231-233, 
235, 238, 242, 243, 247-250, 390 


Giedraitis Tadas 247 

Giedraitis Vladas 152, 157, 158 
Giedrimas Juozas 283 
Ginbutas Augustinas 112, 368 
Ginbutas Augustinas 358 
Ginbutas Stasys 368 

Gintautas Elijas 153 


Gintila Jonas Krizostomas 24, 200, 286, 297- 
299, 301, 303-305, 315, 320, 321, 325, 
338, 348 


Gintila Tadas 298 

Girskis St. A. 237 

Gizzis 313 

Glebavičius Jonas 64, 83, 93, 118 
Glebavičius Jurgis Karolis 133, 145 
Glebavičiūtė-Šemetienė Elzbieta 66 
Glebavičiūtė-Solomerecka Ona 93 
Gilcovskis Povilas 123 

Gližnera 89 

Gnybis Kristupas 377 

Gobonskis Alfonsas 343 

Godonas Vladimiras 21 
Gogoleckis 116 

Gogolis Nikolajus 332 

Golicynas 216 

Golicynas Aleksandras 261, 262 
Golicynas Dmitrijus 261, 262 
Golicynas Nikolajus 262 


Gonezijus-Grockis Tomas 97 
Gonezijus Petras 68-70, 98, 112 


Gorainis Aleksandras Mikalojus 182, 187, 188, 
190, 206 


Gorskis 239 

Gorskis St. A. 236 

Gorskutė-Kasakauskienė Juzė 216 
Gosevskis Vincentas 143 
Goslauskaitė-Vainiuvienė-Valevičienė Elzbieta 134 
Goštautas Albertas 51, 61 

Goštautas Jonas 40, 46 

Gracijus Saliamonas 96 


Grigalius XIII 81 
Grigalius XVI 285, 304, 306, 309, 310, 312, 
333 


Grinbergas Elijas 299 
Grinkevičius 176 


Grodka (Groddekas) Gottfriedas Ernestas 
259, 260 


Grossas 316 
Grumkowas von 193 
Gruzdžia Kristupas 119, 122, 155, 156 


Gruževskienė-Podbereskytė Mariana 
123, 149 


Gruževskis 64, 65, 115 

Gruževskis Jokūbas 93, 122, 185 
Gruževskis Jonas 93, 103, 122 
Gruževskis Jurgis 122 

Gubovskis 240 
Gumauskaitė-Sviekauskienė Julijona 140 


122, 


Gumauskas Antanas 140 
Gummerbhjelmas 178 

Gustavas 193 

Fromas-Gužutis Aleksandras 268, 354 


Halesijus Jonas 126 

Hanusz 71 

Hasleris Karolis 159, 169, 171 
Henry Petras J. 224 

Herbstas B. 69, 71 

Hinzas 86 


Hoffmanas Jeronimas 168 
Hoffmanienė-Tanoka Klementina 311 


Holowinskis Ignacas 303, 305, 310, 314, 315, 
319, 320, 325, 342 


Holubka Jonas 67, 102, 103, 163, 372 
Houvaltas Ignas 243, 250 

Hozijus Stanislovas 72, 78, 85 

Hozijus Ulrichas 85 

Hryvoyna Valentinas 368 


gnotas 261 

Ilgovskis 98 

vanauskas Mikalojus 176, 177 
vanauskis 258 

vaškevičius Jurgis 320 

vinskis Zenonas 18 
waszkiewiczius J. 254 


zidorius Artojas šv. 134 
Izikauskas Pranas 130 


Izaokas Trakietis (Isaakas ben Abrahamas) 72, 
192, 193 


Yličius Jurgis 46 


Jablonskis Danielius Ernestas 192 
Jachowski Kazimierz 380 
Jackowskis 286 

Jadvyga 38 

Jaknavičius Jonas 126 

Jakovskis Kazimieras 156 
Janavičius Kasparas 94 
Jančiauskis 279 

Jančiauskis K. 284 

Jankevičius Kajetonas 351, 355, 358 
Jankis 311 

Jankūnaitė Aniutė 355 

Jankus L. 330 

Jankus Martynas 348 

Janskis Bogdanas 309 

Jasinskis Jokūbas 237-242 
Jatulis Paulius 141 

Jaunius Jonas 40, 47 

Jazdauskis 160 

Jelenskis 253 

Jelowickis A. 309 

Jelskis Liudvikas 280 

Jeronimas 148 

Jestrembskis Pranas 350-352, 355, 356 
Ježevičius Mykolas Kazimieras 132 
Jodinkis 113 

Jogaila 39, 40, 42, 47, 372 
Jokūbas 42, 364 

Jokūbas Gedgaudaitis 42 

Jokūbas Lietuvis 52 

Jokūbas Trakiškis 41 

Jonas 45,47, 49, 82 

Jonas Kazimieras Vaza 145, 151, 155 
Jonas Paulius II 233 

Jonas Žiaurusis 206 

Jonikavičius Simas 335, 336 
Jovaiša Liudas 95 

Jovarauskis 160 

Jucevičius A. 283, 287 


Jucevičius Liudvikas Adomas 21,31, 161, 243, 
266, 268, 288, 301, 319, 328, 329, 354, 
357, 372 


Julijona 38 

Juozapas šv. 134, 381 

Jurevičius Tadas 241 

Jurgaitis Marcijonas 357, 359, 360, 387 
Jurgelis 27 

Jutkevičius Abraomas 176 

Jutkevičius J. 330 
Juzumas-Juzumavičius Tadas 305 


Kairevičius Dominykas 332 

Kaisevičius Jeronimas 309-312, 330, 332, 333 
Kalinauskas D. 278, 283 

Kalinauskas Jonas 272 

Kalinauskas Konstantinas 334 

Kalvinas Jonas 61, 68, 69, 73, 372 

Kamarauskas Mikalojus 51 
Kaminskaitė-Bilevičienė Marijona 158 
Kaminskas Gabrielius 158 
Karabinas 358 

Karas Jurgis 168 

Kareiva 334 

Kareiva Kletas 334 

Kareiva Viktoras 31 

Karolis 210 

Karolis Pilypas 183 

Karolis V 78 

Karolis X Gustavas 144 

Karolis XII 178, 179, 183 

Karosas Antanas 349 

Karpavičius Mykolas 241, 243 
Karpis E. K. 267 

Karpis Juozapas 187 

Karpis M. Pr. 237 

Kasakauskas Simonas 216-219, 237-241, 250 
Kasakauskas Jonas 249, 254, 255 
Kasakauskas Juozapas 247, 249, 254 
Kasakauskis Jurgis 22 

Kasinskis 311 

Kasperavičius Gasparas 339, 343 
Kašuba Vytautas 17 

Katarskis Ščasny 103, 119 

Katelė Povilas 44, 330, 387 

Katerla 31 

Katerla Jonas 32, 258 

Katilas 174 

Katkevičius Jeronimas 78 
Katkevičius Jonas 78, 79, 83, 87, 88 


Katkevičius Jonas Karolis 79, 98, 104, 112, 
115, 133-135, 158 


Katkevičius Jonas Mykolas 216 
Katkevičius Jurgis 133 
Katkevičius Kristupas 121 
Katkevičius Mikalojus 
Katowskis Antanas 304 
Kaufmanas 336, 342 


Kaunackis 283 


Kazakevičius-Smolka Jonas 103, 104, 114-116, 
119-121, 123, 124, 127-131, 134, 139- 
141, 148, 150, 158, 162, 185, 186, 207, 
215, 234, 244, 350, 373, 374 


Kazakevičius Stasys 114 

Kazimieras Jogailaitis 40, 43, 46, 48, 372 
Kazimieras šv. 56, 98, 108, 187, 188 
Kelpšas 104 

Kęsgaila 39 

Kęsgaila Andrius 49 

Kęsgaila Debeslis 46 

Kęsgaila Jonas 46, 48, 50, 111, 282 
Kęsgaila Mikalojus 47-49, 52, 98, 364 
Kęsgaila Mykolas 39, 40, 46, 48, 50, 51, 59 
Kęsgaila Petras 

Kęsgaila Stasys 48, 50, 56, 57, 59, 64, 78, 111 
Kęsgaila Sudivojus 48 


Kęsgailaitė-Gedgaudienė Milaknė 39, 46 
Kęsgailaitė Sofija 66 

Kęsgailaitė-Šemetienė Ona 50, 66 
Keęsgailaitė-Tautmantaitienė Elena 48 
Keęsgailaitė-Zavišienė Barbora 50, 51, 58, 66 
Kęsgailienė Elena 48 
Kęstartaitė-Vainiuvienė Elzbieta 92, 124, 132 


Kęstartas Jonas 46, 92, 94, 98, 99, 101, 117, 
132 


Kęstartas Jonas Sebastijonas 132 
Kęstartas Karolis 132 


Kęstartas Mikalojus 92, 94, 99, 117, 118, 120, 
121, 367 


Kęstartas Samuelis 117, 120 

Kęstartas Sebastijonas 92, 367 

Kęstartas Sebastijonas Sebastijonaitis 369 
Kęstartas Vladas 132 

Kęstartienė 121 

Kęstutaitė Birutė 46 

Kęstutis 47 

Kiprijonas 79 

Kiška Jonas 68, 70, 112, 113, 133, 153 
Kiška Mikalojus 51, 120, 121, 162, 374 


Kiška Petras 51, 57 
Kiška Stanislovas 58, 


Kiška Stanislovas (vysk.) 51, 58, 95, 112, 118- 
121, 124, 125, 131, 162, 369, 374 


Kiška Stasys (vysk. Stanislovo Kiškos tėvas) 57, 
70, 112 


Kiškaitė-Radvilienė Ona 56, 113, 143 
Kivinas 363 

Klausgaila-Skoraitis Gabrielius 128 
Klemensas VIII 30, 108 

Klementas Antanas 252, 253, 258 
Klevinskis Mykolas 240 

Kmita Petras Blastus 153 

Kniška Jeronimas 81 

Kobilinskas Matas 104, 112, 113, 125 
Kočėnas Kristupas 142 

Kočėnas Laurentas 142 
Kojalavičius-Vijūkas Albertas 55, 162, 163, 168 
Kolyša 335 

Kolokovijus Baltrus 103 


Kolontajus Hugas (Kolątaj) 235-237, 240, 
241, 255 


Koltovskis Petras 369 

Komaraitė Teresė 190 

Konarskis Simonas 300, 316 
Konopczynskis 216, 217 

Konstantinas 279 
Morstinaitė-Sobieskienė-Bielinskienė 194 
Kontrimas 284, 286, 288 

Kontrimas Ignas 232 


Kontrimas Kazimieras 31, 258-260, 274, 275, 
277, 279-281, 292, 319 


Kopciūtė Ona (Sapieginė) 172 

Korsakas T. 236, 237 

Korsakovas 279 

Koscia Adomas 232 

Koscialkovskis 278, 342 

Kosciuška Tadas 240, 241, 248, 259, 264 
Kostka-Choromanskis Stanislovas 297 
Kotas Stanislawas 84, 95, 126 

Kotryna 88 

Kotryna II 212, 243 

Koverskis Kasparas 272 

Koziela 174 

Kozlovas 360 

Krasauskas Rapolas 18 

Krimeris P. 81 

Kristus 26 

Krišpinaitė-Zavišienė Apolonija 170 


Krišpinas-Kiršenšteinas Jeronimas 170 


Krišpinas-Kiršenšteinas Jonas Jeronimas 169, 


170, 175, 176, 179 
Krišpinas-Kiršenšteinas Martynas 170 
Križanauskas J. 290 
Krosnovieckis 96 
Krzyszkowskis Laurynas 62, 63, 68 
Kučas Antanas 18 
Kuliešius Petras (Culesius) 82 
Kulvietis Abraomas 56, 57 
Kumelis (Cumelis) 82 
Kuncevičius Juozapatas 121 
Kupsčia Juozas 31 
Kuravičius 175 
Kušleika 334 
Kwietkowskis 89 


Lackis Jonas Alfonsas 133, 134, 135 
Laknickas Jokūbas 82 

Laknickis Jurgis 99 

Lambertas šv. 267 

Lambruschini A. 308, 309, 313 
Lanskojus 326 

Laskis Jonas (protest.) 62, 63, 86, 89, 
Laskis Jonas 315 

Laurušienė 149 

Lebedys Jurgis 126, 318 

Leihneris Aloyzas 309 

Leknickis 104 

Lelevelis Joakimas 259, 277 
Lempertas šv. 42 

Lempickis Steponas 133 

Lenartavičius Samuelis 119, 122 
Lenczycas 63 

Lesinskis Kazimieras Benediktas 176 
Leščinskis Stanislovas 66, 178, 183 
Liauksminas Žygimantas 93 

Liausas B. 161, 358 

Lippomanas Aloyzas 61, 62 

Lipskis J. A. 194 

Lipskis Samuelis 126 

Lismaninas 63 

Liščinskis Kazimieras 192, 193 
Liškevičienė Jolita 169 

Litta 241, 249 

Liudvikas 85 

Liudvikas Pilypas 316 

Liudvikas XVI 240 

Liuteris Martynas 55, 57, 61, 189, 372, 381 
Liutkevičius Tadas 339, 343 


Lopacinskis Dominykas 58,97, 164, 199, 200, 
205-208, 210, 214, 216-221, 223, 224, 
227-231, 233, 234, 351, 382, 384, 
386-388 


Lopacinskis Ignas 206 

Lopacinskis Juozas 224, 232 
Lopacinskis Jurgis 130, 141, 206 
Lopacinskis Kristupas 206, 257 
Lopacinskis Leonas 206 

Lopacinskis Mikalojus 206, 216, 224 
Lopacinskis Teodoras 206 
Lopacinskis Vladislovas 206 
Lorenzini Aleksandras Matas 230, 231, 386 
Lotas 189 

Lovenhauptas 178, 179 
Lubomirskis 194 

Lukoševičius J. 329 

Lukošiūnas K. 335 

Lukošius 27 

Lutomierskis 89 

Lužinskis 314 


Macdonaldas 253 

Macevičius Juozas 375 

Maciejovskis 108 

Mackevičius 336 

Mackevičius Adomas 335 

Mackevičius Antanas 335 

Maironis 24 

Malachovskis VI. 334 

Malachowskis-Lempickis 275 

Maleckis (Podolės vaivada) 71 

Maleckis Jonas (leidėjas) 68 

Malinauskas Antanas 232, 248 

Maliszewski Jan 380 

Mališauskas Jonas 156 

Manteuffelis 193 

Manvydas-Gedgaudas 66, 90 

Manvydaitė Sofija 50 

Manvydaitis Jonas (Ivaška) 39, 50, 64 

Manvydas Albertas (Adalbertas) 37, 38, 40, 
41,47, 48, 229 

Marcijonas Stasys 86, 89 

Marelis 363 

Maretas 253 

Marijona 190 

Markevičius Mikalojus 82, 117, 118 

Martinas St. 282 

Martynas 52, 192 

Martynas I Luokiškis 41 

Martynas šv. 368 

Martynas V 38, 39 


Masalskis Ignotas 191, 200, 207, 209-214, 
220, 222, 238-241, 243, 249, 250, 254, 
255, 278 


Masalskis Mykolas 207, 211 
Matysowiczius 84, 126 

Matulis S. 384 

Matusas Juozas 18 

Mažvydas Martynas 28, 57, 59, 101 
Medekša 216 

Melanchtonas Pilypas 68 
Mickanievskis St. 276 


Mickevičius Adomas 32, 260, 278, 279, 281, 
282, 291, 309, 330-333 


Miečislovaitė Makrina 308, 309, 310 

Mikalčevskis Pranas 300 

Miknevičius K. 268, 318 

Milašius Oskaras 258 

Miliauskis Aleksandras 343 

Milkus Kristijonas 257 

Mindaugas 26, 259 

Minelga 42, 364 

Mingaila Mykolas 42 

Mingala 167 

Mingalas 365 

Miniota Benediktas 130 

Minvydas Kristupas 125 

Minvydas Mikalojus 96 , 127 

Minvydas Samuelis 125, 126 

Mirskis 297 

Mirskytė-Giedraitienė Ona 247 

Mitkevičius Mikalojus 91 

Mitkevičius Šimka (Simas) 91 

Milkevičiūtė-Bilevičienė-Kęstartienė Ona 91,92 

Milkevičiūtė-Šemetienė Darata 64, 91, 92, 
159, 220 

Mykolas šv. 47 

Mlečka Jonas 120, 122, 374 

Mockus 27 

Moerneris 178 

Mogėnas Dominykas 241, 256 

Monkevičius Stasys 126 

Morkūnas Jokūbas 100, 158 

Moseį 71 

Motiejevičius Stasys 27 

Motiejus Trakiškis 47 

Movijus 86 

Muravjovas Michailas 337 

Musonijus Andrius 126 

Muškotaitė Uršulė 103 


Načka Ginvilaitis Andreika 49 
Načka Ginvilaitis Petras 49 

Nagurskis 239 
Nagurskis Jokūbas 142, 208 
Nagurskis Laurynas 142, 208 


Napoleonas 249, 251-254, 256-259, 272, 
273, 281, 287 


Narbutas Teodoras 25, 329 
Narimantas 261 

Narušaitis Jaša 365 

Naruševičius Kristupas 120, 162, 374 
Nasselrodė 303 

Naševskis Abraomas 150 

Navys J. 386 

Nazimovas Vladimiras 327 

Neofitas Andrius 191 

Neverdauskas Tomas 188, 381 
Nezabitauskis-Zabitis Kajetonas 260, 319 
Niemcevičius Žakaras 260, 274 
Niesielovskis 240 

Nikolajus | 281, 301, 304, 306, 308 
Nockiūnas A. 369, 380, 384, 387 
Norvydas Vaitiekus 129 

Novosilcevas Nikolajus 279 


Obolenskis 341, 342 

Oderbornas Paulius 86 
Oginskaitė-Zavišienė Aleksandra 173 
Oginskaitė-Zavišienė Marcibelė 194 
Oginskaitė-Masalskienė 207 
Oginskis Aleksandras 175 

Oginskis G. 286 

Oginskis Grigalius Antanas 173-175, 177-180 
Oginskis Jonas 173 

Oginskis Juozas 194 

Oginskis Mykolas Kazimieras 210, 


Oginskis Mykolas Kleopas 218, 219, 222, 237, 
238, 252, 255, 261, 262 


Olelkaitė Sofija 107 

Olenskis Ksaveras 316 

Oleškevičius Juozas 32, 260-262, 281, 282 
Olizaras Narcizas 276 

Olzenimas 27, 28 

Ona 87 

Orpiszewskis Liudvikas 313 
Oscikas Jonas 129 
Ostapowiczius 301, 315 
Ostrauskis Antanas 300 
Ostrauskis Dominykas 300 
Ostrogiškis Konstantinas 70 
Ostrovskis 72 

Ožechovskis Jonas 122 


Pabrėža Jurgis 248 


Pacas Kazimieras (vysk.) 150, 153, 155-157, 
160, 163, 376 


Pacas Kristupas 145, 146, 148, 151, 172 


Pacas Mikalojus (vysk.) 116-118, 152, 157, 
169, 170, 172 


Pacas Mykolas Jonas 152, 172, 217 


Pacas Mykolas Kazimieras 145, 146, 148, 151, 
172, 173 


Pacas Petras 172 

Pacas Petras Mykolas 152, 172 

Pacevičius Liudas 344, 347 

Pacevičius Samuelis 70 

Pačiuipis Petras 205, 207, 214 

Paduva Jucys 91 

Pahlenas 285 

Paikiukas Paulius 356 

Pakuokis Kasparas 159 

Paleckis G. 356, 358 

Paliulionis Mečislovas 344, 347, 348, 349, 357 
Palkevičius 187 

Palubinskas Petras 250 

Palubinskis Aleksandras 116 

Palubinskis (Aleksandro Hiliaro sūnus) 180 
Palubinskis Aleksandras Hiliaras 144, 146, 180 
Palubinskis Danielius 118 

Palucci 255 

Parčevskis Martynas 

Parčevskis Petras 374 


Parčevskis Petras Kazimieras 118, 132, 141, 
142, 144, 147, 149, 162, 187 


Paškevičius Jokūbas 162 
Paulauskiutė-Kaisevičienė Ona 332 
Paulavičius Stasys 98 
Pauliukonis Pr. 18 

Paulius 364 

Paulius Algimantas 57,68 
Paulius II 48 

Paulius šv. 48 

Pavlovskis Ignacijus 297, 298 
Pekulas Tarkvinijus 102 
Pelekas Gasparas 355 
Perkaitė Barbora 130 
Petkevičius Jurgis 372 
Petkevičius Merkelis 100 
Petkevičius Mykolas 291 
Petkūnas 82 

Petkūnas Antanas 188 
Petkūnas Jurgis 162 

Petras (Petka) 49 

Petras | 147, 177-179, 183, 242, 251 
Petras šv. 232, 363, 372 
Petravičius Adomas 160 
Petravičiūtė Konstancija 256 
Petravičiūtė Teresė 258 
Petrosolis Mykolas 190 
Petrošius 363 

Piaseckis Povilas 162, 372 
Pijus V 209 

Pijus VI 58, 228, 234, 387 
Pijus VII 274 

Pijus IX 312-315, 327, 342 
Pikelis Povilas (Pikelius) 82 
Piktošius 363 

Pilsudskis Dominykas 32 
Pilsudskis Jonas Ignas 32 
Pilsudskis St. 17 

Pivnickis 272 

Plateris 278 

Pliateris Jonas 190 
Pliaterytė Emilija 288 


Plotkowskis 86 

Plukšta Klausgailaitis Stasys 94, 128 
Plunksnys 272 

Pociejus 174, 194 

Počobutas Martynas 232, 268 
Podbereskienė 123 

Podbereskis 123 

Podgaiskis Mykolas 215 


Poniatovskis Stanislovas Augustas 194, 211, 
212,215, 217, 220, 234, 238, 242, 248 


Poniatovskis Tomas 206 

Possevino Antonio 103 

Poška Dionizas 239, 257, 277, 280, 319 
Potapovas 341, 342 

Potiomkinas 303, 304 

Potockis Ignas 222 

Potockis Janas 235 

Povėtas 104 

Povėtra Mikalojus 109, 115 
Povilas 42, 45, 159 

Povilas | 243, 249, 250 

Povilas šv. 48, 372 

Pranciškus 307 

Pranckevičius Leonas 188, 381 
Praniauskaitė Karolina 327, 342 
Praniauskas Napoleonas 327 
Praniauskas Otonas 327, 334, 342 
Procila 329 

Progulbickis Jonas 126, 127 
Proppas Kristupas 67 
Protasevičius Valerijonas 66, 88, 104 
Prozoras 255 

Prozoras Antanas 240 

Prozoras Karolis 280 


Pšeciševskis Jeronimas 31, 237, 259, 266, 
272, 283, 284 


Pšeciševskis Jonas 316, 369 
Pšeciševskis Pranas 273 
Pšeciševskis R. 284 
Pšibylevičius Petras 70 

Puidokas K. 334 

Pukšta Stasys 96, 99, 367 

Puttkameris Eberhardas 171, 185 
Puttkameris Jackus 216-219 
Puttkameris Juozas 216, 217 
Puttkameris Jurgis 171, 185, 216, 258 
Puttkameris Kristupas Henrikas 170, 171, 176 
Puttkameris Lorencas Fridrichas 171, 185 
Puzinaitė-Bilevičienė Elena 159 
Puzinaitė-Gruževskienė Ona 93 
Puzinas Andrius 159, 187 

Puzinas Angelas 187 

Puzinas Antanas 188 

Puzinas Jeronimas 187 

Puzinas Jonas 187 

Puzinas Juozapas 186-188 

Puzinas Juozas 204, 215 

Puzinas Jurgis 187 

Puzinas Liudvikas 187 

Puzinas Mikalojus Fridrikas 187 
Puzinas Mykolas 159, 188 

Puzinas Paulius 187 

Puzinas Petras 187 

Puzinas Povilas 187 

Puzinas Steponas 159, 187, 192 
Puzinas Vladislovas 187 

Puzyna Juozapas 381 


Račkus A. 353 

Radomskis 89 

Radvilaitė-Fersonienė 222 

Radvilaitė Karolina 127, 147, 183, 191 
Radvilaitė-Kęsgailienė Ona 50, 78 
Radvilaitė-Kiškienė Ona 68, 112 
Radvilaitė-Moravskienė 222 
Radvilaitė-Przezdzeckienė 222 
Radvilaitė Sofija Ona 87 
Radvilaitė-Soltanienė 222 

Radvilas Albertas 78 

Radvilas Albrechtas Stanislovas 109, 129 

Radvilas Boguslovas 144, 147, 154 
Radvilas Jeronimas 222 
Radvilas Jonas Barzdyla 56, 112 


Radvilas Jonušas 107, 130, 134, 143, 150, 


153, 207 
Radvilas Jurgis 51 
Radvilas Jurgis (vysk.) 78, 81, 82, 87, 104, 108 
Radvilas Karolis 212, 213, 217, 219, 222 
Radvilas Kristupas 51, 73 


Radvilas Kristupas II 95,96, 113, 114, 120-122, 
125, 143, 153 


Radvilas Mikalojus 51 


Radvilas Mikalojus Juodasis 50, 51, 56, 61-64, 
66, 68-73, 77-79, 83, 93, 142, 153 


Radvilas Mikalojus Kristupas Našlaitėlis 72, 
77-80, 82, 83, 837, 93, 104, 108, 112 


Radvilas Mikalojus Rudasis 61, 83, 84, 86, 
87, 153 


Radvilas Mykolas 146 

Radvilas Mykolas Kazimieras Žuvelė 195 
Radvilas Perkūnas 107, 113, 120 
Radvilas Stanislovas 78, 112, 133 
Radziminskis Aleksandras 368 
Radziminskis Vaitiekus 94, 99, 367 


Radziminskytė-Gruževskienė Sofija 91,93, 94, 
99, 100 


Ragauskas Jonas 330 
Ranieras A. 316 

Rapolionis Stanislovas 56, 57 
Rasijus Adomas 96 

Rawa Paulius 301, 303, 315 
Rejus Mikalojus 100 

Reklaitis K. 364, 372 

Rekstys Balceris 377 

Rekstys Mikalojus 377 
Repninas M. 212, 213, 216, 220 
Riaukaitė Ona (Gintilienė) 298 
Rimbautas 40 

Rimvydas 37 

Rimvydas Jonas 156, 375 
Rinkevičius Jokūbas 70 


Rinkevičius Petras 156 

Ryla Maksimilijonas 32, 309-313 
Rynkszelewski Bohdanowicz Piotr 380 
Robertas 171 

Robespjeras (Robespierre de Maximilien) 237 
Ročinskis E. 280 

Roehras Jonas 316 

Roenne A. 267 

Rogalskis Adomas 260 

Rogalskis J. 319 

Rogalskis T. Baltazaras 160 
Rohland'as 238 

Romanovas 306 

Romeris 349 

Rėmeris Mykolas 275, 280 

Rostovskis Stanislovas 30, 329 
Rotundas Augustinas 66, 78, 79, 88 
Rousseau Jean-Jacgues 222 
Rovaževskis 194 

Rumiancevas 359, 360 


Rupeika Juozapas 200, 271, 277, 297, 301, 
302, 304, 305, 315-319, 321 


Riurikaitis Vladimiras 187 
Rusdorfas Paulius von 38 
Ruževskis Jokūbas 155 
Rzewuskis 213, 239 


Salezas Pranciškus 121 
Saliamonas 373 
Salmeronas Alfonsas 61 
Saluzzio 232 


Samboreckaitė-Zavišienė Darata 65, 94, 122, 
123, 365 


Samosetas Oivilas 70 


Sapiega Aleksandras (vysk.) 129, 133, 147- 
150, 162, 234, 254, 357 


Sapiega Aleksandras Mykolas 195, 237 
Sapiega Aleksandras Povilas 194 
Sapiega Benediktas 172 

Sapiega Jurgis 174 


Sapiega Kazimieras 145, 172, 173, 175, 177, 
178, 194 


Sapiega Kazimieras Nestoras 237-239 


Sapiega Leonas 66, 79, 80, 82, 87, 93, 104, 
108, 113, 116, 121, 135, 150, 158, 172, 
204 


Sapiega Mykolas 174 
Sapiega Paulius 145, 172 
Sapiega Vosylius 172 
Sapiegaitė Elzbieta 121 
Sapiegaitė Šemetienė Konstancija 128 
Scaria 71 

Schubertas Adomas 171 
Schūtzas 86 

Schwerinas 193 

Sedkovskis Mikalojus 81, 104 
Segetas Tomas 70 
Seklucjanas Janas 57, 89 
Semenenka Petras 309 
Senkauskas J. 260 
Senkevičius Petras 351 
Senkevičius Henrikas 144 
Servetas Miguelis 68, 70 


Sestrencevičius Stasys 190, 191, 243, 249, 
250, 262, 263, 281, 306, 307, 320 


Siemaszko Josifas 281, 284, 314 
Sierakauskas Zigmantas 335 
Sierakowskis J. 254 

Sierniauskas 150 

Simanavičius 150 

Simonas 49 

Sipavičius 233 

Sipavičius Juozas 300 

Sirvydas Konstantinas 93, 126 
Skaraitis Gabrielis 351 

Skarga 332 

Skarga Petras 78, 79, 88, 89 
Skinder Christo 378 

Skinderis Kristupas 156 
Skirmantas 167, 169, 170, 179, 186, 334, 357 
Skirmantas Bazilijus 167 

Skirmantas Joakimas 152, 157, 158, 160, 167, 
168, 175-177 


Skirmantas Jonas 168 

Skirmantas Mikalojus 167 
Skirmantas Steponas 168 
Skirmantas Valentinas 168 

Skyste 143 

Skripicinas 304, 315 

Skrydaila Jurgis 299 

Skrodzkis Jurgis 126 

Skrodzkis Teodoras 126, 127 
Skulskis Kazimieras 288 
Skvireckas Juozapas 33 

Slabokas Vladas 355 

Slavočinskis Saliamonas 22, 126, 135, 168 
Slomczewskis Mykolas 316 
Smigelskis B. 256 
Smolokas-Smolka Jonas 185-187 
Sniadeckis Janas 255, 256, 276, 277 
Sobieskis Jonas 172, 173, 268 
Sobieskis Konstantinas 194 
Socinas Faustas 67, 68, 70 
Socinas Lelis 67 

Sokolas-Šalinas F. 319 

Sokolovskis Tomas 68 

Sokolowskis 62 

Solomereckis 119 

Solomereckis Bogdanas 93 
Solomereckis Jonas 90, 93 
Soltanas Stanislovas 240, 254, 255 
Soltykas 213 

Sommeris 86 

Sorokas Jonas 92, 114, 132 
Spinella 67 

Stacelbergas 220 

Stancara 63, 67, 89 

Stancikevičius Jokūbas 141 
Stanevičius Ezekielis 283-285, 288 
Stanevičius Silvestras 278 
Stanevičius Simonas 257, 260, 302 

Staniulaitis Kristupas 149 
Stankevičius Andrius Karolis 130 
Stankevičius Jeroša 368 
Starupas Dovydas 118 

Starupas Jurgis 118 

Starupas Martynas 118 
Stašauskis Jonas 188, 381 
Staškauskas Steponas 299 
Staškevičius Stepas 82 


Steponas Batoras 73, 81, 84, 87, 88, 93, 110, 
329 


Straševičius Juozas 284, 291 
Stroinovskis Jeronimas 250, 261, 268 
Strumila J. 175, 280 

Studiviltas 363 

Sudrovijus 84 

Survila 42 

Survila Razmus 368 

Suvorovas 218 

Sužiedėlis Simas 18 

Svencickis Jonas Baptista 70, 112 
Svenciskaitė Regina 206 
Sviekauskaitė-Legeckienė 140, 160 
Sviekauskas Benediktas 140, 142 
Sviekauskas Erazmas 140 
Sviekauskas Jurgis 160 
Sviekauskas Kristupas 140 


Sviekauskas Mikalojus 139-142, 150, 152, 
156, 159-162, 167, 169, 215, 281, 350, 
357, 372 


Sviekauskas Petras 140, 161 
Sviekauskas Povilas 140, 160 
Sviekauskas Rapolas 140 

Svirskis Jokūbas 66 

Svirskytė Barbora 66 

Svirskytė Miroslava 66 
Svirskytė-Kęsgailienė Sofija 49, 50, 98 
Szawinskis Jurgis 135 

Sziemeszas Kazimieras (Šemea) 221 
Szkultetas Martynas 185 


Szmojlo 71 
Szukowicz Aleksander 380 


Šaulys Kazimieras 363 
Ščastokovskis Vincas 272 
Šedbaras 39, 40 
Šedvidavičienė Barbora 97 
Šemeta 50, 97, 127 
Šemeta Aleksandras 128 
emeta Antanas 316 


(als 


Šemeta Gabrielius 118 


Šemeta Jonas 51, 59, 65-67, 80, 85, 127, 
147, 151, 152, 190 


Šemeta Jonas Ignas 206 
Šemeta Jurgis 65 

Šemeta Kazimieras 190 

Šemeta Konstantinas 151 
Šemeta Kristupas 117, 128, 179 
Šemeta Liudvikas 316 

Šemeta Lukas 118 

Šemeta Martynas 65 


Šemeta Merkelis 51, 60, 65-67, 70, 78, 80, 
83, 92, 101-103, 111, 117, 127, 128, 
158, 170 


Šemeta Merkelis Vaitiekaitis 99, 368 
Šemeta Mikalojus 51, 66, 146, 147, 151, 152 
Šemeta Mykolas 66 

Šemeta P. 278, 283 

Šemeta Pranas 290, 316 

Šemeta Stasys 51, 66, 94, 117, 316 


Šemeta Vaclovas 66, 67, 93, 99, 101, 117, 
128, 368 


Šemeta Vaitiekus 51, 66, 67 
Šemetaitė-Pacienė 157 
Šemetaitė-Pacienė Elzbieta 117, 146, 


Šemetaitė-Natkevičienė-Bilevičienė Kristina 67, 
92, 100, 158, 170 


Šemetaitė-Katkevičienė Kristina 78 
Šemetaitė-Kęsgailienė Kristina 66 
Šemetaitė-Krišpinienė Kristina 175 
Šemetaitė-Gedgaudienė Kunigunda 288 


Šemetaitė-Oginskienė Marija 175 
Šemetienė-Barauskaitė Ona 111 
Šidlauskas Ignas 233, 260 
Šidlauskis Marcijonas 300 
Šimavičius 160 

Šimkevičius Jokūbas 260, 273-275 
Šimonis Jurgis (Szymanius) 171 
Širmanas F. 289 

Šiukšta Kristupas 104, 117 

Šiukšta Petras 112 

Šivickis Pranas Baltrus 32 
Šydlovieckaitė-Radvilienė Elzbieta 62 
Šliūpas Jonas 352 

Šmigelskis Benediktas 293, 298 
Šostakas Florentas 224 

Šrubauskis Pranciškus 22, 149, 162 
Šudintas (Šedaitis) 363 

Šukavičius Aleksandras 156 
Šuškevičius Aloyzas 319 

Švitrigaila 39, 40, 42 


Taboras Albertas 211 
Tamkevičius Sigitas 12 
Tamoševskis Samuelis 126, 127 
Tamulevičius 300 

Tarkovskienė Elzbieta 123 
Tartilavičius Batakietis Jonas 56 
Tarula Jaunaitis 129 

Tarvydas Leonardas 349 

Tasso Torkvato 257 

Taujanskis Feliksas 208, 209 
Tautgilas Jokūbas 26 
Tautkutė-Kęstartienė Barbora 117 
Tautmantaitis Jurgis 48 
Tekūnas Antanas 381 

Telega Stepas Jaugelis 126 
Tenavičius Kazimieras 338, 342 
Teofilis Petras 191 

Theineris Augustas 313 
Thinela Albinas 308 

Timaševas 353 


Tiškevičius Antanas 119, 124, 142, 186, 187, 
199, 204, 380 


Tiškevičius Eustachijus 327 
Tiškevičius Jonas 286 
Tiškevičius Juozas 187, 190 


Tiškevičius Jurgis 129, 131, 132, 135, 139, 
141, 142, 144, 186-195, 205, 206 


Tiškevičius Stasys 190 

Tiškevičius Tadas 235, 286 
Tyzenhauzas Antanas 210, 222, 238 
Tyzenhauzas Rainoldas 268, 318, 354 
Toletas Pranciškus (Toledo) 79 
Tolvaiša Adomas 135 

Tolvaiša Mikalojus 85 
Tolvaišaitė-Lackienė Joana 135 


Towianski Andrzej (Andrius Taujenskis) 330- 
333 


Treniota 26 

Tretka Kristupas (Trecy) 89, 90 
Trzeciakas Jonas 92 

Tuyll 261, 262 

Tupikas 93 

Turauskas E. 372 
Turčinavičius Steponas 191 


Ugianskis Jonas 188, 205, 381 
Ukolskytė-Kočėnienė Ona 142 
Ulrikas 72 

Urbonas VIII 124, 131 
Urbonavičius 316 

Uvainis Leonas 257, 260, 277 
Užumeckis Rapolas 320, 339 


Vaina Abraomas 118, 124, 130, 132, 151 


Vaina Benediktas 79, 108, 109, 117, 118, 
124, 125 


Vaina Gabrielius 79 
Vaina Motiejus 79 
Vaina Petras 118 

Vaina Simonas 117, 124 

Vainauskas Dominykas 347, 350 

Vainius 175 

Vainiūtė-Bialozorienė Darata 134 

Vaišnora Juozas 12 

Vaitkevičius 340 

Vaitkevičius Karolis 339 

Vaitkevičius Karolis 343 

Vaitkus 52 

Vaizgintas 363 

Valadkavičius Krizostomas 98 

Valackavičius Martynas 98 

Valadkavičius Mikalojus 98 

Valančius Motiejus 22,30, 41, 43, 44, 100- 
102, 124, 129-131, 144, 150, 156, 158, 
161, 163, 168, 175, 200, 205, 207, 210, 
229, 233, 262, 298, 300, 301, 304, 305, 
311,315-321,325-329, 333, 336-344, 
347, 349, 351, 353, 355, 357 

Valavičienė 79 

Valavičius Andrius 830, 104, 117, 134, 146 

Valavičius Eustachijus 64, 79, 83, 87, 90-92 

Valavičius Eustachijus (vysk.) 114, 118 

Valavičius Jeronimas 80, 90, 104, 115-118, 
120, 122, 129, 134, 140, 162, 374 


Valavičius Jonas 80 


Valavičius Petras 140 

Valavičius Vincas Petras 146 
Valavičius Vladislovas 146 
Valimantaitis 43 

Valimantas 47 

Valiūnas Silvestras 258, 260, 265, 321 
Valiušis-Valiuševičius 224 

Vancevičius 234 

Varševickis Stanislovas 78, 83 
Vasilčikovas 261, 266 

Vaškevičius Jonas 348 

Veblaitis Petras 330, 363, 382, 387, 390 
Vedeikis J. 330 

Vega Emanuelis 81 

Veigelis Jurgis 79 

Vengerskis 171 


Vercinskas Pranas 356, 357 

Vereščekaitė Marilė 171 

Vergerijus Povilas 62, 78, 85 

Vidmantas Andrius 188, 381 

Vigaila 37 

Vilhelmas 55, 193 

Vilhelmas Gumpenbergas 163 

Vilhelmas | 183 

Viliskis Kiprijonas 88 

Vilius 206 

Vilkickis 366 

Viražas 37 

Virbickas Vaclovas 56, 65 

Virbickytė-Zavišienė-Višnioveckienė Eufemija 
65, 80 

Visconti 109 

Viskanta 272 

Viskantas Antanas 343, 344, 350, 355 

Višnioveckytė Sofija 80, 117 

Višnioveckis Andrius 80, 89, 90 

Vyšnioveckis Jonušas 174, 178 


Višnioveckis Mykolas Kaributas (Ldk) 66, 118, 
152, 171 


Višnioveckis Mykolas Kaributas 174, 177, 178 

Višnioveckis Mikalojus 80 

Višnioveckytė Radvilienė Elzbieta 80 

Višovatas Stasys (ar Višautas) 70 

Vivulskis Antanas 21 

Vizgirda Kazys 321 

Vytautas Didysis 26, 38-41, 43, 47, 68, 124, 
204, 206, 222, 227, 257, 329, 372 

Vytautavičius Mykolas 188 

Vytautienė Ona 38 

Vnučka Laurynas 91 

Vnučka Morkus 91- 93, 117, 364 

Vnučka Vaitiekus 159 

Vnučkienė Sofija (Šimanaitė-Mitkevičiūtė- 
Pašušvinskytė-Morkienė) 26,59, 60, 70, 
71, 73, 91-97, 89-103, 112, 114, 119, 
121, 128, 132, 158, 159, 220, 364, 373, 
375 


Volanas Andrius 83-86, 88 
Volbekaitė-Bukotienė Sofija 214, 235 
Volmeris L. 266, 284 

Voltaire 192 

Vonrabas 86 

Voroncovas 250 

Voroneckis Jokūbas 32 

Vredė 328 

Vrubliauskis Aleksandras 343, 347, 356 


Wagenseilis J. Chr. 192 
Wedrychowskis 62, 69 
Wichertas Jonas 232 
Wielhorskis 241 
Wissas 36 


Zablockis Jurgis 56, 57 

Zacijus Simonas 62, 63, 69, 89 
Zalenkevičius 279 

Zaleskis Andrius 258 

Zaleskis Br. 316 

Zaleskis Leonardas 235, 258, 266 
Zaleskis Mykolas 235, 237, 258, 259 
Zaleskis Vincas 259, 266, 267 
Zaleskis Vladislovas 258 

Zaleskis Zenonas 266 

Zaluskis 180 

Zaluskis 213 

Zaluskis Andrius Krizostomas 176 
Zaluskis Karolis 285 

Zaluskis M. 288 

Zanas Tomas 260, 278 

Zaranka Kazimieras 177, 180, 183 
Zavadskis Adomas 353 

Zavadskis Juozapas 260, 272, 274, 348 


Zaviša Andrius 50, 51, 55, 57, 58, 65, 79, 80, 
87,94, 107, 109, 118, 122, 170, 173, 365 


Zaviša Ignas 240, 280, 282 
Zaviša Ignas Anicetas 194 
Zaviša Ignas Simonas 264 

Zaviša Jonas 57, 59, 64, 65, 80, 87, 107, 121, 
173 


Zaviša Jurgis 79, 170 
Zaviša Kazimieras 173, 240 
Zaviša Kristupas 170, 174 


Zaviša Merkelis 26, 49, 60, 64, 65, 80, 94, 
97, 118, 122, 365, 375 


Zaviša Mikalojus 51 

Zaviša Mikalojus 121 

Zaviša Mykolas 50, 51, 79 

Zaviša Petras 240 

Zaviša Stasys 51, 64 
Zavišaitė-Podbereskienė Darata 80 
Zavišaitė-Šemetienė Darata Barbora 51,66, 67 
Zavišaitė Elzbieta 80 

Zavišaitė Jadvyga 80 

Zavišaitė Ona (Kamarauskienė) 51 
Zavišaitė-Macevičienė 51 
Zavišaitė-Krišpinienė Ona 170 
Zavišaitė Teklė 282 

Zavišienė Barbora 64, 66 

Zgierskis Mikalojus 179 
Zienkavičius 191 

Zigmantas 39 


Zigmantas Vaza 88, 107, 108, 113, 116, 120, 
135 


Zynievas Matas 221 
Zubka 314 


Žarskis 314 

Žemaitė 22, 268, 354 

Žilinskas Andrius 123 

Žilinskis Vaclovas Kazimieras 320, 304, 315 


Žygimantas Augustas 61, 62, 64, 81, 87,91, 
97, 102, 153, 170, 372 


Žygimantas Kestutaitis 40, 46 
Žygimantas Senasis 48, 56, 59 
Žnoydskis 99 

Žvaginskis Mykolas 176, 258 

